

SASTERA 
MELAYU 
dan TRADISI 
KOSMOPOLITAN 

Kertas Kerja Hari Sastera ‘85 


■■U 



















SASTERA 
MELAYU 
dan TRADISI 
KOSMOPOLITAN 

Kertas Kerja Hari Sastera ‘85 






ee- - 


SASTERA 

MELAYU 

danTRADISI 

KOSMOPOLITAN 

Kertas Kerja Hari Sastera ‘85 



DEWAN BAHASA DAN PUSTAKA 
KEMENTERIAN PENDIDIKAN MALAYSIA 
KUALA LUMPUR 
1987 



KK. 894 - 3586 5101 


Kertas kerja yang terkandung dalam buku ini telab dibentang pada Hari 
Sastera 1985 (28 November - 1 Disember 1985) di Universiti Sains 
Malaysia, Pulau Pinang. 


© Hakcipta Dewan Bahasa dan Pustaka 
Cetakan Pertama 1987 

Hakcipta terpelihara. Tidak dibenarkan mengeluar ulang 
mana-mana bahagian/artikel/ilustrasi/isi kandungan buku 
dalam apa juga bentuk dan dengan apa cara pun sama ada secara 
elektronik, fotokopi, mekanik, rakaman atau lain-lain sebelum mendapat 
izin bertulis daripada Ketua Pengarab, Dewan Bahasa dan Pustaka, 
Kuala Lumpur. Perundingan tertakluk kepada perkiraan 
royalti atau honorarium. 


Diaturhuruf oleh PTS 
Muka Taip Teks: Universe 
Saiz Taip Teks: 10/12 poin 


Dicetak oleh 

Percetakan Sais Baru Sdn. Bhd„ 
No. 12, Jalan SS 13/3E, 
Subang Jaya Industrial Estate, 
47500 Petaling Jaya, 
Selangor Darul Ehsan 

$23.00 


KANDUNGAN 

1. Imej Kota dalam Puisi Melayu Moden 1 

Ahmad Kamal Abdullab 

2. Golongan Peranakan (Indo dan Tionghoa) dan 

Perkembangan Bahasa Melayu Rendah di Indonesia 
Menjelang 1900 32 

Ahmat Adam 

3. Perancis dalam Sastera Melayu Moden 51 

Abdul Rahman al-Ahmadi 

4. Pengaruh Bahasa Jawa dalam Media Sastera 

Indonesia dan Malaysia 67 

Dr. A. Rahman Kaeh 

5. Persuratan Melayu Kosmopolitan: Kenyataan dan 

Harapan 93 

Awang Sariyan 

6. Dari Alam Kudus ke Alam Duniawi: Satu Sudut 
daripada Perkembangan Prosa Indonesia dan 

Malaysia 100 

A. Wahab Ali 

7. Mengkosmopolitkan Sastera Melayu melalui Program 

Terjemahan 110 

Ainon Muhammad 

Baharuddin Zainal 


Keragaman dan Kesatuan Bahasa Melayu 
Abdullah Hassan 
Baharudin Ahmad 


120 






Ismail Abdullati 
Supardy Muradi 

9. Perpaduan Kaum Antara Masyarakat Melayu dengan 

Masyarakat Tionghoa di Malaysia 141 

Dr. Goh Cheng Teik 

10. Warna Sarawak dalam Kesusasteraan Kebangsaan 149 

Hamzah Hamdani 

11. Cina dalam Sastera Melayu Tradisi: Sebuah 

Kajian Awal 171 

Dr. Liaw Yock Fang 

12. Tahun-tahun Pergolakan dalam Novel-novel 

Shahnon Ahmad '188 

Mohd. Yusof Hasan 

13. Masalah-masalah Mutakhir tentang Pendidikan 
Sastera Melayu di Sekolah-sekolah Menengah 

di Malaysia dari Serantau Nusantara 198 

Ramli Isin 

14. Tradisi India dan Sastera Melayu 216 

Prof. Dr. S. Singaravelu 

15. Kita dan Tradisi Barat 228 

Prof. Madya Dr. Umar Junus 

16. Kepelbagaian Sistem Sosiobudaya: Struktur 
dan Antistruktur dalam Perkembangan 

Kebudayaan di Malaysia 240 

Prof. Madya Dr. Zainal Kling 

17. Peranan Pondok dalam Mengembangkan Bahasa 

Melayu di Selatan Thailand 261 

Abdullatif Hamidong 

18. Hikayat Pocut Munammad: Karya Sastera Melayu 

Acheh yang Bernilai Tinggi, Sumbangannya 
kepada Pengembangan Kesusasteraan Melayu 
Indonesia 269 

A. Hasjmy 

vi 


19. Pembangunan Kebudayaan di Indonesia 297 

Amri Marzali 

20. Kampung dan Kota Sebagai Tema Sastera 

Indonesia dan Malaysia 311 

A. Teeuw 

21. Diangdangan: Peranannya dalam Kesusasteraan 

Melayu Brunei 334 

Awang Ahmad 

22. Masyarakat Peribumi Indonesia dari Kaca Mata 

Penulis-penulis Keturunan Cina (1920-1941) 361 

Claudine Salmon 

23. Sumbangan Keturunan Tionghoa terhadap 

Bahasa dan Sastera Melayu 391 

Goh Hin San 
Yang Quee Yee 

24. Identiti Brunei dalam Sastera Melayu 398 

Haji Hashim Haji Abd. Hamid 

25. Masyarakat Cina dan Peranannya di Nusantara 427 

Haji Wan Saleh Tamin 

26. Catatan Ringkas Mengenai Tulisan Ahli Tasawuf 

Acheh pada Abad ke-XIX 439 

lbrahim Alfian 

27. Minangkabau dalam Sastera Melayu Indonesia 446 

Mursal Estea 

28. Warna Daerah dalam Novel Indonesia Moden 456 

Nafron Hasjim 

29. Sastera Melayu Singapura Mutakhir dalam Dua 

Jalur Kritik Sosial 472 

Suratman Markasan 

30. Hubungan (Pengaruh) Timbal Balik antara Sastera 

Jawa dan Sastera Indonesia (Melayu) 486 

Suripan Sadi Hutomo 




31. Sastera dan Falsafah Dialektik dalam Peranannya 
terhadap Perkembangan Bahasa Melayu 
Tabrani Rab 


vjji 


514 


IMEJ KOTA DALAM PUISI MELAYU MODEN 

Ahmad Kamal Abdullah 


KOTA sering dihubungkan dengan peradaban sesuatu bangsa 
dan negara. Kemajuan dan kemerosotannya menarik perhatian 
para pemikir, ilmuan termasuklah para seniman/penyair. 
Memang terdapat pandangan yang optimis dan pesimis ter- 
hadap pertumbuhan kota di mana-mana sahaja. Bagi Spengler 
misalnya, kota adalah pusat kosmopolitan besar yang mewakili 
satu peringkat dalam sejarah peradaban besar, peringkat yang 
menyediakan kehancurannya. Di dalamnya terdapat pertentang- 
an antara kebangkitan aktiviti golongan intelektua! dan juga 
yang dapat melemahkan kegiatan 'naluri'nya. Kota menyedia- 
kan kepalsuan dan ketegangannya di samping persaingan 
tajam antara individu. Rasa kekeluargaan, perpaduan kaum, 
keluarga, 'darah', bangsa kian menipis. Para intelektualnya ter- 
pikat kepada aliran-aliran 'moden' dan ini semua menyebabkan 
mereka terpecah-pecah di dalam kelompoknya. Kota meng- 
arahkan kepada kesesatan dan ketiancuran. 1 Bagi Mumford, 
melihat kota dari proses perkembangannya. Dari desa yang 
kecil, berkelompok (Eopolis) ia dapat berkembang, memasar- 
kan hasil pertanian, memerlukan hubungan dan tenaga buruh 
dan melahirkan kota kecil (polis). Ini menyebabkan perluasan 
perniagaan melahirkan kota-kota besar (metropolis). Memang 
terdapat gejala-gejala yang negatif akibat spekulasi dan 
eksploitasi, salah pimpinan, salah kendali, perbezaan sikap 


’R.M. Maciver, 1970. Masyarakat, Kuala Lumpur: Dewan Bahasa dan 
Pustaka, hlm. 572 - 573. 

politik, aliran, kediktatoran, kebuntuan ilmu, pemusnahan seni, 
peperangan, kelaparan dan wabak penyakit. Kota yang 
menerima nasibnya pada peringkat akhir ini di zaman kerun- 
tuhannya disebut tyrannopolis nekropolis. Walaupun ada titik 
persamaannya dengan Spengler, tetapi Mumford tidaklah 
mempertahankannya sebagai satu proses sejarah yang mesti 
berlaku. Mumford masih yakin dengan kemampuan akliah dan 
kebijaksanaan manusia. Mereka boleh merencanakan pem- 
bangunan kota atau bandarayanya, memilih nilai-nilai yang 
positif bagi kehidupan yang lebih baik. 2 

Kehidupan yang lebih baik di kota, tidak dapat terpisah 
dari desa. Bahan-bahan mentah diperlukan. Hubungan desa/ 
kota selalu berseiringan. Pimpinan yang baik dari kota boleh 
memanfaatkan pembangunan kota sekaligus desa-desa juga. 
Pimpinan yang korup biasanya terdedah kepada kehancuran. 
Hal ini turut diakui oleh sosiologis ahli fikir Islam Al- Farabi. Pim- 
pinan yang kreatif, bermaruah dan mempunyai visi yang 
futuristik selalu dikehendaki dalam membangun masyarakat, 
desa, kota dan seterusnya negara. Hal ini dicatatnya di dalam 
Madinatul Fadhilah. Sebagai pemikir Al-Farabi dibormati 
fikirannya di Barat dan beliau terkenal dengan panggilan The 
Second Teacher selepas Socrates. 

Kota dan peradabannya memang telah mencetuskan per- 
golakan. Kota besar Rom, Athens, lskandariah, Baghdad, Paris, 
Ankara, New York juga telah memancarkan imejnya masing- 
masing di dalam pergolakan mengikut arus sejarahnya. Begitu 
juga menjelang tahun 2000 ini, kita menyaksikan kota-kota 
dunia turut bergolak ada yang terseret dalam kancah perang 
saudara, perang antara negara, rusuhan besar-besaran antara 
kaum kerana penindasan dan ketidakadilan pimpinan. Apa 
yang berlaku di Hanoi, Kabul, Johannesburg, Manila, Beirut, 
Vieana, Berlin, Taheran, London, New Delhi, Bangkok dan 
sebagainya adalah gugatan-gugatan kepada keutuhan metro- 
polis-metropolis itu khususnya dan perdamaian seluruh dunia. 
Perbezaan ideologi/politik dan agama dan amalan 'apartbeid' 
dapat memarakkan api sengketa dan tambah memperburuk 
keadaan. Apakah kota-kota ini akan menjadi tyrannopolis nek- 


2 lbid., hlm. 


574. 

ropolis? Sudah pupuskah akal kebijaksanaan para pemimpin 
dunia itu? 


II 

Para penyair turut tersentuh dengan pergolakan atau per- 
tumbuhan kota negara atau kota dunianya. Kepekaannya ada- 
lah sebagai manusia kreatif, walaupun tidak dinafikan ada di 
kalangan mereka mengikuti aliran (isme) yang tertentu. Mereka 
perseptif, imaginatif dan mempunyai sikapnya yang tersendiri. 
Dengan puisinya, Adrienne Rich misalnya tidak dapat disama- 
kan dengan sosiologis Spengler, Mumford, S. Husin al-Atas, 
atau S. Husin Ali. Dalam tahun 1960-an, Rich turut menyatakan 
protesnya kepada perang Vietnam. Beliau juga mengungkap- 
kan perasaannya tentang kehidupan baru, tentang hak sama 
untuk semua dalam sosial, ekonomi dan politik. Hak ini penting 
baginya untuk membina peradaban yang egalitarian. Dia 
menulis: 

ln the bed the pieces fly together 
and the rifts fill or else 
my body is a list 
symmetrically placed 
a village 

blown open by planes 
that did not finish the job 

(Nightbreak) 

Tentang kehidupan moden Rich menulis: 

To read there the map of the future, the roads 
radiating from the initial split, the filaments 
thrown out from that impasse. 

(The Will To Chance) 3 

Robert Lowell (1917-1977) penyair kontemporari Amerika 
turut menyentuh peradabannya. Tentang perang saudara di 
Amerika, Lowell pernah mengabadikan imej Gettysbury, tem- 


3Wendy Martin, 1985. "Adrienne Rich: The Evolution of a Poet", dalam 
Richard Kastelanetz (ed.), American Writing To-day, Vol. 10 Washington: 
USICA, hlm. 91 - 99. 


3 



pat Colonel Shaw dengan pasukannya terdiri daripada orang- 
orang Negro yang bertahan di situ: 

ln this small town where everything 
is known, I see his vanishing 
emblems. His white spire and flag- 
pole sticking out above the fog, 
like old white China door knobs, 
sad, slight, useless things to calm the mad. 

(For The Union Dead) 

Peradaban manusia jelas bertembung dengan kengerian dan 
ketidakpastian. Suaranya difapisi saranan-saranan imej yang 
membayangkan kengerian itu. Menurut John Holloway, suara 
Lowell berisi kritikan: 

He tends to take history where it is at 
its most personel, and private resonances 
can compensate when public resonances fail. 4 

Sambutan yang meriah terbadap kehidupan di kota moden, 
dapat kita ikuti melalui puisi oleh penyair China, Guo Maruo: 
ah, nadi bandarayal 
ah, gerakan hidupl 
memalu, meniup, berteriak,.... 
memancut, terbang, melonjak .... 
di sekitar langit diliputi tirai asap! 

(Panorama dari Fudetate Yarna) 5 

Di samping keriangan, Guo Maruo turut menyisipkan rasa 
kesalnya, mungkin untuk kekasihnya yang terperangkap dalam 
kehidupan kota: 

kau rama-rama menggelupur ke api sayang 

kau pasti terbakar mati 

selamat tinggal, kecantikan yang hampa! 

jangan kau menyemat hati batuku! 

kau perempuan lacur sayang, 

pergl mengahwini pedagang! .... 


4 John Holloway, April 1968. “Robert Lowell and the Public Dimension" 
Encounter, Vol. XXX, No. 4, hlm. 73 - 79. 

5 Guo Maruo, 1981. Ibuku Sang Bumi( terj. Goh Thean Chye), Kuala Lum- 
pur: Universiti Malaya, hlm. 89. 

aku mahu mengambil kitab dengan sebelah tangan kiri 
memegang pedang dengan sebelah tangan kanan. 

(Pengejar Kekuatan) 6 

Pelacuran pernah dikatakan sebagai the world oldest pro- 
fession'. Pelacur juga adalah manusia yang menenggang nasib 
dan takdirnya. Mereka mengharung nasibnya di kota. Penyair 
Singapura, Mohamed Lattif Mohamed menulis, merasakan 
masalah mereka: 


prostitute's children 
inviting the angel to sadness 
inviting the priest to discuss 
about the hungry stomach 
about the traveller's heart 
about the fractured legs 
in the glassy mud. 

(Prostitute's Children) 7 

Suara W.S. Rendra lebih 'vocal' membela nasib pelacur. 
Dia menyalahkan sistem dan penyelewengan kuasa. Kebobrok- 
an kota dan perencanaannya, menimbulkan masalah dan 
ketegangan sosial. Rendra menulis: 


Wahai, pelacur-pelacur kota Jakarta 
Sekarang bangkitlah 
Sanggul kembali rambutmu 
Kerna setelah menyesal 
datanglah kini giliranmu 
bukan untuk membela diri meluiu 
tapi urituk lancarkan serangan. 

Kerna: 

Sesalkan mana yang mesti kau sesalkan 
tapi jangan kau rela dibikin korban. 


Revolusi para pemimpin 
adalah revolusi dewa-dewa. 


e lbld., hlm. 82. 

7 Mohamed Latiff Mohamed, The Red Crimson Poets, Singapore: Ang- 
katan Sasterawan 50, n.d„ hlm. 12. 

mereka berjuang untuk syurga 
dan tidak untuk bumi. 


katakanlah kepada mereka: 
menganjurkan mengganyang pelacuran 
tanpa menganjurkan 
mengahwini para bekas pelacur 
adalah omong kosong. 

(Bersatu Pelacur-pelacur 
Kota Jakarta) 8 

Subagio Sastrowardoyo, pernah merakamkan perasaan- 
nya tentang Jakarta, New York dan Leiden. Dia mengangkat 
pengalamannya untuk sama-sama kita rasa dan fikirkan imej- 
imej kota itu: 

Adakah nasib yang lebih sengsara dari terasing 
dari kota 

penggembara ingin kembali jadi budak dan menyusu 
pada bonda. 

bagaimana akan menghapuskan luka lama 

bekas-bekas telah mengeras 

tinggal hanya berpaling dan pura-pura lupa. 

(Jakartaku Jakarta) 9 

Kita harus punya polisi sendiri 
untuk menjaga keselamatan kita 
waktu melalui lorong gelap kota 
ini. Sebab nyawa tak berharga dan 
individu hilang lenyap di bawah arus 
keserakahan yang membikin tempat ini 
begitu sempit buat doa dan suara 
manusia. Di atas himpitan sampah basah 
cakar langit menjerit sia-sia ke angkasa. 

Ini New York. Pusat kesenian dan segala 
dosa. Di mana subuh hari di muka gedung 


8 Harry Aveling, 1975. Contemporary Indonesian Poetry, Oueensland: 
University of Oueensland Press, hlm. 26 - 33. 

9 Subagio Sastrowardoyo, 1982. Haridan Hara, Jakarta: Pn. Balai Pustaka, 
hlm. 56 - 57. 

komedi bisa bertemu tubuh lelaki diam 
terbaring dengan belati di dada. 

(New York) 10 

Waktu berkunjung ke Amerika Syarikat, penyair Russia Voz- 
nesensky menulis sajak-sajak tentang Amerika, yakni kesan 
pengalaman selama di sana. Diaterdedah kepada pelbagai imej 
kota kosmopolitan New York, tentang lapangan terbang, 
wanitanya, penari revuenya, tentang cuaca dan musim: 

In the revue 

the dancer undress, stupidity nude ... 

Do I cry? ... 

Or is it the limelight slashing my eyes? 

She strips off her nylons, her bra, her everything. 

As from an orange one peels of the skin. 

And in her eyes such a longing, like a bird's. 

For this dance "striptease" is the word. 

(Striptease) 11 

Hal yang sama ditemui oleh Subagio: 

dia rela menelanjangkan diri 
melepaskan selendang sehelai-sehelai 
sampai ke pinggang 


tapi yang tinggal bukan daging 
melainkan hawa hening 
yang kuhirup seteguk-seteguk 
tiada habisnya. 

(Penari Telanjang) 12 

Pelacuran menjadi masalah 'benang kusut' di kota-kota besar. 

Menurut Lekha Paireepinath, di Bangkok sahaja terdapat lebih 

240 ribu pelacur. Ini membayangkan kegagalan sektor desa. 


10 Aveling, Contemporary .hlm. 116. 

"Voznesensky, 1968, Selected Poems, New York: Hill and Wang, hlm. 41. 
12 Subagio, Hari dan Hara, hlm. 39. 

Wanita ditindas dan dieksploit sewenang-wenangnya. 13 

Masuri S.N. cuba merasakan suasana "routine" yang 
dihadapinya di kota Singapura. Hidup mereka dengan 'rat- 
race'nya, masing-masing dengan urusan dan masalahnya. 
Kejutan peristiwa seperti kemalangan sudah biasa, perasaan 
sudah ditumpulkan oleh kebiasaan. Ucapan Masuri singkat- 
singkat, sesuai dengan 'mood' di kota: 

Apa tadi? 

Saya lupa dan saudara sengaja 
menutup kebenaran 
berusung mayat baru lalu 
darah di jalan raya 
ambulance baru tadi 
ya, bila saya tak nampak 
di depan saya suara terpaku. 

'Berita hari-hari' 

saya panaskan dengan secawan kopi 
saudara bagaimana? 

Maaf - bukan harus saya tahu 
pun saudara berkata 
'itu urusan privateku'. 

(Routine) 14 

Noor S.l. juga berbicara tentang 'tanggungjawab' 
terhadap kota rayanya: 

Kotaku tuan 
kota perbendaharaan 
penyair dan seniman 
adalan lelaki-perempuan 
membuhul cinta insan 
bertenggang masa depan 

(Kota) 15 


,3 Lekha Paireepinatb, 1981. "Role and Status of Women In Thailand", 
dalam Rural Development and Human Rights In South EastAsia, Penang: KOJ 
& CAP, hlm. 125. 

'“Abmad Kamal Abdullah, 1981, Puisi-Puisi Nusantara, Kuala Lumpur: 
Dewan Bahasa dan Pustaka, hlm. 256. 

'*lbid„ hlm. 258. 


8 



Kota bukanlah seluruhnya bermuat dengan ketegangan. Bagi 
yang tahu menghargai kemanisan hidup, dia akan memperoleh 
keindahan seperti yang dialami oleh Goenawan Mohamad: 

Senja pun jadi kecil 
Kota pun jadi putih 
Di subway 

Aku tak tahu saat pun sampai. 

Ketika berayun musim 
Dari sayap langit yang beku 
Ketika burung-burung di rumput dingin 
Terhenti mempermainkan waktu. 

Ketika kita berdiri sunyi 
Pada dinding biru ini 
Menghitung ketidakpastian dan bahagia 
Menunggu seluruh usia. 

(Senja Pun Jadi Kecil, Kota 
Pun Jadi Putih) 16 

Bagaimana pula penyair Melayu memberikan sambutan 
kepada 'kota'? Mungkin sahaja ada persamaan dan perbezaan 
tanggapan mereka jika dibandingkan dengan penyair di luar 
Malaysia. Perbezaan ini bertolak dari latar belakang sejarah, 
tradisi, pendidikan 'moden' Barat dan pertembungannya de- 
ngan nilai-nilai keagamaan, terutamanya agama Islam. 

III 

Sungguhpun puisi Melayu moden telah berumur lima 
dekad, (1933 - 1985), namun hanya sekitar 1950-an baru ber- 
mula tanggapan secara dominan terhadap kota. Tahun-tahun 
tersebut seru dengan perjuangan menuntut kemerdekaan. 
Usman Awang dan Masuri S.N. mewakili Asas 50 menulis 
sajak-sajak tentang masyarakat, kota pelaburan Singapura, 
tanah jajahan Inggeris; mereka menyorot penindasan majikan, 
kemiskinan buruh dan kaum pekerja di samping memperkuat 
azam rakyat untuk menuntut kemerdekaan. Walaupun Usman 
dan Masuri tinggal di kota 'moden' namun nilai-nilai tradisi 
masih diwarisinya. Mereka masih berpijak kepada 'world-view' 


16 Aveling, Contemporary ..., hlm. 206. 






kemelayuan yang mempunyai akar kepada keagamaan. Ke- 
yakinan terhadap Islam sulit hendak dikikis. Menurut S. Husin 
Ali: 

Islam telah meresap sebati ke dalam jiwa 

dan fikiran orang-orang Melayu .... satu 

agama yang mempunyai asas-asas pemikiran 

yang rasional dan dasar-dasar falsafah 

yang mendalam. Islam memancarkan pengaruhnya 

dalam seluruft cara hidup orang Melayu 

serta ciptaan-ciptaan kreatifnya. Dalam 

hidup sehari-hari, pengajaran Isiam dan 

nilai-nilai yang digalakkan serta sesuai 

dengan agama ini menjadi panduan yang kukuh. 17 

Penjajahan Inggeris dengan cara dan gayanya yang subtle, 
sekurang-kurangnya telah berjaya mensederhanakan keyakin- 
an tersebut melalui dasar pendidikannya yang sekular. Menurut 
Naguib, secularisme' telah menumbuhkan peribadi-peribadi 
yang 'skeptik, agnostik, etheis dan peragu'. Naguib menghujah 
dari makna sekularisme itu sendiri yang memisahkan ilmu dari 
agama, ia memetik pendapat teologis Belanda Cornelis van 
Puersan. Pembebasan diri dari agama ini diikuti dengan mem- 
bebaskan 'reason' dan bahasa dari dikuasai oleh metafizika. 
Beliau juga merujuk Harvey Cox, bahawa secularism itu bebas 
dari 'super-natural myths' dan 'sacred symbols'. 18 

Tentang tradisi dan moden, Mohd. Taib Osman meng- 
anggap 'adalah relatif dari segi masa kerana ciri-ciri persam- 
bungan dan ciri-ciri perubahan senantiasa ada pada sesuatu 
budaya'. 15 Taib lantas menghubungkan budaya Melayu dengan 
peradaban Hindu, Isiam dan Barat. Menurut beliau: 

Dalam proses yang sangat kompleks ini, 
berbagai hal yang berlaku: ada ciri-ciri 
lama hilang lenyap, ada yang diberi 
tanggapan baru dan ada yang bergabung 


17 S. Husin Ali, 1979, Orang Melayu: Masalah dan Masa depannya 
Kuala Lumpur: Penerbitan Adabi Sdn. Bhd„ hlm. 15. 

18 Syed Mubammad Naquib Al-Attas, 1978, Islam and Secularism. Kuala 
Lumpur: Angkatan Belia Islam Malaysia, hlm. 15-23. 

,9 Mohd. Taib Osman, 1983, Bunga Rampai Kebudayaan Melayu, Kuala 
Lumpur: Dewan Bahasa dan Pustaka, hlm. 2. 

dengan harmonis dengan ciri-ciri baru 
dalam proses yang digelar akulturasi. 20 

Usman Awang mempunyai latar belakang yang 
kerakyatan. Dia anak nelayan Kuala Sedili, di Johor. Pendidikan- 
nya amat sederhana, pernah memburuh, menjadi polis, hijrah 
ke Singapura menjadi pembaca pruf dan wartawan akhbar, dan 
kemudian redaksi mingguan Utusan Zaman dan Mastika. 
Sebagai wartawan beliau mendidik diri dengan pembacaan dan 
pengalamannya. Bakat kreatifnya berkembang di Singapura. 
Sajak-sajaknya 'autobiographical' dan 'situational'. Tentang 
kerakyatannya Ismail Hussein menulis: 

'... Kita lihat kesedarannya yang tak 
putus-putus akan penderitaan 'manusia- 
manusia kerdil' yang selalu menjadi 
mangsa hidup di dalam susunan masyarakat 
yang tidak seimbang ,...' 21 


Masuri S.N. diiahir dan dibesarkan di Singapura. Selepas 
terdidik di sekolah melayu, beliau menjadi guru pelatih dan ber- 
peluang belajar di Maktab Perguruan Suican Idris, Tanjung 
Malim. Tentu saftaja suasana keguruan dan pendidikan yang 
terbuka kepada nilai-nilai baru itu, membantunya membaca 
karya-karya sastera Barat dan Timur terutamanya dari Indonesia. 
Dalam tahun 50-an, Usman dan Masuri adalah lambang 
kepenyairan Melayu di Singapura. Kedua-duanya sama peka 
terhadap 'kota'nya, walaupun suara Masuri S.N. serius dan 
kadang kali dibumbui 'falsafah', sedangkan Usman menum- 
buhkan kesungguhan di sebalik kesederhanaan dan kemanisan 
bahasanya. Namun mereka bersama merasakan derita 'Wak 
Siraj penjual sate, Abang Aman tukang beca, Long Bidin drebar 
tuan, Munah janda muda yang menjual tubuhnya, anak-anak 
yatim dan peminta sedekah, orang bergaji kecil bertungkus- 
lumus dalam perusahaan yang memberi keuntungan kepada 
orang lain'. 22 


20 lbid. 

21 Lihat "Kata Pengantar'' Isrnail Hussein dalam Usman Awang, 1961 
Gelombang, Kuala Lumpur: Oxford University Press, hlm. xiii. 

22 lbid., hlm. xii. 

Usman Awang menulis: 

Sumpah seranah majikan, 

Segala diterima dengan senyum getir, 

Patuh dalam kesabaran derita 
Untuk sesen wang yang diterima. 

Tapi semakin ditindas-tindas, 

Jiwa buruh semakin bergelora, 

Bersatu, bertenaga, bekerja dan berjuang 
Mencapai taraf hidup setara manusia. 

(Nasib Buruh) 23 

Dulu kita dipaksa jadi tukang sapu 
Tuan-tuan gemuk bayar gaji sambil goyang kaki 
Ada sahabat belakangnya dililiti cemeti 
Jadi lembu pedati kerja tanpa gaji. 

(Kabar dari Asia) 24 

Seperti Voznesensky dan Subagio, Usman turut tersentuh 
dengan 'Lagu dan Tari'** yang disuaranya di kota: 

Semalam kulihat sebuah tari: 

Dada montok berlenggok, gila mencari 
Nafsu jalang dan mata penuh berahi 
Dengan muzik nada liar memuncak tinggi. 


Itulah lagu dengan tari pada malam panjang 
Senantiasa berulang pada zaman gila perang 
Sedang esok segala hati dan tulisan memuji, 
lnilah 'seni', hasil gemilang 'seniman' sejati. 

(Lagu dan Tari) 

Di dalam 'Awan Putih' (Buat Masuri) 26 dengan jelas sekali 
dirakamnya matlamat kepenyairannya walaupun tinggal di kota 
'indah': 

Pahit atau suram kota ini masih jua gemilang 
Di dalamnya kita bukan sekadar memandang-mandang 

23(jsman, Gelombang, hlm. 7. 

*>/bid., hlm. 18. 

ibid., hlm. 28. 

36 Ibid., hlm. 85. 

Isi mengisi sama-sama membikin pelabuhai 
Kerja kita diukur dari hidup masa depan. 


(Awan Putih) 

Imej kota tidak selamanya indah. la juga menghadapi ancaman, 
wabak dan perang misalnya. Masuri S.N. menulis: 

Aku sudah satu kali lihat perang 
bom gugur dari kapal terbang 
rumah hancur - bangkai berselerak tulang 
di sini menangis di sana mengerang 
aku lihat juga manusia curang 
menerkam ganas merampas barang 
berani menjilat asal dapat bintang 
peduli seribu jadi abu arang. 

(Kepada Manusia Baru) 27 

Di kota, Masuri mengenai 'peminta sedekah', 'penjual air 
batu', 'penumpang kereta sewa', 'penjual kereta pakai', 'penjual 
roda tiga', yang ditindas keadaan, akhirnya beliau menyimpul- 
kan: 

Akhirnya aku jadi bosan 
dengan segala rupa kepalsuan 
aku ingin semua terang nyata 
dan hidup sederhana meliputi rasa. 

(Sepanjang Jalan) 28 

Sebagai manusia kota yang masih diikat oleh nilai-nilai 
kemelayuan dengan tradisinya yang unggul, Masuri masih 
sempat menyatakan terima kasihnya kepada pak tani, bila ia 
menghadapi maknanya: 

Angin kencang mentari khatulistiwa 
membakar raga petani di sawah 
panas hujan dan tenaga masuk kira 
dan nasi yang kusuap campuran dari semua. 


Jadi yang kumakan bukan berasal dari nasi 

27 Ali bin Haji Ahmad, 1966, Puisi Baharu Melayu 1942- 1960, Kuala Lum- 
pur: Dewan Bahasa dan Pustaka, hlm. 13. 

™lbid„ hlm. 12. 

tapi peluh, darah dalam isi mengalir pasti, 

Jadi yang kutelan bukan berasal dari padi 
tapi dari urat dari nadi seluruh pak tani. 

(Ini Nasi yang Kusuap) 29 

Suara Usman dan Masuri bukanlah suara individu Barat yang 
terpisah dari masyarakatnya. Sophistication Barat tidak ter- 
dapat di dalam sajak-sajak mereka tentang kota. Mereka lebih 
merupakan jambatan antara tradisi dan modermty. Kedua- 
duanya menggunakan lambang-lambang dari tradisi masya- 
rakatnya yang stereotaip dan sentimental. Kesannya, suara 
mereka difahami rakyat. 3 ° Puisi tipikal Usman dan Masuri 
dalam tahun 50-an, dapat dilihat juga di dalam ciptaan penyajak 
di luar Asas 50 seperti Halim Anwar, Affrini Adham, Mokhtar 
Yassin, Jihaty Abadi dan Suhaimi Haji Muhammad. Apa yang 
disebut sebagai: 

City individualism of the twentieth century 
is widespread and contains within it seeds 
of social disintegration. It is egoistic and 
overly burdened with awareness of itself.... 
that of the western urban kind is riddled with 
despair, doubt and skepticism. This tendency 
is obvious in the works of many European 
writers like Dostoevsky, Baudelaire, Rimbaud 
and Ibsen .... 31 

Namun penyair Melayu peka terhadap sejarah bangsa dan 
negaranya. Mereka adalah pemikir yang cepat mengingatkan 
para pemimpin pada waktu negara di dalam krisis baik dalam 
sosioekonomi mahupun politik. Tahun-tahun selepas kemer- 
dekaan (1957 - 1969) adalah tahun-tahun mengisi kemerdeka- 
an. Pemimpin mulai diuji kepimpinannya. Kota sebagai ben- 
teng kegiatan, kancah pertembungan ideologi, aliran moden 
dan sikap juga mulai merupakan bibit-bibit disingtegrasi antar- 


hlm. 22. 

“Ismail Hussein, 1974. Sastera dan Masyarakat, Kuala Lumpur: Pustaka 
Zakry Abadi, hlm. 6. 

3'Muhammad Haji Salleh, 1977. Tradition and Change in Contemporary 
Malay-lndonesian Poetry. Kuala Lumpur: Penerbit Universit! Kebangsaan 
Malaysia, hlm. 10. 

etnik. Rasa tidak puas hati kerana berasa rugi dengan sikap 
yang terlalu toleran, apalagi ada pemimpin yang masih ber- 
main-main dengan bayang-bayangnya. Jadi tidak hairanlah 
tumbuh penyair-penyair yang lebih dinamik seperti A. Samad 
Said, Kassim Ahmad dan Baha Zain. Kini dari segi pendidikan 
mereka sudah terdedah kepada pendidikan moden Barat 
hingga ke perguruan tinggi. Namun begitu sikap kerakyatan 
yang diasaskan oleh generasi Usman dan Masuri itu masih 
tidak hilang. Antara amaran dan nada yang sophisticated, 
bauran prophecy yang agak didaktik dapat dirasakan: 

A. Samad Said bersuara: 

Gemuruh kita bersorak 
bumi dan langit retak 
pertama dan terakhir 
berani kita bergerak 
darah dan daging serentak 
hingga ke saat akhir 

Padu kita berhasrat 
hingga bumi kiamat 
pertama dan terakhir 
kuat jantung berdetak 
untuk berpaling tidak 
biar di gelegak air 

Rela kita mengangkat 
cita bangsa berdaulat 
ke puncak bumi berukirl 

(Pertama dan Teraktiir) 32 
Dan ini suara Baha Zain: 

Apakah kau harus hidup seperti aku 
Bapamu 

Atau kau anakku 

Bakal hidup di belantara 

menyerang manusia kota 

Dengan sebelah tangan memegang senjata 

Sebelah lagi menggenggam revolusi 


3J Oliver Rice & Abdullah Majid, 1968. Modern Malay Verse, Kuala Lum- 
pur: Oxford University Press. hlm. 58 - 60. 

Che Guevara 

Guevara 

Guevara 


(300 Mereka) 33 

Kesan yang lebih mendalam diberikan oleh Kassim Ahmad. 
Kassim dikenal sebagai penganut aliran realisme-sosialis. 
Sungguhpun begitu, beliau dapat memberikan puisi sebagai 
'kesenian' kepada kita. Dia mewakili rakyat desa memberikan 
perlawanan kepada sistem yang tidak adil di kota dengan nada 
yang sinis. Di dalam "Jalan Ke Parlimen" 34 Kassim menem- 
bungkan imej-imej tradisi dan semasa. Dan dengan ekspresi 
bersahaja, puisi ini memberikan kesan yang efektif dan politikal: 

mahu ke mana ikut jalan mana 

sini ada polis rumah kita punyai speaker 

ada emas mahu dijual terlalu murah harganya 

ada fiutang mahu dibayar terlalu banyak bunganya. 

li 


besok mungkin datang berita dari syurga 

anakku mahu baca kisah sputnik 

bapak, tidakkah Hang Tuah pernah ke bulan 

kata orang ada bidadari untuk Sultan 

apa yang demikian dalam apa demikian tinggi 

layar ada sayap ada 

dari mana kita sudah sampai ke mana 

minta air seteguk ada cinta andainya 

ke Parlimen ikut jalan mana 

khuatir pun jangan bukan melalui hutan belantara 

Hantu kalau ada penunggu menjaga 

Tuah belum mati dan Jebat dalam penjara. 

Pengucapannya bernas, terjadi imbangan antara isi dan 
teknik; dan inilah yang mendorong kita berfikir terus terhadap 
persoalan yang dirnajukannya. Kassim Ahmadlah yang me- 


“Usman Awang, 1967. Teluk Gong, (Kumpulan Puisi Stensilan), Kuala 
Lumpur, hlm. 5. 

M Kassim Ahmad, 1967. Kemarau di Lembah, Penang: Saudara Sinaran 
Bhd., hlm. 108. 

manfaatkan bibit intelektualisme yang mulanya disemai dalam 
batas percubaan A. Samad Said. 35 
Kassim menulis lagi: 

Dialog 38 
(Kepada Ibu) 

I 

tenteramlah anak 

walaupun; kebanjiran sawah kita 

hujan ini dari Tuhan 

yang mencurah-curah rahmat-Nya. 

ada siang masakan tiada terang 
dengarlaft 

si katak sudah tiada memanggil lagi 
besok hari panas 
padi kita akan lepas! 

(kepada anak) 

II 

tidurfah ibu 
kita manusia kerdil 
siang membanting tulang 
malam menanggung bimbang. 

ada besok maka pasti ada suria 
aku akan pergi 

dengan seribu jebat si anak tani 
kian lama kita mati dalam setia 
kali ini kita hidup dalam durhaka! 

Kassim Ahmad terpengaruh dengan karya Hemingway, 
Thomas Mann, Jean Paul Sartre, T.S. Eliot dan Lorca, mengam- 
bil krisis tamadun borjuis Barat dalam karya penulis tersebut 
menjadi idea penting kepadanya. 37 


36 Ahmad Kamal Abdullah, 1979/80. "Intelektualisme Dalam Puisi Latiff 
Mohidin dan Muhammad Haji Salleh", Latihan llmiah Sarjana Muda Sastera 
Universiti Sains Mala/sia, Pulau Pinang, hlm. 31. 

^Kassim, Kemarau di Lembah, hlm. 48. 

3, Fatimah Busu, 1974. "Simbol Dalam Puisi Kassim Ahmad", Latihan 
llmiah Sarjana Muda (Kesusasteraan), Universiti Sains Malaysia, Pulau Pinang, 

Tahun 60-an diisi oleh sajak-sajak yang lebih sederbana 
bentuk dan ekspresinya. Sajak-sajak protes mengisi ruang sajak 
akhbar, majalah, stensilan ataupun dalam bentuk buku kumpul- 
an. Suasana ini dominan antara 1965-1969. Sekurang-kurang- 
nya ada empat kumpulan sajak protes diterbitkan iaitu "Teluk 
Gong" (isu petani dan tanah), "Keranda 152" (isu bahasa), 
"Kebangkitan" (isu Malay-power terbitan GATRA) dan Suara 
Tujuh. Hampir seluruh penyajak Melayu terlibat antaranya 
Usman Awang, Baha Zain, Kemala, Jihaty Abadi, Firdaus 
Abdullah, Hadzrami A.R., Suhaimi Haji Muhammad, Mokhtar 
Yassin, Wahab Ali, Dharmawijaya, Sri Ana, Nahmar Jamil dan 
Maarof Saad. Perlawanan ini mencapai puncaknya bila berlaku 
tragedi 13 Mei 1969. Suara penyajak itu menandakan kegelisah- 
an rakyat yang merata. Ini adalah pembelaan dari penyajak 
rakyat walaupun mereka telah menetap di kota-kota: 
Tajam-tajam tangan dari undang-undang 
memusnahkan pondok dan menangkapi mereka 
Petani abad dua puluh yang berani meneroka. 

(Usman Awang - Penerokaan Abad 
Dua Puluh) 

Di perbatasan 
Datang manusia kota 
Membawa tangan perkasa 
Memerun hati dan cintanya 
Bersama sampah dan daun. 

(Baha Zain, 10 Musim) 

Anak-anakku 

Yang hilang nama dan kasih 
Engkaulah rakyat yang tahan 
Menemui cintamu 
Dari keringat, airmata dan darah 
Rata 1000 gunung kuasa! 

(Kemala, Direktif) 

Humban-humbankan jauh 
tradisi lapuk dan kecoh. 

Sekali berjuang untuk bakti 
belum tentu mati. 


(Mokhtar Yassin, Tradisi) 


Itu angkatan dari anjing-anjing gila 
setianya pada tuan-tuan punya nama 
mari, mari kita serang dan serbu 
sebelum digigitnya 
- bisa 

mati sonder nama. 

(Maarof Saad - Jangan Berdada Kecut) 

Biar hidup bernyala 
sebagai pejuang 
membakar kepalsuan. 

(Sri Ana - Hidup Bernyala) 

Sajak-sajak seperti di atas ribuan jumlahnya. Kecaman ter- 
buka terhadap kehidupan moden di kota yang kesasar, yang 
dekadan dengan nilai-nilai yang palsu dan kepura-puraan boleh 
diwakili oleh Baha Zain, misalnya beliau menulis dalam "Kolaj 
Gerakan Moden". 38 

bau petrol, asap trektor 
rumah pangsa, massage parlour 
perempuan + hotel =pelacur 
maskara, eye-shadow =Floor show 

(Beware of Dogs) rumah banglo 
akuarium & orkid, poodle & piano 
kerusi antik, muzik klasik 
status + simbol moden = maju 
'cheap sale' di supermarket baru. 

Dalam "Rayuan Wanita Asia" 39 Baha Zain menulis: 

Apa lagi bisa kuberi 

semua kemboja layu dalam bahang ledakan 
semua wanita rahimnya telah kuisi 
dengan dolar 
dengan V.D. 

Apa lagi 
apalagi 

yang tinggal aku 


“Batia Zain, 1974. Perempuan dan Bayang-bayang, Kuala Lumpur- 
Dewan Bahasa dan Pustaka, hlm. 7. 

»/Wd., hlm. 12. 

pewaris kuman dan kehancuran 
jangan kau apa-apakan 

Pelacur di Hotel Embassy 
she cries 

"Oh, Jo, gip me yor dolar 
not yor napam, not yor gonoria". 

Tentang kepenyairan Baha Zain, Muhammad Haji Salleh ber- 
pendapat 

... they are only moderately successful, for the poet has not dis- 
covered profound forms that can really accommodate the con- 
temporary world without changing of the forms everytime a new 
theme is dealt witb. 40 

Puncak sajak protes ini adalah yang berhubungan dengan 
kejadian 13 Mei. Usman Awang cepat memberikan reaksinya 
terhad3p peristiwa ini yang dilihatnya kesan kelemahan pimpin- 
an politik, disintegrasi etnik dan penyakit sosial yang lain, 
Usman rnerakamkan perasaannya di dalam "Kambing 
Hitam". 41 

Secupak beras di ibu kota 
semangkuk darah harganya 

- demokrasi telah mangkat 
pemakamannya di mana saja, di mana saja 
pemabuk politik - ganja 


mahkamah sepi para hakim kehilangan palu 
kini dibentuk mahkamah di jalan-jalan raya. 


para tauke bibir - berlemak nyaman bermahjung 
poker jadi perlu mempertajam mata dan otak 


Ahli fikir negara merumuskan penyelesaian 
jamuan teh makan durian 
makanlah buah tempatan 


■“Mutiammad, Tradition and Change .... hlm. 157. 

41 Usman Awang, 1982 Salam Benua, Kuala Lumpur: Dewan Bahasa dan 
Pustaka, hlm. 60 - 62. 

di meja muhibah di kernsi muhibah 

sesama mereka beritanya besar di akhbar mereka. 

IV 

Tahun 70-an adalah tahun-tahun peningkatan dari sudut 
kualiti puisi Malaysia. Puisi yang berlegar di sekitar kekotaan 
juga sudah memperlihatkan tanggapan yang berbagai. Mak- 
sudnya tidak secara hitam putih lagi. Ada nada yang intelektual 
dan perseptif mencuba membawa pandangan luar dari sosio- 
budaya tempatan. Mereka mempunyai pengalaman pertama 
yang langsung dengan kota-kota kosmopolitan dunia. Pendidik- 
an yang mereka terima juga melalui institusi luar negeri. 
Memanglah pengaruh peradaban Barat, intelektualismenya 
juga ketat mempengaruhi. Itulah sebabnya berlaku sedikit 'kejut- 
an' kepada penyair terhadap suasana tanahair dan masyarakat- 
nya yang 'lamban' dan masih terikat dengan nilai-nilai tradisi- 
nya. Muhammad Haji Salleh muncul dengan Sajak-sajak Pen- 
datang (DBP, 1974) dan Buku Perjalanan Si Tenggang II (UKM 
1976). 

Latiff Mohidin memantapkan keftadirannya dengan Sungai 
Mekong (Kuala Lumpur, n.d.), Kembara Malam (DBP, 1974). 
Manakala Baha Zain menerbitkan Dari Kertas Catatan Tengah 
Malam (Percetakan Arts, 1978). Di dalam kumpulan ini kita 
dapat menyemak sikap mereka terhadap kota negaranya dan 
juga kota-kota kosmopolitan dunia yang lain: 

kota ini tak punya tuhan 
tak pernah punya akhirat 
yang ada hanya manusia, 
anjing, kucing dan 
gunung-gunung konkrit 
yang berakar di Manhattan 


malammu masih siang 
dengan neon, pelacur 
dan padang-padang kereta 


sepi menusuk 

yang bergerak hanya badan 

fikiran, enjin dan lampu 

(Muhammad Haji Salleh, New York) 

kota ini duniaku 
sudah mengalir lalulintasnya 
di dalam urat sempitku. 
rentak gila ini jadi 
nafasku, lelah 

hidup yang tak mahu diperlahankan. 

(Mubammad Haji Salleb, Kota) 

di kota ini sudah tumbuh kapitalisma 

bersama syarikat raksaksa 

dan asap dari pohon-pohon cerobong. 

(Muhammad Haji Salleh, Tokyo) 

aku tak akan berdoa 

kerana aku tak pandai berdoa lagi 

tapi aku tau kau telah 

hidup sebagai manusia 

dan mati sebagai manusia 

semuanya dalam batas alam. 

(Muhammad Haji Salleh, Di Kubur Chairil) 

dan kita membayar 

untuk kekayaan ini 

dengan kekecilan, 

atau dengan wang diterima 

dari penggaji tokyo atau singapura 

tiap kali 

aku datang ke kotamu 
kudengar ucapan selamat tinggal 
nyaring di telingaku 


pulang ini kembali 
dengan diri 
dan rumah 

negara dan manusianya 
pulang ini 
menerima dan 
membesar. 


(Muhammad Haji Salleh, Pulang) 

Berbeza dari Muhammad Haji Salleh dan Baha Zain, Latiff 
Mohidin menulis tentang kota melalui imej-imej, misalnya 
'sebuah bas berwarna biru' dan 'sungai kelang’ Latiff mencuba 
mendapatkan kesan 'insight'nya. Derita kota yang hidup 
meialui pengalamannya yang panjang. Dia tidak tertarik 
dengan persoalan sistem politik, ekonomi atau intelektualisme. 
Tetapi dia bertindak secara imaginatif: 

Sebuah bas berwarna biru 
tanpa nombor dan pemandu 
merangkak 

antara kenderaan-kenderaan 
penuh darah 

bas berwarna biru 
telah membuka pintu 
waktunya telah tiba 
untuk aku 
mengenal derita. 

(Sebuah bas berwarna biru) 


ia merangkak 
dengan lidah terjulur 
di tengah kota 
dengan dada penuh nanah. 


o bunda sungai 
dari kota peraja 
siapakah yang meratapmu 
kalau tidak hujan 
yang membawa segala 
kotoran meringkat dahi 
dari hari dan matari. 

ia tetap merangkak 
dalam kesunyiannya 
dan menerima segala 
sisa kota dan manusia 
tapi cintanya pada bumi 
tidak mahu terbagi 
walau kota ini nanti 

tiada berpenghuni 
dan di atas dadanya 
terusun tulang tengkorak 
ia tetap merangkak 
dan merangkak. 

(Sungai Kelang) 

GAPENA pernah menerbitkan sebuah kumpulan sajak pilih- 
an Kuala Lumpur 42 pada tahun 1975, yakni sempena perayaan 
bandaraya Kuala Lumpur pada 1 Februari 1975. Sajak-sajak ter- 
masuklah karya Ahmad Razali, Ahmad Sarju, Alis Murni, 
A. Samad Said, A.S. Amin, Atondra, A. Wahab Ali, Firdaus 
Abdullah, Ghazali Hj. Ibrahim, llias Zaidi, Jaafa H.S., Jihaty 
Abadi, Kasim Ahmad, Kemala, Latiff Mohidin, Manaf Abdullah, 
Muhammad Salleh Yaapar, Noor S.M., Nor Aini Muhammad, 
Rustam A, Sani, Salmah Mohsen, Shamsuddin Jaafar, Suhaimi 
Haji Muhammad, T. Alias Taib, Usman Awang, Zairis M.S., 
Zakry Abadi dan Zurinah Hassan. Pada umumnya nada 
kerakyatan mempengaruhi sajak-sajak penyair di atas, tiada 
banyak bezanya daripada puisi 60-an. 

Percubaan baru misalnya dapat diperhatikan di dalam 
puisi T. Alias Taib, Zurinah Hassan, Siti Zainon Ismail, Zaihasra, 
A. Ghafar lbrahim, Jaafar H.S., Puzi Hadi dan Mokhtar Awang. 
Para penyair ini peka hendak menumbuhkan keperibadiannya 
masing-masing. Menumbuhkan peribadi boleh sahaja melepasi 
tradisi, atau mengimbangi tradisi dan moden. Ada yang meng- 
anggap dengan latar belakang kemelayuan penyair Melayu 
tidak mungkin mewarisi kemodenan penyair Barat. Baha Zain 
umpamanya, selepas begitu vocal dalam akhir 60-an menjadi 
amat sinis pada akhir 70-an. Ini dapat dilifiat dengan sajaknya 
"Menangguhkan Kebenaran" 43 dan "Kota Kertas Tandas". 44 
A. Samad Said kembali lagi dengan sajak-sajak yang menyorot 
kemiskinan penduduk kota seperti 'buruh keretapi' dan lain-lain. 
la lebih mudah, satu antiklimak dari puisi-puisinya yang lebih 


aj Anwar Ridhwan (Peny.), 1975, Kuala Lumpur: Arttologi Sajak Pilitian, 
Kuala Lumpur: GAPENA. 

“Balia Zain, 1980. Tiga Catatan Perjalanan, Kuala Lumpur: Dewan Bahasa 
dan Pustaka, hlm. 23. 

«/b/d, hlm. 74 - 76. 

indah seperti "Di Bawah Bintang Mengerdip", 45 "Marhaen- 
ville" 46 dan "Angin Damai Dari Timur''. 47 A. Ghafar lbrahim 
menulis tentang kesibukan kota: 
perlumbaan tikus 48 
berebut-rebut mencari pembaharuan 
ke hujung kaki 
ke hujung jendela 
keharuan, 

malam-malam jalan tak kaku 
bertambah lajuuuuuu 
maju tak layu 
lalu perlumbaan 
pagi-pagi lagi 
tak henti-henti. 

T. Alias Taib juga menanggapi kota Kuala Lumpur yang sibuk se- 
cara lebih satirikal dan imaginatif: 

apabila wisel ditiup 

berjuta tikus bertempiaran 

ada yang tergelek dengan perut berburai 

ada yang tergolek ke tepi sungai 

ada yang lapar 

ada yang menelan ibunya sendiri 

ada yang kenyang 

ada yang mati kekenyangan 

ada yang putus ekomya 

ada yang menyambung ekor yang putus 

ada yang memanjat kepala teman 

ada yang kepalanya dipanjat 

ada yang meraung 

ada yang bermenung 

ada yang mabuk di timbunan beras 

ada yang gila di timbunan sampah 

ada yang puiang dipeluk kekasih 

ada yang hilang jalan pulang 

45 Dharmawijaya, 1984. Bintang Mengerdip, Kuala Lumpur: Dewan 
Bahasa dan Pustaka, nlm. 5. 

^Atimad Kamal Abdullah, Puisi-puisi Nusantara, hlm. 162. 

*Vbid., hlm. 159. 

^Abdul Ghafar Ibrabim, 1978. Tak Tun, Kuala Lumpur: Utusan Publica- 
tions & Distributors, hlm. 3. 

berjuta tikus berkeliaran 
menyambut cabaran wisel. 

(Rat Race - Potret Kuala Lumpur) 49 

Jaafa H.S. membawakan nasib murung manusia, kemalang- 
an berlaku tidak memilih pada wajah, ini dicatatnya dalam 
"Hujan", 50 katanya 'Kematian bagaikan kerikil-kerikil yang 
membikin jalan raya/penghias muka-muka akhbar/sebuah kota 
terdampar di kesibukan lalulintasnya'. Anis Sabirin mencatat 
kan kerinduannya kepada Malaysia, walaupun dia berada di 
San Francisco. 51 Siti Zainon Ismail membayangkan kehilangan 
keindahan alami di kota: 

di sini, 

tiada lagi ruang untuk burung 
tiap titik dan garis menjadi arca 
titis embun membeku di daun 

kau yang kehilangan warna 
bau kembang tersirat jauh 
suara payah pun berloncatan 
desah bertumpuk di tiang hitam. 

(Taman-taman yang hilang) 52 

Pembinaan kota yang direncanakan memanglah berhadap- 
an dengan risiko yang • tertentu. Hutan menghijau, gunung 
penghias keindahan turut terjejas. Shamsuddin Jaafar pernah 
menulis di dalam "Keindahan Yang Hilang" dan Usman Awang 
dalam "Balada Terbunuhnya Beringin Tua di Pinggir Sebuah 
Bandaraya." 

Adalah kemungkinan tumbuhnya puisi yang lebih avant 
garde, lebih liar dan lebih eksperimental di Malaysia, terutama 
untuk mengimbangi kehidupan kota kosmopolitan yang kian 
kompleks dan sophistikated? Jikalau pertumbuhan Kuala Lum- 
pur sudah tidak terkawal dan memikirkan kesusasteraan 


49 T. Alias Taib, 1985. Seberkas Kunci, Kuala Lumpur: Dewan Bahasa dan 
Pustaka, hlm. 97. 

“Atimad Kamal Abdullab, Puisi-puisi Nusantara, hlm. 233. 
t'lbid., hlm. 176. 

“Siti Zainon Ismail, 1984. Puisi Putih Sang Kekasih, Bangi: Penerbit Uni- 
versiti Kebangsaan Malaysia, hlm. 91. 

Malaysia baru membukakan pintunya kepada seluruh rakyat 
yang bukan Melayu juga, kemungkinan itu tentu ada. Tetapi, 
memikirkan latar belakang penyair Melayu yang masih erat 
dengan tradisinya, saya kira mungkin saja "gangguan-gangguan 
sementara" atau 'kekeliruan sementara' terjadi sebelum 
mereka kembali lagi mendukungi nilai-nilai keagamaan yang 
lebih abadi. Peniruan melulu tanpa keyakinan terhadap sajak 
sajak dekaden Barat tentulah tidak menguntungkan. Hal ini per- 
nah diucapkan oleh Syed Hossein Nasr: 

They compose poetry that is supposed to issue from a tor- 
mented and depressed soul whereas they are not depress- 
ed at all. There is nothing worse th'an a state of nihilism 
except the imitation of the state of nihilism by someone 
who is not nihilistic but tries to produce nibilistic literature 
or art only to imitate the decadence of Western art. 53 

Duncan Williams juga menganalisa secara kritis perkembangan 
sastera Barat yang membahayakan 'morality' dan terhadap 
kecenderungan: 

'The majority of contemporary writers, artists and critics 
resemble in many respects a mob. They are all moving in 
one direction, shouting hysterically and manifesting a ten- 
dency towards violence, destruction and anarchy'. M 

Di dalam pertumbuhan puisi Malaysia baru, kita berun- 
tung kerana pemikir-pemikir kesusasteraan termasuk para sar- 
jana turut memainkan peranan dalam hubungan ini termasuk- 
lah Syed Naquib Al-Attas, Shahnon Ahmad, Ali Ahmad, Kassim 
Ahmad, Muhammad Kamal Hassan, Mohd. Taib Osman, 
'Uthman Muhammadi, Ismail Hussein, Ismail lbrahim, Muham- 
mad Haji Salleh, Ismail Hamid, Lufti Abas, Umar Junus, Shafie 
Abu Bakar dan Mana Sikana. Imej kota di dalam puisi Melayu 
moden melihat kotanya membangun sebagai kota peradapan, 
yang bukan sahaja menjadi lambang kebangkitan dan kema- 
juan dari segi kebendaan tetapi juga mementingkan aspek- 


53 Seyyed Hoessein Nasr, 1976. "The Western World and Its Challenges to 
Islam", dalam Islam: Its Meaning and Message, (ed. by Khurshed Ahmad), Lon- 
don: Islamic Council of Europe, hlm. 233. 

M Duncan Williams, 1873. Trousered Apes: Sick Literature In A Sick Society, 
New York: Dell Publishing Co. Ind. hlm. 108. 

aspek keindahan dan kerohanian. Keseimbangan ini wajar ber- 
laku bagi membina nilai-nilai yang positif, dinamik dan tidakter- 
sandung kepada dekadensi Barat yang merugikan. Kepekaan 
dan bakat besar penyair Malaysia baru sejajar jika tidak 
melebihi bakat-bakat penyair besar dunia. Apa yang dirasakan 
oleh Voznesenky, Baudelaire dan Lowell dan Rich, turut dirasa- 
kan oleh Usman, Kassim, Muhamad, Baha, Latiff dan lain-lain. 
Pelajaran dan pengalaman kreativiti atau pengalaman rohaniah 
para penyair Malaysia hendaklah dapat dimanfaatkan dengan 
sebaik-baiknya untuk membina peradaban bangsa dan negara 
yang muda ini. Kesilapan kecil boleh merebak menjadi api yang 
marak. Imej kota yang buruk, sesat dalam aktiviti yang naif, 
penuh dengan kegilaan seks dan korupsi intelektual dan korupsi 
budaya bukanlah pilihan kita. Pilihan kita masih berpegang 
teguh kepada asas-asas kemuliaan dan kejujuran peribadi- 
peribadi, yang berjuang menegakkan kebenaran dalam perjalan- 
an panjang sejarah pada setiap zaman. Setiap titik keringat dan 
darah yang tumpah, setiap kata yang diabadikan adalah untuk 
mengangkat kebenaran dan untuk menuntut keredaan llahi. 

GOLONGAN PERANAKAN (INDO DAN 
TIONGHOA) DAN PERKEMBANGAN 
BAHASA MELAYU RENDAH Dl INDONESIA 
MENJELANG 1900 

Ahmat Adam 

SEBAGAI lingua franca bagi gugusan Kepulauan Melayu, bahasa 
Melayu memang dianggap penting oleh semua bangsa yang 
datang ke rantau ini, baikyang datang dengan tujuan untuk ber- 
dagang dengan para pedagang asing yang lain mahupun yang 
tiba dengan niat untuk berinteraksi atau menjalin hubungan 
dengan penduduk-penduduk peribumi di rantau ini. Demikian- 
lah halnya ketika bangsa-bangsa Portugis dan Belanda sampai 
ke perairan Melayu pada abad yang ke- 16 . Mereka mengakui 
hakikat pentingnya bahasa Melayu itu sebagai bahasa peran- 
tara. Namun demikian, jenis bahasa yang dituturkan ialah bahasa 
yang mudah difahami, yang umumnya dikenali sebagai bahasa 
pasar atau bahasa Melayu rendah. 

Bahasa Melayu pasar atau lingua franca pesisiryang lum- 
rah dipertuturkan di kota-kota pelabuhan ternyata mempunyai 
bentuk-bentuk yang berbeza yakni bergantung kepada pengarub- 
pengaruh setempat yang mencirikan sebutan, istilah dan juga 
struktur nahu bahasa lain yang diserapnya. Misalnya, bahasa 
Melayu pasar seperti yang digunakan di kawasan-kawasan 
pesisir Sumatera Timur adalah berlainan sedikit dari bahasa 
pasar yang diucapkan di Riau, Jambi, Palembang, Bangka, 
Melaka dan Singapura. Di Betawi, bahasa Melayu telah meng- 
alami perkembangan sejarahnya yang tersendiri, lantaran 
kebadiran orang-orang Portugis dan Belanda yang akibatnya 

te ,ah mempengarubi bahasa itu, lalu ia dipanggil sebagai bahasa 
Melayu Betawi. Bahasa ini juga berbeza daripada bahasa pasar 
di tempat lam dari segi istilah-istilahnya yang banyak sekali 

I dan k ? a ' kata Bali dan Jawa - J u ga Arab, Cina, Belanda 
dan Melayu Ke.st.mewaan nahunya juga adalah kerana pe- 
ngaruh dari bahasa Bali yang amat jelas kesannya di kalangan 
kaum Betawi yang tinggal di kota. Pengaruh bahasa Jawa pula 
lebih ketara di kalangan orang Betawi yang tinggal di luar kota. 

Perkembangan bahasa Melayu Betawi sebagai bahasa 
perantara diperkukuh oleh kemajmukan penduduk Betawi itu 
sendiri. Proses kahwin campur yang berlaku di antara sesama 
bangsa peribumi yang terdiri daripada orang-orang Bali 
^ akasar ' Sunda dan Jawa dan Perkahwinan atau per- 

sekedudukan d. antara orang-orang Tionghoa, Eropah dengan 
orang peribumi juga telah memainkan peranan di dalam 
menyebarkan penggunaan bahasa Melayu Betawi sebagai lin- 
9 tX a l r t nC l S 5 C , ara meluas - p enyerapan masuk orang-orang 
Mardijker ke dalam masyarakat peribumi Indonesia juga telah 
membantu penyebaran bahasa Melayu Betawi kerana bahasa 
Portugis yang dituturkan oleh orang-orang Mardijker itu telah 
diserapkan ke dalam bahasa Melayu Betawi. 1 

Perkemdan 9a n bahasa Melayu rendah telah mencatat 
Sih ri a ri a u u Pa u da t3hun 196 °' di sam P in 9 bahasa Belanda, ia 
Sn! h ri li 3 ? an t Af 383 Ut8ma reforme dchurch (mazhab Protes- 
u u . B aWI ' Walau P un P ada mulanya bahasa Melayu rendah 
leb.h luas d.pergunakan di Betawi, namun penggunaannya 
makin tersebar (lantaran sifatnya yang mudah dituturkan) di 
merata bandar cJ. Jawa di mana para penggunanya menganggap 
8 leblh P rakt 's dan senang daripada bahasa Melayu tinqqi 
sepert. yang terdapat di Riau dan Johor. Bahkan bahasa Melayu 
rendah dianggap lebih senang dipelajari daripada bahasa Jawa 
yang terlalu kompleks sifatnya kerana memiliki tingkat-tinqkat 
percakapan untuk penutur yang berlainan status sosial umur 
dan pertalian kekeluargaan. Oleh yang demikian, tidaklah'menq- 
nairankan kalau bahasa Melayu rendah itu cepat tersebar di 
bandar-bandar peiabuhan di mana penduduknya terdiri dari- 

M or pk»°£?r^ 9 M ! rdijker a ! alah ban 9 sa Asiatik yang berbahasa Portugis 
d ‘ '" dia da " 

pada pelbagai bangsa. Kalau di Betawi dan daerah sekitarnya ia 
lebih dikenali dengan nama bahasa Melayu Betawi, tetapi di 
tempat-tempat lain di Jawa ia dikenali dengan berbagai nama: 
bahasa Melayu rendah, bahasa Melayu adukan, bahasa Melayu 
sedang, bahasa Melayu kaum dan bahasa Melayu pasar. 2 

Betapa pun demikian, keadaan telah memaksa Belanda, 
sejak zaman Kompeni atau VOC 3 lagi supaya menerima bahasa 
Melayu sebagai bahasa tidak rasmi dalam perhubungan dan 
juga sebagai bahasa pentadbiran dan perdagangan, lalu tim- 
bullah kontroversi mengenai jenis bahasa Melayu yang harus 
dipakai dan dipopularkan. Kontroversi ini berlanjutan sehingga 
pada pertengahan abad ke-19. Sekalipun para mubaligh Injil 
dan rakyat biasa lebih selesa dengan bahasa Melayu rendah itu, 
tetapi bagi para penguasa pentadbiran di Betawi, sejak zaman 
VOC lagi memang sentiasa berhajatkan supaya bentuk bahasa 
Melayu yang lebih murni yakni bahasa Melayu tinggi dapat 
digalakkan. 4 Di peringkat rasmi, sememangnya bahasa Melayu 
tinggi yang diperjuangkan, tetapi bagi rakyat biasa, mereka 
tetap menganggap bahasa Melayu rendah itu lebih mudah, 
praktis dan boleh disesuaikan dengan keperluan-keperluan 
tempatan. Justeru itu, penyebaran bahasa Melayu rendah ke 
kota-kota pelabuhan dan ke bandar-bandar di Jawa dan luar 
Pulau Jawa, memang tidak dapat dihalangi. 

Penyebaran bahasa Melayu rendah ke kota-kota besar 
yang menjadi pusat-pusat perdagangan di Indonesia semakin 
rancak pada zaman pertengahan abad ke-19 dan selepasnya, 
apabila kegiatan persuratkhabaran dalam bahasa Melayu mun- 
cul dan merebak ke merata pelosok tanah Jawa dan ke beberapa 
bahagian Sumatera Sulawesi dan Kalimantan. Penyebarannya 
juga banyak dibantu oleh pertumbuhan dan perkembangan 
persekolahan peribumi yang memasukkan mata pelajaran 
bahasa Melayu di sekolah-sekolah dasar dan sekolah guru 
(kweekschool). Sebelum munculnya sekolah peribumi yang 
diusahakan oleh pemerintah kolonial mulai tahun 1849, dan 


J Lihat Bintang Timor, No. 158, 13 Julai 1886. 

3 Verenigde Nederlandsch Geoctroyeerde Oost-lndische Compagme atau 
Syarikat Hindia Timur Berpiagam Nederland Bersatu. 

4iihat John Hoffman, 1979. "A Foreign lnvestment: Indies Malay to 
1901" dalam Indonesia, No. 27, April 1979, hlm. 68 - 69. 

dipertingkatkan usaha itu secara agak besar-besaran pada 
tahun 1871, di Jawa dan juga di Minahasa dan Kepulauan 
Maluku telah wujud sekolah-sekolah yang didirikan oleh para 
pendakwah Kristian yang menggunakan bahasa Melayu rendah 
sebagai bahasa pengantarnya. Perkembangan pengetahuan 
bahasa Melayu melalui persekolahan juga telah memungkinkan 
tumbuhnya perusahaan suratkhabar dan seterusnya menjadi 
alat terpenting dalam memupuk bahasa tulisan bagi bahasa 
Melayu rendah. 

Suratkhabar yang pertama lahir dalam bahasa Melayu 
rendah ialah Soerat Kabar Bahasa Melaijoe, terbit pada 12 
Januari 1856 dari firma E. Fuhri, di Surabaya. Suratkhabar ini 
terbit pada tiap-tiap hari Sabtu dengan membawa berita dan 
maklumat mengenai perdagangan, seperti jadual keluar masuk 
kapal-kapal dagang di Pelabuhan Surabaya, khabar mengenai 
acara lelong, dan maklumat tentang harga barang-barang di 
pasar. Suratkhabar itu sememangnya ditujukan kepada golong- 
an saudagar dan peniaga di Surabaya yang terdiri daripada 
orang Cina dan Arab yang memang menguasai bahasa Melayu 
rendah. 

Tidak sampai sebulan Soerat Kabar Babasa Melaijoe diter- 
bitkan, terbit pula majalah berbahasa Melayu yang pertama 
tetapi ia dicetak di Rotterdam, di negeri Belanda, di bawah pim- 
pinan redaksi Dr. P.P. Roorda van Eysinga, profesor filologi di 
Delft yang dikatakan seorang ''penggemar bahasa Melayu tinggi, 
taitu jenis bahasa yang terpakai di Padang, Palembang dan lain- 
lam negeri". Pada mulanya, majalah yang diberi judul Bintang 
Oetara itu ditujukan kepada para pembaca yang menguasai 
bahasa Melayu tinggi, tetapi selepas kematian Dr. P.P. Roorda 
van Eysinga, tugas mengelolakan majalah itu telah diambil alih 
oleh anaknya, W.A.P. Roorda van Eysinga. Pengarang baru ini 
menyatakan bahawa majalah itu akan menggunakan bahasa 
Melayu yang lebih mudah, yang digelarnya bahasa 'Melayu 
luar'. Satu hal yang menarik mengenai Bintang Oetara ialah, ia 
banyak menyiarkan cerita-cerita hikayat yang disadur dari nas- 
khah-naskhah lama Melayu, Jawa dan Indo-Parsi seperti cerita- 
cerita Tajul Salatin, Raden Mantri, Ken Tambuhan dan Hikayat 
Hatim Taya (sicj. Menyedari bahawa bahasa Melayu rendah itu 
lebih popular di Jawa di mana penduduknya lebih ramai, maka 
pengarang telah cuba menyesuaikan gaya bahasa yang diguna- 

kan dengan selera pembaca-pembaca Melayu rendah. Tetapi 
penyesuaian ini pun tidak cukup untuk memudahkan pemaham- 
an para pembacanya, dan ini mungkin menjadi salah satu 
sebab mengapa majalah ini berhenti terbit pada pertengahan 
tahun 1857. 

Kira-kira setabun selepas Bintang Oetara .diberhentikan, 
Lange & Co., syarikat yang menjadi pengedar majalah Bintang 
Oetara telah melancarkan suratkhabar berbahasa Melayunya 
sendiri bernama Soerat Chabar Betawi. Nampaknya kegagalan 
E. Fuhri untuk meneruskan usia penerbitan Soerat Kabar Bahasa 
Melaijoe di Surabaya tidak mendinginkan semangat Tetuan 
Lange & Co. untuk mencuba nasibnya dalam perusahaan surat- 
khabar yang berbahasa Melayu rendah. Keluaran pertama 
akhbar itu ialah pada 3 April 1858. Seperti Soerat Kabar Bahasa 
Melaijoe, Soerat Chabar Betawi juga keluar pada tiap-tiap hari 
Sabtu dan dicetak dalam huruf rumi dan jawi. Isi suratkhabar itu 
juga mirip untuk memikat selera kaum pedagang. Iklan-iklan 
disiarkan di samping terdapatnya berita tentang kejadian-ke- 
jadian di Betawi dan bahagian-bahagian lain di Jawa. Tetapi 
seperti terbitan-terbitan yang lain itu, Soerat Chabar Betawi 
juga tidak dapat bertahan lama. Kekurangan langganan me- 
rupakan satu bambatan yang paling merumitkan dalam per- 
kembangan persuratkhabaran, iaitu masalah yang sering 
dihadapi oleh para penerbit dan pencetak suratkhabar pada 
kurun yang lalu. Selepas Betawi kehilangan suratkhabarnya 
pada tahun 1858, kira-kira dua tahun kemudian baharulah mun- 
cul lagi suratkhabar yang berbahasa Melayu di Indonesia. 

Pada 1 Ogos 1860 lahir suratkhabar mingguan berjudul 
Selompret Melajoe dari firma G.C.T. van Dorp & Co. di 
Semarang. Ini diikuti oleh Bintang Timor yang mula diperkenal- 
kan dua kali seminggu oleh firma Gebroeders Gimberg pada 
penghujung tahun 1861 di Surabaya. Kedua-dua suratkhabar ini 
menggelar dirinya "suratkhabar bahasa Melayu rendah" dan 
memuat berita-berita di kedua-dua buah kota pelabuhan serta 
daerah-daerah di Jawa Timur. Tiga tahun selepas munculnya 
Bintang Timor di Surabaya, terbit pula suratkhabar yang per- 
tama kali diusahakan di luar Pulau Jawa. Suratkhabar tersebut 
juga diberi nama Bintang Timor, terbit pada 7 Disember 1864 
oleh firma van Zadelhoff en Fabritius, sebuah pemilik kedai 
buku dan mesin cetak di Padang. Tetapi suratkhabar ini tidak 

lama usianya dan berhenti terbit pada bulan Jun 1865. 
Walaupun usaha di Padang itu gagal, namun hasrat untuk 
menerbitkan suratkhabar dalam bahasa Melayu rendah diterus- 
kan juga. Pada tahun 1867, John Muhleissen Arnold, seorang 
pendeta Kristian di Seminari Depok, dekat Betawi, telah men- 
dapatkan persetujuan daripada Syarikat Percetakan Ogilvie & 
Co. untuk menerbitkan akhbar dakwah mingguan yang diberi 
nama Biang-Lala, dengan Arnold sendiri menjadi penyunting- 
nya. Setahun kemudian lahir pula Mataharie dari percetakan 
Bruining & Wijt di Betawi dan suratkhabar dakwah Kristian 
yang bernama Tjehaja Siang di Tondano, Minahasa. Pada 1 
April 1869, Ogilvie & Co. menerbitkan pula suratkhabar bahasa 
Melayu rendah yang bernama Bintang Barat. Dengan kelahiran 
suratkhabar ini, maka menjelang tahun 1870 di Jawa terdapat 
tiga buah suratkhabar bahasa Melayu rendah yang beredar di 
Betawi, Semarang dan Surabaya. 

Perkembangan suratkhabar bahasa Melayu rendah di 
antara tahun-tahun 1856 dan 1870, tampak benar berlaku di 
kota-kota pelabuhan seperti Betawi, Semarang dan Surabaya. 
Walaupun percubaan telah dibuat untuk memperkenalkan 
suratkhabar di Padang, namun penerbitannya tidak lama. 
Hanya di Minahasa, di mana suratkhabar Tjehaja Siang telah 
dijadikan sumber bacaan bagi murid-murid yang belajar di 
sekolah-sekolah yang didirikan oleh para pendakwah Injil 
seperti di Menado, Tanawangko, Amurang dan Tondano, baru- 
lah suratkhabar itu agak berpanjangan. Tetapi di kota-kota 
pelabuhan di Jawa, yang penduduknya terdiri daripada pel- 
bagai bangsa, dan secara tradisinya pula bahasa Melayu 
memang berkembang di daerah-daerah pesisir lantaran keper- 
luan para pedagang dan pengembang agama, bahasa Melayu 
rendah itu memang mempunyai potensi untuk berkembang 
dan justeru itu suratkhabar-suratkhabar yang menggunakan 
bahasa Melayu rendah juga mempunyai potensi untuk hidup 
Di kota-kota pelabuhan inilah terdapatnya golongan Cina 
peranakan, Arab peranakan dan Indo peranakan (golongan 
masyarakat kacukan) hasil dari percampuran darah di antara 
peribumi dengan orang asing. Di kota-kota besar itu juga ter- 
dapat golongan priyayi yang memegang jawatan dalam pen- 
tadbiran, justeru itu mereka memerlukan pengetahuan dalam 
bahasa Melayu sekurang-kurangnya bahasa Melayu rendah 

Golongan-golongarn'nilah yang menjadi pelanggan atau pem- 
baca suratkhabar bahasa Melayu rendah. Di halaman-halaman 
suratkhabar tersebut mereka meluahkan pandangan melalui 
surat-surat kepada pengarang atau menyiarkan berita-berita 
mengenai kejadian-kejadian yang berlaku di daerah-daerah 
setempat. Mereka menulis dan berhujah dalam bahasa Melayu 
rendah. 

Pada abad ke-19, golongan terbesar yang menjadi pem- 
baca atau pelanggan suratkhabar-suratkhabar Melayu di indo- 
nesia adalah terdiri daripada kaum Cina peranakan. Ini berlaku 
kerana masyarakat Cinalah yang lebih kukuh dari segi keduduk- 
an ekonominya. Pada pertengahan abad yang lalu, kaum Cina 
atau Tionghoa membentuk sebahagian besar daripada pen- 
duduk kota-kota besar di Jawa, terutamanya Betawi, Semarang 
dan Surabaya. Mereka juga kedapatan ramai di Sukabumi, Ceri- 
bon, Bogor dan Malang. Di luar Pulau Jawa terdapat ramai pen- 
duduk Cina di Medan, Padang, Makasar dan Banjarmasin. 
Mereka menjadi perantara di antara penduduk peribumi de- 
ngan bangsa Eropah dalam urusan perniagaan dan perdagang- 
an. Mereka memiliki kedai-kedai candu, pajak gadai dan rumah 
judi. Ramai antara mereka juga yang memiliki toko-toko besar 
yang menjual pelbagai barang dari Eropah dan Asia Timur, 
sementara golongan yang miskin pula bekerja sebagai penjaja 
beraneka jenis barang dagangan untuk dijual ke desa-desa 
pedalaman. 

Ada dua kategori orang Cina. Walaupun kebanyakan 
orang Cina di Jawa dalam abad ke-19 tergolong sebagai 
peranakan (yang bermakna mereka boleh menyusurgalurkan 
salasilah mereka kepada kedua-dua keturunan - Cina dan 
peribumi), namun ada juga mereka yang dari kalangan singkeh 
atau totok. Kebanyakan mereka yang dari golongan totok telah 
berhijrah ke Indonesia dari wilayah-wilayah Kwangtung dan 
Fukien di China Selatan. Mereka ini tertarik untuk berniaga dan 
mencari untung. Suatu budaya adukan telah terbentuk dari 
golongan peranakan ini yang merangkumi unsur-unsur ke- 
budayaan peribumi dan unsur-unsur kecinaannya. Secara 
beransur-ansur juga suatu bahasa peranakan yang berpangkal 
daripada campuran dialek Hokkien dan bahasa Melayu Betawi 
atau bahasa Melayu rendah telah wujud. Menjelang pertengahan 

abad ke-19, majoriti penduduk Cina di Indonesia adalah terdiri 
daripada golongan peranakan. 

Dari segi perkembangan suratkhabar berbahasa Melayu 
dan juga perkembangan bahasa Melayu rendah di Indonesia, 
peranan yang dimainkan oleh kaum Cina peranakan adalah 
amat penting iaitu sabahagian besar mereka adalah para 
pelanggan suratkhabar dan ini membantu bagi kemantapan 
kewangan sesebuah suratkhabar agar berterusan penerbitan- 
nya. Apa yang lebih penting ialah kaum peranakan Tionghoa 
banyak sekali memberikan sumbangan penulisan di dalam 
akhbar-akhbar itu. Tulisan mereka berupa berita, ulasan atau 
pandangan mengenai sesuatu yang disiarkan dalam bentuk 
surat kepada pengarang, ataupun dalam bentuk syair dan pan- 
tun, yang nampaknya amat popular di kaiangan penulis-penulis 
Cina peranakan pada abad ke-19. Lihat misalnya sebuah syair 
tetapi dinamakan 'pantun' oleh penulisnya, iaitu seorang Cina 
peranakan yang bernama Tan Kong Tiet, (tersiar dalam akhbar 
Bintang Timor bertarikh 8 Januari 1868): 

Bintang Timor paling terhormat, 

Segala kabar tentoe terhormat 
Semoea njang batja menaro hormat, 

Senang die hatie serta selamat. 

Sinar tjabaijanja tamba seomangat, 

Sampe lama mistie teringat, 

Tamba ramee tamba selamat, 

Semoea bangsa menaro hormat. 

Tjahaijanja manies sangatlah terang, 

Kerdja, bertjerita semoea orang, 

Toean Soeka tida njang larang, 

Biar tamba djanganlah koerang. 

Harep Tjintanja semoea orang, 

Banjak kabarnja sobat njang karang, 

Harep bertamba djanganlah koerang, 

Semoea sobat bertamba girang. 

Kemudian lihat pula sebuah lagi karya berangkap yang 
tersiar lebih awal lagi tetapi penulisnya menggunakan nama 
samaran 'Malim Koening', yang kemungkinannya juga adalah 
seorang Tionghua peranakan. Syair ini terbit dalam bintang 
Timor bertarikh 4 Januari 1865: 

Inielah persembahan kepada adinda saija 
ijam Itam manies 

Dia hambil kerias, kalam Idan dawat 
Terbiet die hati, tangan menjoerat 
Alhamdoelillah kertas 'koe kessat 
Kalam 'koe toempoel dawat 'koe poetjat. 

Hei adinda! soera 'moe merdoe 
Allah illahi manies terlaloe 
Dars 'koe bakoe hatie 'koe kpiloe 
Serta terdengar boenji soeara 'moe. 

Tanda ijang ahier saija berkanda 
Djikalau terdangoeng hatie adinda 
Goebar malatie - poetie djamala 
Gantoengkan sadja die tanga djandela. 

Golongan Cina peranakan sejak awal lagi telah berjaya 
memegang jawatan pemimpin redaksi sebuah suratkbabar ber- 
bahasa Melayu rendah apabila pada tahun 1869 Lo Tun Tay 
diberikan tanggungjawab untuk mengendalikan suratkhabar 
Matanarie, terbitan firma Bruining & Wijt di Betawi. Tetapi pen- 
capaian yang paling bermakna bagi kaum Tionghoa peranakan 
dalam urusan persuratkhabaran ialah ketika mereka mengambil 
alih beberapa buah percetakan. Pada tahun 1885, Lie Kim Hok, 
seorang peranakan yang terpelajar, telah membeli mesin cetak 
mendiang D.J. van der Linden, mubaligh Kalvinis dan pe- 
ngarang akhbar dakwah, Bintang Djohar, dengan harga seribu 
rupiah. Setelah mendapat tawaran daripada W. Meulenhoff 
iaitu pemimpin redaksi akhbar Pemberita Betawi agar ia mem- 
beli saham Pemberita Betawi, Lie Kim Hok telah menubuhkan 
syarikat percetakannya di Betawi, dan mulai dari 1 September 
1886, ia bersama Meulenhoff mencetak suratkhabar Pemberita 
Betawi. Tetapi usaha ini tidak lama, kerana menjelang bulan 
Jun 1887, mereka telah menjualkan saham mereka dan hak- 
milik menerbitkan suratkhabar itu kepada Tetuan Karseboom & 
Co. Mesin cetak itu juga telah dijual oleh Lie Kim Hok kepada 
ffrma Albrecht & co. 

Tidak berapa lama selepas Lie Kim Hok mendirikan 
syarikat percetakannya, di Surabaya seorang Cina peranakan 
telah berjaya membeli segala alat percetakan yang dimiliki oleh 
Gebrceders Gimberg dengan harga f6.24,600. Tidak banyak 

diketahui mengenai pembeli alat cetak itu, kecuali namanya 
iaitu Baba Tjoa Tjoan Lok. Kejayaannya mengambil alih sebuah 
percetakan Eropah yang besar pada 24 Disember 1886 itu amat 
mengagumkan bangsanya. Dia juga mengambil alih penerbit- 
an Bintang Timor (15 Julai 1887 telah menukar namanya men- 
jadi Bintang Soerabaia). Walau bagaimanapun, nama 'Geb- 
roeders Gimberg' terus digunakan. Di Semarang pula, seorang 
saudagar peranakan bernama Sie Hian Ling telah mengusaha- 
kan penerbitan suratkhabar Tamboor Meiayoe, bersama-sama 
dengan firma Gebroeders Jansz pada bulan Januari 1888. Pada 
tahun yang sama, Yap Goan Ho yang dahulunya hanya mener- 
bitkan buku-buku dan bahan-bahan kegunaan sekolah dan 
pejabat sahaja, telah melancarkan penerbitan suratkhabar 
harian Sinar Terang di Betawi. Suratkhabar yang mula terbit 
pada 25 Jun 1888 itu redaksinya dipimpin oleh W. Meulenhoff. 
Lima tahun kemudian, Oeij Tjai Hin yang juga seorang penerbit 
dan pemiiik percetakan telah menjadi pemimpin redaksi bagi 
harian Bintang Barat di Betawi. Kebolehan Oeij sebagai redak- 
tur menyebabkan penerbit suratkhabar itu, Ogilvie & Co., mem- 
beri kepercayaan kepada beliau untuk memimpin suratkhabar 
hari Ahad yang pertama kali lahir di Indonesia, iaitu Courant 
Doeminggo (terbit pada 28 Januari 1894). Pada tahun itu 
juga, Yap Goan Ho telah cuba menerbitkan sebuah suratkhabar 
berbahasa Melayu rendah, khusus mengenai perdagangan. 
Yap telah melancarkan edisi-edisi percubaan Chabar Perdagang- 
an, dengan memuatkan iklan dan berita-berita perdagangan, 
walau bagaimanapun sambutan daripada pelanggan ternyata 
amat dingin dan akhirnya usaha itu dihentikan. 

Usaha untuk memiliki percetakan suratkhabar juga telah 
dirintis oleh kaum Cina peranakan di Sumatera. Pada bulan Jun 
1894, Lie Bian Goan telah menerbitkan suratkhabar dua kali 
seminggu di Padang, bernama Pertja Barat. Usaha ini dijalan- 
kannya bersama-sama seorang Batak Mandailing yang bergelar 
Dja Endar Moeda. Tetapi entah kenapa, Lie telah meninggalkan 
perusahaan itu pada tahun 1897 dengan Dja Endar Moeda yang 
terus mengendalikan Pertja Barat itu. Pengunduran Lie dari 
lapangan penerbitan suratkhabar ini telah diganti oleh Tan Giok 
Lan yang memegang saham penerbitan Tjahaja Sumatra ber- 
sama-sama dengan firma P. Baumer & Co. di Padang pada 
tahun 1897. 

Usaha kaum Cina peranakan di Jawa dan Sumatera juga 
mendatangkan ilham kepada seorang peranakan di Ambon 
untuk cuba menceburi bicang psnerbitan suratkhabar. Pada 
penghujung tahun 1897, Baba Ong Kie Hong telah menjadi 
pemimpin redaksi dan pengurus majalah Penghentar yang 
telah dimulakan oleh sekumpulan pendeta bantu di gereja di 
Ambon pada tahun 1894. Majalah dwimingguan itu dicetak di 
Ambonsche Drukkerij. Menjelang awal tahun 1898, Selompret 
Melajoe telah melaporkan bahawa percetakan Ambon itu telah 
pun dibeli oleh Ong Kie Hong. 5 Setahun kemudian, K.D. Que, 
seorang peranakan di Menado, telah berjaya mendirikan per- 
cetakan Menadosche Drukkerij. 

Kecenderungan untuk menerbitkan suratkhabar di dalam 
bahasa Melayu rendah ini, tidak dapat tidak telah mempengaruhi 
perkembangan penggunaan bahasa Melayu rendah dalam ben- 
tuk tulisan. Bahasa yang digunakan dalam akhbar-akhbar itu 
bukan sahaja mempengaruhi golongan Tionghoa peranakan, 
tetapi juga pembaca-pembaca peribumi dan bangsa-bangsa 
lain yang bahasa ibundanya bukan bahasa Melayu tinggi. 
Serentak dengan perkembangan persuratkhabaran ialah ber- 
tambahnya kegiatan menerbitkan buku-buku yang bukan 
sahaja diperlukan untuk mengisi keperluan bahan-bahan 
bacaan di sekolah-sekolah, tetapi juga untuk menampung 
keperluan bahan bacaan hiburan bagi golongan dewasa yang 
kian bertambab bilangannya dalam jangka masa suku terakhir 
abad ke-19. 

Karya-karya kesusasteraan Melayu rendah yang lahir 
dalam bentuk buku dan feuilleton (cerita bersiri) dalam surat- 
khabar banyak dihasilkan oleh pengarang-pengarang Indo, 
Belanda dan Tionghoa peranakan. Pada tahun-tahun 1870-an 
misalnya, A.F. von de Wall, sarjana bahasa Melayu berketurun- 
an Belanda telah menghasilkan karya-karya terjemahan seperti 
Hikajat Sinbad (1876), Hikajat Robinson Crusoe 1875) dan Kisah 
Pelajaran Seorang Perempoewan Mengoelilingi Boemi (1877), 
iaitu kisah pengembaraan Ida Pfeiffer, pengembara wanita 
yang masyhur itu. 6 Karya-karya novel terjemahan yang tidak 

*Selompret Melaijoe, No. 14, 3 Februari 1898. 

6 Lihat Claudine Salmon, 1981. Literature in Maiay by the Chinese of 
Indonesia, a provisional annotated bibliography, Paris: Association Archipel, 
hlm. 31. 

dapat dipastikan siapa penyalinnya juga telah diterbitkan. Ada 
juga karya-karya yang berlatarbelakangkan alam tempatan di- 
terbitkan dalam suratkhabar-suratkhabar pada tahun-tahun 
1870-an dan 1880-an seperti "Hikayat Djahidin", "Tjerita Said- 
jah dan Adinda dari Parangkadjang" (yang dipetik dari karya 
Max Havelaar) dan "Sjair Karakatau". Untuk memenuhi selera 
pembaca-pembaca Cina, banyak cerita purba dan dongeng- 
dongeng dari negeri Cina diterjemahkan ke dalam bahasa 
Melayu rendah. Suratkhabar-suratkhabar juga menyiarkan se- 
cara bersiri hikayat-hikayat seperti Hikajat Hang Tuah, Hikajat 
Pantiatanderan, Hikajat Amir Hamzah, Hikajat Abdullah dan 
Hikajat Sitie Hasanah. Tahun-tahun 1880-an juga menampak- 
kan kegiatan menghasilkan karya berbentuk syair di kalangan 
penulis peranakan seperti Tan Kit Tjoan (yang menulis Saier 
Boeroeng dan Saier Mengimpie), Lie Kim Hok (yang mengarang 
Saier Tjerita Siti Akhbari, 1884, dan syair Prampoewan, 1885), 
The Tin Lam (yang menulis Boekoe Pantoon, 1888) dan Boen 
Sing Hoo (yang mengarang Boekoe Saier Binatang: Landak, 
Koeda dan Sapi, 1889). 7 

Perhatian terhadap perkembangan bahasa Melayu rendah 
dan kesedaran bahawa bahasa itu juga perlu dihuraikan dari 
segi sistem tatabahasa dan aturan ejaannya, telah mendorong 
beberapa orang penulis mengeluarkan karya-karya berhubung 
dengan bahasa Melayu rendah pada tahun-tahun 1880-an. 
Pada tahun 1884, Lie Kim Hok telah menerbitkan Melajoe 
Betawi. Manakala pada tahun 1888 pula terbit karangan W. 
Hoezoo, pengarang Selompret Melajoe, yang diberi judul 
Boekoe Adjaran Baroe Akan Segala Orang Jawa Kepingin Lekas 
Bisa Membatja Bahasa Melaijoe dengan Hoeroef Wolanda. Ini 
diikuti oleh Boekoe Peladjaran Spel-spellan Melajoe Akan 
Goenanja Anak-anak Serta Sekalian Orang Jang Soeka Beladjar 
Melajoe Pake Hoeroef Ollanda, karangan F.C.E. Bousquetdalam 
tahun 1889, yang ketika itu sedang memimpin mdaksi surat- 
khabar Bintang Surabaya. 

Sesungguhnya, selain daripada golongan Cina peranakan 
yang memainkan peranan penting dalam penyebaran bahasa 


7 Kajian yang amat menyeluruh mengenai pertumbuhan dan perkembang- 
an sastera peranakan Cina di Indonesia telah pun dilaksanakan oleh Claudine 
Salmon. Mengenai karya-karya yang dihasilkan oleh peranakan Cina dalam 
abad ke-19 dan kemudiannya, lihat ibid. 

Melayu rendah itu, golongan Indo peranakan juga telah mem- 
berikan sumbangan yang amat besardalam abad ke-19. Sebelum 
tampil orang-orang Cina peranakan ke dalam bidang kewar- 
tawanan yang berbahasa peribumi, golongan Indo telah ter- 
lebih dahulu memegang jawatan-jawatan redaktur dan 
penolong redaktur suratkhabar. Nama-nama seperti C.F. Winter 
(pengasas dan pengarang suratkhabar Jawa, Bromartani dalam 
tahun 1855), L. Magniez (pengarang Bintang Timor, 1862), W. 
Hoezoo, G.R Lucardie, W.N.J.G. Classz (kesemuanya pernah 
memimpin redaksi Selompret Melaijoe), Arnold Snackey (penga- 
rang Benteng Melajoe, 1877), Gijsbert Francis (pengarang Pem- 
berita Betawi, 1891) dan F. Wingers (juga pengarang Pemberita 
Betawi, 1898) adalah cuma beberapa nama daripada rentetan 
nama-nama yang telah mengendalikan redaksi suratkhabar- 
suratkhabar peribumi dalam abad ke-19 dan awal abad ini. Se- 
bagai peranakan, mereka memang selesa dengan bahasa 
Melayu rendah. 

Orang-orang peranakan Indo, seperti halnya dengan 
peranakan Cina dan Arab, adalah kelahiran tempatan. Mereka 
adalah "Olanda yang terperanak di Hindia". 8 Mereka juga 
dikenali sebagai 'Olanda Peranakan'. Mereka adalah keturunan 
hasil perkahwinan di antara lelaki Eropah totok dengan perem- 
puan peribumi; atau mereka juga mungkin anak-anak lelaki 
Eropah yang bersekedudukan dengan wanita peribumi ataupun 
keturunan dari perkongsian hidup di antara lelaki Eropah 
dengan perempuan simpanannya yang berbangsa peribumi 
yang lazimnya dipanggil 'nyai'. Orang-orang lelaki Indo itu 
umumnya digelar 'sinyo' yang bererti 'tuan'. Undang-undang 
kolonial Belanda menentukan bahawa kaum peranakan Indo itu 
adalah digolongkan dan dikenal pasti sebagai bangsa Eropah. 
Tetapi dalam keadaan-keadaan tertentu, ada juga antara 
mereka itu yang diserap masuk ke dalam masyarakat peribumi. 
Pada zaman abad ke-19, boleh dikatakan separuh daripada 
golongan yang disebut Eropah itu adalah terdiri daripada kaum 
lndo-Eropah atau peranakan. Tetapi dari segi kenyataan sosial- 
nya, kaum peranakan Indo itu sering dipandang rendah oleh 
kaum Belanda totok (yakni golongan yang lahir di negeri 
Belanda). Kebudayaan Indo yang merupakan campuran unsur- 


»Lihat Bintang Timor, No. 53, 5 Mac 1887. 

unsur Eropah dan peribumi biasanya diejek-ejek. Tidak semua 
kaum Indo itu memperolehi pelajaran yang baik. Sebahagian 
besar daripada mereka itu miskin dan hidup melarat. Tetapi 
berbeza dengan mereka yang bapanya terdiri daripada orang- 
orang yang kaya atau berkedudukan tinggi, maka kedudukan 
sosialnya juga tinggi. Mungkin daripada golongan ini terdapat 
para pengusaha ladang, pemilik toko-toko besar atau peniaga- 
peniaga yang berjaya ataupun yang menjadi pegawai-pegawai 
tinggi. Golongan pertengahannya pula memegang jawatan- 
jawatan perkeranian, ketenteraan dan bekerja di firma swasta. 
Pada pertengahan abad ke-19 hingga akhir abad itu, kaum 
peranakan Indo telah bergerak cergas dalam perusahaan surat- 
khabar, baik sebagai penerbit, pencetak dan pengurus mahu- 
pun sebagai pemimpin redaksi. Sejak mula perusahaan surat- 
khabar diterokai oleh para penerbit Belanda, kaum peranakan 
Indo memang diberi kepercayaan untuk bersama mengem- 
bangkan perusahaan itu. Mereka dianggap sesuai kerana 
mereka boleh menguasai bahasa Melayu rendah atau Jawa. 
Mereka juga diandaikan sebagai orang-orang yang kenal benar 
dengan bangsa Indonesia dan bangsa-bangsa Asia yang lain. 
Oleh sebab kebanyakan Indo yang diambil bekerja sebagai 
redaktur itu terdiri daripada mereka yang pernah memegang 
jawatan sebagai pegawai kerajaan, maka tentulah mereka itu 
mempunyai latar belakang pelajaran yang agak baik. Mereka 
juga diandaikan lebih bertanggungjawab dalam mengendali- 
kan isi suratkhabar yang harus sentiasa mengelakkan daripada 
membangkitkan isu-isu atau tulisan-tulisan yang mengkritik 
kerajaan, dasar-dasarnya atau pegawai-pegawai tingginya. 

Dalam zaman dua dekad terakhir abad ke-19, para redak- 
tur peranakan Indo yang disegani oleh pembaca mahupun para 
pengeluar suratkhabar berbahasa Melayu rendah, terdiri 
daripada mereka yang menguasai bahasa yang amat mudah di 
faham dan tingkat penguasaan tatabahasanya tidak terlalu 
rendah atau terlalu tinggi. Satu hal yang sentiasa menjadi 
pegangan para redaktur ialah mengelakkan pemakaian bahasa 
Melayu tinggi atau bahasa Melayu Johor-Riau. Hal ini penting 
dijaga untuk memastikan sesebuah suratkhabar itu terus popular 
dan dapat mengekalkan (kalau tidak pun menambahkan) bilangan 
para abonee (pelanggan)nya. Tetapi tatabahasa yang terlalu 
sembarangan juga tidak disenangi. Misalnya, A.M. Voorneman, 


45 






seorang Indo yang memimpin redaksi suratkhabar Batara Indra 
di Surabaya, pernah mengkritik gaya bahasa J. Klein (juga 
seorang Indo), pengarang suratkhabar Hindia-Nederland, yang 
katanya, amat jelik dalam terjemahannya tentang berita-berita 
yang dikutip oleh Klein dari suratkhabar Belanda. Klein kemu- 
diannya membalas kritikan Voorneman itu dengan memper- 
soalkan penguasaan bahasa Melayu pengarang Batara Indra 
itu, yang katanya jelas terbayang pada kesalahan-kesalahan 
ejaannya. Klein juga menuduh Voorneman tidak mematuhi 
aturan tatabahasa seperti yang ditunjukkan oleh A.F. von der 
Wall dalam karya terjemahannya, Robinson Crusoe . 9 

Bagi kebanyakan pengarang suratkbabar berbahasa 
Melayu rendah, kerja menyunting suratkhabar bukanlah satu- 
satunya sumber mata pencarian hidup mereka. Mereka ada 
yang menjalankan perniagaan sampingan seperti menjual 
buku, alatulis, tembakau dan mengendalikan loteri. Ada pula 
yang menawarkan khidmat secara upahan mengajar bahasa- 
bahasa seperti Belanda, Melayu dan Jawa kepada yang ber- 
minat, sepertimana yang dilakukan oleh pengarang Bintang 
Timor, W. Halkema. Tetapi bagi golongan redaktur yang lebih 
kreatif dan imaginatif, mereka telah menerokai bidang penulis- 
an novel, syair dan karya terjemahan. 

Dalam sejarah pertumbuhan dan perkembangan kesusas- 
teraan Melayu rendah, tahun-tahun 1890-an banyak melahirkan 
karya-karya sastera terjemahan dan novelette yang ditulis 
dalam bahasa Melayu rendah oleh para pengarang suratkhabar 
berketurunan peranakan Indo. Kalau para penulis peranakan 
Cina lebih menumpukan perhatian kepada penghasilan karya- 
karya sastera dalam bentuk syair, maka penulis-penulis Indo ini 
pula lebih cenderung menerbitkan terjemahan karya-karya 
popular Eropah. Pada tahun 1891, G. Francis, yang pada ketika 
itu bertugas sebagai redaktur Pemberita Betawi, telah menerbit- 
kan Hikajat Seorang Bangsawan di Negeri Frans yang Teramat 
Mashoer Namanya Jaitoe Napoleon Bonaparte atau Napoleon 
Pertama. Pada tahun yang sama, Francis juga telah menerbit- 
kan terjemahan Hikajat 1001 Malam. Tahun 1891 juga telah 
menyaksikan terbitnya Hikajat Soeltan lbrahim Ibnoe Adham 


9 Lihat Mindia-Nedertand, No. 60, 29 Julai 1885 dan Hindia-Nederland, No. 
61, 1 Ogos 1885. 

Walijoe'llah, yang diselenggarakan oleh A. Regensburg, 
peranakan Indo (pada tahun 1897, beliau memimpin surat- 
khabar Hindia Olanda di Betawi). A. Regensburg kemudiannya 
menerbitkan pula Hikajat Roh Manoesia pada tahun 1893. Dua 
tahun kemudian, W.N.J.G. Claasz yang pada waktu itu menjadi 
pemimpin redaksi suratkhabar Selompret Melaijoe di Semarang), 
telah menerbitkan terjemahan karya Jules Verne, diberi judul 
20000 Mijl di Dalem Laoot. Claasz juga menterjemahkan dua 
karya Verne yang lain iaitu People Rasia (diterbitkan dalam dua 
jilid) dan Romah Asep, di Semarang dalam tahun 1895. Pada 
tahun yang sama, Dja Endar Moeda, (memimpin Pertja Barat di 
Padang) turut menerbitkan karya terjemahan dari bahasa 
Belanda yang dinamakan Hikayat Tjinta Kasih Sayang. Barang- 
kali, beliaulah penulis peribumi yang pertama membuat ter- 
jemahan dari karya asing ke dalam bahasa Melayu rendah. Di 
Betawi, pada 1896, G. Francis yang merupakan salah seorang 
daripada redaktur-redaktur peranakan Indo yang amat aktif 
telah menerbitkan pula Hikajat Njai Dasima. Karya ini menjadi 
perintis kepada lahirnya beberapa novel yang ceritanya berkisar 
di sekitar alam Indonesia dan para pelakunya terdiri daripada 
bangsa-bar\gsa yang mendiami Hindia Belanda. Dua tahun ke- 
mudian, F. Wiggers, pemimpin redaksi Pemberita Betawi, yang 
juga terkenal sebagai wartawan Indo yang amat prolific 
terutamanya di sekitar peralihan abad yang lalu dan awal abad 
ini, menerbitkan pula terjemahan karya Melati van Java, Dari 
Boedak Sampe Djadi Radja. 

Antara nama-nama redaktur Indo yang pada abad ke-19 
telah mempelopori penulisan novel, syair dan karya-karya ter- 
jemahan, yang paling menonjol ialah G. Francis dan F. Wiggers. 
Gijsbert Francis dikatakan sebagai seorang Indo yang kurus, 
tinggi dan berkulit hitam, beruban dan gemar "memakai celana 
batik, terompah dan baju kaus''. 10 Dia mula bekerja sebagai 
pemimpin redaksi bagi Pemberita Betawi dalam tahun 1888, 
dan meninggalkan suratkhabar itu pada penghujung tahun 
1895. Pada tahun 1897 pula dia menjadi ketua pengarang surat- 
khabar Pengadilan yang diterbitkan oleh De Vries & Fabricus di 
Bandung tetapi hanya kekal selama kira-kira setahun. Selepas 
itu Francis mengundurkan diri dari lapangan suratkhabar dan 


'°Kabar Perniagaan, No. 67, 23 Mac 1906. 

bekerja di kilang pembuat cap [stempelfabrikant] sehinggalah 
pada tahun 1906, apabila dia memegang jawatan pemimpin 
redaksi bagi suratkhabar Bintang Batavia. Karya Francis yang 
paling terkenal, Hikajat Njai Dasima, dihasilkan pada tahun 
1896, ketika dia menganggur setelah berhenti dari Pemberita 
Betawi. Penulis yang seangkatan dengan Francis ialah Ferd 
[inand?] Wiggers, anak kepada E.F. Wiggers yang bersama- 
sama J. Kieffere, telah memimpin Bintang Barat dari tahun 1877 
ftingga tahun 1893. F. Wiggers lahir kira-kira pada tahun 1862 
dan pernaft memegang jawatan controleur dalam perkfiidmat- 
an awam Belanda. Pada 31 Oktober 1898, Wiggers telah menyer- 
tai Pemberita Betawi sebagai pemimpin redaksinya di samping 
mengendalikan Hindia Olanda. Sebelum menerbitkan Dari 
Boedak Sampe Djadi Radja, Wiggers telah pun menerbitkan 
buku Toerki dan Joenani (Griekenland) dalam tahun 1897 di 
Betawi. Tetapi kegiatan penulis Wiggers paling hebat pada 
tahun-tahun awal abad ke-20. Bukan saftaja bahan-bahan sas- 
tera Melayu rendaft yang dihasilkannya dalam tempoh itu, 
seperti (antara yang dapat dikenal pasti) Tjerita Dokter 
Legendre atau Mereboet Harta (1901), Tjerita Njai lsah (tiga jilid 
- 1903) dan Ahliwaris Gedong Merlet (1909), tetapi juga karya- 
karya berbentuk terjemahan dari kitab undang-undang dan 
peraturan kerajaan Belanda bagi orang-orang peribumi dan 
Cina dalam bahasa Melayu rendah. 

Dua orang peranakan Indo yang namanya wajar disebut- 
kan kerana peranan mereka dalam persuratkhabaran berbahasa 
Melayu rendah dan juga penulisan sastera Melayu rendah ialah 
H. [F.R.j Kommer dan F.D.J. Pengemanann. Kommeryang pada 
tahun 1900 memimpin redaksi suratkhabar Hoekoem Hindia, 
telah menerbitkan (pada tahun yang sama) empat buah novel- 
lette berjudul Nji Sarikem, Tjerita Nji Paina, Tjerita Njonja Kong 
Hong Nio dan Tjerita Siti Aisah. F.D.J. Pangemanann adalah 
pengarang Tjerita Si Tjonat, yang terbit dalam tahun 1900 di 
Betawi. Beliau kemudiannya menjadi redaktur Kabar Perniagaan 
dalam tahun 1904. 

Peranan orang-orang peranakan Indo dan Cina dalam per- 
kembangan perusahaan persuratkhabaran peribumi yang meng- 
gunakan bahasa Melayu rendah telah menimbulkan rangsangan 
kepada kaum peribumi Indonesia untuk mendirikan perusahaan 
suratkhabarnya sendiri. Hal ini didorong oleh dua faktor: pertama, 


48 


kerana ingin menjadikan suratkhabar sebagai alat untuk mem- 
bangkitkan kesedaran masyarakat, dan kedua kerana ingin men- 
jadikan perusahaan percetakan dan penerbitan suratkhabar 
sebagai sumber mata pencarian dan kegiatan ekonomi umumnya 
bagi masyarakat peribumi. Tetapi jelas bahawa kedua-dua hasrat 
ini adalah didorong oleh keinginan untuk mencontohi orang- 
orang Cina yang menjelang abad ke-20, telah berjaya menggerak- 
kan perpaduan kebangsaan mereka dan pada 17 Mac 1900 ber- 
jaya pula menubuhkan pertubuhan pan-Cina, bernama Tiong Hoa 
Hwee Koan. 11 

Sesungguhnya, kemunculan suratkhabar-suratkhabar 
peribumi yang dikendalikan dan dibiayai oleh kaum peribumi 
Indonesia pada awal abad ini adalah lanjutan daripada perkem- 
bangan persuratkhabaran berbahasa Melayu rendah yang telah 
diterokai oleh golongan peranakan Indo dan Cina pada perte- 
ngahan kedua abad ke-19. Menjelang tahun 1900, terdapat 
empat befes suratkhabar dan enam majalah berbahasa Melayu 
rendah beredar di seluruh Indonesia. Lima daripadanya berupa 
suratkbabar harian. Terdapat tiga suratkhabar dan sebuah 
majalah di Betawi, tiga suratkhabar dan dua majalah di 
Semarang, dua suratkhabar di Surabaya, dua di Surakarta dan 
sebuah di Yogyakarta, tiga suratkhabar dan sebuah majalah 
mingguan di Padang, sebuah majalah di Amurang dan sebuah 
lagi di Ambon. 

Kemunculan tokoh-tokoh penulis seperti R.M. Tirto Adhi 
Soerjo, yang mempelopori lapangan kewartawanan peribumi 
dan pengarang novellette Melayu rendah, Doenia Pertjintaan: 
Seintang Koening yang diterbitkan di Makasar pada tahun 1906 
(barangkali karya novellette pertama yang dihasilkan oleh 
peribumi Indonesia), Dja Endar Moeda (yang menerbitkan Kitab 
Sariboe Pantoen, barat dan Taliboen, 1900), Mas Marco Kar- 
todikromo, pengarang Mata Gelap (1915), Student Hidjo, Sair 
Rempah-rempah dan Matahariah, (kesemuanya dalam tahun 


'’Tentang sejarah awal persuratkhabaran di Indonesia yang melibatkan 
golongan-golongan peranan Indo, Cina dan peribumi, lihat Ahmat Adam, 1984. 
"The Vernacular Press and the Emergence of Modern Indonesian Conscious- 
ness (1855 - 1913)". Tesis Ph.D., University of London. 

1918) dan Soemantri, yang mengarang Hikajat Soedjanmo 12 
(terbit 1924), adalah satu bukti bahawa tradisi yang ditempa 
oleh para redaktur peranakan abad ke-19 itu, telah dilanjutkan 
oleh pemimpin-pemimpin redaksi peribumi pada abad ke-20. 
Ini termasuklah Abdoel Moeis yang pada tahap awalnya telah 
menulis dalam gaya bahasa Melayu rendah, seperti yang dapat 
dilihat dalam Barang Rahasia Dari Tanah Pasoendan dan Said- 
jah (1917). 


,z Karya ini sebenarnya karangan Soemantri, redaktur suratkhabar Api 
yang terbit di Semarang pada tahun 1925. Pendapat yang mengatakan Hikajat 
Soedjanmo atau Rasa Merdika adalah karya Mas Marco Kartodikromo ternyata 
tidak berasas. Lihat iklan novellette ini dalam Api, No. 36, 13 Februari 1925. 

PERANCIS DALAM SASTERA MELAYU 
MODEN 

Abdul Rahman al-Ahmadi 

CITRA dan fikiran Perancis dalam sastera Melayu moden dapat 
dilihat dalam dua jenis karya sastera iaitu kreatif dan deskriptif. 
Pengaruh Perancis di Mesir bermula dari sejak adanya kontak 
Perancis dan Mesir setelah Napoleon menyerbu ke Mesir 
tahun 1798. Pengaruh itu kemudian amat dirasakan di zaman 
Mohamad Ali (1805 - 45) 1 dengan adanya kegiatan terjemahan 
karya asing istimewanya karya Perancis ke dalam bahasa Arab. 

Pada pertengahan dan akhir abad Ke-19 berlaku pengalir- 
an ulama, pelajar Mesir dan orang-orang Arab Kristian Syria 
dan Lubnan ke Paris. Di antara ulama Mesir yang amat berpe- 
ngaruh dalam perkembangan sastera dan fikiran Perancis di 
Mesir ialah Syeikh Rifa'al Al-Tahtawi yang telah menter- 
jemahkan karya Perancis /a Lyre brisee 2 ke dalam bahasa Arab 
dengan tajuk Nazam Al-Uqud (1827) dan kemudian pada per- 
mulaan abad ke-20 tampil pula keluarga Ahmad Taymour, 
saudaranya Aisha Taymour dan Mohamad Taymour (anak 
Ahmad Taymour), Mohamad Hussein Haikal, lbrahim Abdul 
Kadir Al-Mazni, Abbas Mahmud Al-Aqqad, Taufiq Al-Hakim, 
Taha Hussein dan Mahmud Tahir Lashim 3 , serta beberapa 


'Umar Dasuki, (tanpa tarikh) Fi Al-Adabi Al-Hadis, Kaherah: Darul Fikru 
Al-Arabi, hlm 4-5. 

2 Clement Huart, 1966. A History ofArabic Literature, Beirut: Khayat Book. 
hlm 414. 

3 Fatma Moussa Mahmoud, (tanpa tarikh). The Arab Novel in Egypt 1914 
- 1970, Cairo. General Egyptian Book Organization, Hlm 13- 15 dan Hilary Kil- 
patrick, 1974. The Modern Egyptian Novel, London Athaca Press. him 19 - 54. 

tokoh agama seperti Muhamad Abduh dan Abdul Rashid Ridha 
dan lain-lain. 

Peranan keluarga Ahmad Taymour di Kaherah pada per- 
mulaan abad ke-20 yang terpengaruh dengan drama opera di 
Paris ialah mengembangkan drama dan muzik dengan men- 
jadikan pangsapurinya sebagai tempat kegiatan mereka. 
Kegiatan keluarga Ahmad Taymour mendapat sokongan kuat 
daripada Khadive dengan membangunkan gedung opera di 
Kaherah sekitar tahun 1916. (Iihat TheArab Novel in Egypt. Hlm 
14). Di samping timbulnya kegiatan drama dan muzik, tumbuh 
pula kegiatan sastera di Kaherah. Di antara yang menjadi 
pelopor dalam bidang sastera kreatif ialah Mohamad Hussein 
Haikal dengan terbitnya novelnya yang pertama Zainab dalam 
tahun 1914. 

Mengikut pengangkutan Mohamad Hussein Haikal, novel 
Zainab ini mula ditulis di Paris pada tahun 1910 dan bahagian 
akhirnya ditulis di Geneva waktu lawatannya di musim sejuk ke 
Switzerland. (Lihat Zainab, Dr. Mohamad Hussein Haikal, dalam 
Mukadimahnya. Mesir, Darul Maarif. Hlm 7.). 

Sejak novel Zainab diterbitkan di Mesir pada tahun 1914, 
maka banyaklah novel lain lahir hasil karya barisan pelopor 
kesusasteraan Arab Mesir. Mereka ialah Al-Mazni dengan 
novelnya lbrahim Al-Katib (lbrahim Si Penulis) (1931), lbrahim 
Al-Thani (lbrahim Kedua) (1934), Thalasa Rijal wa Imra'a (Tiga 
Lelaki dan Seorang Perempuan) (1943), Aud ’Ala bad Kembali 
Ke Pangkal) (1944), novel Abas Mahmud Al-Aqqad ialah Sara. 
Novel Taha Hussein ialah Adib (1935), Du’a Al-Karawan (Panggil- 
an Burung Kendi) (1942), Al-Hub Al-Dai (Cinta yang Hilang) 
(1943), Shajarat Al-Bus (Pokok Sengsara) (1944) dan Al-Aiyam 
(Hari-hari) (1929). Novel Taufiq Al-Hakim ialah Audat Al-Ruh 
(Kembalinya Jiwa) (1927), Yaimiyat Naib Fi Aryaf (Catatan 
Harian Hakim Di Desa) (1937), Usfour min Al-Sharq (Belatik dari 
Timur) (1938) dan Al-Ribat Al-Mugadasah (Ikatan Suci) (1945). 
Novel Mabmud Tahir Lashin ialah Hauwa bila Adam (Wanita 
Tanpa Lelaki) (1934). (Lihat The Modern Egyptian Novel Hlm 19 
- 54). 

Di tengah-tengah kebangkitan semangat nasionalisme 
dan romantisme Mesir pada akhir abad ke-19 dan permulaan 


52 


abad ke-20 itu, maka lebih kurang dalam tahun 1893 4 telah ada 
pelajar Melayu datang belajar di Universiti Al-Azhar. Di sekitar 
tahun 1922, mereka telah mendirikan persatuan Al-Jam'iah Al- 
Khairiah 5 dan menerbitkan pula dalam bulan Oktobertahun 1925 
sebuah majalah Seruan Azhar. 6 Dalam bulan Oktober 1927 ter- 
bitlah majalah di Kaherah bernama Piliban Timur. Seorang 
daripada pembantu utama majalah ini di Eropah ialah Osman 
Abdullah berasal dari Gombak Kuala Lumpur. Dalam majalah 
ini ditulis makalah berisi pembaharuan fikiran Islam dan sekali- 
sekala disiarkan juga fikiran dari filosof Perancis seperti Jean 
Jaques Rousseau ( Pilihan Timur, bilangan 8, tahun ke-2. 
Oktober 1927. Hlm 156) bahkan ada dicedok bahasa Perancis 
yang sifatnya filosofis un pour tous et tous pour un. (Pilihan 
Timur, bilangan 7, tahun pertama, Oktober 1927. Hlm 18). 

Peranan lepasan pelajar-pelajar dan orang-orang yang 
berkaitan luas dengan TimurTengah di tanahair ialah penerbit- 
an majalah Al-lman dalam tahun 1906, yang anggota redaksi- 
nya terdiri daripada Syeikh Mohamad Salim Al-Kalali, Syeikh 
Tahir Jalaluddin, Sayid Syeikh Al-Hadi dan Haji Abbas bin 
Mohd. Taha. 7 Dalam majalah ini kita dapati pula beberapa fikir- 
an pembabaruan, selain bersumber daripada Islam sendiri ada 
juga fikiran yang berorientasikan fikiran Barat, khususnya 
Perancis, serta memerikan adanya seorang Perancis bernama 
Leon Roche yang memasuk kota Mekah dan Madinah dalam 
tahun 1841 - 1842 (diceritakan dalam bukunya bertajuk Dix ans 
a travers l'lslam (Sepuluh Tahun Memasuki Dunia Islam) (Lihat 
Al-lman. bilangan 7-6, Januari 1908. Hlm 22). 

Salah satu citra dan fikiran Perancis di Mesir yang amat 
ketara mempengaruhi perkembangan sastera di Tanah Melayu 
(Semenanjung Malaysia sekarang) iaiah novel detektif di sekitar 
tahun 1920-an. Di Perancis, novel detektif muncul dengan cerita 
fiksyen bertajuk les Mysteres de Paris oleh Eugine Sue (1804 - 


4 William R. Roff, (terjemahan Ahmad Boestamam, 1975. Nasionalisme 
Melayu, Penerbit Universiti Malaya. Hlm 76. 
s ibid.. hlm 110. 

«/twd„ hlm 110. 

’William R. Roff, (terjemahan Ahmad Boestamam, 1975). Nasionalisme 
Melayu, hlm 75. 

1857), 8 merupakan cerita pendahuluan bagi roman feuilleton 
oleh Ponson du Terrail (1829 — 1871 ) 9 dengan novel detektifnya 
bertajuk Les Drames de Paris (1857 - 1884). Novel detektif Les 
Drames de Paris, diterbitkan bersiri terdiri daripada 30 jilid. 
(Keterangan diperolebi daripada Dr. Laurent Metzger, seorang 
pensyarah bangsa Perancis di Pusat Bahasa, Universiti Malaya). 

Dalam siri les Drames de Paris menggambarkan watak 
Rokambol yang selalu terlibat dalam peristiwa-peristiwa luar 
biasa dan dia selalu menolong orang yang lemah menentang 
orang-orang kuat dan zalim. Dia (Rokambol) sangat terkenal di 
zaman Empayar Perancis dan zaman Napoleon Ke-lll (1850 - 
1870). 

Mengikut majalah Al-lkhwan dalam siaran pertamanya 
untuk memperkenal novel Rokambol kepada pembaca, dinyata- 
kan bahawa Rokambol itu adalah naib yang dipertua bagi kum- 
pulan orang jahat di Perancis, kemudian dapat ditangkap 
tetapi dapat melepaskan diri lalu lari ke India dan muncul 
semula di Paris. Kerana jatuh cinta kepada seorang gadis, 
Rokambol bertaubat, menjadi orang baik dan menolong orang 
ramai, tetapi dia ditangkap lagi dan dipenjarakan selama 20 
tahun. Walaupun ada kesempatan untuk melarikan diri namun 
kerana cinta dia sanggup merengkok dalam penjara. Dan kisah 
dalam penjara ini menjadi penceritaan utama Rokambol. (a/- 
lkhwan, penggal 7. Jilid 2-16, September 1927. Hlm 29-31). 

Novel detektif Rokambol dalam les Drames de Paris ini 
sangat popular bukan sahaja di Mesir tetapi juga di Brazil 
dengan terbitnya cerita Rokambol yang dikarang oleh Craci- 
liano Ramos dalam permulaan abad ke-20 (keterangan tentang 
ini saya perolehi daripada Dr. Laurent Metzger). Tidaklah 
diketahui apakah ada pertalian antara novel detektif Perancis ini 
dengan novel detektif Amerika Syarikat, jenis Nick Carters yang 
sangat popular di Amerika yang diterbitkan dalam tahun 1886. 
(The Mystery of the First Malay Rokambol. Hlm 459). Tarikh ter- 
bitnya itu ternyata lebih terkemudian jika dibandingkan dengan 
Les Drames de Paris. Satu hal yang perlu diperhatikan ialah 
a'danya semacam pertalian antara Rokambol Brazil dengan 


^William R. Roff, (tanpa tarikh). The Mystery of the First Malay Rokambol, 
Bidragen Tot De Taal-Land - En Volkenkunde Dee, hlm 461. 
a ibld. 

cerita detektif Melayu Nicholas Carter, yang bersumber cerita 
detektif Amerika yang diterbit dalam tahun 1923) dalam 
majalah Al-Hidayat, (bilangan 2, tahun pertama Julai, 1923 hlm 
1 -4), Kota Bharu, Kelantan, bertajuk "Nicholas Carter dengan 
wakil Sulit Kerajaan Brazil". 

Sebelum itu dalam tahun 1920 telah disiarkan juga dalam 
majalah Al-Kitab, (lihat Al-Kitab, Penggal Dua Tahun 1, 1920 
hlm 761) Kota Bharu, Kelantan, sebuah cerita roman petualang 
bertajuk "Acuman Kekasib", yang kisahnya mengenai seseorang 
wirawati bernama Salmi Azimah yang bekerja sebagai juru- 
rawat dalam peperangan dunia pertama tahun 1914, bersama 
dengan tunangnya Naim Mabruk, seorang opsir dalam pasukan 
Mustafa Kamal yang bertugas di Anatole Turki. Naim Mabruk 
atas ajakan Salmi Azimah pulang ke Syria untuk menentang 
pendudukan Perancis di Syria. 

Dalam tahun 1922, 10 terbit sebuah buku cerita detektif di 
Kota Bharu, Kelantan, dikarang oleh Haji Mohamad bin 
Mohamad Said bertajuk Kecurian Lima Milion Ringgit, mengi- 
sahkan peranan empat watak utama: 

1. John Sinclair seorang ketua pencuri terkenal di 
seluruh benua Eropah menjadi buruan Ketua Polis 
London. 

2. Jack Hocker Ketua penipu Amerika, seluruh benua 
Amerika, dia menjadi musuh Nicholas Carter seorang 
detektif Amerika yang bijak. 

3. Nicholas Carter seorang detektif termasyhur di 
Amerika yang amat pandai mencari dan membongkar 
rahsia. Dia menjadi musuh kepada semua kumpulan 
penjahat di seluruh Amerika. 

4. Mr. Baxster, Ketua Polis London yang bijak lagi masyhur 
memburu John Sinclair di England. 

Novel detektif Haji Mohamad bin Mohamad Said yang lain, 
yang ada kaitan dengan cerita detektif Amerika, yang banyak 
sedikit berkaitan pula dengan jenis roman detektif Rokambol 
ialah Telegraf Dari Perut Ikan atau Perlawanan Hocker dengan 

1(> Mohamad bin Mohamad Said, 1922. Kecurian 5 milion Ringgit, Diterbit 
dengan dibiayai oleh Mahmud lkhwan, Kota Bharu, Kelantan. Dicetak di Mat- 
baah Majlis Agama Islam Kelantan. 

Benham Carter Ketua Polis Amerika. Cerita telegram dari perut 
ikan ini ada kaitan dengan peristiwa yang sebenar terjadi dalam 
tahun 1915 iaitu peristiwa tenggelamnya kapal Lusitania yang 
kerana terkena torpedo kapal selam Jerman dalam perjalanan 
dari New York ke Liverpool telah mengakibatkan terkorbannya 
1201 orang penumpang dan musnahnya harta benda yang lain. 
(Lihat The Mystery of the First Malay Rokambol. Hlm 458 '- 

Cerita detektif genre Rokambol, didapati dalarn tahun 
1923 di Kota Bharu, Kelantan ditulis oleh Haji Abdul Rahman 
Daud Al-Makki dan Hassan Haji Omar dengan bukunya Syair 
Cerita Bijaksana." Dalam kata pengantar yang ditul.s oleh Haji 
Mohamad bin Mohamad Said, beliau mengatakan bahawa 
cerita ini kecil namun ia adalah setitik embun yang dapat meng- 
hilangkan dahaga, dan berlainan daripada buku laini yang 
selama ini berbentuk syair, yang hanya menceritakan tentang 
dewa, pari, hantu dan syaitan". 

Buku yang berbentuk syair ini menceritakan tentang 
Empayar Austria-Hunggaria dan peranan seorang detektif ber- 
nama John Sinclair. Cerita bermula di Kota Geneva Swissland 
dengan seorang nyonya bernama Madame ^ ,re ' le seo ^ an . 9 P®' 
dagang kaya janda kepada seorang jeneral. Waktu Madame 
Mireitle bangun pagi, kamarnya d.ketuk P°'' s 
beliau datang ke balai polis untuk berjumpa dengan Mar.e Kar 
jeen seorang wanita muda cantik yang disyaki berhubungan 

den9a ,?, SS po!S Maria disoa, dan di«uduh mencuri emas 
berlian kepunyaan Baron Ridal di sebuah hotel. Bukti-bukti atas 
tuduban itu disahkan oleh para juri yang didasarkan atau persa- 
maan bekas jari Marie di tempat kecurian, dengan apa yang ter- 
dapat dalam buku pendaftaran di Kedutaan Swiss. 

Kehadiran Madame Mireille adalah semata-mata untuk 
memberi keterangan atas segala tuduban terhadap Mar.e yang 
bekerja dengannya sebagai ketua pelayam Mane pada ,am 
sebelum malam, pernah meminta izin danpada Madame Mireille 
kerana hendak berjumpa kawannya yang bekerja di Opera Bal- 
pina. Kerana pihak polis tidak memperoleh bukti atas siasatan 
di kamar Madame Mireille, maka beratlah tuduhan terhadap 


"Abdul Rahman Daud Mekah dan Hassan Haji Umar, 1923. Syair Ceritera 
Bijaksana, Pulau Pinang: United Press. 

Marie yang melakukan jenayah itu. Bagi Marie yang merasa 
dirinya tidak bersalah lalu memohon kepada pihak polis supaya 
menghubungi Lord Lester yang tinggal di Hotel Balfour yang 
dapat memberi keterangan dengan lebih lanjut. 

Tengah hari kemudiannya datanglah Lord Lester di balai 
polis. Beliau meminta polis tidak menyiarkan berita kecurian itu 
dalam akhbar-akhbar, bahkan sebaik-baiknya pihak polis menafi- 
kan pula siaran akhbar-akhbar tentang kecurian itu. Hal ini ber- 
tujuan untuk memerangkap si pencuri yang sebenarnya yang 
berasa dirinya aman tidak lagi diburu o!eh pihak polis. 

Lord Lester juga meminta - pihak polis mengarahkan 
kepada Ketua Polis Daerah untuk menaban seseorang yang 
menggunakan pasport di pelabuhan Hasfersherburg ialah 
Maurice Palagan. Dia pernah tinggal di Hotel Zion dan juga per- 
nah tinggal di Hotel Kawakib dengan nsma Jack Martin. 

Maurice Palagan dibawa ke balai polis, dan sesudah 
pemeriksaan teliti, pihak polis mengesyaki babawa adanya kerja- 
sama antara Marie dengan Maurice Palagan. Namun begitu 
Lord Lester membuat analisa lain dengan mcnanyakan kepada 
Marie, bilakab Marie berjumpa Maurice Palagan. Marie men- 
jawab babawa dia pernah didatangi oleh Maurice di kamarnya 
yang berlagak sebagai penjual patung anak-anakan buatan lilin. 
Lord Lester terbahak-bahak ketawa mendengar keterangan itu, 
dan menyatakan: Nah, inilah buktinya yang memperkuat sang- 
kaan bahawa Maurice Palagan yang telah menggunakan urat 
tangan Marie yang terguris di lilin itu untuk disalinkan ke sarung 
tangan yang digunakan dalam pencurian itu. 

Pihak pemeriksa polis merasa hairan dengan hujah Lord 
Lester itu dan terus bertanya kepadanya tentang siapakah 
sebenarnya Marie itu? Lalu dijawab oleh Lord Lester, bahawa 
Marie ialah Puteri Duchess Frederick, sepupu bekas seorang 
Emperor Austria, Raja Francis Joseph. Dengan gerak tunduk 
hormat kepada Duchess, pihak pemeriksa polis berasa hairan, 
bagaimana boleh jadi demikian. Lord Lester memberitahu 
bahawa hal ini adalah akibat daripada peperangan yang 
menyebabkan Duchess Frederick menjadi papa dan terpaksa 
menjadi pelayan di Swiss. 

Pemeriksa polis hairan lagi, laiu menanyakan siapakah 
pula gerangan sebenarnya Lord Lester? Dengan tangkas dijawab 
oleh Ducbess Frederick, bahawa Lord Lester itu ialah John 

Sinclair seorang detektif yang masyhuryang dengan pertolong- 
annya dapat mengembalikan harta kekayaan kepunyaan Baron 
Ridal. 

Daripada deretan cerita detektif genre Rokambol di atas, ia 
merupakan pendahuluan kepada cerita detektif yang memakai 
nama Rokambol seperti ditulis dan disadur oleh Sayid Syeikh 
Al-Hadi dengan judul Rokambol dengan Perbendaharaan Hindi 
atau peperangan kebajikan dengan kejahatan dalam kehidupan 
manusia. 

Tidak diketahui dari novel detektif Mesir manakah yang 
diterjemahkan oleh Sayid Syeikh Al-Hadi, hanya dalam kata 
pengantar penggal ketiga buku itu beliau menyatakan: "Tiada 
terupaya pengarang hendak menyampaikan kepada penghabisan 
buku .... Jika pun seberapa daya upaya pengarang meringkaskan 
dia. Oleh sebab memeliharakan daripada rosakfaham ceritanya 
itu, jadi terpaksalah pengarang meninggalkan dia bagi sam- 
bungan di awal penggalnya yang kelima akan datang. (Pada 
kulit dalam bukunya Rokambol dengan Perbendaharaan Yang 
Tersembunyi. Pulau Pinang. Jelutong Press. 

Di dalam majalah Al-lkhwan penggal 1 Jilid 2 no. 29 
keluaran 16 September 1927, dinyatakan bahawa Hikayat 
Rokambol \n\ suatu cerita yang panjang dan masyhur jadinya di 
negeri Perancis. Penggal pertamanya sangat daftsyat melaku- 
kan kejahatan, samun, curi, tipu, tak patut dibaca oleh orang- 
orang yang belum tetap akhlaknya. 12 Kita ambil penggal kelima 
sahaja kerana penggal kelima muiai pekerjaan kebajikan, kemu- 
dian daripada taubatnya tidak kurang dahsyat pekerjaan yang 
dilakukan Rokambol pada melawan orang jahat. 

Watak utama dalam novel ini dipegang oleh Rokambol se- 
orang Perancis yang membantu Amir Osman melawan Inggeris 
di India untuk memperoleh khazanah budaya purba India. 


' 2 Haji Mohamad bin Mohamad Said 1922. Kecurian Lima Milion Ringgit, 
Dalam pengantarnya, dia membicarakan tentang moral: Bagai kepandaian dan 
kepintaran pencuri-pencuri di sana dan bagaimana kebijaksanaan mata-mata 
gelap mencari rahsia dan menangkap pencuri-pencuri itu. Apa pun dibuat oleh 
pencuri dengan mendermakan wang curian kepada kebajikan dan gelaran kepada 
ketua pencuri sebagai John Sinclair (pencuri yang mulia), kita tidaklah sekali-kali 
menyokong tindakan mereka. Cukuplah penonton cinema atau pembaca yang 
sempurna akalnya mengambil ibarat kepada apa yang dilihat dan dibaca. Jikalau 
yang bodoh maka tidak mengambil faedah melainkan kulit sahaja dan rugi 
masanya membaca. 

Walaupun AmirOsman mati terbunuh ketika melawan Inggeris, 
namun Rokambol tetap membantu Nadir seorang ketua kum- 
pulan kaum Siwa yang pernah tinggal di Paris dan dapat ber- 
bahasa Perancis dengan lancar dalam menyelamatkan dan 
memperoleh kembali khazanah budaya purba India itu. 

Di sini kelihatan seolah-olah adanya tendensi untuk mem- 
perlihatkan pertentangan kepentingan antara Perancis dan 
Inggeris di India. Munculnya seorang Perancis bernama 
Rokambol membantu orang India melawan Inggeris, mengingat- 
kan kita sejarah pertentangan Perancis dan Inggeris di India 
dalam abad ke-18 di zaman Raja Louis Ke-15 (1715 - 1774). 
Rokambol yang membantu orang-orang India menyelamatkan 
khazanah budaya mereka memperlihatkan pula keunggulan 
orang Perancis berbanding dengan orang Inggeris dalam meng- 
angkut budaya purba timur ke Eropah, seperti pengangkutan 
tiang purba Mesir l'Obelisque de Louxor ke Paris. 

Mungkin dapat dikatakan bahawa secara langsung atau 
tidak langsung, wujudnya novel Rokambol dalam sastera Arab, 
selain untuk penglipurlara ia juga bertendensi untuk mem- 
bangkitkan peranan moral bangsa Mesir terhadap jenayah 
politik barat terhadap Mesir. Sayid Syeikh Al-Hadi mungkin 
secara sedar menyadur langsung dari karya asal, atau menye- 
matkan fikirannya sendiri tentang semangat dan moral orang 
Melayu dengan menyelitkan dalam cerita Rokambol itu pera- 
nan kelasi orang Selat Melaka yang setia dan lebih pandai 
daripada orang India dalam mengendalikan pelayaran kapal 
yang membawa khazanah timur ke Eropah melalui gelombang 
laut yang berbahaya. 

Melalui novelnya iaitu Hikayat Faridah Hanum ia dikatakan 
novel pertama Melayu yang disadur dari novel Arab yang 
berasal dari Perancis, Sayid Syeikh Al-Hadi cuba memaparkan 
tentang emansipasi wanita terpelajar Mesir menerusi watak 
Faridah Hanum, dan semangat patriotisme pemuda atasan ter- 
pelajar Mesir, dalam watak Shafik Afandi. Citra dan fikiran 
Perancis dalam novel ini tersiar dalam watak dan dialog Faridah 
Hanum dan Shafik Afandi. Faridah Hanum yang mendapat pen- 
didikan Perancis dan Shafik Afandi berkelulusan Baccalaureat 
(pangkat kelulusan G.C.E. A levels bagi sistem Inggeris atau 
gelar sarjana muda Perancis). Kedua-dua watak ini selalu ber- 
kirim surat dalam bahasa Perancis. Percakapan mereka berdua 

pula tentang emansipasi wanita sama seperti yang didapati 
dalam novel Mesir pertama Zainab, yang memuatkan fikiran 
Rousseau dan gerakan feminisme Perancis. 

Fikiran Rousseau 13 dalam novel Zainab ialah mengenai 
perkahwinan Zainab yang bertentangan dengan prinsip seleksi 
alam, keharmonian jiwa, kesihatan jasmani, perasaan kekayaan 
dan darjat. Fikiran ini sama pula dengan yang terdapat dalam 
novel Mahmud Tahir Lashin, Hauwa Bila Adam, bertemakan 
perlunya pendidikan, peranan golongan terpelajar, memban- 
teras perbezaan sosial dan emansipasi wanita. 

Fikiran emansipasi wanita Faridah Hanum diperkuat oleh 
Syeikb Al-Hadi dengan menterjemahkan pula karya Qasim 
Amin “Tahrir Al-Mar'ah", "Kebebasan Wanita" dalam tahun 
1930 dan menyiarkan pula dalam majalah Al-lkhwan gambar 
tokoh-tokoh pergerakan wanita Mesir seperti Sayidab Hadi 
sya'rasi dan Sayldab Syiza Nibrawi dan gambar-gambar wanita 
Mesir lain dalam bidang pendidikan dan sebagainya. I Al- 
lkhwan. 16 November 1930 dan 16 Disember 1930 dan lihat 
juga A History of Malay Literature Modern Development Za'ba, 
JMBRAS. XVII.PT. III (1940) hlm 155). 

Dialog Faridab Hanum dan Shafik Afandi yang berunsur 
kejiwaan kumpulan dan kejayaan Mesir lama dengan bangunan 
Al-Ahram, unsur pimpinan dalam perubahan masyarakat, sema- 
ngat patriotisme cintakan tanahair, sama dengan novel Mesir 
Audat Al-Ruh oleh Taufik Al-Hakim, yang mempergunakan 
unsur sejarah purba Mesir dengan kuil kuno. Mereka bersem- 
boyan satu untuk semua dan mereka (rakyat) bangkit bersama 
bagaikan waja. Apa yang dikatakan dalam novel ini oleh Taufik 
Al-Hakim adalah gambaran yang benar-benar berlaku, dengan 
meletusnya Revolusi tahun 1919 di Mesir, dan semua pemuda 
Mesir tampil ke depan memikul tanggungjawab nasionalnya. 

Dialog di bawah terasa juga adanya unsur fikiran Gustav 
le bon dalam "Psyohologie des foules" atau "Ruh Al-ljtimaj" 
atau "The Crowd" 

bahawa sesungguhnya ibunya yang memeluk akan dia siang 
dan malam itulah yang sangat berkuasa lebih daripada sekalian 
guru-guru yang ada di dalam dunia ini, boleh melukiskan ke 


13 Hilary Kilpatrick, 1974. op. cit, hlm 22. 



dalam hati dan peringkat anaknya yang sangat bersih itu segala 
punca-punca yang dituntut bagi laki-laki yang boleh memberi 
guna kehidupannya, bagi faedah-faedah kaum dan bangsanya 
dan tanabairnya, iaitulah segala punca-punca yang menggemar 
dan merajinkan anak-anak itu menuntut kesempurnaannya tiap- 
tiap satu daripada cawangannya itu pada masa ianya di dalam 
sekolah kelak. Maka pekerjaan yang mtha besar gunanya bagi 
kehidupan perhimpunan ini bagaimanakah boleh kaum dan 
bangsa kita melakukan dan mendapat akan dia selama sekalian 
ibu anak-anak kita atau sekalian perempuan-perempuan kita jahil 
bodoh. 14 

Maka di bawahnya permulaan perkataan yang menyukakan hati 
daripada peraturan perjalanan negeri dan kemajuan kaum 
bangsanya, dan kebebasan perempuan yang dibangunkan etas 
pelajaran dan pengetafiuan dengan membawa ibarat kiasan 
kehidupan dunia dari tarikh cerita-cerita kebesaran kaum dan 
bangsanya orang-orang Mesir yang dahulu-dahulu yang mem- 
bangunkan lhram kemegahan negeri Mesir hingga masa ini. 
Maka Shafik Afandi pun tenggelamlah di dalam lautan kemanis- 
an perkataan kekasihnya yang menunjukkan luas pengetahuan- 
nya, tajam fikirannya, serta segeralah disambutnya perkataan 
Faridah Hanum itu dengan membawa beberapa cerita-cerita 
tarikh yang dahulu-dahulu, yang menunjukkan kelebihan se- 
kalian orang yang bekerja bagi faedah watannya dan kaum 
bangsanya, serta keinginannya hendak meniru perjalanan 
mereka itu dengan mengorbankan dirinya di dalam berkhidmat 
akan tanahairnya, dan segala perkara yang mengangkat nama 
bangsanya. 16 

Apalah upaya sekalian anak-anak muda itu jika sekalian orang 
tua-tua dan ketua-ketua pemerintahan negeri masih berpegang 
mati kepada peraturan datuk nenek moyang disokong dan 
dikuati pula oleh orang-orang alim, ketua-ketua agama yang 
menjadikan ilmu agamanya itu perjalanan yang menghampirkan 
ianya kepada orang besar-besar itu, padahal sekalian orang 
ramai di dalam negeri mendengar dan menurut akan mereka itu, 
kerana sangkanya ialah perkataan agama yang sebenarnya. 
Tetapi oleh sebab raja kita sekarang sangat muda lagi mem- 
punyai pelajaran yang sempurna besariah harapan kita sekalian 


u Syed Syeikh Ahmad Al-Hadi, 1965. Hikayat Faridah Hanum, Kuala Lum- 
pur: Pustaka Antara, hlm 118. 

'Hbid„ hlm 46 

anak-anak muda akan mendapat perubaban adat lama ini 
kepada kehidupan baharu menurut masa dan waktu . 16 

Maka jikalau demikianlah juga pendapat dan fikiran sekalian 
anak-anak muda laki-laki yang mendapat pelajaran yang tinggi 
yang tempat penghargaan kaum dan bangsa dan watan boleh 
mengeluarkan daripada keleburan yang telah ditanamkan oleh 
penjaja-penjaja agama pada masa ini patutlah kita sekalian 
memutuskan pengharapan daripada mendapat kemajuan dan 
memerintah sendiri akan negeri dan tanahair kita ini. Bukankah 
orang-orang Inggeris sekarang ini masuk memerintah negeri kita 
ini kerana kebodohan kita dan kerana tidak mengerti kita 
memerintah negeri bukannya kerana orang-orang Inggeris itu 
lebih sifatnya daripada kita . 17 

Karya Gustave le bon banyak diterjemahkan daripada 
bahasa Perancis ke bahasa Arab dalam zaman Zughlu! Pasha 
dan Mustafa Kamal Pasha, di saat kebangkitan nasionalisme 
Mesir menentang Inggeris dan pengaruh Turki. Sementara itu, 
di Turki karya-karya Gustave le bon itu diterjemahkan dalam 
bahasa Turki "Ruhu'l-gema-at Mutergimleri" oleh Mehmed 
Fuad (we) Sadreddin Gelal Der Seadet - 1909. 18 

Agak menarik bahawa citra dan fikiran Perancis dalam 
sastera Melayu moden tidak terhad kepada karya kreatif sahaja 
tetapi terdapat juga dalam karya deskriptif. Yang paling menarik 
dalam hal ini ialah karya Abdul Kadir Adabi dengan terjemahan 
beliau karya Gustave le bon bertajuk "Jiwa Perkumpulan" di- 
siarkan dalam majalah Al-Hikmah Kota Bharu, Kelantan pada 21 
Mac 1940. 

"Jiwa Perkumpulan" ini diterjemah oleh Abdul Kadir 
Adabi daripada bahasa Arab berjudul "Ruh Al-ljtimaj" oleh 
Ahmad Fathi Zughlul Pasha, diterjemah dalam tahun 1909 
langsung dari bahasa Perancis "Psydiologie Des Foules" karang- 
an Gustave le bon, tahun 1895. 


'»lbid., hlm 119. 

'Vbid„ hlm 116. 

v ,8 Daftar katalog terjemahan karya Gustave le bon daripada bahasa Perancis 
ke bahasa Arab dan Turki saya perolehi di perpustakaan Universiti Leiden bulan 
Mac 1985. 

Kutipan sedikit terjemahan kata pengantar "Jiwa Perkum- 
pulan" oleh Abdul Kadir Adabi dari bahasa Arab "Ruh Al-ljtimaj" 
dapat diikuti seperti di bawah ini. 

Bahasa jiwa roh perkumpulan itu terjadi ia daripada sifat- 
sifat yang terbit dan berkumpul daripada tiap-tiap seorang dan 
berjangkit ia kepada umat, maka bolehlah diketahui keadaan itu 
tatkala berbimpun dan berkumpul beberapa bilangan orang 
daripada umat itu kerana mendirikan atau mengadakan sesuatu 
pekerjaan, terbitlah daripada perhimpunan itu beberapa kela- 
kuan yang bersendiri pada mula-mulanya dan terkadang-kadang 
dengan cepatnya di dalam kebanyakan masa itu berjangkit 
kepada beberapa jumlah bilangan orang di dalam perkumpulan 
itu kepada menjadikan berbilang puak yang kecil-kecil dan di 
antara satu puak dengan puak yang lain di dalam perkumpulan 
itu berselisih dan bersalahan dengan kencangnya hingga boleh 
menyebabkan berpecah-belah dan menghancurkan tujuan per- 
kumpulan yang dibangunkan dan berhimpun kerana pekerjaan 
yang dikehendaki itu tetapi adalah pecah-belah yang berlaku 
seperti itu tiada boleh ia berkekalan berpanjangan masa kerana 
umat itu sentiasa dengan jiwa keturunan dan kemahuannya 
menyerukan kebangunan perkumpulan dan keseorangan itu 
berhajat kepada perkumpulan-perkumpulan itu dan kembalilah 
roh perkumpulan yang besar itu menentukan ke atas tiap-tiap 
diri itu diperintahkan oleh peraturan dan berkehendakkan per- 
kumpulan yang kuat pendiriannya lagi teratur dengan sem- 
purna." 

Dorongan apakah yang menyebabkan Abdul Kadir men- 
terjemahan "Jiwa Perkumpulan"? l-lal ini perlu dicari pada 
kesedaran politiknya. Abdul Kadir Adabi sebagai seorang ang- 
gota Kesatuan Melayu Muda dan sebagai seorang yang terlibat 
secara langsung dalam gerakan "Setiawan Belia" yang 
ditubuhkan di Kota Bharu 16 September tahun 1931 dan "Per- 
sekutuan Dewan Bahasa" didirikan di Kota Bharu 8 November 
1933, maka beliau merasa perlu kepada teori politik untuk mem- 
perkuat kegiatan beliau dan masyarakat ramai lain dalam cara 
berorganisasi. Dalam tahun-tahun rancaknya pergerakan pemuda 
di Pantai Timur ini yang disertai dengan aktif gerakan menter- 
jemah karya asing di Kota Bharu (yang dianjur oleh Haji Nik 
Mahmud bin Ismail, Menteri Besar Kelantan tahun 30-an) maka 
muncul seorang pemuda Patani bernama Abdul Rashid bin 

Muda yang menterjemahkan karya Perancis dari bahasa Siam 
ke dalam bahasa Melayu. 

Karya terjemahan Perancis itu bernama Kitab Kekuasaan 
Hati diterbitkan di Kota Bharu, 1935 19 karya Cheikho. Terjemahan 
bahasa Siamnya dibuat oleh Luang Wichit Watakan, seorang 
sarjana Thai yang terkenal sebelum perang dunia kedua. 
Dalam pengantar penterjemahan Melayu, Abdul Rashid bin 
Muda, beliau menyatakan 

Cinta penulis pada menterjemahkannya ke dalam bahasa 
Melayu kerana difikirkan dengannya boleh dijadikan pergerakan 
hati dan anggota tiap-tiap seorang manusia bagi meninggikan 
hemah, meninggikan perasaan, membangkitkan kerajinan, men- 
cergaskan perusahaan dan menyempurnakan segala sifat dan 
hakikat kemanusiaan. Sangat berfaedah bagi kemajuan negeri 
dan bangsa teristimewa kepada mereka yang menjadi ketua 
(pemimpin). 

Karya Abdul Rashid yang kedua berjudul Unisan Kehidupan 
atau Alam Tamadun (1939). Selain daripada karya tersebut, ada 
beberapa karya terjemahan Perancis melalui bahasa Siam karya 
Abdul Rashid Muda yang tidak sempat diterbitkan. Pada akhir 
tahun 1938, di Kota Bharu terbitlah dalam majalah Al-Riwayat 
sebuah cerita bercitrakan Perancis bernama "Rahsia Monte 
Carlo" oleh lshak Lutfi Umar. Isinya mengisahkan pembunuhan 
yang terjadi di Hotel Paris Monte Carlo. Watak utama dalam cerita 
ini ialah Roger dan Arskin, Jeanne, seorang anak perempuan 
yatim, Madeame Pinay, France Rilda, Lapal, Louis dan lain-lain. 
Citra Perancis dalam cerita ini hampir keseluruhannya berlatar- 
belakangkan Perancis seperti Nice, Marseilles dan Paris. 

Selepas perang dunia kedua dalam tahun 1950-an Abdullah 
Nakula telah menukilkan pula beberapa buah buku Arab yang 
berasal daripada Perancis untuk buku-bukunya seperti Aliran 
Dalam Ekonomi dan Falsafah Politik Moden. Buku tersebut ialah 
tentang ilmu ekonomi karya Paul Leroy-Beaulieu dan diter- 
jemahkan ke dalam bahasa Arab oleh Hafiz lbrahim dan Khalil 
Matran. Ilmu Ijtimaj (Sosiologi) yang ditulis oleh Andre Philip telah 
diterjemahkan ke bahasa Arab oleh Dr. Abdul Rahman Syahban- 
dar dengan kata pengantar oleh Dr. Mohamad Hussein Haikal. 


’ 9 Abdul Rastild bin Muda Al-Patani, 1935. Kitab Kekuasaan Hati, Kota 
Bharu: Mutbaah Al-Kamaliah. 

Dalam tahun 1950-an dan 1960-an Yusuf Zaky Yacob melalui 
majalah Dian telah memperkenalkan ilmu jiwa yang sebahagian 
besarnya bersumberkan karya Perancis melalui babasa Arab. 
Yusuf Zaky Yacob telah menterjemahkan sekitar 10 buah cerpen 
Perancis ke dalam bahasa Melayu melalui bahasa Arab. Di antara 
cerpen-cerpen itu ialah: "Kesetiaan Seorang Gadis" oleh Honore 
de Balzac, "Romeo-Juliet" oleh Paul Rivo, "Theresa" oleh Emile 
Zola, "Grazila, Anak Dara Nelayan" oleh A. De Lamartine, "Cinta 
Sumbang" oleh Paul Bourget. "Cinta Dara Tua" oleh Guy de 
Maupassant. 

Dalam tahun 1960-an, kita dapati adanya terjemahan karya 
George Coedes bertajuk "A Propos D'Une Tbeorie Sur le Site de 
S'Rivijaya" ("Satu Usul Baru Tentang Letak Sriwijaya"). 20 Dan 
dalam tahun 1978 ada pula terjemahan karya Dr. Cloudine Sala- 
mon Lombard bertajuk "le litterature en Malais Romanise Des 
Chinois de Malaisie Premiere Enquete". Judul Melayunya ialah 
"Kesusasteraan Melayu Rumi Orang-orang Cina Malaysia, Satu 
"Kajian Awal". 21 Dalam tahun 1979, Ainon Muhammad telah 
menterjemahkan karya Albert Camus berjudul i'Etranger ke 
dalam Bahasa Malaysia Orang Terasing. 

PENGARUH BAHASA JAWA DALAM MEDIA 
SASTERA INDONESIA DAN MALAYSIA 

Dr. A. Rahman Kaeh 

MENURUT kekerabatan bahasa (geneologi), bahasa Jawa ter- 
masuk ke dalam rumpun bahasa Austronesia atau Melayu- 
Polinesia bahagian barat. Berdasarkan tipologi bahasa, yakni 
tipe-tipe morfem, bahasa Jawa merupakan bahasa aglutinasi 
kerana bahasa ini memakai afiks atau imbuhan sebagai sistem 
bahasanya. Bahasa yang bersifat demikian dikenal juga sebagai 
bahasa analitis. 

Hubungan antara bahasa Jawa dengan beberapa bahasa 
di Nusantara ini terutama yang menyangkut kota kosa dan mor- 
fem afiksnya memang ada. Baik bahasa Malaysia atau bahasa 
Indonesia mahupun bahasa Jawa sebagai bahasa daerah di 
Indonesia tetap merupakan bahasa yang serumpun, iaitu bahasa 
analitis (cf. Slametmuljana, 1966:12). Justeru itu kita temui 
beberapa kesamaan dalam bahasa-bahasa tersebut. Misalnya, 
kata padi dalam bahasa Indonesia atau Malaysia sama dengan 
pari dalam bahasa Jawa; rumah sama dengan omah: ratus 
sama dengan atus; empat sama dengan papat, dan lain-lain. 

Di samping persamaan, kita temui juga perbezaan yang 
diakibatkan oleh sistem kemasyarakatan dan peristiwa sejarah. 
Menurut sejarahnya, bahasa Jawa terdiri atas: bahasa Jawa 
Kuno, bahasa Jawa Pertengahan dan bahasa Jawa Baru. Ber- 
mula dari Kerajaan Mataram yang berpusat di Jawa Tengah, 
bahasa Jawa Baru mengalami perkembangan yang sangat isti- 
mewa. Bahasa ini telah mengenalkan tiga tingkatan bahasa 
yang membezakan cara bertutur antara pembicara dengan pen- 
dengar berdasarkan status sosial menurut sistem feudalisme. 

Tingkatan-tingkatan bahasa tersebut dikenali sebagai bahasa 
Krama, bahasa Madya dan bahasa Ngoko. 

Dengan adanya tingkatan bahasa Krama (halus), bahasa 
Madya (pertengahan) dan bahasa Ngoko (kasar) menjadikan 
bahasa Jawa sebagai alat komunikasi dalam pergaulan 
masyarakat moden yang berasaskan demokrasi, ternyata 
kurang praktis. Barangkali ciri-ciri inilah yang menyebabkan 
bahasa Jawa Baru sangat bertentangan dengan bahasa 
Indonesia. 

Kini bahasa Jawa hanya mempunyai kedudukan sebagai 
bahasa daerah. Kedudukan ini berdasarkan kenyataan bahawa 
bahasa daerah adalah salah satu dari unsur-unsur kebudayaan 
nasional yang dilindungi oleh negara, sesuai dengan penjelasan 
dalam Fasal 36, Bab XV, Undang-undang Dasar 1945. Sebagai 
bahasa daerah, ia tetap berfungsi sebagai lambang kebangga- 
an daerah, lambang identiti daerah dan alat perhubungan di 
dalam keluarga dan masyarakat daerah. Jika kita lihat secara 
teliti, fungsinya itu masih mengandungi hubungan dengan 
fungsi bahasa Indonesia, iaitu fungsinya sebagai pendukung 
bahasa nasional, bahasa pengantar di sekolah rendah di daerah 
tertentu pada tingkat permulaan, dan alat pengembangan serta 
pendukung kebudayaan daerah. 

Dari penjelasan yang tersebut di atas, kita dapat menarik 
kesimpulan bahawa bahasa Jawa itu mempunyai fungsi men- 
dukung bahasa Indonesia. Dengan kata lain, bahasa Jawa dapat 
dianggap sebagai sumber untuk memperkaya kosa kata dalam 
bahasa indonesia, khususnya untuk nuansa erti yang masih 
langka dalam bahasa tersebut. 

Bahasa Indonesia dan Fungsinya 

Pada umumnya semua mengetahui bahawa bahasa 
Indonesia berasal dari bahasa Melayu dialek Johor-Riau. Dalam 
Kongres bahasa Indonesia II di Medan tahun 1954 telah 
dirumuskan bahasa asal bahasa Indonesia ialah bahasa 
Melayu. Dengan kata lain, dasarnya ialah bahasa Melayu yang 
disesuaikan dengan pertumbuhannya dalam masyarakat (cf. 
Slametmuljana, 1966:33). Tetapi dalam perkembangan yang 
kemudian, bahasa Indonesia selalu menerima unsur serapan 
dari mana sahaja untuk perubahan dan kemajuannya. Ternyata 

unsur serapan yang masuk bukan sahaja dari bahasa-bahasa 
serumpun bahkan dari bahasa asing sebagai upaya penyesuaian 
pada keadaan dan situasi masyarakat moden. 

Daiam pada itu, asas bahasa Indonesia masih tetap 
menggunakan bahasa Melayu, tetapi tidak terikat secara ketat 
pada tata bahasa itu. Adaptasi pada pembaharuan dan modeni- 
sasi bahasa menjadikan bahasa Indonesia sebagai bahasa 
moden dalam erti sesungguhnya. Berbagai pengamh dari bahasa 
serumpun atau bahasa asing telah mengubah bentuk dan 
memperkaya stmktur bahasanya. Akibatnya, bahasa indonesia 
telah berbeza coraknya dari bahasa Melayu. 

Babasa Indonesia mempunyai kedudukan sebagai bahasa 
nasional, merupakan realisasi dari Sumpah Pemuda pada 
tanggal 28 Oktober 1928. Sebagai bahasa nasional, bahasa 
Indonesia mendukung fungsi-fungsi tertentu, iaitu lambang 
kebanggaan kebangsaan, lambang identiti nasional dan alat 
yang memungkinkan penyatuan berbagai suku bangsa dengan 
latar belakang sosial budaya dan babasa ke dalam kesatuan 
kebangsaan Indonesia, serta alat perftubungan antara daerah 
dan antara budaya (cf. Amran Hatim, 1976:4). Bagi melengkap 
fungsi-fungsi tersebut, bahasa nasional masib menunjukkan 
fungsi selanjutnya, iaitu sebagai alat menjalankan pentadbiran 
negara, alat merapatkan pelbagai suku menjadi satu bangsa, 
dan alat menampung kebudayaan baru nasiona! yang banyak 
menyangkut ilmu dan kebudayaan internasional (cf. Slamet- 
muljana, 1966:8 - 9). 

Dalam skala tatanilai budaya, bahasa lndqnesia menem- 
pati kedudukan tertinggi jika dibandingkan dengan bahasa- 
bahasa daerah lain di seluruh Indonesia. Di samping bahasa 
nasional, bahasa Indonesia diangkat pula sebagai bahasa 
negara yang menjadi simbol statusnya. Dalam Fasal 36, Bab 
XV, Undang-undang Dasar 1945 dirumuskan bahawa bahasa 
negara berfungsi sebagai rasmi kenegaraan, bahasa pengantar 
di dalam dunia pendidikan, alat perhubungan pada tingkat 
nasional untuk kepentingan perencanaan dan pelaksanaan 
pembangunan nasional serta kepentingan pemerintahan dan 
alat pengembangan kebudayaan, ilmu pengetahuan dan tek- 
nologi (cf. Amran Halim, 1976:5). 

Fungsi rangkap sebagai bahasa rasmi negara dan bahasa 
nasional pada bahasa Indonesia menjadikan bahasa ini wajib 


berasa tidak puas menggunakan bahasa Indonesia, yang 
mereka anggap kurang berkesanggupan seperti bahasa daerah 
mereka. Dengan demikian timbullah apa yang dikenali sebagai 
asimilasi bahasa (cf. Slametmuljana, 1966:28). Proses asimilasi 
bahasa terjadi sebagai akibat pertemuan dan perpaduan unsur 
bahasa Indonesia dengan unsur bahasa daerah. Kalau pada 
tahap permulaan hanya berlaku difusi kebudayaan, tetapi pada 
tahap berikutnya terjadi pula akulturasi yang menciptakan 
asimilasi bahasa. 

Pengaruh bahasa Jawa telah masuk ke tahap akulturasi 
bahasa atau kebudayaan kerana unsur-unsur bahasa Jawa 
telah menghendap ke dalam bahasa Indonesia. Unsur serapan 
dari bahasa Jawa yang telah diterima dalam bahasa Indonesia 
sebagai bentuk buku tanpa atau dengan perubahan tergolong 
asimilasi bahasa. Sebaliknya unsur serapan yang ditolak, tidak 
termasuk asimilasi bahasa. Oleh kerana itu jelas pula kepada 
kita bahawa difusi kebudayaan tidak selalu menghasilkan 
asimilasi bahasa. Secara bertahap, difusi kebudayaan harus 
melalui akulturasi terlebih dahulu, kemudian memilih pengaruh 
luar, dan akhirnya barulah dapat ditentukan sama ada wujud 
asimilasi atau tidak. 

Bahasa Indonesia yang statusnya sebagai bahasa nasional 
dan bahasa negara adalah bahasa yang hidup serta tunduk 
pada hukum perubahan bahasa. Berlakunya perubahan terse- 
but disebabkan oleh pemakainya memasukkan pengaruh dari 
bahasa-bahasa daerah seperti bahasa Jawa, Sunda, Madura, 
Bali, ataupun pengaruh dari bahasa asing seperti bahasa 
Belanda dan Inggeris. Pengaruh bahasa daerah meliputi pinjam- 
an kata-kata, struktur kata dan kalimat (cf. Badudu, 1970:11 - 
12). Di samping berlakunya proses pinjaman, muncul pula pem- 
bentukan kata-kata baru yang istimewa, penerimaan gugus 
konsonan rangkap (kluster) dan vokal /e/ pepet pada suku kata 
akhir (cf. Slametmuljana, 1966:32 -33). Sebetulnya perubahan 
pada bentuk bahasa Indonesia ini menimbulkan perubahan 
pada nilai-nilai kehidupan dalam masyarakat baliasa. 

Perubaban dalam bahasa Indonesia sebagai akibat dari 
pengaruh bahasa Jawa menyatakan kemajuan dan modenisasi 
bahasa. Pengaruh bahasa Jawa dalam bahasa Indonesia dapat 
dikesan melalui hasil-hasil sastera, yang dalam makalah ini 
telah kita batasi hanya kepada beberapa karya, antara lain: 

dipergunakan oleh semua warganegara dalam komunikasi for- 
mal, informal atau interaksi antara para anggota masyarakat. 
Dalam hubungan ini, bahasa Indonesia sebagai unsur non-materi 
dari kebudayaan Indonesia telah digunakan sebagai saranan 
untuk mengekspresikan berbagai-bagai seni demi tercapainya 
nilai-nilai estetika yang dapat melahirkan keselarasan atau har- 
moni antara bentuk dan isi ;sehingga mewujudkan keindahan. 
Antara lain seni sastera, atau kesusasteraan Indonesia terwujud 
berkat pemakaian bahasa Indonesia sebagai alat atau saranan- 
nya. 

Antara Bahasa Jawa dan Bahasa Indonesia: Difusi dan 
Akulturasi 

Para penutur bahasa Indonesia kebanyakannya berasal 
dari daerah-daerah yang menggunakan bahasa ibu mereka 
iaitu bahasa daerah. Bahasa Indonesia bagi mereka merupakan 
bahasa kedua. Kerana itu sebahagian besar dari mereka ini 
bilingualisme. Dilihat dari sudut ini memang wajarlah terjadi 
hubungan antara bahasa daerah sebagai bahasa ibu dengan 
bahasa Indonesia sebagai bahasa nasional. 

Proses demikian menunjukkan hubungan dan interaksi 
dua kebudayaan atau lebih yang asalnya berbeza. Masyarakat 
yang satu meminjam atau mempelajari dari masyarakat yang 
lain, terutama bidang-bidang kehidupan seperti agama, fal- 
safah, ideologi politik, pola-pola tindakan atau kebiasaan dan 
benda-benda lainnya. Proses itu tercakup dalam difusi ke- 
budayaan (cf. Bloomfield, 1957:445, Masanori Higa, tanpa 
tahun: 227). Antara bahasa Indonesia dan bahasa Jawa telah 
menjadi difusi kebudayaan yang timbal balik. 

Difusi kebudayaan ini terjadi akibat adanya hubungan 
sosial dan budaya yang aktif. Jiwa bahasa Indonesia dan bahasa 
daerah telah bertemu. Kedua bahasa yang bersangkutan mulai 
saling memerhatikan dan akhirnya saling mempengaruhi (cf. 
Slametmuljana, 1966:11). Apa yang dimaksudkan saling mem- 
pengaruhi di sini ialah bahasa Indonesia mempunyai pengaruh 
terhadap bahasa Jawa, sebaliknya bahasa Jawa pun berpenga- 
ruh pula terbadap bahasa Indonesia. 

Para penutur bahasa Indonesia dari kalangan orang Jawa, 
juga sama halnya dengan orang-orang dari daerah lainnya, 


71 


Salah Asuhan (Abdul Muis), Belenggu (Armijn Pane), Namaku 
Hiroko (M.H. Dini), Angkatan '66 (H.B. Jassin), "P« k Dullab In 
Extremis" (Achdiat Kartamihardja), dan Horison, Mei 1975 serta 
Maret 1976. Melalui pengamatan yang telah dilakukan, ternyata 
beberapa unsur dari struktur bahasa Jawa telah menghendap ke 
dalam media sastera Indonesia moden, khususnya karya-karya 
yang berbentuk prosa. Pengaruh tersebut ada yang telah men- 
jalani asimilasi bahasa dan ada yang tidak. Pada hakikatnya, 
kesusasteraan Indonesia moden berfungsi sebaga. date-data 
yang menyimpan pengaruh bahasa Jawa, dan dapat dijadikan 
sumber analisis untuk penelitian linguistik terhadap kesusas- 
teraan Indonesia moden sebagai subkuttur kebudayaan 

Indonesia. ._ . 

Pada umumnya, kesusasteraan Indonesia moden (prosa) 
mengandungi nilai-nilai intrinsik dan ekstrinsik yang saling 
melengkapi. Nilai intrinsik terjadi dari amanat, alur, perwatakan, 
latar dan gaya bahasa. Bahasa yang dijadikan sebagai alat 
ekspresi tercakup pada kedua nilai tersebut Oleh kerana bahasa 
merupakan realisasi dari bentuk sastera yang mendukung 
amanat, maka ia dapat menjadikan karya tersebut sebuah hasi» 
seni yang estetis. 

Pengaruh Bahasa Jawa Dalam Prosa Indonesia Moden 

Pada dasarnya, pengaruh bahasa Jawa meliputi tiga aspek, 
iaitu pengarub sintaksis, pengaruh morfologrtermasuk kosa kata, 
dan pengaruh fonetik. Ketiga-tiga pengaruh im akan diutarakan 
secara terpisah-pisah dalam deskripsi yang diambil dari data-data 
tertulis yang telah disebutkan sebelum ini. 


Pengaruh Sintaksis Bahasa Jawa 

Dalam kalimat tanya selalu dipakai kata apa yang 
menanyakan tentang benda atau yang dibendakan (cf. Sutan Tak- 
dir Alisjahbana, 1977:67). Misalnya: 

1. "Apakah katanya, Piah?" 

2. "Apakah faedahnya pertanyaan serupa itu, Han?" 

3. "Apakah timbangan yang lebih adil itu, Piet?" 

Kata tanya apa(kah) dalam contoh-contoh kalimat di atas 
aipakai secara gramatikal sesuai dengan kaedah bahasa 

lndonesia. 0(eh kerana itu, semua kalimat tersebut adalah 
kalimat baku atau kalimat yang benar. Dalam sastera (prosa) 
indonesia moden terdapat kata tanya apa pada kalimat tanya 
dengan fungsi yang agak berbeza. Kata apa ini berasal dari 
bahasa Jawa apa (opo) dan pemakaiannya bukan pada kata 
benda atau yang dibendakan, melainkan pada kata kerja atau 
kata sifaL Misalnya: 

1. Apakah kita akan bertemu lagi? 

2. Apakah Corrie belum meninggal? 

3. Apakah isteriku masih hidup? 

4. Apakah tuan muda sedang jatuh cinta? 

5. Apakah ia akan mengerti erti hidup inf? 

Pemakaian kata apa(kah) dalam beberapa kalimat tanya di 
atas sangat berbeza dengan kalimat-kalimat tanya sebelumnya. 
Apa(kah) dalam kalimat-kalimat tersebut berfungsi untuk 
menerangkan tindakan (perbuatan) artau srfal (keadaan). Kata 
apa sebagai pembentuk kalimat tanya itu merupakan akibat dari 
pengaruh bahasa Jawa (cg. Mees, 1S)57:305, SJametmuljana, 
1960:67). Bila kalimat-kalimat tersebut ingin diucapkan dalam 
sintaksis bahasa Indonesia yang gramatikal, kata apa(fcah) 
bo!eh ditinggalkan, hanya digunakan partikel -fcah sebagai 
unsur pembentukannya. Misalnya: 

1. a Akankah kita bertemu lagj? 

2. b Akan bertemu lagikah kita? 

3. a Corrie belumkah meninggal? 

4. b Belum meninggalkab Corrie? 

Melihat struktur kalimat tanya dalam babasa Indonesia, 
sebetulnya pemakaian kata apa(kah) yang berasal dari bariasa 
Jawa tkiak dipentingkan benar. Dengan la'm perkataan, fungsi- 
nya tidak pokok. babkan kata apa dapat pula drtinggalkan. 
Namun begitu, Idta tidak dapat menyangkal babawa pemakaian 
apa untuk membangun kalimat tanya tetari lazim digunakan, 
baik dalam babasa percakapan mahupun daiam bahasa tertufis 
(cf. Slametmuljana, 1960:67). Daiam pada itu. ada juga pen- 
dapat yang mengatakan bahawa gejala yang demikian sebagai 

interferensi, iaitu seseorang dalam berbahasa mempergunakan 
kata-kata Indonesia dengan struktur bahasa daerah (cf. Badudu, 
1970:25). 

Walau bagaimanapun, kini kalimat tanya yang dipe- 
ngaruhi oleh sintaksis bahasa Jawa dengan kata apa telah 
diterima sebagai kalimat baku (standard), di samping kata fanya 
apa dalam bahasa Indonesia. Dengan demikian, pengarub sin- 
taksis ini melahirkan asimilasi bahasa. Sebetulnya, perkara 
yang serupa tidak hanya terjadi pada kata apa melainkan terjadi 
juga pada kata kena apa dalam bahasa Jawa, yang kemudian 
berubah menjadi kata tanya kenapa dalam bahasa Indonesia. 
Kata tanya kenapa sebagai sinonim mengapa telah digunakan 
juga dalam sintaksis bahasa Indonesia. Misalnya: 

1. Kenapa datang ke mari? 

2. Kenapa dia harus lari? 

3. Kenapa tidak terus menulis? 

4. Kenapa mesti takut? 

5. Kenapa ketawa? 

Kalimat tanya yang menggunakan kata kenapa masih 
dipandang belum baku kerana pemakaiannya tidak dapat 
menggeser kata tanya mengapa dalam bahasa Indonesia. Hal 
ini membuktikan juga pengaruh sintaksis bahasa Jawa. Namun 
begitu, ia belum sepenuhnya diterima sebagai pengaruh yang 
mendukung pembinaan bahasa nasional. Oleh itu, kata kenapa 
belum mengbasilkan asimilasi bahasa kerana ia masih 
dianggap sebagai interferensi sintaksis sahaja. 

Pengaruh Morfologi Bahasa Jawa 

Kata bilangan dalam bahasa Jawa dinyatakan dengan 
awalan ber- terutama untuk menerangkan erti beberapa seperti 
berpuluh, beratus, beribu (cf. Mohammad Zain, 1956:62). Tetapi 
akhir-akhir ini, awalan ber- itu sudah terdesak oleh pemakaian 
akhiran -an. Misalnya: 

1. Dia mulai mengeluarkan ribuan yen. 

2. Puluhan ribu pohon dan tanaman ditebang. 

3. Nakasimasan berjalan seperti seseorang yang ber- 
umur belasan tahun. 

Kata bilangan yang mempunyai akhiran -an ini boleh 
dikatakan bukan struktur kata Indonesia. Ini menunjukkan pe- 
ngaruh Jawa (cf. Mohammad Zain, 1956:636). Frekuensi 
pemakaian akhiran -an pada kata bilangan semakin lama sema- 
kin meningkat, dan akhirnya diterima sebagai kata yang baku 
dalam bahasa Indonesia. Jadi pengaruft akhiran -an dari bahasa 
Jawa telah memperkaya bentuk kata Indonesia kerana pengaruh 
tersebut melahirkan asimilasi bahasa. 

Walau bagaimanapun, akhiran -an dari bahasa Jawa itu 
adakalanya boleh dipertikaikan, terutama kalau pemakaiannya 
diletakkan pada kata benda atau kata sifat. Misalnya, dalam 
kalimat: Ayah bicara sendirian. Kata sendirian sebagai pengaruh 
dari bahasa Jawa memperlihatkan interferensi morfologis yang 
boleh ditolak. Bagi bahasa Indonesia, frasa seorang diri 
merupakan pemakaian yang baku dan benar jika dibanding 
dengan sendirian. Ada yang menganggap bahawa kata sen- 
dirian tidak dapat memenuhi fungsinya sebagai pendukung 
bahasa nasional. 

Hal yang serupa terjadi pula pada kata mudaan sebagai 
pengaruh dari bahasa Jawa. Makna kata mudaan ia!ah lebih 
muda. Kata-kata lain yang termasuk ke dalam golongan ini ialah 
besaran, kecilan, panjangan dan jauhan, Bentuk kata itu ter- 
masuk interferensi morfologis yang boleh ditolak. Pemakaian 
kata lebih dalam frasa sebagai pernyataan tingkat perbandingan 
masih memenuhi fungsinya dalam bahasa Indonesia. Justeru 
itu frasa lebih besar, lebih kecil lebih panjang dan lebih jauh 
tetap dipertabankan sebagai bentuk gramatikal, sedangkan 
pengaruft dari bahasa Jawa yang meliputi mudaan, besaran, 
kecilan, panjangan atau jauhan kurang gramatikal sehingga 
belum mewujudkan asimilasi bahasa. 

Selanjutnya kita lihat pemakaian akhiran -an pada contoh 
berikut: 

Jalanan semakin padat oleh orang-orang. 

Kata benda jalan mendapat akhiran -an yang sebetulnya 
tidak perlu. Kata jalanan itu merupakan pengaruh dari bahasa 
Jawa, tetapi dalam konteks ini, ia berfungsi untuk menerangkan 
nuansa erti, kerana kata jalan dalam bahasa Indonesia mengan- 

dungi erti yang banyak: lorong, gang, tempat lalulintas, cara, 
proses, dan sarana. Padahal kata jaianan itu khusus untuk tem- 
pat lalui : ’ns (cf. Badudu, 1979:83). Melihat perkembangan 
perngk&ian <ata jalanan, bahasa Indonesia telah menerima kata 
itu unfuk nu.insa erti. Dengan kata lain, pengaruh kata Jawa itu 
mnmpeikayo kosa kata, dan terjadilah asimilasi bahasa. 

Berbeza dengan kasus di atas, awalan ke- sebagai pem- 
bentuk kalimat pasif yang berasal dari bahasa Jawa menimbul- 
kan interferensi morfologis. Misalnya: 

1. Sopir dicari-cari lama tidak ketemu. 

2. Mereka ketawa kecil-kecil. 

3. Kijang-kijang itu kesasar. 

4. Biru sekarang ketangkap. 

5. Ruswan sudah biasa kepergok. 

Kata berimbuhan atau kata kompleks yang mengandungi 
awalan ke- dalam ayat-ayat di atas bukan kata Indonesia, 
melainkan pengaruh dari bahasa Jawa (cf. Badudu, 1979:72). 
Untuk menyatakan kalimat pasif dalam bahasa Indonesia, kata 
kerja ditambah awalan di-, ter-, atau ke- -an. Awalan ke- ini 
sama dengan awalan di- atau ter- dalam bahasa Indonesia. 
Kerana fungsi awalan di- dan ter- sudah cukup memenuhi 
fungsinya sebagai pembentuk kata kerja pasif dalam bahasa 
Indonesia, maka kehadiran ke- hanya menampakkan gejala 
interferensi morfologis, sedangkan fungsinya untuk men- 
dukung pengembangan bahasa nasional tidak dominan. 

Dalam bahasa Jawa, kata kerja aktif dibentuk oleh 
nasalisasi sebagai morfem awalan, sedangkan dalam bahasa 
Indonesia dipakai awalan me- beserta alomofnya: mem, men, 
meng atau meny. Dari kata dasar laku (Jawa) dibentuk kata 
kerja aktif melaku (pergi, berjalan), begitu juga tuku (Jawa) 
menjadi nuku (membeli). Cara pembentukan kata kerja aktif ini 
mulai masuk ke dalam bahasa Indonesia. Misalnya: 

1. Aku cuma ngomong saja. 

2. Ayo kita makan sambil ngobrol. 

3. Mereka nembak babi. 

4. Mataku yang ngantuk jadi terbuka lebar. 

Kata-kata kompleks di atas menyatakan bentuk kata kerja 
bahasa Jawa. Jadi kata-kata tersebut masih termasuk pengaruh 
bahasa Jawa. Dilihat dari struktur bahasa Jawa tentu gramati- 
kal, tetapi bila dipakai dalam kalimat bahasa Indonesia, kata- 
kata tersebut menyalahi kaedah bahasa Indonesia. Sebaliknya 
kaedah yang benar untuk membentuk kata-kata tersebut harus 
diterapkan awalan me- dan alomofnya menjadi mengomong, 
mengobrol, menembak, dan mengantuk. Penghilangan awalan 
me- dan alomofnya tidak dibolehkan untuk membentuk kata 
kerja aktif dalam bahasa Indonesia. Akibatnya, bentuk kata kerja 
sebagai pengaruh dari bahasa Jawa hanya menunjukkan inter- 
ferensi morfologis, dan kehadirannya dalam bahasa Indonesia 
tidak diperlukan sehingga asimilasi bahasa sudah tercapai. 

Pemakaian konfiks ke- -an yang dibubuhkan pada kata 
sifat seperti contoh berikut: Celana yang kebesaran, yang me- 
ngandung erti terlalu membuktikan pengaruh bchasa Jawa 
pada bahasa Indonesia (cf. Slametmuljana, 1960:135). Ternyata 
pengaruh tersebut tidak diterima sepenuhnya sebagai bentuk 
kata yang baku, hanya menjadi gejala interferensi morfologis. 
Sampai saat kini, frasa terlalu masih dipakai bergandingan 
dengan kata sifat, misalnya: terlalu tinggi, terlalu panjang, 
sedangkan kata ketinggian dan kepanjangan merupakan pe- 
ngaruh bahasa Jawa yang sukar berasimilasi d^gan bahasa 
Indonesia. 


Pengaruh Kosa Kata Bahasa Jawa 

Dari beberapa pengertian yang terdapat mengenai kosa 
kata (cf. Sri Soekesi Adiwimarta, 1978:7), kosa kata bahasa 
Jawa dapat ditafsirkan sebagai sejumlah kata atau morfem 
yang terdapat dalam bahasa tersebut. 

Dalam arus komunikasi dan interaksi antara bahasa Jawa 
dengan bahasa Indonesia telah terjadi difusi dan akulturasi 
antara keduanya. Bahasa Jawa merupakan bahasa yang ter- 
banyak jumlah penuturnya, di samping bahasa yang paling 
kaya cara berfikir dan konsep-konsepnya sehingga bafiasa 
Indonesia layak mendapat kata-kata yang amat besar jum- 
lahnya dari bahasa Jawa (cf. Takdir Alisjahbana, 1978:93). 
Dengan kata lain, bahasa Jawa mempunyai pengaruh yang 

kuat terhadap bahasa Indonesia terutama dalam bidang kosa 
kata. 

Dari pengamatan atas data-data tertulis yang telah kita 
pilih, terdapat kosa kata yang mempunyai frekuensi tinggi 
pemakaiannya. Kosa kata yang diserap dari bahasa Jawa ini 
meliputi kelas kata benda, kata sifat dan kata kerja. 

Kosa kata dari kata benda sebagai unsur serapan, antara 
lain: pertanda, lakon, babad, gamelan, wayang, sedana, bupati, 
sunan, cuti, tengkulak, pameran, lelucon, dalang, bendungan, 
kebaya, kutang, sanggul, pamrih, selokan, pinggir, pojok, ku- 
ping, bujang, liang, kening, selap, tanjakan, adegan, wejangan, 
sandiwara, kedok, panggung, jempol, sumber, pajangan, 
wawancara, majikan, kembang, gembong dan lain-lain. 

1. Wawancara berjalan dengan lancar. Kata wawancara 
telah menjadi istilah, di samping kata umum merupakan pe- 
ngaruh dari kosa kata Jawa. Proses terjadinya mengikut analogi 
kata Jawa wawan, sabda. Kata wawan diambil dari bahasa 
Jawa dan cara diambil dari bicara (cf. Slametmuljana, 1966:31). 
Kata yang dibentuk menurut pola kata dalam bahasa Jawa 
muncul sebagai kata baru. 

2. Majikanku ini bukan orang kaya-raya. Dalam bahasa 
Melayu (lama) terdapat kata induk-semang, tetapi dalam bahasa 
Indonesia kata induk-semang jarang dipakai. Kerana itu diserap 
kata majikan dari bahasa Jawa. Maknanya tidak terbatas pada 
induk-semang saja, melainkan juga pengusaha. Mengikut isti- 
lah, kata majikan adalah antitesis kata buruh atau pekerja. Oleh 
itu kata serangan majikan telah memperkaya kosa kata dalam 
bahasa Indonesia. 

3. Kau suka kembang? Perkataan kembang yang diserap 
dari bahasa Jawa bermakna bunga, atau puspa dalam bahasa 
Indonesia. Kata sarapan kembang memang dapat menimbul- 
kan homonim dengan kata kerja kembang dalam bahasa 
Indonesia. Sedangkan kembang (Indonesia) bererti memuai, 
bertambah besar, membentang, terbuka, dan lain-lain. Untuk 
menghindari salah pengertian, kata kembang sebagai unsur 
serapan perlu diteliti semula. 

4. la menganggap dirinya sebagai gembong. Kata gem- 
bong berasal dari kosa kata Jawa bermakna harimau, pendekar 
atau jagoan. Pemakaiannya dalam bahasa Indonesia bertujuan 
untuk menjelaskan nuansa erti, yakni sebagai pemimpin tetapi 

dalam hubungan yang kurang baik. Seorang yang bergerak di 
alam dunia hitam layak digelarkan gembong. 

Kosa kata dari kata sifat (keadaan) sebagai unsur serapan, 
antara lain: kolot, buntu, bocor, ruwet, luwes, tuntas, montok, 
pengap, mirip, langgeng, asri, rewel, kerempeng, ganteng, 
pelit, bolong, goblok, bobrok, licik, bejat, kerasan, mengkal, 
sebal, tulen, awet, lumrah, gawat, gondrong, bobot, luntur, 
encer, cerewet dan lain-lain. 

1. Dia goblok. Kata.goblok diserap dari bahasa Jawa 
sebagai sinonim kata dungu atau bebal. Hanya pemakaiannya 
dalam bahasa Indonesia untuk menerangkan nilai rasa yang 
terlalu bodoh, dan unsur demikian dikenal sebagai disfemisme. 
Kata bodoh atau bebal masih kurang terasa tekanannya, kerana 
itu ia diganti dengan kata goblok. 

2. Jalan bolong-bolong. Kata bolong berasal dari bahasa 
Jawa yang bererti berlubang. Namun demikian, erti naunsa 
pada kata bolong lebih sempit daripada kata lubang, sebab 
bolong menyatakan berlubang tembus. Dalam kosa kata bahasa 
Indonesia, kata tersebut belum lazim dipakai orang. 

3. Bicaranya lirih. Perkataan lirih sebagai unsur serapan 
dari bahasa Jawa bermakna perlahan-lahan (suara). Kata lirih 
dapat berfungsi sebagai istilah yang belum ada dalarn kosa kata 
Indonesia. Kerana itu, kata lirih dapat diterima untuk memper- 
kaya kosa kata Indonesia khusus berhubungan dengan makna 
yang spesifik. Misalnya: berjalan lirih salah pemakaiannya 
kerana lirih hanya mengacu kepada pendengaran yang 
suaranya terdengar perlahan-lahan. 

4. Kerusinya empuk. Sinonim kata tersebut dalam 
bahasa Indonesia ialah halus atau lembut. Tetapi makna yang 
sesungguhnya dari kata empuk ialah terbatas pada objek yang 
lunak. la diterima sebagai kosa kata yang memperkaya bidang 
makna. 

5. rambdtnya gondrong. Perkataan tersebut dapat 
menerangkan erti tepat untuk nuansa erti panjang, kerana kata 
gondrong hanya dipakai pada rambut semata-mata. Kalau kaki 
panjang tidak boleh disebut kaki gondrong. Kerana itu kata gon- 
drong kini telah diterima sebagai unsur serapan dari bahasa 
Jawa dalam bahasa Indonesia. 

Kosa kata dari kata kerja sebagai unsur serapan antara 
lain: omong, cekcok, gertak, tabrak, gandeng, seleweng, 

rembet, geruttf, cocok, seret, lirik, tempei, iengket, iongkok, ton- 
jol, sorot, nganggur, beber, benah, oles, laden, borong, tenteng, 
merosot, tanggulang, elus, gelar, jeblos, sedot, pupus, ber- 
ungut, panjang dan lain-lain 

1. Kugalar kasur di larrtai kamar. Kata keqa geiar dari betma 
Jawa yang dipakai dalam babasa Indonesia akan menyebabkan 
gejala bomonim dengan kata getar sebagai kata benda dalam 
babasa Indonesia Ini disebabkan kata kerja gelar atau meng- 
gelar sebagai serapan dari baftasa Jawa bermakna mengbam 
parkan atau membentangkan. Padabal kata benda gelar (ln- 
donesia) bererti pangkat (tit»e). Fungsinya dalam kosa kata 
Indonesia kurang penting dan kebadiranrtya periu cttfrkirkan 
semula. 

2. Lumpur malengfcet. Kata serapan dari babasa Jawa ini 
bererti meiekat sangat erat Kata fersebut mengungkapkan 
nuansa erti, sebab dalam babasa Indonesia melekat dapat ber- 
makna menempel secara umum pada suatu benda, padahal 
melengket mempunyai makna lebih atau sangat melekat. Jadi 
pinjaman kata ini mempericaya kosa kata Indonesia, dan sekali- 
gus meiuasfcan bidang makna. 

3. Terpenjang lemari kaca. Kata kerja pajang diserap dari 
kata dalam bahasa Jawa yang ertinya memperagakan, atau 
mengtiiasi. Dari kata itu dibentuk kata benda pajangan sebagai 
kata isti!ah untuk etalage (Belanda). Kata hias dalam babasa 
Indonesia sudah terialu sering dipakai orang, akibatnya muncul 
kata pajang yang diserap dari babasa Jawa sebagai gantinya. 
Dengan demikian kata tersebut telah mendapat tempat dalam 
kosa kata Indonesia. 

4. Digandengrrya lenganku. Kata kerja gandeng berasal 
dari bahasa Jawa, kemudian masuk ke dalam bahasa Indonesia 
sebagai unsur serapan Maknanya berpegangan atau berbim- 
bingan tangan. Nampaknya kurang dirasakan keperluannya, 
dan kehadirannya patut ditinjau semula. 

5. Segala macam krem dioleskan. Kata kerja oles juga 
menjadi unsur serapan. Maknanya membubuhkan benda yang 
cair pada benda lain atau anggota tubuh. Ternyata tidak ter- 
dapat padanan kita dalam bahasa Indonesia untuk mengganti- 
kan makna oles yang menyatakan erti nuansa. Justeru itu, kata 
tersebut dapat diterima menjadi kata serapan dalam bahasa 
Indonesia sebagai hasil asimilasi bahasa. 

Berdasarkan beberapa deskripsi dT atas, jeJasiab pada kita 
babawa tidak semua kata serapan dari kosa kata bariasa Jawa 
dapat memenurii fungsinya sebagai pendutajng bariasa tndone- 
sia ataupun memperkaya bidang makna (semartbk), Temyata 
hanya sebabagian safa yang dijadikan sebagai unsur serapan 
yang diterima, sedangkan sisanya tidak dianggap periu. 
Oengan kata lain, asimilasi bahasa pada bidang kosa kata ter 
batas sekali, hanya terjadi pada kata-kata yang memang sangat 
diperiukan dalam bahasa tndonesia sabaja. 

Pengaruh Fonetrk Bahasa Jawa 

Struktur kata dalam bahasa Indonesia setotu berakbir 
dengan voka»: /af, A/, /u/, /tV seperti masa, gaya, gigi, sisi. tebu, 
buru, jolok, toko, dan lain-tain, dan tidak pemah dengan vokal 
/e/ pepet. Berbeza dengan bahasa Indonesia, babasa Jaww 
mempunyai vokai /e/ pepet dalam suku kata akhimya. Wisal- 
nya: bungkem, angker, ruwet, luwes, seret, adem, dan lain-lain. 
Akibat akulturasi bahasa, vokal /e/ pepet te»ah masuk ke dalam 
struktur kata Indonesia. Misalnya: kata sumber tetap diper- 
tabankan berrtuknya tanpa perubaban menjadi sumber, begitu 
juga luwes dan ruwet tidak berubah menjadi luwas atau ruwat. 

Keterangan di otas membuktikan kebadiran vokal lel 
pepet dalam struktur kata Indonesia dan kemunculannya 
merupakan adanya pengaruh babasa Jawa dalam fonetik bahasa 
Indonesia. Jika cfibandingkan daiam ragam lisan akan terdengar 
penutur yang bahasa ibonya bahasa Jawa noengucapkan akhir- 
an /kan/ dengan pengaruh /e/ pepet menjadi ken, misalnya: 
mendengarken atau membacaken, dan lain-lain. Pengaruh 
vokal /el pepet terus berkembang dan belum ada penetapannya 
sebagai bentuk baku atau tidak. 

Dalam pericembangan yang kemudian, pada suku kata 
Indonesia mengalami perubahan yang pesat dan akhimya 
menjadi tujuh pola: KKV, KKVK, VKK, KVKK, KKVKK, KKKV, dan 
KKVK (cf. Pedoman EyD, 1977:11 - 12). Dari ketujuh pola itu 
pola suka kata KKV merupakan pengaruh dari bahasa daerah 
terutama bahasa Jawa. Pola tersebut tidak terdapat dalam 
bahasa Indonesia sebelumnya. Pola suku kata KKV yang 
menyatakan gugus konsonan (kluster) pr/, /pl/ dan /br/, /bl/ 
lazim terdapat dalam bahasa Jawa. Misalnya: peribadi, sem- 
prot, taplak, plan-plan, bobrok, tabrak, goblok, amblas dan lain- 



lain. Kini gugus konsonan itu telah masuk ke dalam bahasa 
Indonesia. Konsonan liuster demikian searah dengan pola 
penyerapan suku kata bahasa asing, misalnya: presiden, pro- 
tes, kompleks, plot, pabrik, bren, blok, tabeing, dan lain-lain. 
Bahkan oleh kerana kuatnya pengaruh konsonan kluster ini, 
maka perkataan asing dalam kalimat berikut dapat dijadikan 
sebagai buktinya: Tomiko memesan teksi melalui tilpun. Kata 
tersebut boleh jadi terkena pengaruh bahasa Jawa (Takdir) 
Alisjahbana, 1978:96), sebab bentuk yang sesuai dalam bahasa 
Indonesia ialah telepon atau telefon. Timbulnya gugus konso- 
nan itu mengungkapkan pengaruh pola suku kata dari bahasa 
Jawa telah disahkan sebagai unsur serapan yang diterima dan 
asimilasi bahasa sudah tercapai. 

Pengaruh Bahasa Jawa Daiam Sastera Malaysia 

Sama seperti yang terjadi kepada bahasa Indonesia, 
bahasa Malaysia juga berasal dari bahasa Melayu dialek Johor- 
Riau. Tetapi dalam perkembangan selanjutnya, bahasa 
Melaysia telah mengalami perubahan yang disesuaikan dengan 
perubahan dan perkembangan masyarakatnya. Setelah 
sepuluh tahun Malaysia merdeka, barulah bahasa Malaysia 
didaulatkan sebagai bahasa kebangsaan negara Malaysia 
(1967). 

Kedua bahasa, yakni bahasa Malaysia dan bahasa 
Indonesia, yang dahulunya berasal dari satu sumber yang 
sama, telah mengalami perkembangan masing-masing meng- 
ikut takdir sejarah (terjajah), tetapi setelah kedua negara men- 
capai kemerdekaan, maka lahir keinginan untuk merapatkan 
kembali jarak perpisaban tersebut yang telah melahirkan usaha 
penyatuan sistem ejaan antara kedua negara pada tahun 1972, 
dan kemudian diikuti dengan penyelarasan beberapa istilah 
dalam pelbagai bidang ilmu, yang dikelolakan oleh Majlis 
Bahasa Malaysia-lndonesia. 

Akhir-akhir ini telah diadakan pindaan semula terhadap 
lalulintas hasil penerbitan antara negara. Dengan demikian, 
interaksi antara kedua bahasa mudah terjadi, dan pengaruh- 
mempengaruhi antara satu dengan yang lainnya pasti berlaku. 
Oleh kerana bahasa Indonesia telah diperkaya oleh bahasa- 
bahasa daerahnya termasuk bahasa Jawa, maka dengan sen- 

dirinya bahasa tersebut ikut masuk ke dalam bahasa Malaysia, 
terutama melalui bahasa Indonesia. 

Kalau kita mahu melibat secara tuntas tentang bila bahasa 
Malaysia (Melayu) mula menerima pengaruh dari bahasa Jawa 
tentulah sukar untuk dijelaskan. Apa yang dapat hanyalah 
sekadar mengatakan bahawa bahasa Malaysia telah lama 
mengenal dan menerima pengaruh bahasa Jawa. Mungkin 
bahasa tersebut mula dikenal semenjak adanya hubungan 
langsung di kalangan para pedagang dari .Tanah Jawa dengan 
para pedagang Melaka seperti yang disebut-sebut dalam Suma 
Oriental of tome Pires (of. The Hakluyt Society, 1944: 169). 

Di samping itu, kita juga mengetahui bahawa masuknya 
cerita-cerita Hindu seperti Mahabharata dan Ramayana ke 
dalam khazanah sastera Melayu melalui Jawa. Sudah tentu 
bahasa Jawa ikut mengembang dalam perbendaharaan bahasa 
Melayu ketika itu. Juga perlu kita sedari bahawa cerita Panji 
yang merupakan ciptaan asli orang Jawa, tidak sahaja dikenali 
oleh masyarakat Melayu, bahkan cerita tersebut amat disukai 
sehingga ada di antara pengarang Melayu, baik dahulu mahu- 
pun sekarang, terpengaruh oleh tema dan alur cerita tersebut. 
Kita juga tidak dapat menyangkal bahawa Hikayat Hang Tuah, 
Sejarah Melayu menampakkan pengaruh Jawa, bahkan 
beberapa buah karya sastera tahun 60-an juga memperlihatkan 
unsur-unsur cerita Panji (cf. J.U. Nasution, 1975:51). 

Untuk melihat lebih jauh kehadiran bahasa Jawa yang 
dipakai oleh beberapa pengarang Malaysia, kita telah meng- 
gunakan data-data khusus yang terdiri dari hasil-hasil sastera, 
antaranya: Misa Melayu (Raja Culan), Hikayat Hang Tuah 
(Kassim Ahmad), Srengenge (Shahnon Ahmad), Kembali 
Bergelut (Muhd. Mansur Abdullah), Orang Lama (A. Samad 
Ismail), Hari Hari Terakhir Seorang Seniman (Anwar Ridwan), 
Rontok (Arenawati), Puisi Putih Sang Kekasih (Siti Zainon 
Ismail), Bahasa Alam (Maarof Saad) dan Daerah Zeni (A. Samad 
Said). 

Pembicaraan terbadap pengarub bahasa Jawa dalam 
pemakaian bahasa sastera Malaysia searah dengan pembicara- 
an mengenai pengaruh bahasa Jawa dalam prosa Indonesia 
moden. Beberapa hal yang telah kita singgung dalam pembicara- 
an terdahulu akan kita ulangi di mana perlu untuk tujuan per- 
bandingan. Pengaruh tersebut akan kita lihat dalam tiga aspek: 

Pengarub Sintaksis 

Seperti yang telah terjat* dalam bahasa »ndorvesia, 
pemakaian kata tanya daiam bahasa Makaysia d*guna- 

kan daiam berbagai ragam. Temyata tidak terdapat perbezaan 
yang menyotok, misainya: 

1. Apakah atamatrrya? 

2. Apakah urusan rtu? 

3. Apakah periuanganrrya sama dengan perjuangan 
seputub tahun daitulu? 

4. Apofcaft hadiahnya bagi menyenangkan haP kotaku? 

Kata epe datam katimat tanya di atas berfuwgsi untuk 
menanyakan tentang benda atau yang dibendakan, dan 
pemakatan yang derrwtoan memang lazrm bahkan tidak 
menyatabi gramatika* bahasa Mataysia Penggunaan kata ape 
yang berfungss untuk menerangkan tindakan atau perbuatan, 
yang mengikut StametmuJfana merupakan pengarub Jawa, 
juga terdapat dalam pemakaian babasa sastera Meteyu. Misai- 
nya: 

1. Apa yang saya buat 

2 Apekah saya tidak perlu makan? 

3. Apa yang mahu dimndingkan lagi? 

4. Apa pulak kata isteri saya nanti? 

Adakalanya pengarang fangsung tidak mematcai kata 
ape(kah} dan tidak hanya sekadar mematcai (kah) sahaja seperti 
dalam kalimat: 'Saudara menganggur sekarang?" Jelaslah 
antara bahasa Malaysia dan bahasa Indonesia dalam konteks 
penggunaan kata tanya apa(kah) tidak jauh berbeza. Sedangkan 
bagi pemakai bahasa Malaysia tidak menghiraukan sangat ten- 
tang ada atau tidak pengaruh bahasa Jawa dalam pemakaian 
kata tersebut. 

Kata tanya kenapa juga dipakai di samping kata mengapa, 
misalnya: 

1. Kenapa kita jadi haloba? 

2. Kenapa, kenapa Senah menangis? 

3. Kenapa tak angkat telefon Yam? 

4. Mengapa naik koro? 

Dan pengamalan atas data-data yang cfipiHh temyata kata 
kenapa. yang daJam bahasa Indonesia dtanggap sebagai inter- 
ferensi sintaksis dan babasa Jawa. mengaJami kedudukan yang 
berbeza dalam bahasa Mataysia. Kata tersebut Jeb»h kerap 
digunakan dari kata mengapa. tenrtama oJeb pengarang-penga- 
rang yang lebib muda. Namun demikian, fungsi arrtare kedua 
kata tersebut dalam bahasa MaJaysia tidak je»as perbezaannya. 

Beberapa kaJimat berikut mempertihatkan kesan penga- 
ruh bahasa Jawa akibat pemakaian kata nya yang terasa bukan 
pada tempatnya. Contoh: 

1. Dudukkan saya bapanya. 

2. Bapanya tidak sayang saya lagi? 

3. Tidakkab Pak Hassan tahu kabarnya Jepun hendafc 

4. ... kayu nisan tercacak tidak utoahnya .... 

Penggunaan ganti nama nya daiam postsi seperti di atas 
menjadikan kaJimat-fcatimat tersebut mirip kepada s*ruktur 
kalimat bahasa Jawa. Mungkin katimat-katimat itu dapat di- 
susun dengan cara lain, mtsaJnya: Bapa Senah, duduJckan saya 
atau Bapa Senah tidak sayang saya lagi? Bahkan daiam katimat 
akhir (4) di atas, nya di situ dapat dtsisihkan tanpa merubah 
susunan ayatnya. 

Berbeza dengan kasus di atas, kaJimat berikut dapat puia 
mengelirukan pembaca. sebab perkataan sendinama daiam 
kalimat ini diletakkan pada posisi yang salah. Contob: Orang 
letaki di surau itu pada diam. Sebetuinya. pencipta kalimat 
tersebut bukan bermaksud menggunafcan sendi nama pada. 
melainkan ia bermaksud untuk mengenalkan kata pada Uawa) 
yang bererti sama. Dtlibat dari sudut nuansa erti. kata tersebut 
tidak berfungsi, sedangkan kata pada sudah sedia ada dalam 
bahasa Maiaysia. Jadi, kehadirannya tidak dirasakan periu. 

Pengaruh Morfologi 

Akhiran -an daiam bahasa Malaysia memang sudah ada. 
Tetapi penggunaan pada kata bitangan, sama bainya dengan 
bahasa Indotiesia, banya muncui akh«r-akhir ini. Kini, kata-kata 
seperti puiuhan, ribuan, bdasan dan ratusan sering itigunakan. 

Pemakai bahasa tidak menyoal tentang pengaruh dari mana. 
Tetapi apa yang kita tahu, kata-kata tersebut lebih dahulu mun- 
cul dan bahasa Indonesia dan ia dianggap sebagai akibat dari 
pengaruh bahasa Jawa. 

Sama seperti kasus di atas, kita juga mengenali kata sen- 
dirian. Kita pun menerimanya sebagai variasi dari frasa seorang 
diri tanpa menghiraukan dari mana pengaruhnya. Kini kata ter- 
sebut sering digunakan, bukan saja dalam akhbar harian 
bahkan juga dalam penciptaan karya kreatif seperti dalam con- 
toh ini: ... dan nadi itu bergumpal-gumpal sendirian. 

Di Indonesia, akhiran -an dianggap pengaruh bahasa 
Jawa dan belum menyerap secara tuntas ke dalam bahasa 
Indonesia, tetapi di Malaysia, ia digunakan secara arbitrari dan 
telah diterima pada umumnya. Kerana itu kita temui kata-kata: 
kampungan, murahan, ketawaan, terus-terusan, luaran, dan 
akhirnya lahir kata yang dianggap sebagai istilah ekonomi 
barangan, yakni padanan dari kata goods (Inggeris). Kalau kita 
tidak berhati-hati mencipta kata-kata baru, maka kemungkinan 
akan lahir kata sekolafian yang bererti sekolah-sekolah, ataupun 
kata-kata seperti kedaian, rumahan, kecilan, panjangan, yang 
ternyata dianggap sebagai interferensi morfologis dalam 
bahasa Indonesia, tetapi bahasa Malaysia mungkin tidak meng- 
anggapnya demikian. 

Kata kerja aktif yang dibentuk dengan nasalisasi yang 
lazim terdapat dalam bahasa Jawa, bukan sahaja terdapat 
dalam bahasa Indonesia tetapi juga dalam bahasa Malaysia. 
Misalnya: 

1. Mereka berhenti rehat sambil ngobrol. 

2. ... nunjuk samseng. 

3. ... cuma nambah pengetahuan. 

4. ngapa malam benar baru tiba Lajis? 

Dalam ayat perfsma di atas, kata ngobrol memang kata 
(Jawa) yang dipakai secara utuh, tetapi dalam ayat-ayat lain, 
porkataan yang dipakai lazim terdapat dalam bahasa kita. 
Cuma, cara pemakaiannya kurang gramatikal, kecuali ia diucap- 
kan dalam bentuk lisan. Barangkali pengarang yang mengguna- 
kannya mungkin menganggap sebagai bentuk stilistika dalam 
penciptaannya. 




Dalam bahasa Jawa pembentukan kata kerja pasif selain 
dari memakai awalan -ke dipakai juga gabungan ke- - an seperti 
dalam contoh: ke -udan-an menjadi kodanan yang bererti kena 
hujan. Akhir-akhir ini dalam bahasa Malaysia, muncul pula 
kata-kata kehujanan, kepanasan atau kedinginan seperti yang 
dipakai dalam ayat-ayat berikut: Mereka kepanasan tanpa dilin- 
dungi apa-apa atau Tijah dan Umar kehujanan. Pemakaian ben- 
tuk kepanasan atau kebujanan dalam ayat-ayat di atas mirip 
dengan pengertian pasif kodanan dalam bahasa Jawa. 

Pengaruh Kosa Kata Bahasa Jawa 

Dari pengamatan atas data-data tertulis dalam beberapa 
karya sastera Maiaysia, kosa kata yang diserap dari bahasa 
Jawa juga meliputi kata benda, kata sifat/keadaan dan kata 
kerja. Ternyata hampir semua kata-kata Jawa yang diserap ke 
dalam bahasa Indonesia telah dikenal dan dipakai oleh 
beberapa pengarang Malaysia dalam karya-karya mereka. Misal- 
nya: 

Kosa kata dari kata benda yang diserap dari bahasa Jawa, 
antara lain ialah: kaleng, adegan, pacar, bibit, pecal, gado-gado, 
ongkos, ranjang, srengenge, paman, peseban, tapih, pengeran, 
kelir, cuban, sarapan, keringat, menyan, pribumi, sepatu, suling, 
oleh-oleh, lelucuan, majikan, kembang, dan lain-lain. 

Sebahagian dari kata-kata di atas ada yang disesuaikan 
ejaannya dengan kelaziman sebutan (lafaz) dalam bahasa 
Malaysia, padahal dalam bahasa asalnya tidak demikian. Misal- 
nya: lelucuan dari lelucon, pengeran dari pangeran, peseban 
dari paseban dan oleh-oleh dari ole-ole. Namun demikian 
ketentuan itu tidak mutlak, sebab ada pula pengarang yang 
memakai terus bentuk asalnya. 

Kata majikan telah lama dikenal bahkan telah sebati 
penggunaannya dalam bahasa Malaysia, begitu juga dengan 
kata kembang (Jawa) yang bererti bunga. Erti lain dari kem- 
bang juga terdapat dalam bahasa Malaysia. Tetapi, pemakaian 
kata kembang daiam erti bunga terasa lebih segar, baik dalam 
bentuk ucapan mahupun tulisan. Mungkin kata bunga telah ter- 
lalu biasa pada kita. 

Kosa kata dari kata sifat/keadaan yang diserap dari kata 
Jawa, antara lain: tulen, waras, bocor, mirip, mangkal, lumrah, 

luntur, oerewet, rampak, ayu, tokjl, enak, totok, tele-tele, 
lumayan, polos, perih, melulus, lirih, pinggir, empuk, gondrong, 
bolong, gobiok, gurih dan lain-lain. 

Pada umumnya semua kata-kata di atas teiah menyerap 
masuk ke dalam kosa kata bahasa Indonesia kemudian baru 
masuk ke dalam bahasa Malaysia. Dengan kata lain, kata-kata 
tersebut tetah disaring dan ditapis dari segi kesesuaian dan 
ketepatan maknanya sebelum masuk ke dalam babasa Indone- 
sia. Cleh kerana itu, penyerapan ke dalam bafiasa Malaysia 
kurang menimbulkan masalab, lebih-iebih lagi Valau pemakai- 
nya seialu sedar tentang makna dan fungsipya dalam korrteks 
bahasa kita. 

Penyerapan kata-kata tertentu dapat memperkaya kosa 
kata bahasa Malaysia, lebih-lebih lagi bila kita sedar bahawa 
bahasa Jawa memiliki ketepatan dan kekayaan erti. Misalnya 
kata ayu, dapat memberi nuansa erti, ktiususnya erti pada rupa 
paras seorang gadis. Meskipun terdapat kata-kata lain bagi 
melukiskan kecantikan seorang gadis (cantik, molek, genrt, 
lawa, dan lain-lain) namun dengan kata ayu sudah tercakup 
semua pengertian kata-kata tersebut Begitu juga tentang 
ketepatan erti kata gurih, menyangkut rasa sesuatu benda yang 
dimakan. Pada dasarnya kita merasa sukar untuk memilih satu 
kata lein untuk dipadankan dengan tepat mengikut erti gurih. 
Sebab, gurih bukan saja bererti lemak, tetapi termasuk juga 
manis, pabit, masin, masam dan garing. 

Kata lirih, empok, pinggir memang sudah lazim dipakai, 
kecuali gobiok dan gondroog bekim begitu menyerap. Kata 
totok setaiu dikaitkan dengan orang Jawa, iaitu Jawa lotofc 
yang bererti Jawa sejawa-jawanya (betui-betui asli Jawal. Kata 
totok daiam ayat berikut membawa makna betui-betul asii, 
tetapi daiam pengertian yang kurang batk: Dia agak saya orang 
kampung totok. Padahal orang Jawa menggunakan kata terse- 
but daiam pengertian positif, babfcan ada yang menggunafcan 
sebagai nama peribadi. 

Kosa kata dari fcata kerja yang diserap dari bahasa Jawa. 
antara lain: cikcok. nganggur, bereskan, minggat, meiadeni, 
keroyofc, mogofc, menular, gomol. usap, niti, numpang, lengfcefc 
rontok. injak. gotong-royong, pasrari, geiar. oles. gandeng, 
paiang, dan lain-lain. 



Kata gotong-royong sudah begitu popular di kalangan 
pemakai Bahasa Malaysia. Rasanya kata ini sudah menyerap 
dan sebati dengan Bahasa Malaysia, meskipun ada yang 
menyuarakan supaya diganti dengan bederau atau seraya. 
Tetapi, gotong-royong telah begitu mesra dalam erti kerja bakti, 
sedangkan bederau mungkin mendatangkan kekeliruan dengan 
derau (rasa sirapan darah di jantung) atau seraya mungkin 
keliru dengan pohon seraya. 

Kata gelar dalam erti pangkat memang sudah dikenal, 
tetapi gelar dalam erti menghampar atau membentangkan 
belum dikenal lagi. Sebaiknya, kata tersebut tidak usah dikenal- 
kan, sebab ia mungkin menimbulkan interferensi morfologis 
pada kata gelar yang sudah ada dalam bahasa kita. 

Kata pajang dalam erti memperagakan belum pernah 
dikenal, demikian juga kata minggat yang bererti melarikan diri 
dari rumah. Rasanya kata pajang tidak perlu diserap sebab kita 
sudah mempunyai kata hias atau peraga, tetapi kata minggat 
memang baik diambil, kerana tidak ada kata yang tepat dalam 
erti (lari meninggalkan rumah) dalam bahasa Malaysia. 

Pengaruh Fonetik Bahasa Jawa 

Sama seperti bahasa Indonesia yang selalu terbuka dan 
telah mengalami perubahan dan perkembangan, bahasa 
Malaysia juga mengalami perubahan demikian. Kalau dahulu 
bahasa Malaysia tidak mengenal akhiran /e/pepet, tetapi kini 
dengan adanya penyesuaian ejaan dengan kata-kata asing, 
maka bunyi vokal telali mengalami penyebaran baru (cf. Raja 
Mukbtaruddin, 1982:90, sehingga melahirkan vokal /e/pepet. 
Dengan demikian, kata-kata dari bahasa Jawa yang berakhir 
dengan pepet seperti sumber misalnya, akan mudah masuk 
tanpa perlu dirubah menjadi sumber. 

Demikian juga beberapa kata dari bahasa Jawa yang me- 
ngandung pola suku kata konsonan kluster, mudah masuk ke 
dalam bahasa Malaysia, sebab perkembangan bahasa Malaysia 
yang lebih kemudian telah mengenal gugus konsonan KK dan 
KKK akibat dari pengambilan bahasa asing seperti kredit, plot, 
strategi, struktur, dan lain-lain. Dalam hubungan ini, tentu saja 
bahasa Jawa yang sudah menyerap dalam bahasa Indonesia 
lebih mudah masuk ke dalam bahasa Malaysia, terutama kata- 


kata yang kerap kita dengar, seperti taplak, peribadi, tabrak, 
goblok, damprat, dan sebagainya. 

' Kesimpulan 

Berdasarkan analisis data-data tertulis, bahasa Jawa 
sebagai bahasa daerah mempunyai potensi yang besar untuk 
melaksanakan fungsinya alat pendukung babasa Indonesia, di 
samping memberikan sumbangan ke atas bahasa Malaysia, 
asalkan seleksi terhadap unsur-unsur serapan dari bahasa Jawa 
itu dapat dipertahankan dengan teguh. 

Dan sumbangan bahasa tersebut dalam hasil sastera 
kedua negara, khususnya dalam bidang bahasa sebagai media 
sastera, dapat menjadi bukti adanya akulturasi dan asimilasi 
dalam bidang budaya pada umumnya. Pengarub tersebut akan 
selalu tetap kerana ia masuk ke dalam ragam bahasa tertulis 
bekan ragam lisan yang selalu berubah. Jadi, pengaruh bahasa 
Jawa dapat ditafsirkan sebagai masuknya pengaruh subkultur 
kebudayaan Jawa ke dalam budaya Indonesia, dan seterusnya 
melimpah ke budaya Malaysia dalam proses integrasi kebudaya- 
an dan pengembangan budaya se-Nusantara. 

Namun demikian, kemungkinan akan lahir dua dampak 
dalam pertembungan antara kedua budaya tersebut, yakni 
dampak positif dan dampak negatif. Disebut positif bila unsur 
serapan dari bahasa Jawa memperkaya kosa kata dan bidang 
semantik sehingga terjadi asimilasi bahasa yang berjalan se- 
cara bertahap. Disebut negatif bila unsur serapan tidak ber- 
fungsi, sehingga yang lahir bukan asimilasi melainkan difusi 
dan interferensi bahasa saja. 

Kajian yang dilakukan ini jelas memperlihatkan pengaruh 
bahasa Jawa dalam data-data tertulis yang dipilih, terutama 
menyangkut sintaksis, morfologi, kosa kata, dan fonetik. Bagi 
sastera Indonesia sebagai wakil kebudayaan Indonesia dapat 
dikatakan telah terpengaruh oleh subkultur budaya Jawa. Pe- 
rigaruft ini memperlihatkan masuknya nilai-nilai kehidupan 
masyarakat Jawa dalam tatabudaya Indonesia. Dan kesan ter- 
sebut jelas pula terlihat dalam tatanilai budaya Melayu seperti 
yang kita sebutkan sebelum ini. Cuma kita tidak perlu risau, 
sebab zaman Gajah Mada te!ah berlalu dan Jawa tidak akan 

mengkejawankan kita. Ahli bahasa kita tentu bijak memilih 
antara intan dan kaca. 

PERSURATAN MELAYU KOSMOPOLITAN: 
KENYATAAN DAN HARAPAN # 

Awang Sariyan 

Persuratan Melayu Kosmopolitan 

ERTI kamus bagi kata adjektif 'kosmopolitan' menerangkan 
kepelbagaian atau paduan berbagai-bagai unsur. Kata 'kosmos' 
yang ada pertaliannya dengan kata kosmopolitan pula merupa- 
kan sinonim bagi sarwajagat. Jadi, yang kami fahami tentang 
persuratan Melayu kosmopolitan ialah persuratan yang ditandai 
dan diwarnai oleh adanya kepelbagaian unsur sebagai kesan 
daripada Fenomenon pertembungan pelbagai budaya. Dengan 
demikian, persuratan Melayu kosmopolitan dengan sendirinya 
membayangkan ftakikat pertembungan di antara budaya 
Melayu dengan berbagai-bagai budaya lain. 

Yang menjadikan kami amat tertarik untuk ikut mem- 
bicarakan persuratan Melayu kosmopolitan ini adalah soal 
sejauh manakah persuratan yang terhasil daripada kekayaan 
pelbagai unsur dan pengaruh itu dapat menyumbangkan se- 
suatu kepada pembinaan tamadun berbahasa Melayu. Kami 
harus menumpukan perhatian kepada soal pembinaan tama- 
dun berbahasa Melayu di sini kerana inilah di antara cita-cita 
besar kita dalam memperjuangkan bahasa Melayu. 

Oleh sebab persuratan merupakan wadah yang menjelma- 
kan perkembangan dan kemajuan kebudayaan melalui per- 


*Penulis berterima kasih kepada Prof. Madya Dr. Azhar M. Simin, Tuan 
Haji Hamdan Abd. Rahman, Puan Ainon Muhammad dan Hajah Aminah Hj. 
Harun yang ikut menyumbangkan pendapat dalam perbincangan awal untuk 
membina konsep kertas kerja ini. 

antaraan bahasa, maka sewajarnyalah persuratan dijadikan 
salah satu kayu ukur penting untuk menilai tamadun Melayu. 

Kenyataan Masa Lalu 

Persuratan Melayu sudah melalui satu jangka waktu yang 
cukup panjang, sehingga perbincangan menjadi tidak sem- 
purna jika kita mengabaikan episod-episod yang menarik dalam 
perkembangan persuratan Melayu pada waktu silam. Malah tin- 
jauan selayang pandang tentang persuratan Melayu masa lalu 
menjadi amat releven dengan tujuan kita, iaitu untuk menilai 
sumbangan persuratan dalam pembinaan satu tamadun. 

Berdasarkan kajian yang sudah banyak dilakukan oleh sar- 
jana bahasa dan sastera, persuratan Melayu masa lalu kami 
bahagi sebagai yang berikut: 

persuratan ilmu dan falsafah; 

persuratan ketatanegaraan dan undang-undang; 

persuratan pensejarahan; 

persuratan seni sastera. 

Persuratan llmu dan Falsafah 

Salah satu hal yang menarik dan penting tentang per- 
suratan Melayu masa lalu ialah pertumbuhannya yang ditandai 
oleh munculnya beberapa banyak karya yang menampung 
ilmu dan falsafah yang tinggi. Hal ini membayangkan ber- 
lakunya kegiatan intelektual yang meluas di daerah-daerah ber- 
bahasa Melayu pada waktu itu. Di antara pusat kegiatan intelek- 
tual yang melahirkan persuratan ilmu dan falsafah dalam bahasa 
Melayu di Nusantara pada waktu itu termasuklah Pasai, Melaka, 
Acheh, Patani, Palembang, Banjar, Bentan dan Riau. 

Bidang ilmu dan falsafah yang dihasilkan berpusat pada 
ilmu perundangan Islam (fiqah), ilmu ketuhanan (tauhid dan 
usuluddin), ilmu kerohanian (tasawuf) dan pecahan-pecahan 
daripada bidang-bidang tersebut. 

Persuratan Ketatanegaraan dan Undang-undang 

Tradisi persuratan Melayu masa dulu turut memperlihat- 
kan berkembangnya tulisan tentang ketatanegaraan dan 
undang-undang. Kita mengenal buku hukum kanun yang ter- 
kenal, iaitu Hukum Kanun Melaka. Di samping itu ada Undang- 

undang Johor, Undang-undang Perak dan Undang-undang 
Kedah pula. Bukti sejarah ini menunjukkan bahawa bahasa 
Melayu dapat menjadi bahasa untuk menghuraikan undang- 
undang yang amat teknis sifatnya itu. 

Persuratan Pensejarahan 

Dalam bidang ini, sudah dikaji orang dengan mendalam 
karya-karya sejarah yang tertulis dalam bahasa Melayu. Kita 
tahu adanya Hikayat Raja-raja Pasai, Sejarah Melayu, Hikayat 
Johor, Misa Melayu, Hikayat Sri Kelantan, Hikayat Acheh, Salasi- 
lah Melayu dan Bugis dan beberapa yang lain lagi. 

Persuratan Seni Sastera 

Di samping persuratan ilmu falsafah, ketatanegaraan dan 
undang-undang serta pensejarahan, tradisi persuratan Meiayu 
lama memang terkenal kaya dengan persuratan seni sastera. Di 
antara bentuk yang dikenal umum termasuklah roman, seperti 
Hikayat Iskandar Zulkarnain dan Hikayat Amir Hamzah, epik 
seperti Hikayat Bayan Budiman, Uikayat Bakhtiar dan 
sebagainya. 

Memang bukan tujuan kami memperincikan hal itu di sini. 
Kesimpulan penting yang dapat kita buat tentang persuratan 
Melayu lama ialah bahawa: 

- Perkembangan tradisi persuratan Melayu lama di- 
warnai oleh pelbagai unsur dan pengaruh yang mem- 
bayangkan pertembungan budaya Melayu dengan 
budaya-budaya lain. 

- Persuratan Melayu yang kosmopolitan dan berperan- 
taraan bahasa Melayu itu memperlihatkan peranannya 
sebagai asas satu kebudayaan dan tamadun berbahasa 
Melayu. 

Kenyataan pada Waktu Ini 

Kita harus mengakui bahawa persuratan Melayu hingga 
sekarang ini bukan saja masih kosmopolitan sifatnya, malah 
lebih banyak terdedab kepada unsur-unsur baru. 

Yang amat diharapkan daripada persu-atan Melayu 
dewasa ini adalah penjelmaan nilai-nilai baru dan moden yang 

membayangkan satu proses transformasi sosial dan budaya. 
Pada saat bahasa Melayu sudah diangkat menjadi bahasa 
kebangsaan, bahasa rasmi dan bahasa pengantar ilmu, per- 
suratan kita harus dapat membantu mengukubkan taraf yang 
diberikan itu. 

Hal itu bererti bahawa persuratan Melayu harus dapat 
memenuhi tugas sebagai wadah perkembangan kebudayaan 
moden yang bersendiri pada ilmu. Persuratan Melayu dewasa 
ini jelas memperlibatkan perkembangan yang sungguh pesat 
dalam seni sastera. Perkembangan ini tentulah satu hal yang 
sihat dalam peningkatan bahasa Melayu sebagai alat pengucap- 
an seni. Namun demikian tugas besar yang seakan-akan terabai, 
dan dilupakan dalam era kita harus memenubi slogan "bahasa 
Melayu sebagai saranan budaya tinggi" ialah pengisian per- 
suratan yang bersendikan ilmu. 

Masblah pengisian persuratan ilmiah dalam bahasa 
Melayu ini sudah sering benar ditimbulkan. Sebahagian besar 
ucapan khas dan kertas kerja yang dibentangkan dalam 
Kongres Bahasa dan Persuratan Melayu Keempat pada peng- 
hujung tahun 1984, misalnya, menyinggung hal tersebut. 

Kertas kerja Datuk Musa Mohamad yang menggarap soal 
bahasa Malaysia di institusi pengajian tinggi, memberikan data 
yang jelas tentang kekurangan persuratan ilmiah dalam bahasa 
Melayu. Menurutnya, ada kira- kira 6,000 kursus yang diajarkan 
di pusat-pusat pengajian tinggi di negara ini, tetapi hanya ada 
kira-kira 300 judul buku teks untuk pengajian tinggi yang ter- 
cetak dalam bahasa Melayu. Selanjutnya, data yang diberikan 
menunjukkan bahawa daripada sejumlah 320,000 bahan bacaan 
yang ada di perpustakaan Universiti Pulau Pinang, hanya lebih 
kurang 10% saja yang tercetak dalam bahasa Melayu. Kami 
yakin bahawa keadaan sedemikian itu menggambarkan ke- 
adaan di perpustakaan un versiti- universiti setempat yang lain 
juga. 

Kenyataan kurangnya persuratan ilmiah dalam bahasa 
Melayu yang kita hadapai sekarang ini tentu tidak ada kaitannya 
dengan andaian palsu, bahawa bahasa Melayu tidak berupaya 
mendukung ungkapan dan penyataan ilmiah. Jika dilalui oleh 
bahasa Melayu untuk menjadi bahasa moden, sudah terbukti 
bahawa bahasa Melayu mampu menjadi sarana budaya tinggi, 
dan kita tidak akan ragu lagi akan kekuatan dan ketahanan 

bahasa Melayu sepanjang zaman. Namun demikian yang 
sungguh mengecewakan dan mencemaskan kita ialah kurang 
nyatanya tanda-tanda kemunculan golongan cendekiawan kita 
yang sungguh-sungguh dalam usaha memenuhi keperluan 
yang cukup mendesak, iaitu memperbanyak hasil persuratan 
ilmiah dalam bahasa Melayu. Tanpa diisi oleh nilai-nilai ilmu, 
persuratan Melayu tidak dapat mendukung peranan membina 
tamadun berbahasa Melayu. Hal ini demikian oleh sebab yang 
dikatakan kebudayaan moden menurut teori-teori yang dike- 
mukakan oleh Prof. St. Takdir Alisjahbana, ialah kebudayaan 
yang ditandai oleh tingginya nilai ilmu, di samping tingginya 
nilai ekonomi dan nilai teknologi. 

Dalam usaha memperbanyak hasil persuratan ilmiah 
dalam bahasa Melayu, satu aspek yang amat relevan tentulah 
soal penguasaan bahasa itu sendiri. Kita sekalian tahu bahawa 
ragam bahasa persuratan ilmiah memerlukan kemabiran meng- 
ungkapkan konsep-konsep, proses dan analisis secara sis- 
tematis. Tidaklah dapat diterima andaian bahawa sesiapa saja 
yang dapat menggunakan bahasa Melayu untuk perhubung- 
an biasa dengan sendirinya dapat menggunakan bahasa 
Melayu untuk mengungkapkan hal-hal yang bersangkutan 
dengan ilmu. Hal ini jadi demikian sebab bahasa untuk per- 
suratan ilmiah menghendaki kejituan dan sistem bahasa yang 
teratur. Dengan sendirinya orang yang berpendidikan tinggi 
dalam sesuatu bidang ilmu, mungkin saja gagal menyam- 
paikan ilmunya itu melalui bahasa Melayu kalau ia tidak me- 
nguasai segala dasar yang berupa aturan-aturan tatababasa 
bahasa Melayu. 

Dapatlah dikatakan, bahawa salah satu sebab malapnya 
sinar persuratan ilmiah dalam bahasa Melayu, berhubungan 
dengan soal penguasaan syarat asas penghasilan bentuk per- 
suratan itu sendiri, iaitu bahasa. Jalan keluar yang paling 
mudah bagi golongan ini ialah menggunakan alat lain yang 
kebetulan memang dikuasainya, iaitu bahasa Inggeris. Sering- 
kali juga kekurangan upaya untuk mengungkapkan ilmu dalam 
bahasa Melayu dinafikan dengan nada yang sedikit angkuh, 
bahawa tulisan ilmiah dalam bahasa Melayu tidak akan terse- 
bar luas dan tidak akan dapat dibaca oleh ahli-ahli ilmu 
antarabangsa. Soalnya ialah mengapa ahli-ahli ilmu antara- 
bangsa perlu diutamakan, sedang generasi muda kita yang 

beratus-ratus ribu orang jumlabnya di pusat-pusat pengajian 
tinggi kita demikian dahaganya akan limu dalam bahasanya 
sendiri. 

Dalam kertas ini, kami sekadar merangsang sekalian cen- 
dekiawan berbahasa Melayu untuk mengambil tanggungjawab 
membina persuratan ilmiah dalam bahasa Melayu. Kita dapat 
bercakap tentang pelbagai insentif, dan kita dapat memikirkan 
pelbagai cara dan kemudahan yang perlu. Tetapi kita sekalian 
memerlukan kekuatan diri untuk mengambil tanggungjawab 
tersebut. Tentulah aneh bahasa, dalam keadaan kebudayaan 
kita secara beransur-ansur menjelma masuk ke dalam bentuk 
kebudayaan moden, kita kurang bersungguh-sungguh menjelma- 
kan ide-ide dan pemikiran moden itu dalam bahasa yang men- 
jadi alat pengungkapnya. 

Kita tidak seharusnya berasa puas dengan kemajuan per- 
suratan Melayu dalam hal seni sastera semata-mata. Memang 
peningkatan persuratan seni sastera selamanya penting dan 
relevan dalam kelangsungan hidup sesuatu kebudayaan. Namun 
demikian dalam menghadapi proses transformasi kebudayaan 
moden yang bersendikan ilmu, tidaklah cukup khazanah per- 
suratan kita kaya dengan hasil seni sastera saja. Kita perlu meng- 
arahkan perhatian dan usaha kita kepada penggayaan persuratan 
ilmiah. 

Tentu usaha menyemarakkan semangat dan kesungguh- 
an memperkaya persuratan ilmiah itu menuntut penglibatan 
berbagai-bagai pihak. Pihak berwajib dan persatuan-persatuan 
yang mendukung perjuangan bahasa dan sastera perlu menye- 
diakan infrastruktur yang memungkinkan kegiatan memperkaya- 
persuratan ilmiah dalam bahasa Melayu berlaku. Sebagai con- 
toh yang kecil saja, kalau pelbagai hadiah dan anugerah dapat 
diberikan kepada penulis seni sastera sebagai dorongan yang 
sudah terbukti berkesan, tidaklah sulit mengadakan dorongan 
yang seumpama itu kepada penulis-penulis ilmiah. Kita harus 
menyokong dan ikut memperjuangkan gagasan bahawa usaha 
penggayaan persuratan ilmiah dalam bahasa kebangsaan kita 
mesti menjadi sebahagian daripada dasar dan tugas negara. 

Namun demikian yang tidak kurang pentingnya daripada 
soal-soal dorongan seperti itu adalah rasa tanggungjawab para 
ahli ilmu untuk memperkaya persuratan ilmiah dalam bahasa 
Melayu. Kita harus berasa aib mengenangkan bahawa pada 




saat teknologi percetakan belum ada dan segala ilmu harus 
ditulis dengan tulisan tangan, di Kordova pada zaman gemilang 
bahasa Arab dan tamadun Islam dalam abad kedelapan hingga 
abad kedua belas, terhimpun 400,000 buku yang mencakup pel- 
bagai bidang ilmu dalam bahasa Arab. Kekayaan persuratan 
ilmiah dalam bahasa Arab itu telah merupakan buah tangan 
para ahli yang giat sekali memindahkan ilmu yang diperoleh 
daripada berbagai-bagai sumber seperti Yunani, Parsi, India 
dan sebagainya. Dengan segala kemajuan teknologi penerbitan 
dan terdedahnya kita kepada pelbagai unsur kekayaan daripada 
taniadun di bahagian lain dunia ini, tidaklah ada alasan untuk 
kita berdiam diri dan tidak memenuhkan khazanah persuratan 
kita dengan persuratan berbentuk ilmu, di samping terus mem- 
berkaya persuratan seni sastera kita. 





DARI ALAM KUDUS KE ALAM DUNIAWI: 
SATU SUDUT DARIPADA PERKEMBANGAN 
PROSA INDONESIA DAN MALAYSIA 

A. Wahab Ali 


Pengenalan 

SEMPENA "Sastera Melayu dan Tradisi Kosmopolitan" yang 
menjadi tema Hari Sastera 1985 ini, saya mengambil judul di 
atas untuk kertas kerja saya. 

Kertas kerja ini bertitiktolak daripada satu rangka remang- 
remang idea yang mengawang, yang saya rasai semasa saya 
melakukan penyelidikan berkaitan dengan kemunculan novel 
dalam kesusasteraan Indonesia dan Malaysia, untuk tesis Ph.D 
saya di Australia National University, Canberra, Australia. Idea 
yang remang-remang itu tidak terungkap dalam tesis tersebut, 
kerana sifatnya yang masih mengawang dan tesis itu sendiri 
sudah terlalu luas bidangnya dan sesak dengan pelbagai idea 
dan fakta. Lagipun dalam sebuah tesis, bukanlah tempat untuk 
bermain dengan idea yang remang-remang. Tempat yang se- 
suai saya kira mungkin di seminar seperti ini, kerana di sini 
ramai sarjana dan sasterawan yang cendekiawan dan peka 
dengan peristiwa sastera yang boleh melembagakan sama 
keremang-remangan idea saya itu. Di sinilah saya kupaskan 
keremang-remangan tanggapan itu, ke tengah gelanggang 
dengan penuh rasa takuttetapi dengan ramah dan rendah hati. 

Ketika membuat penyelidikan tersebut, saya seperti 
merasa dan nampak bahawa ada di satu sudut dalam perkem- 
bangan kesusasteraan Melayu Nusantara ke kesusasteraan 
moden Indonesia dan Malaysia, pergerakan "alam" dari yang 

kudus ke alam yang duniawi atau dari alam yang abstrak ke alam 
yang konkrit atau dari alam secret ke alam secular. Apa yang 
saya maksudkan dengan rangkaian-rangkaian kata yang juga 
bersifat remang-remang itu akan menjadi nyata sebentar nanti, 
saya harap, bila saya mula menyatakan hal-hal yang saya rasa 
dan nampak dalam keremang-remangan idea yang saya sebut- 
kan terdahulu dari ini. 


Bila kita menjengukkan rasa dan perhatian kita ke rimba 
raya kesusasteraan tradisi Nusantara, dalam konteks ini 
terutamanya kesusasteraan Melayu, khususnya yang berbentuk 
prosa, sesuai dengan batasan kertas kerja ini; kita dapati 
sebahagian daripada prosa naratif kita menghulurkan dengan 
ramah kepada kita alam kehidupan yang agak berbeza dengan 
alam kehidupan yang pernah dan sedang disuguhkan oleh 
kebanyakan cereka moden Indonesia dan Malaysia. Buatcereka 
moden di kedua-dua daerah berbahasa Melayu ini, alam yang 
sebati dengan dunia Melayu yang terdapat dalam naratif tradisi 
itu (hatta dirasakan benar sebahagiannya oleh sebahagian kecil 
individu Melayu kini), sudah agak asing. Asing juga bagi 
sebahagian besar para pembaca Melayu yang sudah mengen- 
dapi kehidupan moden yang bersifat sekular. 

Apakah alam yang agak asing bagi cereka moden Indone- 
sia dan Malaysia dan alam yang agak asing bagi setengah pem- 
baca moden bila berhadapan dengan sebahagian besar naratif 
tradisi Melayu Nusantara itu? Alam yang demikian itu terang- 
kum di dalamnya pelukisan tentang kehidupan alam ghaib 
daripada yang bercorak animisme hinggalah kepada yang ber- 
corak Islam, dari alam semangat, dewa-dewi, kayangan dan 
indera, istana loka hinggalah ke alam jin, malaikat, siratulmun- 
taha, syurga dan neraka. Biarpun ada aspek naratif tradisi itu 
tetap juga mengemukakan manusia dan kehidupannya yang 
berkaitan dengan sebahagian yang kita alami, namun, alam 
yang di luar kenyataan itu mesra menyatukan diri; sehingga 
kehidupan yang terserlah dalam naratif tradisi itu menunjang 
kepada satu dunia kudus yang supra-realiti. 

Memanglah amat sukar bagi saya untuk menunjukkan 
satu contoh daripada prosa naratif bertulis yang asli dan benar- 

benar dari zaman animisme sebab apa yang kita warisi kini 
adalah basil abad kedelapan belas ke atas, hasil yang ditulis 
setelah kedatangan Islam dan kemasukan Barat dengan alat 
cetaknya. Namun, cerita-cerita seperti buaya putih atau buaya 
keramat, yang sering kita dengan daripada nenek moyang kita, 
mungkin boleh dijadikan rujukan contoh sementara. Cerita 
buaya putih atau buaya keramat yang saya dengar daripada 
nenek saya itu merupakan cerita asal usul. Kononnya pernah 
keturunan kami melabirkan anak kembar; seorang manusia dan 
satu lagi seekor buaya berwarna putih. Buaya itu pada masa 
kecilnya dipelihara dalam tempayan. Bila membesar dimasuk- 
kan ke dalam perigi dan bila dewasa dilepaskan ke dalam sungai. 
Buaya ini adalah sebahagian daripada keluarga kami dan 
senantiasa dipelihara dan dimuliakan. Menurut nenek, keturun- 
an kami, jika sakit, mesti menghayutkan limas, yakni memberi- 
kan makanan istimewa kepada roh buaya tersebut. Ketika 
melalui sungai sering pula kami disuruh menyeru namanya dan 
meminta perlindungan, apalagi jika berada di dalam sungai. 
Mungkin apa yang diceritakan oleh nenek kami ini merupakan 
satu cerita lisan yang berbentuk prosa. Sungguhpun kami 
sekarang tidak mempercayainya, namun cerita ini boleh dijadi- 
kan ilustrasi kecil daripada apa yang saya maksudkan dalam 
kertas kerja saya ini sebagai alam kudus. Daripada cerita itu 
jelas bahawa alam manusia dan alam binatang itu bersatu dan 
kemudiannya terjadilah satu kepercayaan yang bersifat kudus 
terhadap turunan dan ini merupakan alam kudus daripada 
sebuah world-view. la juga merupakan alam supra-realiti bagi 
manusia Melayu. 

Contoh-contoh yang lebih mudah lagi dapat kita temui 
dalam hasil sastera warisan Hindu dan Islam yang sebahagian- 
nya telah diedit dan diterbitkan. Yang paling popular, misalnya 
Hikayat Malim Deman, Hikayat Seri Rama, Hikayat Hang Tuah 
dan Hikayat Amir Hamzah serta Hikayat Ali Hanafiah. 

Dalam HMD terdapat tiga alam yang berbeza iaitu alam 
dewa, alam jin dan alam manusia. Namun begitu, alam manusia 
itu, bukanlah penuh realiti seperti alam kehidupan duniawi 
yang sering terdapat dalam cereka moden di kedua-dua daerah 
Melayu ini, sebaliknya ia merupakan alam yang saling tembus- 
menembus. Maksudnya, alam-alam itu dapat ditembusi oleh 
wiranya dan di setiap alam itu wira senantiasa beroleh per- 

tolongan dan kemenangan. Sehingga itu, apakah pula kesan- 
nya kepada kita sebagai pembaca atau penikmat karya terse- 
but? Tentu saja selurutremosi kita turut sama dibawa ke dalam 
alam-alam tersebut dan yang paling utama, kita disogokkan 
dengan satu maksud kesucian iaitu tentang mitos keistime- 
waan raja yang menjadi teraju kepada cerita tersebut. 

Alam kudus yang paling hebat pula dapat kita alami 
melalui dunia-dunia dalam HSR. Tokoh-tokoh wira dan pen- 
jarah yang bertentangan itu mempunyai mitos kegagahan dan 
kekuasaan luar biasa. Alam kehidupan yang terlibat bukan 
sahaja alam jin, dewa-dewi, malah alam binatang dan alam di 
udara, di dalam bumi di atas bumi dan dalam air. Alam kehidupan 
yang lebih luas itu ditembusi oleh Rawana, si penjarah. Pun 
begitu, ia dapat dikuasai oleh si wira, Rama. Dan bayangkan, 
betapa hebat dan kudusnya Rama, kudus dari segi puncak 
mitos yang diletakkan oleh pengarang terhadap watak itu, yang 
kesannya kita rasakan setelah menghayati HSR. Kekudusan ini 
dapat juga dirasakan bagaimana Sita Dewi itu digambarkan ter- 
lalu suci. Sehingga kita merasakan ia merupakan seorang 
perempuan bersih dan mempunyai ketaatan yang luar biasa. 

Biarpun tidak sehebat HSR tetapi dari segi pengangkatan 
alam kudus ini dapat juga kita rasakan dalam HHT. Memang 
HHT sudah berjejak di bumi nyata, kedetailan episod-episod ter- 
tentu serta konflik-konflik dan nasib manusia yang digambar- 
kannya menyemai kehidupan manusia dalam cereka moden 
Indonesia dan Malaysia dewasa ini, namun beberapa keluar- 
biasaan dari segi ketaatan, kesaktian manusia dan alat-alat 
peribadi seperti mahkota dan keris, serta peristiwa-peristiwa 
yang digambarkan menuju ke satu hasrat alam kudus untuk 
kebesaran dan keagungan raja dan pemerintahan. Ini ada per- 
samaannya dengan HSR tadi. 

Hikayat-hikayat pahlawan Islam seperti Mikayat Muham- 
mad Ali Hanafiah (HMAH), Hikayat Amir Hamzah (HAH) pula 
biarpun mengetengahkan tokoh-tokoh sejarah atau yang ada 
keirasannya dengan sejarah, berjejak di alam nyata, namun apa 
yang menjadi matlamat cerita, tidak lain adalah menuju ke 
mercu alam kudus terhadap nilai-nilai yang tertinggi dalam 
kehidupan manusia. Itulah kesan jiwa yang dirasakan, yang 
diruntun dan diangkat kesan daripada penghayatan hikayat- 
hikayat tersebut. 

Kenapa alam kudus ini menulangbelakangi sebahagian 
danpada centa tradisi Nusantara itu? Jawapannya ialah kerana 
pengaruh keadaan. Karya sastera tradisi yang kita warisi itu 
mengalami dua kemungkinan: 

a. Karya-karya itu merupakan pemancaran daripada cip- 
taan masyarakat, 

b. Karya-karya itu merupakan alat daripada satu golong- 
an masyarakat untuk memancarkan cita-cita murni elit 
masa-masa lampau untuk masyarakatnya. 

Karya-karya warisan tradisi yang menyuguhkan alam 
kudus itu perlahan-lahan berubah ke alam duniawi. Dalam pro- 
ses pendumaan inilah terjadinya proses pemisahan sastera 
Me ayu Nusantara ke kesusasteraan moden Indonesia dan 
Malaysia seperti yang kita kenal mesra dewasa ini. 


Proses penduniaan sastera Melayu Nusantara itu mula 
tercetus bila berlakunya persentuhan yang akrab dan berkekal- 
an di antara penduduk Nusantara dengan individu-individu 
Barat dan seterusnya penjajahan Barat. Prosesnya amat rumit 
dan berliku-l.ku, mel.batkan kota-kota kosmopolitan dan pen- 
duduk-penduduknya serta aktiviti-aktiviti yang bersifat duniawi 
atau pal.ng kurang yang mengarah kepada penerimaan kehidup- 
an dan nilai-mlai kebendaan yang pada mulanya dicetuskan 
oleh duma perdagangan. 

Memanglah bukan hasrat kita hendak menceroboh bidang 
sejarah bila kita memperkatakan perkara-perkara yang ber 
kaitan dengan kesusasteraan, tetapi adalah menjadi kenyataan 
dalam banyak hal bahawa hakikat sejarah itu mesti dibawa 
serta. Dalam konteks pembicaraan ini, kita menyedari bahawa 
pera.ran Nusantara ini telah dikocaki oleh kapal-kapal dagang 
Barat dan bumi Nusantara ini telah mereka jejaki sejak berabad 
alu. Namun, abad yang bererti bagi pencemaran alam kudus 
dalam kesusasteraan Nusantara itu mula menampakkan tahi 
la atnya d. sekitar abad kedelapan belas dan kesembilan belas 
mpnri UkU J kUkl ! pe< ? agan 9 Be| anda dan Inggeris sudah jauh 
mencengkam laut, bumi dan harta penduduk Nusantara ini. 

Pada mulanya pencetusan alam duniawi dalam sastera 
Melayu Nusantara itu terjadi mungkin dari satu keadaan tidak 
sengaja apabila penduduk tempatan sudah menjalin mesra per- 
sahabatan dengan orang-orang Barat yang datang berniaga itu. 
Jalinan persahabatan ini lebih merupakan jalinan antara 
beberapa orang individu tempatan dengan individu Barat. 
Persahabatan individu-individu tempatan dan Barat itu bermula 
kerana urusan dagang. Oaripada persahabatan itu, orang-orang 
Barat ingin mengetahui tentang cara hidup dan pengalaman- 
pengalaman penduduk tempatan dan tidak kurang pula orang- 
orang tempatan itu berasa kagum dengan kehidupan orang 
Barat atau berasa akan "kejutan kebudayaan" Barat melalui 
tokoh-tokoh Barat yang mereka gauli itu menyebabkan mereka 
cuba meniru sebahagian daripada kehidupan Barat itu. 

Cara perhubungan yang demikian rupa mengakibatkan 
kelahiran karya-karya seperti Hikayat Nakhoda Muda (1770), 
Hikayat Perintah Negeri Benggala (1811) oleh Ahmad Rijalud- 
din, Kisah Pelayaran Abdullah keKelantan (1838). (Hikayat Munshi 
Abdullah (1843) dan Kisah Pelayaran Abdullah ke Judah (1854) 
oleh Abduilah Munshi. 

Karya-karya yang tersebut itu merupakan rakaman penga- 
laman peribadi atau memoir pengarang-pengarangnya. Laud- 
din, pengarang Hikayat Raja Muda (HRM) itu adalah anak 
Demang dari Semangka Sumatera. Beliau pernah menjadi 
pedagang lada dan menjadi agen perniagaan kepada Belanda 
dan Inggeris pada akhir abad kedelapan belas. HRM ditulis atas 
permintaan dan desakan daripada Mr. Butter Hunnings, 
sahabat seperniagaannya. HRM mengisahkan kejadian-kejadi- 
an yang berlaku dalam keluarganya. Ahmad Rijaluddin pula 
seorang India Muslim yang pernah bekerja dengan pegawai- 
pegawai Inggeris di Pulau Pinang sebagai jurutulis dan pernah 
juga menjadi munsyi kepada orang-orang Eropah. Sepanjang 
perkhidmatannya, beliau berpeluang menyertai rombongan 
Robert Scott ke India dalam tahun 1810. Lawatan ini memberi- 
kan kesempatan kepadanya melihat Calcutta dan petempatan 
yang berdekatan. Pengalaman-pengalaman peribadinya ini 
dirakamkan dalam catatannya yang oleh C. Skinner dinamakan- 
nya Hikayat Perintah Negeri Benggala. Abdullah Munshi yang 
amat kita kenal dalam sejarah kesusasteraan Melayu adalah 
peranakan Melaka daripada keturunan campuran India Muslim 

dan Arab. Seperti Ahmad Rijaluddin, Abdullah juga adalah 
seorang jurutulis dan munsyi, mengajar bahasa Melayu kepada 
orang-orang Barat di Melaka dan Singapura. Beliau bergaul, 
bekerja dan bersahabat dengan Inggeris sejak kecil lagi. Beliau 
amat kagum dan mungkin juga mendapat kejutan kebudayaan 
bila bergaul dengan bangsa Eropah. Ini jelas daripada Hikayat 
Abdullahnya, ada melukiskan tentang kekagumannya terhadap 
Stamford Raffles sekeluarga. Hasil daripada pergaulannya itu 
dia menuliskan pengalaman-pengalamannya berupa kisah- 
kisah pelayaran dan memoirnya seperti yang telah disebutkan 
tadi. 

Pada karya-karya seperti yang disebutkan di atas jelas ter- 
lihat perubahan. Alam kudus bukan lagi menjadi teraju kar/a- 
karya tersebut. Yang menjadi tumpuan utamanya ialah kisah 
pengalaman peribadi. Karya menjadi wadah untuk meluahkan 
pengalaman-pengalaman individu bagi kepentingan pembaca 
baru yang berbeza sekali dunianya. Mungkin pada awalnya 
sebahagian karya itu ditujukan untuk pembaca-pembaca Barat 
yang kerana desakan merekalah karya itu ditulis, namun 
kemudiannya ia menjadi pembuka jalan ke alam baru kepada 
dunia pengkaryaan peribumi Nusantara. Corak penulisan 
begini, lebih mementingkan realiti dan untuk tujuan duniawi, 
bukan untuk tujuan mengangkat pembaca ke alam kudus dan 
semua ini menjadi benih perpisahan dengan alam tradisi sas- 
tera Melayu Nusantara. Maka dari sinilah pula perlahan-lahan 
bergeraknya sastera Nusantara ke kesusasteraan moden 
Indonesia dan Malaysia. 


III 

Benih perpisahan sastera Melayu Nusantara ke kesusaste- 
raan moden Indonesia dan Malaysia itu dapat pula diliftat sema- 
kin nyata bila penjajah Belanda bertambah stabil di Indies, dan 
Inggeris lebih stabil kedudukannya di Semenanjung Tanah 
Melayu. Kedua-dua kuasa Eropah itu mendirikan sekolaft- 
sekolah yang bercorak sekular di daerah kekuasaan masing- 
masing. Di samping itu tersebar luas pula tamadun percetakan 
di kedua-dua daerah jajahan Eropah itu. Percetakan telah 
dibawa ke Nusantara oleh orang-orang Barat. 

Sekolah sekular di kedua-dua daerah menyediakan bakal 

pembaca dan penulis yang mementingkan alam duniawi. Demi- 
kian pula percetakan menjadi pelindung, penampung dan 
penyebar kepada tulisan-tulisan yang mementingkan perihal 
alam duniawi. 

Sejarah pendidikan sekular dan perkembangan percetak- 
an, periodikal dan penerbitan yang agak berbeza di kedua-dua 
daerah pendudukan golongan Eropah yang berbeza ini meng- 
akibatkan pula penekanan alam duniawi yang berbeza. Di Indies 
(sekarang kita panggil Indonesia) sejarah persekolahannya dan 
penekanan Belanda terhadap golongan elit peribumi baru meng- 
akibatkan timbulnya golongan pengarang yang lebih liberal 
dan terpelajar. Mereka sebahagiannya ingin memisahkan diri 
daripada tradisi dan cuba bernafas dengan tamadun sekular 
yang dibawa oleh penjajab Belanda itu. Sebaliknya pendidikan 
sekular bagi peribumi di Semenanjung Tanah Melayu (sekarang 
Malaysia) sebahagian besarnya hingga sekolah rendah Melayu, 
dan paling tinggi, tetapi dengan jumlah yang sedikit sampai ke 
peringkat Maktab Perguruan Melayu. Kurikulum bagi sekolah 
dan maktab jenis ini lebih erat kaitannya dengan kehidupan 
desa dan tradisi peribumi. Memang ada sekolah Inggeris, 
seperti sekolah Belanda di Indies, namun anak Melayu yang ke 
sekolah ini terlalu kecil jumlahnya dan mereka yang lulus dari 
sekolah Inggeris ini mendapat layanan yang baik. Akibatnya, 
kita dapati pengarang-pengarang Semenanjung Tanah Melayu 
sebahagian besarnya adalah terdiri daripada lulusan sekolah 
Melayu bukan daripada golongan pendidikan Inggeris. Lulusan 
dari sekolah Melayu ini berasa tercicir dalam kehidupan sekular 
tetapi rapat dengan desa dan kehidupan tradisi Melayu. Meski- 
pun kesekularan mereka itu dapat dirasakan melalui perjuang- 
an mereka dalam bidang sastera dan politik, namun mereka 
ada pertaliarinya dengan agama. 

Sejarah percetakan dan penerbitan di Indies (Indonesia) 
bermula dengan kedatangan orang Eropah. Ini sama dengan 
apa yang terjadi di Semenanjung Tanah Melayu (Malaysia). 
Tetapi yang berbeza ialah pengusaha-pengusaha kemudiannya. 
Di Indonesia, dunia percetakan dan penerbitan selanjutnya 
dikuasai oleh Indo dan Cina peranakan dan pemerintah 
Belanda. Sebaliknya di Malaysia dikuasai oleh peranakan Arab. 
Selepas itu baik di Indonesia, mahupun di Malaysia barulah 
bermula sejarah percetakan dan penerbitan milik peribumi. 

Sejarah percetakan dan dunia penerbitan yang demikian 
itu turut sama mencorakkan alam duniawi sastera di kedua-dua 
daerah ini. Maka itu kita lihat, di Indonesia selepas Hikayat 
Nakhoda Muda (HNM) muncul pula cereka yang ditulis oleh 
orang-orang Eropah, Indo dan Cina peranakan. Kemudian 
barulah pula muncul ramai penulis peribumi terutama dalam 
zaman Balai Pustaka dan seterusnya. Di Malaysia pula, selepas 
Munshi Abdullah, muncul pula cereka yang ditulis oleh peranak- 
an arab, misalnya sayyid Sheikh al-Hadi. Kemudiannya baru 
diikuti oleh penulis-penulis guru Melayu dan seterusnya 
penglibatan para penulis peribumi. 

Kesan pendidikan sekular dan perkembangan dunia per- 
cetakan ini, memberi erti kepada pengukuhan alam duniawi 
dalam cereka moden Indonesia dan Malaysia. Demikian pula 
kesan sejarah pendidikan sekular dan alam percetakan yang 
berbeza di antara kedua-dua daerah ini melahirkan corak alam 
duniawi dalam cereka yang sedikit berbeza. Ini kita rasakan 
benar bahawa proses penduniaan prosa cereka dalam kesusas- 
teraan Indonesia moden itu lebih deras alirannya, berbanding 
dengan apa yang terjadi di dalam kesusasteraan moden 
Malaysia. Ini dapat kita perhatikan bahawa di Indonesia selepas 
HNM (1770) terbit cerita-cerita bersiri dan cerita-cerita berben- 
tuk buku baik berupa saduran mahupun asli, misalnya Tjerita 
Njai Dasima (1895), Tjerita Njonja Kong Hong Nio (1900), Nji 
Paina (1900), Tjerita Si Tjonat (1900) dan Nji Rossina (1894 - 
1906?) dan "Hikayat Siti Mariah?" (1910 - 1912). Cerita-cerita 
yang lahir hasil dari dunia percetakan itu melukiskan pula 
kebidupan duniawi, kehidupan sehari-hari yang terasa terjadi 
dalam masyarakat di Tanah Jawa. la menggambarkan kekejam- 
an manusia, perompakan, kejatuhan golongan feudal, nyai, 
penganiayaan golongan atau kelas Eropah terhadap peribumi 
dan seumpamanya. Tidak kurang pula tentang kebebasan seks 
seperti yang terlihat dalam Mata Gelap (1914) dan Student 
Hidjo (1919). Di satu pihak lain pula, terdapat cereka yang 
mementingkan kesopanan tetapi mengarah kepada penentang- 
an kepada amalan tradisi dan mengempenkan nilai-nilai ke- 
budayaan sekular yang baru. Ini jelas terlihat dalam sebahagian 
karya-karya penting Balai Pustaka seperti Sitti Nurbaja (1922). 
Sebahagian kecil daripada karya itu pula terasa semacam mem- 
persendakan agama seperti terlihat pada penghujung Tjerita 

Kong Hong Nio, dan memperkecilkan fitrah Tuhan seperti ter- 
gambar pada banyak peristiwa mahu bunuh diri atau mem- 
bunuh diri pada sebilangan novel-novel terbitan Balai Pustaka. 

Di Malaysia selepas Hikayat Abdullah (1843) dan Kisah 
Pelayaran Abdullah ke Judah (1854) terdapat novel-novel 
seperti Hikayat Faridah Hanum (1925 & 26) dan Hikayat Kasih 
Kemudaan (1927), dan Kawan Benar (1927) dan lakah Salmah 
(1928) yang sezaman dengan novel-novel Balai Pustaka. Biar- 
pun novel-novel tersebut membentangkan alam duniawi, ke- 
hidupan nyata untuk tujuan pendidikan kesedaran ekonomi dan 
kebebasan wanita tetapi tidak pula ia begitu lepas daripada 
unsur-unsur agama, biarpun unsur agama itu bukan lagi untuk 
mencapai kekudusan. Ini misalnya terlihat dalam Hikayat 
Faridah Hanum. Dalam novel itu nilai-nilai agama dipertahan- 
kan. Demikian pula dalam Kawan Benar, biarpun dilukiskan ke- 
hidupan kota penuh tarikan maksiat dan wiranya bergelumang 
dengan maksiat, tetapi di akhir-akhir cerita terasa semacam 
adanya seruan kembali kepada nilai-nilai agama. Alam duniawi 
yang benar-benar dalam segala macam maksiat dan kesesatan- 
nya baru terasa benar-benar menunjang selepas Perang Dunia 
Kedua. Ini antara lain ditandai sebagai mercu suaranya pada 
karya-karya A. Samad Said, Salina, terutamanya. 


Penutup 

Idea remang-remang sudah saya tuangkan dalam kertas 
kerja ini. Saya telah memperlihatkan secara remang-remang 
akan pergerakan alam kudus ke alam duniawi dari satu sudut 
perkembangan kesusasteraan Indonesia dan Malaysia. Memang 
banyak hal lagi boleh ditimbulkan tetapi untuk menuju ke arah 
itu, kita memerlukan penyelidikan yang lebih teratur dan men- 
dalam. 

MENGKOSMOPOLITANKAN 
SASTERA MELAYU MELALUI PROGRAM 
TERJEMAHAN 

Ainon Muhammad 
Baharuddin Zainal 

Peranan Bahasa Melayu 

BAHASA MELAYU ialah bahasa rasmi dan bahasa kebangsaan 
Malaysia. Bahasa rasmi ialah bahasa yang digunakan untuk 
segala tujuan pentadbiran kerajaan, manakala bahasa kebang- 
saan ialah bahasa yang berfungsi sebagai lambang kedaulatan 
dan perpaduan negara. 

Kesusasteraan tidak termasuk di dalam bidang rasmi 
tetapi termasuk dalam bidang kedaulatan dan perpaduan. 
Oleh itu tidak ada sebarang peraturan yang boleh mewajibkan 
penggunaan bahasa Melayu dalam bidang penulisan sastera. 
Penggunaan bahasa Melayu sebagai medium kreatif adalah 
secara sukarela dan usaha-usaha penggalakkan penggunaan 
bahasa Melayu di bidang ini hanya dapat dilakukan dengan 
menggunakan strategi bujukan. Strategi ini dilaksanakan 
dengan sangat meluas dan berjaya oleh pertubuhan-pertubuh- 
an sukarela, terutamanya GAPENA, melalui berbagai-bagai 
program insentif yang mendapat dokongan dari pihak ber- 
kuasa. 

Sebagai bangsa yang berdaulat dan negara yang meng- 
utamakan perpaduan rakyat, bahasa Melayu seharusnya 
mampu memainkan peranan lebih besar dalam bidang sastera 
daripada apa yang dilakukan oleh bahasa itu hari ini. Dalam 

situasi sekarang, bahasa Melayu jelas belum mencapai tahap 
yang memuaskan sebagai medium sastera di Malaysia. 

Kemufiisan Bahasa Melayu 

Kedudukan bahasa Melayu hari ini teguh dari sudut perun- 
dangannya kerana perlembagaan negara telah dengan jelas men- 
jadikan bahasa Melayu sebagai bahasa kebangsaan dan bahasa 
rasmi negara. Walau bagaimanapun, bahasa Melayu tidak me- 
mainkan peranan yang sewajarnya sebagai bahasa pengantar 
kebudayaan tinggi. Sehingga kini bahasa Melayu belum berjaya 
merakamkan ilmu-ilmu tinggi, dan situasi begini menghasilkan 
gejala yang dapat diistilahkan sebagai 'kemuflisan ilmu'. Kemuf- 
lisan ini diukur dengan membandingkan jumlah ilmu dunia 
yang dirakamkan dalam berbagai bahasa dengan ilmu-ilmu 
yang terakam di dalam bahasa Melayu. Situasi kemuflisan ini 
berlaku dalam semua bidang ilmu termasuk bidang kesusas- 
teraan. 

Bahasa Melayu adalah langit yang rendah bagi para 
penggunanya. Pengetahuan bahasa Melayu hanya berguna 
untuk mengetahui apa-apa yang Melayu dan tidak lebih dari itu. 
Kerendahan langit Melayu oleh peranan sempit bahasa Melayu 
dapat ditinggikan apabila pengetahuan dunia dapat disuntikkan 
ke dalam jasad bahasa Melayu. Ini dapat dilakukan dengan dua 
cara. Pertama, apabila penulis-penulis Melayu mula menambah 
dan memperluas isian karya mereka sehingga tidak lagi ber- 
kisar di halaman dunia tempatannya sendiri, dan kedua, 
dengan menterjemabkan karya-karya dunia ke dalam bahasa 
Melayu. 

Kedua-dua kaedah ini hendaklah dijalankan serentak. 
Tetapi dalam strategi jangka pendek, penterjemahan lebih 
mudah dilaksanakan dan besar memungkinan melalui kaedah 
penterjemahan barulah kaedah kedua dapat terjadi dengan 
lebih cepat lagi. 

Ciri-ciri Bahasa Meiayu sabagai Medium Sastera 

Sebagai medium sastera, bahasa Melayu masih lagi 
duduk di takuk lama, iaitu sebagai medium sastera Melayu, 
dalam erti kata sastera yang tertulis dalam bahasa Melayu dari 
dulu hingga sekarang masih merakamkan segala-gala yang 

beridentitikan Melayu. Gejala ini adalah akibat belum ber- 
lakunya perubahan pada unsur pengguna medium tersebut. 
Para penulis yang menggunakan medium bahasa Melayu 
masih lagi terdiri dari penulis-penulis Melayu, meskipun bahasa 
ini sudah hampir tiga dekad menjadi bahasa rasmi dan bahasa 
kebangsaan negara. 

Ditinjau dari isi karya-karya yang tertulis dalam babasa ini, 
ia masih lagi terhadap pada alam Melayu. Ini bererti seseorang 
yang membaca sastera dalam bahasa Melayu tidak menemui 
apa-apa yang terletak di luar alam orang Melayu. Gejala ini 
adalah akibat dari dua faktor. Pertama, para penulis yang 
bekerja menggunakan bahasa Melayu belum lagi menghasil- 
kan karya-karya yang terkeluar dari daerah Melayunya dan 
pada waktu yang sama para penulis bukan Melayu belum 
menggunakan bahasa ini untuk bekerja. 

Kemampuan Bahasa Melayu 

Kemampuan bahasa Melayu sebagai medium pengucap- 
an sastera tergantung kepada penggunaan bahasa itu sebagai 
medium tersebut. Dari sudut ini kemampuan adalah hasil peng- 
gunaan dan bukan sebaliknya, sebagaimana yang biasa didengar 
daripada golongan skeptik bahasa. 

Ujian telah dijalani oleh bahasa Melayu untuk membukti- 
kan kemampuannya mengucapkan pemikiran-pemikiran tinggi 
dan tekanan-tekanan estetika apabila £ahasa ini digunakan 
untuk menterjemahkan al-Quran. Antara percubaan yang telah 
berjaya dijalani oleh bahasa Melayu ialah melalui terjemaban 
yang diusahakan oleh H.B. Yassin. 

Bahasa Melayu sebagai Medium Sastera Bukan-Melayu 

Untuk memenuhi peranan bahasa kebangsaan yang me- 
lambangkan kedaulatan bangsa dan perpaduan rakyatnya, 
bahasa Melayu seharusnya dapat berperanan sebagai medium 
segala bentuk pengucapan kesusasteraan manusia, baik Melayu 
m'ahupun bukan Melayu. Dalam erti kata yang lain, bahasa 
Melayu seharusnya membolehkan para pengguna membaca 
sastera dunia melalui pengetahuan bahasa Melayu. 

Dari satu segi bahasa Melayu sebagai medium pengucap- 
an sastera hari ini berperanan mengasingkan penggunaan 

bahasa itu daripada masyarakat sastera dunia. 

Dunia sastera Melayu belumlah dapat dikatakan sebagai 
dunia yang kaya, baik dari segi mutu mahupun dari segi jumlati. 
Ternyata masalah ini dipandang berat kerana masyarakat mem- 
belanjakan wang yang banyak setiap tahun untuk menyelesai- 
kan masalah ini melalui berbagai program galakan penulisan. 
Terdapat tanda-tanda bahawa semakin banyak wang dibelanja- 
kan untuk memperkayakan sastera Melayu, semakin jauh harap- 
an meninggalkan kenyataan. Barangkali, peranan insentif mate- 
rial mempunyai had ketepuan yang rendah. 

Bahasa Melayu dalam Zaman Peralihan Bahasa 

Hasil daripada kejayaan dasar pelajaran kebangsaan 
negara kita, kini perubahan positif sedang berlaku dalam 
bidang kebangsaan. Generasi muda rakyat Malaysia kini men- 
jalani pendidikan mereka dalam bahasa kebangsaan dan tidak 
lama lagi sejarah akan menyaksikan tumbuhnya generasi sas- 
terawan Malaysia, tanpa mengira keturunan mereka yang akan 
bekerja menggunakan bahasa Malayu. 

Tetapi pada waktu ini, negara masih dalam peringkat 
transisi, di mana para penulis bukan Melayu yang aktif menulis 
hari ini masih terus menulis dalam bahasa-bahasa bukan 
Melayu sebagai bahasa kebangsaan yang memainkan peranan 
tera Malaysia, walaupun bukan sastera kebangsaan. Bahasa 
Melayu sebagai bahasa kebangsaan yang memainkan peranan 
perpaduan hendaklah bersedia merakamkan semula karya-karya 
tersebut ke dalam bahasa itu, melalui proses penterjemahan. 
Dalam situasi transisi, bahasa Melayu hendaklah mempunyai 
peranan yang sesuai dengan zamannya dan tidak mengambil 
sikap menafikan kewujudan dan sumbangan karya-karya yang 
dihasilkan oleh rakyat Malaysia dalam bahasa-bahasa ibunda 
mereka. 

Kegiatan Terjemahan dalam Bahasa Melayu 

Di Malaysia, kegiatan terjemahan dimulakan secara teren- 
cana pada tahun tiga puluhan oleh Jabatan Karang-menga- 
rang, Maktab Perguruan Sultan Idris, Tanjung Malim. Tujuan 
utama kegiatan waktu itu bukanlah sebagai usaha untuk mem- 
perkayakan pertumbuhan sastera dalam bahasa Melayu tetapi 

untuk menyediakan bahan-bahan bacaan di sekolah-sekolah 
Melayu. Oleh yang demikian jenis sastera yang diterjemahkan 
ialah karya-karya ringkasan dan bukan karya aslinya sendiri 
kerana buku-buku terjemahan itu adalah untuk bacaan pelajar 
sekolah. Kebanyakan daripada cerita-cerita yang diterjemahkan 
oleh jabatan itu ialah kisah-kisah dari karya Shakespeare. 

Pada tahun enam puluhan, penerbit Oxford University 
Press, Kuala Lumpur melancarkan siri penerbitan karya-karya 
terjemahan sastera klasik. Beberapa belas judul karya klasik 
Eropah telah diterjemahkan ke dalam bahasa Melayu dan 
zaman ini menyaksikan timbulnya nama-nama seperti Abdullah 
Hussain, Asraf, Daud Baharum dan Rustam A. Sani yang men- 
terjemahkan karya pengarang-pengarang Russi, Perancis, 
Amerika dan England ke dalam bahasa Melayu. 

Pada tahun tujuh puluban, Dewan Bahasa dan Pustaka 
muncul ke dalam arena terjemahan dan melancarkan usaha 
menggalakkan pertumbuhan kegiatan itu dengan mengadakan 
peraduan menterjemah novel serta menubuhkan unit terjemah- 
an sastera. Salah satu sumbangan Dewan Bahasa dan Pustaka 
yang istimewa ialah permulaan usaha menerbitkan penter- 
jemahan karya-karya sastera Melayu ke dalam bahasa Inggeris. 
Kegiatan penterjemahan Dewan Bahasa dan Pustaka, meng- 
hasilkan karya-karya terjemahan dari negara-negara Asia dan 
Afrika, selain daripada Barat. 

Beberapa penerbit lain cuba memasuki bidang sastera ter- 
jemahan. Umpamanya, Penerbit Universiti Malaya dan Utusan 
Melayu. Penerbit Universiti Malaya menerbitkan terjemahan 
karya asal Shakespeare, manakala Utusan Melayu menerbitkan 
beberapa karya Jepun. 

Pencapaian Sastera Terjemahan 

Sejarah perkembangan kegiatan sastera terjemahan 
dalam bahasa Melayu ditandai oleh pasang surut. Jabatan 
Karang-Mengarang di Maktab Perguruan Sultan Idris Tanjung 
"Malim memberbentikan kegiatan terjemahannya apabila Dewan 
Bahasa dan Pustaka ditububkan pada tahun 1956 dengan 
pemahaman kegiatan itu akan diambil alih oleh Dewan Bahasa 
dan Pustaka. Ternyata hal itu tidak segera berlaku. Apabila 
Kerajaan Persekutuan Tanah Melayu mula menubuhkan 


114 





sekolah-sekolah menengah Melayu, Dewan Bahasa dan Pus- 
taka menumpukan perhatiannya kepada tugas menyediakan 
buku-buku untuk menampung keperluan sekolah-sekolah ter- 
sebut, oleh kerana itu terjemahan yang dibuat oleh Dewan 
Bahasa dan Pustaka waktu itu tertumpu pada bahan-bahan 
buku teks. Usaha University Oxford Press untuk memasarkan 
karya-karya terjemahan sastera Eropah dalam bahasa Melayu 
terpaksa diberhentikan setelah mengbadapi masalah pemasar- 
an yang tidak menguntungkan. 

Walau bagaimanapun, Utusan Melayu yang memasarkan 
beberapa karya terjemahan Jepun mendapati usaha itu meng- 
untungkan. Pasaran terjemahan karya-karya oleh Dewan Bahasa 
dan Pustaka juga menguntungkan, meskipun karya terjemahan 
sastera Melayu dalam bahasa Inggeris oleh Dewan Bahasa dan 
Pustaka menunjukkan sebaliknya. 

Ciri Sastera Terjemahan dalam Babasa Melayu 

Kecuali satu karya dari Albert Camus, karya-karya luar 
yang diterjemahkan ke dalam bahasa Melayu adalah karya- 
karya kontekstual. Selain daripada itu karya-karya yang diter- 
jemahkan itu bukan pula karya terbaik dari kebanyakan penga- 
rang yang dipilih, kecuali karya-karya Hemmingway, Pearl S. 
Buck dan Camus. Pemilihan karya dan pengarang-pengarang 
telah tidak dibuat dengan cara yang teratur dan teliti, meskipun 
oleh Dewan Bahasa dan Pustaka yang mempunyai unit ter- 
jemahan sastera sendiri. Sebaliknya hal itu dibuat dengan cara 
yang rambang. Karya-karya yang diterjemahkan adalah cerpen 
dan novel. Belum ada koleksi puisi yang diterbitkan dalam bentuk 
buku. Karya drama moden terjemahan pula hanya terdapat 
satu tajuk. 

Sastera Dunia 

Sastera dunia ialah hasil karya kesusasteraan yang dihasil- 
kan dalam semua bahasa. Untuk tujuan perbincangan ini sas- 
tera dunia dibahagikan kepada dua jenis, iaitu sastera konteks- 
tual dan sastera non-kontekstual. Sastera kontekstual ialah 
karya-karya yang dihasilkan dalam konteks sesuatu masyarakat 
yang merakamkan manusia dan dunia masyarakat tersebut 
lengkap dengan latar belakangnya yang sebenar. Pembacaan 

sastera jenis ini memerlukan prapengetahuan berkenaan kon- 
teks sebenar kelahiran karya-karya itu. 

Sastera non-kontekstual ialah karya-karya yang dihasilkan 
oleh pengaruh falsafah-falsafah yang berdasarkan pemikiran 
atau rasio manusia semata-mata, umpamanya karya-karya aliran 
absurdism dan existensialism. Ciri utama karya-karya ini ialah 
penolakan terhadap peranan Tuhan dan nilai-nilai dari langit 
dalam kehidupan manusia. 

Untuk tujuan kertas ini, kedua-dua jenis karya kontekstual 
dan non-kontekstual diistilahkan sebagai sastera kosmopolitan. 

Pertembungan Antara Sastera Kosmopolitan dan Sastera 
Melayu. 

Gerakan menterjemah sastera dunia ke dalam bahasa 
Melayu tentu akan menimbulkan reaksi resepsi pada 
masyarakat. Kita boleh menduga akan berlakunya proses-pro- 
ses penerimaan, penolakan dan keterasingan. 

Sastera jenis kontekstual besar kemungkinan akan mudah 
diterima oleh masyarakat pembaca serta dengan licin berjaya 
mencipta audiennya sendiri. Walau bagaimanapun sastera kos- 
mopolitan yang dihasilkan oleh pengaruh falsafah-faisafah 
yang didasarkan pemikiran manusia semata-mata berkemung- 
kinan akan melalui fasa keterasingan dan penolakan. Kesusas- 
teraan jenis ini pertamanya, menolak peranan agama dalam 
kehidupan manusia. Memandangkan masyarakat Melayu ber- 
sifat teologis, maka sastera yang menolak peranan Tuhan dapat 
diduga akan diterima dengan berbagai reaksi baik di kalangan 
penulis mahupun pembaca. Umpamanya, dengan perkembang- 
an teori sastera Islam di Malaysia hari ini, kedatangan lebih 
banyak karya non-kontekstual tentu sekali akan mencetuskan 
reaksi keterasingan dan penolakan. 

Peranan Sastera Kosmopolitan Non-kontekstual 

Meskipun sastera kosmopolitan non-kontekstual bersifat 
antiteologi, ia masih dapat menyumbang kepada pertumbuh- 
an sastera Melayu. Pertama kehadiran karya-karya itu akan 
dapat dibaca oleh masyarakat penulis untuk mendalamkan 
pengetahuan mereka dalam falsafah-falsafah tersebut. Pemaham- 
an seperti itu secara tidak langsung dapat meninggikan ke- 

intelektualan mereka, maka dengan itu ia dapat membantu 
mereka menghasilkan karya-karya yang lebih tinggi mutunya. 
Kekhuatiran bahawa karya-karya antiteologi akan menghasil- 
kan karya-karya yang serupa di dalam sastera Melayu adalah 
tidak wajar kerana kesalahfahaman tentang falsafah-falsafah 
tersebut sebenarnya seringkali berpunca daripada ketidakfaham- 
an dan bukan hasil kefahaman. Dan hal itu banyak dipengaruhi 
oleh ada atau tidaknya peluang membaca karya-karya asal yang 
berkenaan. Sudah diketahui umum, umpamanya bahawa para 
penulis Islam yang terkenal seperti lqbal, membaca dan dipe- 
ngaruhi oleh karya-karya tokoh falsafah seperti keikegaard dan 
lain-lain. 

Antara masalah yang dihadapi oleh dunia sastera Melayu 
hari ini ialah miskinnya input pengetahuan falsafah dalam 
pemikiran para penulis kita dan masalah ini memperlihatkan 
kesan negatifnya dalam mutu rendah karya-karya yang mereka 
hasilkan. 

Dengan sedikit kekecualian, masyarakat sasterawan 
Melayu didominasi dari segi jumlahnya oleh penulis yang 
bekerja menggunakan bahasa Melayu dengan penguasaan 
bahasa asing yang tidak membolehkan mereka membaca 
karya-karya falsafah tanpa melalui penterjemahan. Dengan 
kejayaan dasar pelajaran kebangsaan pula, seluruh generasi 
pelapis sastera kita adalah terdidik sepenuhnya dalam bahasa 
Kebangsaan. Ini bererti, peranan penterjemahan untuk mem- 
bekalkan kepada golongan ini segala ilmu-ilmu latar yang pen- 
ting menjadi faktor penentu daiam perkembangan masa depan 
sastera kita. 

Prioriti Program Penterjemahan 

Kalau ditinjau dari sudut perancanaan pembinaan sastera 
Melayu, karya-karya yang semestinya diberi keutamaan tinggi 
untuk diterjemahkan ialah buku-buku falsafah. Buku-buku itu 
berfungsi sebagai input kepada proses kreatif yang akan dija- 
lani oleh para penulis. Dari satu segi, output penulisan ditentu- 
kan oleh input yang dibekalkan kepada para penulis kita. 

Dalam keadaan sekarang, kegiatan input sastera kita ter- 
tumpu kepada tiga faktor, iaitu pemberian insentif material 
kepada penuiis, kegiatan-kegiatan kesusasteraan dan bimbing- 

an penulisan. Tidak ada rancangan yang menangani masalah 
pembekalan intelektual kepada para penulis. Ketiga-tiga kegiatan 
yang kini dijalankan itu adalah penanganan peringkat teknikal 
dan moral, bukan intelektual sedangkan faktor mutu intelektual 
itulah yang sebenarnya menentukan arah dan tahap pencapai- 
an sastera. Meskipun demikian, apa yang berlaku ialah lebih 
banyak sumber dicurahkan kepada ketiga-tiga faktor teknikal 
tersebut. Dewan Bahasa dan Pustaka sendiri, yang bertindak 
sebagai agensi pembinaan dan pengembangan sastera negara, 
tidak mempunyai sebarang rencana untuk menangani masalah 
ini dari akarnya, dan hanya bergiat di kawasan periferi. 

Kepentingan Nasional Lawan Kepentingan Antarabangsa 

Sumber kerja yang kita miliki hari ini adalah terhad, baik 
dari segi kepakaran menterjemah, kewangan, masa dan mate- 
rial. Dalam situasi seperti ini mahu tidak mahu timbul konflik 
prioriti kerja. Perkembangan dunia terjemahan sastera hari ini 
seperti tidak menyedari adanya keadaan tersebut dan membiar- 
kan sumber-sumber yang ada digunakan mengikut aliran 
citarasa peribadi penterjemah yang ada. Konflik alirterjemahan 
yang seharusnya diutamakan tidak menangkap fikiran para 
perancang dunia sastera. Terdapat tanda-tanda adanya keghai- 
rahan yang lebih kuat untuk menterjemahkan karya sastera 
Melayu ke dalam bahasa internasional daripada keghairahan 
untuk menterjemah karya internasional ke dalam bahasa Melayu. 
Demi kemajuan sastera Melayu dan demi kepentingan nasional, 
yang sepatutnya menerima perhatian ialah penterjemahan 
sastera antarabangsa ke dalam bahasa Melayu. Pengiktirafan 
antarabangsa terhadap karya-karya kita akan datang dengan 
sendirinya jika sememangnya karya-karya kita berhak menerima 
pengiktirafan tersebut. Penterjemahan karya-karya yang masih 
bermutu rendah adalah usaha mengisi kedahagaan palsu kita 
sendiri yang inginkan pengiktirafan antarabangsa dari diri sen- 
diri. Sebahagian daripada sastera kita telah mencapai mutu 
tinggi dan telah menerima pengiktirafan itu, bukan kerana kita 
sendiri yang menterjemahkannya tetapi melalui usaha orang 
luar. Karya-karya seperti itu hidup membuktikan dirinya sendiri. 
Masalah yang kita hadapi sekarang ialah bagaimana untuk 
menghasilkan lebih banyak karya-karya seperti itu. Pengiktiraf- 

an datang mendahului penterjemahan, bukan sekali-kali se- 
baliknya. 

Komitmen Penterjemahan 

Komitmen kepada kegiatan penterjemahan di Malaysia 
berlaku dalam separuh hasrat. Meskipun Dewan Bahasa dan 
Pustaka sebagai agensi pembinaan dan pengembangan sastera 
menjalankan kegiatan terjemahan, tetapi hal ini tidak memper- 
lihatkan komitmen yang bersungguh-sungguh, sebaliknya 
hanya bergiat dalam penterjemahan karya-karya kreatif, itu pun 
tanpa perencanaan yang bijaksana. 

Pertubuhan-pertubuhan sastera tidak menampakkan se- 
barang komitmen dalam bidang penterjemahan. Begitu juga 
para penulis individu tidak menunjukkan komitmen yang 
sepatutnya. Apati yang serupa juga ternampak di kalangan ahli 
akademik dan pengkritik sastera. Menurut sumber-sumber 
yang boleh dipercayai, hadiah sastera untuk bidang terjemahan 
yang baru sekali itu pun khabarnya akan dimansubkan! 

Biro Terjemahan Negara 

Semangat perjuangan untuk meyakinkan pihak kerajaan 
supaya menubuhkan biro penterjemahan tetap tidak kunjung 
padam, tetapi sambutan dari pihak kerajaan masih belum ada. 
Berbagai persidangan dan kongres mendesak supaya kerajaan 
mengambil langkah positif untuk menubuhkan biro tersebut. 
Dialog dengan pihak kerajaan dalam isu ini menderitai satu 
kelemafian yang sangat ketara, itu tidak adanya campurtangan 
intelektual dalam perjuangan ini, terutama sekali dari golongan 
para penulis sendiri. Ketiadaan campur tangan intelektual 
sebegitu dengan sendirinya mencairkan kemurnian perjuangan 
tersebut. 

Persatuan Penterjemah Malaysia memerlukan sokongan 
daripada para penulis dalam perjuangannya dan sudah sampai- 
lah masanya Persatuan Penterjemah Malaysia wajar diberikan 
sokongan itu dengan segera. 

KERAGAMAN DAN KESATUAN BAHASA 
MELAYU 

Abdullah Hassan 
Baharudin Ahmad 
Ismail Abdullah 
Supardy Muradi 


Pengenalan 

DALAM tajuk perbincangan ini, istilah 'keragaman', 'kesatuan' 
dan 'bahasa Melayu' perlu kita berikan sedikit definisi untuk 
membolehkan kita memahami tajuk tersebut dengan lebih 
sempurna dalam konteks sastera Melayu dan tradisi kosmopo- 
litannya. 

Istilah 'bahasa Melayu' dimaksudkan sebagai bahasa 
Melayu yang dipertuturkan oleh orang-orang di Kepulauan 
Melayu iaitu Indonesia, Malaysia, Brunei dan Singapura; ter- 
masuklah daerah-daerah lain yang mempunyai keturunan stok 
Melayu. Definisi ini memang sengaja dibuat secara umum 
sekadar untuk membolehkan kita berbincang mengenai tajuk 
ini. 

Apabila memperkatakan mengenai 'keragaman' pula, kita 
dapat melihat tafsiran dari beberapa aspek. Pertama, kita dapat 
melihat tafsiran ini dari segi politik atau daerah. Kedua, 
pemakaian bahasa tersebut dari segi budaya dan sastera. Kem- 
bali kepada perbincangan mengenai keragaman bahasa dari 
segi politik (kenegaraan), definisi tersebut akan dapat mem- 
bantu kita melihat aspek tersebut dengan lebih jelas. Bahasa 
Melayu dari segi sosiopolitik adalah bahasa yang dipertuturkan 

di kawasan Kepulauan Asia Tenggara. Dalam hal ini, kita dapat 
melihat dua hal, iaitu sama ada kita mahu mentafsirkannya dari 
segi entiti politik ataupun dari segi entiti bahasa itu sendiri dan 
kebudayaannya. Dari segi entiti politik, kita dapat melihat bahawa 
bahasa Melayu tersebut tersebar di negara-negara Indonesia, 
Malaysia, Brunei, Singapura; yang juga menjadikan bahasa 
Melayu itu sebagai bahasa kebangsaan (nasional) masing- 
masing. Dalam hal ini, termasuklah daerah-daerah tertentu di 
negara-negara seperti Filipina, Thailand dan Kampuchea, iaitu 
bahasa Melayu juga didapati tersebar di negara-negara ter- 
sebut yang mempunyai keturunan orang Melayu yang pernah 
merantau ke daerah-daerah seperti Sri Lanka, Afrika Selatan 
Madagaskar, Arab Saudi (Mekah) dan Portugal. Ini menyebab- 
kan keaslian (keutuhan) bahasa Melayunya mungkin berbeza- 
beza dari satu daerah ke daerah lain. 

Dalam pengertian yang lebih luas, bahasa Melayu adalah 
mencakupi segala rupa bangsa (politik) dan budaya yang tim- 
bul daripada warisan Melayu atau keturunan dari stok Melayu. 
Definisi ini ada persamaannya dengan definisi budaya Melayu 
iaitu sebagai sesuatu yang luas, mencakupi bukan sahaja 
bangsa-bangsa yang menuturkan bahasa Melayu, tetapi juga 
mereka yang menuturkan bahasa-bahasa yang serumpun 
dengan bahasa Melayu. 

Ragam entiti politik dan juga daerah-daerah yang dinyata- 
kan di atas tadi, ternyata berbeza menurut suasana setempat. 
Apa yang diperkatakan di sini adalah jelas maknanya iaitu pada 
umumnya ada perbezaan di antara bahasa Melayu yang ditutur- 
kan di Indonesia, Malaysia, Brunei, Singapura dan juga di 
daerah-daerah lain yang tersebut di atas tadi. Dari satu segi, kita 
dapat menganggap bahawa fenomena ini sebagai satu keragam- 
an. Ada perbezaan yang nyata dari segi kosa kata (leksikon), 
pemakaian bahasa, ungkapan-ungkapan umum dan juga aspek 
tertentu tatabahasanya yang membolehkan kita membuat satu 
kesimpulan bahawa bahasa Melayu di negara-negara atau di 
daerah ini ada mempunyai berbagai keragaman. Untuk melihat 
satu aspek dari fenomena ini, kita boleh melihat senarai kata 
yang biasa dalam satu bahasa di beberapa buah daerah, seperti 
'bisa', 'dosen', 'koran' dan lain-lain di Indonesia; 'banci', 'jem- 
put', 'pejabat' dan lain-lain di Malaysia; dan 'awang', 'ayam', 

'bayang' dan lain-lain di Brunei Darussalam. Ini hanya merupa- 
kan satu bilangan kecil kata-kata yang jelas menunjukkan apa 
yang kami maksudkan di atas tadi. 

Dari keragaman yang berbeza di antara satu dengan yang 
lain ini, kita masih dapat melihat satu kesatuan antara bahasa- 
bahasa ini yang membolehkan kita menggolongkannya ke 
dalam satu golongan bahasa Melayu. Dari segi linguistik, kalau 
dibandingkan tatabahasa bahasa Indonesia dan Malaysia, atau 
bahasa Melayu yang lain dari daerah-daerah ini, sebut saja 
mengenai hukum DM, kita akan sama-sama menerima bahawa 
itu adalah satu siri sintaksis bahasa Melayu. 

Mengenai istilah 'kesatuan', kita dapat mengakui bahawa 
bahasa sebagai alat penyatu di dalam sesuatu entiti politik (atau 
antarabangsa). Negara-negara yang telah menerima bahasa 
Melayu sebagai bahasa kebangsaan (nasional) masing-masing, 
mereka menggunakannya dengan tujuan untuk menyatukan 
rakyat masing-masing ataupun untuk memberi identiti kepada 
negara tersebut sebagai satu negara yang menuturkan bahasa 
Melayu ataupun kedua-duanya sekali. Menggunakan satu 
bahasa sebagai alat penyatu di kalangan rakyat, adalah satu 
perkara penting, lebih-lebih lagi apabila rakyatnya terdiri 
daripada beberapa suku kaum. Ini bertambah penting lagi 
apabila di kalangan kaum tersebut, terdapat bahasa kandung 
yang berlainan; menyebabkan mereka mempunyai identiti 
golongan tersendiri mengikut kaum masing-masing. Oleh 
sebab itu, mereka memerlukan satu unsur yang dapat mem- 
berikan satu identiti yang lebih menyeluruh. 

Bukan semua penutur bahasa Melayu dalam daerah- 
daerah yang disatukan tadi menuturkan bahasa Melayu sebagai 
bahasa ibunda, malah penutur bahasa Melayu tersebut lebih 
ramai terdiri daripada penutur bahasa kedua. Walau bagai- 
manapun, penggunaan satu bahasa sebagai satu lambang 
negara adalah ternyata memberikan identiti yang sama kepada 
semua penuturnya. Khususnya, rakyat Malaysia memang ter- 
diri daripada beberapa suku kaum, tetapi kesatuan antara 
mereka pada satu pihak adalah terletak pada bahasa kebangsa- 
annya, iaitu bahasa Malaysia (Melayu). Hal ini memang ter- 
nyata berlaku dalam konteks bahasa Indonesia yang menjadi 
salah satu perkara dalam Sumpah Pemuda. 


* 

Bahasa Melayu sebagai Unsur Penyata Kesatuan 

Dalam pengertian antarabangsa pula, pemakaian bahasa 
yang merentasi sempadan politik seperti yang berlaku kepada 
bahasa Melayu, adalah satu pernyataan persamaan hasrat di 
kalangan penuturnya. Di samping memudahkan penutur- 
penuturnya berhubung di antara rakyat negara-negara berke- 
naan, mereka juga sebenarnya dapat menjalinkan hubungan 
yang menggambarkan satu kesatuan. 

Dalam hal ini bahasa sebagai lambang kesatuan 
(walaupun bahasa juga boleh menjadi alat pemisah) memang 
tidak dapat disangkal. Kesatuan penutur-penutur bahasa 
Melayu ini dapat kita lihat dengan jelas apabila tiga buah 
negara di Asia Tenggara - Kepulauan Melayu iaitu Indonesia, 
Malaysia dan Brunei telah bergabung dalam sebuah Majlis 
Bahasa (Majlis Bahasa Brunei Darussalam-lndonesia-Malaysia). 
Indonesia dan Malaysia telah membentuk Majlis ini dalam 
bulan Disember 1972, manakala Brunei Darussalam turut 
menyertainya pada bulan November 1985. Kesatuan ini tambah 
bermakna dengan penyertaan Singapura, walaupun pada 
peringkat ini hanya sebagai pemerhati. Langkah yang diambil 
oleh empat buah negara ini jelas menggambarkan pernyataan 
hasrat bersama mereka, iaitu untuk menimbulkan keselarasan 
antara bahasa-bahasa tersebut demi memudahkan saluran per- 
hubungan dan juga kemasukan ilmu dari bahasa-bahasa lain. 
Di samping itu, pembentukan Majlis ini dapat dilihat sebagai 
satu langkah yang menunjukkan kesatuan negara-negara yang 
menuturkan bahasa yang sama, iaitu bahasa Melayu di dunia 
Melayu. Justeru itu, walaupun ada keragaman dari segi daerah 
dan sempadan politik mengenai bahasa Melayu, tetapi kita 
dapat lihat bahawa adanya satu hasrat kesatuan di kalangan 
negara dan penutur bahasa Melayu. 

Peristiwa penubuhan Majlis Bahasa tersebut, walaupun 
merupakan satu langkah baru tetapi dari segi sejarah, ia bukan- 
lah merupakan satu perkembangan baru. Kedudukan bahasa 
Melayu sebagai lingua franca di daerah Kepulauan Melayu 
adalah satu kenyataan kesatuan yang telah wujud sejak 
beberapa zaman. Kesatuan yang telah terjalin antara negara- 
negara ini telah berlaku pada masa Kepulauan Melayu mem- 
punyai bilangan entiti politik yang jauh lebih banyak daripada 

yang ada sekarang. Penubuhan Majlis Bahasa ini hanya 
merupakan satu pengiktirafan kepada suatu keadaan yangtelah 
wujud di rantau ini sejak beberapa lama. 

Kesatuan dalam Sastera 

Dalam melihat keragaman dan kesatuan bahasa Melayu di 
rantau ini, kita juga perlu melihat budaya yang diamalkan oleh 
penutur-penuturnya. Di rantau ini, walaupun ternyata pemakaian 
dan penggunaan budaya dikatakan berbeza dari satu daerah ke 
daerah yang lain, di samping kepercayaan mereka yang 
berbeza seperti Islam, Pagan, Hindu, Kristian dan juga Buddha, 
tetapi kita dapati masih wujud satu persamaan dalam cara hidup 
mereka. Perkara ini dipandang penting dari segi konteks yang 
menentukan pemakafan bahasa penutur di daerah-daerah ter- 
tentu. Dalam hal ini kita dapat melihat bahawa penggabungan 
daerah dan bahasa tersebut dapat mengungkapkan simbol dan 
tanda yang digunakan, khususnya oleh sasterawan, penulis dan 
penyair. Adalah diharapkan bahawa dengan, analisis ini kita 
dapat melihat keragaman tersebut terutamanya dari segi pe- 
makaian bahasa dan juga kesatuannya. 

Kesatuan ini boleh kita lihat dari segi tradisi kesusasteraan 
Melayu. Mungkin hakikat ini lebih mudah dilihat dalam 
penerangan yang diberi dalam Pengantar buku Antho!ogy of 
Asean Literatures, Vol. 1 (Malaysia) seperti di bawah: 

Masalah yang lebih rumit yang dibadapi oleh pasukan 
Malaysia ialah sifat kedaerahan kesusasteraan Melayu. 
Bahasa Melayu Semenanjung merupakan lingua franca di 
Kepulauan Melayu dan kesusasteraan Melayu tradisional 
berkembang di kota-kota pelabuhan di beberapa pulau di 
Sumatera, Jawa, Borneo, Sulawesi, di samping Semenan- 
jung Tanah Melayu. Kesusasteraan tersebut tidak menge- 
nali sempadan politik, maka untuk memahaminya harus- 
lah kesusasteraan Melayu itu diteliti secara menyeluruh. 
Andainya kita menelitinya menurut konteks sempadan 
politik negara-negara ASEAN, ataupun memisahkan kedua- 
dua pantai Selat Melaka, atau memisahkan Malaysia 
daripada Kepulauan Indonesia, maka kita akan menyerot- 
kan peranan sebenarnya yang telah dimainkan oleh Tanah 
Melayu dalam pembentukan kebudayaan itu. Tetapi pasuk- 

an Malaysia tentulah tidak berupaya melampaui kebenar- 
an politiknya, dan justeru itu kami terpaksa bekerja dalam 
lingkungan batasan-batasan tersebut. Jilid pertama Siri 
Malaysia akan menumpukan kepada kesusasteraan tradi- 
sional. Jilid ini memaparkan berbagai genre sastera rakyat 
Melayu serta petikan-petikan daripada teks-teks yang 
menggambarkan akar umbi Melayu dan tradisi sastera 
peribumi. 

Kesatuan dalam Pemakaian Simbol, Imajan dan Realiti 

Dalam buku Anderson dan Stageberg (1970:171), terdapat 
perbincangan S. Ullman mengenai simbol dan tanda. Dalam 
hal ini dikatakan bahawa bahasa itulah yang membendung 
manusia supaya menjadi bersatu, tetapi anehnya bahasa juga 
memisahkan manusia kerana manusia menuturkan bahasa- 
bahasa yang berlainan. Tetapi, untuk membolehkan manusia 
berhubung dalam sebuah masyarakat bahasa yang sama, 
mereka perlulah menggunakan simbol-simbol yang sama. 
Selalunya penggunaan simbol ini amat berkesan walau dalam 
apa bahasa sekalipun. Jadi, menurut Ullman simbol itu adalah 
hati dan nadi sesuatu bahasa. Tanpa simbol, kita tidak akan 
dapat berhubung. Jadi simbol itu adalah alat yang palmg pen- 
ting dalam bahasa. Dalam bahasa sehari-hari dan dalam 
penulisan kreatif pun, kita sentiasa menggunakan simbol, 
tetapi kadangkala kita tidak menyedarinya. 

Apabila pengarang menulis atau menghasilkan bahasa 
sastera, perkara ini akan digunakan sepenuhnya. Penulis dan 
penyair akan menggunakan simbol dan tanda ini demi meng- 
hasilkan karya sastera, samalah seperti pelukis, pelakon, penari, 
pengukir dan sebagainya yang menghasilkan ciptaan masing- 
masing melalui perantaraannya sendiri. Kita akan menjadi lebih 
sedar mengenai hal ini apabila berdampingan dengan bahasa 
(kata-kata dan ungkapan) yang digunakan oleh penulis dan 
penyair. Dalam konteks ini kita akan cuba mencari kesatuan 
bahasa Melayu tersebut dengan mengemukakan beberapa con- 
toh. 

Simbol dan Realiti 

Kesusasteraan, jika ia dilihat sebagai sesuatu yang terbina 
daripada bahasa; sama ada lisan ataupun tulisan, maka ia 

boleh dikaji sebagai mengandungi kesan-kesan metafizik di 
dalamnya. Anggapan begini boleh dijadikan alasan bahawa 
sesebuah bahasa di dalam sesebuah karya itu walaupun dari 
segi simbol dan metaforanya berbeza, tetapi ia akan membawa 
kepada maksud atau makna yang hampir sama. Bahasa di 
dalam sesebuah karya, selain daripada membiasakan gaya peng- 
olahan atau teknik yaiig sama, ia juga tidak boleh sepenuhnya 
dikatakan sebagai tertutup dengan cuma dituntut oleh satu 
kelompok masyarakat sahaja. Di dalam konteks ini, perlu dikata- 
kan bahawa simbol adalah bersifat sejagat, dan kesejagatannya 
itu akhirnya membawa kepada satu makna atau maksud yang 
sama. Kesamaan inilah yang meragamkan bahasa itu sendiri 
terutamanya di dalam karya-karya sastera. Bahasa adalah hak 
bersama, di dalam lingkungan penutur bahasa yang sama atau 
yang hampir sama. 

Makna di dalam karya bukan!ah hasil daripada perolehan 
peribadi. la adalah hak umum dan kewujudannya adalah dime- 
terai oleh sistem pemaksudan yang dikongsi bersama. Jelas- 
nya, maksud sesuatu bahasa bukanlah sesuatu yang telah ada 
atau tersedia ada, tetapi pemberian kepada simbol-simbol yang 
terlibat di dalam usaha menyampai dan memperoleh maksud 
cerita. Oleh yang demikian, bahasa di dalam sesebuah karya 
sastera adalah berfungst sebagai pemikul dan pembawa objek 
dan realiti yang sekaligus pula bertindak sebagai alat bagi 
mengenal, mengetahui dan menganalisis dunia di sekelilingnya 
walaupun di dalam konteks putaran sejarah yang berbeza-beza. 

Secara mudah, makna atau maksud bahasa di dalam 
sesebuah hasil sastera adalah hasil perkongsian masyarakat 
penutur dan penggunaannya; dan perkongsian ini pula tidak 
sekadar terbina atas dasar keintuitifan semata-mata - dipin- 
dahkan dari satu pertuturan kepada satu pertuturan yang lain 
dengan tidak memperhitungkan perlakuan memilih. Bahasa di 
dalam sesebuah hasil sastera adalah bahasa yang paling bagus 
(setidak-tidaknya bagi penulis itu sendiri) kerana telah melalui 
proses perincian dan pemilihan secara halus dan bijak (leksi- 
kon/diksi) agar maksud yang hendak ditonjolkan lebih men- 
dekati cita-cita penyampaian. Bahasa di dalam sesebuah hasil 
sastera walau sebanyak mana sekalipun penggunaan simbol 
dan metaforanya, ia tetap mengarah kepada realiti. Bahasa 
sebagai pendorong kepada asas-asas realiti memungkinkan 

kita menduga maksud dan pramaksud penulis. 

Bahasa, simbol dan realiti adalah asas kepada makna 
yang terdapat di dalam lingkungan pemikiran penutur-penutur 
bahasa itu sendiri. Bahasa Melayu sebagai bahasa sastera, 
adalah 'satu' walaupun tabiinya menampakkan ciri-ciri persim- 
bolan yang berbeza. la mengarah kepada dunia sawah bendang 
atau huma ladang yang sama kerana di dalamnya terkandung 
kelompok manusia yang sama dan dikawali oleh ikatan kepen- 
tingan bersama yang bersifat semula jadi. Di dalam konteks ini, 
lebih tepat sekiranya dikatakan bahawa bahasa telah melalui 
dasar-dasar sosial dan pensejarahan maksud atau simbol yang 
sama dan implikasi yang ketara. 

Dari ikatan makna yang sama sifatnya, hubungan baftasa 
dengan sebarang objek dan tafsiran kepada objek-objek yang 
terkandung dalam bahasa teks, mampu mendedahkan kepada 
kita segala bentuk rahsia alam. Ini amat jelas kerana bahasa 
sebagai perantara adalah terdiri daripada set-set simbol yang 
membolehkan unsur-unsur yang berserakan di alam ini disatu- 
kan dan diperjelaskan; seterusnya dihubungkan di antara satu 
dengan yang lain. Dunia, secara mudah, didedabkan oleh bahasa. 
Jadi, bahasa adalah sumber kepada realiti. 

Realiti atau hakikat seperti juga kewujudan, iaitu bukan 
sesuatu yang terkemudian daripada bahasa. la datang dan ter- 
sedia ada dahulu daripada bahasa. Demikian juga bahasa 
karya, ia dicipta secara khusus untuk menyampai dan menge- 
tahui alam dan hubungannya dengan kehidupan itu sendiri. 
Alam dan bahasa adalah saling bersandaran. Begitulah sifat 
bahasa di dalam sesebuah karya. Alam acapkali dicorakkan 
oleh sistem-sistem persimbolan sesuatu bahasa yang dikawal 
oleh kesedaran manusia bagi menerapkan sesuatu gagasan, 
informasi atau kenyataan. Justeru itu, realiti dan kewujudan 
alam itu sendiri adalah terkandung di dalam penguasaan 
kekuatan bahasa. Bahasa sebagai sumber realiti yang lahir dari 
persekitaran sawah bendang yang sama akan menentukan 
kesejagatannya pula. Di dalam konteks ini, kemasyarakatan 
yang berbeza dapat dilihat melalui hasil sastera dan kekuatan 
bahasanya. 

Bahasa yang mengandungi simbol-simbol ini selalunya 
mengarahkan kita kepada suatu bentuk pemahaman bersama, 
berdasarkan kepada kepentingan bersama walaupun hubung- 

an simbol-simbol di dalam sesuatu bahasa itu sendiri tidak 
sama (lihat puisi yang menggunakan simbol 'malam' dengan 
mengambil contoh beberapa orang penyair Indonesia, Malaysia 
dan Singapura. Walaupun bahasa di dalam sesebuah karya itu 
dianggap penting, tetapi ia masih lagi sekunder. Pemahaman 
begini menampakkan kaedah bacaan melalui pendekatan-pen- 
dekatan tertentu. Namun, peranan bahasa tetap kuat dan tahan 
uji. Dari satu segi, karya yang terhasil di dalam bentuk-bentuk 
bahasa yang berbagai adalah medium dan medium itu sendiri 
disampaikan melalui proses pemindahan dari sifat bahasa 
bualan kepada bahasa tulisan. Karya sebagai bahasa bualan 
yang dipindahkan kepada bahasa tulisan memerlukan peng- 
kajiannya yang dilihat sebagai satu gaya atau stail penyam- 
paian. 

Dengan menganggap karya sebagai hasil daripada proses 
'perbualan' yang dipindahkan secara berterusan, bahasa di 
dalamnya boleh dilibat sebagai gabungan atau timbunan dari 
perkongsian maklumat yang hendak diperolehi maknanya oleh 
pembaca dan pendengar. Tumpuan penuh hanya berkisar 
kepada maklumat yang hendak disSmpaikan, menyebabkan 
sistem pengawalan bahasa yang membentuk hukum-hukum 
pembinaannya akan diabaikan oleh pengkaji. Pembinaan ayat, 
perkataan-perkataan tidak akan dipentingkan oleh kedua-dua 
pihak- pembaca dan pendengar. Bahasa kadang-kadang men- 
jadi tersisih, dan sebagai unsur yang tersisih, bahasa akan ber- 
sifat sekunder. la tidak lagi dikira sebagai ciri utama di dalam 
karya. Anggapan ini adalah mengelirukan. 

Bahasa yang bersifat sekunder dengan unsur-unsur pem- 
binaan yang tersisih ini menyebabkan ciri-ciri maknanya juga 
akan tersisih. Apa yang diperolehi dari sesuatu teks selama ini 
akan mengurangkan sifat-sifat kealaman itu sendiri. Oleh itu, 
dicadangkan bahawa perhubungan antara unit-unit yang mem- 
bina ayat sesuatu bahasa di dalam sesuatu teks perlu dilayani 
dengan saksama, misalnya simbol-simbol yang digunakan hen- 
daklah memerlukan kajian yang mendalam. 

Teks kesusasteraan sebagai perantara sebenarnya 
merupakan percakapan kepada pembaca dan pengkaji di dalam 
bentuk yang rapi dan meyakinkan. Penyusunan yang rapi itu 
terbina atas bantuan-bantuan sistem baftasa seperti metafora, 
analogi, kiasan, teka-teki dan sebagainya. Sistem-sistem ini 

kadang-kadang dikenali sebagai sistem tambahan, tetapi di 
dalam konteks sastera ia adalah penting dan diberi penekanan. 
Semua sistem-sistem ini distrukturkan di dalam sesebuah karya 
melalui hukum-hukum kombinasi dan pemilihan yang dibuat 
selalunya berdasarkan kepada hierarki yang membendung sig- 
nifikan maksud atau maknanya. Signifikan dan makna adalah 
sejagat walaupun ia datang dari variasi bahasa yang berbeza. 
Bagi maksud ini, perhatikan kepada contoh-contoh di bawah: 

Penggunaan imajan 'malam' sebagai membawa konotasi 
yang berunsur negatif dan introvert telah dikemukakan oleh 
beberapa orang penyair Malaysia. Imajan atau tanda 'malam' 
itu telah mengungkapkan suatu pola makna yang berada di 
dalam mood atau content yang sama: 

Malam ini tidur dan mimpi penghabisan 
balak-balak melintang para teman berbaringan 

Usman Awang ("Malam Penghabisan") 

Buat teman-temanku yang dikasibi 
gelakmu hangus di hutan malam 
tinggallah sedu di bilik ibu 

Usman Awang ("Bintang di Langit Zaman") 

Di ranjang kasih 
ketika nafas kebabisan 
kemalaman hatinya di bawah 
jauh ke pulau 
penuh kesuraman 

A.S. Amin ("Ketibaan") 


Malam membuta 
bulan mengerut 

aku mengetuk hati yang bertulang ini 
A.S. Amin ("Aku Penyair") 

Jangan takut pada malam 
atau sepi 

Kassim Ahmad ("Dua Catatan") 

Malam 

terhimpit bulan 
di bawah kaca 
tersepit bintang 
di daun jendela 

Latiff Mohidin ("Biarlah 

Kutiduri Jua") 


di antara pecatian malam 
terapunglah mimpi itu 
di muara kepediban lama 

Latiff Mohidin (“Di Antara Pecahan 
Malam") 


Malam 

kau yang merangkuinya 
begitu erat begitu erat 
penuh mimpi dan impian 
jangan tersentak 

Latiff Mohidin ("Malam") 

detik itu kembali lagi 
New York 

suatu malam di musim panas 
rusuh nanar bosan berkumpul 
bersamaku 
di dalam lif 

Latiff Mohidin ("Detik Itu 

Kembali Lagi") 


dikau senyum ke tulang malam demikian sepi 
di alir hitam mengganti rindu 
ada manusia berbicara di gua malam 
kasih kalau ada rumahnya bukan di dunia 

Kassim Ahmad ("Mencari Tuhan") 

Sekarang dikau pula, dik, bertanya tentang rahsia malam 
malam itu laut sonder tepi 
malam itu dunia sonder pengbuni 

malam lahir pada malam 

dan Tuhan menulis sajak buat kekasihnya 

Kassim Ahmad ("Laut") 


tidurlah ibu 
kita manusia kerdil 
siang membanting tulang 
malam menanggung bimbang 

Kassim Ahmad ("Dialog: Kepada Ibu") 

Sampai di sini kehitaman malam 
yang tragis 

kesumbangan badai tualang jalang 
disharmonis 


A. Samad Said ("Arah") 

Segala baginya kekalutan malam 
malam sebitam malam 
segala baginya keraguan tajam 
tajam sesuram tajam 

A. Samad Said ("Debar") 


malam yang meninggi beransur melucutkan dirinya 

dari pelukan waktu 

di saat mimpi mengganggu tidurmu 

atau mengembalikan kbayalan siang 

aku mengutip kenangan lama 

Baha Zain ("Gelombang Kenangan") 


Kerana malam mengandung rahsia, demikian agung 
untuk kita bertemu, berkenal dan bercinta 
untuk kita merasa, mengerti dan mencipta 
selama siang diri demikian kosong 

Baha Zain ("Dalam Lingkaran") 
di malam begini 

di kala hujan gugur dengan bintik-bintik lampu 

dan angin November meraung di ranting 
aku teringat padamu 

Muhammad Haji Salleh ("Di Malam Begini") 

Di Singapura, penyair terkenal Masuri S.N. telah menggunakan 
imajan 'malam' bagi menyampaikan kesan yang seimbang 
dengan rakan-rakannya di negara lain: 

Kegelisahan hendak tahu di mana kekurangan 
mendesak menyiasat daerah yang terluang, 

Tapi tahukah kita batasan yang menghilang 
Apabila senja lenyap dan malam mendatang? 

Masuri S.N. ("Kebesaran llahi") 

Larut malam jantan 
kita bertemu harapan 
Tanggal tak bertangan 
Mencapai kesayupan 

Masuri S.N. ("Penyair dan Malam") 

Oleh malam mereka kehabisan darah 
Kebabisan cecah menikmati manis 
Terpaut masih dengan sabar mendoa 
menanti jantung hati pulang tak bergema 

Masuri S.N. ("Dalam Pengembaraan") 

Beberapa contoh puisi dari Indonesia juga telah menampakkan 
imajan 'malam' dengan pengertian (simbol) negatif, misteri dan 
romantis dalam konteks suasana yang beragam. Lihat contoh- 
contoh sajak di bawah: 

Lewat gardu Belanda dengan berani 
berlindung warna malam 
sendiri masuk kota 
ringin ikut ngubur ibunya. 

W.S. Rendra ("Gerilya") 

Bulan keramik putih bagai pisau cukur 
sayati awan dan malam yang selalu meratap 
samjo meratap dan meratap amat tajamnya. 

W.S. Rendra ("Balada Sumilah") 

Tenggelam dalam malam 
Air di atas menindih keras 
Bumi di bawah menolak ke atas 
mati aku, kekasihku, mati aku! 

Amir Hamzah ("Hanyut Aku") 

Alun membina bidukku perlahan 
Dalam kesunyian malam waktu, 

Tidak berpawang, tidak berkawan, 

Entah ke mana aku tak tahu 

Sanusi Pane ("Dibawa Gelombang") 

Pada suatu hari terik kami belayar ke pulau 
Malamnya aku kembali. 

Siapa dapat mengaturkan padaku apakah ia telah 
kubunuh? 

Sitor Situmorang ("Kututup Jendela") 

Mari, cabikkan malam Amoy 
Jika terlalu - ingin malam ini 
Besok ada mentari sonder hati 

Sitor Situmorang ("Amoy - Aimee") 

Pohon-pohon berbaris 
Di ujung ada rumah 
Pelancong malam ini 
Tak tau ke mana 

Sitor Situmorang ("Jalan Lempang") 
Lewat jembatan 

Gang-gang yang melelahkan pikiran 
Lagu "Don't Believe...." Dan 
Bunyi langkah kaki kami 
menindas malam yang celaka 

Abdul Hadi W.M. ("Lagu Bulan") 

Malam di teluk 
menyuruk ke kelam 

Dan bulan yang tinggal rusuk 
Padam keabuan 


mencari sisa sepi 


Dan luka diri 


Abdul Hadi W.M. ("Malam Teluk") 

Kian gelap dan sunyi 
Bintang-bintang berkerdipan sama sendiri 
Nafas malam berat dan sesak 
Menekan dada, menindih pundak 

Ajip Rosidi ("Tamu Malam") 


Kalau hari menjelang malam 
Tiada lelaki merasa aman 
Dalam rumah sendiri 


Siapa itu melangkah berat dan ribut 
Siapa lagi malam ini didatangi? 

Berapa rumah musnah? Berapa yang mati? 

Ajip Rosidi ("Surat Cinta Enday Rasidin") 

Hidupnya tambah sepi, tambah hampa 
Malam apa lagi 
la memekik ngeri 
Dicekik kesunyian kawannya 

Chairil Anwar ("Sendiri") 

Lagu lain pula 

menggelepar tengah malam buta 

Cbairil Anwar ("Selamat Tinggal") 

Sudah larut sekali 

Hilang tenggelam segala makna 

Dan gerak tak punya arti. 

Chairil Anwar ("Kawanku dan Aku”) 

Apabila diperhatikan secara terperinci, walaupun bahasa 
itu sekunder, tetapi ia tetap lengkap dan tersusun. Oleh itu, 
kedua-dua pihak - penulis/penutur dan pembaca/penerima 
tutur terpaksa berusaha merungkai sistem-sistem pembinaan 
bahasa yang bersifat komprehensif di dalam teks-teks tertentu. 
Ini bermaksud bahawa ikatan dan kerjasama di antara pihak- 
pihak yang terlibat yang ingin memanfaatkan sesuatu teks itu 
seharusnya memperolehi makna melalui proses pemeguan (di- 
dasarkan kepada perbezaan) dari hukum-hukum biner dan 
oposisi dengan menyingkap satu-persatu hierarki di dalamnya 
secara hati-hati, agar realiti kandungan bahasa dan simbol-sim- 
bol itu bertepatan. Ini perlu dilakukan kerana hubungan itu 
dipersulitkan oleh sistem-sistem simantik bahasa yang diguna- 
kan. Pembubaran jalinan-jalinan yang kabur dan kadang- 
kadangnya daif ini boleh membawa kita kepada makna dan 
akhirnya realiti teks itu. Ringkasnya, kejayaan merungkai kepel- 
bagaian sistem yang mengawali hukum-hukum bahasa di 
dalam teks dapat memudahkan bacaan dan pemahaman kita. 

Bahasa sebagai alat perantara mempunyai modelnya 
yang tersendiri, dan model-model ini pula mempunyai hubung- 
an dengan realiti yang mengawal sifat-sifat semula jadi bahasa 
itu. Ini kadang-kadang dilupakan oleh pengkaji, kerana mereka 
tidak menganggap bahasa itu sebagai lengkap dan sejagat. 
Bahasa yang mengandungi berbagai sistem ini dapat memper- 
jelas hukum-hukum yang mengawal dan mencorakkan persem- 
bahan sesebuah karya (puisi misalnya). Oleh itu, bahasa adalah 
model kepada realiti. Realiti yang dikandung oleh bahasa 
adalah realiti dari keseluruhan realiti yang lebih besar dan 
menyeluruh. 

Walaupun teks itu berupa 'kumin' dari sebuah timbunan 
kehidupan yang sebenar, tetapi melalui bahasa dan kesejagat- 
annya, kita mampu mengetahui bakikat kehidupan itu sendiri 
kerana model-model bahasa seperti simbol mempunyai deno- 
tasi yang amat berpengaruh. Kenyataan ini boleh menolak 
hakikat bahawa teks itu meniru realiti sebaliknya teks itu 
memancarkan realiti melalui bahasanya. Bahasa adalah intisari 
yang amat lengkap yang di dalam terusan realiti-realiti yang 
tidak boleh dipisah-pisahkan dari kehidupan. Realiti itu pula 
dapat diperjelas dan dibuktikan oleh denotasi sesuatu bahasa. 
Sistem permodelan bahasa dapat dirujuk kembali kepada struk- 

tur bahasanya sebagai struktur yang rapi dan lengkap, dan 
sesungguhnya bahasa itu sendiri mengandungi unsur-unsur 
pelengkap dan penggenap seperti ideologi, etika, keindahan 
dan realiti itu sendiri. Jadi, bahasa, simbol dan realiti adalah 
satu, terutamanya kalau dilihat dalam konteks bahasa Melayu 
IMusantara. 

Mari kita lihat betapa keragaman di dalam simbol (ciri 
bahasa) di dalam beberapa buah puisi tradisional dan moden 
berupaya menjelaskan tajuk kertas kerja ini. 

Simbol dan Imajan 

Penggunaan simbol-simbol yang seragam boleh dilihat 
dalam pelbagai pernyataan seni sastera persuratan dan hasil 
seni grafik Melayu. Penggunaan simbol-simbol yang seragam 
ini terjalin sejak dari zaman Acheh hinggalah ke dewasa ini - 
merentasi lebih empat abad. Simbol-simbol yang digunakan itu 
pada keselurubannya membawa makna yang sama kecuali 
yang digunakan dalam abad ke-20 di kalangan golongan 
karyawan yang berlainan. 

Hamzah Fansuri, penyair mistik yang pertama mengguna- 
kan bahasa Melayu sebagai perantara bagi menyatakan 
metafizik pemikirannya, tidak dapat tidak terpaksa memasukkan 
simbol-simbol tertentu yang boleh disifatkan sebagai sejagat 
dan serantau. Simbol-simbol yang digunakan oleh Hamzah 
Fansuri berkait rapat dengan persoalan atau tema yang 
merupakan persoalan paling utama bagi masyarakat Melayu 
tradisi iaitu (i) kosmologi dan (ii) kosmogoni simbol-simbol ter- 
sebut; walaupun bersifat sejagat, namun boleh kita katakan ia 
hidup sebati dengan bahasa dan budaya dalam tempoh 
sekurang-kurangnya empat abad, kerana sebab-sebab berikut: 

1. Sifat simbol-simbol yang sejagat itulah menjadikannya 
sebagai simbol bahasa Melayu sebab bahasa Melayu 
ialah bahasa manusia. 

2. Metafizik Islam yang dicerminkan melalui bahasa Meiayu 
merupakan metafizik sejagat. 

3. Bahasa Melayu ialah bahasa yang telah diislamkan 
dengan nilai dan diserasikan dengan kehidupan dan 
pemikiran Melayu. 

4. Terdapat penerusan dan pensejarahan bahasa dengan 
metafizik yang sama digunakan sehingga kini. 

Berdasarkan kepada sebab-sebab di atas, keseragaman 
penggunaan simbol-simbol di dalam kesusasteraan Melayu dan 
kesatuan makna merupakan terusan yang jelas bersifat Melayu. 

Bagi memperjelaskan lagi maksud keseragaman dan kesa- 
tuan makna simbol-simbol kesusasteraan dan seni grafik 
Melayu, kita ambil tiga orang tokoh sastera dari golongan 
Melayu yang memberi pernyataan simbol yang sama dalam 
karya-karya mereka. Mereka ialah Hamzah Fansuri, Amir Ham- 
zah dan Syed Muhammad Naquib al-Attas. 

Hamzah Fansuri dalam mencerakinkan konsep kosmologi 
dan kosmogoninya telah menggunakan simbol-simbol seperti 
burung, ikan, laut dan ombak, aur dan tebing, perahu dan 
caftaya dalam syair-syair khayalannya. Penggunaan simboi- 
simbol tersebut jelas memberikan kepaduan kepada konsep- 
konsep yang dikemukakannya. Kepaduan dalam makna dan 
nilai-nilai itu jelas terlihat dalam syarah-syarah Shamsuddin al- 
Sumaterani dan juga dalam syarah-syarah yang dikemukakan 
oleh Hamzah Fansuri sendiri. 

Kepaduan makna dan metafizik yang sepadu ini memula- 
kan satu revolusi dalam falsafah makna bahasa Melayu, 
terutama sekali dalam tradisi persuratan sastera Islam. Kepa- 
duan makna telah meningkatkan taraf simbol-simbol tersebut 
menjadi simbol-simbol dan imajan-imajan sastera yang man- 
tap dan kekal. Kemantapan dan kekekalan simbol-simbol dan 
imajan-imajan tersebut boleh dirasakan dengan penerusan 
penggunaan sajak-sajak Amir Hamzah serta karya grafik Syed 
Muhammad Naquib al-Attas dan Hassan Basri, yang muncul 
kira-kira tiga abad selepas Hamzah Fansuri. 

Apa yang jelas ialah: 

1. Simbol-simbol dan imajan-imajan Hamzah Fansuri mem- 
punyai kekuatan dan ketinggian nilai sastera dalam erti 
kata pemilihan yang tepat mengenai sesuatu simbol. 

2. Penjelasan makna yang padu dalam satu sistem metafizik 
yang mampu diterima oleh masyarakat Melayu melalui 
bahasanya dan weltanschaungr\ya. 

3. Metafizik Melayu tidak berubah dalam masa lebih tiga 
abad. 

Dari sebab-sebab yang tersebut, aliran pemikiran dan sis- 
tem nilai serta struktur metafizik Meiayu jelas dikaitkan dengan 
bahasanya yang menjalani penerusan yang licin dalam sejarah 
pertumbuhan dan perkembangan bahasanya. Sehingga abad 
ke-20 iaitu kira-kira pada tahun 1940-an, masih terdapat tema- 
tema tradisi Melayu yang ditulis dan dibaca mengikut falsafah 
pemikiran mistik Hamzah Fansuri dan Imam al-Ghazali dan ini 
berterusan dalam arus persuratan sastera Melayu. 

Amir Hamzah yang terdidik dalam suasana tradisional 
sejak dari kecilnya, pasti tidak akan memutuskan hubungan 
dengan sejarah perkembangan sastera, sistem nilai dan gagasan 
makna tradisi Melayu. Walaupun beliau kemudian terdidik 
dalam kalangan Angkatan Pujangga Baru, tetapi Amir Hamzah 
berdaya meneruskan tradisi metafizik Melayu yang rata-rata 
sebati dengan cara hidup Melayu. Ini jelas kelihatan dalam 
sajak-sajak Amir Hamzah terutama sekali dari segi simbol-sim- 
Dol yang dipergunakan. Antologi Nyanyi Sunyi, dan Buah Rindu 
merupakan sajak-sajak bertemakan cinta abadi yang juga me- 
rupakan tema utama syair-syair Hamzah Fansuri. Simbol 
'rumah', dan 'hati' dalam syair Hamzah Fansuri dan sajak Amir 
Hamzah membawa makna yang tidak banyak berubah. 

Amir Hamzah menulis dalam "Barangkali": 

Engkau jang lena dalam hatiku 
Akasa swarga nipis-tipis 
Jang besar terangkum dunia 
Ketjil terlindungi alis 

Manakala Hamzah Fansuri pula menulis dalam rubainya iaitu: 

Berahimu daim akan orang kaya, 

Manakan dapat tiada berbahaya, 

Ajib segala akan hati sahaya, 

Hendak berdapat dengan maya raya. 

'Badan Manusia' bagi kedua-dua penyair ini diibaratkan 
sebagai 'rumah' kepada 'roh' kandungannya. Simbol 'rumah', 
'Kaabah' dan 'hati' dalam syair abad ke-16 dan sajak dalam 
abad ke-20 ini mempunyai makna yang seragam. 

Rumahnya 'ali berpatam birai, 

Lakuknya bijak sempurna bisai, 

Tudungnya halus terlalu pipai, 

Daim berbuni di luar tirai. 

Simbol 'cahaya' dan 'tirai' serta 'Nur Hidayah' dalam syair 
Hamzah Fansuri dan sajak Amir Hamzah juga mengandungi 
makna yang sama. Hamzah Fansuri menggunakan istilah 'Nafs 
rohmani dan roh idafi' bagi menyimbolkan pernyataan awal 
kejadian dan Amir Hamzah pula menyimbolkan 'pernyataan' 
awal dalam simbol ajaran Hindu 'Kamadewi'. Lihat petikan 
sajak Amir Hamzah di bawah: 

Kamadewi Gendewamu bermalaikan seroja 
Puadai padma-seraga 
Tetapi aku sepanjang masa 
Duduk di atas hamparan duka! 

Kamadewil Tiadakah tuan bertanyakan nyawa? 

Walaupun simbol-simbol yang berbeza digunakan di sini, 
namun makna yang dibawa adalah sama dalam sistem meta- 
fizik yang seragam. Simbol-simbol yang sama juga digunakan 
°leh Syed Muhammad Naquib al-Attas dalam ciptaan seni 
grafik beliau. Bismillah dalam bentuk 'burung' dan 'ikan' yang 
menyimbolkan 'roh' manusia dan ilmu merupakan dua motif 
yang mempunyai kaitan dalam ajaran mistik Islam. 

Kesimpulan 

Dalam perbincangan di atas, keragaman dan kesatuan 
bahasa Melayu dapat dilihat dari dua aspek saja - bahasa 
sebagai alat sosiopolitik, dan bahasa sebagai simbol, imajan dan 
realiti dalam syair dan sajak. Ini adalah lebih mudah dilakukan. 
Kesuntukan ruang menyebabkan aspek bahasa prosa tidak 
dilibatkan kerana ini memerlukan kajian yang lebih mendalam. 
Tetapi, unsur yang sama dapat diramalkan wujud dalam aspek 
tersebut dalam bahasa Melayu. Walaupun demikian, kajian 
yang mendalam perlulah dilakukan terhadap aspek-aspek terse- 
but dalam bahasa Melayu. 

Simbol, imajan dan realiti merupakan ciri-ciri yang sejagat 
(antara bahasa?), tetapi dalam kajian ini tumpuan hanya diberi 

kepada bahasa Melayu sahaja kerana ia digunakan oleh 
penutur-penutur bahasa Melayu. Ini dapat memperlihatkan 
kesatuan bahasa Melayu di dalam keragamannya yang ber- 
bagai itu. 

PERPADUAN KAUM ANTARA 
MASYARAKAT MELAYU DENGAN 
MASYARAKAT TIONGHOA Dl MALAYSIA 

Dr. Goh Cheng Teik 

SEPATUTNYA, orang-orang Melayu dan orang-orang Tionghoa 
dapat hidup dengan aman dan damai di negara ini. Itulah 
kesimpulan yang saya perolehi selepas mengadakan bubungan 
secara langsung dengan orang Melayu dan orang Tionghoa 
dari setiap lapisan hidup di setiap ceruk rantau di Semenanjung 
Malaysia. 

Orang-orang Melayu bersifat lemah lembut, bersopan 
santun, serta penuh kesabaran. Kita mudah bermesra dengan 
mereka. Inilah yang saya dapati secara peribadi. Orang Melayu 
juga mempunyai sifat yang bersedia memberi kemaafan. Jika 
ada sesiapa yang melakukan kesalaban dan meminta maaf 
dengan tulus ikhlas, kemaafan yang dipinta itu mudah saja 
diterima dan segala-galanya dilupakan. 

Orang-orang Tionghoa pula mempunyai sifat bertolak 
ansur serta dapat menyesuaikan diri dengan keadaan sekeliling. 
Sifat dogmatis dan melampau merupakan satu sifat yang asing 
dalam cara hidup orang-orang Tionghoa. Setelah bermastautin 
di negara ini, orang-orang Tionghoa lebih-lebih lagi menyesuai- 
kan diri mereka dengan suasana di negara ini. Mereka hidup di 
bawah berbagai-bagai pemerintahan sejak berabad-abad lama- 
nya. Tanpa sifat pragmatis, mereka tidak mungkin berjaya di 
dalam kehidupan mereka. 

Memang benar orang-orang Melayu menganut agama 
tunggal iaitu agama Islam. Manakala orang-orang Tionghoa 
pula menganut berbilang agama, kebanyakan mereka meng- 

anut agama Buddha dan Kristian. Tetapi di kebanyakan kawa- 
san luar bandar, di mana orang-orang Tionghoa hidup bahu- 
membahu dengan orang-orang Melayu, saya dapati bahawa 
agama yang berbeza tidaklah menjadi penghalang kepada 
hidup berjiran secara berbaik sangka. 

Orang-orang Melayu dan Tionghoa sama-sama minum 
kopi di sebuah kedai kopi yang sama juga. Anak-anak mereka 
bermain di padang bola bersama-sama. Mereka sesama 
merayakan hari perayaan satu sama lain. Orang-orang Melayu 
tahu bahawa orang-orang Tionghoa dan bukan beragama 
Islam memang suka makan daging babi tetapi mereka tidak 
menghiraukan hal itu. Sebenarnya bukan orang Tionghoa 
sahaja yang makan daging babi yang menjadi jiran tetangga 
orang Melayu. Orang-orang Thai yang hidup lebih hampir 
dengan masyarakat Melayu berbanding dengan orang-orang 
Tiongboa juga meme!ihara babi dalam kampung mereka sejak 
zaman-berzaman lagi. 

Dari segi teori, orang-orang Melayu dan orang-orang 
Tionghoa memang serasi, tetapi dari segi amalan, memang 
wujud ketegangan dari segi perhubungan di antara kedua-dua 
masyarakat tersebut. Orang Melayu dan orang Tionghoa sering 
bergesel bahu dan mereka sering berkomunikasi antara satu 
dengan yang lain tetapi malangnya kemesraan itu hanya wujud 
di hujung lidah sahaja tetapi tidak di lubuk hati. Sekarang ini 
memang sudah menjadi kelaziman kepada seorang Tionghoa 
untuk mengatakan sesuatu perkara kepada orang Melayu tetapi 
mengatakan suatu hal yang lain kepada orang Tionghoa. Hal 
yang seperti ini berlaku juga kepada orang Melayu. 

Jarak perbezaan ini semakin meluas dari hari ke hari, 
minggu ke minggu, bulan ke bulan dan tahun ke tahun. Apa 
yang merisaukan kita ialah hakikat bahawa polarisasi kaum ini 
berlaku bukan di kalangan orang-orang dewasa sahaja. Polarisasi 
ini berlaku dan merebak juga di kalangan kanak-kanak dan para 
belia yang dilahirkan, dibesarkan dan dididik di Malaysia dalam 
zaman selepas merdeka. 

Pada suatu masa dahulu, orang-orang menganggap 
bahawa melalui satu bahasa ia dapat berfungsi untuk menyatu- 
padukan penduduk daripada pelbagai kaum di negara ini. 
Tetapi setakat ini dasar bahasa tidak memperlihatkan hasil yang 
diimpi-impikan. Hasil penyelidikan telah menunjukkan bahawa 

para penuntut yang belajar menggunakan bahasa kebangsaan 
di sekolah, maktab dan universiti yang sama juga kelihatan 
mengalami polarisasi kaum seperti ini. 

Mengapa orang Melayu dan orang Tionghoa masih lagi 
belum berupaya untuk hidup bersatu padu dan seterusnya tinggal 
di negara ini sebagai saudara sendiri dalam satu keluarga? 
Saya tidak dapat berpura-pura dengan mengatakan bahawa 
saya tahu jawapannya. Yang dapat saya berikan hanyalah satu 
atau dua agakan. Tuan-tuan para sarjana kesusasteraan dan 
tamadun bangsa sahaja seharusnya dapat memberikan jawapan 
yang betul. 

Mengikut pendapat saya, ada dua penghalang utama 
kepada perpaduan negara. Pertama, sifat stereotaip kaum yang 
sudah berakar umbi. Kedua, hubungan kaum yang dipolitikkan. 

Stereotaip Kaum yang Berakar Umbi 

Dalam mana-mana masyarakat yang berbilang kaum di 
negara ini, stereotaip kaum memang wujud. Itu tidaklah men- 
jadi suatu hal yang luar biasa. Walau bagaimanapun, oleh 
sebab stereotaip kaum menimbulkan prasangka di hati dan jiwa 
orang-orang Melayu terhadap orang Tiongftoa dan begitulah 
sebaliknya, maka kita perlulah mengenal pasti serta meng- 
hapuskan stereotaip kaum yang wujud itu. 

Ada beberapa jenis stereotaip tetapi izinkanlah saya 
menyebut satu dua di sini untuk dijadikan sebagai contoh. 
Stereotaip bahawa orang-orang Melayu di kalangan Tionghoa 
ialah yang mengatakan orang-orang Melayu malas. Menurut 
Profesor Syed Hussein al-Attas dalam buku beliau yang ber- 
tajuk The Myth of the Lazy Native, penjajah Inggeris mencipta 
mitos yang mengatakan orang Melayu malas. Siapa yang me- 
mulakannya tidaklah diketahui, tetapi sehingga ke hari ini ia 
tetap merupakan stereotaip di kalangan orang-orang Tionghoa. 

Saya pernah melihat petani Melayu yang bergelumang 
lumpur memperbaiki batas bendang di tengah matahari terik, 
membajak sawah dengan bantuan kerbau, menanam anak padi 
dengan tangan sendiri, menjunjung padi di atas kepala mereka 
dan seterusnya. Mana-mana bangsa yang meneruskan hidup 
mereka dengan membuat kerja seberat itu dari matahari terbit 
sampai matahari terbenam tidaklah patut digelar kaum yang 
malas. 

Kita tidak dapat menafikan bahawa jika kita memban- 
dingkan pendatang Tionghoa generasi pertama dengan pen- 
duduk Melayu, kita dapati pendatang Tionghoa tadi sudah ten- 
tulah bekerja lebih keras lagi berbanding dengan orang-orang 
Melayu, tetapi penjelasan tentang hakikat ini tidak terletak pada 
bangsa. Penjelasannya adalah terletak pada tingkah laku manusia. 

Biasanya para pendatang di mana-mana pun akan bekerja 
lebih kuat daripada golongan peribumi, tidak kira sama ada di 
New York, Toronto ataupun Sydney. Mereka terpaksa bekerja 
keras untuk hidup. Sebab itulah maka orang-orang Kelantan 
yang berhijrah ke Singapura untuk bekerja di tapak-tapak pembi- 
naan, bekerja lebih kuat daripada pekerja-pekerja Tionghoa di 
republik tersebut. 

Di kalangan keluarga-keluarga Tionghoa sendiri, kita 
dapat melihat perbezaan yang nyata antara tingkah laku pen- 
datang awal dengan tingkah laku keturunan. Pihak yang tua 
bekerja seperti abdi dan hidup dalam musafir, manakala 
cucunya pula menghabiskan masa mereka dengan kuda, 
kereta, pakaian dan pelbagai kemewahan. 

Stereotaip orang Tionghoa yang paling popular di kalangan 
orang-orang Melayu ialah yang mengatakan bahawa orang- 
orang Tionghoa suka menekan orang-orang Melayu. Orang- 
orang tengah Tionghoa suka menipu petani dan nelayan Melayu. 
Nelayan pukat tunda Tionghoa menindas nelayan Melayu per- 
sisiran pantai. Ada juga beberapa orang sarjana yang memberi- 
kan pengesahan ilmiah kepada stereotaip ini. Sebagai contoh, 
tulisan Ungku Aziz telah mewujudkan suatu gambaran bahawa 
eksploitasi petani Melayu oleh orang-orang tengah Tionghoa 
adalah bersifat tekanan bangsa. 

Berdasarkan kepada pengalaman saya sendiri izinkan 
saya menyatakan bahawa orang yang melakukan eksploitasi 
tidak menghiraukan apakah bangsa orang yang dieksploitasi- 
kan itu. Sebagai contoh, mari kita ambil penanam sayur yang 
kebanyakannya terdiri daripada orang-orang Tionghoa. 

Para penanam sayur ini menjual hasil mereka kepada 
pemborong, kebanyakannya juga terdiri daripada orang-orang 
Tionghoa. Selepas hasil dijual para pemborong ini dengan 
sewenang-wenangnya menentukan harga yang perlu dibayar. 
Seterusnya dengan sewenang-wenangnya juga menentukan 
potongan yang perlu dibuat bagi kerosakan dalam perjalanan, 

juga kemerosotan dari segi berat barang-barang itu nanti dan 
keputusan mereka ini adalah muktamad dan terikat. 

Pergilah berbual dengan pemborong Tionghoa di pasar 
besar dan bertanyakan sama ada mereka memberikan apa-apa 
perkiraan berdasarkan kepada hakikat bahawa petani yang 
berkenaan adalah terdiri daripada kaum mereka sendiri. 
Sekiranya diambil contoh daripada orang-orang Tionghoa sen- 
diri, cubalah bertanyakan kepada orang-orang Tionghoa yang 
memelihara babi dan kemudiannya dengan mereka yang men- 
jual daging babi, dan daripada pertanyaan itu tahulah kita sama 
ada bangsa mempunyai apa-apa nilai di segi kewangan dalam 
urusan perniagaan. 

Berkenaan dengan perhubungan antara nelayan pukat 
tunda dengan nelayan persisiran pantai pula, sekali lagi kita 
akan dapati bahawa perhubungan ini tidaklah berdasarkan 
kepada perhubungan kaum. Sungguhpun sebahagian besar 
daripada mereka adalah orang-orang Tionghoa, tetapi ramai 
juga orang Melayu yang terlibat dalam penangkapan ikan jenis 
ini seperti di Kedah, Perlis dan negeri-negeri yang lain. 

Hubungan Kaum yang Dipolitikkan 

Sejak demokrasi diperkenalkan selepas mencapai kemer- 
dekaan kira-kira 28 tahun yang lalu, kaum telah mempunyai nilai 
politik. Dalam pilihanraya umum, pengundi dapat mempengaruhi 
melalui rayuan terhadap kesetiaan kaum. Ahli-ahli politik Melayu 
menjuarai isu-isu yang hampir kepada hati orang-orang Melayu 
seperti taraf agama Islam, hak istimewa kaum bumiputera dan 
kedudukan bahasa kebangsaan. 

Manakala ahli politik Tionghoa pula menjuarai isu-isu yang 
hampir dengan hati orang-orang Tionghoa seperti kebebasan 
untuk mengeluarkan pendapat, kebebasan beragama, hak untuk 
menggunakan bahasa ibunda sendiri dalam bidang pelajaran dan 
seterusnya. Apabila ahli politik menjadi juara kepada kaum 
mereka sendiri, mereka cenderung untuk dihanyuti oleh perasaan 
sama ada secara tidak sengaja ataupun secara disengajakan. 
Mereka menyemai semangat salah sangka dan kecurigaan di 
kalangan kaum. Inilah yang sebenarnya berlaku di Semenanjung 
Malaysia sejak merdeka. 

Selepas rusuhan kaum berlaku dalam tahun 1969, seruan 

terhadap kesetiaan kaum telah menjadi lebih berleluasa lagi. 
Pada masa yang lampau, ahli politik daripada pihak kerajaan 
dan pihak pembangkang tidak berani hendak menyeru kaum ini 
atau kaum itu supaya bersatu kerana bimbang terhadap kesan 
sentrifugal ke atas negara yang baru sahaja mencapai kemer- 
dekaan. Sekurang-kurangnya tidak secara terbuka, mereka 
menyeru warganegara dari semua kaum supaya bersatu. 

Selepas tahun 1969, pantang larang ini telah dilanggar. 
Sekarang ini ahli politik Melayu secara terbuka menyeru supaya 
orang-orang Melayu bersatu. Ahli politik Tionghoa secara ter- 
buka pula menyeru supaya orang Tionghoa bersatu. Untuk 
memujuk supaya anggota satu kaum itu bersatu, mereka ter- 
paksa menyuruh kaum mereka itu bersatu untuk menentang 
sesuatu atau seseorang. 

Dalam sesebuah masyarakat yang berbilang kaum, hanya 
satu sahaja yang dapat menghasilkan kesan yang diingini; 
mereka perlu bersatu untuk menentang anggota kaum yang 
satu lagi! 

Dalam pemilihan sesebuah parti, anggota parti juga dapat 
dipengaruhi melalui rayuan yang mementingkan kaum. Pada 
tahun 1950-an dan 1960-an pemilihan parti tidak dipertan- 
dingkan dengan sebegitu hebat. Corak parti pada ketika itu 
merupakan satu fenomena yang baru. la tidak menarik ramai 
peserta. 

Parti politik adalah berasas kepada golongan elit. Parti- 
parti berkenaan belum lagi berkembang menjadi organisasi 
massa dengan sokongan golongan bawahan. Parti pembang- 
kang pula ada yang sampai terpaksa menyembah-nyembah 
anggota parti supaya dapat memegang jawatan dalam parti. 

Menjelang tahun 1970-an dan 1980-an pemilihan parti 
menerima persaingan yang hebat. Ini memang benar sekali 
bagi parti-parti komponen dalam Barisan Nasional, iaitu parti- 
parti yang bercantum dan membentuk kerajaan sejak merdeka 
pada tahun 1957. 

Sekarang ini jelas!ah kepada kita bahawa Barisan Nasional 
akan terus wujud di negara ini dan ini bererti bahawa pemilihan 
dalam sesebuah parti komponen ini sama pentingnya dengan 
pilihanraya umum kalaulah tidak lebih penting daripada itu. 
Para penjawat dalam jawatan parti mengetahui bahawa jalan 
untuk mendapat kerusi di parlimen atau dalam kabinet adalah 


146 




melalui kedudukan mereka dalam parti. Dengan yang demikian 
maka berlakulah perebutan bagi kedudukan dalam pemilihan 
parti. 

Apabila persengketaan dalam parti berlaku semakin 
hebat, maka perhubungan kaumlah yang menjadi mangsa. 
Parti-parti yang utama dalam Barisan Nasional seperti 
UMNO, MCA dan MIC adalah parti yang berteraskan kaum. 
Para pengundi dalam pemilihan parti terdiri daripada kaum 
yang sama. 

Oleh sebab itu calon yang bertanding dalam satu jawatan, 
mereka terpaksa merayu kepada para pengundi daripada kaum 
yang sama juga. Dalam keghairahan berkempen, mereka cen- 
derung untuk mengikuti jalan yang mempunyai pertentangan 
yang paling sedikit; iaitu dengan mengatasi pihak lawan bagi 
mendapat sokongan dengan cara seruan memperjuangkan 
kepentingan sesuatu kaum. 

Apa yang diperkatakan dan dijanjikan oleh mereka itu, 
seringkali tidak dilaksanakan sepenuhnya setelah mereka 
dipilih, tetapi kerosakan besar sudah pun berlaku terhadap 
hubungan kaum. 

Pada awal tadi, saya telah mengatakan bahawa orang 
Melayu dan orang Tionghoa dapat hidup dengan serasi di 
negara ini. Tetapi sejak kebelakangan ini, jurang di antara 
kedua-dua masyarakat ini sudah kelihatan semakin luas. Kalau 
sesuatu tidak dilakukan, masa depan kita akan menjadi amat 
muram. 

Fikiran kita yang waras memberitahu kita apa yang patut 
kita lakukan untuk mematikan bom jangka yang tertanam dalam 
masyarakat Malaysia sekarang ini. Tidak kira sama ada kita ahli 
politik, ahli birokrat, usahawan atau sarjana, kita tetap mem- 
punyai satu tanggungjawab, untuk membebaskan diri kita dari 
segala sifat perkauman. Kita terpaksa menghapuskan segala bibit 
perkauman yang masih tertinggal di hati sanubari kita. 

Hapuskan Stereotaip Kaum 

Melayu, Tionghoa dan kaum yang lain yang menghuni di 
bumi ini terdiri daripada satu bangsa; Bangsa manusia. 

Confucius pernah berkata: "Di persada empat lautan ini, 
manusia adalah bersaudara." 

Sabda Nabi Muhammad: "Kamu semua adalah anak cucu 
Adam dan Nabi Adam dicipta daripada segenggam tanah." 

Kita adalah umat manusia. Tuhan mencipta manusia 
sama rata. Setiap manusia berupaya melakukan perbuatan 
yang baik dan yang jahat. Oleh sebab itu orang-orang Melayu 
dapat melakukan perbuatan baik dan jahat seperti yang dapat 
dilakukan oleh orang Tionghoa. 

Hapuskan Kecenderungan untuk Mengeksploitasikan Emosi 
Kaum untuk Mencapai Kepentingan Politik 

Para pengundi tahun 1980-an merupakan warganegara 
yang mempunyai pemikiran yang waras dan matang. Mereka 
bukannya jahil. Mereka cerdik dalam menilai tindak-tanduk ahli 
politik. Jika seseorang ahli politik itu telah mengabaikan 
kewajipannya, atau telah melakukan sesuatu yang salah, tidak 
ada pidato panas yang bersifat perkauman yang dapat menye- 
lamatkannya. Topeng ini akan disingkap. Wajahnya yang sebe- 
nar akan terdedah. la terpaksa dengan kemarahan para peng- 
undi, sama ada dalam pemilihan parti ataupun dalam pilihan- 
raya umum. 

Di sini saya berharap agar para penuntut dan sarjana 
kesusasteraan dan tamadun bangsa akan membantu orang- 
orang Melayu dan Tionghoa di negara ini untuk mewujudkan 
semula kepercayaan dan keyakinan terhadap satu sama lain 
dan seterusnya membantu menyempitkan jurang yang wujud di 
antara mereka. 

Kita sama-sama mencari kebenaran. Beritahulah segala 
yang benar kepada orang Melayu dan Tionghoa di negara ini dan 
tunjukkanlah jalan yang benar untuk mematikan bom jangka 
yang ada pada masa ini dan selamatkan mereka dan keturunan 
mereka daripada menjadi mangsa ledakan bom tersebut di hari 
muka. 

WARNA SARAWAK DALAM 
KESUSASTERAAN KEBANGSAAN 

Hamzah Hamdani 

PADA 26 dan 27 November 1983, Persatuan Kesusasteraan 
Sarawak dengan kerjasama Dewan Bahasa dan Pustaka Cawang- 
an Sarawak dan Gabungan Persatuan Penulis Sarawak telah 
menganjurkan Seminar Pengembangan Sastera Kebangsaan di 
Kuching. Tema seminar tersebut ialah "Sumber-sumber Tem- 
patan Memperkayakan Khazanah Sastera Kebangsaan". Salah 
satu daripada tujuan seminar tersebut ialah untuk menimbul- 
kan kesedaran dan galakan dalam usaha penggalian sumber- 
sumber sastera tempatan bagi memperkayakan khazanah sas- 
tera kebangsaan. Dalam kertas kerja ini saya akan mencuba 
memberikan gambaran mengenai warna Sarawak dalam 
kesusasteraan kebangsaan, yang saya anggap berkaitan 
dengan tujuan seminar yang saya sebutkan tadi. 

Apa yang saya maksudkan dengan ‘warna' di sini ialah 
unsur latar dalam karya kesusasteraan. Saya berpendapat 
unsur latar memilikki fungsi yang penting di dalam karya 
kesusasteraan, terutama bentuk cereka seperti cerpen, novel 
dan drama. Karya kesusasteraan yang bermutu mampu mem- 
berikan gambaran cara hidup atau adat istiadat di tempat cerita 
itu berlaku. Hal-hal lain yang berbubungan seperti keadaan 
negeri, kemajuan. cita-cita orang waktu itu, sejarah dan 
ekonomi juga dimasukkan, menyebabkan cerita menjadi lebih 
sempurna dan benar tentang sesuatu tempat pada sesuatu 
masa tertentu dengan manusia yang hidup di dalamnya. 1 

'Hashim Awang, 1984. Teman Pelajar Kesusasteraan. Petaiing Jaya: 
Penerbit Fajar Bakti Sdn Bhd., hlm. 44. 

Dengan sumber-sumber begini, karya sastera dapat dijadikan 
sebagai bahan untuk mengkaji sesuatu masyarakat supaya kita 
dapat melihat segala macam nilai-nilai masyarakat, institusi- 
institusi sosial serta world-view sesuatu komuniti atau individu 
daripada hasil karya tertentu. 2 

Karya-karya kesusasteraan yang akan saya kemukakan 
dalam kertas kerja ini meliputi semus genre: novel, cerpen, 
sajak dan drama pentas, dalam bahasa Malaysia, dan ditulis 
oleh penulis seluruh Malaysia, Singapura dan Brunei Darus- 
salam. Dalam kajian ini saya tidak akan mengemukakan seluruh 
karya yang pernah dicipta oleh para penulis Sarawak oleh 
kerana tidak semuanya memiliki 'warna' Sarawak. Hanya karya- 
karya yang berakarkan corak kehidupan penduduk Sarawak 
sahaja yang akan disentuh. Banyak karya sastera yang hanya 
menyebut nama sesuatu tempat di Sarawak tetapi persoalan 
dan perwatakannya tidak berakar di bumi Sarawak. Dalam hal 
ini saya sependapat dengan Jakob Sumardjo yang mengata- 
kan, ''Sebuah cerita yang mengambil setting masyarakat ter- 
tentu, di suatu tempat dan di suatu masa, harus mampu mem- 
berikan suatu pengetahuan khusus tentang masyarakat itu. 
Bukan hanya pengetahuan kemasyarakatan belaka, melainkan 
lengkap dengan masalah-masalahnya, perwatakannya, sikap 
hidupnya, ambisinya dan sebagainya." 3 Walau bagaimanapun 
karya sastera mempunyai dunianya yang tersendiri. Sese- 
orang pengarang menggambarkan realiti sesuai dengan selera 
atau pandangan batinnya, yang lahir dari proses pengamatan 
dan penilaian terhadap realiti dengan memakai tanggapan 
batinnya berupa perasaan, fikiran dan imaginasinya. 4 

Walaupun karya sastera demikian, saya anggap mampu 
memberikan pengetahuan mengenai masyarakat yang cuba 
digambarkan oleh pengarang, yang memberikan warna 
khusus, namun kita tidak dapat menerimanya sebagai sumber 
mutlak kerana alam yang ditampilkan sang seniman di dalam 

■’Anwar Ridhwan, 1975. "Kesusasteraan dan Masyarakat: Satu Pendekat- 
an", dalam Mendekati Kesusasteraan (ed. Baharuddin Zainal). Kuala Lumpur: 
Dewan Bahasa dan Pustaka. 

3 Jakob Sumardjo, 1981. Segi Sosiologis Novel Indonesia. Bandung: 
Penerbit Pustaka Prima, hlm. 57. 

‘ , U.U. Humidy, 1983. Pembahasan Karya Fiksi dan Puisi. Pekanbaru: 
Penerbit Bumi Pustaka. 

karyanya tidak lagi sebagai suatu tiruan yang polos begitu saja 
tapi sudah diwarnai dengan cita dan selera senimannya. 5 Ini 
bermakna, mungkin dalam karya-karya yang akan saya perkata- 
kan kelak mengandungi 'warna' yang tidak menepati dengan 
warna realiti sebenarnya. Apa yang penting di sini ialah 
kemampuan pengarang melukiskan warna Sarawak yang ber- 
kesan, sejauh pengetahuan saya mengenai alam, sejarah dan 
corak hidup penduduk negeri Sarawak. 

Negeri Sarawak memiliki sejarahnya yang unik. Inilah 
satu-satunya negeri di alam Melayu yang mempunyai raja 
kulit putih iaitu keluarga Brooke. Sebelum James Brooke 
'memegang perintah di dalam negeri Sarawak' 6 mulai 24 Sep- 
tember 1841 bersamaan 30 Rejab 1257, wilayah ini di bawah 
kekuasaan kesultanan Brunei. Apa yang dikenali sebagai 
Sarawak pada masa itu hanyalah Bahagian Pertama Sarawak 
sekarang. Nama Sarawak berasal dari 'serawak' iaitu 'sejenis 
galian (bijih) yang mengandungi belerang and antimoni' 7 yang 
banyak terdapat di Bau dan orang-orang Cina yang melom- 
bongnya ketika itu. Negeri Sarawak dengan keluasannya 
sekarang sebanyak 124,449 km persegi (48,250 bt. persegi) diper- 
olehi pada zaman pemerintahan Cbarles Brooke pada tahun 
1905, apabila Lawas menjadi wilayah Sarawak. 

Negeri Sarawak bergabung dalam persekutuan Malaysia 
pada 16 September 1963. la terbahagi kepada tujuh bahagian 
dengan 26 daerah pentadbirannya. Kini penduduk negeri 
Sarawak seramai 1.2 juta orang, terdiri daripada pelbagai kaum 
dan suku kaum seperti Cina, Iban, Melayu, Melanau, Bidayuh, 
Kayan, Kenyah, Kelabit, Punan, Penan, Murut, Kedayan, 
Bisanya, Narom dan lain-lain lagi. 

Sarawak yang mempunyai keluasan hampir sama dengan 
Semenanjung, dan penduduknya yang terdiri daripada pel- 
bagai suku kaum dan pelbagai dialek, dapat memberikan 
sumber ilham yang kaya kepada para penulisnya. Dalam kajian 
yang singkat, saya dapat mengesan betapa para penulis telah 


5 lbid., hlm. 89. 

Hashim SUrat penyerahan Sarawak ke P ad6 James Brooke oleh Pangeran Muda 
7Kamus Dewan ' 1984 - Kuala Lumpur: Dewan Bahasa dan Pustaka. hlm. 

dapat memberikan satu gambaran pelbagai warna daerah yang 
unik, berbeza dengan karya-karya penulis dengan latar 
belakang Semenanjung. Sayangnya kajian sejarah sastera kita 
belum lagi memberikan perhatian terhadap 'warna daerah' ini, 
yang sudah pastinya akan memperkayakan lagi khazanah 
kesusasteraan kebangsaan kita. 

Sumbangan Sarawak dalam penghasilan karya sastera 
bercetak bermula pada tahun 1876, apabila terbit buku berjudul 
Hikayat Panglima Nikosa karya Ahmad Shawal bin Abdul Hamid, 
seorang jurutulis kepada kerajaan Brooke. Ahmad Shawal 
berasal dari Sumatera (mungkin Bangkahulu dan dibawa ke 
Sarawak oleh James Brooke. Di samping menjadi jurutulis, 
Ahmad Shawal juga menjadi guru kepada pegawai-pegawai 
kerajaan Brooke. Beliau meninggal dunia pada 2 Disember 
1903. 8 Hikayat ini diterbitkan pertama kalinya pada 30 Jun 1876 
di Bukit persinggahan, Kuching. Naskhah buku ini telah ditemui 
di Perpustakaan Rhodes House, Oxford, London, sebagai hasil 
koleksi Sir Hugh Low sewaktu berkhidmat sebagai setiausaha 
kerajaan di Labuan selama 29 tahun (hingga tahun 1877). Kini ia 
telah diterbitkan semula oleh Persatuan Kesusasteraan 
Sarawak bersama transliterasi rumi serta terjemahan bahasa 
Inggeris (1983). 

Menurut R.H.W. Reece dan P.L. Thomas dalam "Pengenal- 
an" buku ini Generally speaking, it is in line with the transition 
which was then taking place among the Malays of north-west 
Bomeo from a fishing and hunting economy to an agriculture 
economy in which trading was important. 9 

Hikayat Panglima Nikosa Mendapat Kesusahan Waktu 
Perang Sampai Mendapat Kemenangan menceritakan kisah 
Nikosa berjuang menghapuskan musuh-musuh yang meng- 
ganggu penduduk kampungnya. Dalam tempoh 12 tahun 
barulah semua musuh dapat dialahkannya. Ketika beliau 
berusia 30 tahun, beliau digelar Panglima Besar dan dilantik 
sebagai ketua. Nikosa telah membina perkampungan baru 
dipanggil Jalanan Baharu dan dalam tempoh tiga tahun kam- 
pung itu mencapai kemakmuran yang gemilang. 


8 Ahmad Shawal Abdul Hamid, 1983. Mikayat Panglima Nikosa. Kuching: 
Persatuan Kesusasteraan Sarawak. 

• Ibid., hlm. 12. 

Bahagian kedua hikayat ini amat menarik hati kerana di 
sinilah tergambar dengan jelas 'warna' Sarawak. Panglima 
Nikosa yang telah mencapai kejayaan dalam hidupnya telah 
memberi nasihat kepada Pilina, yang berasal dari sebuah kam- 
pung di pinggir Sungai Tuku, mengenai cara-cara membina 
hidup yang lebih cemerlang. Berdasarkan bahagian ini R.H.W. 
Reece dan P.L. Thomas menganggap hikayat ini menggambar- 
kan perubahan sistem ekonomi penduduk Sarawak daripada 
menangkap ikan dan berburu kepada pertanian untuk per- 
dagangan. Panglima Nikosa menerangkan sistem pertanian 
dengan tanaman mulong (rumbia) untuk mendapatkan leman- 
tak (sagu). Tanaman yang disebutkan seperti padi huma, buah 
angkalak dan mulong adalah tanaman yang biasa di negeri 
Sarawak. 

Walaupun pengarang tidak menyebutkan dengan pasti 
mengenai zaman berlakunya cerita Panglima Nikosa ini, tetapi 
ada kemungkinan setelah datangnya orang-orang Barat ke 
alam Melayu, kerana ada disebut tentang senapang dan peng- 
gunaan istilah masa, seperti tahun, bulan dan jam. Hal ini tidak 
sukar dikesan kerana pengarangnya sudah terdedah kepada 
pengaruh cara hidup orang Barat yang mementingkan unsur 
masa. Sistem pertanian untuk perdagangan yang disarankan 
oleh pengarang melalui watak Panglima Nikosa juga hasil 
daripada pendedahan tersebut. 

Apa yang jelas, watak dalam hikayat ini ialah orang 
Melayu beragama Islam. Pengarang memberikan penekanan- 
nya terbadap pendidikan (membaca dan menulis), menyimpan 
wang dan sistem pertanian yang menguntungkan (perdagang- 
an). Pada hemat saya, gambaran tentang cara pertanian dalam 
bikayat ini tidak sebenar-benarnya menggambarkan realiti 
kerana ia lebih merupakan saranan kepada masyarakat, sebagai 
tujuan utama Ahmad Shawal mengarang hikayat ini. Saranan 
itu disampaikan secara tidak langsung melalui watak Pilina. 
Hikayat ini pada dasarnya telah berhasil menggambarkan 
negeri Sarawak (walaupun tidak disebutkan dengan pasti) yang 
sedang mengalami perubahan sistem ekonominya. 

Kehidupan penduduk negeri Sarawak pada pertengahan 
abad ke-19 dan awal abad ke-20, dipaparkan oleh dua buah 
novel bercorak adventure berjudul Ngayau (Amll Jaya) dan 
Cinta Gadis Rimba (Harun Aminurrashid). Inilah zaman di mana 

setiap kaum hidup dalam lingkungan batas perkauman yang 
sempit. Peperangan di antara suku kaum sering berlaku kerana 
rasa dendam yang berpanjangan. Pada zaman ini adat ngayau 
(memotong kepala musuh) di kalangan masyarakat Dayak 
menjadi lambang kepahlawanan; bukan sahaja kepala manusia 
dijadikan sebagai mas kahwin seorang teruna melamar bakal 
isterinya, malah untuk mendirikan tiang salong (tiang seri) 
sebuah rumah yang baru, juga memerlukan korban nyawa 
manusia bagi mengelakkan gangguan penunggu rimba. Adat 
inilah menjadi punca rasa dendam mendendami di antara suku 
kaum dan di antara satu rumah panjang dengan rumah panjang 
yang lain. 

Novel Ngayau karya Amil Jaya memenangi hadiah per- 
tama Sayembara Mengarang Novel anjuran Gabungan Penulis- 
penulis Sedar (GAPURA) dan Biro Bahasa Sabah tahun 1977. 
Secara pasti pengarang mencatatkan tahun 1845 sebagai latar 
zaman cerita ini berlaku, dan kehidupan suku kaum Kayan di 
pinggir Sungai Rajang sebagai latar masyarakat dan tempat. 
Novel ini memaparkan pertaruhan hebat antara unsur baik 
dengan unsur jahat. 

Suku Kaum Kayan yang tinggal di hulu Sungai Rajang 
mengayau mencari 'mangsa' bagi dikorbankan untuk mendiri- 
kan tiang salong rumah panjang mereka yang baru. Lasa Kulan, 
ketua pengayau itu, berjaya menawan kumpulan pemuda 
Melanau yang diketahui oleh Boyong, dalam perjalanan pula 
setelah berjaya mengambil kepala datuknya, Syarif Hamid, dari- 
sebuah rumah panjang. Kumpulan Kayan ini berhadapan juga 
dengan musuh ketat mereka daripada suku kaum Kelabit, di 
mana mereka diserang hendap sewaktu dalam perjalanan 
pulang. Namun kumpulan Lasa Kulan berjaya kembali ke 
rumah panjang mereka dengan membawa Boyong dan tiga 
orang lagi kawannya. 

Nasib Boyong begitu baik kerana Kunang, anak gadis Peng- 
hulu Kanyau (Perrghulu Kayan Hulu), jatuh cinta kepadanya dan 
pada malam hari telah melepaskan Borong serta kawan-kawan- 
nya. Dalam pelarian itu Borong diselamatkan oleh suku kaum 
Kayan Hilir yang memusuhi Kayan hulu. Dengan bantuan 
merekalah Borong menyerang Kayan Hulu hingga memper- 
olehi kejayaan cemerlang. Borong mengahwini Kunang dan 
kembali ke Pulau Burung, kampung balamannya. 

Novel Cinta Gadis Rimba ditulis oleh Harun Aminurrashid 
ketika berkhidmat di Brunei, dan diterbitkan pertama kalinya 
pada tahun 1946. Novel ini mengambil latar Limbang (Bahagian 
Kelima) dengan gambaran corak hidup masyarakat Melayu dan 
Iban. Gambaran adat mengayau menjadi warna Sarawak yang 
jelas dalam novel ini. Pengarang menggambarkan kehidupan 
Abdul Ghani, anak Penghulu Limbang, yang ditugaskan oleh 
kerajaan Sarawak (zaman Brooke) membawa surat pemasyhur- 
an perintah Sarawak kepada Penghulu Wai, yang menyatakan 
daerah Panduruan masuk dalam perintah Sarawak. Abdul 
Ghani ditemani oleh Asun, anak seorang Ketua Kaum Iban di 
Limbang. Dalam perjalanan itu Abdul Ghani ditawan oleh Peng- 
hulu Jalak dari Kampung Jeram Tujuh untuk dikorbankan. 
Bagaimanapun Abdul Ghani telah diselamatkan oleh Penghulu 
Wai setelah mendapat khabar daripada Asun yang berjaya 
melepaskan diri ketika diserang oleh Penghulu Jalak. 

Novel ini bertemakan percintaan murni antara Bintang, 
anak Penghulu Jalak dengan Abdul Ghani. Pelbagai rintangan 
yang dihadapi oleh kedua pasangan kekasih ini, namun akhir- 
nya mereka bertemu jodoh setelah Bintang memeluk agama 
Islam dan menukar nama kepada Dayang Maimunali. Penga- 
rang mengakhiri novel ini dengan kisah Abdul Ghani dan 
isterinya hendak belayar ke Kuching melihat negeri besar dan 
belajar adat istiadat dalam bandar pula setelah menang dalam 
menempuh arus gelombang cinta. 

Melalui dua buah novel tersebut, Amil Jaya dan Harun 
Aminurrashid menilai adat masyarakat Dayak daripada kaca 
mata Islam, dan menggambarkan dengan jelas betapa adat- 
adat tersebut menjadi punca pertentangan di antara suku kaum. 
Oleh kerana itulah pemerintahan keluarga Brooke sering meng- 
adakan perjanjian damai antara pelbagai puak dan daerah 
untuk mewujudkan sebuah negeri Sarawak yang bersatu padu 
rakyatnya. 

Gambaran hidup masyarakat Melayu di bandar Kuching 
pada penghujung tahun 1920-an diperincikan oleh Muhammad 
Rakawi Yusuf dalam novelnya berjudul Melati Sarawak. Novel 
ini selesai dikarang pada penghujung tahun 1931 dan diterbit- 
kan di Kuching pada tahun 1932 setebal 116 halaman. Pada 
tahun 1980, novel ini diterbitkan semula oleh Dewan Bahasa 
dan Pustaka dengan tujuan agar sumbangan Muhammad 

Rakawi Yusuf diketahui oleh peminat sastera dan rakyat 
Malaysia seluruhnya. 

Melati Sarawak, walaupun merupakan novel awal di 
Sarawak, tetapi pengarang tidak menyadur novel-novel yang 
telah diterbitkan di Semenanjung atau di tempat-tempat lain. 
Perwatakan, latar dan persoalan yang dikemukakan adalah ber- 
nafaskan kehidupan semasa penduduk Sarawak. Pengarang 
menggunakan bentuk sastera ini untuk menyedarkan masya- 
rakat yang masih terlena dalam keseronokan hidup agar ber- 
juang membaiki taraf hidup mereka. 

Pada dasarnya novel ini menggambarkan kisah percintaan 
antara Harun dengan Aminah (yang digelar Melati). Percintaan 
mereka terpaksa diputuskan akibat daripada tradisi gendang 
perempuan. Harun, seorang pemuda berpendidikan Inggeris 
hingga Darjah Tujuh, telah jatuh cinta terhadap Aminah, 
(seorang 'syeikh gendang' yang terkenal) dalam satu majlis 
gendang perempuan. Harun berhasrat untuk mengahwini 
Aminah, tetapi Aminah enggan berhenti daripada menjadi 
‘syeikh gendang'. Perbuatan Aminah bersenda-gurau dengan 
Omar (seorang pemuda berpekerti tidak baik) di suatu tempat 
sunyi telah menambahkan lagi luka di hati Harun. Dia tidak 
sanggup lagi tinggal di bandar Kuching lalu pergi ke Singapura 
dan kemudian ke Malaya. Harun tidak akan kembali ke Kuching 
selagi tradisi gendang perempuan belum terhapus. 

Tradisi permainan gendang perempuan adalah tradisi 
rakyat yang popular di negeri Sarawak pada zaman lampau, 
bertujuan untuk memeriahkan sesuatu majlis seperti majlis per- 
kahwinan dan sebagainya. Sebenarnya permainan ini diberi 
nama Gendang Melayu, tetapi kerana pemukul gendangnya 
terdiri daripada kaum perempuan, maka permainan ini lebih 
popular dikenali sebagai 'gendang perempuan' atau istilah lain- 
nya 'kulit kambing kering'. 

Muhammad Rakawi Yusuf berpendapat, permainan gen- 
dang perempuan adalah punca utama yang menyebabkan ke- 
lalaian anak-anak muda bangsanya daripada mengejar kema- 
juan. Novel ini cuba menyedarkan masyarakat agar menginsafi 
keburukan permainan gendang perempuan, satu tradisi yang 
harus dikikis kerana ia meruntuhkan moral dan melemahkan 
pendidikan generasi muda. Cara untuk mengikis tradisi ini ialah 
melalui pendidikan agama. Apabila generasi muda telah asyik 

dengan pelajaran, kbususnya dalam hal kebersihan jiwa, nes- 
caya tradisi tersebut akan hilang pada suatu hari kelak. Walau 
bagaimanapun, pengarang tidak menolak sistem pendidikan 
Barat kerana dia menyedari faedah-faedahnya. Namun pen- 
didikan agama harus diperkuatkan untuk mengikis segala 
tradisi dan kepercayaan yang boleh menyekat ke arah kema- 
juan bangsa Melayu. 

Pengarang memberikan perhatian yang agak teliti kepada 
unsur latar. Semua aspek dalam unsur ini seperti latar tempat, 
pekerjaan dan cara hidup dilukiskan dengan meyakinkan. Pem- 
baca zaman sekarang dapat merasakan kembali ke zaman 
tahun-tahun 1920-an (1927) dan melihat kehidupan masyarakat 
Melayu di bandar Kuching yang sedang mengalami perubahan. 
Kita melihat cara hidup mereka yang berpendidikan sudah 
menerima cara hidup Barat dalam banyak segi seperti pakaian, 
perabot rumah, pertuturan dan permainan dalam sukan (tenis). 
Walaupun mereka mendapat pendidikan Barat di sekolah- 
sekolah Kristian, tetapi sikap mereka terhadap agama Islam 
masih teguh seperti digambarkan pada watak Harun yang 
selalu berdoa agar Allah s.w.t. memelihara dirinya daripada 
godaan syaitan. Perkataan-perkataan Inggeris banyak diguna- 
kan oleh pengarang; satu gambaran penerimaan masyarakat 
Melayu terhadap cara-cara hidup orang Barat. 

Novel-novel yang diterbitkan lebih kemudian seperti 
Menunggu Esok (1970) karya Salbiah Painah, Gadis Bernama 
Lina (1982) dan Seorang Gadis Sebuab Harapan (1985) karya 
Jamilah Morshidi tidak begitu 'pekat' warna Sarawaknya. Walau- 
pun pengarang menyebutkan dengan pasti nama tempat 
seperti Kuching, Serian, Miri dan Limbang, tetapi persoalan dan 
perwatakannya tidak berakar di bumi Sarawak. Cuma dalam 
novel Seorang Gadis Sebuah Harapan pengarang memberikan 
sedikit gambaran rumah panjang dan adat istiadat kaum Bida- 
yuh di Benuk, tetapi gambaran ini tidak berkaitan dengan per- 
soalan pokok novei ini, iaitu kisah seorang wartawan wanita 
yang menghadapi pelbagai cabaran sewaktu menjalankan 
tugasnya. 

Gambaran kehidupan rumah panjang kaum Iban meng- 
hadapi zaman moden dipaparkan oleh Jong Chian Lai dalam 
dua buah novel beliau. Novel Gugurnya Langit Hijau Nanga 
Tiga (memenangi hadiah pertama Peraduan Menulis Sastera 

Kreatif V 1982/83 anjuran Dewan Bahasa dan Pustaka Cawangan 
Sarawak) memaparkan pergolakan di sebuah rumah panjang di 
Nanga Tiga (Bahagian Kedua, Sarawak). Jabau menentang 
habis-habisan rancangan Tauke Yap dan Poling untuk men- 
jalankan pembalakan secara haram di hutan Nanga Tiga. Daiam 
usahanya ini, Jabau terpaksa menghadapi tentangan daripada 
mereka yang inginkan kekayaan melalui pembalakan. Kebanyak- 
an penghuni rumah panjang Nanga Tiga tidak menyedari 
bahaya akibat pembalakan yang berleluasa terhadap alam 
sekitar mereka. Apatah lagi apabila mereka disogokkan dengan 
wang ringgit oleh Tauke Yap. Apai lcut, tuai rumah, sanggup 
menggadaikan hutan hijau itu demi kepentingannya sendiri 
untuk mendapat kekayaan. Jabau menentang Apai lcut, bakal 
mentuanya. Akibatnya, pertunangannya dengan Sunti diputus- 
kan dan Jabau dibuang daerah. Walaupun demikian, Jabau 
tetap meneruskan perjuangannya. Tetapi apabila Jabau mati 
terbunuh, hutan dara Nanga Tiga terus diperjudikan. 

Novel ini melukiskan warna pedalaman negeri Sarawak 
dengan gambaran masyarakat Iban yang sedang bergolak; 
sama ada tetap mempertahankan kemurnian alam atau 
menerima kehidupan moden dan membiarkan alam sekitar 
mereka menjadi tandus setelah dibalak. Akhiran cerita ini 
menunjukkan bahawa perubahan terpaksa diterima walaupun 
kesannya buruk. Novel ini juga memperlihatkan kemampuan 
Jong Chian Lai melukiskan segala macam flora dan fauna, latar 
alam Nanga Tiga dengan meyakinkan. 

Sebuah lagi novel Jong Chian Lai yang berlatarbelakang- 
kan sebuah perkampungan masyarakat Iban di Bahagian Kedua 
Sarawak ialah Pindah. Jong menggunakan latar rumah panjang 
Kampung Tegelam bakal ditenggelamkan apabila projek hidro 
Batang Ai siap dibina. Watak utamanya, Ungging, enggan pin- 
dah ke rumah panjang baru yang didirikan tanpa mengikut adat 
masyarakat Iban. 

Penghuni rumah panjang tersebut menerima pampasan 
yang lumayan daripada kerajaan, sehingga wang yang banyak 
itu cepat mengaburi kebanyakan mereka, termasuklah anak- 
anak Ungging, Belawai dan Tuai Ungga. Semua penghuni telah 
berpindah untuk memulakan hidup baru, termasuk isteri dan 
anak-anak Ungging. Kehidupan mereka berubah sama ada dari 
segi pakaian, pergaulan dan percakapan. Sopan santun sudah 

tidak ada iagi hinggakan mereka sanggup bercakap kasar dan 
menghina Ungging. Ungging dikatakan giia kerana enggan ber- 
pindah kepada kehidupan yang senang-lenang di rumah pan- 
jang yang baru. 

Ungging berjuang sendirian untuk hidup hingga terpaksa 
memakan Labang, anjing kesayangannya. Pada suatu hari Ung- 
ging mendapati lantai rumah panjang itu dinaiki air. Ungging 
menaiki perahunya dan menyaksikan rumah panjang itu teng- 
gelam. Dia insaf, tidak ada apa-apa yang perlu diperjuangkan 
lagi. Perahunya bagaikan ditarik ke empangan. Dia membiarkan 
perahunya hanyut, dan ketika itulah orang sedang bergembira 
menyaksikan acara perasmian projek tersebut. 

Novel ini memaparkan pengorbanan yang harus ditang- 
gung oleh rakyat apabila sesuatu projek dijalankan. Orang per- 
seorangan tidak akan mampu menentang arus pembangunan 
yang sedang dilaksanakan. 

Melalui dua buah novel ini, ternyata Jong Chian Lai 
seolah-olah menyimpulkan bahawa usaha mempertahankan tra- 
disi di kalangan masyarakat Iban tidak kuat kerana pembangun- 
an yang mementingkan nilai-nilai materialistik lebih kuat 
mencengkam dan menggoda. Golongan tua cuba memper- 
tahankan tradisi tetapi golongan muda pula mudah tergoda 
dengan kekayaan yang mencurah-curah. Pertembungan nilai 
hidup ini akan berterusan kerana pendidikan moden turut ber- 
peranan mencairkan niiai- nilai tradisi yang tidak sesuai dengan 
zaman ini. 

Dua buah novel lain melukiskan warna kehidupan 
masyarakat Melayu di Bahagian Pertama, Sarawak. Ranjau 
Semalam karya Awang Rosli Awang Jaya, ditulis berdasarkan 
diari ayah pengarang (Awang Jaya Pengiran Rais). Latar beiakang 
zaman dalam novel ini ialah sejaksebelum Perang Dunia Kedua 
hingga Sarawak mencapai kemerdekaan melalui Malaysia pada 
tahun 1963: Pengalaman hidup di desa yang tenang kemudian 
beralih ke bandar Kuching di mana watak utama novel ini 
menempuh pelbagai pengalaman suka duka. Keadaan zaman 
pendudukan Jepun juga digambarkan dengan meyakinkan, 
hinggalah zaman pergolakan politik anti penyerahan dan 
penubuhan beberapa buah parti politik, serta zaman kemer- 
dekaan dan pentadbiran Datuk Abdul Rahman Ya'kub. 
Beberapa tempat yang disebut dalam novel ini seperti Desa 

Sungai Mas, Kampung Salak, Matang dan Semariang meng- 
hidupkan warna Sarawak. Gambaran cara hidup penduduk 
setempat seperti pekerja kilang kayu bakau, nelayan dengan 
ciri-ciri Sarawaknya dan gambaran perkembangan politiknya 
menjadikan novel ini berhasil menyingkap sejarah lampau 
negeri Sarawak. Walau bagaimanapun warna pelukisannya 
masih sederhana. 

Novel Kenyalang Terbang Bebas karya Jamilah Morshidi 
mengisahkan kehidupan orang-orang Melayu di tebing Sungai 
Sarawak yang kebanyakannya bekerja sebagai pendayung 
sampan (penambang) dan penangkap ikan. Masalah utama 
yang ditimbulkan oleh pengarang ialah hakisan tanah, 
menyebabkan rumah-rumah di tepi sungai menghadapi 
bahaya akan roboh dan dibawa arus. Penyelesaiannya, mereka 
dipindabkan ke kawasan perumahan baru. Ada usaha untuk 
mempertahankan tradisi berumah di tepi sungai, tetapi seperti 
juga arus pembangunan yang tidak dapat ditolak, tradisi ini 
tidak dapat dipertahankan. Pewarnaan Sarawak dalam novel ini 
belum begitu berkesan kerana gaya penceritaan pengarang 
amat sederhana. 

Kita tinjau pula genre cerpen, sejauh mana pekat cairnya 
dalam memberikan warna alam dan corak kehidupan rakyat 
Sarawak. 

Ali Majod menghasilkan tiga buah cerpen yang berlatar- 
belakangkan masyarakat Iban di rumah panjang ketika meng- 
hadapi zaman kekacauan pengganas komunis (tahun 1960-an 
dan awal 1970-an). "Ngayau" menggambarkan kehebatan 
Nyabung, tuai rumah, melindungi seisi rumah panjang yang 
diancam oleh pengganas komunis. Nyabung menuntut bela 
terhadap Simahbut (komunis) yang membunuh Unggik kerana 
menjadi mata-mata kerajaan. Nyabung bukan sahaja berani 
untuk 'mengayau' Simabbut, malah digambarkan kemahiran- 
nya dalam selok-belok kehidupan rimba. Ali Majod menguasai 
latar ceritanya, kerana itu dia mampu mencoretkan warna 
Sarawak yang 'pekat', dan pada pandangan saya, cerpen ini 
merupakan salah sebuah cerpen terbaik mengenai Sarawak. 
Cerpen "Burung Besar" masih berkisar pada persoalan ancam- 
an komunis di rumah panjang. Kali ini dilihat daripada kaca 
mata seorang anak leiaki yang sedang melalui zaman peralih- 
an daripada kanak-kanak ke zaman remaja. Corak hidup di 

rumah panjang lebih jeias tergambar daiam cerpen ini. Dalam 
kedua-dua cerpen ini tergambar hubungan baik antara masya- 
rakat rumah panjang dengan pihak tentera yang sentiasa ber- 
sedia memburu pengganas komunis. 

Dalam cerpen ketiga, "Engkaukah yang Datang", Ali 
memaparkan keburukan sikap askar yang mengambil peluang 
menodai seorang gadis rumah panjang sewaktu malam Gawai 
Kenyalang. Gadis tersebut mengandung tetapi si penoda sudah 
lama menghilangkan diri. Penutup malu ialah bunuh diri. 
Dalam cerpen ini Ali tidak lagi menjadi pelukis alam tetapi 
melukiskan resah hati si gadis yang malu setelah menerima 
akibat penodaan. 

Anwar Ridhwan menghasilkan dua buah cerpen dengan 
latar belakang Sarawak. "Jambu Anak Sungai" dengan latar 
Sungar Baram (Bahagian Keempat), memaparkan persoalan 
kemiskinan hingga menyebabkan seorang ayah sanggup 'men- 
jual' anak kecilnya. Pemaparan latar Sarawak oleh Anwar 
Ridhwan lebih berkesan dalam cerpen "Sehari Dalam Kehidup- 
an Jinggat". Pandangan Anwar di sini sebagai seorang asing 
yang melawat rumah panjang masyarakat Iban dan melihat 
betapa terdesaknya kehidupan tradisi oieh unsur-unsur hidup 
moden. Jinggat, tuai rumah, yang mahu mempertahankan 
corak hidup tradisi tidak berdaya menentang arus zaman. 
Tradisi bukan sahaja mencair di kalangan generasi baru melalui 
pendidikan moden, malah kunjungan para pelawat ke rumah 
panjang telah turut membawa perubahan sikap kepada nilai 
dan norma hidup moden. Jinggat terpaksa 'menyerah' kepada 
kehendak dunia moden kerana dia tidak ada pilihan lagi. Pelukis- 
an gambaran adat menyambut tetamu oleh tuai rumah dan seisi 
ahli keluarga rumah panjang merupakan unsur yang memper- 
kuatkan mutu cerpen itu. 

Julaihi Bujang melalui cerpen "Rezeki Bukit Lakas", mem- 
berikan corak hidup masyarakat Kedayan di Bahagian Keempat. 
Masyarakat Kedayan masih mengamalkan cara tanaman padi 
bukit dan sentiasa berpindah ke kawasan baru setiap kali 
musim menanam padi tiba. Pihak kerajaan cuba menyekat 
kegiatan ekonomi seperti ini kerana merosakkan kesuburan 
tanah untuk pertanian, tetapi golongan tua menganggap hal ini 
sebagai satu perlanggaran terhadap adat warisan. Cerpen ini 
melukiskan warna yaug 'pekat' mengenai adat berhuma 

masyarakat Kedayan, lengkap dengan pelbagai istilah dan man- 
tera ketika memulakan langkah menebang simpur sebelum 
membuka tanah baru. 

Cerpen "Riak Pembangunan" karya Hajijah Jais juga ber- 
latarbelakangkan kehidupan masyarakat Kedayan. Persoalan- 
nya ialah mempertahankan tradisi oleh golongan tua. Mereka 
tidak mahu menanam semula getah mereka yang telah tua. 
Seperti juga dalam beberapa buah cerpen lain yang telah diper- 
katakan, usaha mempertahankan tradisi tidak berjaya kerana 
kuatnya tekanan keadaan. 

Benedict Talip melalui cerpen "Payun" menggambarkan 
dengan terperinci cara pengubatan tradisi masyarakat Melanau. 
Cara pengubatan begini telah membawa akibat yang buruk 
apabila si sakit kemudiannya diresapi semangat hantu dan sen- 
tiasa mencari mangsa. Pengarang memaparkan perjuangan 
seorang suami yang terpaksa membunuh isterinya setelah dia 
dipengaruhi oleh roh jahat. 

Cerpen "Ngabayan" oleh Jais Sahok memaparkan per- 
ubahan-perubahan sikap generasi muda masyarakat Selakau 
(Bidayuh) di Kampung Pueh, Sematan, yang cuba menolak 
adat-adat tradisi yang mereka rasa sudah tidak sesuai lagi 
diamalkan dalam kehidupan moden. Generasi muda yang men- 
dapat pendidikan tinggi di bandar, seperti watak Sandin, cuba 
menolak adat Ngabayan; satu tanda mengucapkan kesyukuran 
kepada tanah perhumaan dan semangat pada kerana memberi- 
kan hasil yang memuaskan. Penolakan tersebut ditentang ber- 
mati-matian oleh generasi tua. Dalam cerpen ini generasi tua 
dimenangkan oleh pengarang. 

Sebuah lagi cerpen yang harus diperkatakan dalam 
rencana ini ialah "Barisan Penan" oleh Muslim Burmat dari 
Brunei Darussalam. Muslim memaparkan masalah suku kaum 
Penan yang masih nomad di Bahagian Keempat dan Kelima 
Sarawak. Persoalan yang ditimbulkan ialah, dengan langkah 
kerajaan menjadikan kawasan pergunungan Mulu sebagai 
taman negara dan juga penubuhan Kelab Sungai Baram akan 
dilengkapi dengan hotel, dewan persidangan dan pelbagai 
kemudahan sukan untuk orang-orang kaya, suku kaum Penan 
yang nomad akan tersingkir jauh kerana mereka tidak mahu 
keluar dari hutan. Mereka juga dilarang berburu di Taman 
Negara Mulu. Usaha memujuk mereka gagal, malah diakhiri 

dengan pembunuhan apabila kumpulan Penan tersebut cuba 
mengusir pegawai kerajaan yang memujuk mereka. Muslim 
Burmat melihat betapa desakan pembangunan telah 
menyingkirkan suku kaum Penan yang enggan menerima cara 
hidup moden. Ini satu pertentangan yang tragik dan mengbaru- 
kan. 

Cerpen-cerpen berunsur misteri karya Jonathan Singki 
Lintan yang tersiar dalam majalah Dewan Perintis memberikan 
warna hidup masyarakat Iban, terutama world-view mereka 
mengenai alam ghaib. Melalui cerpen-cerpen "Petanda Ketu- 
pang", "Ukap", "Hantu Buyu", "Asap Kayu Lukai", "Bongsu 
Nyumbuh", "Bertukar Bulu Kening", "Dibawa Sebayan” dan 
"Mambut" kita dapat memahami corak hidup masyarakat Iban 
dan sistem kepercayaan mereka yang masih 'tebal' dengan 
kepercayaan kepada hantu dan segala macam penunggu 
rimba. Jonathan Singki merupakan satu-satunya penulis Iban 
yang aktif menulis dalam bahasa Malaysia. Kita harap beliau 
akan lebih giat memberikan warna hidup masyarakat Iban ke 
dalam warna kesusasteraan kebangsaan kita. 

Sebenar masih ada lagi cerpen-cerpen; yang memberikan 
warna Sarawak yang menarik, seperti dalam antologi cerpen 
Hati, Suatu Pencarian, Surat dari Pulau, Antara Dua Keper- 
cayaan dan Kedamaian yang Hilang. 

Dalam genre puisi, warna Sarawak yang dilukiskan oleh 
para penyair tidak 'sepekat' yang dilukiskan oleh para novelis 
dan cerpenis. Puisi mengenai Sarawak lebih banyak bersifat 
lukisan tentang sesuatu tempat seperti dalam puisi-puisi Saiee 
Dris yang berjudul "Sayang Sarawak", "Pasir Pandak", "Elegi 
untuk Jalan Haji Taha", "Tasik Biru: Tragedi Tujuh Jun" dan 
"Sematan: Catatan Kehidupan". Jeli Bohari Biha pula melukis- 
kan "Sungai Rajang" begini: 

Sungai Rajang 

kaku dadarnu 

bisu lidafunu 

bila anak-anak bersemadi 

di dasarmu 

dan kau 

mengalir terus 

bersama darah 

bersama nanah 
pahlawan tak bernama 

Zaini Ozea melukiskan "Tanjung Jerijeh" yang dikagumi 
erti damai permai daerahmu. Kemudian dilukiskan pula warna 
Sarawak, melalui puisi "Warisan" yang mengungkapkan gam- 
baran alam dan sejarah: 

Kunamakan engkau tanah bertuah 
Banjaran Matang dibaluti asap petani 
Sungai Rajang mengalun rakit dan balak 
Laut China Selatan meramas pantai nelayan 
Gunung Santubong bagai gadis santun bersimpuh 
dibelai angin sejarah membawa bahtera pedagang 
dan di kejauhan tingkah gendang mengiringi tandak 
sesayup keromong mengiringi ngajat. 

Kunamakan engkau tanah pusaka 

Shariff Masyhur menyusur Sungai Sarawak 

Cucu Si Tugau meredah Sibu Maling 

Bermukim Si Rentap di Bukit Sadok 

Ong Tiang Swee membuka niaga di pekan Kuching 

bagai terbisik pesanan halus dan pasti 

kalian para cucu jagailafi tanah ini 

Sarawak 

di sinilah aku 

memeteraikan kesetiaan dan janji. 

Puisi ini memiliki warna yang 'pekat' mengenai Sarawak, 
sama ada gambaran alam mahupun gambaran tokoh-tokoh 
sejarah daripada pelbagai kaum serta perasaan cinta penyair 
terhadap bumi yang diwarisinya. 

Warna zaman lampau terjelma dalam beberapa buah puisi, 
sama ada berdasarkan cerita-cerita rakyat mahupun yang ber- 
sumberkan sejarah. Azmanmalim (Esmawy Haji Husly) melukis- 
kan kisah pertelingkahan antara Puteri Santubong dengan Puteri 
Sejinjang dalam puisi "Santubong Sang Puteri Sejinjang Sang 
Puteri": 

santubong sang puteri 
sejinjang sang puteri 
semerbak berahi serimu sang puteri 
seluruh pelosok sukar dicari 

mengapamu menyimpan ombak dalam dada 
segenggam dendam menyusur di malam muda 
seolah setiap harimu berulamkan perbalahan 
adakah itu keindaban kecantikan? 

Ahmad Razali pula mengaitkan tokoh Puteri Santubong ini 
dengan lukisan alam dalam puisinya yang padat "Sematan 
Dalam Haikuku". 

Pantai Sematan bagai bibir 
perempuan 
memukau 
keningku 

Talang-talang menjerat 
jantung 
menghambat 
leher 
puisi 
dan 

genyit puteri Santubong 

Kesan tokoh dongeng Puteri Santubong ini banyak dirasakan 
oleh para penyair, sama ada anak tempatan mahupun mereka 
yang baru berkunjung ke Sarawak. A. Samad Said yang ikut 
sama dalam Hari Puisi Nasional ke-9 di Sematan pada tahun 
1984, merakamkan kesan tersebut dalam puisi "Nafas Sematan". 
Jika aku tak ulang pulang, terpaksa kukait 
Sematan bersama pulau kembang di seberang 
merangkaikan manik warisan, membingkaikan bagi 
kenangan. Jika aku pulang, ke Puteri Santubong 
tak terlupa pesan: datangku kerana sayang, 
kerana rawan, lebih-tebih kerana ketakpuasan. 

Terima kasih, Sematan, kerana menyedarkan 
tanahair ini luas, mesra dan indah. Dan diriku 
ternyata masih tak sempurna sebagai pengembara. 

Sebuah puisi bersumberkan tokoh sejarah Rosly Dhoby 
(yang dijatuhi hukuman bunuh oleh penjajah Inggeris kerana 
didapati bersalah membunuh Gabenor Sarawak yang kedua, 
Duncan Stewart pada tahun 1949) dilukiskan oleh Zakeria Embi 
dalam warna yang pekat, iaitu menggunakan dialek Melayu 
Sarawak berjudul "Bapak R.D. Dalam Kenangan". 

pak 

kamek masih ngenang kesah 
pait 1950 

siknya ilang dari ingatan kamek 
kamek anak-anak kenyalang 

langkah-langkah berani kitak, pak 
ialah 

langkah-langkah urang pahlawan 
langkah-langkah urang laki berani 

kitaklah lambang kemerdekaan 
pak 

lambang urang berani 
lambang kebebasan 

Penerimaan nilai-nilai baru dalam hidup yang menimbulkan 
pertentangan antara tradisi dengan moden seperti yang banyak 
dipaparkan dalam nove! dan cerpen, juga dirasakan oleh penyair. 
Adi Badiozaman Tuah, banyak melukiskan perasaan ini dalam 
puisi-puisinya, antaranya ialah "Puisi Buat Sematan". 


pluit kapal yang aku dengar 
di muara sungaimu, Sematan 
adalah suara hatiku 

seorang anak muda yang selalu diburu ketidakpastian 
di antara mahu terus saja tinggal di desa 
atau pergi mengadu untuk nasib di kota 

Coretan warna Sarawak oleh para penyair lebih halus, 
kerana lebih menekankan kesan perasaan sama ada keter- 
pukauan mereka terhadap keindahan alam, ataupun ilham yang 
bersumberkan kisah-kisah dongeng dan sejarah perkembangan 
negeri Sarawak. Contoh-contoh yang saya lampirkan di sini 
hanyalah sebahagian kecil sahaja, belum melengkapi warna yang 
sewajarnya. 

Warna Sarawak dalam genre drama pentas juga banyak 
dilukiskan oleh para penulis. Zaini Ozea memaparkan tokoh 
legenda Maharaja Tugau dalam drama "Tugau". Maharaja Tugau 

adaiah tokoh legenda masyarakat Melanau yang gagah perkasa 
dan zalim. Kononnya Maharaja Tugau telah dibunuh oleh menan- 
tunya sendiri, kerana mengorbankan seorang hamba perempuan 
kesayangan puterinya sewaktu hendak mendirikan tiang salong 
istana barunya. Drama ini menggambarkan cara hidup masya- 
rakat Melanau zaman silam termasuk cara mengubati orang sakit 
dan sistem kepercayaan mereka terhadap alam ghaib. 

A.B. Nor, memaparkan persoalan penyerahan negeri 
Sarawak kepada James Brooke oleh Sultan Brunei dalam drama 
berjudul "Sri Sarawak". Pengarang mengolah ceritanya di sekitar 
peristiwa penentangan segolongan orang Melayu terhadap 
penyerahan tersebut. Bagaimanapun pengarang tidak memapar- 
kan pemberontakan mereka terhadap sultan yang melakukan 
penyerahan itu, ataupun terhadap James Brooke. Penentangan 
orang Melayu itu lebih digunakan sebagai latardan suasana yang 
mempengaruhi perkembangan cerita, konflik serta pertentangan 
pendapat di kalangan watak-wataknya. Pengarang memaparkan 
peristiwa pergaduhan dan pertengkaran yang berlaku di kalangan 
dua golongan orang Melayu yang tidak sependapat tentang isu 
penyerahan itu: mereka yang menentang habis-habisan terhadap 
tindakan sultan dengan mereka yang ingin menggunakan taktik 
berlembut serta menerima sahaja sebarang keputusan yang 
dibuat oleh pihak sultan. 

Sebuah lagi drama berlatarbelakangkan zaman Brooke ialah 
"Pemberontakan di Kuching 1857" karya Vadduwie Une. la me- 
ngisahkan pemberontakan pelombong-pelombong emas yang 
terdiri daripada orang-orang Cina di Bau, dengan kerjasama 
orang-orang Iban terhadap pemerintafian James Brooke. 
Walaupun tema drama ini berkisar pada perasaan anti penjajah, 
tetapi ia diolah dengan menerapkan unsur humordan nada sinis. 
Unsur humor ini boleh dikesan pada tingkah laku dan percakapan 
watak-watak James Brooke, Kapitan Cina dan Penghulu Iban, 
manakala nada sinis tercermin pada sikap, reaksi dan percakapan 
watak Datuk Bandar. Drama ini berhasil melukiskan warna hidup 
penduduk negeri Sarawak yang pelbagai kaum. 

Demikiahlah gambaran sepintas lalu mengenai warna 
Sarawak yang terlukis dalam karya sastera. Hampir semua suku 
kaum yang menghuni negeri Sarawak dipaparkan persoalan 
hidup mereka. Ada warna yang pekat dan ada warna yang cair. 

Warna-warna ini memberikan kekayaan kepada khazanah 
kesusasteraan kebangsaan kita. 

Berdasarkan huraian tadi dan merujuk kepada tema Hari 
Sastera Kelapan (1985) iaitu "Sastera Melayu dan Tradisi Kos- 
mopolitan", saya ingin mengemukakan beberapa saranan 
untuk memajukan dunia kesusasteraan kita, sama ada bidang 
penulisan kreatif mahupun bidang penyelidikan sastera. 

Pertama, Malaysia adalah sebuah negara yang mencakupi 
dari Perlis hingga ke Sabah dan penduduknya pelbagai kaum 
dan suku kaum. Adakah karya kesusasteraan kita mencermin- 
kan latar balakang ini? Sehingga kini belum ada kajian yang 
menyelurub dilakukan. Dalam hal ini saya ingin mengajak para 
penulis berusaha menulis karya sastera dengan kesedaran 
melukiskan kepelbagaian warna corak hidup rakyat Malaysia. 
Karya kesusasteraan dapat dijadikan sebagai salah satu sumber 
untuk mempelajari hati nurani rakyat Malaysia. Walau bagai- 
manapun, unsur latar dalam karya sastera ini mesti diimbangi 
dengan unsur-unsur lain untuk menjadikan karya sastera itu 
indah dan memperkayakan perasaan kita. 

Kedua, saya ingin mengajak para penyelidik agar mem- 
buat penyelidikan serius terhadap karya sastera yang dapat 
mencerminkan corak hidup rakyat Malaysia. Hasil kajian ini 
dapat kita serapkan dalam penulisan sejarah perkembangan 
kesusasteraan kebangsaan Malaysia yang melibatkan para 
Penulis bukan Melayu tetapi menulis dalam bahasa Malaysia. 
Ini termasuk juga sumbangan karya para penulis Sarawak dan 
Sabah, agar sejarah kesusasteraan kita tidak terkurung dalam 
dunia Melayu di Semenanjung Malaysia sahaja. Buku sejarah 
sastera ini dapat membantu mewujudkan integrasi nasional 
yang lebih padu. 

Jadi peranan penulis bukanlah hanya melihat masyarakat 
sekadar kulit luar dan ekspresi sosial dan politik yang superfi- 
sial, tetapi harus berusaha mengenali hati budi, cita rasa, keluh 
kesah dan se 9 a lanya yang boleh menyentuh intelek dan sen- 
sitiviti seluruh bangsanya. Demikian juga peranan penyelidik 
sastera yang harus melihat seluas mungkin wilayah kajiannya. 

Sebelum mengakhiri kertas kerja ini, saya ingin memetik 
pendapat W.S. Hudson yang mengatakan sastera tidak akan 
menjadi agung dan bermutu tinggi kiranya ia tidak menjelajahi 

alam masyarakat serta alam kehidupan manusia sedalam- 
dalamnya. 10 

Inilah tanggungjawab kita sebagai penulis yang kita pikul 
dengan rela kerana sayang kita kepada agama, bangsa dan 
negara. 

CINA DALAM SASTERA MELAYU TRADISI: 
SEBUAH KAJIAN AWAL 

Dr. Liaw Yock Fang 

SUDAH beratus-ratus tahun lamanya negeri China menjalin 
perhubungan dengan kerajaan-kerajaan dan dengan orang- 
orang Cina yang bermastautin di rantau ini. Oleh itu, tidaklah 
menghairankan jikalau dalam sastera Melayu tradisi terdapat 
banyak gambaran tentang negeri China dan orang-orang Cina. 
Jikalau mengkaji sastera Melayu tradisi ini, kita akan mendapat 
kesan tentang persepsi orang Melayu terhadap negeri China 
dan orang Cina pada zamannya. 

Bukan itu sahaja, orang Cina juga aktif dalam menghasil- 
kan sastera tradisi terutama syair dan pantun. Menurut 
Claudine Salmon, antara 1886 - 1910 ada 40 buah syair yang 
dihasilkan oleh 27 orang penulis Cina. 1 Di antaranya ialah 
Syair Almarhum Baginda Sultan Abu Bakar di Negeri Johor, 
karya Na Tian Piet, yang diterbitkan di Singapura pada tahun 
1896. Tetapi syair pertama yang dihasilkan oleh orang Cina 
sudah terbit pada tahun 1870 iaitu Syair Kedatangan Seri 
Maharaja Siam di Batavia. Sudah tentu persepsi mereka ten- 
tang negeri China dan orang Cina sendiri juga cukup menarik 
dan patut dikaji. Akan tetapi, kerana batas waktu dan juga untuk 
memudahkan penelitian, saya membataskan pada hasil karya 
yang dihasilkan o!eh orang Melayu sahaja. 

Ada beberapa pendekatan yang boleh diambil untuk 
membincangkan "Cina dalam sastera Melayu tradisi". Pen- 


’Claudine Salmon, 1981. Literature in Malaybythe oflndonesia Archipel, 
Paris, hlm 25. 

dekatan yang pertama ialah membincangkannya dalam tiga 
ceraian: 

(a) Sastera tradisi yang mengambl "Cina" sebagai tokoh 
atau cerita utamanya, misalnya Syair Kompeni 
Welanda Berperang dengan Cina dan Syair Siti 
Zubaidab Perang Cina; 

(b) Sastera tradisi yang mengambil "Cina" sebagai cerita 
sampingan, misalnya Sejarab Melayu dan Hikayat 
Merong Mahawangsa, 

(c) Sastera tradisi yang menyebut "Cina" sambil lalu 
sahaja misalnya Mikayat Patani dan Syair Sinyor 
Kosta. 

Pendekatan ini menimbulkan kesukaran misalnya "Cina" yang 
disebut di dalam Sejarah Melayu boleh dianggap sebagai cerita 
sampingan tetapi boleh dianggap sebagai sebutan sambil laiu 
sahaja. Tambaban pula, sastera tradisi yang mengambil "Cina" 
sebagai cerita utama, biasanya adalah karya yang berasal dari 
akhir abad ke-18 dan abad ke-19 dan bukan karya yang awal. Ini 
mungkin menimbulkan kesan yang kurang tepat tentang "Cina 
dalam sastera tradisi". Oleh itu, saya hanya akan membin- 
cangkan hasil karya yang ada menyebut Cina itu satu demi satu 
menurut kronologi. masa tertulisnya; hasil karya yang mula- 
mula ditulis akan dihuraikan dahulu dan kemudian disusuli oleh 
hasil karya yang ditulis kemudian. 

I. Sejarah Melayu (Versi Shellabear; Fajar Bakti. Kuala Lum- 

pur, 1977). 

Sejarah Melayu atau Sulalatus Salatin adalah sebuah hasil 
sastera sejarah yang terpenting. la mengisahkan asal mulanya 
kerajaan Melayu, zaman keemasannya, kemundurannya 
sehingga berdirinya kerajaan buangan di Johor Lama. Dari 
kitab ini kita boleh memperolehi gambaran-gambaran yang 
jelas tentang adat resam raja-raja Melayu serta pantang larang- 
nya. Tidak kurang pentingnya ialah hubungannya dengan dunia 
luar, Jawa, India dan negeri China. 

Dalam cerita pertama dikisahkan bahawa Raja Suran nen- 
dak menyerang negeri China dan tenteranya sudah sampai di 
Temasik. Raja Cina ketakutan dan mengirim sebuah pilu (perahu) 

ke Temasik untuk menipu Raja Suran: bahawa negeri China ter- 
laiu jauh letaknya dan tidak mungkin Raja Suran sampai ke 
negeri China. 

Dalam cerita kedua dikisahkan bahawa raja Cina ber- 
kahwin dengan Puteri Sang Sapurba, raja Palembang. Anak 
cucu raja Cina dengan Puteri Sang Sapurba itulah menjadi raja 
di negeri China sampai "sekarang". Demikian juga yang men- 
jadi raja di Palembang adalah anak cucu seorang ceritera Cina 
yang berkahwin dengan Puteri Tanjung Buih, Puteri Sang 
Sapurba. 

Dalam cerita ke-15 diceritakan bahawa raja Cina mendengar 
kebesaran kerajaan Melaka dan mengutus ke Melaka. Terjalin- 
lah perhubungan yang rapat antara negeri China dan Melaka. 
Sultan Mansur Syah, raja Melaka kemudian berkahwin dengan 
puteri raja Cina yang bernama Hang Li Po. Dayang-dayang 
Puteri Hang Li Po yang lima ratus itu juga disuruh masuk Islam 
dan diam di Bukit Cina. Sampai sekarang bukit itu disebut orang 
Bukit Cina". Maka mulailah Sultan Mansur Syah berkirim sem- 
bah kepada raja Cina. Sembah raja Melaka rupa-rupanya tidak 
membawa tuah kepada raja Cina. Raja Cina mendapat penyakit 
kedal dan hanya sembuh sesudah santap dan mandi di dalam 
air basuh kaki raja Melaka. Selanjutnya dalam cerita ke-23 
diceritakan bahawa seorang anak Sultan Mansur Syah dengan 
Harig Li Po yang bernama Paduka Seri Cina itu dirajakan di 
Jeram, dekat Langat. "Dan sekarang pun ada lagi kotanya, dan 
orangnya di Jeram itu pun baik-baik parasnya." 

Sejarah Melayu versi Shellabear ini disusun oleh Benda- 
hara Melaka Tun Seri Lanang pada tahun 1612 berdasarkan 
sebuah "hikayat dibawa dari Goa" yang sudah ditulis sebelum 
1532. 


II. Wkayat Panji Semirang (Pustaka Antara, Kuala Lumpur, 

1966) 

Sejak zaman dahulukala, orang Cina rupa-rupanya 
merupakan orang yang kaya-raya dan biasa mengupah orang 
gaji. Semasa Galuh Cendera Kirana hendak menyahkan diri dari 
istana, kerana tiada betah diam di istana, dayang-dayangnya 
Ken Banyan dan Ken Sengit, minta diajak bersama: 

Jikalau tuan hendak keluar mengembara, ajaklah kiranya akan 

hamba bersama-sama;... hamba tiada mahu menjadi dayang 
Galuh Ajeng dan tiada hamba mahu menjadi suruhannya dan 
terlebih baik hamba membuang diri menjadi bujang orang Cina. 
(hlm. 51). 

III. Hikayat Hang Tuab (Dewan Bahasa dan Pustaka, Kuala 
Lumpur, 1975). 

Hikayat Hang Tuah adalah sebuah hikayat yang mence- 
ritakan riwayat hidup seorang manusia agung, Hang Tuah, 
serta peristiwa-peristiwa yang dialaminya dari pertengahan 
abad ke-14 hingga Belanda merebut Melaka daripada tangan 
Portugis pada tahun 1641. Tidak berlebihan kalau dikatakan 
Hikayat Hang Tuah adalah sebuah epik yang melambangkan 
kebesaran bangsa Melayu dan kerajaannya, iaitu kerajaan 
Melaka. 

Kerajaan Melaka pada masa itu mempunyai hubungan 
yang erat dengan semua negeri besar di rantau ini kerajaan 
Jawa, Siam, India dan China. Hang Tuah berkali-kali dikirim 
sebagai utusan untuk mengunjungi negeri-negeri ini. Dalam 
satu kunjungan ke negeri China, Hang Tuah sempat melihat 
wajah raja Cina, Hang Tuah sempat melihat wajah raja Cina 
dengan suatu tipu muslihat: menunjukkan pada raja Cina 
bagaimana memakan sayur kangkung yang tidak dikerat. 

Raja Cina itu duduk di dalam mulut naga emas yang berisikan 
permata sembilan bagai cahaya-cahaya rupanya, duduk di atas 
peterana manikam berumbai-umbaikan mutiara, seperti dian di 
dalam tanglung; bercahaya-cahaya seperti bulan purnama 
empat belas hari. (hlm. 395). 

Walaupun Hikayat Hang Tuah menceritakan peristiwa 
yang berlaku hingga abad ke-17, inti ceritanya sudah pun ter- 
tulis pada abad ke-15 atau permulaan abad ke-16. 

IV. Silsilab Kutai 

Silsilah KutaP merupakan sebuah hasil karya sastera 
sejarah yang berasal dari Kalimantan. la menceritakan peris- 
tiwa-peristiwa yang berlaku di Kalimantan pada permulaan 
abad ke-17. Sebagai sumber sejarah, ia tidak begitu penting. 


2 C.A. Mees, 1935. De Kroniek Van Kutai, Santopoort (N.H.). 

Yang penting ialah adat istiadat yang dicatatnya. Di dalam 
hikayat ini ada satu kisah tentang raja Cina. 

Tersebut perkataan raja Cina datang ke negeri Jaitan Layar dan 
melawan Aji Batara Agung Dewa Sakti menyabung manuk 
(ayam). Taruhannya perahu wangkang Cina dengan isinya serta 
orangnya juga menjadi alun (hamba). Kalau manuk Aji Batara 
Agung Dewa Sakti yang kalah, dialah yang menjadi ulun raja 
Cina. Kemudian ternyatalah manuk raja Cina yang kalah. Raja 
Cina minta bertangguh barang sehari dua baru menyerahkan 
perahu wangkang dan orangnya. Pada malam hari raja Cina 
melayarkan wangkangnya hendak pulang ke negeri China. Aji 
Batara Dewa Sakti menyumpahi wangkang itu. Dengan berkat 
Sangyang Sukma, wangkang itu tiada dapat belayar ke mana- 
mana, kerana laut itu tiba-tiba menjadi tanah. Maka sekalian 
orang itu pun larilah ke dalam hutan; ada yang menjadi Basap 
dan ada yang menjadi Daya(k). (C.A. Mees. hlm. 141 -3). 
Hikayat ini diduga ditulis antara tahun 1610 - 1630. 

V. Hikayat Merong Mahawangsa (Universiti Malaya Press, 
1970). 

Hikayat Merong Mahawangsa menceritakan cerita 
Merong Mahawangsa, seorang menteri Rom yang diberi tugas 
menghantar anak raja Rom ke negeri China untuk berkahwin 
dengan puteri raja Cina. Sebelum sampai ke negeri China, 
kapalnya diserang geroda dan tenggelam. Merong Mahawangsa 
terdampar ke sebuah pulau dan kemudian mendirikan sebuah 
kerajaan di Langka. Itulah asal mulanya kerajaan Kedah. Di 
dalam hikayat ini diceritakan masuknya Islam ke negeri Kedah. 

Bahagian pertama hikayat ini menceritakan bahawa 
seekor burung geroda meminta izin daripada Nabi Sulaiman 
untuk menceraikan perkahwinan puteri raja Cina dengan putera 
raja Rom, kerana kedudukan kedua-dua buah negeri itu sangat 
j au h. Nabi Sulaiman bersabda bahawa jodoh pertemuan tidak 
dapat diceraikan tetapi membiarkan geroda melaksanakan 
maksudnya. Geroda itu lalu menyambar puteri Cina dan mem- 
bawanya ke Pulau Langkapuri. Kapal anak raja Rom yang hen- 
dak pergi ke negeri benua China itu dibinasakannya, tetapi anak 
raja Rom tidak'mati. Dia terdampar ke Pulau Langkapuri dan 
diselamatkan puteri Cina. Maka anak raja Rom pun bertemu 
jodoh dengan puteri Cina. Geroda itu sangat malu dan mem- 

buang diri ke Laut Kalzum yang tiada dihampiri oleh manusia. 
Nabi Sulaiman lalu menghantar puteri Cina dan anak raja Rom 
ke benua China. 

Tarikh penulisan hikayat ini tidak dapat dipastikan tetapi 
kebanyakan naskhah yang sampai kepada kita disaiin pada 
akhir abad ke-19. 

VI. Hikayat Banjar dan Kota Waringin 3 

Hikayat Banjar dan Kota Waringin adalah sebuah karya 
yang penting tentang kajian sejarah Kalimantan. la mencerita- 
kan tentang terdirinya kerajaan Nagara-Dipa serta masuknya 
agama Islam ke Banjarmasin. J.J. Ras sudah mengkaji karya ini 
sebagai sumber sejarah untuk memperoleh Ph. D.nya dari Uni- 
versiti Leiden, 1968. 

Menurut J.J. Ras hikayat ini mempunyai dua resensi. 
Dalam resensi pertama diceritakan bahawa Raja Nagara-Dipa 
mengirim utusan ke negeri China meminjam pandai berhala 
untuk membuat berhala gangsa. Maka seorang utusan yang 
pandai berbahasa Cina, Wiramatas namanya pun diutus ke 
negeri China. Wiramatas melaksanakan tugasnya dengan baik 
maka terjalin perhubungan antara Nagara-Dipa dan negeri 
China. (hlm 254 - 60). Dalam resensi kedua (Cod. Or. 5634) 
diceritakan Raden Ombak Gintayu, putera raja Cina di Kuching 
mendengar kecantikan Puteri Dewi Keriang Bongsu dari negeri 
Candi Agung dan datang meminangnya dengan sebuah kapal 
yang berisikan barang-barang indah sebagai hadiah. Dibawa- 
nya empat puluh orang tukang bersama. Peminangan putera 
raja Cina Raden Ombak Gintayu, diterima dengan baik. Maka 
berkahwinlah putera Cina dengan Puteri Dewi Keriang Bongsu. 
Sesudah tujuh bulan, Raden Ombak memohon izin kembali ke 
negeri China. Raja Candi Agung menyetujuinya tetapi raja Cina 
hendaklah mengirim kepadanya sebuah kapal yang berisikan 
tembikar setiap tahun. Dan keempat puluh orang tukang Cina 
hendaklah tetap tinggal di negeri Candi Agung. Maka Raden 
Ombak pun belayar kembali ke Kuching dan disambut oleh 
orang tuanya dengan mesra. 

Hikayat ini ditulis pada akhir abad ke-17. 

3 J.B. Ras, 1968. Wkayat Bandjar, The Hague: Martinus Nijhoff. 

VII. Syair Kompeni Welanda Berperang dengan Cina 4 

Syair Kompeni Welanda Berperang dengan Cina atau 
Syair Hemop mengisahkan pemberontakan orang Cina di 
Jakarta pada tahun 1740. Van lmhoff atau Hemop mencadang- 
kan supaya orang-orang Cina yang miskin dan menganggur 
dikirim ke Sailan untuk membina loji tetapi gabenor Betawi, 
Valckenier menggunakan kesempatan ini untuk memeras 
orang-orang Cina yang kaya. Akhirnya orang Cina hidup di 
dalam kegelisahan. Si Panjang, seorang Cina yang garang lagi 
berani, berjaya menghasut orang-orang Cina memberontak. 
Pemberontakan dapat dipatahkan oleh Van lmhoff. Kemudian 
orang-orang Cina berhimpun semula dan menyerang Semarang 
dengan bantuan Susuhunan (Raja Jawa) Kartasura. Serangan 
ini juga gagal kerana Van lmhoff. Syair ini berakhir dengan 
mengatakan bahawa Van lmhoff adalah seorang gabenor yang 
adil lagi bijaksana. Dia membenarkan orang-orang Cina kem- 
bali ke Batavia malah menolong yang kurang modal untuk ber- 
niaga, kerana selama "perang cina" Batavia sudah menjadi 
sunyi. 

Orang Cina di Batavia adalah saudagar yang kaya dan 
banyak membayar cukai: 

Kapitan tua di dalam kota, 
gedungnya bersungging timpah perada, 
kepala Cina kapitan tua, 
gedungnya keliling jendela kaca. 
banyak menaruh kicip pergata, 
rial banyak beribu juta, 

Cina banyak dari Betawi memberi kompeni hasil berketi. 

Tetapi sifat-sifat orang Cina bukanlah sifat yang terpuji 
Mereka manis mulut dan banyak akalnyai 

Tiap musim tiada berhenti, 
mukanya manis lainlah hati, 
orang Cina banyak akalnya, 
lilin dan gula akan modalnya, 
main kuntau sangat mengerti. 


4jan Rusconi, 1935. Sjair Kompeni Welanda Berperang dengan Tjma. 
Wageningen: H. Veeneman & Zenon. 

orang pun banyak minta diajari, 
hati kasih modal diberi, 
apabila banyak dibawanya lari, 
keliling negeri orang pun kena, 
demang temenggung dipati nata, 

Cina pun lari semua, 
nakhoda hilang sangat kecewa, 

Walaupun demikian, keberanian perang orang Cina diakui 
juga, misalnya tentang kepala perang Cina yang bernama Sing 
Seh: 

lalah Cina sangat terbilang, 
sikapnya sebagai harimau garang, 
kepalanya gondol janggutnya panjang, 
gila keparat memanjangkan pedang, 
memanjangkan pedang melompat-lompat, 
seorang pun tiada berani dekat, 
janggutnya panjang sehingga pusat, 
segala melihat hatinya dahsyat. 

Tentang seorang peranakan Cina dari Padang, Kapitan 
Sabuk Alu pula dikatakan berani, garang, gagah, perkasa dan 
sebagainya. 

Syair ini ditulis oleh seorang peranakan Banjar, kira-kira 
dua puluh tahun sesudah pemberontakan itu terjadi yakni pada 
tahun 1760. 

VIII. Misa Melayu (Pustaka Antara, Kuala Lumpur, 1968) 

Misa Melayu adalah sebuah karya sejarah yang mence- 
ritakan salasilah raja-raja Perak daripada a!marhum Jalilullah 
sampai kepada Sultan Mahmud Syah yang mangkat pada 
tahun 1778. Karya ini penting dari segi sejarah, kerana ia mem- 
beri gambaran yang jelas tentang kehidupan raja-raja di istana 
serta rakyatnya yang terdiri daripada pelbagai bangsa, Keling, 
Melayu, Bugis, Minangkabau dan Cina. 

Tentang orang Cina dikatakan bahawa di bandar yang 
dibangunkan oleh Sultan Iskandar Syah di Pulau Cempaka Sari 
terdapat ramai orang Cina 

Maka terlalu ramainya di bandar itu: maka segala orang Cina 
sama-sama Cina; maka beraturlah rumah berlapis-lapis di 
seberang Pulau Cempaka Sari. Hlm 66. 

Setelah Pulau Cempaka Sari bertukar nama menjadi Pulau 
Indera Sakti, makin ramai negerinya, penuh sesak bandarnya. 

Maka terlalu banyak orang-orang itu, tiada terbilang banyaknya, 
penuh sesaklah di Pulau Indera Sakti itu, penuh pekan dan ban- 
dar dan lagi kedai-kedai Cina berlapis-lapis dan bertindih-tindih. 
Hlm 82. 

Semasa baginda mengadakan pekerjaan (perayaan 
istiadat) orang Cina juga mempersembahkan permainannya 
Akan permainan orang Cina pula berbunyi terlalu ramai seperti 
bunyi katak di dalam kubangnya tatkala baru ditimpa hujan, 
demikianlah bunyinya. Maka bermainlah orang Cina, lakunya 
seperti nundi tunggang-langgang dan bertampar gocoh tiada 
berketahuan dan ada yang menjadi perempuan diperbuatkan 
oleh laki-laki dan ada yang bermain ular dibelitkan kepada 
tubuhnya. Hlm 86. 

Misa Melayu ditulis oleh raja Culan yang bergelar Raja 
Kecil Besar sebelum 1778. 

IX. Wkayat Patani 5 

Hikayat ini menceritakan kerajaan Melayu, Patani yang 
lengkap dengan pelabuhan serta sibuk perdagangan asingnya 
pada zaman dahulu. Di dalam hikayat ini ada menyebut bahawa 
sebuah wangkang Cina datang ke Patani. Nakhoda Cina itu 
mempersembahkan sebuah perluru batu yang besar kepada 
raja Patani. Raja Patani merasa malu dan memberi titah supaya 
membuat bedil yang dapat dibedilkan peluru: masakan 
seorang raja di dalam negeri tiada menaruh bedil? 

Masa hikayat itu ditulis tidak dapat dipastikan, tetapi pasti 
sudah tertulis sebelum 1839, kerana pada tahun itu Munsyi 
Abdullah telah menjalin salah satu naskhahnya untuk Tuan 
North. 

X Syair Sinyor Kosta 6 

Syair ini mengisahkan seorang saudagar muda, bangsa 
Portugis yang bernama Sinyor Kosta datang berniaga di 

&A. Teeuw dan D. Wyatt, 1970. Hikayat Patani, The Hague. 
6 Mohd. Yusof bin Md. Nor, 1977. Syair Sinyor Kosta, (analisa dan kajian 
teks) Latihan llmiah, Universiti Kebangsaan Malaysia. 

Melaka. Dia bertemu dengan gundik Cina yang sangat baik 
parasnya; Siti Lela Mayang namanya 

Cantik sungguh gundik Cina 
hidung mancung bunga sena, 
putih kuning bijaksana, 
bagai gading direncana. 

Sinyor Kosta sangat tertarik kepadanya dan dengan tipu mus- 
lihat melarikannya. Saudagar Cina itu mengejarnya dengan sia- 
sia. 

Walaupun heroin syair ini adalah gundik seorang 
saudagar Cina, tidak banyak dicerita tentang saudagar Cina itu. 
l-lanya diketahui bahawa dia adalah seorang saudagar yang 
berasal dari Kwitangj?). Dia pasti sangat kaya-raya, mempunyai 
lebih daripada dua orang isteri dan sanggup mengadakan maj- 
Ijs tarian Jawa di tempat kediamannya. Dia juga mempunyai 
hubungan rapat dengan raja. Semasa gundiknya dilarikan 
orang, raja menyuruh kapitan perang menolongnya mengejar 
Sinyor Kosta. 

Menurut Mohd. Yusuf bin Md. Nor, ada tiga naskhah syair 
ini. Naskhah C yang juga diberi judul Syair Silembari (India 
Office Library, London) ditulis pada tahun 1220 Hijrah. 

XI. Mikayat Mareskalek (Cod. Or. 6057) 

Hikayat Mareskalek adalah sebuah hikayat yang menarik. 
Mareskalek berasal dari maarschalk iaitu Marshall Herman 
Willem Daendels, Gabenor Jeneral Belanda di Indonesia dari 
tahun 1808 hingga 1811. Tetapi isinya bukan tentang riwayat 
hidup Gabenor Jeneral Mareskalek sahaja tetapi juga tentang 
raja-raja yang memerintah negeri. Lebih menarik lagi ia mengan- 
dungi cerita Raden Patih atau Raden Patah yang mendirikan 
kerajaan Demak serta menjadi raja Islam yang pertama. Saya 
kutip episod ini yang telah dirumikan oleh Graham Bowtell. 7 

Maka Brawijaya inilah raja Wirasagaryang sangat berani belayar 
pada segala negeri dan datang ke negeri China dan negeri 
Campa dan ke tanah timur di bawah matahari tanah masyrik. 
Dan sebab datang ke negeri China kerana bersobat dengan Cincu 


7 Graham Bowtell, 1973. The Uikayat Marshal Daendels in Malay Litera- 
ture. Dissertation, Australian National University. 

Wangkang Kigusuan, atau dipanggil orang akan dia Encik Ultih 
kerana ia sangat menolong akan Ratu Majapabit. Maka beristeri 
Ratu Majapahit itu akan puteri Cina, dibawa pulang ke tanah 
Jawa. Maka itulah mengambil waris segala Cina-cina di tanah 
jawa memerintah negeri mendapat kebesaran dan kemuliaan. 
Kemudian daripada maka buntinglah puteri Cina itu dengan Ratu 
Majapahit, maka disuruh bawa isterinya itu ke Palembang pada 
anaknya bernama Uria Damar. Datang ke Palembang beranak 
seorang laki-laki serupa dengan Ratu Majapahit, maka dinama- 
kan dia Raden Patih. Maka daripada sangat baiknya rupa puteri 
Cina itu jadi Uria Damar itu akan mak tirinya isteri bapanya itu, 
maka dipakainya mendapat seorang anak laki-laki, diberi nama 
akan dia Raden Husain. Maka mengambil waris daripada anak 
cucu Uria Damar itu suka mengerjakan pekerjaan sumbang. 
Maka anak Palembang yang keluar daripada perut puteri Cina 
itulah yang memasukkan Islam raja di tanah Jawa dengan 
peperangan, dan Raden Husain jadi kepala perang, semayam di 
negeri Terung, jadi adipati dan Raden Patih jadi Sultan di Demak. 
Maka inilah mengambil waris Cina itu daripada sebelah perem- 
puan memerintah tanah Jawa seperti mengambil waris segala 
Welanda daripada sebelah perempuan juga. 

Penulis Hikayat Mareskalek ini ialah Sheikh Abdullah bin 
Muhammad Abu Bakar Raja Bandarkhan bin Syeikh lbrahim 
al-Misri, seorang Arab dari Kedah yang tinggal di Pontianak. 
Hikayat ini ditulis pada tahun 1885. 

XII. Hikayat Abdullah (Djambatan, Jakarta, 1953) 

Di antara sekian banyak hasil sastera tradisi, karya Munsyi 
Abdullah inilah yang paling banyak mencatat tentang orang 
Cina Abdullah bercerita tentang orang Cina yang suka berjudi 
dan kerana itu tidak begitu suka kepada tindakan Raffles yang 
menegah berjudi. (hlm 242). Diceritakan juga tentang orang Cina 
yang membeli hamba perempuan dari Bali dan Bugis yang 
kemudian dibuat bini. (hlm 243). Adat orang Cina menaruh 
berftala dan menanam orang mati juga dicatatnya (hlm 308 - 
310. 359). Cerita yang paling menarik mungkin cerita tentang 
kongsi gelap Cina yang bernama Tian Ti Hui. (hlm 263 - 286). 

Abdullah gemar belajar. Semasa kecil lagi dia sudah me- 
niru orang Cina membuat gambar-gambar dan bunga-bunga 
pada layang-layang untuk mendapat duit belanja. (hlm 27). 
Sesudah besar, dia belajar bahasa Cina dengan guru Tuan 

Milne, (hlm 127). Kemajuannya pesat sekali sehingga dia boleh 
menjadi jurubahasa Inggeris-Cina-Melayu. Dia juga pandai 
membuat surat niaga untuk saudagar-saudagar Cina. (hlm 243 
- 4). Dalam hikayatnya itu, dia mengutip juga perumpamaan 
Cina yang berbunyi: 'Adakah air yang penuh dalam tong itu 
berkocak, melainkan air yang setengah tong itu juga yang ber- 
kocak'. (hlm 99). 

Hikayat Abdullah selesai ditulis pada 4 Mei 1843. 

XIII. Tuhfat al-Nafis 8 

Tuhfat al-Nafis adalah sebuah sastera sejarah yang 
menceritakan salasilah raja-raja Melayu, Bugis, Siak dan Johor 
sehingga Singapura didirikan oleh Raffles. Di dalamnya ter- 
dapat banyak catatan pendek tentang orang Cina yang bermas- 
tautin di Batavia, Riau, Siak, Pontianak dan Singapura. Orang- 
orang yang diceritakan itu sudah bukan anak raja lagi melain- 
kan orang biasa. Mereka itu adalah cincu wangkang perahu, 
saudagar yang kaya-raya. Lebih banyak lagi adalah kuli yang 
mengambil kayu di hutan, berkebun gambir, ada atau melom- 
bong bijih timah. Perempuan Cina pula ada yang menjadi 
perempuan taruhan raja, misalnya Jamilah dan Khadijah. 

Orang Cina di Siak suka berjudi tetapi tidak boleh mela- 
wan Raja Musa dalam perjudian. Orang-orang Cina di Pon- 
tianak pula pernah bertikam-tikaman dengan orang Siak, tetapi 
Sultan Pontianak tidak membenarkan orang Cina dilanggar 
melainkan dihukum seketi emas sahaja. 

Tuhfat al-Nafis dimulai penulisannya oleh Raja Ahmad 
tetapi diselesaikan oleh Raja Ali antara tahun 1890-96. 

XIV. Hikayat Jahidin 

Dengan hikayat ini, kita sebenarnya sudah masuk ke 
dalam sastera moden dan bukan sastera tradisi lagi. Tetapi 
kerana karya ini menggunakan judul hikayat dan gambaran 
yang diberikannya tentang orang Cina cukup realistik, saya 
membincangkannya juga dalam kertas kerja ini. 


8 Munir Ali 1965. Tuhfat al- Nafis, Singapura: Malaysia Publications. Vir- 
ginia Matherson, 1982. Tubfat al- Nafis, Kuala Lumpur: Fajar Bakti. 

Hikayat ini menceritakan seorang anak Jawa dari Banten 
yang melarikan diri ke Batavia. Dia dipungut oleh seorang Cina 
yang baik hati, diberi makan tidur. Kemudian disuruh oleh 
saudagar Cina itu memikul barang- barang untuk dijual di kam- 
pung-kampung di Batavia. Akhirnya Jahidin disuruh menjual 
barang-barang itu dangan sendirinya. Pada suatu hari, saudara 
saudagar Cina datang ke Batavia dan membawa Jahidin ke 
Singapura. Dalam perjalanan ke Singapura, kawannya mem- 
beri nasihat. 

Jikalau engkau berjalan-jalan di kota, baik-baik jaga, banyak 
orang jahat, pandai dan mendayakan orang; maka polisi pun 
terlalu sukar pekerjaannya, kerana perbuatan mereka itu. 
Kadang-kadang seperti orang berperang lakunya di kampung 
Cina, sebab mereka itu berkelahi ramai-ramai dengan sama 
bangsanya, hingga ada yang mati. (hlm 30). 

Jahidin tidak mendengar nasihat kawannya. Dia ditipu 
oleh seorang Cina yang menuliskan namanya di sehelai kertas. 
Tahu-tahu kertas itu adalah surat perjanjian yang mengatakan 
bahawa Jahidin telah menerima wang sekian banyak dan ber- 
sedia menjadi kelasi kapal yang belayar ke Jepun. Kain baju dan 
barang-barangnya juga hilang sesudah menghisap rokok yang 
diberikan orang itu. 

XV. Syair Siti Zubaidah Perang Cina (Dewan Bahasa dan Pus- 
taka, Kuala Lumpur 1983) 

Syair SitiZubaidah Perang Cina mengisahkan peperangan 
yang berlaku antara Kembayat Negara dengan bantuan negeri 
Yunan (di wilayah China sekarang) dan negeri China. Kisah ber- 
mula dengan pertengkaran antara saudagar berida dan cincu 
wangkang dari negeri China. Cincu itu dipenjarakan, wangkang- 
nya dibakar. Raja Cina marah dan menyerang Kembayat. Putera 
Kembayat Zainal Abidin ditawan oleh lasykar Cina yang dipim- 
pin oleh tujuh orang puteri. Zubaidah, isteri Zainal Abidin 
mengembara ke negeri China bersama-sama Puteri Rukiah. 
Mereka membebaskan Zainal Abidin dari penjara. Dengan bantu- 
an kerajaan Yunan dan negara-negara lainnya, mereka menga- 
lahkan negeri China. Puteri-puteri Cina ditawan dan disuruh 
masuk Islam. 

Satu keistimewaan syair ini ialah raja Cina dan puteri- 
puterinya diberi gambaran yang positif. 

Adapun raja Cina yang bahari, 
puteranya tujuh orang puteri, 
semuanya perempuan muda bestari, 
baik parasnya sedang ugahari. 

Yang tua bernama Kilan Sura, 
ialah ke (non di) jadikan Bendahara, 
kerana negeri ia memper(l) ihara, 
gagah berani tidak terkira. 

Kilan Johan nama yang tengahnya, 
ialah konon jadi menterinya, 
sangat pahlawan pulak khabarnya, 
di negeri China sukar bandingnya. 

Kilan Jali nama yang satu, 
menjadi hakim khabarnya itu, 
sangat pendekar bukan suatu, 
bijak bestari bicaranya tentu. 

Seorang bernama Kilan Cahaya, 
ialah raja yang amat mulia, 
menggantikan kerajaan ayahanda dia, 
negeri China memerintahnya dia. 

Di negeri China sukar bandingnya, 
lagi berani serta gagahnya, 
parasnya elok tiada bandingnya, 
arif bijak ada padanya. 

Seorang bernama Kilan Suri, 
jadi jurutulis di dalam negeri, 
sangat bijak sukar dicari, 
pekerjaan menulis sehari-hari. 

Ialah konon yang bongsunya, 
terlalu sangat baik parasnya 
kira-mengira sangat pantasnya, 
apa-apa yang dikira sudah segeranya. 

Seorang bernama Kilan Syamsu, 
guru kepada puteri bongsu, 
tilik dan nazar di dalam kalbu, 
apa yang dikata semuanya tentu. 

Ilmu dipakainya sudah sejati, 
kepada tuk pekongnya berbuat bakti, 
menyembah berbalanya tiada berhenti, 
sangat terus mata dan hati. 

Negerinya China terlalu besar, 
beribu keti menaruh askar, 
menteri hulubalang kecil dan besar, 
sehari-hari memegang (i) stinggar. 

Sekalian pahiawan gagah berani, 
banyaknya tidak lagi terperi, 
ribu laksa kuda memberani, 
khabarnya masyhur ke sana sini. 

(hlm 26 - 8) 

Puteri-puteri Cina bukan sahaja baik parasnya juga pandai ber- 
main senjata. Demikian juga pahlawannya gagah berani. 
Adapun puteri Kilan Sura, 

Senjatanya daripada tembung cakera, 
bersendi dengan emas udara, 
bertatah intan pudi mutiara. 

Lakunya pantas sikapnya kena, 
memberi hati gundah-gulana, 
paras seperti patung cendana, 
putih bersih gemilang warna. 

Kilan Jali puteri yang bijak, 
senjatanya tembung emas dimasak, 
keningnya seperti awan ditulis, 
laksana bunga cempaka wilis, 
parasnya elok sangat majlis, 
anak rambutnya melentik wilis. 

Adapun Kilan Johar puteri, 
senjata emas tatah baiduri, 
kainnya lembut sutera masri, 
parasnya seperti anakan peri. 

Putih kuning badannya sedang, 
sedap manis mata memandang, 
pinggangnya ramping badannya bidang, 
bersambutan dengan lebernya jinjang. 

Sudah memakai ketiganya puteri, 
naik kuda pelana berseri, 
terkembang payung k(em) uncaknya seri, 
berjalan diiringkan segala menteri. 

Keempat pahlawan kepala perang, 
berjalan dahulu daripada orang, 
sikapnya berani terlalu garang, 
memberi dahsyat dipandang orang. 

Senjatanya tembung bersendi jazam, 
ada setengah membawa penggodam, 
janggutnya putih dadanya hitam, 
segala pahlawan bermacam ragam. 

Seorang pahlawan bernama Kao Sik, 
berani dan gagah serta cerdik, 
di belakangnya itu panah di situ, 
beraninya tidak mengenangkan situ. 

Berpuluh keti iaitu askarnya, 
masing-masing itu dengan alatnya, 
berkilatan rupa perisainya, 
berkibaran dipuput bayunya. 

(hlm 211-212). 

Syair ini selesai ditulis pada tahun hijrah 1343. Pengarang- 
nya tidak dikenal. 

Mengkaji sastera Melayu tradisi adalah amat sukar sekali. 
Menurut kajian Ismail Hussein, khazanah sastera Melayu tradisi 
yang terdiri 5,000 naskhah tulisan tangan dan 800 judul itu 
hanya 30 judul sahaja yang sudah diterbitkan secara ilmiah dan 
100 judul diterbitkan dalam keadaan yang kurang sempurna. 9 
Oleh kerana itu, kertas kerja yang berdasarkan sastera tradisi 
cetakan dan satu stensilan ini adalah jauh daripada lengkap. 
Misalnya dalam katalog yang disusun Ph.S. Van Ronkel 10 ada 
tiga buah syair yang menyebut Cina dan nama orang Cina 
sebagai judul syairnya, iaitu Syair Perang Cina di Montrado (KL. 


9 lsmail Hussein, 1971, "Malay Philology-Possible Contribution from 
Malaysia", Nanyang Ouarterly Volume 1. Number 3. Hlm 22. 

’°Ph.s. Van Ronkel, 1926. Supplement-Catalogus der Maleische en 
Minangkabausche, Handschriften, Leiden. 

144), Syair Kahwin Tan Tik Tjoe (KL. 180) dan Syair Baba Kong 
Sit (SN.H. 17). Di dalam ketiga-tiga buah syair ini pasti ada gam- 
baran tentang Cina yang menarik. Sayang, saya tidak sempat 
membaca ketiga-tiga buah syair ini. 

Kesimpulan 

Daripada isi sastera tradisi yang dihuraikan di atas 
nyatalah bahawa negeri China adalah sebuah negeri yang 
besar dan bersahabat baik dengan raja-raja di rantau ini. Per- 
kahwinan antara puteri Cina dan anak raja rantau ini sering ter- 
jadi. Daripada keturunan perkahwinan ini, ada yang menjadi 
raja tempatan. Raja Islam yang pertama di Jawa juga merupa- 
kan keturunan puteri Cina dengan ratu Majapahit. 

Orang Cina yang tinggal di rantau sebahagian besarnya 
adalah saudagar yang kaya-raya dan mempunyai hubungan 
yang baik dengan pihak berkuasa. Tidak kurang juga orang Cina 
yang berkuli. 

Orang Cina juga mempunyai sifat-sifat yang kurang baik, 
suka berjudi dan berkelahi sesama sendiri dan yang paling 
buruk, suka memperdayakan orang lain untuk keuntungan sen- 
diri. 

Tentang adat istiadat orang Cina, jarang diperkatakan 
kecuali di dalam karya yang moden seperti Hikayat Abdullah 
dan Hikayat Jahidin. Umumnya mereka digambarkan sebagai 
bukan Islam, tetapi banyak juga yang masuk Islam, terutama 
puterinya dan bercampur dalam masyarakat Melayu. 

TAHUN-TAHUN PERGOLAKAN DALAM 
NOVEL-NOVEL SHAHNON AHMAD 

Mohd. Yusof Hasan 

KERTAS KERJA ini membicarakan sepuluh buah novel 
Shahnon Ahmad yang dihasilkannya dari tahun 1965 - 1978: 
Rentung'' (1965), Terdedah (1965) Ranjau Sepanjang Jalan 2 
(1966), Protes (1967), Menteri (1967), Perdana (1969), 
Srengenge (1973), Sampah (1974), Kemelut (1977) dan Seluang 
Menodak Baung (1978). Dalam jangka masa 13 tahun itu, novel- 
novel ini menggambarkan zaman pergolakan dalam Shahnon, 
dan dalam masyarakatnya sendiri. 


'Lihat A. Teeuw, "Kesan-kesan Seorang Luar: Dua Novelet karangan 
Shahnon Ahmad", Dewan Bahasa, Mac 1966. Kuala Lumpur: Dewan Bahasa 
dan Pustaka. M. Noor Azam, "Tragedi Banggul Derdap", Dewan Bahasa, Jun 
1967, Kuala Lumpur: Dewan Bahasa dan Pustaka. M. Balfas, "Ulasan Buku 
Rentung", Dewan Bahasa, Januari 1970. Kuala Lumpur: Dewan Bahasa dan 
Pustaka. A.H. Johns, "Manusia Dalam Alam Tanpa Belas Kasihan", Dewan 
Sastera, Mac 1971. Kuala Lumpur: Dewan Bahasa dan Pustaka. "Sumbangan 
Shahnon Kepada Sastera Melayu Menakjubkan", Mingguan Malaysia 1974. 
"Man in a Merciless World", Search for Identity, Modern Literature and the 
Creative Arts in Asia, Angus & Robertson Publishers, Sydney. "Man in a Merci- 
less World", Tenggara 6, Universiti Malaya, Kuala Lumpur, or "Man in a Merci- 
less Universe: The Work of Shahnon Ahmad", Cultural Options and the Role of 
Tradition, Australian National University Press, Canberra, 1979. 

? Lihat A,H. Johns, 1979. "Man in Merciless Uniyerse: The Work of 
Shahnon Ahmad". Cultural Options and the Role of Tradition, Australian 
National University Press, Canberra. Tham Seong Chee, "Sikap Negatif Konser- 
vatif dan "Ritualism" dalam Sastera Melayu Moden", Mingguan Malaysia, 
21.7.1974. Llyod Fernando, "Hubungan Kesusasteraan Sukan Dengan 
Kesusasteraan Kebangsaan", Dewan Sastera, September 1971. Kuala Lumpur: 
Dewan Bahasa dan Pustaka. Mohd. Taib Osman, "Kesusasteraan Melayu dan 
Perubahan Sosiobudaya", Dewan Bahasa, Ogos 1974. Kuala Lumpur: Dewan 
Bahasa dan Pustaka. A. Bakar Hamid, "Beberapa Catatan Mengenai Kesusaste- 

Kajian tentang sepuluh buah novel ini memperlihatkan 
tiga perspektif yang saling berhubung kait: reaksi dan refleksi 
pengarang terhadap perkembangan masyarakat Melayu, pe- 
nyampaian tema dan gambaran perwatakan, dan pengeksploi- 
tasian bahasa dan stailnya. Daripada perspektif-perspektif inilah 
dapat dilihat ciri-ciri karya-karyanya dan perkembangan 
penulisannya dalam jangka masa tersebut. 

Terhasilnya novel-novel tersebut adalah daripada 
penglibatannya dalam perkembangan masyarakat Melayu. 
Shahnon Ahmad, yang dilahirkan dalam tahun 1933, mem- 
besar dalam suasana pergolakan politik termasuk kemelesetan 
ekonomi, kemunduran sosial dan keruntuhan moral yang jelas. 
Sebagai guru dan pemerhati politik, dia mencerminkan keada- 


raan Melayu dan Sudut Pertumbuhan Masyarakat", Dewan Bahasa. September 
1967. Kuala Lumpur: Dewan Bahasa dan Pustaka. Dan "Arah Perkembangan 
Kesusasteraan Melayu", Dewan Bahasa, Ogos 1973, Kuala Lumpur: Dewan 
Bahasa dan Pustaka. Vahaya Ismail, "Persoalan Latar belakang Sastera 
Malaysia", Dewan Sastera. April 1972. Kuala Lumpur: Dewan Bahasa dan Pus- 
taka. Siti Hawa Salleh, "Suatu Tinjauan Perkembangan Novel Melayu Dalam 
Masa Sepuluh Tahun", Dewan Babasa. 19 Disember 1968. Kuala Lumpur: 
Dewan Bahasa dan Pustaka. Achdiat K. Miharja, "Ranjau Sepanjang Jalan", 
Dewan Sastera, Jun 1972. Kuala Lumpur: Dewan Bahasa dan Pustaka. Mohd. 
Yusof Hasan, "Meninjau Selayang Pandang: Ranjau Sepanjang Jalan," Mas- 
tika Disember 1968. Kuala Lumpur; Penerbitan Utusan Melayu. Kassim 
Ahmad, "Pengarang Kita Hari ini dan Masalah-masalahnya", Dewan Sastera, 
Oktober 1973. Kuala Lumpur: Dewan Bahasa dan Pustaka., "Ranjau Sepanjang 
Jalan Karya Aneh", Sukses, Universiti Kebangsaan Malaysia, Bil. 2,1974. David 
J. Banks, 1972. "Changing Kinship in North Malaya", American Anthropologist, 
and "Islam and Political Change in Rural Malay Society: Shahnon Ahmad's 
Novels As Data", 1981. Buffalo: State University of New York. Mat Salleh 
Yaapar, "Shahnon’s. No Harvest but a Thorn: On the Fate of tjie Malay Peasan- 
try", 1980. Universiti Sains Malaysia, dan "Changing World-View and its Lite- 
rary Implications. The Case of Malay Literature", Conference of ASEAN Writers, 
1981, Manila. Pena Patriot, "Some Aspects of Recent Malay Literature”, Truth, 
April 1973. Rahman & Co., Batu Pahat, Vol I dan II Shahnon Afimad’s Novels: A 
Critical Evaluation", Truth, May-Jun 1973. Adwin Thumbo, "Shahnon Ahmad's 
No Harvest but a Thorn", Journal of Southeast Asian Studies, 1979, University 
0 f Singapore. Shahnon Ahmad menulis tiga artikel tentang novel-novel 
desanya: Aku Menulis "Ranjau Sepanjang Jalan", Dewan Masyarakat, Jun 
1969. Kuala Lumpur: Dewan Bahasa dan Pustaka. Shahnon Ahmad, 1979. 
Gubahan Novel Kuala Lumpur: Dewan Bahasa dan Pustaka. Originally it was a 
seminar paper presented at Faculty of Asian Studies, Australian National Uni- 
versity Canberra on 5 September 1968. "Rentung Berpusat Tiga: Egoism, 
Cinta Damai dan Selfishness", Dewan Sastera, Julai 1972. Kuala Lumpur: 
Dewan Bahasa dan Pustaka. "Rentung dan Ranjau Sepanjang Jalan: Satu Pe- 
ngakuan Yang Nakal", Widya, Julai 1973. Kota Bharu Balai Penerbitan Adabi. 

an tersebut di dalam karya-karya fiksyennya, bermula dari 
tahun 1956, apabila berusia 23tahun. Pada mulanya, nada kritik 
sosial digarapkan dalam cerpen-cerpen yang memperkatakan 
masaiah manusia dalam kehidupan seks, politik, ekonomi dan 
kepercayaan. Kemudian diterapkan masalah-masalah ini se- 
penuhnya di dalam novel-novelnya dari tahun 1965 hingga 
1978. 

Bersama perkembangan masyarakat Melayu, Shahnon 
berkembang dengan karya-karyanya yang melahirkan semangat 
Melayu moden. Kemunculannya sebagai penulis adalah secara 
kebetulan bersama dengan kemerdekaan tanahair. Selepas 
menterjemah dan menulis cerpen selama sepuluh tahun, 
Shahnon mulai menulis novel, dan semua karya fiksyennya 
bertemakan keadaan hidup sebenar masyarakat Melayu 
selepas mencapai kemerdekaan. Cerpen-cerpen awalnya men- 
dedahkan masalah kemiskinan di kampung yang digambarkan 
sebagai sebab utama punca konflik dan kegelisaftan masya- 
rakat. Sebaliknya, dia menggambarkan kehidupan kota yang 
penuh dengan kemewahan, yang melahirkan berbagai-bagai 
maksiat, keangkufian dan kepura-puraan. Daripada cerpen-cer- 
pen itu, Shahnon telah memperlihatkan dua kemungkinan. Per- 
tama, cerpen-cerpennya itu memberi asas yang kukuh kepada 
novel-novelnya yang lebih kaya dan kompleks. Kedua, penulis- 
an cerpen-cerpen itu memberi keyakinan yang lebih untuk 
dirinya berkembang sebagai seorang penulis novel yang serius. 
serius. 

Selepas mencapai kemerdekaan orang-orang Melayu 
ingin mempertahankan maruah mereka dengan memperbaiki 
sistem ekonomi yang tidak seimbang, menguasai bidang politik 
dan berjuang menegakkan bahasa dan kebudayaan Melayu 
sebagai bahasa dan kebudayaan kebangsaan. Usaha-usaha 
mereka ini telah ditentang secara langsung dan tidak langsung 
oleh pihak-pihak lain di tanahair mereka sendiri. Kemunduran 
orang-orang Melayu jelas terlihat dalam bidang-bidang 
ekonomi, politik dan kebudayaan. Pergeseran dalam perjuang- 
an mencapai kemajuan itu telah mencetuskan peristiwa per- 
gaduhan kaum dalam tahun 1969. Peristiwa ini telah 
menyebabkan perubahan dalam bidang ekonomi orang-orang 
Melayu. Kerana itulah dalam usaha kerajaan untuk membasmi 
kemiskinan, kerajaan telah campur tangan di dalam semua 

kegiatan ekonomi orang-orang Melayu pada semua lapisan 
masyarakat. Oleh kerana itu, lahirlah segelintir orang-orang 
Melayu yang kaya-raya. Kerajaan juga menggiatkan usaha- 
usaha kerjasama dengan kaum-kaum lain, tetapi ia ternyata 
telah menyebabkan berlakunya penyelewengan di kalangan 
orang-orang Melayu sendiri. 

Dalam tahun-tahun lima puluhan dan enam puluhan, 
orang-orang Melayu mulai sedar tentang kelemahan mereka 
dalam politik. Dalam tahun-tahun awal tujuh puluhan, berlaku 
proses perbandaran secara besar-besaran di kalangan masya- 
rakat Melayu. Dengan perkembangan perdagangan, kebendaan 
dan sekularisasi, orang-orang Melayu mulai sedar tentang identiti 
mereka. Perjuangan mencari identiti yang melahirkan buku-buku 
The Malay Dilemma (1970) oleh Dr. Mahathir Mohamad, Revolusi 
Mental (1971) oleh Senu Abdul Rahman dan tokoh-tokoh UMNO 
yang lain, dan Siapa yang Salah (1972) oleh Prof. Dr. Syed 
Hussein. Buku-buku ini secara eksplisit mendedahkan kelemah- 
an orang-orang Melayu dan cara-cara untuk mengatasinya. 

Dalam tahun-tahun yang sama orang-orang Melayu meng- 
hadapi kejatuhan ekonomi dan masalah sosial yang membawa 
kepada kebangkitan petani pada tahun 1974/1975 di Kedah, 
yang menyebabkan sekali lagi kerajaan berhadapan dengan 
masalah orang-orang Melayu. Dalam waktu yang sama orang- 
orang Melayu telah mengubah perhatian mereka yang lebih 
kepada Islam sebagai unsur perpaduan ummah, selaras 
dengan kebangkitan semula arus keislaman antarabangsa. 

Tema dalam novel-novel Shahnon, mencerminkan tahun- 
tahun pancaroba itu dan memperlihatkan perubahan sikap dan 
nilainya. Pada mulanya dia menulis kerana mencari nama dan 
kemasyhuran, dengan mendedahkan masalah-masalah sosial, 
ketidakadilan dan rasuah. Kemudian apabila dia mula menulis 
no vel, sikapnya semakin serius dan bertanggungjawab untuk 
menulis dan menjadi pejuang masyarakatnya. Dia men- 
dedahkan banyak persoalan hidup orang-orang Melayu. Novel- 
no vel desanya telah berjaya menimbulkan masalah kemiskinan 
luar bandar dan kegigihan perjuangan para petaninya untuk 
survival. Novel-novel kotanya, menggarapkan perjuangan 
ekonomi, sosial dan spiritual manusia. Dalam usaha untuk 
mencari kesejahteraan bagi orang-orang Melayu, Shahnon 

amat percaya bahawa kemiskinan, buta huruf dan penindasan 
masyarakat perlu dikikiskan. 

Dalam novel-novelnya, Shahnon terus-menerus memper- 
lihatkan dua tema yang besar: kepimpinan dan kemiskinan. Dia 
menunjukkan bahawa kualiti kepimpinan, sikap bertanggung- 
jawab dan mempunyai keupayaan kepimpinan adalah penting 
di dalam sesebuah masyarakat. Kebanyakan novelnya mem- 
bicarakan pemimpin-pemimpin di luar bandar dan pemimpin- 
pemimpin kebangsaan. Dalam novel Rentung, dia memaparkan 
kewibawaan kepimpinan ketua kampung di situ telah dapat 
menyelesaikan masalah anak buahnya. Novel itu bertemakan 
kemiskinan, tetapi sikap kepimpinan yang baik itu telah dapat 
mengatasi semua masalah. 

Model kepimpinan yang bertanggungjawab digambarkan 
oleh Shahnon melalui Pak Senik dalam Rentung, dan Menteri 
Bahadur dalam Menteri. Pak Senik, seorang ketua kampung 
yang memperlibatkan sikap kepimpinan yang baik dan jujur 
demi kesejahteraan anak buahnya; Menteri Bahadur, seorang 
menteri kabinet yang sungguhpun mempunyai kelemahan- 
kelemahan dalaman, tetap menerima tanggungjawab sebagai 
pemimpin kebangsaan demi keselamatan bangsanya. Akhirnya 
kedua-dua pemimpin itu berjaya dalam usaha mereka. 

Shahnon juga memaparkan tema kepimpinan dalam per- 
gerakan belia dan kebangkitan rakyat. Dalam novel Protes, Lok- 
man menjadi pemimpin pergerakan belia dan berjaya mem- 
bawa ahli-ahlinya ke jalan kebajikan. Dalam novel-novel 
Kemelut dan Seluang Menodak Baung, terdapat pemimpin- 
pemimpin seperti Pak Mat dan Fatah, yang berjaya memimpin 
para nelayan dan petani menentang pihak yang berkuasa. 
Mereka adalah pemimpin-pemimpin grass roots yang benar- 
benar memahami masalah orang-orangnya untuk keadilan 
sosial. Kepimpinan jenis ini adalah berbeza daripada kepimpin- 
an tradisional, tokoh-tokoh politik dan golongan elit. Shahnon 
ingin menunjukkan bagaimana daripada golongan rakyat biasa 
gendiri dapat melahirkan pemimpin yang berwibawa. Pemim- 
pin ini juga digambarkan berbeza dengan pemimpin yang 
dipilih melalui proses pengundian, yang gagal memper- 
juangkan nasib rakyat, tetapi lebih banyak memperjuangkan 
kepentingan diri. Dalam memperlihatkan kegelisahan pemim- 
pin-pemimpin itulah, Shahnon berjaya menggambarkan per- 

masalahan dan kekusutan dalam kepimpinan. 

Shahnon mempunyai sikap yang kritis terhadap kepimpin- 
an yang lemah dan mendedahkannya di dalam novel-novelnya. 
Dia menonjolkan pemimpin-pemimpin yang mementingkan 
diri sendiri. Tuk Penghulu dalam Ranjau Sepanjang Jalan, 
diperlihatkan sebagai ketua yang bermata duitan. Dia tidak 
banyak berjuang untuk anak buahnya, malah berusaha mengeks- 
ploit mereka. Encik Adnan dalam novel Terdedah, adalah wakil 
rakyat yang mementingkan perjuangan seksnya sahaja. Tokoh- 
tokoh politik dalam novel Perdana pula, terlibat dalam perjuangan 
mencari kuasa untuk diri mereka sendiri. 

Kepimpinan yang lemah membawa angkara kepada 
rakyat, dan kebangkitan rakyat terhadap mereka jelas digam- 
barkan dalam novel-novel Terdedah, Menteri, Kemelut, dan 
Se'uang Menodak Baung. Shahnon menggambarkan mereka 
sebagai terperangkap di dalam berbagai-bagai kekecewaan dan 
kemusnahan dalam kehidupan yang penuh tekanan dan cabar- 
an. Di satu pihak rakyat berusaha untuk survival, tetapi di satu 
pihakyang lain, pemimpin-pemimpin mereka berjuang mencari 
kepuasan, kedudukan, status, kemegahan dan kepuasan 
peribadi. 

Shahnon juga menerapkan tema kemiskinan dalam novel- 
novelnya, yang menjadi ciri utama menimbulkan persoalan di 
desa dan di kota. Dalam Rentung, ternyata kemiskinan telah 
menyebabkan Dogol menjadi tamak dan menyeleweng, yang 
menyebabkan perpecahan dalam masyarakat kampungnya. 
Dalam Ranjau Sepanjang Jalan, kemiskinanlah yang telah 
melumpuhkan perjuangan petani dalam menentang alam. 
Dalam Srengenge, kerana kemiskinan maka manusia memper- 
cayai unsur-unsur karut-marut untuk memugar bukit. Dalam 
novel-novel Kemelut dan Seluang Menodak Baung, kemiskinan 
disebabkan oleh keadaan ekonomi dan menyebabkan rakyat 
menentang pemimpin mereka. 

Dalam tema-tema kepimpinan dan kemiskinan pengarang- 
nya telah menggambarkan kekacauan psikologi watak-watak- 
nya dengan memaparkan watak-watak gils ganas dan juga 
kematian, sepeCi yang terdapat dalam novel-novel Ranjau 
Sepanjang Jalan, Menteri dan Perdana. Ciri-ciri keganasan 
dalam novel-novel Shahnon digambarkan dalam tiga bentuk. 
Pertama dengan cara keganasan sesama manusia, seperti 

dalam novel Seluang Menodak Baung. Kedua, keganasan manu- 
sia terhadap binatang, seperti yang terdapat dalam Srengenge 
dan Seluang Menodak Baung. Ketiga, terdapat keganasan 
dalam mimpi watak-wataknya seperti di dalam Ranjau Sepan- 
jang Jalan, Terdedab, Menteri dan Seluang Menodak Baung. 
Unsur-unsur keganasan adalah bertujuan untuk mendedahkan 
konflik dalaman watak-wataknya. 

Kebanyakan kejadian kematian di dalam novel-novel 
Shahnon adalah untuk menimbulkan rasa simpati dan kekece- 
waan. Ini dapat dilihat dalam novel Rentung, terdapat kematian 
Pak Kasa dan Dogol. Dalam Ranjau Sepanjang Jalan, terdapat 
kematian Lahuma. Dalam Srengenge, terdapat kematian Imam 
Hamad. Juga dalam novel Kemelut, kematian akibat pencemar- 
an dan dalam Sampah, terdapat kematian yang diharap-harap- 
kan oleh seorang pengemis. 

Shahnon bersikap sinis dalam memaparkan tema kepim- 
pinan dan kemiskinan ini. Dalam Terdedah, dia cukup sinis 
terhadap pemimpin-pemimpin Melayu seperti Encik Adnan, 
Fakar dan Sharifah Shuhada. Dalam Menteri, diperlihatkan bagai- 
mana seorang menteri yang tidak dapat memimpin keluarganya 
sendiri, apatah lagi untuk memimpin negaranya. 

Dalam membentangkan tema kemiskinan, melalui novel 
Ranjau Sepanjang Jalan, Shahnon memaparkan kesempitan 
hidup manusia di tengah-tengah dakwaan para pemimpin, 
bahawa negara ini makmur ketika itu. Dia menggambarkan 
bagaimana para nelayan terseksa di tengah-tengah kemajuan 
pembinaan kilang-kilang kepunyaan para kapitalis dalam novel 
Kemelut. Dalam Seluang Menodak Baung pula, Shahnon mem- 
bawa nada ironis tentang perjuangan golongan yang berhor- 
mat wakil rakyat. 

Novel-novel Shahnon banyak mengemukakan tema-tema 
yang sudah sering dibicarakan orang tetapi cara beliau 
memaparkan permasalahannya itu lebih kuat dan berjaya. Isu- 
isu keagamaan, sosial dan politik dalam tahun-tahun dua puluhan 
dan tiga puluhan itu digarap semula simbol gunung dalam 
novel Putera Gunung Tahan oleh lshak Haji Muhammad, 
dicerna semula dengan lebih hebat lagi dalam novel Srengenge 
dengan teknik arus kesedarannya. Novel-novel dulu yang mem- 
perkatakan watak- watak wanita seperti dalam Hikayat Faridah 
Hanum oleh Syed Syeikh al-Haj, lakah Salmah? oleh Ahmad 

Rashid Talu, dan Salina oleh A. Samad Said telah diterapkan 
dalam novel-nove! Shahnon melalui novel Terdedah, dengan 
Sharifah Shuhadanya, dan Ranjau Sepanjang Jalan dengan 
Jehanya. 

Melalui novel-novelnya juga, Shahnon telah menggam- 
barkan perubahan- perubahan dalam masyarakatnya. Secara 
kebetulan, dia muncul bersama detik-detik pergolakan dalam 
masyarakat bangsanya.Terdapat konflik fizikal dalam perjuang- 
an desa dalam Rentung dan Ranjau Sepanjang Jalan, kegelisah- 
an sosial, moral dan keagamaan dalam Terdedab dan Protes, 
pancaroba politik dan nasionalisme dalam Menteri dan Perdana, 
kegelisahan mental dalam Srengenge dan Sampah, dan 
kegelisahan sosial yang baru dalam Kemelut dan Seluang 
Menodak Baung. 

Perkembangan terakhir Shahnon, dari pertengahan tahun- 
tahun tujuh puluhan, ialah memberi tempat pada Islam dalam 
karya-karya selanjiitnya. 3 Mungkin selepas menghasilkan 


3Lihat "Dasar Penulisan Novel dan Cerpen", Dewan Sastera, Disember 
1975. Kuala Lumpur: Dewan Bahasa dan Pustaka. "Mempertajam Sensitiviti 
dan Persepsi", Jurnal Masakini, 1976. Penang: USM - KKBS. "Ke Mana Harus 
Kita Pergi", Dewan Sastera, Ogos 1976. Kuala Lumpur: Dewan Bahasa dan Pus- 
taka. "Sastera Melayu dan Islam," Hari Sastera, Kuala Terengganu, Julai 1978. 
"Penerapan Islam Menerusi Tulisan Kreatif", Kesusasteraan dan Etika Islam, 
Kuala Lumpur: Penerbitan Fajar Bakti. "Kesusasteraan: Antara Yang Hak 
dengan yang Batil", Symposium on Malay Literature, Penang, Disember 1979. 
Universiti Sains Malaysia. "Sastera yang Hak yang Berakhlak", Dewan 
Masyarakat, Mac 1980. Kuala Lumpur: Dewan Bahasa dan Pustaka. "Sastera 
Dalaman Pembinaan Akhlak - Satu Ftenungan dari Sejarah Sastera Melayu", 
Hari Sastera, lpoh, April 1980; "Sastera sebagai Cabang lbadah", Al-Arqam, 
Februari 1981. Kuala Lumpur. "Pemeliharaan Nilai-nilai Sosial dan Kebudayaan 
Islam Dalam Menghadapi Pembangunan Perindustrian", National Seminar on 
Development Concept, Kuala Lumpur, Mac 1981. "Penulisan Kreatif- Persoalan 
Nilai Dalam Penghasilan", Writers' Seminar, ITM, Kuala Lumpur, April 1981; 
"Islam dan Cabaran Pembangunan", Al-Arqam, Jun-Julai 1981 Kuala Lumpur. 
"Nilai Imaginasi Menurut Islam", "Merasai dan Memusuhi Nikmat Allah", dan 
"Etika Islam: Alternatif yang Sah bagi Kita”, Kesusasteraan dan Etika Islam, 
Kuala Lumpur; Penerbitan Fajar Bakti. "Konsep Cereka Islam: Masih Satu Catat- 
an Awal", Darul-lman Symposium, Kuala Terengganu, Disember 1981; "Cinta", 
Dewan Sastera, November 1982. Kuala Lumpur: Dewan Bahasa dan Pustaka. 
"Masalah Kegiatan Kesusasteraan sebagai Satu Ibadaft”, Dewan Sastera, 
Januari 1983. Kuala Lumpur: Dewan Bahasa dan Pustaka. "Sastera Islam Ber- 
teraskan Pandangan Hidup Islam", Dewan Sastera, Mac 1983, Kuala Lumpur: 
Dewan Bahasa dan Pustaka. "Nilai Perasaan Intelek dan Wahyu di Dalam 
Kesusasteraan", Mastika, April - Mei 1983. Kuala Lumpur: Utusan Melayu 
Press. "Sastera Islam: Antara Dalam Diri dengan Luar Diri”, Dewan Sastera, 

novel-novel yang penuh kegelisahan itu, Shahnon mencari 
jalan terhadap penyelesaiannya kepada Islam. Bermula dari 
tahun 1976 hingga kini, beliau telah menghasilkan lapan buah 
cerpen: "Riak" (1976), "Kemelut" (1977,) "Ada" (1978), "Mayat 
dan Keluarga" (1981), "Tonil Purbawara" (1982), "Dongeng 
Merdeka" (1982), "Hati Seorang Pemimpin" (1983) dan "Ung- 
kapan" (1985). Manakala novelnya yang membawa nada ke- 
islaman ialah Al-Syiqaq I (1985). Nove! tersebut memperlihatkan 
penghijrahan roots penceritanya dari Patani, Selatan Thailand 
ke Kedah. 

Sebagai seorang pengarang dan seniman, Shahnon me- 
nitikberatkan tentang teknik dan stailnya. Sebagai seorang 
Melayu, Shahnon mementingkan kesejahteraan bangsanya dan 
sebagai seorang manusia, Shahnon memperjuangkan per- 
soalan-persoalan kemanusiaannya. Kejayaannya sebagai 
novelis adalah kerana dia mempunyai kekuatan dalam 
memahami masalah masyarakat Melayunya. Shahnon begitu 
bijak dalam memilih tema dan memaparkan setiap watak 
dengan cara dan gaya serta penggunaan bahasa yang kuat 
telah menjadikan karya-karyanya kuat dan segar. 

Novel-novel Shahnon menggambarkan perubahan-per- 
ubahan dalam masyarakat Melayu. Secara langsung, dia me- 
numpukan perhatian kepada peristiwa-peristiwa dan perasaan 
manusianya dan mengubahkannya, melalui kreativiti imagina- 
tifnya, untuk menjadi karya sastera. Dia amat ghairah menim- 
bulkan isu-isu kesedaran kebangsaan, pembangunan negara 
dan identiti bangsanya. Dengan mendedahkan masalah- 


Mei 1983. Kuala Lumpur: Dewan Bahasa dan Pustaka. "Pembangunan 
Masyarakat Islam", Utusan Malaysia, 28,-29 dan 30 Disember. Kuala Lumpur: 
Utusan Melayu Press. 

masalah masyarakat semasa, dia ingin mengajak para pem- 
baca menyelesaikannya sebagai tanggungjawab moral dan 
sosial. Dalam karya-karya terbarunya, dia dengan cara yang 
jelas dan eksplisit, memperlihatkan satu penglibatan peribadi 
dalam usaha-usaha penerapan Islam dalam kesusasteraan. 

Shahnon dianggap oleh pembaca Melayu sebagai peng- 
analisa masyarakat dan pengarang, kerana tanggungjawab 
sosialnya yang sentiasa bersinambung dalam seluruh 
karyanya. Sebagai pembicara sosial, dia amat peka dengan 
perubahan-perubahan masyarakat dan karya-karyanya mencer- 
minkan perubahan-perbuahan tersebut. Sebagai pengarang, 
dia merasa terlibat terus untuk menjadikan kesusasteraan 
sebagai agen perubahan. Daripada persepsi dan sensitiviti 
inilah Shahnon terus-menerus menghasilkan karya-karyanya 
dari tahun 1956 hingga 1985 ini: bermula dengan cerpen-cer- 
pen yang memaparkan persoalan yang ringan terus kepada 
masalah desa dan kota yang serius dan berat. Daripada 
memaparkan tema-tema pergolakan kemiskinan dan kepimpin- 
an, kini Shahnon membawa persoalan bubungan manusia 
dengan Allah Azzawajalla. 

MASALAH-MASALAH MUTAKHIR 
TENTANG PENDIDIKAN 
SASTERA MELAYU Dl SEKOLAH-SEKOLAH 
MENENGAH 

Dl MALAYSIA DAN SERANTAU 
NUSANTARA 

Ramli Isin 

DALAM pebincangan ini saya cuma akan memfokuskan kepada 
masalah-masalah dan fenomena-fenomena yang muncul di 
sekolah-sekolah menengah di Malaysia sahaja. Ini sengaja saya 
lakukan kerana ada beberapa faktor yang menghalang saya 
untuk meluaskan ruang lingkup pembicaraan saya kepada 
sekolah-sekolah menengah serantau nusantara. Di samping 
faktor-faktor waktu yang amat singkat yang diberikan kepada 
saya untuk mendapatkan maklumat mengenai hal tersebut 
terutama dari Singapura, Brunei dan juga Indonesia, saya fikir 
untuk membicarakan masalah-masalah yang timbul di sekolah- 
sekolah di negara tersebut sebaik-baiknya saya harus men- 
dasarkan kepada suatu pengamatan dekat ataupun melalui 
soal selidik, bukannya sekadar mendasarkan kepada sukatan 
pelaiaran atau pembacaan rencana- rencana singkat seperti 
yang saya lakukan. Saya sempat membaca beberapa buah 
rencana yang menyentuh tentang pengajaran sastera Indonesia 
dan pembinaan apresiasi sastera, pelajaran puisi di sekolah 
menengah dan peranan dan kedudukan pengajaran sastera. 
Dalam pengembangan sastera yang dicetuskan oleh Deon S. 
Oemarjati dan M.S. Hutagalung, mereka juga menyentuh 
masalah-masalah pengajaran dan pembelajaran. Namun 

begitu saya kira maklumat-maklumat itu masih jauh daripada 
cukup. 

Berdasarkan sukatan pelajaran yang digunakan terutama 
di Singapura dan Brunei, kedudukan geografis dan keadaan 
masyarakat yang hampir sama, tidaklah terlalu meleset kalau 
saya membuat andaian atau kesimpulan di akhir pembicaraan 
ini, bahawa masalah-masalah dan fenomena-fenomena yang 
terdapat di sekolah-sekolah menengah di Malaysia, juga ter- 
dapat di sekolah-sekolah menengah di negara-negara jiran 
serantau itu. 

Walaupun topik ini sederhana sifatnya, namun bagi saya 
untuk membincangkannya adalah amat kompleks. Pelbagai 
masalah adalah disebabkan oleh beberapa faktor. Di antaranya 
ialah sukatan pelajaran, kaedah pengajaran dan pendidikan, fal- 
safah pengajaran dan pendidikan, kaedah penilaian, kesesuaian 
dan kemudahan bahan-bahan pengajaran wajib dan tambahan, 
sikap dan minat murid-murid serta guru-guru, suasana atau 
atmosfera persekitaran tempat belajar, latar belakang murid- 
murid, pusat- pusat latihan perguruan seperti maktab-maktab 
dan juga pusat-pusat pendidikan. Di antara satu dengan lain 
amat erat hubung kaitnya dan ia merupakan suatu lingkaran 
yang tidak mungkin diputuskan. Sekiranya terdapat kepincang- 
an, kelemahan atau kurang mendapat perhatian yang wajar 
pa'da mana-mana bahagian itu, kesannya amat dirasakan oleh 
bahagian-bahagain lain. Akibatnya akan menimbulkan pelbagai 
masalah dalam pengajaran, pendidikan dan pembelajaran mata 
pelajaran kesusasteraan Melayu itu. 

Setiap aspek itu sama-sama berfungsi dan bertanggung- 
jawab sepenuhnya bagi mencapai objektif dan matlamat peng- 
ajaran, pendidikan dan pembelajaran mata pelajaran tersebut, 
sebagaimana yang digariskan oleh Pusat Perkembangan 
Kurikulum, Kementerian Pelajaran Malaysia, di dalam sukatan 
pelajaran Kesusasteraan Melayu bagi tingkatan empat dan 
lima. Dalam konteks ini walaupun bagi tingkatan enam belum 
lagi digariskan secara konkrit, namun pada hemat saya tentulah 
tidak jauh berbeza dengan objektif dan matlamat yang tercan- 
tum dalam sukatan pelajaran bagi tingkatan empat dan lima itu. 

Jika direnung dan diteliti akan objektif dan matlamat peng- 
ajaran, pendidikan dan pembelajaran yang tercantum itu, tidak 
dapat dinafikan tentang keidealannya. Di dalamnya secara 

eksplisit mahupun implisit terkandung nilai-nilai falsafah peng- 
ajaran, pendidikan dan pembelajaran itu sendiri yang boleh 
memupuk minat ke arah apresiasi dan pemahaman nilai-nilai 
kemanusiaan, kemasyarakatan dan kebudayaan yang terung- 
kap di dalam karya-karya itu. Dari sini diharapkan nilai-nilai ter- 
sebut akan menyerap ke jiwa murid-murid agar menjadi 
seorang warganegara yang bermoral, berhemah tinggi serta 
berdisiplin. 

Di samping itu terkandung juga objektif dan matlamat 
yang mengarah kepada mengenali akan bentuk-bentuk 
kesusasteraan itu sendiri: puisi, cerpen, drama, novel dan sajak 
sebagai ciptaan kreatif imaginatif. Ini pun sekiranya mata 
pelajaran kesusasteraan Melayu itu dapat diajar atau disam- 
paikan secara wajar atau sebagaimana mestinya. 

Walau bagaimanapun dalam bidang pendidikan, pengajar- 
an dan pembelajaran sejak dahulu hingga kini, perkembangannya 
sentiasa mengalami pelbagai dilema dan fenomena walaupun 
pelbagai teori dan kaedah baru diperkenalkan. Namun dalam 
melaksanakannya, harus diakui tidak ^emua teori, konsep, kaedah 
atau falsafah pendidikan dan pengajaran itu dengan mudah, sem- 
purna dan mengesankan dapat diterapkan dan disalurkan kepada 
sasaran terakhirnya iaitu murid-murid. Apakah dilema dan 
fenomena yang muncul itu pernah terfikir atau terduga oleh 
mereka yang membuat atau menyusun sesuatu rancangan, kon- 
sep atau kaedah itu apabila hendak dilaksanakan? Memanglah 
sesuatu rancangan atau kaedah (apalagi sesuatu yang baru) yang 
hendak dilaksanakan, terpaksa berhadapan dengan pelbagai rin- 
tangan dan ha!angan. Bertolak dari sini mungkin pihak-pihak yang 
terlibat itu cuba atau dapat menganalisis tentang fenomena 
tersebut dan mencari jalan untuk mengatasi serta mengurangi- 
nya, demi mencapai objektif dan matlamat yang diharapkan. 

Matlamat dan Orientasi Peperiksaan 

Walaupun dalam sukatan pelajaran kesusasteraan Melayu 
di tingkatan empat dan lima tidak dicantumkan secara jelas 
bahawa matlamat pengajaran, pendidikan dan pembelajaran 
mata pelajaran tersebut untuk peperiksaan, namun sehingga hari 
ini kenyataannya adalah ke arah itu. Orientasinya adalah untuk 
menghadapi peperiksaan. Dan hal ini berterusan sehingga ke 

tingkatan empat, maktab perguruan, fakulti ataupun pusat pen- 
didikan. 

Bagi murid-murid dan pelajar-pelajar, matlamatnya yang 
utama ialah untuk memperolehi markah atau kelulusan yang 
paling cemerlang. Dan bagi pengajar atau pendidik pula, mat- 
lamat pengajarannya ialah untuk melihat hasilnya mencapai 
peratus kelulusan yang terbaik. Justeru itu tumpuan pengajaran- 
nya ialah untuk menuangkan sebanyak mungkin isi pengajaran 
demi keperluan peperiksaan itu walau dengan cara apa sekali- 
pun. Penekanannya lebih kepada memberi pengetahuan: fakta, 
teori atau konsep kefahaman demi menjaga sekolah dan maruah 
diri, terutama sekolah-sekolah swasta dan sekolah-sekolah 
menengah yang ternama, tetapi kurang memikirkan tentang 
keberkesanan dan penghayatan ataupun yang bersifat efektif 
sebagaimana yang diharapkan oleh sukatan pelajaran. Kita 
boleh mengemukakan soalan tetapi berapa orang pelajarkah 
yang benar-benar berminat dan dapat mengenali karya-karya 
yang bermutu dalam kesusasteraan Melayu itu? Berapa orang 
pelajarkah yang benar-benar membaca karya-karya sama ada 
puisi, cerpen, naskhah drama mahupun novel selain daripada 
yang diwajibkan? Apalagi untuk cuba memupuk dan menggalak- 
kan mereka menghasilkan sesuatu karya sastera itu. Sehingga 
hari ini pada hemat saya sangat-sangat mengecewakan. 

Dalam matlamat untuk menghasilkan atau menciptakan 
karya, lebih-lebih lagi kepada pelajar bukan bumiputera, kita 
boleh bertanya lagi, berapa orang pelajarkah yang benar-benar 
mahu menceburkan diri mereka secara aktif dan secara 
sukarela dalam persatuan ataupun kumpulan-kumpulan yang 
ada hubungan dengan kesusasteraan Melayu yang mereka 
pelajari? Kemungkinan besar hal ini terjadi kerana ia tidak 
banyak membantu mereka dalam menghadapi peperiksaan, 
walaupun aktiviti-aktiviti kesusasteraan yang mereka ceburi itu 
bersifat ko-kurikulum. 

Dalam konteks pengajaran, pendidikan dan pembelajaran 
yang berorientasikan peperiksaan ini pun ternyata masih lagi 
belum mencapai hasil yang memuaskan pada kebanyakan 
sekolah di negara kita. Pelbagai masalah dan rintangan terpaksa 
dihadapi oleh para guru dan murid. 

Matlamat yang berorientasikan peperiksaan dan per- 
masalahan yang timbul sewaktu di tingkatan empat dan lima itu 

berterusan di tingkatan enam rendah dan atas. Kalau di tingkatan 
empat dan lima guru atau murid cuma diwajibkan membaca 
beberapa buah buku teks wajib yang mencakupi pelbagai ben- 
tuk atau genre kesusasteraan. Di tingkatan enam pula, di sam- 
ping membaca buku-buku teks wajib itu mereka juga terpaksa 
berhadapan dengan topik sejarah perkembangan kesusastera- 
an Melayu klasik dan moden yang cukup luas bidangnya secara 
tiba-tiba. Luas di sini saya maksudkan kerana pelajar dan guru 
juga terpaksa berhadapan dengan perkembangan kesusastera- 
an moden di Indonesia. 

Kesulitan ini terus saja lebih dirasakan oleh murid-murid 
yang datang dari aliran sains sewaktu berada di tingkatan 
empat dan lima. Bagi mereka mata pelajaran kesusasteraan 
Melayu itu baru diperkenalkan secara formal di tingkatan enam 
ini. Mereka mengambil mata pelajaran ini: kerana mereka meng- 
anggap lebih mudah untuk mendapat kelulusan baik kerana 
mereka cuma perlu membaca dua buah novel, dua buah anto- 
logi puisi (klasik dan moden) dan dua buah hikayat di samping 
topik sejarah perkembangan kesusasteraan Melayu itu. Namun 
apakah anggapan ini benar? Dan kesannya tentu sahaja dirasa- 
kan oleh guru yang mengajar. Mereka terpaksa berhadapan 
dengan dua kelompok pelajar yang datang dari dua aliran atau 
lebih pendidikan dan pelbagai peringkat pencapaian pula. 
Untuk mengatasi ini apakah guru terpaksa mengajar secara 
kelompok sedangkan masa yang diperuntukkan untuk pengajar- 
an mata pelajaran kesusasteraan Melayu ini amat pendek dan 
sedikit? 

Buku Teks, Bacaan Tambahan dan Kemudahan 

Pengajaran dan pendidikan mata pelajaran Kesusasteraan 
Melayu di tingkatan empat hingga lima ini sebenarnya bukan- 
lah memadai dengan mewajibkan pembacaan kepada beberapa 
buah buku teks itu sabaja. Bahan-bahan bacaan tambahan 
yang bersangkutan dengan kesusasteraan Melayu itu amat 
penting digalakkan mereka mambacanya. Dan hal ini seharus- 
nya tersedia serta kemaskini sifatnya di setiap sekolah, lebih- 
lebih lagi sekolah-sekolah yang terletak jauh dari bandar: sama 
ada berupa novel, antologi puisi atau cerpen, naskhah drama 
mahupun esei kritikan yang ada di dalam majalah-majalah, 

akhbar-akhbar dan juga jurnal-jurnal. Bahan- bahan ini cukup 
membantu bagi meningkatkan lagi penghayatan pemahaman 
murid-murid dan juga bagi menambahkan lagi ilmu selain 
daripada yang didapati di dalam bilik darjah. Apa yang penting 
di sini ialah dasar semangat dan minat yang kukuh bagi 
memahami dan menghayati bahan-bahan itu harus ditanam- 
kan terlebih dahulu oleh guru. Tanpa semangat, minat dan 
dasar yang kukuh tentu sahaja matlamat dan objektif itu sukar 
dicapai. 

Dalam konteks buku-buku teks dan bahan-bahan bacaan 
tambahan ini, bagi saya perpustakaan atau sudut bacaan 
merupakan satu institusi ilmu yang penting dan harus wujud di 
sesebuah sekolah di samping guru, sebagai pusat rujukan atau 
penyebar ilmu pengetabuan untuk semua peringkat umur dan 
persekolahan. Kecekapan seseorang pustakawan atau guru 
pengawas perpustakaan atau sudut bacaan sekolah dalam 
mengurus dan memilih bahan- bahan bacaan tambahan, amat 
berperanan dalam mengatasi beberapa masalah yang timbul 
itu. Tentu saja kurang sesuai kalau perpustakaan sesebuab 
sekolah itu didereti oleh puluhan jilid ensiklopedia yang tebal- 
tebal, walaupun cuma ada sehalaman dua sahaja yang menyen- 
tuh tentang kesusasteraan dunia - sedangkan novel-novel, 
antologi-antologi tidak terdapat dengan sewajarnya. Bahan- 
bahan tersebut amat diperlukan terutama oleh murid-murid di 
tingkatan enam. Walau bagaimanapun seseorang pustakawan 
atau pengawas sudut bacaan sesebuah sekolah itu tidak 
mungkin bergerak cergas sekiranya tidak mendapat restu dan 
araban daripada guru besar ataupun pengetuanya. Dalam hal 
ini kewangan adalah merupakan faktor utama. 

Aspek lain yang harus diperhatikan oleh pihak-pihak yang 
berwibawa dalam penyediaan dan penentuan buku-buku teks 
dan bacaan tambahan ini, terutamanya Biro Buku Pelajaran dan 
Pusat Perkembangan Kurikulum, ialah memikirkan sedalam 
dan seteliti mungkin tentang kesesuaian dan kebolehan murid- 
murid dan juga guru-guru yang mengajar. Lantaran mereka 
inilah yang secara langsung berhadapan dengan buku teks atau 
bacaan tambahan itu. Sepanjang pengetahuan saya penyedia- 
an dan pemilihan buku-buku teks dan bacaan tambahan dalam 
mata pelajaran Kesusasteraan Melayu ini, adalah dilakukan 
daripada bahan-bahan yang telah sedia diterbitkan: baik puisi, 

novel, cerpen mabupun naskhah drama (yang baru diperkenal- 
kan dua tahun kebelakangan). Ini bukan bermakna semua 
bahan itu tidak sesuai, namun dalam hal ini saya berani 
menegaskan memang ada terdapat beberapa yang tidak sesuai 
atau kurang sesuai untuk kegunaan murid-murid di tingkatan 
empat, lima dan enam kerana terlalu tinggi dan sukar untuk 
difahami oleh pelajar-pelajar yang belum mendapat dasaryang 
sewajarnya, terutama buku teks antologi Drama Tiga Zaman 
(bagi tingkatan empat dan lima) itu. Falsafah kemanusiaan yang 
terkandung di dalamnya tidak terselam oleh pelajar-pelajar. 

Pada hemat saya para sasterawan itu sewaktu mereka 
menghasilkan karya-karya mereka, tentunya tidak terfikir 
langsung bahawa karya mereka itu untuk dijadikan bacaan wajib 
di sekolah-sekolah. Mereka tentunya tidak pernah memikirkan 
tentang kesesuaiannya dengan kebolehan para palajar. Lantas 
yang berperanan di sini ialah penyusun atau penyelenggara 
yang juga tidak pernah terfikir bahawa hasil selenggaraan 
mereka itu akan menjadi buku-buku teks atau bacaan tambah- 
an. Oleh itu beberapa faktor harus diperhatikan dan dielakkan 
sewaktu membuat pemilihan ini. Bagi saya seseorang penyusun 
atau penyelenggara itu seharusnya terdiri daripada mereka 
yang pernah berkecimpung dalam bidang pengajaran, yang 
mahir dalam selok-belok pembelajaran. 

Pada pandangan saya penyediaan dan penyusunan buku- 
buku teks dan bacaan tambahan ini buat masa-masa akan 
datang haruslah dipandang serius oleh Biro Buku Pelajaran. Ini 
untuk mengelakkan terlalu banyak masalah yang timbul kepada 
pelajar dan juga kepada pengajar. Pada peringkat tingkatan 
empat dan lima pada hemat saya isi karya-karya yang disusun 
atau diselenggarakan tidaklah perlu terlalu bersifat falsafah 
yang tinggi. Apa yang penting ialah isi yang terkandung itu 
dengan mudah dapat dihayati dan difahami oleh murid-murid 
sesuai dengan peringkat umurnya. Lainlah kalau mereka telah 
menjejakkan kaki di pusat pengajian tinggi atau maktab per- 
guruan. 

Satu saranan yang mungkin boleh difikirkan oleh pihak 
Biro Buku Pelajaran dan juga pihak-pihak lain yang berkenaan 
ialah cuba menganjurkan peraduan penulisan khusus untuk 
penyediaan dan penyusunan buku-buku teks dan bacaan tam- 
bahan itu. Di dalam peraduan itu hendaklah diberikan beberapa 

garis panduan tetapi bukannya syarat yang mengongkong, 
apakah aspek-aspek atau nilai-nilai utama yang harus ditekan- 
kan oleh para sasterawan dalam penciptaan karyanya itu. Tentu 
saja ada perbezaan untuk kegunaan di antara tingkatan satu, 
dua dan tiga dengan empat, lima dan enam. Dengan cara ini 
tentu saja para sasterawan itu dapat memikirkan karya yang 
bersesuaian dengan kebolehan murid-murid itu, terutama pada 
sasterawan yang terdiri daripada golongan pendidik. Untuk 
mencapai matlamat dan objektif yang diharapkan, pemilihan 
dan penyusunan secara tangkap muat itu bagi saya tidak 
banyak membantu, malah menimbulkan masalah, terutama 
bentuk atau genre yang diperkenalkan secara tiba-tiba seperti 
antologi Drama Tiga Zaman (1984). Apakah pihak yang berke- 
naan telah mengadakan suatu kajian tentang kemampuan dan 
kesediaan para murid dan guru dalam menghadapi antologi 
drama ini? Sudahkah mereka diperkenalkan dengan dasar- 
dasar pendramaan sebelumnya bagi menghadapi bentuk baru 
itu? Tidakkah ia memberi dan meninggalkan kesan kejutan 
terutama kepada pengajaryang akan bertanggungjawab meng- 
ajarkannya? Terlalu banyak persoalan yang menyangkut ten- 
tang permasalahan bolh ditimbulkan. 

Dalam konteks ini saya tidak pula menafikan bahawa 
sebahagian besar pelajar dan pengajar kita pernah menonton 
atau menyaksikan drama pentas, drama IV dan mendengar 
drama radio. Namun ini tidak dapat memberikan pengenalan 
kepada selok-belok genre drama itu. Berhadapan dengan 
sebuah naskhah tentu saja jauh berbeza daripada sewaktu kita 
berhadapan dengan sebuah pementasan dalam aspek meng- 
hayati dan memabaminya. Sewaktu mereka menonton pemen- 
tasan drama di TV ("Drama Minggu Ini" umpamanya) mereka 
mungkin memahami isi, tema dan persoalan, namun belum 
pasti unsur-unsur lainnya yang menyangkut tentang teknik- 
nya, seperti plot, watak dan perwatakan, latar penceritaan, gaya 
bahasa, adegan, babak dan lain-lain. Mereka belum diperkenal- 
kan walaupun yang paling dasar sewaktu di tingkatan satu, dua 
dan tiga. 

Penghayatan, pemahaman, pengajaran dan pendidikan 
serta pembelajaran itu tambah menimbulkan permasalahan 
lagi sekiranya sesebuah novel, cerpen, puisi atau naskhah 
drama itu terlalu jauh daripada unsur-unsur dan nilai-nilai 

kemanusiaan dan kemasyarakatan yang realistik atau ia terlalu 
menjangkau ke persoalan-persoalan yang abstrak, mujarad dan 
metafizikal sifatnya, yang penuh dengan unsur-unsur per- 
lambangan, keagamaan dan falsafah, yang tidak terjangkau 
oleh daya fikir pelajar malah mungkin juga guru. 

Pembacaan sesebuah teks atau naskhah itu bukanlah 
sekadar untuk memahami makna permukaan sahaja, malah 
juga makna atau kalimat-kalimat yang polisemi sifatnya. Dan 
makna dalaman ini mungkin hanya dapat ditimbulkan berdasar- 
kan pembacaan dan penghayatan yang sungguh-sungguh dan 
teliti yang dibantu oleh dasar pemahaman dan penghayatan yang 
sedia ada pada murid-murid. Di sinilah untungnya kalau 
sekiranya dasar kesusasteraan itu telah diperkenalkan sejak 
tingkatan satu lagi dan dijadikan salah satu mata pelajaran 
dalam peperiksaan dalam tingkatan tiga. Kalau mata-mata 
pelajaran lain itu boleh disoal secara objektif, mata pelajaran 
kesusasteraan Melayu juga tentu boleh. 

Buku Kajian, Ulasan, Majalah atau Akhbar Bimbingan 

Kebelakangan ini buku-buku kajian, ulasan ringkas dan 
majalah-majalah serta akhbar-akhbar bimbingan, khusus untuk 
menghadapi peperiksaan Sijil Rendah Pelajaran, Sijil Pelajaran 
Malaysia dan Sijil Tinggi Persekolahan Malaysia - bukan sahaja 
dalam mata pelajaran Kesusasteraan Melayu (tingkatan lima 
dan enam), malah boleh dikatakan semua mata pelajaran yang 
diajarkan di sekolah, begitu banyak diterbitkan. Hal ini adalah 
baik kepada golongan pelajar dan pengajar kerana ia boleh 
membantu pembelajaran dan pengajaran. Saya percaya pihak 
pembuat dan penerbit memanglah mempunyai niat baik, iaitu 
membantu pelajar-pelajar di samping dorongan komersial. 
Usaha mereka itu ternyata memang mendapat sambutan yang 
agak luar biasa terutama daripada para pelajar. Bagaimanapun 
apa yang menggusarkan di sini ialah wujudnya pelbagai inter- 
pretasi dan pendapat yang tidak seragam terhadap sesebuah 
buku teks atau puisi yang dibicarakan. Dan ini tentu saja boleh 
membingungkan pelajar atau pengajar yang menggunakan- 
nya. Adakalanya pengertian istilah-istilah juga tidak seragam. 
Pelajar-pelajar yang terlalu memanfaatkan bahan-bahan kajian 
atau ulasan ringkas ini sebahagian besarnya tidak boleh ber- 

bicara tentang kesusasteraan itu secara berkesan. Mereka 
mungkin cuma memahami bahagian-bahagian ataupun sinop- 
sis yang diberikan melalui buku-buku kajian atau alasan itu. 

Dalam konteks ini, pada tanggapan saya di sebalik usaha- 
usaha dan niat baik itu, akan timbul pelbagai unsur ataupun 
kesan negatif yang boleh membantutkan pencapaian matlamat 
dan objektif pembelajaran yang terkandung di dalam sukatan 
pelajaran itu. Berkemungkinan ada pelajar-pelajar dan pengajar 
yang menjadikan bahan-bahan itu sebagai alternatif yang 
paling mudah untuktujuan menjawab soalan-soalan peperiksa- 
an. Mereka terlalu taasub kepada bahan-bahan tersebut 
sehingga mengabaikan buku-buku teks wajib yang seharusnya 
mereka hayati dan fahami dengan sebaik mungkin. 

Pada hemat saya alternatif demikian bukannya sama se- 
kali tidak bermanfaat atau tidak boleh, tapi bahan-bahan terse- 
but biarlah berfungsi sebagai latihan ulangkaji sahaja terutama 
apabila peperiksaan hampir menjelang. Ini pun seandainya 
setiap buku teks yang diwajibkan dibincangkan dengan se- 
wajarnya. Dalam konteks ini, pengajar mestilah berperanan 
bagi menentukan pemilihan bahan-bahan yang dianggapnya 
paling sesuai untuk digunakan oleh pelajar-pelajarnya. Mereka 
mestilah terlebih dahulu membaca dan meneliti tentang isi kan- 
dungan dan penganalisisannya sebelum membuat saranan 
kepada para pelajarnya. 

Sikap, Kebolehan dan Minat Pengajar 

Bila saya menyentuh tentang sikap kebolehan dan minat 
pengajar dalam konteks pengajaran dan pendidikan kesusas- 
teraan Melayu ini, saya lebih menumpukan perftatian kepada 
aspek-aspek kekurangan dan kelemahannya. Tentu sahaja 
kalau kedua-dua aspek itu tidak ada masalah pengajaran dan 
pendidikan tidak akan timbul kepada mereka. Dan bagi peng- 
ajar yang benar-benar mempunyai sikap positif, minat yang 
sungguh-sungguh serta mempunyai keboleban semula jadi 
yang ditambah dengan pengetahuan akademik serta kaedah 
pengajaran yang sempurna tidak akan menghadapi masalah 
yang besar, walaupun masalah-masalah kecil tidak mungkin 
dapat dihindari seluruhnya, terutama yang datangnya daripada 
pelajar dan persekitaran. Dalam konteks ini persekitaran murid- 

murid amat mempengaruhi perkembangan minat mereka. 

Namun bagaimanapun agak sukar untuk dinafikan bahawa 
terdapatnya sebilangan pengajar yang kurang menunjukkan 
dedikasi mereka ke arah mencapai matlamat dan objektif yang 
dirancangkan itu. Kesan langsung daripada sikap dan tindakan 
demikian ialah pelajar dan peratusan kelulusan yang dicapai 
oleh sesebuah sekolah. Ini berlaku kerana ada di antara mereka 
yang tidak terdidik secara berterusan dalam bidang kesusas- 
teraan. Sebagaimana yang ditegaskan, mungkin mereka datang 
dari aliran sains tulen ataupun aliran perdagangan, sewaktu di 
tingkatan empat - lima. Mereka hanya mendapat pelajaran 
kesusasteraan Melayu sewaktu di tingkatan enam rendah dan 
atas dan dipusat-pusat pengajian tinggi, itu pun mungkin cuma 
mengikuti satu atau dua kursus tentang kesusasteraan Melayu 
secara terpaksa lantaran kursus-kursus itu wajib diambil. 

Lebih mengecewakan lagi sekiranya seseorang guru yang 
mengajar mata pelajaran Kesusasteraan Melayu itu sewaktu di 
pusat pengajian tinggi atau maktab perguruan tidak pernah 
mengikuti atau mengambil sebarang kursus tentang kesusas- 
teraan Melayu, umpamanya mereka menjurus dan 
mengkhusus dalam bidang-bidang yang lain seperti sosiologi, 
sejarah dan linguistik. Namun lantaran ketiadaan atau kekurang- 
an guru yang benar-benar terdidik dalam bidang Kesusaste- 
raan Melayu itu, mereka diarahkan mengajar mata pelajaran 
tersebut. Kekurangan guru mata pelajaran Kesusasteraan 
Melayu ini sebenarnya bukanlah merupakan persoalan baru, 
begitu juga dengan mata-mata pelajaran sastera yang lain (lihat 
Berita Harian, 1 November 1985). 

Dalam hal ini kita bukannya menganggap mereka itu tidak 
boleh mengajar, terutama hal-hal yang bersangkutan dengan 
kefahaman teks, namun mungkin mereka menghadapi masalah 
sewaktu berhadapan dengan soal-soal penghayatan atau 
apresiasi dan pensejaraban yang memerlukan minat, sikap, 
pengalaman dan pengetahuan dasar yang kuat. Apakah 
dengan memaksa mereka mengikuti kursus-kursus pendekten- 
tang pengajaran kesusasteraan Melayu itu, akan memberikan 
mereka surat izin atau pasport untuk mengajar mata pelajaran 
tersebut dengan baik? 

Anggapan bahawa semua guru Melayu, terutama yang 

lulus dari pusat pengajian tinggi dan maktab perguruan itu 
boleh mengajar mata pelajaran Kesusasteraan Melayu dengan 
mengesankan, adalah kurang tepat. 

Di samping itu anggapan bahawa pengajaran dan pem- 
belajaran mata pelajaran tersebut mudah dan kurang persiapan 
para guru sebelum memulakan pengajaran sesuatu topik itu 
juga merupakan masalah dan kesannya tentu saja dirasakan 
oleh pelajar-pelajar. Pelajar yang sentiasa mengharapkan bim- 
bingan atau sesuatu daripada guru akan merasa kecewa. Tam- 
bahan pula kalau seseorang guru itu mengamalkan kaedah 
baca sendiri atau kaedah membaca seorang lepas seorang di 
dalam bilik darjah, terutama pada buku teks, novel atau hikayat. 
Kita boleh bertanya, berapa halaman dapat dihabiskan dalam 
satu periode kira-kira satu jam? Berapa orang murid yang benar- 
benar dapat melibatkan diri secara aktif dan boleh berbincang? 
Dan bila pula guru hendak memasukkan pengajaran dan pen- 
didikannya? Waktu banyak dihabiskan untuk pembacaan. 

Akhirnya pemahaman penghayatan dan apresiasi itu ter- 
serah bulat-bulat kepada para pelajar. Apa akan terjadi kepada 
murid-murid yang lembap? Keadaan demikian akan memmbul- 
kan rasa jemu kepada pelajar-pelajar. Dan tentu saja nilai-mlai 
moral, nilai-nilai kemanusiaan, nilai-nilai kewarganegaraan 
serta nilai-nilai cintakan bangsa, agama dan tanahair yang 
terungkap dan terselindung di dalam sesebuah teks itu tidak 
akan terselam baik oleh pelajar-pelajar. Justeru itu para peng- 
ajar mestilah mempunyai daya inisiatif untuk menguasai dan 
memahami buku-buku teks serta juga bahan-bahan bacaan 
tambahan. Guru seharusnya sama-sama mengambil bahagian 
bagi merangsang murid-murid supaya aktif dalam perbincang- 
an serta memberikan pelbagai pendapat. 

Pada kebiasaannya pelajar-pelajar melalui pembacaan 
mereka hanya dapat menganggapi apa yang tersurat, tanpa 
menghiraukan makna yang tersirat, makna dalaman atau 
makna simboliknya, terutama pada teks puisi. Mereka tidak 
cuba menghubungkan makna yang tersirat itu dengan kehidup- 
an manusia atau masyarakatnya. Ataupun apakah mesej 
sebenarnya yang hendak disampaikan oleh sasterawan itu. 
Murid-murid malah juga guru-guru sering terperangkap 
dengan makna kata, frasa, kalimat atau suasana yang terdapat 

pada sesebuah teks itu, umpamanya kata sungai yang menjadi 
judul puisi "Sungai" (STPM - 1984). Untuk menghayati dan 
menyelami kod, sign atau perlambangan-perlambangan ter- 
tentu tentang kehidupan itu, pelajar-pelajar seharusnya men- 
dapat bimbingan daripada pengajar kerana mereka masih baru 
dengan bentuk-bentuk itu. 

Suatu hal yang tidak kurang pentingnya dalam pengajaran 
dan pendidikan kesusasteraan Melayu yang harus diberikan 
perhatian oleh pengajar ialah aspek peristilahan, terminologi. 
Dan ini penting difahami oleh pelajar-pelajar terlebih dahulu 
bagi membantu mereka memahami dan menghayati sesebuah 
karya sastera itu. Apalagi kalau mereka diarahkan membaca 
sendiri di rumah. Apa yang menjadi masalah kepada pengajar 
kini ialah ketidakseragaman penggunaan dan makna istilah- 
istilah yang kebanyakannya diambil langsung dari kamus peris- 
tilahan yang digunakan dalam kesusasteraan Barat baik dalam 
aspek puisi, drama mahupun karya berbentuk prosa. Hingga 
kini memang belum ada sebuah buku atau kamus panduan ten- 
tang pendefinisian istilah-istilah dalam bahasa Melayu yang 
bersangkutan dengan kesusasteraan itu. Pada hemat saya 
sudah sampai masanya pihak-pihak yang berkenaan meng- 
usahakan dan mengeluarkannya secepat mungkin demi men- 
cari keseragaman dalam pengajaran dan pendidikan kesusaste- 
raan itu. Kita tidak mahu istilah-istilah yang digunakan oleh 
guru-guru sewaktu mengajar itu berbeza dengan istilah-istilah 
yang terdapat dalam kertas-kertas soalan. Begitu juga dengan 
pendefinisiannya. Ini akan mendatangkan masalah kepada 
pelajar-pelajar sewaktu menghadapi peperiksaan. 

Dalam hal ini pada hemat saya kita tidak perlu menghasil- 
kan sebuah buku atau kamus peristilahan yang paling lengkap 
atau merangkumi keseluruhan istilah kesusasteraan, namun 
kalau boleh memanglah baik sekali, dan tidak perlu juga kualiti 
pecetakan yang terlalu tinggi, memadailab merangkumi istilah- 
istilah pokok dahulu, tetapi hendaklah didefinisikan dengan baik 
dan diberikan contoh-contoh yang berkaitan dengan kesusas- 
teraan Melayu. Perbaikan-perbaikan dan tambahan-tambahan 
boleh dilakukan dari semasa ke semasa. Apa yang penting kini 
ialah untuk mengatasi masalah yang dihadapi sama ada oleh 
pengajar mahupun peiajar. 

Sukatan Pelajaran di Maktab Perguruan, Fakulti atau Pusat- 
pusat Pendidikan Tempatan 

Untuk mencapai matlamat dan objektif pengajaran, pen- 
didikan dan pembelajaran Kesusasteraan Melayu seperti yang 
digubal oleh pusat perkembangan kurikulum itu, pada pandangan 
saya satu sukatan pelajaran kesusasteraan yang baku hendak- 
lah digubal bagi kegunaan di institusi-institusi tersebut. Di 
samping itu saya juga berpandangan bahawa wajarlah pelajar- 
an Kesusasteraan Melayu itu dinaikkan tarafnya menjadi salah 
satu kaedah utama seperti pelajaran ekonomi, sejarah dan ilmu 
alam. Saya difahamkan bahawa kini pelajaran Kesusasteraan 
Melayu, terutama di pusat- pusat pendidikan itu hanya ber- 
naung di bawah pelajaran Bahasa Malaysia sebagai kaedah 
utama. Saya percaya tentulah tiada masalah pokok yang akan 
timbul - tenaga pengajar umpamanya - sekiranya kaedah peng- 
ajaran dan pendidikan Kesusasteraan Melayu itu mahu dijadi- 
kan kaedah utama. Dengan menaikkan ke taraf kaedah utama 
ini, tentu saja penumpuan dan pengkhususan ke arah mengajar 
dan mendidik bakal guru-guru yang akan mengajar mata 
pelajaran Kesusasteraan Melayu itu mahu dijadikan kaedah 
utama. Dengan menaikkan ke taraf kaedah utama ini, tentu saja 
penumpuan dan pengkhususan ke arah mengajar dan men- 
didik bakal guru-guru yang akan mengajar mata pelajaran 
Kesusasteraan Melayu di sekolah-sekolah menengah itu lebih 
banyak. 

Kita harus menerima hakikat pada hari ini kebanyakan 
guru lepasan universiti tempatan dan mendapat diploma pen- 
didikan dengan pengkhususan Bahasa Malaysia sebagai 
kaedah utama akan diarahkan untuk mengajar mata pelajaran 
Kesusasteraan Melayu di tingkatan empat, lima atau enam. 
Bagaimanakah kita hendak mencapai matlamat dan objektif 
Melayu itu dengan baik dan mengesankan, sama ada dalam 
konteks peperiksaan mahupun apresiasi, sekiranya guru-guru 
yang akan menanggung beban itu tidak mendapat bekalan 
yang sewajarnya. 

Penyedia Soalan dan Skema Pemarkahan 

Sama ada kita menyedari atau tidak selama ini bahasa 
satu jurang yang amat lebar terdapat di antara guru-guru yang 

secara langsung mengajar mata pelajaran Kesusasteraan 
Melayu di tingkatan lima dan enam itu - dan hanya beberapa 
orang sahaja yang diberikan kesempatan memeriksa kertas-ker- 
tas jawapan peperiksaan, terutama sekali pada peringkat Sijil 
Tinggi Persekolahan Malaysia - dengan penyedia soalan dan 
skema pemarkahan yang terdiri daripada mereka yang bukan 
guru dan bukan terlibat secara langsung dengan pengajaran di 
sekolah, walaupun sebahagian besar daripada mereka itu ter- 
diri daripada tenaga akademik dalam bidang Kesusasteraan 
Melayu. 

Pada hemat saya mereka terlepas daripada memahami 
dengan baik akan masalah-masalah yang dihadapi dan yang 
berlaku di sekolah-sekolah sama ada pada murid mahupun 
pada guru yang mengajar, lebih-lebih lagi pada sekolah-sekolah 
yang terletak jauh, sama ada di Semenanjung mahupun di 
Sabah dan Sarawak. Pada pandangan saya sudah semestinya- 
lah lebih ramai guru yang berkenaan diberikan peluang atau 
diberikan kesempatan untuk memeriksa serta memberikan pan- 
dangan dan fikiran dalam penyediaan kertas soalan itu. 
Mungkin buah fikiran mereka itu boleh membantu penyedia- 
penyedia soalan sebenar dalam mengurangi jurang perbezaan 
itu. 

Mereka menyediakan soalan adalah semata-mata ber- 
dasarkan kepada sukatan pelajaran yang dianggap telah habis 
diajarkan di semua sekolah. Begitu juga dengan masalah skema 
pemarkahan, guru-guru yang mengajar sesuatu mata pelajar- 
an itu tidak pernah diberikan peluang berbincang terlebih 
dahulu bagaimana sewajarnya harus dirangka. Ini seharusnya 
mendapat perhatian serius daripada pihak-pihak yang bersang- 
kutan. 

Guru-guru yang mengajar mata pelajaran Kesusasteraan 
Melayu itu bertambah lagi masalah mereka, apabila skema pe- 
markahan yang dirangka setiap tahun itu dianggap bahan 
rahsia dan tidak boleh disebarluaskan walaupun kepada para 
guru yang mengajar mata pelajaran Kesusasteraan Melayu itu. 
Padahal dengan mengetahui skema pemarkahan itu,yang lebih 
merupakan teknik-teknik dan cara-cara menjawab soalan yang 
seharusnya, dan ini juga amat bersifat sementara sifatnya, 
kerana untuk tahun berikutnya skema itu tidak berlaku atau 
tidak boleh digunakan lagi, lantaran bentuk dan soalannya 

sudah bertukar mungkin mereka menyedari tentang kelemah- 
an-kelemahan atau kekurangan-kekurangan pada pengajaran 
mereka. 

Pada pandangan saya para pelajar juga seharusnya 
memahami tentang kehendak-kehendak skema jawapan itu. Ini 
mungkin dapat mengurangi atau memperbaiki peratus keme- 
rosotan pada pelajar yang sangat ketara kini. Dengan demikian 
juga, mungkin para pelajar yang benar-benar cekap dan ber- 
kebolehan akan berpeluang mengeluarkan idea dan buah fikir- 
an mereka sebaik mungkin. 

Memang dirasakan kurang tepat diberikan kesempatan 
kepada mereka yang tidak pernah terlibat secara langsung di 
dalam kerja-kerja pengajaran di sekolah, memeriksa kertas-ker- 
tas jawapan itu, terutama kertas Bahasa Malaysia II Sijil Tinggi 
Persekolahan Malaysia yang tidak terlalu objektif mengikut 
skema yang dirangka dan mata pelajaran Kesusasteraan 
Melayu Sijil Pelajaran Malaysia. Dalam konteks ini pemeriksa 
bukan semata-mata mendasarkan kepada skema pemarkahan 
tetapi juga harus mendasarkan kepada pertimbangan-pertim- 
bangan tertentu yang mungkin didapati daripada pengusahaan 
bahan-bahannya. Sewajarnyalah sekurang- kurangnya seorang 
dari setiap sekolah menengah yang ada menawarkan mata 
pelajaran Kesusasteraan Melayu itu diberikan peluang ini. Pan- 
dangan yang terlalu ideal ini pun kalau dilaksanakan belum 
pasti lagi membawa kejayaan sebagaimana yang diharapkan 
itu, tetapi dirasakan mungkin dapat mengurangi masalah. 


Kesimpulan dan Saranan 

Dalam perbincangan di atas, secara tidak langsung saya 
telah menyisipkan beberapa saranan dalam usaha memper- 
baiki lagi mutu dan nilai pengajaran, pendidikan dan pem- 
belajaran mata pelajaran Kesusasteraan Melayu itu sama ada di 
peringkat Sijil Pelajaran Malaysia, mahupun di peringkat Sijil 
Tinggi Persekolahan Malaysia, demi mencapai matlamat serta 
objektif yang diharapkan oleh pusat perkembangan kurikulum 
dan pihak-pihak tertentu lainnya terutama pusat-pusat penga- 
jian tinggi yang secara langsung pula terlibat menerima mereka 
yang berjaya. 

Saya menyedari bahawa masalah-masalah dan juga 
saranan-saranan yang saya cetuskan itu sebenarnya bukanlah 
sesuatu yang belum pernah timbul dan dipertikaikan di dalam 
seminar-seminar, simposium-simposium mahupun bengkel- 
bengkel pengajaran dan pembelajaran. Bukan saja di negara 
kita malah di negara-negara Asean lainnya yang ada mengajar- 
kan mata pelajaran Kesusasteraan Melayu itu. Mereka juga sen- 
tiasa menghadapi masalah-masalah seperti yang kita hadapi 
kini. Bagi saya masalah-masalah ini tidak akan pernah berakhir 
secara tuntas selagi mata pelajaran Kesusasteraan Melayu ini 
diajarkan. 

Pada hemat saya sesebuah perancangan, suatu kaedah 
ataupun pendekatan yang bagaimana unggulnya sekalipun, 
tidak akan memberi banyak hasil atau meninggalkan kesan bagi 
pencapaian matlamat dan juga objektif yang diidam-idamkan, 
sekiranya masalah-masa!ah itu tetap muncul. Namun bagai- 
manapun andainya semua pihak yang terlibat, umpamanya 
Persatuan Ibu Bapa Guru (PIBG) dan sekolah benar-benar mem- 
punyai semangat kesedaran tentang pentingnya pengajaran, 
pendidikan dan pembelajaran kesusasteraan Melayu itu, 
bukan sahaja untuk matlamat peperiksaan malah juga untuk 
membentuk warganegara yang berdisiplin: memupuk semangat 
perpaduan antara kaum, memupuk semangat cintakan bangsa, 
negara dan agama, taat setia kepada pemerintah, memupuk 
semangat perikemanusiaan dan bermoral. 

Dialog dari hati ke hati di antara Persatuan Ibu Bapa Guru 
ataupun ibu bapa yang terlibat secara langsung dengan pihak 
sekolah ataupun guru-guru yang mengajar mata pelajaran 
Kesusasteraan Melayu itu, pada hemat saya amat perlu diada- 
kan dari masa ke semasa. Bagi guru sekurang-kurangnya 
mereka dapat mengetahui secara lebih dekat apakah masalah- 
masalah atau latar belakang seseorang murid itu daripada ibu 
bapa mereka. Dalam konteks sekarang ibu bapa tidak seharus- 
nya memutuskan hubungan dengan pihak sekolah dan menye- 
rahkan bulat-bulat anak mereka ke tangan guru yang mengajar. 
Biarlah Persatuan Ibu Bapa Guru itu benar-benar berperanan 
menghubungkan antara ibu bapa dengan sekolah bagi mem- 
bincangkan masalah-masalah yang timbul. Umpamanya masalah 
buku-buku teks mata pelajaran' Kesusasteraan Melayu yang tidak 
termasuk dalam skim pinjaman, tidak seperti mata pelajaran yang 

lain. Dan adakalanya buku-buku itu sendiri tidak ada dalam 
pasaran, sedangkan penggal persekolahan telah dimulai. 
Walaupun masalah ini dirasakan kecil namun kesannya amat 
besar sama ada kepada guru mahupun murid-murid. 

Di samping itu dari waktu ke waktu ada manfaatnya pihak- 
pihak tertentu mengadakan seminar dan bengkel serta sim- 
posium bagi membincangkan masalah-masalah atau fenomena- 
fenomena, umpamanya kaedah atau pendekatan pengajaran 
terbaharu yang lebih berkesan. Dan pihak-pihak tertentu pula 
cuba mengambil perhatian tentang masalah-masalah utama 
yang dihadapi oleh guru dan murid-murid itu. Dalam hal ini 
ada lebih baik sekiranya diundang beberapa orang pengajar 
dari negara-negara serantau Nusantara seperti Indonesia, Singa- 
pura dan Brunei Darussalam, yang juga saya kira menghadapi 
persoalan yang sama. 

Saya percaya walaupun untuk mengadakan sesuatu semi- 
nar, bengkel atau simposium yang besar ini terpaksa menelan 
perbelanjaan yang banyak, kerana melibatkan banyak hal, 
tetapi saya rasa optimis bahawa penataran demikian akan 
banyak memberi dan mendatangkan manfaat kepada pihak 
pentadbiran, guru-guru yang mengajar dan kesannya tentu 
saftaja kepada murid-murid. 

TRADISI INDIA DAN SASTERA MELAYU 

Prof. Dr. S. Singaravelu 


Pendahuluan 

HUBUNGAN-HUBUNGAN kebudayaan antara orang-orang 
Melayu di Semenanjung dan kepulauan Melayu dengan orang- 
orang keturunan India terutamanya orang-orang Tamil dari 
Semenanjung India sejak Zaman Prasejarah diketahui dari bukti 
ilmu kaji purba, serta bukti batu-batu bersurat. Dari segi ilmu 
kaji purba, selain daripada terjumpanya manik-manik dan alat- 
alat pertukangan kaca yang berasal dari India di dalam lapisan 
Zaman Batu baru di kepulauan dan Semenanjung Tanah Melayu, 
terdapat juga bukti tentang peralihan secara terus-menerus dari 
lapisan Zaman Batu baru sampai lapisan sejarah. Misalnya di 
Kuala Selinsing di Perak, dijumpai sebuah mohor 'cornelian' 
yang terukir dengan huruf Grantha dari abad yang kelima 
Masihi yang berbunyi 'Sri Vishnuvarmmsya' dalam bahasa 
Sanskrit (Evans 1928 dan 1932; Braddell 1934; Nilakanta Sastri 
1936). Dalam hubungan ini patutlah kita mengambil ingatan 
bahawa inskripsi-inskripsi (abad yang ke-5) dalam bahasa 
Sanskrit dari tempat-tempat seperti Ceruk Tekun dan Bukit 
Meriam di Semenanjung Tanah Melayu mengandungi pepatah- 
pepatah agama Buddha mengenai "dharma" dan "karma" yang 
terukir dalam huruf-huruf "Grantha" dari Semenanjung India 
(Low 1849); Wales 1940: 5-10; Chhabra 1965: 18-20; Coedes 
1964: 50). 

Karya-karya persejarahan Tionghua yang berjudul Liang- 
shu (abad yang ketujuh Masihi) menyentuh mengenai penubuh- 
an sebuah negeri beraja Melayu, iaitu "Lankasuka" yang 
dikenalnya sebagai "Lang-ya-shiu", dalam kurun yang kedua 

Masihi, dan dikenal sebagai "llankacokam" dalam sebuah 
inskripsi Tamil Cola dalam kurun yang ke-11 Masihi (Wheatley 
1966: 253; Nilakanta Sastri 1935: 254-255). Negeri beraja Lan- 
kasuka terletak di wilayah utara Semenanjung Tanah Melayu, 
dan sempadannya mungkin sampai ke tepi laut di sebelah 
timur dan barat. Di sebelah utara, iaitu, di kawasan Nakhorn Si 
Thammarat (Ligor) terletak pula sebuah negeri beraja lain, iaitu, 
"Tambralinga", yang dikenal sebagai "Tambalinga" dalam teks 
Pali berjudul Maha Niddesa (abad yang kedua Masihi), dan 
sebagai "Tamralingam" dalam inskripsi Tamil yang tersebut di 
atas (Wheatley 1966: 181). Pelabuhan purba "Takkola" terletak 
di kawasan Takuapa di pantai barat Semenanjung Tanah 
Melayu (Wheatley 1966: 268 - 272). Inskripsi Tamil yang telah 
dijumpai di Takkupa mengandungi maklumat mengenai penem- 
patan satu golongan peniaga Tamil yang mempunyai kemudah- 
an-kemudahan perdagangan dan agama di kawasan itu dalam 
abad yang kesembilan Masihi (Nilakanta Sastri 1949). 

Pada akhir abad yang ketujuh Masihi, penziarah agama 
Buddha, l-Ching telah melaporkan bahawa perjalanan melalui 
laut telah berlangsung secara teratur antara kawasan (yang 
dikenalinya sebagai Chieh-ch'a) di Semenanjung Tanah Melayp 
dengan bandar pelabuhan Nagapattinam di pantai timur 
semenanjung India (Takakusu 1896: 38-39). Dalam hubungan 
ini patutlah kita mengambil perhatian bahawa negeri beraja 
Melayu agung, iaitu empayar Sri Vijaya, yang telah berpusat di 
Sumatera sejak kurun yang ketujuh Masihi telah dikenali juga 
dengan nama "Kadaram" (nama Tamil untuk "Kataha" dalam 
bahasa Sanskrit, dan Kedah dalam bahasa Melayu) dalam 
inskripsi-inskripsi Tamil Cola di Semenanjung India mulai dari 
tempoh pemerintahan Raja Rajaraja I (985 - 1016 Masihi) 
hingga tempoh pemerintahan Raja Kulottunga I (1070 - 1122 
Masihi) dari Dinasti Raja Cola. Adalah diketahui bahawa atas 
permintaan seorang raja Sri Vijaya yang bernama Culamanivar- 
madeva di Kadaram atau Kedah, sebuah "vihara" agama 
Buddha yang dikenali sebagai "Culamanivarmavihara" sempena 
dengan nama raja Sri Vijaya telah ditubuhkan di Nagapattinam, 
semenanjung India dalam tahun 1005 Masihi dan Raja Cola, 
iaitu, Rajaraja I, memperkenalkan derma kekal yang berupa 
hasil tanah sebuah kampung di negerinya untuk memelihara 
bangunan "vihara" tersebut demi kepentingan para pelawat 

dari empayar Srivijaya (Nilakanta Sastri 1949 b; 75 - 76 dan 128 
- 131). Pemberian itu telah disahkan oleh Raja Rajendra I (1014 - 
1044 Masihi), yang juga sebagai putera dan pengganti Raja 
Rajaraja I telah mengetuai suatu gerakan tentera laut ke 
Kepulauan Melayu dalam tahun 1025 Masihi (Nilakanta Sastri 
1949 b: 80 - 82 dan 131). Pada tahun 1068 Masihi seorang Raja 
Cola yang bernama Virarajendra (1063 - 1069 Masihi), men- 
dakwa pula bahawa pasukan tenteranya membantu pemerin- 
tah Kedah menewaskan seorang yang telah mencuba merebut 
kuasanya (Nilakanta Sastri 1949 b: 84). Pada tempoh pemerin- 
tahan seorang Raja Cola yang bernama Kulottunga I (1070 - 
1122 Masihi), pemerintah dari Kedah menghantar duta-dutanya 
ke negeri Cola dalam tahun 1090 Masihi untuk mengatur 
semula pemeliharaan bangunan "vihara" di Nagapattinam di 
semenanjung India (Nilakanta Sastri 1949 b: 191). Selain 
daripada itu inskripsi Tamil bertarikh 1088 Masihi yang telah 
dijumpai di Lubuk Tua dekat Barus di Sumatera, mengandungi 
maklumat mengenai kegiatan koperasi peniaga Tamil dan 
kemudahan-kemudahan agama di kawasan sekitarnya 
(Nilakanta Sastri 1932). 

Hubungan kebudayaan termasuk perniagaan yang diada- 
kan sejak masa purba meliputi kawasan pantai Sumatera dan 
kawasan Kedah di Semenanjung Tanah Melayu itu, telah dilan- 
jutkan lagi meliputi negeri beraja Melaka dalam abad yang ke- 
15 Masihi (Kernial Singh Sandhu 1973: 50 - 75). Hubungan- 
hubungan kebudayaan antara orang-orang Melayu dengan 
orang-orang Tamil pada zaman-zarnsn yang silam itulah meng- 
akibatkan proses pengambilalihan dan pengubahsuaian 
beberapa unsur kebudayaan India, yang dapat dikesan as'em 
bidang-bidang tertentu seperti adat istiadat kerajaan, bahasa, 
sastera, seni, kepercayaan dan amalan di kalangan orang-orang 
Melayu hingga sekarang ini (Winstedt 1961: 26-33,63-67 dan 
139 - 175; Asmah Haji Omar 1969: 534-558; Singravelu 1981 
dan 1982; Mohd. Taib Osman 1967). Dalam hubungan inilah 
dalam kertas kerja ini satu percubaan dibuat untuk meninjau 
tentang beberapa unsur tradisi India dan pengubahsuaiannya 
dalam beberapa buah karya sastera klasik Melayu. 

Asal Usul Raja-raja Melayu 

Menurut Sejarah Melayu (cetera pertama dan kedua, teks 

naskhah suntingan Shellabear, dan Bab I hingga III teks nas- 
khah Raffles, suntingan Winstedt), raja-raja Melayu, khasnya 
raja-raja Melaka, dikatakan berketurunan dari beberapa tokoh 
pemerintah di luar Semenanjung Tanah Melayu, seperti Raja 
Iskandar Dzulkarnain (atau Alexander The Great) dari negeri 
Greek yang telah menyerbu wilayah barat-laut benua kecil India 
dalam tahun 326 Sebelum Masihi. Raja Suran, Raja Shulan dan/ 
atau Raja Chulan dari wilayah semenanjung India. Adalah 
dipercayai bahawa pengarang Sejarah Melayu, mengaitkan 
keturunan raja-raja Melayu dengan tokoh-tokoh pemerintah 
yang agung dari wilayah-wilayah di sebelah barat Semenan- 
jung Tanah Melayu, mungkin dengan tujuan memperlihatkan 
keistimewaan, kebesaran, kedaulatan, dan kekuatan ghaib raja- 
raja Melayu (Abu Bakar Hamid 1974: 137; Yusoff Iskandar dan 
Abdul Rahman Kaeh 1977: 45). 

Pertalian keturunan tersebut juga dibuat melalui per- 
kahwinan puteri- puteri diraja tempatan dengan raja-raja yang 
agung itu. Misalnya, lebih satu golongan suku bangsa perwira 
di wilayah barat-laut di benua kecil India telah pun mengaitkan 
keturunannya dengan Raja Iskandar Dzulkarnain, melalui per- 
kahwinan puteri diraja tempatan. Sebenarnya, Raja Iskandar 
Dzulkarnain sendiri memang bertujuan menyatupadukan bangsa- 
bangsa Eropah dan Asia melalui perkahwinan-perkahwinan 
antarabangsa, dan sesuai dengan tujuan itulah baginda sendiri 
berkahwin dengan dua orang puteri diraja Parsi (Roxana dan 
Statira), dan menggalakkan pula askar-askarnya mencari pasang- 
an masing-masing di negeri-negeri timur (Walker 1968: Jilid I, 
218). 

Berhubung dengan mitos mengenai Raja Suran (menurut 
teks Sejarah Melayu suntingan Sbellabear) atau Raja Chulan, 
baginda disebut sebagai keturunan Raja Shulan dari Nagapat- 
tinam di kawasan Kalinga di semenanjung India (menurut teks 
naskhah Raffles suntingan Winstedt 1938: 48-49; terjemaftan 
Brown 1970: 6-9) dan juga dikatakan masuk ke dasar laut, ber- 
temu dengan Raja Aftabu'l-Ardl, lalu berkahwin dengan Puteri 
Mahtabu'l-Bahri dan mendapat tiga orang putera yang naik ke 
dunia lalu menjelma di Bukit Si Guntang di Sumatera, dan 
seorang daripadanya, iaitu, Nila Utama berkahwin dengan 
Puteri Demang Lebar Daun di Palembang, sementara 
puteranya, iaitu Sang Nila Utama atau Sang Sapurba, disebut 

sebagai nenek moyang kepada raja-raja melayu. Dalam hubung- 
an ini terdapat beberapa karya kesusasteraan dalam bahasa 
Tamil mengaitkan beberapa orang raja dari dinasti Cola dan 
Pallava, dengan mitos perkahwinan puteri diraja dari alam di 
bawah bumi ataupun di dalam laut. Menurut ulasan yang diberi 
oleh seorang pengulas kritikan sastera Tamil yang bernama 
Naccinarkkiniyar, maklumat yang terkandung dalam baris 37 
dari sebuah karya puisi zaman Sangam (abad ketiga sebelum 
Masihi hingga abad ketiga Masihi) berjudul Perumpanarrup- 
patai, mengenai keturunan seorang raja yang menjadi watak 
utama karya puisi itu, raja tersebut bernama llantiraiyun, 
merupakan keturunan dari perkahwinan antara seorang raja 
Cola dari Nagapattinam dengan seorang puteri diraja dari alam 
di dalam laut. Mitos yang serupa disebutkan dalam karya puisi 
berjudul Kalingattupparani (195) ciptaan Cayankondar dalam 
babasa Tamil, mengenai raja Cola Kulottunga I (1070 - 1120 
Masihi dan dalam karya-karya puisi Tamil ciptaan Ottakkuttar 
berjudul Vikkiracolanula (19 - 20) mengenai raja Cola Vik- 
kiramacolan (1120-1133 Masihi) dan Kulottungacolanula { 37- 
38) mengenai raja Cola Kulottunga II (1133 - 1150 Masihi). 

Dalam tradisi keturunan raja-raja dari dinasti Pallava di 
semenanjung India, mitos mengenai perkahwinan dengan 
puteri diraja dari alam di bawah bumi atau di dalam laut dikait- 
kan juga dengan pengasas dinasti tersebut, ataupun dengan 
nenek moyang raja-raja dari dinasti tersebut. Misalnya, seorang 
putera diraja yang dilahirkan oleh puteri diraja itu berkahwin 
dengan seorang raja bernama Killi, dianggap sebagai seorang 
nenek moyang raja-raja dari dinasti Pallava (Perumpanarrup- 
patai, 37). Sebuah inskripsi Raja Pallava Nandivarman III dari 
abad yang ke-9 Masihi menyentuh tentang seorang raja Pallava 
purba bernama Virakurca yang mengabwini seorang puteri di- 
raja dari alam di bawah bumi dan menerima alat kebesaran 
untuk memerintah negeri puteri diraja itu (Coedes 1911: 391). 
Menurut karya-karya persejarahan Kampuchea pula, Prah Thon 
menjadi pengasas negeri Khmer selepas perkahwinannya de- 
ngan seorang puteri diraja yang muncul dari ombak laut 
(Goloubew 1924: 501). 

Peri pentingnya mitos mengenai perkahwinan antara 
seorang puteri diraja dari alam di bawah bumi atau di dalam 

laut dengan seseorang raja atau pengasas dinasti baru, nam- 
paknya berkaitan dengan hubungan secara kelambangan 
antara pihak puteri diraja dengan kekayaan bumi dan laut dan 
hak kepunyaan. Maksudnya ialah seseorang raja atau pengasas 
dinasti baru telah menjadi pemilik kekayaan bumi dan laut 
wilayah baru melalui perkahwinan dengan seorang puteri 
diraja dari wilayah baru itu (Zimmer 1962: 59, 63 dan 74 - 75; 
Singaravelu, 1970). 

Berhubung dengan mitos mengenai Raja Chulan (atau 
Raja Suran), yang disifatkan sebagai berketurunan Raja Shulan 
dari Nagapattinam di kawasan Kalinga, yang masuk ke dalam 
laut dan berkahwin dengan seorang puteri diraja, persamaan 
antara mitos tersebut dengan mitos yang disebut oleh pengulas 
kritikan sastera Tamil, iaitu Naccinarkkiniyar, menunjukkan 
bahawa pengarang Sejarah Melayu memang menyedari asas 
mitos seperti yang terdapat dalam tradisi Tamil mengenai 
keturunan raja-raja Cola, walaupun maklumat lain seperti nama 
puteri diraja telah diubahsuaikannya. 

Nama Melaka 

Menurut Sejarah Melayu (cetera yang kesebelas, Sejarah 
Melayu suntingan W.G. Shellabear, 1967, halaman 70 hingga 
71; naskhah Raffles suntingan Winstedt, Bab Enam, halaman 
82; terjemahan Brown, 1970, halaman 42): 

"Maka Raja Iskandar Syah (Sri Parameswara) pun berjalan ber- 
balik dari sana (Sening Ujong) ke tepi pantai, pada suatu sungai 
di tepi laut dan nama sungai itu Bertam. Maka Raja Iskandar pun 
berdiri di bawah sepohon kayu terlalu rendang. Maka baginda 
pun berburu, maka anjing perburuan itu pun diterajangkan oleh 
pelanduk putih jatuh ke air. Maka titah Raja Iskandar Syah, 'Baik 
tempat ini, sedang pelanduknya lagi gagah baiklah kita berbuat 
negeri di sini.' Maka sembah segala orang besar, ‘Benariah 
tuanku, seperti titah Duli Yang Dipertuan itu.' Maka disuruh 
baginda perbuat negeri pada tempat itu. Maka Raja Iskandar ber- 
tanya, 'Apa nama kayu ini, tempat kita bersandar?' Maka sembah 
orang, 'Kayu Melaka namanya, tuanku.' Maka titah baginda, 'Jika 
demikian, Melaka\ah nama negeri ini.' 

Nampaknya, mitos yang berhubung dengan nama negeri 
Melaka adalah berkaitan dengan mitos mengenai pohon dan 
buah 'Amalaka' dalam tradisi India. Menurut karya Skanda 

Purna (Vaishnava Khanda, XII. 9 - 13), pohon 'Amalaka' 
(Melaka, iaitu, Emblic myrobalan) ialah pohon pertama yang 
pernah tumbuh di alam semesta. Pohon itu merupakan tempat 
tinggai ketiga-tiga aspek utama ketuhanan menurut ajaran 
agama Hindu, iaitu aspek penciptaan (Brahma), aspek 
pemeliharaan (Vishnu) dan aspek penghancuran serta pen- 
janaan semula (Shiva). Pohon Amalaka juga merupakan san- 
daran bagi sinaran sang suria dan aspek-aspek ketuhanan yang 
lain. 

Pohon 'Amalaka' yang bersifat kedewaan itu telah pun 
menyediakan buahnya untuk menjadi alat kelambangan di atas 
menara bangunan kuil agama Hindu (Kramrisch 1946: 348 - 
356). Alat kelambangan yang diukir daripada batu itu berbentuk 
bulat, seperti cincin dengan pinggirnya menyerupai bentuk 
buah Meiaka, dan ianya merupakan kemuncak menara kuil 
agama Hindu yang bergaya Nagara, dan juga bahagian atas 
tiang-tiang batu di dalam kuil-kuil agama Hindu di selatanjndia 
(Kramrisch 1946: 348 dan 352; Walker 1968: Vol. I, 244 dan Vol. 
II, 73) dan di Indonesia (Bernet Kempers 1959: Pl. 139 dan 140). 

Buah Melaka ( Amalaka ), atau Emblic myrobalan dalam 
tradisi India pernah dianggap mempunyai kuasa-kuasa ajaib 
berkaitan dengan kekayaan, kesibatan dan kekuatan lahir (jas- 
mani) dan batin (Walker 1968: Vol. II, 215 - 216). Di dalam 
beberapa buah menara (Sikhara) kuil agama Hindu, terdapat 
arca perwiraan atau kshatriya atau raja yang kelihatan seolah- 
olah baginda menaiki menara itu ke arah Amalaka di kemuncak- 
nya. Oleh yang demikian ada kemungkinan, bahawa mitos 
mengenai Raja Iskandar Syah (atau Sri Parameswara, juga 
merupakan suatu gelaran Dewa Shiva dalam mitos agama 
Hindu) memilih nama pohon Melaka yang menjadi tempat 
baginda bersandar sewaktu menyaksikan peristiwa ajaib, iaitu, 
'anjing perburuan yang diterajang oleh pelanduk putih jatuh ke 
air', adalah berkaitan dengan tradisi India mengenai pohon dan 
buah 'Amalaka' dari segi pertalian suci dan batin, dengan kuasa 
ketuhanan dan dengan itu perkataan Melaka mungkin berasal 
dari perkataan 'Amalaka' dalam bahasa Sanskrit. 

Laksamana Hang Tuah 

Menurut Sejarah Melayu (teks naskhah Raffles, suntingan 
Winstedt 1938: 104; terjemahan Brown 1070: 67; teks naskhah 

suntingan Shellabear 1967: 112), pahlawan Hang Tuah yang 
cerdik, gagah, dan berani daripada yang lain, apabila bergurau 
dengan para pemuda lain, menyingsing tangan bajunya dan 

menangkis sambil berkata: 'Ceh, Laksamana lawanku! Adalah 

dirakamkan juga di dalam karya yang sama (teks " askhah R af - 
fles, suntingan Winstedt 1938: 114; terjemaban Brown 1970 
77, teks naskhah, suntingan Shellabear 1967. 113 dan 132) 
bahawa DYM Sultan Mansur Syah (1959 hingga 1477 Masihi) 
telah berkenan mengurniakan gelaran 'Laksamana' kepada 
pahlawan Hang Tuah, dan dengan pengurn.aan itu pahlawan 
Hang Tuah bertaraf sama dengan Bendahara atau Datuk 
Naradiraja. 

Dikatakan juga pahlawan Hang Tuah sebagai 'Laksamana 
memikul pedang kerajaan. Ada kemungkinan pengurn.aan 
gelaran 'Laksamana' kepada pahlawan Hang Tuah d. neger. 
Melaka itu berkaitan dengan tradisi raja-raja neger. Melaka 
purba, menganggap diri sebagai bers.fat Sen * ania sepert 
yang dicita-citakan oleh rakyatnya, dan juga dengan trad.si 
India bahawa Seri Rama melantik ad.knya, la.tu, Laksamana 
sebagai Panglima Angkatan Tentere ^ 
menaiki takhta di Ayodhya (Ziesen.ss 1937: 72 - 76 '^°^ aS 
1956: 1 - 2). Dalam hubungan ini, menurut W/kayaf Wa^ 
(teks naskhah selenggaraan Kassim Ahmad 1968. 135) Laksa 
mana Hang Tuah memperkenalkan diri sebagai hulubalang 
Z pangla Angkatan Tentera Raja Melaka. Penggunaan 
gelaran Laksamana sebagai Panglima Angkatan Tentera La 
pula, kemungkinan maksud itu berkaitan dengan P eranen Pan 9' 
La Angkatan Tentera Laut sebaga. Pangl'ma Tertmgg. 
negeri-negeri beraja perairan ( maritime) Melayu purba. 

Pelayaran Laksamana Hang Tuah ke Bijaya Nagaram 

Menurut Hikayat Hang Tuah (teks naskhah selenggaraan 
Kassim Ahmad 1968: 339,) raja negeri Melaka memperkenaL 
kan cadangan Bendahara supaya Laksamana Hang Tuah 
melawat negeri Bijaya Nagaram di semenanjung India, saba g a ' 
duta baginda kerana laksamana tahu akan bahasa penduduk 
negeri itu dan juga perintah segala raja-raja. Laksamana Hang 
Tuah dan rombongannya belayar selama sebelas har. sebelas 
malam, dengan menggunakan dua belas buah kapal sebelum 

sampai di bandar pelabuhan yang bernama Nagapattinam. 
Ketibaan rombongan itu disambut dengan paluan bedil dan 
bunyi-bunyian. Setelah diperjamu oleh syahbandar dan 
seorang saudagar bernama Nala Sang Guna, Laksamana Hang 
Tuah dan rombongannya berangkat ke bandar Bijaya Nagaram 
(atau Vijayanagaram) untuk menyampaikan surat tauliah ke- 
pada Raja Kisna Rayan iaitu, Raja Krishnadeva Raya dari 
dinasti Tuluva yang memerintah negeri beraja Vijayanagaram 
mulai dari tahun 1509 hingga 1529 Masihi. Setibanya di kota 
Bijaya Nagaram, Laksamana Hang Tuah melihat pintu-pintu 
gerbang yang terhias dengan arca-arca mengenai cerita 
Ramayana dan Mahabharata. Apabila menghadap Raja Kisna 
Rayan, Laksamana Hang Tuah bercakap dalam bahasa negeri 
Bijaya Nagaram dengan fasihnya. Selanjutnya, Laksamana 
Hang Tuah menerangkan pula bahawa beliau telah belajar 
bahasa tersebut daripada seorang lebai di negeri beraja 
Majapahit. Selepas Raja Kisna Rayan bertanya kepada Laksamana 
Hang Tuah mengenai khabar raja-raja di Bukit Seguntang dan 
Melaka, Laksamana Hang Tuah dianugerahi persalin oleh Raja 
Kisna Rayan. Semasa di Bijaya Nagaram, Laksamana Hang 
Tuah menunjukkan kehandalannya sebagai seorang pendekar, 
Selepas seminggu di Bijaya Nagaram, rombongan Laksamana 
Hang Tuah melawat beberapa tempat penting di dalam negeri 
itu termasuk sebuah bandar bernama Cidambaram. Menurut 
Hikayat Hang Tuah (naskhah selenggaraan Kassim Ahmad 
1968: 362), Laksamana Hang Tuah amat tertarik dengan kecan- 
tikan arca-arca dalam tempat berhala di Cidambaram. Menurut 
pengarang perkataan Cidambaram bererti 'tempat berhala', 
dan pengertian ini didapati sama dengan pengertian perkataan 
Cidambaram dalam tradisi Tamil, iaitu, perkataan Tamil koyil 
(iaitu, kuil atau 'tempat berhala' dalam bahasa Melayu) se- 
benarnya menandakan secara khasnya kuil Dewa Nataraja di 
Cidambaram (Singaravelu, 1982). 

Adalah jelas bahawa dari tinjauan mengenai unsur mitos/ 
persejarahan yang terdapat di dalam karya-karya sastera klasik 
Melayu seperti Sejarah Melayu dan Hikayat Hang Tuah, penga- 
rang-pengarang sastera Melayu purba itu memang sedar ten- 
tang berbagai-bagai jenis tradisi India, dan beberapa unsur 
tradisi India itu telah diambil alih dan diubahsuai dalam karya 
sejajar dengan tujuannya sendiri. 

KITA DAN TRADISI BARAT 

Prof. Madya Dr. Umar Junus 

DALAM kertas kerja ini pembicaraan hanyalah ditumpukan 
kepada pokok-pokok persoalan. Jadi tidak akan dibincangkan 
persoalan-persoalan lain. Juga tidak ada usaha untuk memberi- 
kan penyelesaian kepada persoalan. Yang ingin dikemukakan 
hanyalah persoalan yang kita hadapi. Adalah tanggungjawab 
kita untuk mengusahakan penyelesaiannya berdasarkan ke- 
sanggupan masing-masing. 

Ada anggapan, yang mungkin benar dan mungkin tidak 
benar, bahawa kesedaran ilmu tentang diri kita adalah hasil per- 
sentuhan kita dengan dunia Barat. Kemudian sesudah orang- 
orang Barat mempelajari diri kita barulah disedari akan 'hakikat' 
diri kita. Bahkan mungkin tidak kita sedari bahawa 'hakikat' diri 
kita itu adalah sebagaimana yang dilihat oleh para sarjana 
Barat. Kita tidak menerimanya sebagai 'hakikat', tetapi sebagai 
hakikat. Konsep sejarah yang ada pada budaya kita diperlihat- 
kan sebagaimana yang ada pada Sejarah Melayu yang dikata- 
kan mencampuradukkan antara realiti, dongeng dan mitos. 
Bukan tidak ada yang melawan anggapan ini, namun mereka 
masih terikat kepada ketiga konsep itu, realiti, dongeng dan 
mitos. Hanya diberi keterangan lain tetapi merupakan satu hal 
yang tidak dapat kita lupakan. Kita membicarakan mengenainya 
setelah diungkit oleh orang Barat. 

Ada juga anggapan lain. Tentang apa yang kita namakan 
sebagai sastera moden. Kita katakan sastera moden kita ber- 
mula dengan pengaruh Barat. Bahkan mungkin dapat dikatakan 
bahawa sastera moden kita bermula dengan usaha membawa 
masuk pengaruh sastera Barat. Kita mulakanlah sastera moden 

kita dengan Abdullah yang mendapat pengaruh Inggeris. Atau 
kita mulakan dengan 'masuknya' apa yang kita sebut sebagai 
novel dan soneta, dua genre yang dianggap berasal dari Barat. 
Malah, adakalanya kita mulakan dengan 'masuknya' apa yang 
kita anggap sebagai novel, dan meniadakan kemungkinan lain. 
Biarpun Mikayat Faridah Hanum, ataupun dalam Siti Nurbaya 
dan pernyataan "barang siapa membaca hikayat ini" kedua- 
duanya kita anggap novel sebab tanpa mengklasifikasikan 
kedua-duanya sebagai novel, kedua-duanya tidak mungkin 
dikategorikan sebagai sastera moden". Hanya dengan passport 
novel, dengan sendirinya menjadikan kedua-duanya sebagai 
warganegara dunia Barat, dan dapat dianggap sebagai sastera 
moden. 

Ada yang lebih parah lagi. Dasar tadi menyebabkan kita 
selalu berfikir secara dikotomi. Ada sastera moden yang men- 
dapat pengaruh Barat. Ada sastera yang tidak moden, yang 
lama, yang klasik atau yang tradisional, bahkan sastera rakyat, 
yang tidak mendapat pengaruh Barat. Kedua-duanya terpisah 
secara mutlak. Ada ciri yang hanya melekat pada sastera 
moden, dan tidak ada pada sastera tradisional. Hakikat fic- 
tion hanya ada pada sastera moden. Cerita lama tidak mungkin 
punya hakikat itu. Dalam cerita lama yang mungkin ada hanya 
dongeng, khayal dan sebagainya. Hanya sastera moden yang 
dapat menipu melalui 'menipulasi' (dimelayukan dari kata 
Minangkabau 'manipulasi'). Dengan alasan itu, Sejarah Melayu 
hanya mungkin dapat dilihat dalam hubungan 'menipulasi'/ 
'manipulasi' fiksi dan realiti. Dengan kata lain, tukang cerita kita 
tidak mungkin melakukan 'menipulasi'/'manipulasi' kerana 
mereka orang yang sederhana, kata 'sederhana dihubungkan 
dengan pengertian yang ada pada 'primitif. 

Begitu besarnya pengaruh Barat dalam diri (budaya) kita. 
Ini selalu kita lihat dalam rangka suatu klasifikasi yang statik. 
Barat selalu kita hubungkan dengan moden/tak primitif, 
sedangkan yang asli kita hubungkan dengan tak moden/ 
primitif. Sistem klasifikasi ini jelas dapat meninggalkan kesan 
mendalam kepada sistem pemikiran kita. Ini yang akan saya 
bicarakan pada bahagian berikut ini. 


Dengan maaf, apa yang akan saya timurkan - orang 
biasanya mengatakan 'utarakan' - berikut ini bukan barang 
baru. Pernah saya ucapkan sebelumnya. Dan pernah diucapkan 
oleh Dr. M. Amir dan Armijn Pane sebelum perang. Hanya 
mungkin tidak begitu eksplisit. 

Kita dan Barat diklasifikasikan secara statik sebagai perten- 
tangan antara tak moden/primitif lawan moden/tak primitif. 
Dengan masuk ke dunia Barat diertikan kita berpindah (tanpa 
proses) dari dunia tak moden/primitif ke dunia moden/tak 
primitif. Dan dunia Barat kita lihat sebagai moden/tak primitif 
begitu sahaja 'terjadi dengan sendirinya' - yang terakhir ini 
jangan dihubungkan dengan ilmu tauhid. Hakikat tentang dunia 
Barat yang moden/tak primitif (kini) tidak kita lihat sebagai hasil 
proses perubahan dari tak moden/primitif yang mereka alami 
sebelumnya. Jadi hakikat moden/tak primitif pada mereka 
bukanlah hasil dari proses sejarah, malah mungkin ada yang 
melihat sebagai 'hakikat' tidak mungkin dibantah. 

Kita mungkin tidak menyedari akan hakikat ini, mungkin 
kita terima sebagai hal biasa, dan wajar. Hal ini merupakan 
baftagian dari ideoiogi kita yang selalu menguasai gerak kita, 
dan kita akan mempersoalkannya apabila orang memperkata- 
kan hal itu. Apalagi yang dipersoalkan, sebab itu memang telah 
wajar. Dengan mempersoalkan hal itu kini, saya telah masuk 
kepada suatu dunia yang cukup berbahaya. Paling tidak, saya 
telah mengganggu ketenangan 'tidur' orang. 

Sikap begini tentu punya akibat-akibat tertentu. Barat akan 
kita lihat sebagai sesuatu yang telah selesai, atau barang yang 
telah jadi. Kita tidak melihat apa yang kita lihat sebagai sesuatu 
yang moden sebagai hasil suatu proses, tetapi suatu hakikat 
sendiri. Selanjutnya, kita tidak akan melihat kemungkinan ia 
akan berkembang. la telah menjadi sesuatu yang 'membeku' 
dan 'membaku' dua kata yang hanya dipisahkan oleh /e/ dan /a/. 

Selanjutnya, kita akan mempunyai sikap yang sama 
terhadap sastera lama yang kita lihat juga sebagai sesuatu yang 
'membeku', tetapi 'tidak membaku' kerana pembakuannya 
dilakukan biasanya melalui konsep yang dihubungkan dengan 
Barat. Kita tidak mungkin mengembangkannya menjadi 
sesuatu yang moden. Kita tidak mungkin melihatnya sebagai 
sesuatu yang sama dengan sesuatu yang moden. la tidak akan 
berkembang lagi. Pendek kata, ia akan tetap, kekal abadi, dalam 

dunia lamanya. Konsep primitif yang merupakan suatu proses 
sebenarnya, ingat sahaja hubungannya dengan teori evolusi, 
dihentikan prosesnya. 

Kedua-dua sikap ini punya akibat lebih lanjut. Kita akan 
mengambil sesuatu dari Barat sebagai suatu yang 'beku' dan 
'baku'. Novel yang di Barat merupakan hasil dari suatu proses 
dan tidak baku/beku, kita perlakukan sebaliknya. Novel kita 
dianggap sebagai suatu genre yang punyai hakikat sendiri, 
yang berbeza dari yang bukan novel. Bukan tidak mungkin, 
dalam penentuan ini, ia juga kita pertentangkan dengan milik 
kita yang lama. Jadi novel mesti berhubungan dengan realiti 
dan fiction, tidak berhubungan dengan khayal dan dongeng. 
Novel itu merupakan sesuatu yang baku sehingga tidak 
mungkin berkembang dan berubah lagi. Padahal di Barat, novel 
dimaksudkan sesuatu yang bebas, tidak ada ikatan-ikatan yang 
akan menghalang perkembangannya. Novel bagi kita bukan 
lagi merupakan bahagian dari suatu 'proses' pengembangan 
yang menyebabkan perkembangan. 

Hal yang sama juga akan terjadi dalam hubungan teori 
ilmu, atau tentang ilmu itu sendiri. Teori ilmu atau ilmu yang 
berkembang di Barat hasil dari suatu proses pengembangan 
dan perkembangan, bukan terjadi sendiri. Dan ini terjadi dalam 
usaha mereka berhadapan dengan masyarakat dan alam 
mereka. (Dalam hubungan ini mereka jauh lebih pintar dari 
orang Minangkabau yang membanggakan diri dengan falsafah 
'aiam terkembang jadi guru'. Mereka dapat menghasilkan teori 
yang menguasai dunia dari alam mereka. Tetapi tidak demikian 
halnya dengan orang Minang). Atau dengan pengenalan dan 
perkenalan dengan dunia luar. Pengenalan mereka dengan 
dunia luar menghasilkan pelbagai teori ilmu dan abad ke-19. 
Dan perkenalan mereka dengan peradaban Islam pada masa 
kejsyaannya memperkuat perkenalan mereka dengan tradisi 
Yunani, s6hingga memperkuat proses perkembangan dan 
pengembangan yang mereka lakukan. Kerana mereka dapat 
meletakkan dalam hubungan perfeembangan dan pengembang- 
an, maka perkenalan itu memungkinkan perkembangan dan 
pengembangan lebih lanjut. Ini yang membezakannya dengan 
fenomena dalam dunia Islam itu sendiri. Perkembangan selarl- 
jutnya, seperti yang terlihat dalam sejarah umat Islam, atau 
pengembangan selanjutnya telah dihentikan. Akibatnya, kita 

tidak mempunyai hubungan proses dengannya lagi. Kalau 
kita kembali kepadanya, maka itu hanya suatu nostalgia, kenang- 
an kejayaan masa lampau di mana hubungannya telah ter- 
putus. Tidak demikian yang terjadi di Barat, proses masih ber- 
lanjutan, meskipun kadangkala dalam bentuk pertentangan 
sebab melihat dua aspek yang bertentangan. Mereka sedar 
bahawa perkembangan hari ini bermula dengan proses yang 
telah berlangsung demikian lama. Kalau mereka kembali ke 
Yunani, maka ini bukan suatu impian nostalgia. Mereka sedar 
bahawa mereka merupakan bahagian yang tidak dapat 
dipisahkan dari proses yang bermula dari tradisi Yunani. 

Dalam bubungan ini, kita sebagai orang Melayu dalam 
pengertian Nusantara mungkin mempunyai hakikat yang lebih 
parah lagi. Kita bukan hanya tidak ada persambungan proses 
dengan yang menjadi kita kini, malah kita juga tidak punyai per- 
sambungan tradisi. Malah kita menolak persambungan tradisi 
dan cuba melupakan masa lampau. Dengan kedatangan penga- 
ruh Hindu, ada usaha untuk menolak persambungan tradisi 
dengan kebudayaan kita yang lebih dulu, yang mungkin kita 
katakan primitif. Dan dengan kedatangan Islam pula, kita cuba 
juga meniadakan hakikat bahawa kita pernah punya masa lam- 
pau yang Hindu dan yang 'primitif. Dengan kedatangan Barat, 
banyak pula di antara kita yang memutuskan, meskipun secara 
tidak sempurna, dengan sesuatu yang berbau Islam. Dan kalau 
kita kemudian kecewa dengan Barat, dan selanjutnya 'mutung' 
atau berkerat rotan, maka kita akan menolaknya secara total. 
Kita akan 'beranggapan' bahawa diri kita tidak dipengaruhinya, 
tanpa menyedari keadaan sebenarnya. Kita sebenarnya 
berusaha 'menghapus' - ini terjemahan dari istilah sous rature 
dari Derrida, suatu kata dinyatakan salah dengan menyilang, 
tetapi bekasnya tidak pernah hilang - pengaruh yang ada 
sebelumnya, suatu hal yang sebenarnya tidak mungkin, se- 
bagaimana pernah diucapkan oleh Dr. Amir dalam tahun 1930- 
an. 

Barangkali ini memang konsep sejarah kita, suatu yang 
hakiki. Dengan begitu, tidak mungkin kita tiadakan sebab ia ber- 
bentuk bersama sejarah. Yang perlu diusahakan ialah 
bagaimana menggunakannya secara menguntungkan. Kita 
mesti menerima hakikat kita yang memutus-mutuskan sejarah, 
tetapi jangan menerimanya jika hanya sebagai akibat sejarah 

sahaja. la mesti kita gunakan untuk menentukan proses 
sejarah kita, dan dengan sendirinya seluruh proses lainnya. Kita 
mesti menerima hakikat discontinuity sebagai proses budaya 
kita, dan memperlakukannya dalam suatu sistem proses. Ini 
mesti kita sedari sebagai unsur pembentuk dalam menerima 
sesuatu, tetapi sayangnya ini tidak kita sedari sebagai proses. 

Kita menerima suatu teori (dari Barat) bukan sebagai hasil 
dari suatu proses. Tetapi sebagai suatu hakikat, dan dengan 
sendirinya bersifat mutlak. la akan menggantikan (secara mut- 
lak dan sempurna) sesuatu yang ada sebelumnya. Dan teori itu 
sendiri tidak akan berkembang lagi sebab dilibat sebagai 
sesuatu yang mutlak. la hanya mungkin digantikan oleh teori 
mutlak lainnya. Fenomena ini tentu mempunyai akibat-akibat 
tertentu pula. 

Kita akan melihat suatu teori sebagai suatu yang mutlak. 
Tidak ada kemungkinan lain lagi. Dan dalam melihat sesuatu 
yang lain, kita akan melihatnya dari kebenaran mutlak yang 
dianggap ada pada teori itu. Suatu cerita akan dianggap tidak 
baik seandainya dikatakan plotnya kacau, iaitu bila seseorang 
bekerja dengan teori formalisme. Dengan itu kita mengambil 
seutuhnya apa yang dikemukakan oleh teori di Barat, tanpa 
berani mengubahnya. Pengubahan akan dianggap sebagai 
suatu kesalahan, ketaksanggupan rnemaharni sebagaimana 
mestinya, kerana tidak mengikuti ajaran guru (yang selalu 
benar mutlak). Dengan begitu, ia akan dianggap bodoh dan 
derhaka. 

Kalau di Barat, teori formalisme berkembang dan 
mengembangkan, mungkin secara pertentangan, pelbagai teori 
lainnya, maka pada kita hal itu tidak berlaku. Suatu teori baru 
biasanya hanyalah teori yang 'diimport', untuk menggantikan 
teori yang telah lama. Akibatnya, dapat diduga setiap kali ada 
sarjana kita yang baru datang dari Barat, meskipun mungkin 
melalui Hong Kong, maka ia diharapkan akan membawa 
sesuatu yang baru. Dan kita juga akan bertanya, tentang apa 
yang baru di Barat. Kita akan mengikutinya seandainya kita 
takut untuk dikatakan ketinggalan zaman. 

Tetapi biasanya yang datang ini sangat sedikit, dan 
kebiasaannya yang telah lama bertapak tidak akan tergugat. 
Malah mungkin yang baru akan dianggap sebagai fashion, 
mode belaka, yang sebentar lagi akan berlalu bersama angin 

lalu. Hanya perkembangan fashion yang dapat diabaikan. 
Akibatnya, ada semacam 'keharusan' untuk mengbentikan 
sahaja perkenalan kita dengan teori yang sedang berkembang 
di Barat - suatu aspek lain dari prinsip discontinuitytadi. Jadi 
kita berhenti pada suatu status quo. Kita akan punyai 'keper- 
cayaan' yang tidak akan berubah tentang sesuatu, 'kepercayaan 
mutlak', dan ini jelas tidak sesuai dengan bakikat ilmu yang ber- 
tolak dari kutub lain. Malah sesuatu yang akan merubah 'keper- 
cayaan' itu akan kita tentang. Kita begitu mencintai ketenangan 
yang telah lama dimiliki, ketenangan yang akan hilang bila 
pegangan kita tergugat/digugat. 

Telah saya katakan tadi tentang suatu kelemahan ucapan 
ini, yang mungkin sahaja difahami orang sebagai kelemahan 
saya. Saya tidak akan berusaha menemukan penyelesaian 
sebab itu berada di luar kesanggupan saya. Saya tidak akan ber- 
bicara tentang bagaimana kita menggunakan hakikat discon- 
tinuity tadi sebagai suatu proses. Saya akan masuk kepada 
sesuatu yang lain, yang mungkin menyimpang. Semuanya ter- 
gantung kepada bagaimana kita memahaminya. 

Saya akan masuk kepada pengalaman saya dalam mem- 
pelajari beberapa karya lama, yang tak moden, yang dianggap 
dikuasai oleh dunia realiti, dongeng dan mitos, tetapi tidak 
dikuasai oleh hakikat fiction dan realiti. 

Saya mulakan dengan Sejarah Melayu (SM) yang meng- 
hasilkan buku Sejarah Melayu: Menemukan Diri Kembali 
(1984). Saya berhasil - orang tidak melihat dirinya dan kebia- 
saan dalamnya akan membacanya sebagai 'gagal' - merumus- 
kan sesuatu yang tidak pernah dikatakan orang tentang SM 
kerana saya berani melepaskan diri dari pelbagai anggapan 
yang biasa ada dan terbiasa. Tentunya juga ada faktor lain. 

Saya menolak untuk melihat SM dalam hubungan referen- 
tial mode, istilab ini saya peroleh dari G.L. Koster dan H.L.M. 
Maier, bagaimana hubungan suatu unsur dalamnya dengan 
realiti, tentu sahaja dalam skala realiti, dongeng dan mitos. 
Saya cuba melihatnya sebagai suatu fiction dengan sistematik 
fiction dalamnya, tentu menyangkut fiction dan realiti. Jadi, SM 
saya anggap sama sahaja dengan sebuah karya moden. Saya 
tidak terperangkap oleh judulnya yang menyarankan sesuatu 
yang tidak fiction. Dan ini hanya mungkin saya lakukan dengan 
melepaskan diri saya dari ketetapan pengertian fiction dan 


234 



penelitian tentangnya yang dikembangkan dalam rangka teori 
formalisme. Saya dapat melihat kemungkinan lain yang tidak 
dapat terlihat oleh kemungkinan fomalisme yang biasanya kita 
anut, yang telah 'membaku' dan 'membeku'. Ini dapat saya 
lakukan sebagai saya berkenalan dengan pendekatan lain, yang 
mungkin juga saya lihat dalam hubungan yang diskontinuiti 
dengan yang ada sebelumnya. Saya berkenalan dengan struk- 
turalisme yang memungkinkan saya bertolak dari mana sahaja, 
asalkan saya dapat melihat semuanya dalam rangka suatu 
hubungan. Ini ditambah dengan perkenalan saya dengan prin- 
sip structuration, yang tidak akan menghasilkan klasifikasi 
struktural yang statik. Kita melihat sesuatu sebagai suatu per- 
kembangan. Ini ditambah lagi dengan perkenalan pendekatan 
lain. Misalnya Rezeptionaesthetik, yang saya terjemahkan se- 
cara bebas sebagai Resepsi Sastera (Jakarta, 1985), atau 
dengan intertextuality. Kedua-duanya merupakan perkembangan 
baru di Eropah, yang memang berhubungan erat dengan per- 
kembangan strukturalisme, dan memberikan kemungkinan 
yang tidak pernah terduga sebelumnya. 

Dengan 'keberanian' di at’as barulah saya dapat memberi- 
kan interpretasi lain dan baru terhadap SM. Keberanian me- 
lihatnya berbeza dari anggapan orang sebelumnya. Keberanian 
menggunakan pendekatan baru kepadanya. Dan tentu sahaja 
kedua-duanya saling berhubungan, yang satu hanya dimung- 
kinkan oleh yang lain, tanpa mengetahui mana yang lebih dulu 
datang. 

Tetapi ada yang lebih penting. Penelitian saya mengenai 
SM menyedarkan saya bahawa saya hanya berhasil melaku- 
kannya dengan menggunakan perkembangan teori yang ter- 
baru di Eropah. Tanpa perkenalan dengan teori terbaru itu, dan 
hanya mengandaikan teori formalisme di Eropah, telah 
dianggap sebagai ketinggalan zaman, saya pasti bahawa saya 
tidak akan dapat menghasilkan apa-apa yang baru dari SM. 
Yang ada hanya pengulangan yang lama sahaja. 

a. Fenomena dunia fiction cerita-cerita kita sebelum kita 
'beranggapan' adanya pengarub Barat, tidak dikuasai 
oleh pengertian fiction yang biasa kita gunakan. Dan 
selanjutnya ia tidak dikuasai oleh pengertian cerita 
dalam pandangan formalisme. Fenomena itu dikuasai 

oleh mekanisme lain, yang masih harus dirumuskan 
lagi. 

b. Fenomena dalam dunia fiction kita sebelum kita 'ber- 
anggapan' adanya pengaruh Barat ternyata hanya 
dapat difahami melalui perkembangan teori terbaru di 
Barat. Selanjutnya, kita boleh bertanya tentang anggap- 
an kita sebelumnya yang menghubungkannya dengan 
sesuatu yang primitif. 

Begitulah, saya berhasil (menurut pengertian saya) 
merumuskan sesuatu yang baru tentang SM akibat dari per- 
kenalan saya dengan konsep-konsep terbaru di Barat. Baik 
mengenai pengertian fiction, mahupun mengenai penggunaan 
teori. Namun, dapat saya katakan ada faktor 'tidak pengaruh' 
yang bergerak di sini. Kemungkinan tadi tidak mungkin berlaku 
seandainya saya tidak mendalami lebih dulu tentang hakikat 
kaba, cerita rakyat Minangkabau, sebagaimana terlihat pada 
Kaba dan Sistem Sosial Minangkabau: Suatu Problema 
Sosiologi Sastera (Jakarta, 1984). Ini membawa saya kepada 
pertanyaan tentang hubungan antara fiction dan realiti, dan 
peranan audience (khalayak) dalam memahami sesuatu karya. 
Dan hal terakhir ini jelas membawa saya kepada pengertian 
yang mungkin dikembangkan berhubungan dengan resepsi 
sastera, yang memang berhubungan dengan pembaca atau 
khalayak. 

Barangkali, yang juga penting ialah kesanggupan 
melepaskan diri membaca sesuatu berdasarkan suatu konsep 
yang begitu mengikat. Kalau kita mengikatkan diri kepada peng- 
ertian yang mengikat tentang fiction dan sebagainya, maka kita 
belum tentu akan sampai kepada kesimpulan tadi. Jadi, kita 
mesti meninggalkan cara pembacaan yang ditentukan oleh 
konsep yang dipunyai sebelumnya, suatu preconception, yang 
saya katakan sebagai cognitive reading. Kita hanya mencari apa 
yang ada dalam fikiran kita dalam membaca suatu teks, dan kita 
akan puas kalau sudah menemuinya dan melupakan hakikat 
lainnya. Kita mesti menukarnya dengan testual reading. Kita 
mesti berangkat dengan suatu fikiran yang kosong. Kita tidak 
tahu apa yang akan kita cari dalam teks itu. Hanya teks itu yang 
akan memberitahu kita apa yang mesti kita lakukan, berdasar- 
kan keterangan tekstual yang diberikannya. 

Dan sebagai perkembangan lebih lanjut dari proses peneliti- 
an yang bermula dari kaba tadi, kini saya sedang mengadakan 
pembicaraan berhubungan dengan buku Mustiko Adat Alam 
Minangkabau, yang pertama kali terbit dalam tahun 20-an, 
bahasa Minangkabau, genre cerita biasanya ditandai dengan 
batasi pengertian kita mengenainya kerana kita akan diikat oleh 
faktor-faktor tertentu. 

la akan dilihat sebagai sesuatu yang 'tradisional' kerana 
dalam bahasa Minangkabau biasanya digunakan untuk me- 
nyatakan yang lama-lama. Ini berbeza dari yang mungkin di- 
ucapkan dalam bahasa Melayu/lndonesia. Kerana itu, kita 
berhadapan dengan sesuatu yang lama, sehingga konsep 
moden tidak mungkin dilekatkan kepadanya. 

la tidak akan dilihat sebagai sebuah cerita, kerana dalam 
bahasa Minangkabau, genre cerita biasanya ditandai dengan 
'kaba curito' atau sesuatu yang berakibat sama dengannya. 
Buku tadi tidak punyai hakikat ini. Malah judulnya sendiri 
menunjuk ke arah lain, persoalan adat dan hukum adat. Kerana 
itu, ia tidak fiction dan tidak mungkin dianalisa sebagai fiction. 

Hal ini ditambah dengan hakikat lain. Penulisnya seorang 
pemuka adat tahun 20-an bernama Datuk Sangguno Dirajo, 
yang selalu dikatakan tidak mengenal dunia moden, apalagi 
dunia moden yang bernama fiction. Jadi ia tidak mungkin 
menulis fiction, bahkan juga tidak yang mengarah kepada itu. 

Tetapi, kalau dilibat dalam rangka textual reading, ia akan 
memunculkan fenomena lain sama sekali, pertama kali ia akan 
memperlihatkan dirinya sebagai fiction. Malah ia akan memper- 
mainkan pengertian fiksyen yang kita ambil dari fiction Barat. la 
memanipulasinya kalau kita beranggapan penulisnya tahu kon- 
sep fiction. Tetapi yang benar, ia menggunakan konsep fiction 
yang lain dari fiksyen yang kita kenal. Malah dengan cara itu, ia 
dapat menerangkan dengan baik, bahkan meyakinkan orang 
akan kebaikan adat, sistem adat Minangkabau. Sesuatu kepin- 
taran yang luar biasa yang tidak mungkin dilakukan kalau ia 
seorang yang 'primitif'. Dalam ftubungan ini saya teringat suatu 
petikan dalam Tempo, 12 Oktober 1985 yang berbunyi seperti 
berikut: "Seandainya buku sejarah itu ditulis bagaikan novel Ike 
Supomo atau Yati Miharja, kami tentu senang belajarnya," kata 
siswi SMAN 41 itu. Menurut saya, Sangguno Dirajo telah ber- 
hasil menyalurkannya. 

Begitulah, dengan kembali kepada hal-hal yang dianggap 
lama tadi, Sejarah Melayu, kaba-kaba Minang dan Mustiko Adat 
Alam Minangkabau, saya berusaha melihatsastera kita sebagai 
suatu kesatuan dengan perkembangannya yang merupakan 
suatu proses. Dengan begitu, terlihat bagaimana artificialnya 
pendekatan kita yang memberikan tekanan kepada pengaruh 
(Barat), kerana hakikat yang ada pada sesuatu yang kita anggap 
mendapat pengaruh telah ada pada sastera 'lama' kita. Bahkan 
mungkin memperlihatkan hakikat yang lebih sophisticated, 
yang memungkinkan kita menghasilkan teori yang moden, meng- 
gantikan teori Barat yang tradisional, kalau kita mungkin 
menggalinya. Dalam pembicaraan saya tentang kaba-kaba 
Minang, saya berusaha membuktikan bagaimana kaba tidak 
bergerak atas dasar prinsip mimesis yang berasal dari pemikir- 
an Yunani. 

Tetapi sayang (seribu sayang atau sejuta sayang) untuk 
sampai ke tujuan itu, kita tidak mungkin melepaskan diri begitu 
sahaja dari perkembangan yang ada di Barat. Satu hal yang 
mesti diakui, kita telah dididik dalam suasana itu, dan ini tidak 
mungkin dibentikan begitu sahaja. la mesti dilanjutkan. Kita 
mesti mengetahui sampai di mana perkembangan di Barat. la 
ditambah lagi dengan hakikat etika ilmu itu sendiri. Kita mesti 
memberikan kredit kepada orang yang lebih menyatakan 
sesuatu dari kita. 

Cuma dalam proses ini, kita mesti mengetahui langkah. 
Kita jangan mengambil sesuatu yang membatasi gerak kita. 
Konsep-konsep yang akan membatasi gerak pemikiran kita 
mesti ditiipdarkan. Kita mesti menghindarkan diri kita dari men- 
cari pegangan kukuh yang tidak memungkinkan kita bergerak. 
Ini menyebabkan saya tidak suka kepada formalisme dan kon- 
sep tentang novel, fiction dan sebagainya. Kita mesti men- 
dapatkan sesuatu yang mungkin membebaskan. Ini menyebab- 
kan saya lebih menggemari strukturalisme, intertekstualiti? 
resepsi sastera, kerana semuanya saya ambil sebagai konsep 
dasar dan asas. Yang penting bagi ketiga-tiga ini hanya konsep 
asas. Selanjutnya ditentukan oleh bahan yang dikerjakan. 
Mungkin pelaksanaan mendetail tentang suatu teori. 

Dengan ini, kita akan dapat memasuki suatu teks dengan 
fikiran yang kosong dari suatu konsep tertentu, sehingga fikiran 
itu akan mudah terbentuk oleh teks yang dipelajari. Dengan 

begitu, kita akan dapat menemukan hal-hal yang selama ini ter- 
sembunyi dalam karya lama yang telah ditinggalkan kerana 
dikatakan telah lama dan usang. 

Dengan sikap ini, saya rasa mencapai dua hal. Saya telah 
dapat memperlihatkan adanya proses dalam perkembangan 
sastera kita, sehingga yang baru tidak pernah terlepas dari yang 
lama, dan yang lama bukan sesuatu yang terpisah dari yang 
baru. Kedua-duanya adalah satu. Saya juga telah dapat 
mengembalikan proses ke dalam dunia peneliti sastera kita. 
Kita tidak lagi hanya mengaplikasikan teori Barat (yang statik) 
kepadanya. Kita membangunkan sesuatu darinya. 

Memang ada sesuatu yang masih disayangkan. Saya tidak 
mungkin mengembangkan itu tanpa 'dipengaruhi' oleh per- 
kembangan terbaru di Barat, yang mungkin saya lihat sebagai 
menggantikan perkembangan sebelumnya. Suatu discontinuity 
lagi. Tetapi memang saya tidak dapat berbuat lain. Hanya saya 
harapkan ada orang yang dapat merubahnya nanti. 

KEPELBAGAIAN SISTEM SOSIOBUDAYA: 

STRUKTUR DAN ANTISTRUKTUR 
DALAM PERKEMBANGAN KEBUDAYAAN 
Dl MALAYSIA 

Prof. Madya Dr. Zainal Kling 

KERTAS ini akan membicarakan beberapa aspek perkembang- 
an sistem-sistem kebudayaan di Malaysia dan meneliti 
perhubungan antara sistem-sistem itu. Kertas ini juga mengan- 
daikan bahawa terdapat suatu persaingan kuat di antara sistem- 
sistem budaya asli dengan budaya mendatang sebagai satu 
pergolakan dialektik. Dua pihak ini mempengaruhi perkembang- 
an budaya ke arah konflik. Proses ini dianggap sebagai suatu 
hubungan struktur dan antistruktur dalam proses perkembang- 
an kebudayaan di Malaysia. Secara dialektik, dikatakan telah ber- 
laku suatu tesis budaya bertentangan dengan antitesisnya 
sehingga mempengaruhi pula sintesisyang telah terbit darinya. 
Penyataan dari segala keadaan ini ialah berlakunya beberapa 
proses perpecahan dan perpaduan antara kandungan dalam 
suatu sistem sosiobudaya dan antara sistem sosiobudaya 
sehingga memesongkan proses-proses kelahiran suatu sin- 
tesis budaya baharu dan memundurkan budaya hingga men- 
cairkan nilai dan bentuk tradisi sebagai identiti masa kini yang 
anakronistik. 

Berdasarkan andaian ini, akan dilihat betapa perkembangan 
sistem-sistem sosiobudaya di Malaysia masa kini telah menjel- 
makan suatu kontradiksi kebudayaan yang menentang arus 
perjalanan sejarah yang amat kompleks dan panjang, serta 
penyesuaian harmonis dengan alam budaya yang beridentiti 
tempatan. Asas pemikiran kita ialah manusia bertindak 

terhadap alam sekitarnya dengan membentuk suatu susunan 
sosiobudaya yang sesuai sehingga melahirkan satu kesatuan 
dengan alam sekitarnya (ecological adaptation) yang tetas dan 
mantap. Setiap sistem kebudayaan adalah pancaran dan inte- 
grasi alam dan budaya sebegitu cara, sehingga manusia sebagai 
pendukung sistem budaya itu tidak merasa terasing (alienated) 
pula dari alam dan budayanya. Perasaan terasing dari alam 
budaya akan melahirkan keganjilan diri sehingga menjadi misfit 
dalam konteks budayanya serta bersifat antitesis kepada per- 
kembangan kebudayaan dan kemasyarakatan seluruhnya. 

Untuk melihat perkembangan di atas, adalah wajar kita 
meneliti proses penyesuaian ekologi sistem-sistem budaya di 
Malaysia. Proses sejarah ini akan dapat memaparkan bagai- 
mana perkembangan itu telah bersatu dan berpisah antara satu 
sama lain pada berbagai-bagai tahap. 


Perpaduan dalam Perbezaan 

Kandungan masyarakat Malaysia masa kini amat pelbagai 
(heterogeneous). Berdasarkan penggolongan sistem banci 
1980 (yang juga berlaku dalam banci sebelumnya) terdapat 
kira-kira 72 kelompok suku bangsa atau kelompok dialek dalam 
10 kelompok besar di seluruh Malaysia. (Lihat lampiran A). 
Dalam kelompok bumiputera terdapat suatu kepelbagaian yang 
amat besar di Sabah dan Sarawak. Di Semenanjung, golongan 
Melayu merangkumi individu-individu yang tradisinya mem- 
punyai identiti sendiri, tetapi kini telah padu menjadi Melayu. 
Mereka dibezakan dengan golongan pendatang dari Indonesia 
yang baharu menetap di sini. Golongan Cina terdiri dari ber- 
bagai-bagai kelompok suku bangsa seperti Hokkien, Kantoms, 
Hakka Teochew, Hainan, Henghua, Foochow dan lain-lain, 
sementara golongan India pula terdiri daripada suku-suku 
bangsa seperti Tamil, Telegu, Malayali, Punjabi, Sinhala dan 
lain-lain. Sekaligus keadaan ini memperlihatkan sekian banyak 
perbezaan antara kelompok-kelompok. Keadaan yang begitu 
pelbagai dan berbeza ini tidak pula merupakan suatu perpecah- 
an dalam erti mereka sentiasa saling berselisih atau sering 
saling bertempur antara satu sama lain. Tidak terdapat keadaan 
begini di Malaysia malah dapat dikatakan berlaku suatu kesa- 
tuan hidup dalam hubungan yang lebih harmom. Namun 

begitu, tidak dinafikan, adalah persaingan kepentingan dan 
keinginan sehingga menjadi suatu konflik pertengkaran (verbal 
conflict) yang sengit dan nyata dalam perselisihan pendapat 
serta barapan. Jadi pada satu pihak terdapat perbezaan yang 
jelas dan pada pihak yang lain terdapat perpaduan dalam 
keseluruhan sebagai sebuah negara dan masyarakat kebang- 
saan. Antara perselisiban (conflict) dan pada pihakyang lainter- 
dapat perpaduan dalam keseluruban sebagai sebuah negara 
dan masyarakat kebangsaan. Antara perselisihan (conflict) dan 
perpaduan (integration) ini masih dapat diyakini adanya ten- 
tang kekuatan perpaduan itu sebagai penyataan dari ikatan 
beberapa faktor kepentingan, adat (convention) dan sistem 
hidup bersama antara individu dan kelompok dalam sebuah 
negara. Faktor kebersamaan (commonality) ini wajar ditonjol- 
kan sebagai asas perpaduan bagi masyarakat pelbagai, kerana 
ia merupakan satu-satunya sendi utama kewujudan perpaduan 
dalam kepelbagaian itu. 

Perpaduan ini kerap dianggap palsu (artificial) dan wujud 
di atas kemungkinan perpecahan yang terlalu banyak akibat 
dari pertentangan kepentingan dan perbezaan ciri-ciri sosio- 
budaya. Anggapan begini amat lumrah terutama di kalangan 
politik yang membawa tanggapan politik time bomb serta the 
dangerous 80s. Namun sejarah yang begitu panjang lebih 
banyak menunjukkan kesatuan dari perselisihan apabila 
beberapa prinsip asasi yang teradat atau vonventional, tidak 
dibangkitkan sebagai suatu persoalan politik kepentingan 
peribadi dan kelompok kecil. Yang sering dibangkitkan ialah 
kedudukan istimewa bangsa Melayu di Malaysia, dan andaian 
kedudukan kelas dua orang lain, terutama orang Cina, dalam 
hubungan dengan keistimewaan itu. Lihat kutipan dari The 
Star, 27.11.85). Apakah memang berlaku hakikat kelas dua itu 
sehingga ada golongan warganegara Malaysia yang tertindas 
dan terhalang rezekinya, belum dapat dipastikan. Yang nyata 
ialah setiap orang mempunyai peluang yang sama, malah ada 
individu dari kelompok lain itu secara tradisi lebih berpeluang 
dan tidak mahu melepaskan serta mengongsi peluang mereka 
hingga melahirkan ketempangan dalam pembahagian kekaya- 
an negara. Justeru itu, dengan sengaja kerajaan mengadakan 
keadaan-keadaan tertentu yang dibezakan peluangnya 
terutama atas dasar moral positive descrimination dalam 

Dasar Ekonomi Baru, supaya dapat memperbaiki ketempangan 
yang terlalu lama menzalimi sebahagian besar penduduk 
Malaysia dan menjadi punca masalah besar negara. Dasar im 
pula mempunyai jangka masa tertentu dengan batas masa 
yang jelas dan terbuka, bukan suatu dasar abadi yang mungkin 
melanggar prinsip moral dan etika mengenai persamaan 
peluang hidup. 

Pertengkaran mulut ini juga nyata memaparkan suatu per- 
selisihan fahaman dan pegangan yang lebih mendalam. Pada 
satu pihak, terdapat fahaman dan pegangan yang kuat oleh 
orang Melayu dan bumiputera terhadap sejarah dan konsep 
wilayah budaya yang telah menjadi faktor penentu identiti 
wilayah budaya rantau ini, dan kepada negara ini sebagai asas 
kesahihan tuntutan mereka sebagai bumiputera dan harus 
mempunyai keistimewaan yang nyata dalam berbagai aspek 
seperti yang termaktub dalam Perlembagaan Negara (Fasal 
153). Dalam pada itu fahaman yang bertentangan dengannya 
menggunakan Fasal 153 juga untuk menunjukkan 'hak yang 
sah' bagi golongan bukan bumiputera dalam segala bidang 
berasas 'nilai moral' sejagat. Bagi golongan bukan bumiputera; 
manusia tidak wajar dibezakan atas sebab bangsa, agama atau 
kebudayaannya di samping menghujah bahawa semua orang 
di Malaysia merupakan pendatang pada satu tahap sejarah 
negara ini. Apalagi semua orang telah menjadi warganegara 
yang sah di sisi undang-undang. Namun, dihujahkan kembali, 
bahawa kependatangan manusia dalam wilayah budaya yang 
sama adalah suatu internal migration bukan migration. 

Namun antara kedua-dua asas ini — sejarah dan moral — 
tidak pula ekslusif atau saling mengetepikan kerana golongan 
bumiputera berpegang teguh kepada nilai moral dan kemanu- 
siaan. Ucapan-ucapan serta gagasan pembentukan Tanah 
Melayu dan Malaysia merdeka oleh para pemimpin seperti 
Tunku Abdul Rahman dan Dr. Mahathir sentiasa menegaskan 
bahawa orang Melayu tidak 'tamak' terhadap negaranya sen- 
diri, malah mengakui kehadiran orang lain sebagai golongan lain 
pula sering menggunakan sejarah untuk mengakui kesahihan 
(legimitamacy) kedudukan mereka terutama sejarah pembangun- 
an ekonomi. Justeru itu, akhirnya yang sering menjadi per- 
soalan bukanlah asas pertengkaran itu, tetapi situasi dan ke- 
adaan yang digemblengkan untuk kepentingan kedudukan 

yang terbaik bagi para individu dan kelompok tertentu atas 
nama demokrasi dan nilai sejagat kemanusiaan. 

Keadaan yang bergolak ini dapat juga ditafsir sebagai pro- 
ses penyesuaian perhubungan antara individu dan kelompok 
dari berlainan asas budaya untuk mencari perimbangan dan 
kesempatan perhubungan melalui adat atau cinvention yang 
wajar serta padan. Kemerdekaan dengan tegas mempertem- 
bungkan secara bersemuka kelompok-kelompok etnik dan 
bangsa yang berbeza budaya setelah sekian lama terasing dan 
terpisah dalam kandungan sistem politik dan ekonomi penjajah- 
an di-Tanah Melayu. Masing-masing saling mempertahankan 
kepentingan dan identiti sendiri yang diwarisi dan zaman 
pramerdeka (dilindungi oleh naungan sistem penjajahan). 
Memang menjadi hakikat sosiologi dan kemanusiaan bagi para 
individu dan kelompok-kelompok saling mencari penyesuaian 
antara satu sama lain serta dengan alam mereka. Individu-indi- 
vidu akan segera mendapat kepastian terhadap batasan dan 
jangka pelakuan yang dibenarkan dalam pergaulan antara 
mereka. Kesedaran ini segera melahirkan suatu pola atau corak 
pelakuan yang sama-sama menjadi pegangan dan asas untuk 
saling memahami secara harmoni. 

Masyarakat sebagai himpunan besar individu-individu 
mencapai kemantapan utama dalam hubungan antara anggota- 
nya sendiri melalui pembentukan corak pelakuan yang lebih 
complex serta rumit. Pemantapan itu tercapai dalam bentuk 
teradat seluruh sistem kebudayaan hingga dapat berperanan 
sebagai suatu panduan yang wajar bagi perhubungan yang 
bermakna. Ini memerlukan masa yang lebih panjang dan lama 
bagi semua individu dalam masyarakat dan budaya untuk 
saling menyesuaikan diri dengan kelompok dan budaya yang 
lain. Dalam proses penyesuaian itulah kerap berlaku berbagai- 
bagai pertembungan dan perselisihan yang berbeza-beza dar- 
jahnya yang bersifat lisan kepada prasangka, dan perselisihan 
terbuka hingga kepada perang dan pertempuran. Seringkali 
pertempuran dianggap sebagai satu-satunya kaedah untuk 
mencapai persetujuan corak perhubungan yang wajar antara 
kelompok masyarakat dan bangsa itu. Namuntidakkurang pula 
kaedah diplomatik dan perundingan digunakan dalam men- 
capai kesepakatan antara kelompok-kelompok. 

Tahap-tahap Penyesuaian Ekoiogi Kelompok 

Di Malaysia, perhubungan antara kelompok masyarakat 
telah dan sedang mengalami sejarah yang berubah-ubah dari 
tahap 'asimilatif' kepada 'majmuk' hingga kepada ‘pelbagai' 
dan 'pengasingan diri'. 

(i) Tahap 'asimilatif' ini berlaku dalam zaman prapenjajah- 
an dengan satu sistem sosiobudaya Melayu menjadi rangka 
dan lengkungan untuk wujud dan hadirnya setiap satu kompo- 
nan budaya sehingga tumbuh satu kesatuan pada tahap teras 
atau pusat, serta timbul pula suatu kepelbagaian pada tahap 
pinggir. Unsur-unsur budaya yang tidak mencapai tahap padu 
dalam rangka teras tinggal di luar batasan terasnya dan men- 
jadi unsur pelbagai. Kewujudan budaya luar ini ditanggap dan 
dikenali dengan nama masing-masing berdasarkan kelompok 
dan tempat. Di Semenanjung, kebudayaan dari seluruh alam 
Melayu dipadukan ke dalam budaya teras Melayu dan menjadi 
Melayu melalui Islam. Namun budaya-budaya suku bangsa 
Melayu yang lain yang tidak 'masuk Melayu' itu, tinggal kekal di 
luarnya sebagai pinggiran dan dikenali menurut sistem perlapis- 
an masyarakat tradisional yang berhierarki bangsawan, 
merdeka dan hamba sahaya atau menurut nama tempat atau 
ekologi asalnya. Demikianlah budaya 'orang asli' menjadi 
'sakai', kerana mereka menjadi sumbergolongan hamba suruh- 
an atau pengikut bagai para pembesar dalam sistem perlapisan 
tradisional Melayu. Begitu juga mereka dikenali sebagai 'orang 
darat', 'orang ulu' atau 'orang bukit' ataupun 'orang seletar', 
kerana kawasan kediaman mereka. Di Sabah dan Sarawak sistem 
sosial tradisi Melayu membahagikan pula masyarakat kepada 
orang berbangsa' sebagai bangsawan, dan yang lain sebagai 
'merdeka' dan 'ulun' sama seperti di Semenanjung. Namun 
orang luar dari sistem teras ini dinamakan sebagai 'dayak', 
kerana penempatan mereka 'di darat' atau 'ulu'. Perkataan 
'dayak' adalah sebutan tempatan bagi 'daya' yang bermakna 
'darat' seperti terdapat dalam 'barat daya'. 

Bukan sahaja setiap kelompok terangkum dalam satu sis- 
tem yang sama dengan mempunyai tempat dan peranan ter- 
tentu, bahkan suruhan alam sekitar atau ekologi pula telah 
ditakrif dan dikenali dengan tanggapan ekologi Melayu, 
sehingga setiap tempat utama telah mendapat namanya sen- 

diri. Sistem kehidupan Melayu/bumiputera menjadi definitif 
terhadap seluruh alam budaya di rantau ini, sehingga penghuni 
dalam sistem itu memancarkan identiti yang sama pyla. Orang 
lain dari luar melifiat keseragaman itu dan mengenali identiti 
wilayah ini sebagai satu wilayah budaya yang sama yakni 
'Melayu'. Maka Melayu itu menjadi asas definisi dan identiti 
wilayah dan rantau sebelah sini, sehingga terkenal sebagai 
'Alam Melayu' (Malay Archipelago). Jika pun ada nama lain 
seperti nanyang atau golden chersonese, namun masih ter- 
dapat tanggapan kesatuan rantau dan wilayah ini sebagai satu 
wilayah budaya yang seragam. 

Sifat asimilatif ini dirasai secara subjektif melalui satu asas 
yang sama terbadap bentuk dan isi seluruh sistem kebudayaan 
itu, dengan menggunakan konsep 'adat'. Setiap kelompok 
memerihalkan cara atau corak hidup mereka sebagai 'adat' 
mereka yang dapat dibandingkan dengan 'adat' kelompok lain 
yang sama atau berlainan. Individu-individu yang sama kelom- 
pok dapat mengakui 'persamaan adat' mereka, dan sebaliknya 
melihat perbezaan adat di antara yang berlainan kelompok. 
Jadi dalam istilah adat itu terdapat persamaan ethnomethodo- 
logy atau kaedah tanggapan terhadap corak hidup sendiri bagi 
semua kelompok dan juga persamaan rangka 'isi kandungan', 
atau substance adat itu sendiri. Persamaan tanggapan 
terhadap bentuk dan isi corak hidup bagi semua kelompok di 
alam Melayu ini menjadi asas kesatuan identiti mereka, sebagai 
anggota dalam 'wilayah budaya Melayu' (Malay culture area) 
sehingga di antara mereka menjadi bahagian teras dalam 
wilayah itu. Pergerakan manusia dari satu tempat ke tempat 
lain dalam wilayah budaya yang sama tidak merupakan perpin- 
dahan ke wilayah asing, hanya pergerakan dalam wilayah sen- 
diri. Justeru itu, berlaku pergerakan manusia yang amat inten- 
sif dan mudah berasimilasi bagi semua kelompokdari setempat 
ke setempat: ke Johor, ke Riau, ke Sumatera, ke Jawa, ke 
Kalimantan, ke Bali dan sebaliknya berselang-seli. Perhubung- 
an intensif dalam kepulauan ini bukan sahaja membuka jalan 
kepada berbagai-bagai pengaruh kosmopolitan, bahkan ber- 
kembangnya corakyang pelbagai, kerana kedudukan pulau dan 
semenanjung yang terasing oleh laut dan selat. Ekologi ke- 
pulauan sentiasa menerima kemasukan berbagai-bagai penga- 
ruh. Dengan demikian ia mewarisi berbagai-bagai anasir yang 

terpadu ke dalam sistem budayanya. Maka sejauh itu, 
kepulauan juga terasing. Proses bertimbal balik ini melahirkan 
persatuan dalam kepelbagaian (unity in diversity). Dalam kon- 
teks alam Melayu, perpaduan itu berlaku melalui rangka besar 
bernama Kebudayaan Rumpun Melayu. 

Demikianlah kewilayahan politik di alam Melayu ditanggapi 
dengan skema yang agak sama. Setiap pusat pemerintahan 
yang muncul menjadi 'negeri' dan dari situ dilihat keluar kawa- 
san taklukan, yang dipandang sebagai 'jajahan takluk', atau 
mereka berpindah secara aman dan membuka negeri bagi tem- 
pat kediaman baru, sebagai 'rantau' di kawasan 'teluk' dan 
pesisir. 

Di samping golongan tempatan dari alam Melayu sendiri 
banyak golongan lain dari wilayah budaya asing seperti Siam, 
Burma, India, China dan Arab datang menjadi penduduk 
wilayah alam Melayu ini. Mereka juga menjadi bahagian kan- 
dungan sistem budaya Melayu melalui penyesuaian yang erat 
dengan asas budaya terutama 'adat', ataupun 'masuk Melayu' 
melalui Islam. Penyesuaian budaya melalui adat melahirkan 
golongan 'peranakan', yakni para penduduk asing yang 
diperanakkan dalam negeri Melayu. Mereka berkembang se- 
cara asimilatif dalam konteks sistem sosiobudaya Melayu di 
Melaka, Singapura, Pulau Pinang, Kelantan, Terengganu dan 
Kedah. Tahap asimilatif peranakan ini merupakan pencapaian 
tertinggi dalam proses penyesuaian ekologi bagi penduduk men- 
datang di alam Melayu dalam rangka sintesis antara budaya 
asing dari luar dengan budaya Melayu. Budaya baharu ini ter- 
nyata mengandungi segala yang terbaik dan intisari dari kedua- 
dua alam budaya. Justeru itu ia menjadi berpadu dengan alam 
tempatan dan lebih utama lagi mereka tidak bersifat asing atau 
dagang. Mereka mencapai ciri halus, tenang dan elitis di kalang- 
an sistem kemasyarakatan tempatan. Tidak hairan jika para 
individu dan golongan yang berjaya adalah daripada golongan 
ini. Justeru itu amat wajar tahap sintesis dan pencapaian ini 
dikembangkan dan dipertahankan sebagai model alam budaya 
tempatan, dari gemblengan harmoni antara ciri-ciri terbaik 
kepelbagaian anasir budaya di Malaysia dan alam Melayu. 

(ii) Tahap Majmuk: Keadaan ini bertukar secara radikal bila 
masuk dan berkuasanya sistem penjajahan dalam kurun-kurun 
16 hingga 19. Penjajah merupakan kedudukannya pada 

beberapa pusat perdagangan tertentu, namun semakin lama 
semakin luas wilayah kuasa itu sehingga seluruh alam Melayu 
terjajah dan terpecah kepada dua wilayah kuasa: Belanda dan 
Inggeris. Kedua kuasa ini membuat keputusan sendiri di 
Eropah, tanpa bertanya dan berunding dengan kuasa Melayu, 
meskipun mereka meminta izin kuasa Melayu setiap kali 
memulakan penjajaban. Keperluan politik dan ekonomi jajahan 
secara bebas membenarkan kemasukan kelompok lain, ter- 
utama dari China dan India sebagai 'rakyat' pekerja di bawah 
perlindungan mereka. Kehadiran golongan luardan asing yang 
hanya merupakan pedagang ini, semakin lama bertukar men- 
jadi penetap yang mengisi keperluan dan kepentingan politik 
dan ekonomi penjajah. Maka sekaligus kehadiran golongan 
'pendatang' di Malaysia, merupakan warisan penjajahan, me- 
lalui dorongan itu berkait erat dengan keperluan politik dan 
ekonomi penjajahan. Meskipun dorongan asal kedatangan 
mereka ke rantau ini mungkin kerana kemiskinan, pemerasan 
pemerintah setempat, atau hanya untuk perdagangan dan 
sebagainya. 

Sistem penjajahan mengetepikan sistem Melayu dan 
menerima orang asing sebagai satu kelompok terasing dan ter- 
sendiri. Mereka dianggap hidup di bawah naungan sistem dan 
kuasa penjajahan untuk meneroka tanah hutan, atau sumber 
alam yang hasilnya diperlukan oleh sistem ekonomi-politik pen- 
jajahan itu. Dalam perlindungan dan naungan penjajahan, sis- 
tem asing itu berkembang dengan sendiri sesuai untuk keper- 
luan mereka tanpa arahan dan campur tangan orang tempatan. 
Maka berlakulah perkembangan yang terasing dan tidak sejajar 
dengan sistem tempatan. Bagi berlainan kelompok, lain pula 
adaptasi ekologi yang berlaku. 

Adaptasi ekologi orang China misalnya, mengikuti suatu 
aliran yang amat bebas dan amat 'ganas', menempuhi persaing- 
an yang amat sengit dan 'liar', antara satu sama lain. Keadaan 
dan suasana ini amat berbeza dari Zaman Kerajaan Melayu 
Lama, iaitu mereka beradaptasi dengan sistem budaya Melayu 
berasaskan nilai adat yang terbaik dan tertinggi seperti 'budi' 
dan 'hormat' hingga menjadi halus dan terhormat. Mereka 
sempat melahirkan adaptasi budaya yang tinggi dan elitis, 
seperti terpapar pada unsur budaya 'baba', 'ceti' serta 'peranak- 
an'. Dalam zaman penjajahan, nilai utama ialah perlumbaan 

kalah mati dan survival ofthe fittest, antara kelompok-kelompok 
dari negeri China dan kelompok penjajah itu sendiri untuk me- 
rebut sumber kehidupan. Setiap individu datang dengan tujuan 
perjuangan dalam mengumpul kebendaan dan kekayaan yang 
lumayan, dengan hanya berbekalkan nyawa dan badan. Ramai 
antara mereka yang menjadi mangsa penindasan pemodal 
tempatan dan penjajah. Kehidupan sebabagian daripada 
mereka begitu mengerikan, terutama setelah mereka terlibat di 
dalam kehidupan dadah, pelacuran dan penjenayah. 

Kebebasan untuk mendapat kekayaan tanpa gangguan 
dari sistem penjajah atau Melayu, sebenarnya telah dikawal 
pula oleh sistem mereka sendiri yang lebih ketat dan menindas. 
Kehidupan tidak berlaku dengan sewenang-wenang sahaja. 
Mereka masih memerlukan peraturan dan susunan masyarakat 
yang dapat memberi perlindungan dari segala desakan dan 
ancaman dari luar dan dalam. Mereka juga masih memerlukan 
bentuk-bentuk organisasi untuk membekalkan kebajikan. Ketia- 
daan sistem Melayu atau Inggeris dalam susunan hidup 
mereka, mewujudkan corak perundangan mereka sendiri untuk 
law and order. Sistem Melayu yang asal, menggunakan 'kapi- 
tan' (dari kata 'kapit' atau pembantu) yang digunakan juga oleh 
Inggeris bagi memerintah perkampungan Cina, tidak berkesan 
bagi kalangan perkampungan orang Cina itu sendiri. Seorang 
kapitan diterima sebagai ketua, hariya kerana kejayaan peribadi 
dan bukan kerana kedudukan jawatannya. Mereka lebih ingin 
bebas dari ikatan kuasa tempatan. Maka timbullah persatuan 
sendiri, bagi tujuan kebajikan serta hukuman. Organisasi ini 
kemudian berkembang menjadi asas untuk persaingan kelom- 
pok yang hebat di dalam satu perkampungan, atau antara 
kelompok yang berlainan kawasan untuk merebut kekayaan, 
keuntungan dan kuasa perlombongan. Kemudian muncul pula 
dua buah organisasi besar yang saling bertempur dan ber- 
gaduh kerana perniagaan, kewangan serta kawalan perkam- 
pungan di bawah naungan ketua-ketua yang dihormati dan 
dilindungi oleh Inggeris. 

Demikianlah organisasi seperti Ghee Hin dan Hai San, 
muncul sebagai kuasa yang memberi kebajikan kepada ahli- 
ahlinya serta perlindungan kepada perkampungan tertentu di 
dalam kawasan masing-masing. Kuasa yang merebak di 
seluruh perkampungan Cina di Tanah Melayu dan sejarah 

adaptasi ekologi orang Cina di Tanah Melayu untuk merebut 
kekayaan ini, adalah sejarah yang amat buruk dan kejam, penuh 
dengan peristiwa pembunuhan dan penjenayah, walaupun pada 
asalnya ramai di antara mereka datang secara aman dan dengan 
tujuan damai. la mengancam menjadi kuasa yang melebihi pen- 
jajaban atau kerajaan Melayu. Di tempat tertentu, ia menjadi 
sekutu pergolakan dalam perebutan kuasa antara pembesar-pem- 
besar Melayu. Pergabungan ini mempunyai ramifikasi atau jalaran 
jaringan kerjasama yang amat menindas, dan memecahkan 
kerajaan Melayu sehingga mewujudkan 'perang saudara' yang 
hebat. Keadaan inilah yang dikatakan mereka punca campur 
tangan Inggeris dalam Sistem Pemerintahan Melayu, kerana 
seluruh keadaan dikatakan bertukar menjadi anarcby, meskipun 
suasana itu terbit dari kehadiran kuasa Inggeris di Negeri-negeri 
Selat, yang melemahkan kedudukan ekonomi negeri Melayu dan 
memberi perlindungan kepada tauke Cina di kawasan jajahan 
mereka di Melaka, Pulau Pinang dan Singapura. Tambahan pula, 
ada tauke yang menjadi ketua kongsi gelap yang sedang berebut 
kuasa dan kawasan perlombongan di negeri Melayu. Didorong 
pula oleh nafsu dan keinginan pedagang Eropah sendiri untuk 
menguasai ekonomi dan sumber alam negeri Melayu, maka 
pergolakan dalam sistem ekonomi dan politik Melayu itu makin 
melemahkan sistem yang memang sudah lemah dan longlai 
Inggeris pula mempergunakannya untuk mendapat takap dan 
kuasa jajahan (atas nama, 'memberi nasihat') maka negeri-negeri 
Melayu, Perak Selangor, Pahang dan Negeri Sembilan telah 
ditakluk. 

Demikiankah persubahatan antara nafsu politik para 'ad- 
venturer' dan pedagang Inggeris, semangat penjajahan, dorong- 
an kebendaan pendatang asing yang miskin serta tertindas di 
negeri mereka untuk mencapai sara hidup yang lebih baik dan 
lumayan, dorongan keuntungan pedagang Eropah serta 
perebutan kuasa antara anak-anak raja Melayu yang saling 
cemburu terhadap kekayaan dan kuasa masing-masing, dan 
keruntuhan kuasa politik serta ekonomi sebingga kini terpaksa 
diwarisi sebagai masalah 'masyarakat majmuk'. 

Kemajmukan adalah hasil perbuatan penjajahan, kerana ia 
berperanan sebagai kaedah dan cara memerintah dengan 
murah dan senang, sambil memenuhi keperluan ekonomi 
parasitik yang dedaluan serta lintahan. Masyarakat majmuk 

adalah masyarakat jajahan yang membenarkan bukan sahaja 
sistem penjajahan menguasai semua sistem lain, bahkan 
memecahkan hubungan baik antara anak jajahan mereka. Se- 
cara fungsional, setiap anak jajahan dari kalangan anak negeri 
dan orang asing dipisahkan dengan fungsi ekonomi, politik 
atau sosial di dalam penempatan sendiri. Hal ini dianggap 
wajar. Setiap satu kelompok menjalankan tugas dan peranan 
yang diperlukan oleh sistem pentadbiran penjajahan itu. Ini 
diperkukuhkan pula dengan sistem pertanian dan jenis tanam- 
an yang digalakkan untuk eksport ke negara mereka, sehingga 
menjadikan negara jajahan sebagai negara yang bergantung 
kepada eksport barangan mentah, di samping menjadi pasaran 
terbuka untuk barang kilangan negeri mereka. Segala proses 
ekonomi-politik ini mempunyai kesan sosial dan budaya yang 
amat buruk, dan menjadi masalah sepanjang hayat negara 
baharu merdeka. Seringkali negara yang baharu merdeka 
seperti Malaysia, berbangga dengan warisan sistem pentadbir- 
an dan ekonomi yang dikatakan 'amat efisien'. Namun harga 
atau bayaran bagi mewarisi sistem 'efisien' ini amattinggi iaitu 
dalam bentuk masalah sosial dan kebudayaan' (tidak dapat di- 
selesaikan atau dipecahkan dengan mudah). Malaysia akan 
selamanya berhadapan dengan masalah sosial dan kebudaya- 
an ini sebagai warisan penjajahan yang amat besar dan kom- 
plek. Seluruh sistem ekonomi, politik dan pendidikan yang di- 
warisi tidak dapat mengatasi kehebatan masalah sosial dan 
kebudayaan ini. 

(iii) Tahap Pelbagai: Kemerdekaan mewariskan suatu 
tradisi politik penjajahan yang telah merubah sistem tradisi 
Melayu - asas yang menentukan negara ini sebagai Melayu. 
Warisan sistem ekonomi penjajahan mewariskan ketergantung- 
an yang terlalu genting kepada sistem pasaran dunia, sehingga 
pergerakan harga yang kecil di pasar logam, komoditi dan 
saham London atau New York, akan mengancam nasib orang 
Malaysia kepada jurang kemiskinan dan pergolakan politik 
dalam negeri. Pelombong Lembah Kinta atau Lemah Kelang 
amat bergantung kepada pasaran logam London. Mereka boleh 
menjadi penunjuk perasaan yang hebat menentang undang- 
undang, tanpa menyalahkan London, jika kehidupan mereka 
terancam sehingga ke tahap kebuluran. Penoreh getah Sungai 
Petani, Baling, Bahau atau Rantau, boleh menjadi penunjuk 

perasaan yang keras jika pasaran barangan Eropah dan 
Amerika bertindak mencurahkan simpanan getah mereka di 
pasaran dunia, tanpa perlu mengetahui bahawa punca segala 
ini adalah di luar negara sendiri. Segala ini adalah warisan sis- 
tem ekonomi yang efisien dari zaman penjajahan. 

Namun masyarakat Malaysia terus mengekalkan ideologi 
majmuk dari zaman penjajahan itu, dengan melupakan 
bahawa kini tidak ada lagi suatu sistem besar Inggeris yang 
serba melengkungi sistem-sistem tempatan. Yang ada ialah 
suatu sistem kebangsaan dalam politik beraja, ekonomi bebas, 
undang-undang, pendidikan dan kemasyarakatan berhierarki, 
yang mengikat semua warganegara Malaysia. Sistem kebang- 
saan inilah yang kini menemukan kelompok-kelompok dan indi- 
vidu warnagenara Malaysia sehingga berlaku hubungan berse- 
muka yang mula memecahkan tembok dan batasan etnik 
antara satu sama lain. Melalui satu bahasa, perhubungan yang 
sama dan melebibi bahasa pasar yang kasar, telah ada pengalam- 
an pendidikan yang minimal, sama ada pada isi dan bentuk, 
telah wujud sistem politik demokrasi yang sama, dan memper- 
temukan mereka dalam perbincangan perundangan dan dalam 
pergolakan pilihanraya yang sama dan telah ada penerimaan 
agama yang sama semakin meluas. Segala ini dapat memecah- 
kan tembok, kota dan sempadan etnik yang mengasingkan 
kelompok-kelompok majmuk menjadi lebih 'pelbagai' atas 
dasar persamaan kepentingan. 

Perkembangan pembandaran telah mempertemukan 
semua kelompok dalam satu kawasan yang sama sebagai peng- 
huni tetap, sementara ataupun setinggan, dengan mengguna- 
kan sumber dan kemudahan yang sama. Pertemuan yang erat 
dalam sistem pentadbiran, pendidikan, pasaran, perdagangan, 
hiburan dan politik yang sama melahirkan interaksi yang lebih 
erat lalu membentuk masyarakat 'pelbagai' (heterogenous), 
berasaskan kepentingan dan kegiatan yang sama. Interaksi 
yang lebih erat dan intensif dari hanya pertemuan sepintas lalu 
di pasar-pasar, satu syarat dalam takrif 'masyarakat majmuk' 
ala Furnival, mendorong munculnya kesedaran terhadap keper- 
iuan peranan dan sokongan antara satu sama iain sebagai 
sebuah negara dan bangsa. Kita sedang menyaksikan perkem- 
bangan itu dalam berbagai-bagai bidang kehidupan terutama 
dalam keseragaman nilai. 

(iv) Tahap Pengasingan Diri: Lahir pula beberapa aliran 
lain yang menyongsang aliran perpaduan itu, terutama dalam 
bentuk kepentingan politik dan ekonomi, peribadi dan kelom- 
pok kecil. Aliran ini jelas membalikkan suasana zaman penjajah- 
an yang memisahkan antara kelompok. Penjajahan telah mem- 
benarkan berlakunya keterasingan fungsi dalam ekonomi, 
politik dan sosial dengan penempatan masing-masing kelom- 
pok secara berasingan. Pendekatan fungsional amat wajar bagi 
keperluan penjajahan. Dengan itu satu kelompok merasa enak 
dengan kesenangan ekonomi atau kuasa politik, atau keduduk- 
an sosial yang lumayan. Perkembangan secara demokratis dan 
sama rata masa kini tidak membenarkan identiti fungsional ini 
lagi. Maka amat perlu identiti dan fungsi itu disusun semula, 
supaya berlaku penyebaran manusia yang lebih merata dalam 
berbagai-bagai bidang. Pembahagian merata ini menjadi punca 
persaingan dan perselisihan antara kelompok masa kini, kerana 
masing-masing masih mahu terikat dengan fahaman fung- 
sional penjajahan. Dalam keadaan ini, tidak mungkin berlaku 
transformasi atau penjelmaan rupa masyarakat atau rupa 
bangsa baharu dan wajar dalam negara yang merdeka. Jika 
fungsi tradisional zaman penjajah dipertahankan, maka tidak 
berlaku perubahan dalam bentuk transformasi sosial yang 
dicitakan. Kemajmukan akan kekal sebagai suatu fialangan ter- 
besar yang menentang kesatuan bangsa. Kini fungsionalisme 
itu telah memesongkan pula proses penyesuaian tempatan di 
kalangan kelompok-kelompok yang telah lama bermastautin di 
negara ini, seperti 'baba', 'ceti' dan 'peranakan'. Proses retribali- 
sation - kembali kepada identiti asal yang totok dan asing telah 
berlaku. Meskipun sebab berlakunya proses mundur ke arah 
identiti 'totok' ini dikaitkan dengan dasar-dasar negara, namun 
dasar-dasar itu telah memecahkan cengkaman fungsionalisme 
zaman penjajahan, untuk mula melahirkan transformasi baharu. 
Keinginan untuk mempertahankan fungsi tradisi inilah yang 
mendorong kepada proses pengasingan diri dan 'polarisasi' 
kelompok, sebagai reaksi dalam diri untuk menilai kembali 
kedudukan diri dalam konteks keseluruhan negara. Proses ini 
nyata menentang arus sejarah yang wajar, melencong dari arus 
kebangsaan dan bertentangan secara binary opposition 
terhadap teras sejarah yang bersifat Melayu. Keadaan ini men- 
jadi suatu petanda yang lebih buruk kepada keutuhan negara 

dan bangsa Malaysia. la harus diberi perhatian lebih serius dan 
dihentikan sebelum menjadi ribut dan taufan, yang boleh 
menenggelamkan semua warganegara Malaysia. 

Aliran Struktur dan Antistruktur Masa Kini 

Perkembangan antitesis masa kini adalah hasil dari 
kegagalan menerima hakikat arus sejarah yang wajar. Golong- 
an yang lari dan bersikap asing serta kembali kepada tradisi 
totok gagal untuk comes to term with history yang dipandang 
tidak berfungsi. Dengan demikian, sejarah dilupakan dan hanya 
ditekankan keadaan semasa, sebagai asas yang paling wajar 
bagi memahami dan menginsafi kedudukan semua golongan 
dan kelompok dalam negara. Hasilnya ialah pengulangan 
kelemahan dan kesalahan masa lampau yang menganggap 
remeh fakta-fakta sejarab budaya sebagai menentu perjalanan 
kehidupan masa kini. Para ahli sejarah dipandang sebagai manu- 
sia yang hidup dalam zaman lalu, tanpa pengertian terhadap 
pergolakan masa kini. Sikap begini tidak wajar untuk memben- 
tuk suatu negara yang utuh dari kepelbagaian unsur dan warga. 

Tanpa menerima beberapa hakikat yang telah ditentukan 
oleh perjalanan sejarah, maka cognitive dissonance dan per- 
pecahan peribadi serta serba salah sentiasa berlaku. Kehidupan 
akan sentiasa mengalami pertentangan yang menentang arus 
kebangsaan. Proses perubaban masa kini dapat digambarkan 
secara grafik seperti berikut: 


Tempoh (T) 
kini 


— Perubahan bentuk polar — 
bentuk M --bentuk P - 


politik, budaya 
agama, sosial 
Melayu, bumi 


tradisi 

Transformasi Bentuk tradisi Melayu, buraiputera 


bentuk 

asimilatif 

peranakan 

L 


—-bentuk T 
-tokok 
dan asing 
dari luar 
totok 


M - 


- kontinuum - 


Fungsi 


Ada dua tahap perubahan yang mesti disedari. Pertama dari 
segi kaedah, kedua dari segi proses perubahan. 

1. Dalam rangka kaedah berfikir telah berlaku dua bentuk 
perubaban: 

(i) perubahan time frame yang bersifat diakronis dan trans- 
formasi, atau jelmaan dari bentuk tradisi Melayu/bumiputera 
kepada bentuk Melayu masa kini dan peranakan. Kedua-dua ini 
adalah gambaran kepada sifat kosmopolitan Melayu secara 
tradisi. Bentuk peranakan adalah bersifat asimilatif. Secara tradisi 
tiada bentuk totok yang tidak asimilatif. 

(ii) Perubahan secara sinkronis yang fungsional ialah ben- 
tuk totok mahu dipertahankan dan bentuk peranakan didesak 
berkembang ke arah bentuk totok. Dengan demikian tidak ber- 
laku penyesuaian ekologi bagi bentuk totok yang masih asing 
dan luaran. 

2. Dalam bentuk pergerakan ciri-ciri budaya dan masyarakat 
telah berlaku dua jenis pergerakan: 

(i) Pergerakan yang bersifat evolusi dalam satu kontinum 
ialah bentuk-bentuk budaya mengalami tahap perubahan ter- 
tentu, yakni perubaban kepada bentuk Melayu/bumiputera dari 
bentuk-bentuk lain yang datang seperti bentuk peranakan yang 
menjelma dari bentuk asing yang totok, dan bergerak ke arah 
mengfiampiri bentuk tempatan Melayu/bumiputera. 

(ii) Pergerakan yang berkutup antara dua hujung yang 
saling bertentangan seperti antara bentuk Melayu/bumiputera 
dengan bentuk asing yang totok. Di antara kedua-dua kutub ini 
akan sentiasa bertentangan dan bertarikan dalam persaingan 
yang dialektik. Persaingan ini juga yang mempengaruhi bentuk 
sintesis peranakan untuk memilih bentuk totoknya melalui pro- 
ses retribalisation. Dengan demikian pergolakan hubungan 
budaya ini akan melahirkan konflik. 

Saranan 

Melihat perkembangan yang berlaku dalam sejarah dan 
masa kini jelas terdapat kemungkinan yang amat besar ber- 
lakunya dua jenis pergerakan sosiobudaya berubah dalam 
evolusi kontinum ataupun bertahan dalam kedudukan polar. 
Jika berubah secara evolusi, maka akan berlaku transformasi 
bentuk-bentuk budaya. Sebaliknya jika bertahan, maka akan 
berlaku keadaan fungsional yang dianggap wajardan memper- 

tahankan fungsi itu sebagai hak yang sahih. Dengan demikian 
patut ditegaskan bahawa sistem sosiobudaya akan mengalami 
perubahan. Proses ini akan berlaku secara evolusi atau revolusi. 
Di antara kedua-duanya jarang sekali dapat diduga atau 
ditelaah, tetapi kerap kali dapat dilemahkan melalui penyesuai- 
an yang dengan sengaja mengakui beberapa keperluan hidup 
bersama, dan keinginan membentuk sebuah bangsa dan ne- 
gara yang utuh dan teguh. Akhirnya, sifat kepelbagaian sistem 
sosiobudaya tidak bermakna percanggahan dan persengkitaan, 
tetapi penyesuaian untuk memuaskan antara semua kepenting- 
an dan penghormatan terhadap batasan teradat yang wajar. 


Appendix 1: Detailed classification of ethnic groups by region. 
Malaysia, 1970 and 1980 

Peninsular Malaysia 


1970 Cencus 

1980 Census 

Malay: 

Malay Malay: 

Malay 


Indonesian 

Indonesian 


Negrito 

Negrito 


Jakun 

Jakun 


Semai 

Semai 


Semelai 

Semelai 


Temiar 

Temiar 


Other Indigenous 

Other Indigenous 


Other Malay race 

Other Malay race 

Chinese: 

Hokkien Chinese: 

Hokkien 


Cantonese 

Cantonese 


Khek(Hakka) 

Khek(Hakka) 


Teochew 

Teochew 


Hainanese 

Hainanese 


Kwongsai 

Kwongsai 


Hokchiu 

Hokchiu 

Hokchia 


Hokchia 

Henghua 


Henghua 

Other Chinese 


Other Chinese 

Indian: IndianTamil 

Indian: 

Indian Tamil 

Telegu 


Malayali 

Malayali 


Telegu 

Punjabi 


Sikh 

Other Indian 


Other Punjabi 

Pakistani 


Pakistani 

Ceylon Tamil 


Bangladeshi 

Other Ceylonese 


Sri Lankan Tamil 

Other Sri Lankan 

Others: Thai 

Others: 

Thai 

Other Asian 


Vietnamese 

European 


OtherAsian 

Eurasian 


Eurasian 

Others 


European 

Others 

Sarawak 

Malay: Malay 

Malay: 

Malay 

Melanau: Melanau 

Melanau: 

Melanau 

Sea Dayak: Sea Dayak 

Iban: 

Iban 

(Iban) 

Land Dayak: Land Dayak 

Bidayuh: 

Bidayuh 

(Bidayub) 

Other 

Indigenous: Bisayah 

Other 

Bisayah (of 


Indigenous: Sarawak) 

Kadayan 


Kedayan(of 
Sarawak 

Kayan 


Kayan 

Kenyah 


Kenyah 


Kelabit 


Kelabit 


Murut 


Murut (of 
Sarawak) 


Punan 


Punan 


Others 


Otherlndigenous 

Chinese: 

Cantonese 

Chinese: 

Hokkien 


Foochow 


Cantonese 


Hakka 


Khek(Hakka) 


Henghua 


Teochew 


Hokkien 


Hainanese 


Hainanese 


Henghua 


Teochew 


Foochow 


Other Chinese 


Other Chinese 

Other: 

Indian 

Indian: 

Indian/Pakistani/ 

Bangladeshi/ 

Sri Lanka 


Indonesian 

European 

Others: 

Indonesian 


Eurosian 


Vietnamese 


Others 


Other Asian 

Eurasian 

European 

Others 


Sabah 




1970 Census 




Kadazan: 

Kadazan 

Peribumi: 

Kadazan 


Kwijau 


Kwijau 

Murut: 

Murut 


Murut 

Bajau: 

Bajau 


Bajau 

Illanum 

Malay: Malay 

Indonesian: Indonesian 

Other 

Indigenous: Lotud 
Rungus 
Tambanuo 
Dumpas 
Paitan 
ldahan 
Minokok 
Rumanau 
Mangka'ak 
Sulu 

Orang Sungei 

Brunei 

Kadayan 

Bisaya 

Tidong 

Sino-native 

Others 

Chinese: l-lakka 

Cantonese 

Hokkien 

Teochew 

Hainanese 

OtherChinese 


lllanumLotud 

Rungus 

Dumpas 

Maragnag 

Paitan 

ldahan 

Minokok 

Rumanau 

Mangka'ak 

Sulu 

Orang Sungei 

Brunei 

Kedayan 

Bisaya 

Tidong 

Other Indigenous 

Malay 

Indonesian 

Sino-native 

Native of 

Sarawak 

Native of 

Philippines 

Cocos 

Islander 

Chinese: Hokkien 

Cantonese 
Khek(Hakka) 
Teochew 
Hainanese 
OtherChinese 

Others: 

Native of 
Sarawak 

Native of 
Philippines 

Indian: 

Indian/Pakistani/ 

Bangladeshi/ 

Sri Lankan 


European 

Others: 

Vietnamese 


Eurasian 


Other Asian 


Indian 


Eurasian 


Cocos Islander 


Eurasian 


Others 


Others 

PERANAN PONDOK DALAM 
MENGEMBANGKAN BAHASA MELAYU Dl 
SELATAN THAILAND 

Abdullatif Hamidong 
(Pattani, Thailand) 

SEBELUM saya sentuh tentang "Peranan Pondok dalam 
Mengembangkan Bahasa Melayu di Selatan Thailand", ada 
baiknya saya gambarkan secara ringkas keadaan yang me- 
lingkari bahasa dan masyarakat Melayu di kawasan itu. Ini pen- 
ting untuk menjelaskan hakikat yang dihadapi oleh bahasa 
Melayu itu sendiri dalam mempertahankan kelangsungan 
hidupnya. 

Timbul pertanyaan, apakah bahasa Melayu di daerah ini 
sedang diancam kepunahan? 

Pertanyaan inilah yang selalu saya dengar apabila ber- 
jumpa dengan peminat bahasa Melayu di luar negeri. Per- 
tanyaan itu tidak lain dari pelampiasan rasa simpati atau 
sekurang-kurangnya ingin tahu nasib yang sedang dialami oleh 
bahasa Melayu di kawasan tersebut. 

Kalau bangsa Melayu di Singapura yang berjumlah 
351,600 jiwa itu yakin bahawa masa depan bahasa Melayu di 
negeri pulau itu cukup cerah, maka tidak ada alasan bangsa 
Melayu di Selatan Thailand yang berjumlah sekitar tiga juta 
untuk pesimis terhadap masa depan bahasa Melayu. Tetapi 
kenyataannya yang sebenar akan membuatkan sentiasa ber- 
fikir. 

Dalam kasus di Singapura dewasa ini, semakin dirasakan 
berkurangnya pelajar yang memasuki sekolah Melayu, kerana 

ijazah sekolah Inggeris lebih diterima. Keadaan seperti ini tidak 
berlaku di Selatan Thailand. Sekolah Melayu seperti yang ter- 
dapat di Singapura belum pernah wujud di tengah-tengah 
masyarakat Melayu. 

Apakah bahasa Melayu dapat dipertahankan tanpa ada- 
nya sekolah Melayu? 

Memang sejak dulu hingga sekarang, bahasa Melayu di- 
pelajari secara amat sederhana. Hanya sekitar 20 tahun lalu 
bahasa itu pernah diajarkan sebagai salah satu mata pelajaran 
di sekolah-sekolah umum pemerintah. Ketika itu terdapat 
banyak guru bahasa Melayu lepasan sekolah Melayu di negeri- 
negeri Melayu, seperti Pulau Pinang dan Kelantan. Setelah itu 
guru-guru bahasa Melayu tersebut yang pada mulanya hanya 
sebagai pegawai honorary, diangkat menjadi pegawai negeri. 
Tetapi sayang, tidak lama kemudian, jumlah waktu belajar bahasa 
Melayu dikurangkan, bahkan terdapat juga sekolah yang meng- 
hilangkannya sama sekali dari kurikulum. Sedangkan guru yang 
sudah terlanjur diangkat menjadi pegawai negeri itu diberi 
tugas baru, iaitu mengajar mata pelajaran lain, termasuk mata 
pelajaran bahasa Thai. 

Sekarang tidak ada lagi sekolah umum yang mengajar 
bahasa Melayu. Maksudnya sekolah umum peringkat dasar dan 
menengah. Bahkan sebaliknya nama-nama kampung dalam 
bahasa Melayu sudah mula diterjemahkan ke dalam bahasa 
Thai. Kini, setengah-setengah nama kampung yang berasal dari 
bahasa Melayu, kalau disebut dalam bahasa asalnya, tidak akan 
dikenali lagi. 

Zaman Gemilang 

Sebagaimana telah disebutkan bahawa sekitar 20 tahun 
yang silam bahasa Melayu pernah diajarkan sebagai mata 
pelajaran wajib di sekolah umum Thai. Dengan itu banyak 
badan swasta yang bergerak di bidang persuratan. Salah satu 
badan yang banyak berjasa dalam hal ini adalah akhbar minggu- 
an Utusan Selatan, dalam bahasa Melayu. 

Melalui akhbar ini banyak penulis tempatan yang menyalur- 
kan karya tulisannya. Ruang tetap seperti pantun dan sajak 
mendapat perhatian khusus daripada para pembaca, yang ke- 
tika itu (sekitar awal tahun 60-an) semangat kebangkitan bangsa 


262 





yang tertindas sedang bergelora di rantau ini. 

Persatuan Semangat Pattani merupakan badan budaya 
yang bergerak cergas di lapangan seni lakon. Sandiwara yang 
mengisahkan kehidupan di alam Melayu dipertunjukkan di se- 
luruh kawasan yang penduduknya berbahasa Melayu. Ketika itu 
juga filem-filem Melayu lakonan P. Ramlee, Saloma, Sa'diah, 
Aziz Ja'afar dan bintang filem sezamannya ditayangkan hingga 
seminggu lebih di sesebuah pawagam. 

Filem-filem Hindustan semasa Neerupa Roy masih muda 
belia, diterjemahkan langsung dalam bahasa Melayu di semua 
pawagam. Sehinggakan kalau orang tidak sempat melihat pen- 
terjemah yang kumat-kamit di belakang corong pembesar 
suara akan merasa hairan, melihat bintang filem Hindustan di 
layar putih bercakap dalam bahasa Melayu. 

Itu hanya sekadar beberapa kegiatan yang berkaitan de- 
ngan bahasa pada masa dulu. Sekarang segalanya telah 
berubah. Wayang kulit sebagai salah satu kesenian Melayu, kini 
corak permainannya juga sudah berubah. Bahasa Melayu yang 
digunakan oleh dalang bukan lagi bahasa Melayu murni. Bah- 
kan ada dalang Melayu memainkan watak wayang Melayu 
dalam bahasa Thai. Dikir barat yang dicipta oleh masyarakat 
Melayu di Selatan Tbailand, dengan mengubahsuai dikir hulu 
itu, sudah tidak lagi menggunakan bahasa Melayu murni. Di 
sana sini diselitkan bahasa Thai. 

Demikian halnya dengan makyung yang merupakan salah 
satu bentuk kesenian rakyat di kawasan itu sudah dirubah ben- 
tuk menjadi menora. Bahasa Melayu dalam menora itu telah 
diganti dengan bahasa Thai. 

Realiti Kini 

Penduduk yang berjumlah tiga juta lebih merupakan modal 
yang amat besar dalam perhitungan perniagaan. Penduduk 
Cina di Malaysia yang jumlahnya kurang lebih sebesar angka 
tersebut dapat menerbitkan pelbagai akhbar dalam bahasa 
Tionghua. Demikian juga masyarakat Tamil, dengan jumlah 
yang hampir sama juga dapat menerbitkan harian dan mingguan 
berbahasa Tamil. 

Belajar bahasa Melayu 'tidak pasti' akan diperlukan oleh 
pasaran tenaga kerja di negeri Gajah Putih itu. Tetapi sekadar 


263 







untuk menyedapkan perasaan, kiranya kita patut berbangga 
juga dengan adanya beberapa universiti di negara Thai yang 
membuka kuliah bahasa Melayu, seperti di Cbulalongkorn Uni- 
versity, Srinakarinwirot University dan Prince of Songkhla Uni- 
versity. Dengan ini sekurang-kurangnya kegiatan pengajian 
bahasa Melayu tidak terhenti. Sementara lapangan untuk ber- 
gerak yang berkaitan dengan bahasa Melayu, seperti media 
massa dan sebagainya sama sekali tidak ada. 

Bagaimanapun satu majalah berbahasa Melayu telah di- 
terbitkan dengan nama Gema Azan. Ini pun masih belum dapat 
dipastikan apakah akan berusia panjang atau segera berkubur, 
kerana undang-undang yang tidak tertulis menghendaki agar 
tidak ada media massa berbahasa Melayu. 

Peranan Pondok 

Berbicara tentang bahasa Melayu di Selatan Thailand, 
tidak memadai kalau tidak diambil kira peranan pondok, yang 
telah hidup subur di kawasan ini sejak ratusan tahun lalu. 

Memang banyak buku yang membicarakan tentang jasa 
dan peranan pondok dalam usaha menyebarluaskan agama 
Islam di Nusantara ini. Tetapi amat sedikit orang menghubung- 
kaitkan kehadiran pondok sebagai salah satu institusi yang 
cukup besar sumbangannya dalam menyebarkan dan mengem- 
bangkan bahasa Melayu. Kerana itulah saya cuba untuk 
meneroka lapangan yang belum banyak dikupas oleh penulis- 
penulis kita, khususnya tentang kehidupan pondok di Selatan 
Thailand. 

Mengenai istilab pondok itu sendiri, bagi orang yang pernah 
menghayati kehidupan dalam lingkungannya, akan tergambar 
sekian jumlah pelajar dengan wajah lugu menggelilingi se- 
orang tuk guru. Dan biasanya peristiwa seperti itu berlangsung 
di balai, iaitu tempat yang biasanya digunakan untuk sem- 
bahyang berjemaah. Di tempat inilah para pelajar atau 'tuk 
pake' menimba ilmu pengetahuan dan maklumat tentang 
Islam. Proses penimbaan ilmu itu berjalan hingga belasan 
tahun, hingga para pelajar merasa cukup sebagai bekal untuk 
terjun dalam masyarakat. 

Sebelum masyarakat Melayu di Selatan Thailand mengenal 
sekolah agama atau madrasah seperti yang ada sekarang ini, 


264 



pondok merupakan institusi pendidikan Isiam dan sebagai 
pusat mengembangkan bahasa Melayu, juga merupakan pusat 
penyebaran bahasa Arab. Lebih-lebih lagi setelah tercipta sis- 
tem tulisan Jawi dan banyak buku agama ditulis dalam bahasa 
Melayu (tulisan Jawi), peranan pondok sangat penting dalam 
menyebarluaskan dan mempertinggikan taraf bahasa Melayu. 

Ketika Malaya dijajab oleh Inggeris dan Belanda menakluki 
bumi Indonesia, lembaga pendidikan agama di rantau ini 
sedang mencari bentuk. Dalam hal ini, pondok merupakan 
salah satu bentuk pilihan dengan meniru bentuk yang diguna- 
kan di Masjidil Haram Mekah. Seorang alim yang telah lama 
mempelajari agama di Mekah, pada mulanya memilih daerah 
permukiman dengan membuat tempat tinggal seadanya. Lalu 
ramailah para pelajar datang dari jauh dan dekat untuk menuntut 
ilmu. 

Biasanya para pelajar ini akan membuat pondok, sebagai 
tempat berteduh di sekitar rumah tuk guru. Tujuannya supaya 
tuk guru dapat mengawasi langsung tingkah lakunya dalam 
kehidupan sehari-hari. 

Walaupun sistemnya masih tradisional tetapi pondok telah 
banyak menyumbangkan andilnya dalam memperkenalkan dan 
mengembangkan bahasa Melayu di Selatan Thailand dan 
kawasan sekitarnya. Terdapat banyak kitab agama yang ditulis 
oleh ulama Pattani dalam bahasa Melayu. Antaranya seperti 
Syeikh Daud Abdullah Al Fatoni, Syeikh Ahmad Muhammad 
Zein Al Fatoni, Syeikh Zainal Abidin Al Fatoni dan Syeikh 
Muhammad Ismail Daud Al Fatoni. 

Syeikh Daud, umpamanya, dengan kitab karangannya 
Munyat al-Musalli dan Syeikh Ahmad Muhammad Zein dengan 
kitabnya Faridat al Faried telah diulang cetak hingga beberapa 
kali. Kitab-kitab dalam bahasa Melayu kuno ini masih diguna- 
kan di pondok-pondok dan surau-surau di Selatan Thailand dan 
Malaysia hingga sekarang ini. 

Pada suatu ketika, pengajian pondok di Selatan Thailand 
merupakan pusat tamadun pengajian Islam di rantau ini. Ketika 
hubungan Acheh, Melaka, Kampuchea, Kalimantan, Sumatera 
dari daerah-daerah tersebut datang ke Selatan Thailand untuk 
mempelajari ilmu agama. 

Selain tuk guru, yang merupakan pemimpin tertinggi, ia 
dibantu oleh beberapa orang kepala telaab, yang mengajar 

kelompok-kelompok kecil. Biasanya kepala-kepala telaah ini 
hanya mengajar kitab Melayu (Jawi). Kedudukan tuk guru se- 
bagai penguasa tunggal, memegang peranan penting dalam 
menentukan kitab-kitab yang akan dipelajari oleh para pelajar. 

Biasanya kalau disebut pondok, asosiasi kita hanyalah ter- 
bayang pada sekelompok pelajar yang hanya mempelajari ilmu 
agama sahaja. Kalau dibandingkan dengan sistem pendidikan 
moden sekarang, pengajian pondok tergambar jauh tertinggal 
di belakang. Para pelajarnya hanya menerima pelajaran agama 
melalui kitab-kitab berbahasa Arab. Sebenarnya kenyataannya 
tidaklah sedemikian. Pondok tidak hanya memfokuskan orientasi- 
nya kepada akhirat sahaja dengan mengabaikan ilmu-ilmu lain- 
nya. 

Umumnya pondok seperti ini terletak di kawasan pedalam- 
an. ini merupakan suatu bentuk pengasingan diri dari pengaruh 
luar, khususnya pengaruh negatif, termasuk pengaruh ke- 
budayaan dan bahasa asing. Dilihat dari sudut ini, pondok lebih 
merupakan benteng untuk mempertahankan keutuhan bahasa 
Melayu di samping sebagai tempat pengajaran keagamaan. 

Sekitar tahun 1600, ketika kerajaan Melayu Pattani masih 
berkuasa di kawasan itu, pondok-pondok mulai didirikan. 
Antara satu pondok dengan pondok lain berbeza dari segi spesia- 
lisasinya. Terdapat di antaranya tuk guru yang alim dalam ilmu 
fikah, ada yang alim dalam ilmu usul (ketuhanan) dan ada 
yang alim dalam ilmu nahu (tatabahasa Arab) dan sebagainya. 
Walau bagaimanpun, ilmu-ilmu tersebut diajarkan secara se- 
imbang, tidak mengutamakan yang satu dengan mengurangi 
yang lain. 

Di antara pondok yang terkenal seperti Dala, Bermin, 
Semela, Dual dan Teluk Manak yang turut disertai oleh pelajar- 
pelajar dari luar negeri seperti Sri Lanka, Burma, Kampuchea, 
Vietnam, Malaysia, Filipina dan Indonesia (terutama Sumatera). 
Pelajar-pelajar luar negeri ini yang bukan dari masyarakat ber- 
bahasa Melayu tidak mendapatkan sebarang pengecualian. 
Mereka mesti belajar bahasa Melayu, sebab pengajaran agama 
hanya disampaikan dengan pengantar bahasa Melayu dengan 
menggunakan tulisan Jawi. 

Mereka yang bukan berasal daripada masyarakat berbahasa 
Melayu, setelah pulang ke tempat asalnya, sebahagiannya 
menjadi penyebar bahasa Melayu, seperti yang terdapat di 

setengah-setengah kampung di Burma di Kampuchea. Khutbah 
Jumaat juga disampaikan dalam bahasa Melayu. Padahal 
jemaah Jumaat di kampung tersebut buta bahasa Melayu. Ini 
merupakan kesan langsung yang melekat pada pelajar pondok 
setelah sekian lama bergaul dengan masyarakat berbahasa 
Melayu. Bahkan terdapat juga pelajar yang pulang ke daerah 
asal mereka di Kampuchea, membaca kitab-kitab aga'ma dalam 
bahasa Melayu ketika mengajar orang-orang kampung, iaitu 
dengan menterjemahkan kitab tersebut ke dalam bahasa asal- 
nya (Kemboja). 

Benteng Terakhir 

Pondok dalam bentuknya yang tradisional tidak selama- 
nya dapat bertahan. Sama halnya dengan kitab-kitab lama, 
tidak selamanya sesuai dengan tuntutan zaman. Setelah ulama- 
ulama tua meninggal dunia, maka zaman baru pun datang. 
Tempat-tempat pendidikan agama juga berubah bentuk. 

Orang-orang yang terdidik secara moden menganggap 
pendidikan pondok secara tradisional kurang efektif. Maka lahir- 
lah sekolah-sekolah agama dalam bentuk baru (madrasah). 
Para pelajar diatur secara berkelas sesuai dengan tingkat ke- 
cerdasan. Dalam kategori ini, termasuklah sekolah agama Islam 
(madrasah) di Selatan Thailand yang jumlahnya lebih daripada 
300 buah. 

Melalui lembaga pendidikan baru ini, kedudukan bahasa 
Melayu semakin mendapat tempat. Buku-buku bahasa Melayu, 
dari Malaysia, terutamanya, menjadi buku pegangan mata 
pelajaran bahasa Melayu. Kendatipun begitu, sebahagian besar 
daripada guru bahasa tidak dapat mengikuti perkembangan 
bahasa mutakhir dari negara jirannya. Apalagi jumlah mereka 
yang pernah mengikuti pendidikan formal mengenai kebahasa- 
an amat sedikit. 

Dengan kebolefian seadanya, pelajaran bahsa Melayu 
tetap diajarkan. Bahkan sejak beberapa tahun kebelakangan ini 
hampir sebahagian besar buku pelajaran agama dalam bahasa 
Melayu tidak lagi bergantung pada buku-buku dari luar negeri. 
Banyak yang diusahakan dengan mengarang dan menter- 
jemahkan sendiri. Buku-buku tersebut dicetak dan dipasarkan di 
sekolah-sekolah agama yang menggunakan pengantar bahasa 
Melayu. 

Baik pondok dalam bentuknya yang tradisional, mahupun 
madrasah berjalan pada garis yang sama, iaitu menyebarluas- 
kan pengetahuan agama Islam dan mempertahankan kelang- 
sungan hidup bahasa Melayu. Untuk maksud terakhir ini eksis- 
tensi madrasah kini lebih merupakan benteng terakhir setelah 
mata pelajaran bahasa Melayu dihapuskan dari kurikulum 
sekolah umum Thai. 

Semoga semangat yang berapi-api daripada saudara- 
saudara sebahasa di rantau ini yang memperjuangkan agar 
bahasa Melayu menjadi bahasa perhubungan antarabangsa, 
akan mendorong kami untuk lebih gigih dalam perjuangan ke- 
bahasaan. 

WKAYAT POCUT MUHAMMAD: KARYA 
SASTERA MELAYU ACHEH YANG BERNILAI 
TINGGI, SUMBANGANNYA KEPADA 
PENGEMBANGAN KESUSASTERAAN 
MELAYU INDONESIA 
A. Hasjmy 
(Indonesia) 


Pendabuluan 

DALAM kesempatan ini, saya bermaksud memperkenalkan 
sebuah karya sastera Melayu Acheh bernama Hikayat Pocut 
Muhammad, yang mana nilai sastera dan kandungannya 
adalah sangat tinggi dan menarik perhatian para sarjana Barat 
dan para sarjana dari Indonesia sendiri. 

Terlebih dahulu biarlah saya jelaskan erti hikayat dalam 
kesusasteraan Melayu Acheh dan hal-hal yang berkaitan dengan- 
nya. Menurut Dr. Hoesain Djajadiningrat, hikayat mempunyai 
dua makna, iaitu: 

(a) cerita sejarah dan 

(b) sebuah bentuk dari kesusasteraan Melayu Actieli. 1 

Hikayat merupakan cerita sejarah, bentuknya "prosa dan 
ditulis dalam babasa Melayu Pasai (yang dalam perjalanan 
sejarah, dikenal sebagai bahasa Melayu Riau). Contohnya ialah, 
seperti Hikayat Acheh dan Hikayat Raja-Raja Pasai. 


'Dr. Hoesein Djajadiningrat, Atjehsch-Nederlandsch Woodenboek Deel I 
hlm 584-585. 

Hikayat-hikayat, sebagai cerita sejarah yang berbentuk 
prosa mahupun sebagai karya sastera yang berbentuk puisi, 
semuanya ditulis dengan huruf Arab Melayu atau tulisan 
'Jawou' (tulisan Jawi), sehingga ia menjadi khazanah perpustaka- 
an yang kekal sampai sekarang. Di samping berserakan atau 
tidak terpelihara di rumah-rumah, kebanyakannya juga telah 
musnah dalam masa terjadi peperangan yang berjalan puluhan 
tahun lamanya di antara Kerajaan Acheh Darussalam dengan 
kerajaan Belanda. Didapati banyak bahan-bahan atau khazanah 
itu telah diangkut ke negeri Belanda. 

Kalau melihat kepada isi kandungannya, secara garis 
besar hikayat itu dapatlah dibahagi kepada: 

1. Hikayat Agama 

2. Hikayat Sejarah 

3. Hikayat Safari 

4. Hikayat Peristiwa 

5. Hikayat Jihad 

6. Hikayat Cerita (novel). 

Yang dimaksudkan dengan Hikayat Agama, ialah hikayat 
berisi berbagai ajaran agama Islam seperti hukum-hukum, 
akhlak, tasawuf, falsafah dan sebagainya. Sebagai contoh, 
seperti Hikayat Sifeut Duapuluh. 

Hikayat Sejarah pula ialah hikayat berisi sejarah masa lam- 
pau, baik sejarah Islam mahupun sejarah lainnya. Seperti yang 
dapat dicontohkan ialah, Hikayat Hasan-Husin, Hikayat Perang 
Badar (Perang Badar Kubra) dan Hikayat Eelia Tujooh (Aulia 
Tujuh atau Ashaful Kahfi). 

Hikayat Safari adalah sebuah hikayat yang menceritakan 
kisah perjalanan. la adalah seperti Hikayat Maleem Dagang 
yakni sebuah hikayat yang meriwayatkan lawatan Armada Cakra 
Donya di bawah Sultan Iskandar Muda yang menuju ke Melaka 
untuk memerangi soldadu Portugis. 

Hikayat Peristiwa pula menceritakan tentang sesuatu 
peristiwa atau kejadian. Seperti Hikayat Perang Kompeuni, ia 
mengisahkan peperangan yang dahsyat di antara kerajaan 
Acheh Darussalam dengan kerajaan Belanda. Sementara Hikayat 
Pocut Muhammad pula mengisahkan perang saudara sewaktu 


270 



Acheh berada di bawah perintah Dinasti Syarif. 

Hikayat Jihad ternyata mempunyai isi kandungan yang 
mampu menaikkan semangat berjihad untuk melawan pihak 
musuh. Contohnya ialah seperti Hikayat Perang Peuringgi, 
ia dikarang pada sekitar akhir abad ke-XIII Masihi. Hikayat 
Perang Peuringgi ini berupaya membakar semangat rakyat 
Acheh untuk berperang melawan penjajah Portugis. Dan yang 
paling terkenal daripada bikayat jenis ini ialah Hikayat Perang 
Sabi yang mana sebahagian besarnya adalah berisi ayat-ayat 
dan hadis-hadis Jihad. Ayat-ayatnya yang puitis itu dapat mem- 
bangkitkan semangat berperang kepada rakyat Acheh untuk 
melawan penjajah Belanda. Melaluinya rakyat Acheh sanggup 
berperang puluhan tahun lamanya dan Acheh tidak pernah 
menyerahkan kedaulatannya kepada penjajah Belanda. 

Hikayat Cerita kebanyakannya adalah berisi cerita percinta- 
an. la adalah jenis roman (novel) dan bentuknya ialah sama ada 
roman fiksi mahupun roman sejarah. Hikayat dalam jenis ini 
banyak sekali dan sekadar contoh ialah seperti Hikayat Putrou 
Perkison, Hikayat Banta Beransah, Hikayat Yu Palingham dan 
lainnya. 

Termasuk dalam jenis ini, hikayat roman melukiskan ke- 
adaan zaman pada sesuatu dinasti dalam kerajaan Acheh. 
Sebagai contoh, seperti Hikayat Nun Parisi ia menceritakan ke- 
adaan kerajaan Samudra/Pasai sewaktu di bawah pemerintah- 
an Sultan Malikus Salih. Sementara Hikayat Putrou Gumbak 
Meueh pula menceritakan keadaan kerajaan Acheh Darussalam 
berada di bawah pemerintahan Ratu Safistuddin. 

Seorang sarjana Belanda yang terkenal yakni Dr. C. Snouck 
Hurgronje telah menulis huraian yang cukup jelas tentang 
hikayat dalam kesusasteraan Melayu Acheh. 2 

Ciri-ciri Khas Hikayat Acheh 

Ajaran Islam yang telah menjadi darah daging bagi rakyat 
Acheh ternyata telah mempengaruhi seluruh kehidupan dan 
penghidupannya termasuk bidang kesusasteraan. Jiwa keislaman 
jelasnya sudah menjadi ciri khas di dalam hikayat atau kesusas- 
teraan Melayu Acheh. 


2 Dr. C. Snouck Hurgronje DeAtjehers, deelII. hlm. 79,81,126,127,129. 

Di antara beberapa hal yang menjadi ciri khas di dalam 
hikayat-hikayat Acheh ialah: 

1. la dimulai dengan Bismillah. 

Hikayat itu selalu dimulai dengan nama Allah atau 
dengan bismillahir rahmanir rahim. Cara sedemikian 
menjadi suatu kelaziman bagi para pengarang Islam. 
Kemudian barulah diiringi dengan pujian kepada Allah 
s.w.t., selawat kepada Rasul-Nya dan selanjutnya di- 
lengkapi dengan sifat-sifat Allah dan tugas-tugas Nabi 
Muhammad. 

2. Tokoh-tokoh Utama Manusia Bersikap Taat 

Tokoh-tokoh utama yang mengambil bahagian 
dalam sesebuah hikayat selalunya digambarkan se- 
bagai manusia yang taat kepada Allah, berakhlak 
mulia, berwatak seorang pahlawan, berhati budiman 
serta berpendidikan agama yang sempurna. Antara- 
nya dinyatakan juga bahawa tokoh-tokoh utama di 
dalam hikayat itu dari sejak kecil lagi sudah dapat 
mengftafal al-Quran. Dia juga telah mempelajari dan 
menguasai berbagai-bagai kitab agama seperti ilmu 
hikmat, ilmu mantera dan ilmu memerintah (ilmu 
politik). 

3. Pengaruh Sasterawan Perang 

Syair-syair karya para sasterawan perang di 
zaman Nabi, seperti karya-karya Hassan bin Sabit, 
Ka'ab bin Malik dan Abdullah bin Rawahah, telah 
mempengaruhi sejumlah ulama sasterawan Melayu 
Acheh. Kesannya yang jelas ialah mereka itu tampil 
sebagai penyair perang terkenal dalam arena kesusas- 
teraan Melayu di Nusantara ini. 

Mereka itu ialah seperti Tengku Muhammad Pantee Kulu, 
Abdul Karim (Do Karim), Tengku Chik Abbas Kutakarang, 
Tengku Muhammad Saman Tiro dan lain-lainnya. Hasil karya 
sastera (bikayat) mereka itu pernah muncul pada zaman yang 
bernama "Epic Era" (Masa Kepahlawanan). Dari merekalah 


Iahir kesusasteraan epos (hikayat jihad) yang telah menggempar- 
kan dunia penjajah sebagai contoh: 

a. Hikayat Perang Peringgi 

la dicipta menjelang akhir abad XIV Masihi. la ada- 
lah sebuah karya sastera perang yang bertujuan untuk 
membangkitkan semangat berjihad di kalangan rakyat 
Acheh untuk melawan Portugis. Portugis di masa itu 
telah menjajah Melaka dan beberapa tempat lainnya 
di Semenanjung Tanah Melayu dan juga telah men- 
duduki beberapa tempat di pantai Acheh. 

b. Hikayat Perang Kompeuni. 

Hikayat itu dicipta oleh seorang ulama pahlawan 
bernama Abdul Karim, yang kemudian lebih dikenal 
dengan sebutan Do Karim. Hikayat tentang Perang 
Acheh itu dikarang menjelang akhir abad ke-XIX 
Masihi. 

c. Hikayat Perang Sabil 

Sebuah hikayat yang dicipta menjelang akhir 
abad ke-XIX Masihi oleh Tengku Chik Muhammad 
Pantee Kulu. la dikarang khusus untuk membangkit- 
kan semangat perang sabil rakyat Acheh melawan 
penjajah Belanda. Dan menurut penilaian beberapa 
orang yang ahli, Hikayat Perang Sabil kalau tidak 
melebihi, sekurang-kurangnya menyamai llliad and 
Odyssy, yakni karya sastera epos oleh pujangga 
Homerus di zaman "Epis Era" Yunani sekitar tahun 
700 hingga 900 Sebelum Masihi. 

Dari huraian-huraian di atas, jelaslah bahawa kesusastera- 
an Melayu Acheh pada hakikatnya adalah Kesusasteraan Islam, 
atau setidak-tidaknya kesusasteraan yang berjiwa dan berse- 
mangat Islam. Berdasarkan huraian di atas, tidak dapat diragu- 
kan lagi bahawa kesusasteraan Melayu Acheh yang bersemangat 
dan berjiwa Islam itu telah memberi sumbangan yang cukup 
besar bagi pembinaan bahasa dan kesusasteraan Melayu 
Indonesia. 3 


3 A. Hasjmy, Sumbangan Kesusasteraan Aceh Dalam Pembinaan Ke- 
susasteraan Indonesia, hlm 92-116. 

Hikayat Pocut Muhammad sebagai sebuah Karya Sastera 
Besar tidak akan dapat difahami dan dihayati sebaik-baiknya, 
kalau kita tidak mengetahui sekadarnya tentang sejarah keraja- 
an Acheh Darussalam (salasilah beberapa orang sultannya) di 
zaman Acheh mengalami kemunduran. Dalam Hikayat Pocut 
Muhammad banyak kita temui kata-kata hikmat, ungkapan- 
ungkapan falsafah, ulasan-ulasan politikdan kias-kias kemasya- 
rakatan, yang berhubung dengan pemerintahan atau dengan 
politik raja-raja yang memerintah. Terjadi "perang saudara" 
pada waktu Tanah Acheh di bawah pemerintahan Dinasti Syarif, 
tidaklah secara mendadak, tetapi pada hakikatnya ia mulai 
membenih pada akhir Dinasti Ratu. Untuk memudahkan pe- 
mahaman dan penghayatan Hikayat Pocut Muhammad yang 
saya bicarakan ini, maka diturunkan sekilas lintas saiasilah para 
sultanah dari Dinasti Ratu dan para sultan dari Dinasti Syarif. 
Salasilah itu adalah semasa meletusnya Perang Saudara di 
Acheh, sebagaimana yang diceritakan dengan jelas dan indah 
oleh ulama sasterawan, Tengku Lam Rukam. 


Latar Belakang Sejarab 

Hikayat Pocut Muhammad erat sekali hubungannya 
dengan sejarah kerajaan Acheh Darussalam dari sejak zaman me- 
nurunnya. Sebagaimana yang diakui bahawa kerajaan Acheh 
Darussalam telah mencapai keemasannya di zaman pemerin- 
tahan Sultan Iskandar Muda Darma Wangsa Perkasa Alam 
Syah iaitu pada tahun 1016 hingga 1045 Hijrah atau bersamaan 
1607 hingga 1636 Masihi. Setelah itu zaman kegemilangan 
terus menurun, lebih tepatnya setelah mangkat Sultanah Seri 
Ratu Tajul Alam Safiatuddin Johan Berdaulat. Memang telah 
menjadi "sunnatullah" bagi makhluk-Nya, dimulai dari tiada 
menjadi ada; dari kecil menjadi dewasa dan jaya; kemudian 
menjadi tua dan tua bangka keadaannya menjadi lemah, baik 
rohani ataupun jasmani; dalam dirinya kemudian berkecamuk 
berbagai-bagai penyakit seperti kecerewetan dan pertentangan 
kehendak serta keinginan yang tumbuh silih berganti. 

Demikianlab keadaannya dengan kerajaan Acheh Darus- 
salam di zaman kemundurannya; pertentangan dan permusuh- 
an merajai kehidupan bangsa, faham sesat bermaharajalela. 

rebut kekuasaan sering terjadi dan "ajaran agama Islam" yang 
menjadi landasan utama bagi kebesaran Acheh di masa mula 
dan jayanya, sudah tidak diendahkan lagi. 

Untuk lebih menghayati Hikayat Pocut Muhammad, maka 
kami berasa amat besar gunanya kalau dalam analisis kami ten- 
tang hikayat tersebut didahului oleh suatu latar sejarah, yang 
kamu mulai sejak pemerintaban para Ratu. 

Fahaman Wujudiah 

Dalam masa pemerintahan Sultan Mughaiyat Syah Iskandar 
Sani, iaitu dari tahun 1045 hingga 1050 Hijrah bersamaan 1636 
hingga 1641 Masihi, telah berkembang biak di Acheh satu faham- 
an yang bernama "Fahaman Wujudiah". Fahaman Wujudiah 
ialah suatu fahaman tentang tauhid dari kaum Syiah oleh se- 
kumpulan yang berfahaman paling ekstrem. Fahaman Wujudiah, 
pada asalnya ialah "Wahdatul Wujud", mengandungi pengerti- 
an bahawa alam ini adalah ciptaan dari bahagian ketubrnan itu 
sendiri. la terjadi laksana buih pada puncak ombak dan ia sama 
dengan teori "pantheism" (serba-dewa) atau "monoteism" 
(serba esa). 

Lawan daripada fahaman "Wuhdatul Wujud" ialah "Wah- 
datusy Syuhud" yang bererti bahawa alam yang baharu ini, 
adalah sebagai kesaksian dari adanya Tuhan. Fahaman ini di- 
anuti oleh kaum ahli sunah waljamaah. 

Keduanya, fahaman ini telah tumbuh dari sejak abad per- 
tama Hijrah. "Wahdatul-Wujud" pada umumnya dianuti oleh 
sekumpulan aliran politik Syiah. Sementara faham "Wahdatusy 
Syuhud" pula dianut oleh aliran politik ahli sunah waljamaah. 

Golongan-golongan politik Syiah dan ahli sunah telah ikut 
merebut kekuasaan politik semenjak berdirinya kerajaan Islam 
Peureulak iaitu pada tahun 225 Hijrah bersamaan 840 Masihi, dan 
kerajaan Islam Samudera/Pasai pada tahun 433 Hijrah bersamaan 
1042 Masihi hingga kepada tertubuhnya kerajaan Acheh Darus- 
salam. Setiap golongan itu secara silih bergantinya telah dapat 
merebut kekuasaan ataupun berupaya mempengaruhi pada 
penguasanya. 

Kerana itulah, terjadi pula suatu pertentangan yang 
dahsyat di antara faham "Wahdatul Wujud" oleh golongan 
Syiah dengan faham "Wahdatusy Syuhud" sebagaimana yang 


275 




diikuti oleh golongan ahli sunah. 

Pertentangan yang mulanya melulu kerana hendak me- 
rebut kekuasaan politik, lama-kelamaan berubah menjadi per- 
tentangan akidah, bahkan akhirnya faham "Wahdatul Wujud" 
menjurus ke arah kesesatan atau penyesatan. Bahkan juga ke 
arah kekufuran, seperti yang kemudiannya "fahaman Wujudiah" 
di Acheh terkenal dengan nama "Saleek Buta". 

Perkembangan lebih lanjut tentang fahaman "Saleek Buta" 
ini telah dapat dipatahkan oleh Sultan Iskandar Sani, dengan 
bantuan seorang ulama besar atau Qadil Malikul Adil atau Mufti 
Besar Kerajaan Acheh Darussalam, iaitu Syeikh Nuruddin Ar 
Raniri, yang datang ke Acheh untuk kali keduanya pada hari 
Ahad 1 Muharam 1047 Hijrah bersamaan 1638 Masihi. 

Pemerintahan Para Ratu 

Setelah mangkat Sultan Mughayat Syah Iskandar Sani 
iaitu pada 7 Zulkaedah tahun 1050 Hijrah bersamaan 15 Februari 
tahun 1641 Masihi, maka Acheh selama empat kali berturut- 
turut telah diperintah oleh ratu (sultanah), dan yang paling lama 
di antara mereka ialah Ratu Safiatuddin. 

Ratu Safiatuddin 

Seri Ratu Tajul Alam Safiatuddin Johan Berdaulat yang 
memerintah dalam tahun 1050 hingga 1086 Hijrah bersamaan 
1641 Masihi, adalah seorang raja wanita yang terbesar dalam 
sejarah dunia. Dalam menjalankan pemerintahan, ratu dibantu 
sepenubnya dan Qadli Malikul Adil, Syeikh Nuruddin Ar Raniri, 
sehingga usaha beberapa ulama Wujudiah yang mengatakan 
tidak sahnya raja wanita tidak mencapai hasil yang bererti 
usaha itu dijayakan lagi apabila rakyat mengetahui bahawa 
"kaum Wujudiah" semata-mata dipergunakan sebagai alatoleh 
segelintir politikus adventure yang ingin merebut kekuasaan. 

Segala alasan kaum politikus Wujudiah yang menentang 
perlantikan raja wanita, dapat ditolak oleh Syeikh Nuruddin bin 
Ali bin Hasanji bin Muhammad Hamid Ar Raniri, kerana beliau 
memang seorang ulama besar yang mempunyai pengetahuan 
luas dalam segala bidang yakni politik, sejarab, tafsir, hadis, 
fikah, falsafah atau mantik, tasawuf dan sebagainya. 

Untuk menolak Kefahaman atau alasan mereka, beliau 
telah menparang banyak kitab. Di antara dan yang terpenting 
untuk mengatasi masalah ini ialah Kitab At-Tibjan. la adalah 
sebuah kitab yang sangat popular di Acheh. Baik kerana alasan 
politik ataupun kerana alasan akidah, Ratu Safiatuddin tidak 
ragu-ragu untuk mengambil tindakan keras dan tegas terhadap 
kaum Wujudiah. Kitab-kitab karangan kaum Wujudiah adalah 
dilarang untuk dibaca oleh umum. Sungguhpun demikian, 
fahaman Wujudiah tetap menjalar di Acheh, terutama sekali di 
daerah-daerah yang jauh dari ibu kota, seperti di Sumatera 
Barat, Sumatera Selatan, Sumatera Timur dan di Tanah Melayu. 
Disebabkan tidak berhasil di Acheh, kaum Wujudiah telah mem- 
buat pengaduan tentang sikap "raja wanita" itu kepada Syarif 
dan Qadli Mekah. Malangnya pengaduan mereka itu tidak 
memberikan apa-apa hasil. 

Setelah lebih kurang 24 tahun menetap di Acheh, maka 
Syeikh Nuruddin Ar Raniri kembali semula ke Gujerat, iaitu tem- 
pat kelahirannya. Masa 24 tahun tinggal di Acheh itu diperguna- 
kan dengan sebaik-baiknya untuk berbakti. Di samping mem- 
bantu ratu dan mengembangkan dakwah lslamiah, beliau telah 
mengarang hampir30 buah kitab, dalam berbagai-bagai bidang 
ilmu. Suatu hasil karyanya yang terbesar ialah Bustanus Salatin. 

Kepergian Syeikh Nuruddin dari kehidupan negara dan 
masyarakat di Acheh telah diganti pula oleh seorang ulama besar, 
negarawan dan ahli hukum terbesar iaitu Syeikh Abdurrauf Fan- 
suri. Beliau lebih dikenali dengan Lakab Teungku Sying Kuala. 

Sebelum secara rasmi menggantikan Syeikh Nuruddin Ar 
Raniri sebagai Qadli Malikul Adil atau Mufti Besar kerajaan Acheh 
Darussalam, Syeikh Abdurrauf Syah Kuala dengan menyamar, 
telah mengelilingi Acheh dan wilayah-wilayah perlindungannya 
untuk membanteras fahaman Wujudiah. Usaha secara diam-diam 
ini ternyata amat berhasil sekali, kerana ia dilakukan dengan cara 
yang amat bijaksana. 

Seperti halnya dengan Syeikh Nuruddin Ar Raniri, Syeikh 
Abdurrauf di samping membantu Ratu Safiatuddin dan ratu-ratu 
penggantinya, beliau juga telah mengarang banyak kitab-kitab 
yang menyentuh berbagai-bagai masalah. Di antaranya yang 
sangat termasyhur ialah Kitab Miraatuth Thullab iaitu sebuah 
kitab hukum yang terbesar dalam zamannya dan Tafsir Turj 

manul Mustafid, sebuah tafsir al-Quran yang pertama dalam 
bahasa Melayu. 

Setelah memerintah selama 36 tahun, Seri Ratu Tajul 
Alam Safiatuddin mangkat pada hari Selasa tanggal 1 Syaaban 
tahun 1086 Hijrah, bersamaan 23 Oktober 1675 Masihi. 

Ratu Naqiyatuddin 

Setelah mangkat Ratu Safiatuddin, dinobatlah anak 
angkatnya Naqiyatuddin menjadi sultanah (raja) dengan gelar 
lengkapnya Seri Ratu Nurul Alam Naqiyatuddin, yang me- 
merintah dalam tahun 1086 hingga 1088 Hijrah. 

Dengan petunjuk-petunjuk dari Qadli Malikul Adil Syeikh 
Abdurrauf Syiah Kuala, maka Sultanah Naqiyatuddin mengada- 
kan berberapa perubahan atau pembaikan terhadap Qanum 
Meukuta Alam (Dustur Kerajaan Acheh Darussalam). Perubahan 
dirasakan amat perlu oleh kerana keadaan dalam negara telah 
banyak mengalami perubahan. Di antara perubahan-perubahan 
penting yang dilakukan ialah: 

1. Hak mengangkat dan memasukkan sultan agar berada 
dalam kekuasaan empat pejabat tinggi kerajaan yakni 
sebagai - 

a. Panglima XXVI Mukim, yang bergelar Seri Imeum 
Muda Panglima Cut Ooh. 

b. Panglima XXV Mukim, yang bergelar Seri Seutia 
Ulama. 

c. Panglima XXII Mukim, yang bergelar Seri Muda 
Perkasa Panglima Polem. 

d. Qadli Malikul Adil atau Mufti Besar Kerajaan. 

2. Seseorang yang dinobatkan menjadi sultan haruslah 
membayar "Jinamee dan dapha", masing-masing 
iaitu 

a. jinamee sebanyak tiga puluh dua kati emas murni. 

b. dapha sebanyak enam belas ribu wang emas 
(dirham). 

Jinamee dan dapha sebanyak yang tersebut di atas, 
dibahagi kepada masing-masing panglima sepuluh 

kati emas dan lima ratus wang emas, sedangkan ke- 
pada Qadli Malikul Adil pula diberikan sebanyak dua 
kati emas dan seribu wang emas. 

3. Seorang sultan baru, hanya boleh diangkat setelah 
nyata mangkatnya atau makzulnya sultan yang ter- 
dahu!u. 

4. Daerah-daerah yang langsung diperintah sultan ialah 
Daerah Kraton Daruddunia, Mukim Masjid Raya, Mukim 
Lueng Bata, Mukim Pagar Ayee, Mukim Lam Sayuen, 
Gampoong Paneee, Gampoong Jawa, Gampoong 
Peulanggahan dan Mukim Meruraka. 

5. Wilayah-wilayah luar Acheh Payeek, pimpinan peme- 
rintahan (Uleebalang-Uleebalang, Keujruen-Keujruen 
dan lain-lain diangkat oleh sultan dengan Sarakata 
sultan yang bercap Sikurreueng, menurut pangkat dan 
gelarnya masing-masing. 

6. Untuk seluruh wilayah kerajaan, urusan luar negeri 
dan pertahanan, tetap berada dalam wewenang sultan 
(Pemerintaban Pusat). 

Kaum Wujudiah yang sejak semula menentang kerana 
mengangkat wanita menjadi raja, terus melanjutkan 
penentangan mereka terhadap Ratu Naqiatuddin yang 
telah diangkat menjadi sultanah Acheh. Kerana penga- 
ruh Syeikh Abdurrauf yang cukup besar untuk mematah 
kan penentangan mereka, maka mereka hanya ber- 
gerak di bawah tanah. Pergerakan secara rahsia tetap 
membahayakan dan pada satu waktu nanti akan me- 
ledakkan perasaan marah atau mungkin dengan satu 
perang saudara. 

Di antara hasil sabotaj Wujudiaft yang nyata ialah apa- 
bila mereka membakar Keraton Darud-Dunia, istana, 
peratna sembah dan Masjid Baitur Rahman. 

Setelah memerintah untuk tempoh dua tahun, pada 
hari Ahad tanggal 1 Zulkaedah 1088 Hijrah bersamaan 
23 Januari 1678 Masihi, Seri Ratu Naqiatuddin telah 
pulang ke rahmatullah. 

Ratu Zakiyatuddin 

Setelah Ratu Naqiyatuddin mangkat, dinobatlah Zakiyatud- 
din menjadi sultanah Acheh dengan gelar Seri Ratu Zakiyatuddin 
Inayat Syah. Tentang turunan dari Ratu Zakiyatuddin, masih di- 
pertentangkan orang; riwayat yang agak muktamad menyata- 
kan bahawa Zakiyatuddin adalah anak Ratu Safiatuddin dari 
suami yang kedua, iaitu Seri Raja Muhammad Syah Panglima 
Cut Ooh; demikian pula Ratu Kemalat Syah. 

Ratu Zakiyatuddin adalah seorang negarawan yang bijak- 
sana dan mempunyai pengetahuan yang luas dalam berbagai- 
bagai bidang. Ratu Zakiyatuddin menguasai dengan baik bahasa 
Arab, bahasa Parsi, bahasa Urdu, bahasa Sepanyol dan bahasa 
Belanda. Yang mengajar ratu bahasa-bahasa Barat itu ialah 
seorang wanita Belanda yang bekerja di Istana Kraton Darud 
Dunia sebagai sekretari sultanah. 

Penobatan Zakiyatuddin menjadi sultanah didukung se- 
penuhnya oleh Syeikh Abdurrauf. 

Golongan Wujudiah yang diperalat oleh golongan politik 
yang tamak kuasa, terus mengadu kepada Syarif Mekah tentang 
raja perempuan di Acheh, sebingga Syarif Mekah akhirnya 
mengirim sebuah delegasi ke Acheh. 

Dalam tahun 1092 Hijrah bersamaan 1681 Masihi, rom- 
bongan utusan Syarif Mekah tiba di Banda Acheh Darussalam, 
di mana mereka diterima oleh Ratu Zakiyatuddin dengan segala 
kebesaran. Mereka kagum melihat kemakmuran Banda Acheh 
sebagai satu kota internasional. 

Kehairanan mereka tambah dahsyat lagi iaitu sewaktu 
mereka diterima menghadap ratu di Istana Darud Dunia. Di 
sana mereka dapati pasukan pengawal kehormatan adalah ter- 
diri daripada perajurit wanita yang menunggang kuda. Mereka 
memakai pakaian yang tidak melanggar ketentuan-ketentuan 
agama Islam. Ratu menerima mereka dari baliktabir kain sutera 
tipis warna kuning yang berumbai-umbai. Percakapan berjalan 
lancar dalam bahasa Arab tanpa menggunakan khidmat juru- 
bahasa. Pada waktu itu, istana yang dahulunya terbakar telah 
dibina kembali. Begitu juga halnya dengan masjid Baitur Rahim. 

Selama setahun mereka telah menjadi tetamu kerajaan. 
Dan pada waktu mereka akan kembali ke Mekah, ratu memberi- 
kan hadiah-hadiah yang amat banyak dan amat bernilai. Di 

antara hadiah itu adalah untuk Syarif Mekah, serta hadiah 
khusus untuk Masjidil Haram dan Masjid Murnawarah di 
Madinah. Turut serta dalam rombongan utusan Syarif Mekah 
itu ialah dua orang syarif bersaudara bernama Syarif Hasyim 
dan Syarif lbrahim. 

Selama mereka tinggal di Acheh, beberapa orang pem- 
besar yang antiraja perempuan telah mengadakan pakatan sulit 
dengan kedua-dua syarif bersaudara tersebut. Mereka me- 
mujuk kedua-dua syarif ini agar menetap di Acheh, untuk nanti 
dapat diangkat menjadi sultan menggantikan raja perempuan. 

Pujukkan yang dibayangkan dengan jawatan yang besar 
itu telah menarik hati mereka. Sehinggalah waktu rombongan 
utusan akan kembali ke Mekah, Syarif Hasyim dengan adiknya 
Syarif lbrahim meminta izin untuk tinggal lebih lama di Acheh 
dengan alasan hendak mengajar agama Isiam. 

Kemudian bersama-sama dengan para pembesar yang 
antiraja wanita, mereka bekerja menghasut rakyat untuk me- 
nentang penobatan raja wanita selanjutnya. Hanya setelah 
memerintah selama sepu!uh tahun lamanya, pada hari Ahad 
tanggal 8 Zulhijah 1098 Hijrah bersamaan 3 Oktober 1688 Masihi 
Seri Ratu Zakiyatuddin Inayat Syah mangkat. 

Ratu Kamalat Syah 

Setelah mangkat Ratu Zukiyatuddin, maka dinobatkan 
adiknya menjadi raja, iaitu Ratu Kamalat Syah. Menurut satu 
riwayat, bahawa Syarif Hasyim kemudian mengahwini Kamalat 
Syah, mungkin untuk mempercepat tercapai maksudnya yang 
ingin menjadi sultan Acheh; sedangkan adiknya Syarif Ibrabim 
berkahwin pula dengan salah seorang puteri istana yang lain. 

Kaum antiraja perempuan yang memperalat orang-orang 
Wujudiah mempergunakan kesempatan ini dengan sebaik-baik- 
nya, di mana mereka mengulangi pengaduannya kepada Syarif 
Mekah yang dalam rahsia disokong oleh kedua-dua Syarif ber- 
saudara, sehingga akhirnya berhasil juga dengan datang surat 
dari mufti yang menegaskan tidak sahnya wanita menjadi raja. 

Surat mufti Mekah ini dirundingkan dalam kalangan para 
pembesar negara, yang di dalamnya telah masuk dua orang 
syarif bersaudara, sehingga keputusan musyawarab dimenang- 
kan oleh kaum antiraja wanita. Dan pada hari Rabu tanggal 20 

Rabiulakhir 1109 Hijrah bersamaan 1 Oktober 1699 Masihi Seri 
Ratu Kamalat Syah dimakzulkan dari takhta kerajaan Acheh 
Darussalam, dan sebagai gantinya dinobatkan suaminya Syarif 
Hashim. 

Perlu dicatatkan, bahawa pada akhir masa jawatan Ratu 
Kamalat Syah, Syeikh Abdurrauf Syiah Kuala telah pulang ke 
rahmatullah dalam usia hampir seratus tahun. Selama hayat- 
nya beliau terus meneruskan menjadi Qadli Malikul Adil atau 
Mufti Besar kerajaan Acheh Darussalam, sejak dari Ratu Safia- 
tuddin sampai kepada Ratu Kamalat Syah. Mungkin kalau 
Syeikh Abdurrauf masih hidup, Ratu Kamalat Syah tidak akan 
dapat diturun takhta. 

Syeikh Abdurrauf telah mempusakai dua orang muridnya 
yang sangat terkenal, iaitu: 

1. Abdurrahim Maharaja Lila bin Teungku Zainal Abidin 
bin Maharaja Daeng Mansur Teungku Chik Di Reubee 
bin Maharaja Diraja bin Sultan 'Aidil Mukammil Riayat 
Syah III. 

2. Syarif Muda Badrul Munir bin Sultan Jamalul Alam 
Syarif Hasyim Jamalullail. 

Kepada kedua-dua mereka, Syeikh Abdurrauf pernah me- 
wasiatkan agar mereka jangan bermusuh-musuhan dan hendak- 
lah selalu mengadakan hubungan silaturahim, antara satu 
sama lain dengan cara bermisan-misan. 

Pemerintahan Para Syarif 

Dengan dimakzulkan Seri Ratu Kamalat Syah, maka ber- 
akhirlah Dinasti Ratu dalam kerajaan Acheh Darussalam, dan 
dimulai dengan Dinasti Syarif yang datang dari Mekah, iaitu: 

Syarif Hasyim 

Syarif Hasyim dinobatkan untuk menggantikan isterinya 
Kamalat Syah yang telah dimakzulkan, yang dia sendiri me- 
mainkan peranan penting dalam menjatuhkan isterinya, de- 
ngan gelar Sultan Syarif Hasyim Jamalullail. 

Beliau hanya tiga tahun di atas takhta kerajaan, kerana 
pada hari Sabtu tanggal 17 Ramadan 1113 Hijrah bersamaan 15 
Februari 1702 Masihi beliau dipecat dari takhta kerajaan. 

Syarif Lamtui 


Setelah empat belas hari Syarif Hasyim dimakzulkan, maka 
barulah dapat dinobatkan Syarif Lamtui, putera Syarif lbrahim 
yakm adiknya Syarif Hasyim. Penobatan ini telah menimbulkan 
tentangan hebat daripada sebahagian rakyat, terutama dari- 
pada putera Syarif Hasyim sendiri yang juga telah dewasa, iaitu 
Syarif Muda Badrul Munir. Dan terjadilah perang yang dahsyat 
d! antara dua saudara sepupu itu yang mana ayah mereka ada- 
ah datang dari Mekah dan sama-sama ingin menduduki kerusi 
kesultanan Acheh. 

Peperangan diakhiri dengan kekalahan Syarif Lamtui yanp 
selama menjadi raja bergelar Sultan Perkasa Alam Syarif Lam- 
tui. Beliau berkuasa sehingga pada tanggal 17 Ramadan 1115 
Hijrah hingga Ogos 1703 Masihi. Sultan yang bergelar "Perkasa 
Alam" itu akhirnya dapat diturunkan dari takhta kerajaan. 


Syarif Muda 

Setelah Sultan Perkasa Alam Syarif Lamtui dimakzulkan, 
maka Acheh, telah tiga bulan tidak mempunyai raja, dan barulab 
dalarn b'jiao 2o!hiiah 1115 Hijrah bersamaan Novembef 1703 
Masihi dapat dinobatkan Syarit' Muda menjadi raja dengan 
gelar Sultan Jamalul Alam Badrul Munir. 

Dalam masa pemerintahan Sultan Jamalul Alam Badrul 
Munir telah diangkat oleh Maharaja Ahmad Syah bin Maharaja 
Lila menjadi Syahbandar kerajaan Acheh Darussalam dengan 
gelar Orang Kaya Mafiaraja Lila. 

Sultan Perkasa Alam berasa dirinya tidak disokong oleh 
seluruh rakyat. Hal ini ternyata sewaktu terjadi peperangan di 
antara dia dengan saudara sepupunya dan orang yang dapat 
dipercayai benar ialah Orang Kaya Maharaja Lila Ahmad Syah 
sahaja. Untuk memperkuatkan kedudukannya, baginda telah 
mengupah seramai seribu orang tentera upahan atau bangsa 
asing untuk menjadi askarnya. Di antara mereka itu ada yang 
bukan beragama Islam. 

Untuk urusan perdagangan, sama ada dalam ataupun luar 
negeri kepercayaan diberikan kepada seorang Belanda ber- 
nama Daniel dan seorang Arab bernama Ambal. Kedua-dua 
mereka inilah terkenal sebagai pengeruk kekayaan Acheh. Pada 
waktu itu kekuasaan sultan ternyata amat lemah sekali. Hal itu 

ternyata bila mana segala urusan pemerintahan dalam yang 
praktik dilaksanakan oleh para hulubalang dari bangsa masing- 
masing. Pertahanan negara adalah tersangat lemah. Beberapa 
wilayah negara diluar Acheh telah dapat dikuasai oleh pihak 
Belanda. 

Kelemahan pemerintahan itu telah mencetuskan kekacau- 
an di dalam negeri. Panglima Sagi dan Qadli Malikul Adil telah 
bangun menentang baginda dan akibatnya terjadilah peperang- 
an di antara pasukan sultan dengan pasukan ketiga Panglima 
Sagi. Hal ini terjadi pada akhir tahun 1117 Hijrah dan oleh 
kerana tidak tahan dengan desakan pasukan para Panglima 
Sagi, akhirnya Sultan Badrul Munir meninggalkan Kraton Darud 
Dunia dan menyerahkan pertahanannya kepada Maharaja Lila 
Ahmad Syah. 

Keadaan di dalam negara semakin bertambah kacau. Se- 
lama 22 tahun selanjutnya, Acheh mengalami kekacauan yang 
tiada taranya dan pembunuhan dan rompakan terjadi di mana- 
mana sahaja. Sekalipun dalam musyawarah Lhok Nga, Sultan 
Jamalul Alam Badrul Munirtelah dimakzulkan, namun kenyata- 
an sebenarnya ialah mereka tidak berupaya melantik sultan 
yang baru. Keadaan menjadi semakin rumit apabila beberapa 
orang diangkat menjadi sultan oleh golongan masing-masing. 
Perlantikan itu tidak diakui oleh ketiga Panglima Sagi. 

Sultan Makzul Jamalul Alam Badrul Munir akhirnya ter- 
paksa melarikan diri ke Pidie apabila ketiga Panglima Sagi dan 
Qadli Malikul Adil di satu pihak dan Orang Kaya Maharaja Lila 
Ahmad Syah yang menguasai Istana Darud Dunia di pihak yang 
lain bersetuju untuk melantik Orang Kaya tersebut sebagai sul- 
tan kerajaan Acheh Darussalam yang baru. 

Sultan Ahmad Syah 

Setelah sultan-sultan yang diangkat oleh golongannya 
dalam masa kekacauan itu dimakzulkan semua, dan yang ter- 
akhir iaitu Sultan Syamsul Alam Wandi Teubing diturunkan 
takbta dalam bulan Jamadilakhir 1139 Hijrah, maka pada hari 
Sabtu tanggal 3 Jamadilakhir 1139 Hijrah bersamaan Februari 
1727 Masihi, Ahmad Syah telah dinobatkan dalam upacara 
besar-besaran menjadi raja Acheh. Beliau bergelar Sultan 
Alaiddin Ahmad Syah Maharaja Lila. 

Sultan Ahmad Syah ternyata memiliki ciri keperibadian 
yang cukup hebat. Di samping sebagai pahlawan yang gagah 
berani, beliau adalah seorang ulama atau sarjana yang mem- 
punyai pengetahuan luas dan seorang negarawan yang amat 
bijaksana. Dengan ilmu kepahlawanan yang dipadukan dengan 
ilmu pengetahuan serta mempunyai kebijaksanaan, dalam 
masa yang relatif atau singkat sahaja beliau telah dapat 
mengembalikan Acheh ke dalam suasana yang arnpn dan damai. 
Ketenteraman dipulihkan dan roda pemerintahan berputar 
kembali seperti yang seharusnya. 

Baginda mempunyai empat orang putera. Putera yang 
tertua bernama Raja Muda (Putera Mahkota) dan oleh kerana 
kulitnya yang putih dia digelar Pocut Uek. Putera kedua dinama- 
kan Pocut Kleeng. Ketiga, Pocut Sandang dan yang bongsu 
dikenali sebagai Pocut Muhammad. Setelah lapan tahun baginda 
memegang teraju pemerintahan, keadaan tubuhnya menjadi 
lemah dan lelah. Baginda lebih banyak gering daripada sihat. 

Dalam keadaannya yang tenat dan yang akan membawa 
maut itu, beliau telah memanggil kesemua anaknya, kaum 
kerabat serta para pembesar kerajaan. Merasakan dirinya tidak 
akan hidup lama lagi, baginda telah menasihatkan perkara yang 
baik-baik kepada semua anak-anaknya. Pocut Uek, Pocut San- 
dang, Pocut Kleeng dan Pocut Muhammad pada waktu itu 
masih kecil lagi. 

Beliau terlebih dahulu telah meriwayatkan kembali wasiat 
Syeikh Abdurrauf Syiah Kuala kepada almarhum ayahnya Maha- 
raja Lila Abdurrahim dan Almarhum Sultan Jamalul Alam 
Syarif Hasyim ayahnya Sultan Makzul Jamalul Alam Badrul 
Munir; yang inti wasiat itu agar mereka turun-temurun jangan 
bermusuh-musuhan sesama sendiri. Sebaliknya mereka hen- 
daklah bermisan-misanan di antara satu sama lain. Baginda juga 
telah menasihatkan putera-puteranya agar taat kepada suruhan 
Allah dan kepada Rasul-Nya. Mereka seharusnya patuh men- 
jalankan ajaran Islam dan jangan berselisih faham dengan Sultan 
Makzul Jamalul Alam Badrul Munir serta anak-anaknya. 

Setelah Sultan Makzul menerima khabar berita yang di- 
sampaikan tentang kegeringan Sultan Ahmad Syah, baginda 
pun segera meninggalkan Pidie dengan pasukannya menuju 
Banda Acheh Darussalam. Apabila sampai di Banda Acheh, 

kumpulan baginda pun bermarkas di sekitar Masjid Raya Baitur 
Rabman dan di Kampung Phang. 

Pada waktu Sultan Makzul dengan pasukannya dalam ke- 
adaan siap, maka pada hari Jumaat tanggal 3 Muharam 1147 
Hijrah bersamaan 1735 Masihi, Sultan Alaiddin Ahmad Syah 
Maharaja Lila mangkat. 

Acheh mempunyai Dua Raja 

Pada waktu hendak dinobatkan Raja Muda Pocut Uek 
menjadi sultan, Sultan Makzul Jamalul Alam Badrul Munirtelah 
menentang dengan amat keras dan mengancam akan melaku- 
kan peperangan. Memang demikianlah yang terjadi. Penobatan 
sultan pada waktu itu gagal, dan perang pun pecah di antara 
pasukan ketiga Panglima Sagi dengan pasukan Badrul Munir. 
Peperangan itu berjalan sehingga empat bulan lamanya. Se- 
telah berasa semakin terdesak, Badrul Munir dengan pasukan- 
nya pun berundur ke Kampung Jawa dan bertahan di sana. 

Untuk menghindari pertumpahan darah selanjutnya yang 
mengakibatkan kekacauan dan kemelaratan rakyat, maka para 
pembesar negeri, ulama dan cerdik pandai telah bermusya- 
warah untuk mencari jalan keluar dari kemelut yang dahsyat itu. 
Hasilnya, musyawarah telah menelurkan suatu perdamaian 
yang bersifat sementara, iaitu Acheh, diperintah oleh dua orang 
raja, iaitu: 

1. Sultan Jamalul Badrul Munir berkuasa di Kampung 
Jaya. Baginda berkuasa ke atas segala hasil yang di- 
perolehi melalui Pelabuhan Kuala Acheh. 

2. Raja Muda Pocut Uek yang telah dengan rasminya 
dinobatkan menjadi raja dengan bergelar Sultan Alaid- 
din Johan Syah, berkerajaan di Kraton Daruddunia 
dan memerintah daerah-daerah lain dengan hanya 
mendapat hasil dari hutan. 

Di daerah-daerah di luar Acheh besar, ada hulubalang 
y'ang tunduk kepada Jamalul Alam Badrul Munir dan ada pula 
yang setia kepada Sultan Alaiddin Johan Syah. 

Sultan Alaiddin Johan Syah ternyatanya adalah seorang 
raja yang selalu bersikap mencari kedamaian dan mengalah 
atau bertolak ansur. Sedangkan di pihak lain, Jamalul Alam 

Badrul Munir terus-menerus memperlihatkan sikapnya yang 
agresif, sehingga ramai hulubaiang-hulubalang berpihak ke- 
padanya. 

Setelah adiknya yang bongsu, iaitu Pocut Muhammad 
remaja, baginda tidak tahan melihat keadaan yang telah ber- 
laku. Abangnya yang telah dengan rasminya diangkat menjadi 
sultan Acheh tidak berdaya apa-apa dan terpaksa menyerah ke- 
pada pihak lawannya. Dia lalu mengajak kedua-dua saudaranya 
yang bukan sultan, iaitu Pocut Kleeng dan Pocut Sandang 
untuk memikirkan masalah tersebut. Akhirnya dengan kecekap- 
an daya fikir yang luar biasa, Pocut Muhammad dapat merubah 
keadaan dan terjadilah suatu perang saudara yang amat dahsyat. 
Peperangan berkesudahan dengan kekalahan dan kematian 
Sultan Badrul Munir. 

Peristiwa perang saudara inilah yang dikisahkan oleh 
Teungku Lam Rukam dalam karyanya Hikayat Pocut Muhammad. 

Pengarang dan Naskhah Hikayat 

Sudah menjadi kebiasaan bagi pengarang-pengarang 
Hikayat Acheh di masa lampau iaitu mereka tidak mencatatkan 
namanya pada hikayat yang dikarangnya itu. Hal ini akan me- 
nyulitkan para penyelidik yang ingin hendak membahaskan 
hikayat berkenaan. 

Demikian pula halnya dengan Hikayat Pocut Muhammad, 
di mana pada naskhah-naskhah lama yang kami jumpai tidak 
tertera nama pengarang hikayat tersebut. 

Akan tetapi dari catatan-catatan yang didapatkan di tem- 
pat lain dan keterangan dari beberapa orang Belanda, dikatakan 
bahawa pengarang hikayat ini adalah Teungku Lam Rukam. 
Nama itu adalah menurut gelaran nama kampungnya iaitu 
Kampung Lam Rukam di Kecamatan Peukan Bada Kebupaten 
Acheh Besar. Telah menjadi kebiasaan di Acheh bahawa sese- 
orang ulama besar dalam panggilan namanya tidak lagi disebut 
nama aslinya, sebaliknya disebut dengan nama kampungnya 
dan didahului dengan "Teungku" atau "Teungku Chik". Se- 
bagai contoh Teungku di Tiro, Teungku di Indrapuri, Teungku 
Lam Rukam. 

Nama asli dari Teungku Lam Rukam, pengarang Hikayat 
Pocut Muhammad, juga tidak disebut sehingga kami tiada 

mengetahuinya. Hanya yang sudah kita pastikan, bahawa beliau 
adalah seorang ulama atau sarjana: 

1. Beliau telah diberikan lakab dengan kampungnya 
(Teungku Lam Rukam), sehingga nama aslinya tidak 
disebut-sebut lagi, hatta dilupakan orang; 

2. Isi dari hikayatnya itu membuktikan, bahawa beliau 
adalah seorang ulama yang berpengetahuan luas 
dalam berbagai bidang ilmu, hal mana juga diakui 
oleh sarjana-sarjana Barat, umpamanya oleh Prof. Dr. 
G.W.J Drewes (Belanda) seorang ahli bahasa dan sas- 
tera Acheh. 

Naskhah-naskhah yang kami pergunakan ialah naskhah- 
naskhah lama tulisan tangan huruf Arab yang dimiliki oleh: 

1. Teuku Chik Abdul Latif Geudoong, 

2. Teungku Hanafiah yang berasal dari Teungku Chik 
Kuta Karang. 

3. Teung Yusuf Leupung, 

4. Utooh Mahmud Blang 0 (Ayah Dr. Haji Z. Abidin), 

5. Teuku Cut Lhok Krut, 

6. Guru Anzib Lam Nyong, 

Dari keenam-enam buah naskhah ini, yang kami pegang 
untuk pedoman ialah naskhah yang berasal dari Teuku Chik 
Abdul Latif Geudoong. Keenam-enam naskhah ini memperlihat- 
kan adanya perbezaan-perbezaan kecil di sana sini di antara 
satu dengan yang lainnya. Hal itu mungkin terjadi sewaktu 
penyalinan semula dari naskhah asal ke naskhah yang lain. 
Tetapi suatu yang dikira sangat menarik ialah bahawa percakap- 
an-percakapan yang terjadi dalam hikayat ini hampir seluruh- 
nya dalam tiap naskhah itu adalah serupa. 

Apa yang kami alami, juga demikian keadaannya dengan 
beberapa buah naskhah lama tulisan tangan huruf Arab yang 
ada di negeri Belanda, seperti yang diterangkan kepada kami 
oleh Prof. Dr. G.W.J. Drewes: Kata beliau, bahawa di negeri 
Belanda ada beberapa buah naskhah lama Hikayat Pocut 
Muhammad yang pernah beliau lihat, satu di antaranya dalam 
perpustakaan Dr. Snouck Huorgranje. Menurut beliau antara 

satu dengan lain, terdapat perbezaan-perbezaan kecil di sana 
sini di dalam tiap-tiap naskhah itu. 

Kedudukan Mikayat Pocut Muhammad 

Tidak dapat diragukan lagi, bahawa kedudukan Hikayat 
Pocut Muhammad dalam dunia kesusasteraan amat tinggi 
mlainya. la telah menarik perhatian para sarjana terutamanya 
sarjana bangsa Belanda dan Amerika, seperti Prof. Dr. G.W.J. 
Drewes dan Prof. Dr. James Siegel, yang khusus datang ke 
Acheh untuk mengadakan kajian lanjut tentang hikayat ini. 

Dalam suatu pertemuan pada tanggal 15 Januari 1972 
antara saya dan M. Junus Djamil, Prof. Drewes, menyatakan 
bahawa beliau sedang mengarang sebuah buku tentang 
Hikayat Pocut Muhammad. Hikayat itu menurut beliau sengaja 
ditulisnya dalam bahasa Inggeris. Dengan demikian akan mem- 
perkenalkan sebuah karya sastera tempatan yang sangat ber- 
nilai itu kepada dunia sastera antarabangsa. 

Menurut Prof. Dr. G.W.J. Drewes, seorang yang ahli dalam 
berbagai-bagai bahasa, (antaranya ialah bahasa Arab, Inggeris, 
Perancis, Acheh, Jawa, Sunda dan Indonesia) bahawa Hikayat 
Pocut Muhammad itu sebagai sebuah karya sastera yang ber- 
nilai tinggi kerana: 

1. Bahasanya yang cukup indah dan terpelihara serta 
dengan gayanya yang sangat mempesonakan; 

2. Isinya sedikit pun tidak dicampuri dengan unsur-unsur 
dongeng dan legenda. Hal itu menurutnya, tidak se- 
perti dengan hikayat-hikayat yang lain, termasuklah 
Hikayat Maleem Dagang yang bernilai sejarah. Mungkin 
beliau belum mengetahui atau menyedari bahawa 
Hikayat Nun Parisi juga satu hikayat Acheh lama yang 
sedikit pun tidak ada unsur legenda di dalamnya; 

3. Percakapan-percakapan (dialog) yang terjadi di dalam- 
nya jelasnya adalah sangat indah dan menarik hati. 
Dialognya tegas dan jelas, bahkan menurut beliau 
dalam dialog itulah terdapat rahsia kebesaran Hikayat 
Pocut Muhammad; 

4. Pengutaraan masalahnya sangat jelas dan menarik, 
ia tidak menjemukan fikiran pembacanya. 

Semasa bertukar fikiran itu akhirnya terdapat satu ke- 
satuan pendapat, yakni: bahawa Hikayat Pocut Muhammadter- 
nyata mempunyai suatu nilai yang tinggi dalam dunia kesusas- 
teraan yang bertaraf antarabangsa dan sifat isinya adalah uni- 
versal, sekalipun temanya melukiskan perang saudara di Acheh 
pada zamannya; akan tetapi oleh kerana masalah-masalah dan 
falsafah yang terkandung di dalamnya telah menjadikan sifat- 
nya bercorak universal. Masalah-masalahnya bisa terjadi dan 
terdapat di mana-mana pelosok di dunia ini. 

Mengenai Hikayat Pocut Muhammad, dalam banyak hal 
sudah sependapat dengan sarjana Belanda yang terkenal itu. 
Kecuali hal-hal yang dikemukakan oleh Prof. Drewes tentang 
Hikayat Pocut Muhammad, setelah mempelajarinya dengan 
agak mendalam maka kami mendapat kesan beberapa perkara 
berikut: 

a. Bahawa pengarang hikayat tersebut adalah seorang 
ulama yang mempunyai pengetahuan luas tentang 
sejarah, falsafah, politik dan ilmu bumi atau geografi. 

b. Bahawa Pocut Muhammad adalah seorang penga- 
rang yang sangat cekap, bijaksana, petah !idah, berani 
dan memiliki harga diri yang sangat tinggi; 

c. Bahawa pengarang hikayat ini (Teungku Lam Rukam) 
hidup sezaman dengan Pocut Muhammad, tokoh 
utama dari hikayat. Mungkin beliau berguru daripada 
Pocut Muhammad atau sekurang-kurangnya penasihat 
utama, yang mengikut ke mana saja Pocut Muham- 
mad pergi dan turut serta dalam segala perundingan 
dan percakapan yang dilakukan oleh Pocut Muhammad, 
sehingga segala-galanya itu, termasuk dialog-dialog 
yang menarik, dapat dilukiskan dengan amat jelas 
dalam hikayatnya. 

Kami telah sependapat dengan Prof. Dr. G.W.J. Drewes, 
bahawa Hikayat Pocut Muhammad tidak akan terbiar begitu 
sahaja dengan berlalunya zaman. Akan tetapi ia akan berjalan 
terus dari zaman ke zaman dan adalah kewajipan kami untuk 
berusaha memperkenalkan hikayat ini kepada masyarakat pel- 
bagai bangsa di Nusantara, sebagaimana halnya Profesor 

Belanda itu yang hendak memperkenalkan karya sastera besar 
itu kepada masyarakat dunia. 

Buku-buku tentang Hikayat Pocut Muhammad 

Telah dijelaskan, bahawa kedudukan Hikayat Pocut 
Muhammad sebagai sebuah karya sastera adalah sangat tinggi 
mutunya. Oleh itu tidak hairanlah kalau sejumlah sarjana di 
Indonesia sendiri yang telah mengadakan pengkajian khusus 
tentang hikayat tersebut. 

Dalam tahun-tahun akhir ini, naskhah lengkap dari Hikayat 
Pocut Muhammad dengan sekadar analisa telah diterbitkan di 
Indonesia dengan judul Hikayat Pocut Muhammad. Penerbitnya 
ialah Departmen Pendidikan dan Kebudayaan, Projek Penerbit- 
an Buku Sastera Indonesia dan Daerah, Jakarta pada tahun 
1981. 

Beberapa sarjana Barat juga telah menaruh perbatian 
yang besar terhadap Hikayat Pocut Muhammad. Seorang sarjana 
Belanda yang terkenal, Dr. C. Snouck Hougronje, yang sangat 
ahli dalam bahasa Melayu Acheh, telah menghuraikan hal-hal 
sekitar Hikayat Pocut Muhammad dan hikayat-hikayat lainnya, 
dalam bukunya yang berjudul De Atjehers. 

Seorang sarjana Belanda lain, iaitu Prof. Dr. G.W.J. Drewes 
sebagai hasil pengkajiannya yang lama, baik di Acheh mahu- 
pun di negeri Belanda sendiri, telah mengarang sebuah buku 
yang berjudul: Hikayat Pocut Muhammad An Achehnese Epic. 

Selain membicarakan kedudukan Hikayat Pocut Muham- 
mad yang demikian tinggi nilainya, Drewes juga membicarakan 
hikayat-hikayat lain sebagai karya sastera Melayu Acheh Karya- 
karya itu ialah seperti Hikayat Maleem Dagang, Hikayat Raja 
Suleiman, Hikayat Teungku di Meuke, Hikayat Perang Kom- 
peuni dan lain-lainnya . 4 

Menurut Drewes, naskhah Hikayat Pocut Muhammad ada 
banyak terdapat di negeri Belanda. la disimpan sama ada di 
dalam perpustakaan peribadi beberapa orang Belanda mahu- 
pun di dalam perpustakaan berbagai lembaga, dan yang paling 
banyak ialah di perpustakaan Universitas Leiden . 5 


■’Prof. Dr. G.W.J. Drewes: Hikayat Pocut Mutiammad An Achenese Epic, 
hlm 2-27. 

s Hikayat Pocut Muhammad, hlm 29-37. 

Pada akhir bukunya itu, Drewes memuatkan dengan leng- 
kap naskhah Mikayat Pocut Muhammad yang telah disalin ke 
dalam bahasa Inggeris. Untuk mencari data-data tentang 
Hikayat Pocut Muhammad, dalam tahun tujuh puluhan Prof. 
G.W.J. Drewes telah dua kali berkunjung ke Acheh. 

Seorang sarjana Amerika, Prof. Dr. James Siegel, yang 
pernaft bermukim di Acheh selama beberapa tahun, telah me- 
ngarang sebuah buku tentang Hikayat Pocut Muhammad di 
bawah judul Shadow And Sound dengan tajuk kecil: The His- 
torical Thought ofa Sumatran People. James Siegel datang dan 
bermukim selama beberapa tahun di Acheh, khusus untuk 
mempeiajari tentang bahasa Melayu Acheh, adat istiadat dan 
kebudayaan Melayu Acheh. Dia bersama isterinya tinggal di 
kampung-kampung yang jauh dan terpencil dari kota, di tengah- 
tengah orang dan masyarakat Acheh yang masih asli; dia dan 
isterinya menumpang di rumah orang-orang Acheh dan meng- 
ikuti langsung bermacam upacara, baik upacara perkahwinan, 
upacara penyelenggaraan orang yang meninggal, upacara turun 
ke sawah mahupun upacara-upacara adat kebiasaan lainnya. 
Pada malam-malam tertentu, dia dan isterinya turut mendengar 
pembacaan hikayat-hikayat Melayu Acheh yang dibacakan de- 
ngan lagu oleh ahli-ahlinya di meunasah-meunasah atau di 
tempat-tempat lainnya. 

Setelah James Siegel kembali ke negerinya, dia telah 
mengarang beberapa buku tentang Acheh. Antaranya ialah 
Shadow And Sound yang saya sebutkan di atas. 

Pada awal bukunya, James Siegel secara singkat memper- 
kenalkan Acheh sebagai daerab Islam yang tangguh, yang ber- 
perang melawan Belanda puluhan tahun lamanya dan ke- 
mudian pula menentang Jepun. Hal ini, tentu sebagai pengenal 
latar belakang dari peristiwa "perang saudara" yang dilukiskan 
dalam Hikayat Pocut Muhammad yang dibicarakannya. 

Selain menghuraikan hal-hal sekitar Hikayat Pocut 
Muhammad sebagai karya sastera Melayu Acheh yang bernilai 
tinggi, James Siegel menyalin selengkapnya naskhah hikayat 
tersebut ke dalam bahasa Inggeris. Menurutnya bila kita 
meneliti huraiannya, Hikayat Pocut Muhammad di samping 
mengisahkan riwayat perang saudara (civil war), juga menampil- 
kan "alam fikiran" Melayu Acheh (Melayu Sumatera). 

Perhatikan fikiran falsafah politik sebagaimana yang ter- 

dapat di dalam sebuah dialog Pocut Muhammad dengan abang- 
nya yang menjadi raja. Walaupun boleh merampas takhta, 
beliau tidak berani menumpangkan raja tandingannya itu, yang 
telah memproklamirkan dirinya menjadi sultan Acheh: 

Nibak loon kalon dumnou piee, 

Bahkeuh reulee ho langkahba, 

Hantom digup na digeutanyou, 

Saboh naggrou raja dua. 

Saboh keunambam dua gajah, 

Saboh meunasab dua petuwa, 

Saboh keubeu dua kenambam, 

Dua agam sidrou dara. 

Saboh peuraboo duwa drou pawang, 

Akhee karam jeud binasa. 

Terjemahan bebas; 

Daripada melihat demikian laku, 

Biarlah aku hancur binasa, 

Tidak pernah ada dalam dunia, 

Satu negara dua raja. 

Seutas tali dua gajah, 

Sebuah menasab dua ketua, 

Seekor kerbau dua tambatan, 

Dua suami seorang isteri. 

Sebuah perahu dua pawang, 

Akhirnya karam tenggelam binasa. 

Terjadinya perang saudara, kerana dalam satu negara ter- 
dapat dua orang raja, yang mengakibatkan hancur sosial budaya 
dan ekonomi, sehingga rakyat lapar dan meninggalkan negeri. 
Hal ini dibicarakan oleh Pocut Muhammad dalam satu dialog 
yang menarik: 

Takeuban blang dum habeh roh, 

Hana saboh na bicara, 

Adak na pade bak tameugou, 

Aneuk nanggrou jiduk suka. 

Menghan jeud pade bak tameugou, 

Aneuek naggrou habeh jibungka, 

Mengnyo cittan rakyat Lam nanggrou, 

Pat geutanyo lom caraja. 

Terjemahan bebas: 

Sawah ladang tinggal merana, 

Tiada siapa mengusahakannya, 

Andai sawah menghasilkan padl, 

Anak negeri bersukaria. 

Kalau padi tidak menjadi, 

Rakyat pergi meninggalkan negeri, 

Kalau rakyat sudah tiada, 

Di mana kita menjadi raja. 

Dalam membicarakan masalah keadilan, dalam suatu 
dialog di bahagian lain, Pocut Muhammad berkata: 

Tahukoom gob kerana Allah, 

Aneuk dengan maah bek tilek muka, 

Barang gasu bek tasayang, 

Hukoom beuseunang bek meuriba. 

Terjemahan bebas: 

Menghukum orang kerana Allah, 

Anak dan ayah jangan berbeza, 

Jangan terjadi pilih kasih, 

Hukum berlaku tanpa cedera. 

Dalam satu dialog dengan Panghulee Penarou, Pocut 
Muhammad melukiskan situasi yang telah menjadi kacau-bilau 
dengan kata-kata hikmah dan tamsilan yang amat indah: 

Low neumarit Pocut Muhammad, 

Aneuk cutthat bit juara: 

Di tunong na gajah agam, 

Jikeumeung guncang bak me raya. 

Bak me reubah gadeng kapatah, 

Sayang that gajah teungoh meunta, 

Donya jinon ke meubalek, 

Dalam parek jiduk buya. 

Dalam laot hanle riyeuk, 

Dalam abeuk tahat geulura, 

Hana le bisa bak uleu birang, 

Hanton aneuk giang jeut keunaga. 

Terjemahan bebas: 

Pocut Muhammad berkata lagi, 

Bijak bistari juara muda: 

Di gunung berdiam gajah jantan, 

Ingin menumbang asam jawa. 

Pohon tumbang gadingnya patah, 

Sayang gajah sang juara, 

Dua sekarang berbalik aturan, 

Dalam parit berdiam buaya. 

Laut tiada berombak lagi, 

Gelombang menggelora dalam paya, 

Ular biram sudah tak berbisa, 

Cacing tak pernah menjadi naga. 

Demikian beberapa kutipan yang melukiskan betapa tinggi- 
nya nilsi fi.kiran-fikiran politik dan sosial budaya yang terdapat 
di dalam Hikayat Pocut Mubammad. Barangkali ini!ah sebab- 
nya, maka James Siegel menambah tajuk kecii bagi bukunya 
yang bernama Shadow And Sound dengan The Historical 
Thought of a Sumatran People (Sejarah Fikiran Penduduk 
Sumatera). 

Kenyataan ini tidaklah menghairankan, kerana pengarang 
Hikayat Pocut Muhammad adalah Teungku Lam Rukam, se- 
orang ulama yang mempunyai pengetahuan luas dalam 
hukum Islam, politik, sejarah dan sosio budaya. 

PEMBANGUNAN KEBUDAYAAN Dl 
INDONESIA 

Amri Marzali 
(Indonesia) 

Pendahuluan 

PEMBANGUNAN kebudayaan di Indonesia sebenarnya masih 
belum mempunyai definisi dan ukuran yang jelas. Sehingga se- 
karang pun Departmen Pendidikan dan Kebudayaan masih 
mencari-cari suatu definisi kebudayaan yang mantap dan boleh 
diterima umum. Kalau definisi kebudayaan sendiri masih belum 
jelas, bagaimanakah rancangan kerja pembangunan kebudaya- 
an oleh pemerintah Republik Indonesia dapat dianggap sesuai 
dengan tujuan dasar dan dapat mencapai matlamat yang se- 
benar? Dalam keadaan begini, dapatkah kita meninjau dan 
menilai pembangunan kebudayaan di Indonesia secara benar 
dan bertanggungjawab? 

Dalam kertas kerja ini penulis cuba memberi pengertian 
tentang konsep kebudayaan menurut pemerintah Republik 
Indonesia, melalui bahagian-bahagian yang tersembunyi di 
sebalik rencana dan program pembangunan kebudayaan yang 
tercantum dalam Undang-undang Dasar 1945 , Garis-garis 
Besar Haluan Negara, Repelita dan rencana kerja Direktorat 
Jeneral Kebudayaan Departmen Pendidikan dan Kebudayaan. 

Kemudian penulis akan cuba menghubungkan pengertian 
konsep kebudayaan tersebut dengan rancangan kerja yang ada 
sekarang. 

Pengertian Pembangunan di Indonesia 

Selama ini pengertian pembangunan pada umumnya 

ditekankan pada pembangunan ekonomi, justeru itu definisi 
pembangunan dan pembangunan ekonomi adalab sama se- 
cara pokok. Pengertian seperti ini pada masa kini tidak lagi di- 
gunakan di Indonesia, kerana ia dianggap terlalu memberi tekan- 
an kepada kepentingan keduniawian dan kebendaan, dan ini 
tidak sesuai dengan nilai budaya masyarakat Indonesia. Se- 
baliknya, salah satu asas dari pembangunan nasional Indonesia 
adalah kehidupan yang seimbang: seimbang antara kepenting- 
an dunia dan akhirat, antara kepentingan material dan spirituil, 
antara kepentingan jiwa dan raga, antara kepentingan individu 
dan masyarakat, antara kepentingan kehidupan darat, laut dan 
udara, serta seimbang antara kepentingan daerah, nasional dan 
internasional. 

Tambahan pula pembangunan ekonomi dianggap bukan- 
lah menyangkut masalah ekonomi semata-mata, tetapi pada 
akhirnya adalah juga masalah manusia. Pembangunan dilaku- 
kan oleh manusia dan ditujukan untuk kesejahteraan manusia. 
Untuk pembangunan, kita memerlukan manusia yang berkualiti 
tinggi, dan hasil pembangunan itu hendaknya dapat memberi- 
kan ketenteraman kepada lahir dan batin manusia, yang pada 
akhirnya akan mempertinggi kualiti manusia itu sendiri. De- 
ngan kata lain, pembangunan nasional Indonesia memberikan 
tempat yang khusus bagi pembangunan mental, spirituil, jiwa 
dan pemikiran manusia, iaitu sebagai pengimbang terhadap 
pembangunan ekonomi yang lebih bersifat material. 

Pengertian Pembangunan Kebudayaan di Indonesia 

Dalam rangka pembangunan kebudayaan iaitu salah satu 
bidang kecil dari pembangunan nasional Indonesia, nampak- 
nya pemerintah belum mempunyai definisi kerja yang mantap. 
Konsep kebudayaan tinggal dalam bentuk yang tacit, mengen- 
tal tidak terucapkan. Ertinya, rancangan pembangunan ke- 
budayaan yang telah dirumuskan selama ini adalah disusun 
berdasarkan satu pemikiran, iaitu kebudayaan adalah sesuatu 
yang terdiri dari komponen-komponen tertentu, dan kerana itu 
pembangunan dalam bidang kebudayaan akan tercapai apabila 
pemerintah membina dan mengembangkan komponen-kom- 
ponen tersebut. 

Apakah komponen-komponen yang membentuk kebudaya- 
an tersebut? Dari usaha penyelidikan terhadap Undang-undang 

Dasar 1945, Garis-garis Besar Haluan Negara, Repeiita dan 
Program Kerja Direktorat Jeneral Kebudayaan Departmen Pen- 
didikan dan Kebudayaan, ternyata komponen-komponen pokok 
yang membentuk kebudayaan itu adalah: 

1. Kepercayaan kepada Tuhan Yang Maha Esa. 

2. Nilai budaya Indonesia. 

3. Tanggungjawab sosial dan disiplin nasional. 

4. Pembauran bangsa. 

5. Bahasa dan sastera. 

6. Kesenian. 

7. Pembukuan dan Perpustakaan. 

8. Warisan budaya dalam bentuk artifak, lokasi, bangun- 
an dan tulisan-tuiisan kuno. 

Dua Pengertian terhadap Konsep Kebudayaan. 

Apabila kita bandingkan di antara dua konsep di atas, 
maka kita akan menjumpai satu kenyataan bahawa pemerintah 
Republik Indonesia seolah-olah memegang dua pengertian 
yang berbeza tentang konsep kebudayaan. Meskipun dalam 
konsep pertama (pengertian pembangunan di Indonesia), kita 
tidak menjumpai pernyataan dan pengertian tentang kebudaya- 
an secara eksplisit, namun di sana sebenarnya konsep ke- 
budayaan sudah terkandung. Pembangunan mental, spirituil, 
jiwa dan pemikiran manusia, sebagai lawan dari pembangunan 
ekonomi yang menekankan aspek material, sebenarnya adalah 
pembangunan kebudayaan, kerana kebudayaan menurut salah 
satu aliran pemikiran dalam antropologi merupakan hal-ehwal 
yang berkenaan dengan kualiti mental manusia. 

Sementara itu dalam konsep kedua (pengertian pem- 
bangunan kebudayaan di Indonesia), kebudayaan nampaknya 
diacukan sebagai way of life atau cara kehidupan suatu bangsa 
yang meliputi tidak hanya hal-elwal mental dan pemikiran manu- 
sia, tetapi juga adat, pola tingkah laku dan hasil kerja manusia. 
Jadi pengertian konsep kebudayaan di sini sangatlah luas. 

Di samping kedua pengertian di atas, masih ada satu lagi 
pengertian terhadap konsep kebudayaan yang juga umum ter- 
dapat di Indonesia. Pengertian ini sangat umum dijumpai pada 

peringkat bawah - peringkat perlaksanaan. Dalam pengertian 
yang ketiga ini, konsep kebudayaan diacukan hanya kepada 
kesenian, iaitu kebudayaan secara pokok adalah kesenian, se- 
hingga pembangunan kesenian sama membangun dengan 
pembangunan kebudayaan. 

Keadaan seperti ini jelas tidak menguntungkan bagi kerja 
pembangunan kebudayaan. Kita harus memutuskan satu kon- 
sep kebudayaan yang bukan hanya jelas dan tunggal, tetapi 
juga dapat dilaksanakan dan dapat diukur keberhasilannya. 
Pembangunan adalah satu proses gerakan dari satu kondisi 
sekarang yang tidak diinginkan, yang menuju kondisi masa 
depan yang dicita-citakan. Pembangunan harus mempunyai 
ukuran dan penilaian, sehingga sewaktu-waktu kita dapat me- 
lihat seberapa jauh pekerjaan kita dalam merubah kondisi yang 
ada yang telah mendekati matlamatnya. Prinsip seperti ini juga 
berlaku terhadap pembangunan bidang kebudayaan. 

Pilihan Kita 

Definisi kebudayaan sebagai way of life nampaknya 
kurang tepat kalau digunakan untuk kerja pembangunan. Defi- 
nisi ini mengacu kepada pengertian total yang lebih sesuai 
untuk menganalisis masyarakat sederhana dan kecil. Jika ke- 
budayaan dipandang sebagai satu cara hidup bangsa Indonesia 
yang mencakup sistem idea, pola tingkah laku, adat dan artifak, 
maka bidang pembangunan kebudayaan dalam sebuah negara 
Indonesia yang moden, menjadi sangat luas. Apalagi kalau 
pengertian tersebut dilaksanakan ke dalam tujuh unsur budaya 
universal - sebagaimana yang biasa dilakukan oleh ahli antro- 
pologi iaitu: sistem agama, organisasi sosial, sistem penge- 
tahuan, bahasa, kesenian, sistem mata pencarian hidup dan sis- 
tem teknologi dan peralatan. Begitu luasnya bidang yang di- 
cakup oleh kebudayaan sehingga pembangunan Indonesia 
dalam semua sektor kehidupan cukup dilaksanakan sendiri oleh 
Direktorat Jeneral Kebudayaan dan biro-biro di bawahnya. 
Pemerintah Republik Indonesia tidak memerlukan lagi Depart- 
men Perdagangan, Departmen Perindustrian, Departmen 
Kewangan dan lain-lain. Ini tentu tidak realistik. 

Sementara itu dalam penjelasan Undang-undang Dasar 
1945, dikatakan bahawa pembangunan kebudayaan harus 


300 



menuju kepada kemajuan adab, persatuan bangsa dan mem- 
pertinggi darjat kemanusiaan. Dalam Garis-garis Besar Haluan 
Negara, Pembangunan Kebudayaan ditujukan kepada pem- 
bentukan kebidupan yang harmonis, jiwa yang dinamis dan 
nilai budaya, kesusilaan dan budi yang tinggi. Bahkan dalam 
Repelita, lebih jelas lagi ditekankan bahawa pembangunan 
kebudayaan pada hakikatnya adalah pembangunan dari aspek 
mental, jiwa, nilai dan keperibadian. Jadi di sini, hal yang dasar 
adalah bahawa konsep kebudayaan diacukan kepada sistem 
ideational. 

Mempertimbangkan hal di atas nampaknya definisi kedua 
lebih sesuai dan lebih dapat dilaksanakan bagi pembangunan 
kebudayaan di Indonesia. Jika ini dapat diterima, maka masalab 
kita sekarang adalah untuk mempelajari implikasi konsep ini 
terbadap rencana kerja di bidang kebudayaan yang sudah ada 
pada masa kini, khususnya implikasi terhadap lapan komponen 
kebudayaan yang telah ditetapkan di atas. 

Implikasi bagi Rancangan Kerja Pembangunan Kebudayaan 

Implikasi pertama dari konsep kebudayaan sebagai sistem 
ideational adalah bahawa unsur kebudayaan bukan lagi men- 
jadi hal-ehwal yang dapat dilihat dan diraba, melainkan terdiri 
atas sistem idea, konsep dan makna yang ada dalam pemikiran 
manusia. Sistem idea ini kemudian menjelma ke dalam pola 
tingkah laku, ucapan dan benda hasil ciptaan manusia. Ke- 
senian dan segala aspeknya artifak masa lampau yang diperaga- 
kan di muzium, dan kebiasaan bukanlah sebahagian dari ke- 
budayaan, tapi adalah penjelmaan dari kebudayaan. Kesenian, 
artifak dan pola kelakuan bangsa Indonesia adalah manifestasi 
dari sistem ideational orang Indonesia. Dalam bentuk perlak- 
sanaannya, kebudayaan berserta penjelmaannya diorganisasi- 
kan oleh pendukungnya ke dalam institusi-institusi yang dibina 
untuk mencapai satu tujuan hidup tertentu. Dalam bentuk ins- 
titusi inilah kebudayaan dapat dirasakan wujudnya secara utuh, 
baik dalam benluk unsurnya sebagai sistem ideational, mahu- 
pun penjelmaannya dalam bentuk pola-pola kelakuan, ucapan 
dan benda hasil kerja manusia, atau juga dalam bentuk antara 
substansi dan penjelmaan, iaitu norma-norma atau adat. 

Satu institusi adalah satu struktur yang terdiri atas kom- 

ponen-komponen nilai, norma, peranan, pola kelakuan dan per- 
alatan. Institusi budaya adalah institusi yang paling erat hubung- 
an dengan kebudayaan, atau sistem gagasan. Di dalam perlak- 
sanaannya, pembangunan kebudayaan dilaksanakan melalui 
pembinaan dan pengembangan institusi-institusi budaya. Di 
sini kita kembali bertemu dengan rancangan kerja pembangun- 
an kebudayaan yang selama ini dikerjakan oleh pemerintah 
Republik Indonesia, kerana apa yang disebut dalam bahagian 
terdahulu, komponen-komponen kebudayaan sebenarnya ada- 
lah institusi budaya. Jadi, memegang konsep kebudayaan se- 
bagai sistem gagasan, kita tidak perlu merubab rencana kerja 
pembangunan kebudayaan yang ada. Perubahan hanyalah 
pada cara memandang komponen kebudayaan, kini komponen 
tersebut harus dipandang sebagai institusi budaya. Kesenian, 
bahasa sastera, pembukuan, perpustakaan dan lain-lain tidak 
lagi dipandang sebagai sebahagian dari kebudayaan, tetapi 
masing-masing merupakan institusi yang mengandungi nilai, 
norma, peranan, pola kelakuan dan peralatan yang tersendiri. 
Namun demikian, matlamat terakhir dari pembinaan dan 
pengembangan institusi tersebut adalah pada pembaikan 
kualiti mental dan pemikiran manusia. Di sinilah letaknya 
hubungan antara pembangunan institusi budaya dengan pem- 
bangunan kebudayaan. 

Nilai Budaya Indonesia 

Nilai budaya sering juga disebut dengan istilah 'nilai'. Se- 
benarnya nilai budaya tidak dapat dianggap sebagai sebuah 
institusi, tetapi ia merupakan sebahagian daripada institusi, 
atau salah satu komponen dari institusi. Nilai budaya dapat 
didefinisikan sebagai konsepsi mengenai hal-hal yang dipan- 
dang baik, dibargai, dipuji, disanjung dan diidam-idamkan oleh 
satu masyarakat. Nilai budaya menyangkut perihal kualiti, oleh 
itu ia tidak dapat berdiri sendiri. Dari segi praktis, kita tidak dapat 
bertanya, misalnya, "Bagaimana untuk membangunkan nilai?" 
Pertanyaan yang sebenar adalah "Bagaimana untuk mem- 
bangunkan nilai X?" 

Inti daripada sistem nilai budaya Indonesia adalah Panca- 
sila. Dengan demikian, pembinaan dan pengembangan nilai 
budaya Indonesia sebenarnya adalah usaha untuk membina 

dan mengembangkan Pancasila. Hal ini telah dilakukan oleh 
pemerintah Republik Indonesia melalui kursus massal 
mengenai Pedoman Penghayatan dan Pengamalan Pancasila 
(P 4) yang telah menghabiskan belanja million rupiah. Nilai-nilai 
yang paling ditekankan dalam P 4 ini adalah: 

a. Takwa kepada Tuhan Yang Maha Esa. 

b. Persamaan darjat sesama manusia. 

c. Adil. 

d. Gemar menolong orang lain. 

e. Cinta kepada bangsa dan negara. 

f. Rukun. 

g. Musyawarah. 

h. Gotong-royong. 

i. Kerja keras. 

j. Hemat. 

k. Jujur. 

Kepercayaan kepada Tuhan Yang Maha Esa 

Kepercayaan kepada Tuhan Yang Maha Esa sebenarnya 
merupakan bahagian dari Pancasila. Namun, untuk keperluan 
perlaksanaan nilai yang satu ini, kita memerlukan pegangan 
sendiri dalam proses pembinaan dan pengembangannya. Nilai 
yang ditekankan di sini adalah keyakinan tentang Adanya dan 
Esanya Tuhan. Apakah gunanya rakyat Indonesia terus di- 
dorong untuk percaya kepada Tuhan Yang Maha Esa? Gunanya 
adalah untuk membentuk budi pekerti yang baik, moral yang 
tinggi, batin yang kuat dan sikap rendah hati. 

Institusi kepercayaan kepada Tuhan Yang Maha Esa me- 
ngandungi nilai bahawa sebaiknya manusia hidup sesuai de- 
ngan jalan yang diredai oleh Tuhan. Dengan demikian, maka 
kehidupan manusia akan menjadi harmonis dengan Tuhan, 
sesama manusia, dan lingkungan alamnya. Tanpa menghayati 
kepercayaan kepada Tuhan, maka kehidupan manusia akan 
menjadi tidak seimbang, bahkan dangkal iaitu hanya memen- 
tingkan material dan keduniawian dan tidak pernah puas dalam 

kehidupannya. Mereka tidak akan pernah mendapat ketenteram- 
an batin, dan cenderung untuk menjadi gelisah. 

Pembauran Bangsa 

Dalam konsep pembangunan di Indonesia, istilah pem- 
bauran bangsa masih belum mantap dari segi rumusan peng- 
ertiannya. Namun demikian, dalam kenyataan sehari-hari ter- 
lihat bahawa pengertian pembauran bangsa merupakan hasil 
gabungan dari tiga konsep yang lain, iaitu asimilasi, peng- 
gabungan dan Indonesianisasi. Oleh kerana konsep pembauran 
bangsa dibicarakan dalam konteks pembangunan kebudayaan, 
maka pandangan terhadap pembauran bangsa bukanlah dari 
sudut politik, tetapi dari sudut mental, nilai dan norma peranan 
sosial. 

Tujuan pembinaan dan pengembangan institusi pem- 
bauran bangsa adalah seperti berikut: 

a. Memperkukuh persatuan nasional Indonesia. 

b. Memantapkan pertahanan dan ketahanan nasional. 

c. Membentuk dan mengembangkan kebudayaan Indo- 
nesia secara umum. 

d. Membentuk dan mengembangkan masyarakat Indo- 
nesia yang utuh. 

Tanpa usaha pembinaan dan pengembangan pembauran 
bangsa, pembangunan nasional akan sukar dicapai. Sebagai- 
mana telah diketahui bersama, dalam kehidupan sehari-hari 
bangsa Indonesia terdiri dari berbagai golongan agama, etnik 
dan aliran politik. Dalam menjalin hubungan sosial antara ang- 
gota masing-masing, golongan tertentu tidak terlepas dari penga- 
ruh kebudayaan mereka. Masing-masing golongan mempunyai 
persepsi terhadap golongan lain, sama ada baik mahupun 
buruk. Di samping itu, masing-masing golongan mempunyai 
sistem nilai, norma dan pola-pola tingkah laku tersendiri yang 
kadang-kadang tidak sesuai dengan pihak lain. Keadaan seperti 
ini sering menimbulkan pertentangan antara golongan, baik 
dalam keadaan tersembunyi mahupun terbuka, yang pada 
akhirnya menciptakan kotak-kotak sosial masing-masing. 

Untuk mencapai satu pembauran bangsa, maka perlu di- 
wujudkan, ditanamkan dan dibina empat nilai budaya pokok ke 

dalam pemikiran seluruh bangsa Indonesia, iaitu: 

a. Meletakkan kepentingan nasional di atas kepentingan 
golongan dan perorangan. 

b. Rasa persaudaraan antara sesama bangsa Indonesia. 

c. Persamaan antara sesama bangsa Indonesia. 

d. Beranggapan bahawa kebudayaan Indonesia berada 
di atas kebudayaan-kebudayaan lain; bangga sebagai 
bangsa Indonesia dan bertanahair Indonesia. 

Tanggungjawab Sosial dan Disiplin Nasional 

Tanggungjawab sosial dan disiplin nasional adalah dua 
institusi budaya yang saling berkaitan, dan perlu dikembangkan 
secara merata di Indonesia demi mencipta suasana kebidupan 
sosial yahg harmonis, tertib, demokratis dan kekeluargaan. 
Nilai-nilai yang terkandung dalam tanggungjawab sosial adalah: 

a. Hidup manusia bukan hanya untuk kepentingan sen- 
diri, tetapi untuk bersama. 

b. Selalu berbuat kebajikan bagi orang banyak. 

c. Menjalankan dengan baik apa yang telah menjadi 
tanggungjawab sendiri. 

Tanggungjawab sosial dapat juga diertikan sebagai watak 
yang dapat dipercayai dalam menjaga 'amanah' orang banyak. 
Orang yang sedar menjaga dan memelihara milik masyarakat 
sebagaimana yang ditugaskan kepada dirinya adalah orang 
yang mempunyai nilai tanggungjawab sosial. 

Sementara itu, disiplin adalah suatu kondisi ketaatan 
untuk memenuhi apa yang diharapkan oleh masyarakat umum. 
Kalau kata disiplin dikaitkan dengan kata 'nasional', maka ini 
bererti kita tidak lagi berbicara pada peringkat individu atau 
kelompok sosial tertentu, tetapi adalah pada peringkat bangsa 
Indonesia keseluruhannya. Disiplin nasional bererti pola-pola 
tingkah laku bangsa Indonesia yang cenderung untuk mentaati 
peraturan dan norma yang hidup dalam masyarakat. Sebaiknya 
disiplin ini muncul dari dalam diri manusia itu sendiri, tidak lagi 
perlu dipaksakan dari luar. Dengan ringkasnya dapat dikatakan 
bahawa nilai yang terkandung dalam institusi disiplin nasional 
adalah: 

a. Sebaiknya setiap orang mentaati peraturan dan 
norma yang hidup di dalam lingkungan masyarakat- 
nya. 

b. Sebaiknya ketaatan terhadap norma dan peraturan itu 
bersumber dari dalam diri masing-masing pada orang 
Indonesia. 

Apakah gunanya setiap orang Indonesia mempunyai di- 
siplin diri? Gunanya adalah: 

a. Untuk menciptakan suasana tertib di dalam masyarakat. 

b. Menciptakan keserasian daiam kehidupan sosial. 

c. Mengefektifkan dan mengefisienkan usaha pem- 
bangunan. 


Kesenian 

Seni adalah pernyataan suara hati terhadap keindahan ke 
dalam bentuk-bentuk yang dapat dinikmati oleh pancaindera, 
misalnya ke dalam bentuk tarian, muzik, gambar, nyanyian, 
sajak dan lain-lain. l-lanya manusialah yang dianggap mem- 
punyai suara hati terhadap keindahan, oleh itu seni adalah se- 
suatu yang murni yang bersifat kemanusiaan atau humanity. 

Fungsi kesenian dapat dilihat melalui tingkah laku manu- 
sia di dalam rangka memberi erti dan arah kepada kehidupan 
manusia itu sendiri. Tanpa adanya suara hati terhadap keindah- 
an dan tanpa adanya rasa seni, kehidupan manusia begitu 
membosankan. Justeru itu manusia harus memberi dan me- 
latih jiwanya untuk menghargai keindahan. Kalau secara fizikal, 
manusia memerlukan makanan, pakaian dan rumah, maka se- 
cara mental dan spirituil manusia memerlukan kesenian. Ke- 
senian akan menghaluskan budi manusia, lalu membentuk suatu 
peribadi yang luhur. Dengan kesenian, manusia akan terbawa 
kepada kenikmatan dan kepuasan batin, dan sebaliknya terhindar 
dari ketegangan, kekasaran dan kekacauan di dalam kehidupan- 
nya. Kesenian adalah sesuatu yang membezakan antara manu- 
sia dengan haiwan. 

Secara ringkas, tujuan dari pembinaan dan pengembang- 
an institusi kesenian adalah: 

a. Meninggikan kualiti kemanusiaan pada bahasa Indo- 
nesia. 

b. Menciptakan alat komunikasi untuk mewariskan adat 
istiadat, nilai budaya dan tradisi bangsa. 

c. Mengurangi ketegangan dan kekacauan dalam jiwa 
manusia. 

d. Memberi erti dan arah kepada kehidupan manusia. 

Bahasa dan Sastera 

Pembicaraan di sini lebih ditekankan kepada aspek bahasa 
ahli-ahli sastera (ini adalah satu hal yang kurang simpatik pada 
Hari Sastera ini). Di sini diandaikan bahawa pembicaraan me- 
ngenai bahasa dan kesenian pada bahagian sebelum ini sudah 
mengandungi pengertian mengenai sastera, kerana s.astera 
adalah kesenian dalam bidang perbahasan. 

Bahasa pada dasarnya adalah alat komunikasi bagi manu- 
sia, alat untuk manusia saling bertukar gagasan atau idea. 
Tanpa bahasa, sulit untuk dibayangkan bagaimana boleh ter- 
jadinya kemajuan peradaban manusia seperti yang berlaku se- 
karang ini. Melalui penggunaan bahasa, satu kemajuan telah 
disebarkan dari satu bangsa ke bangsa yang lain. Melalui bahasa 
juga sesuatu generasi dapat mewariskan kebudayaannya ke- 
pada generasi yang berikutnya. 

Bahasa juga merupakan alat untuk menangkap dan mem- 
bangunkan realiti. Semua pengalaman manusia diendapkan di 
dalam otaknya, kemudian disusun, lalu dikeluarkan kembali 
melalui bahasa. Bahasa adalah alat untuk melaporkan penga- 
laman, persepsi dan penciptaan di antara manusia dengan 
manusia lain. 

Namun, lebih daripada itu bahasa juta berfungsi memberi 
batasan kepada penuturnya dalam menangkap pengalaman 
hidup dan membentuk idea atau gagasan. Satu kelompok manu- 
sia sebenarnya menangkap realiti hanyalah sebagaimana realiti 
itu dapat tertangkap oleh bahasanya. Persepsi manusia ter- 
hadap realiti hidup tersusun sesuai dengan kemungkinan yang 
dipunyai oleh tatabahasa dan kosa kata yang diucapkan atau 
ditulis oleh kelompok tersebut. Hal-hal yang tidak ada dalam 
kosa kata cenderung tidak terlihat atau tidak masuk menjadi 
pusat perhatian. Demikian juga satu pemikiran yang lojik dan 
ilmiah tidak mungkin keluar dari suatu bangsa kalau susunan 
tatabahasa mereka tidak memungkinkannya. Demikianlah kita 

melihat betapa pentingnya bahasa dalam kehidupan sebuah 
bangsa, sehingga pembinaan dan pengembangan bahasa men- 
jadi bahagian yang penting dari pembangunan nasional bangsa 
tersebut. 

Secara umum pembinaan dan pengembangan institusi 
bahasa adalah bertujuan agar: 

a. Semua bangsa Indonesia memiliki keghairahan untuk 
menggunakan sebanyak mungkin bahasa Indonesia 
dengan cara yang baik dan benar. 

b. Bahasa Indonesia sungguh-sungguh dapat digunakan 
sebagai alat komunikasi yang efektif dan efisien dalam 
semua bidang kehidupan. 

c. Bahasa Indonesia dapat memperluas cakerawala 
pemikiran bangsa Indonesia dan mampu mendukung 
pertumbuhan pemikiran yang semakin kompleks se- 
suai dengan semakin kompleksnya corak kehidupan 
masyarakat Indonesia. 

Pembinaan terhadap penggunaan bahasa Indonesia di- 
lakukan dengan cara: 

a. Menumbuhkan penilaian yang tinggi terhadap bahasa 
Indonesia. 

b. Menumbuhkan rasa memiliki atas bahasa Indonesia. 

c. Menumbuhkan rasa bangga dan cinta akan bahasa 
Indonesia. 

d. Menumbuhkan rasa memerlukan bahasa Indonesia. 

Warisan Budaya 

Warisan budaya Indonesia adalah semua hasil kerja rakyat 
Indonesia pada masa lampau yang mempunyai nilai yang tinggi 
sehingga ia perlu dilindungi, dipelihara dan dikomunikasikan. 
Warisan budaya ini bukan bahagian atau komponen kebudaya- 
an, tetapi merupakan hasil atau keluaran kebudayaan, iaitu hasil 
dari sistem idea, nilai dan kepercayaan bangsa Indonesia masa 
lampau. 

Tujuan pembangunan dalam institusi warisan budaya ini 
adalah untuk penggalian, perlindungan, pemeliharaan dan peng- 
komunikasian terhadap benda-benda tersebut. Tugas akhir dari 

institusi ini adalah sebagai pemeliharaan dan mempertonton- 
kan bangunan, lokasi dan benda budaya. Dalam hal ini peranan 
muzium adalah sangat penting. 

Warisan tersebut perlu dipelihara agar terjaga kesinam- 
bungan (continuty) budaya dari satu generasi ke generasi berikut- 
nya. Warisan tersebut dikomunikasikan (dipertontonkan) agar 
generasi berikutnya dapat belajar dan mengerti warisan ter- 
sebut, kemudian dapat mengenali bentuk-bentuk ekspresi ke- 
hidupan sosiobudaya generasi yang terdahulu daripada mereka. 
Dengan pengenalan tersebut, generasi berikut dapat menangkap 
nilai, gagasan dan makna budaya yang terkandung dalam waris- 
an tersebut, dan dengan demikian terbentuklah satu keperibadi- 
an yang khas pada diri mereka i jitu warisan keperibadian Indo- 
nesia. 

Satu kesinambungan budaya antara generasi dan satu 
pembentukan keperibadian yang khas bagi Indonesia, adalah 
sangat perlu bagi generasi muda Indonesia. Mereka perlu diberi 
kebanggaan bahawa mereka bukanlah bangsa yang baru muncul 
di muka bumi ini. Mereka adalan satu bangsa yang mempunyai 
akar yang dalam di bumi Nusantara ini. Kebudayaan nenek 
moyang mereka yang terlihat dalam bentuk peninggalan bangun- 
an dan benda sejarah, pernah menduduki satu tempat yang 
penting dalam sejarah peradaban dunia. 

Tanpa pembinaan dan pengembangan institusi warisan 
budaya ini, generasi muda Indonesia akan kehilangan arah dan 
pegangan dalam mengharungi dunia yang semakin hari se- 
makin sempit, dengan semakin lancarnya komunikasi. Kalau 
pengaruh luar kurang tersaring, di pihak yang lain pengertian 
dan penghargaan terhadap hasil kebudayaan sendiri kian me- 
nurun, maka bukan tidak mungkin pewarisan budaya terhadap 
generasi muda menjadi terganggu, dan ada kemungkinannya 
kesinambungan budaya menjadi terputus. 

Kesimpulan 

Pada suatu masa dahulu dalam sejarah Malaysia, iaitu 
sekitar tahun 1970-an, orang ramai membicarakan tentang ke- 
budayaan Melayu, dalam erti kata kualiti mental, jiwa dan pe- 
mikiran orang Melayu. Buku seperti Revolusi Mental, The Malay 
Dilemma, dan Siapa Yang Salah adalah beberapa terbitan yang 

terkenal pada masa itu. Mengikut definisi kita mengenai ke- 
budayaan, inilah satu masa di mana orang berbicara tentang 
kebudayaan dalam erti yang sesungguhnya, iaitu mengenai sis- 
tem ideational, mental pandangan hidup, nilai, kepercayaan 
dan sebagainya. Namun, dalam beberapa waktu kemudian per- 
hatian terhadap kualiti mental manusia Melayu ini kelihatan 
seolah-olah semakin menghilang. Konsep kebudayaan mulai 
dipersempitkan pengertiannya kepada kesenian, iaitu pem- 
bangunan kebudayaan adalah pembangunan kesenian. Se- 
hingga apabila filem, nyanyian dan tarian Melayu mulai turun 
keseniannya, orang beranggapan bahawa kebudayaan Melayu 
mulai runtuh. Ini adalah satu pandangan yang sempit. 

Saya merasa bahawa pengertian konsep kebudayaan 
harus dikembalikan semula kepada pengertain yang pernab di- 
capai pada tahun-tahun 1970-an dahulu. Pembangunan ke- 
budayaan Melayu adalah pembangunan kualiti mental manusia 
Melayu, dan kesenian hanyalah salah satu jalan ke arah mem- 
bangunkan kualiti mental tersebut. Banyak jalan yang boleh 
ditempuh untuk membangunkan kualiti manusia Melayu. Dan 
pemikiran untuk mendaptkan polisi serta strategi yang tepat ke 
arah itu adalah satu cabaran bagi sarjana masa kini. 

Pada masa ini generasi muda Melayu sedang di dalam 
tahap transisi. Mereka sedang berubah dari manusia perdesaan 
yang aman damai untuk menjadi manusia kota yang penuh 
cabaran. Sebahagian daripada mereka telah menjadi manusia 
kosmopolitan dan cara belajar dan hidup beberapa tahun di 
negeri asing. Ilmu pengetahuan dan teknologi baru harus 
mereka capai di satu pihak, manakala di pihak yang lain mereka 
harus tetap mempunyai keperibadian yang khas bagi negeri ini. 
Sudah sampai masanya untuk merancang satu strategi yang 
tepat dalam pembinaan dan pengembangan nilai budaya dari 
keperibadian bangsa dengan saksama, dan inilah satu cabaran 
lagi bagi para sarjana masa kini. Saya selalu menekankan 
"cabaran bagi sarjana", kerana saya berpendapat bahawa sar- 
jana bukan hanya bertugas di universiti untuk mencerdaskan 
bangsanya, tetapi juga harus memabami persoalan nyata yang 
timbul di dalam masyarakat dan memutar otak untuk mencari 
jalan keluar bagi menyelesaikan persoalan itu. Pada puncaknya, 
ilmu adalah untuk diamalkan bagi semua bangsa. 

KAMPUNG DAN KOTA SEBAGAI TEMA 
SASTERA INDONESIA DAN MALAYSIA 

A. Teeuw 
(Universiti Leiden) 

PADA akhir sebuah makalah yang dibacakan pada Temu 
Kritikus dan Sasterawan 1984 di Jakarta oleh Bakdi Sumanto 
telah dikemukakan pertanyaan, apakah dan sejauh manakah 
sastera Indonesia mutakhir bersifat etnis? Sebagai contoh di- 
sebutkan dua buku yang dibicarakan dengan panjang lebar 
dalam makalahnya, iaitu Pengakuan Pariyam karangan Linus 
Suryadi Ag. dan Sri Sumarah yang terdiri daripada dua cerita 
Umar Kayam, iaitu Sri Sumarah dan Bawuk. Yang dimaksudkan 
dengan etinis dalam hal ini ialah Jawa, seperti juga jelas dari 
judul makalahnya yang berbunyi warna tradisi dalam sastera 
kita: Sembadra, Sri, Tun, Bawuk, lyem Sebuah Gris Lurus? 

Pada kesempatan ini saya ingin membicarakan masalah 
keetnisan sastera dalam hubungan yang lebih luas. Saya akan 
mencuba membuat sejumlah catatan tentang keetnisan sastera 
Indonesia dan Malaysia secara bandingan. Sudah tentu sebagai 
pokok penelitian, masalah ini terlalu luas untuk dilingkupi 
dalam rangka sebuah makalah. Lagi pula saya merasa kurang 
sanggup, ataupun sama sekali tidak sanggup untuk membiar- 
kan masalah ini secara agak baik dan lengkap. Pertama oleh 
kerana dalam tahun-tahun kebelakangan ini saya tidak sempat 
mengikuti perkembangan sastera Melayu di Malaysia dengan 
teratur. Tetapi mungkin catatan saya ini berguna untuk me- 
rangsang peneliti dan pembaca lain untuk lebih intensif men- 
dalami masalah ini, yang menurut pendapat saya cukup me- 
narik dari pelbagai segi. 

Sebenarnya masalah ini dari segi teori sastera cukup 
rumit dan berliku-liku. Saya menyebut beberapa pertanyaan 
pokok yang dihadapi, dan yang harus dijawab secara sistematis 
dan mendasar jikalau masalah tadi mahu diteliti dengan ber- 
sungguh-sungguh. Dalam makalah ini saya hanya dapat me- 
nyinggung hal-hal ini. Tambahan pula, kerana waktu yang ter- 
batas, saya tidak sempat membicarakan tulisan-tulisan lain 
yang pernah diterbitkan mengenai masalah ini sama ada di 
Indonesia, mabupun di Malaysia. 

Masalah pertama yang dihadapi dalam penelitian me- 
ngenai keetnisan sastera Malaysia dan Indonesia adalah masalah 
yang selalu ditemukan kalau kita ingin mengadakan penelitian 
bandingan: Apakah bahan-bahan yang dapat dianggap re- 
presentatif untuk masalah yang hendak kita teliti? Masalah ini 
terdiri daripada tiga anasir: 

(a) Masalah kuantiti: Berapa besarkah korpus, jumlah 
teks yang dapat dianggap mewakili sastera seluruhnya? 

(b) Masalah kualiti atau mutu Apakah dalam seleksi 
bahan-bahan yang ingin kita teliti mutu sastera harus diberi 
tempat ataupun dijadikan tolok ukur? 

(c) Masalah masa atau sejarah: Sejauh mana penelitian 
seperti ini harus bersifat diakronik atau sebaliknya: Dapatkah 
kita mendekati sastera sebagai sistem sinkronik atau kita ter- 
paksa mengambil sejumlah teks yang menunjukkan perspektif 
sejarah, oleh kerana dalam setiap tahap perkembangan sastera, 
ketegangan diakronik selalu hadir, kerana khususnya dalam 
sastera moden di mana-mana pada setiap masa ada kesezaman- 
an antara tiga tingkat: Pertama yang disebut avant-garde, perintis 
jalan. Kedua sastera yang mapan, established, akhirnya epigon. 

Masalah kedua yang dihadapi ialah masalah interpretasi. 
Tidak mudah untuk menentukan apakah tema atau motif atau- 
pun pokok sesebuah novel. Hal ini sudah menjadi jelas kalau 
kita membaca sejumlah kritikan mengenai sebuah novel. Setiap 
pengkritik menemukan unsur atau aspek lain yang dianggap- 
nya merupakan tema atau motif dasar ataupun intisari novel 
itu. Umumnya dalam kritik dan ilmu sastera yang oleh New Cri- 
tics disebut the heresy of paraphrase sukar dihindari, tetapi 
kftususnya dalam penelitian bandingan mengenai satu tema 
atau pokok kesewenang-wenangan dalam pentafsiran hampir 
tidak dapat dielakkan. Hal ini sudah menjadi jelas kalau kita ber- 

tanya: Apakah tema atau hakikat novel Rentong karangan 
Shahnon Ahmad? Bukan sahaja masalah intrinsiktema sebuah 
novel sukar ditentukan secara objektif malah pendekatan para 
pengkritik juga sering berbeza antara satu sama lain. Ada yang 
memilih pendekatan struktural terhadap karya sastera indi- 
vidual. Ada pula yang dalam interpretasi membanding novel 
dengan novel lain secara antarteks (intertextual). Ada pula 
pengkritik sastera yang menggunakan tolok ukur sosiologi, 
agama, psikoanalisa ataupun ideologi, tidak hanya dalam me- 
nentukan nilai atau mutu karya itu, bahkan dalam usaha men- 
tafsirkannya. 

Masalah ketiga berkaitan langsung dengan tema makalah 
ini sendiri sebab yang dikatakan "kampung dan kota" sudah 
tentu jauh dari jelas dan tegas. Mungkin secara samar-samar 
kita mengetabui apakah yang dimaksudkan, tetapi ketika mulai 
berfikir agak tenang kita menghadapi sejumlah pertanyaan 
yang tidak mudah dijawab. Apakah pertentangan kampung dan 
kota identik dengan misalnya tradisi dan kemodenan? Tetapi mo- 
denisasi juga relevan untuk kampung sehingga pertentangan 
antara tradisi dan kemodenan juga dapat berlangsung dalam 
latar yang seratus peratus bersifat kekampungan. Dan di Indo- 
nesia, bagaimanakah hubungan pertentangan kampung (atau 
desa) - kota dengan pertentangan Yogyakarta - Jakarta? Jelas 
dikotomi tidak cukup untuk situasi Indonesia, di mana Yogya 
pada satu pihak bertentangan dengan Jakarta, tapi tidak kurang 
relevan pertentangannya dengan pedesaan Jawa, misalnya 
dalam Pengakuan Pariyem. Demikian pula dengan pertentang- 
an asli - asing yang sudah tentu sebahagiannya bertepatan 
dengan kampung - kota, tetapi sebahagian lain berbeza lagi 
sifatnya. Lain lagi halnya dengan pembicaraan konvensi sastera 
dan citra atau imej yang disarankan oleh karya sastera. 

Sebagai dasar untuk makalah ini saya mengambil 14 
novel yang dibicarakan bersama-sama dalam sebuah buku 
yang diterbitkan pada tahun 1982 dan diselenggarakan oleh 
Hamzah Hamdani, berjudul Novel-novel Malaysia dalam Kritikan. 
Ada tiga alasap yang mendasari pilihan ini: Pertama, terus terang 
saya merasa kurang up-to-date di bidang sastera Melayu moden 
untuk memilih sendiri sejumlah novel yang agak representatif. 
Kedua, seleksi 14 novei ini berdasarkan sambutan masyarakat 
Melayu yang baik, dalam erti bahawa novel ini "telah banyak 

diperkatakan oleh para pengkritik dan penyelidik kesusasteraan di 
Malaysia" (Hamzah Hamdani 1982:ix). Ketiga, dalam buku ter- 
sebut setiap novel dibicarakan oleh dua pengkritik sehingga 
dengan demikian mungkin dapat dihindarkan pentafsiran yang 
berat sebelah. Saya sedapat mungkin mendasarkan diri atas per- 
timbangan dan kupasan novel tersebut oleh dua pengkritik 
Melayu, dengan mengikutsertakan pentafsiran saya sendiri dan 
peneliti-peneliti lain yang kebetulan saya ketahui. Saya tidak 
membataskan diri pada 14 novel tadi. Saya mengambil sejumlah 
novel lain dari berbagai-bagai sumber, sebagai bahan tambahan 
dan bandingan. 

Dalam hal sastera Indonesia moden, saya sudah. tentu 
merasa lebih ahli dan akrab. Seleksi bahan-bahan yang akan 
saya bandingkan dengan novel-novel Malaysia sebahagiannya 
ditentukan oleh persamaan pertemaan, iaitu kampung dan kota 
dalam pelbagai wujud; sebahagian pula oleh mutu karya sas- 
tera dan tempatnya dalam sejarah sastera Indonesia; sebahagi- 
an lagi oleh sambutan masyarakat pengkritik dan pembaca 
sastera di Indonesia sebagaimana saya mengetahuinya ber- 
dasarkan pengalaman saya selaku peneliti sastera tersebut. 
Saya akan memperhatikan persamaan dan perbezaan antara 
korpus sastera Malaysia dan sastera Indonesia moden, sebagai 
rangsangan untuk penelitian yang lebih lanjut di kemudian hari 
dan tidak dengan tujuan mencapai kesimpulan yang definitif. 

Sebelum dimulai dengan pembicaraan yang agak ter- 
perinci, harus dikatakan lebih dahulu bahawa dalam perkem- 
bangan sastera Melayu moden perlu diadakan pemecahan 
kronologi yang cukup tegas. Dalam sejarah sastera, masalah 
kronologi atau periodisasi selalu sukar dijawab, dan saya tidak 
berani mengadakan periodisasi sastera Melayu. Namun saya 
juga berpendapat bahawa ada gejala yang tidak kebetulan; 
pecahan tadi seakan-akan dirambangkan oleh terbitnya dua 
roman besaryang masing-masing mengakhiri masa dan merintis 
masa baru. 

Pada tahun 1961 terbitlah Salina, karya A. Samad Said 
yang dianggap sebagai novel terpenting dan terbesar semasa 
Singapura dalam sejarah sastera Melayu moden. Umum me- 
ngetahui bahawa selepas Perang Dunia Kedua, Singapura men- 
jadi pusat sastera Melayu, dan penulis-penulis pada masa itu 
kftususnya diilhami oleh kehidupan masyarakat Melayu di Singa- 


314 



pura. Salina dapat disebut epik rakyat Singapura, khususnya 
rakyat Melayu, sekaligus puncak dan penutup masa itu. 

Empat tahun kemudian terbitlah dua novel Shahnon 
Ahmad: Terdedah, membangkitkan manusia kota - tetapi 
dalam hal ini kota sama dengan Kuala Lumpur, sedangkan 
Rentong, menjadi roman kampung atau desa murni. Saya 
sedar bahawa sukar ditentukan secara objektif apakah urutan 
masa itu "kebetulan" atau hakiki. Sebelum 1965 sudah terbit 
novel-novel yang berlatarkan kampung dan novel lain yang ber- 
latarkan Kuala Lumpur, namun sukar disangkal bahawa Salina 
dan Rentong menandai pergeseran fokus dalam perkembangan 
sastera Melayu moden. 

Dari empat novel yang terbit sebelum Salina, yang di- 
bicarakan dalam buku Hamzah Hamdani, novel Ahmad Rashid 
Talu yang berjudul lakah Salmah merupakan novel tertua, terbit 
pada tahun 1928. Novel ini secara positif mengambil tema ke- 
majuan dan modenisasi, khususnya dalam aspek emansipasi 
wanita; kemerosotan adat Melayu dan penyakit moral dalam 
masyarakat tradisional digambarkan secara sugestif, dan ke- 
modenan khususnya pendidikan moden, diajukan sebagai ubat 
untuk orang Melayu. Dalam hal ini lakah Salmah tidak jauh 
berbeza dengan roman-roman Balai Pustaka di Indonesia. 
Sebaliknya dalam roman sejarah yang berjudul Putera Gunung 
Tahan, yang diterbitkan oleh lshak Haji Muhammad pada tahun 
1937, modenisasilah yang disamakan dengan penjajahan serta 
dikutuk dan dipertentangkan dengan tingginya adat dan susila 
masyarakat Melayu tradisional; masalah kampung dan kota 
belum muncul, mungkin diakibatkan oleh latar sejarahnya. 
Ahmad Murad Nasruddin dalam novel Nyawa di Hujung Pedang 
(1946) juga memuliakan tingginya budi dan jiwa serta kuatnya 
agama orang Melayu dalam masyarakat yang kebetulan dalam 
novel ini adalah masyarakt luar bandar. Hamzah, pengarang 
keempat dalam deretan ini, termasuk penulis angkatan ASAS 
50 yang menganut prinsip "seni untuk seni", walaupun secara 
moderat; dalam novel Rumah Itu Dunia Aku (1951) tema utama- 
nya lebih bersifat psikologi manusia individual - mengutuk dan 
mendedahkan kebejatan hidup kelas atasan dalam masyarakat 
Melayu dan runtuhnya moral mereka kerana dikuasai hawa 
nafsu. 

Novel terkenal Salina, karya A. Samad Said telah meng- 

ambil latar masyarakat kampung di Singapura sesudah Perang 
Dunia Kedua. Kassim Ahmad menyebutnya "sebuah tragedi 
masyarakat Malaya yang separuh feudal dan separuh kolonial" 
(hlm. 109). Penderitaan manusia, khususnya tokoh utamanya 
Salina dan rakyat umumnya, yang menjadi korban kepuasan 
hawa nafsu dan kerakusan orang yang lebih berkuasa, digambar- 
kan dengan sangat mengesankan, tetapi buku ini tidak cocok 
pula dengan kategori kampung - kota. Kerosakan nilai-nilai 
kemanusiaan oleh perang tidak langsung dikaitkan dengan 
masalah urbanisasi atau modenisasi, walaupun secara implisit 
kaitan itu ada. 

Dalam novel LingkaranA 1965), Arena Wati telah melukis- 
kan seorang Melayu di negara yang baru merdeka telah ter- 
jerumus dalam kerosakan moral dan ekonomi oleh kerana ke- 
lemahannya. Walaupun pada lahirnya dia sudah merdeka, 
tetapi kesanggupan untuk menghayati kemerdekaan sesuai de- 
ngan nilai moral dan agama belum tercapai. Tema ini memang 
cukup umum terdapat dalam sastera Melayu, seperti juga dalam 
sastera Indonesia; umpamanya dalam beberapa tulisan Pra- 
moedya Ananta Toer seperti Korupsi dan Bukan Pasar Malam, 
dalam novel-novel Ramadhan K.H. dan beberapa lagi; sudah 
tentu secara implisit terkandung kritik sosial terhadap manusia 
kota sebagai wakil golongan yang seharusnya mengisi ke- 
merdekaan dengan cita-cita moral yang tinggi. Tetapi kerosakan 
moral ini tidak dipertentangkan dengan keagungan dan ke- 
muliaan jiwa dan budi orang kampung. 

Hal itu juga benar untuk novel satira tulisan Hassan 
lbrahim, Tikus Rahmat (1963), yang mengambil sebagai contoh 
Animal Farm tulisan George Owell, dan menurut Shahnon 
Ahmad jelas menyampaikan pesan kepada pembaca: "Novel 
ini juga secara keseluruhan menyindir konsep politik tikusia 
Raya. Tikusia adalah negara Tikus yang secara satira melambang- 
kan Malaysia yang telah bebas merdeka yang lebih bermat- 
lamat mengisi perut. Kebebasaan dilihat bukan sebagai ke- 
merdekaan jiwa tapi sebagai usaha untuk merebut makanan 
sahaja," (Shahnon Ahmad, hlm. 173). 

Manusia Melayu dalam kampung secara amat dominan 
muncul dalam karya rekaan Shahnon Ahmad. Dua di antaranya 
dikupas dalam buku yang diselenggarakan oleh Hamzah Ham- 
dani, iaitu Ranjau Sepanjang Jalan (1966) dan Srengenge 


316 


(1973). Dalam kedua-duanya dan dalam novel Rentong, tidak 
hanya diberi latar kampung, tetapi tema utamanya juga me- 
nyangkut manusia dalam lingkungan kampung itu. Dalam Ranjau 
Sepanjang Jalan khususnya dilukiskan penderitaan manusia 
kampung yang diakibatkan oleh bencana-bencana, tetapi juga 
daya tahan generasi muda dalam perjuangan sehari-hari. 
Dalam Srengenge disajikan hakikat pepatah lama: Takkan 
Melayu hilang dari dunia, dan modenisasi yang tidak meng- 
endahkan nilai-nilai kemanusiaan universal yang diwakili oleh 
lembaga adat Melayu tidak mungkin berhasih Tetapi walaupun 
dalam karya-karya Shahnon Ahmad simpatinya untuk rakyat 
dalam tradisi budayanya dengan keteguhan iman yang kuat, 
jelas terasa dia tidak memuliakan dan mengagungkan kehidup- 
an kampung begitu saja. Di samping aspek tragisnya penderitaan 
manusia yang tidak terelakkan serta konflik batin dan godaan 
jiwa oleh hawa nafsu yang tidak kurang universalnya, terkan- 
dung pula di dalamnya kritikterhadap kelemahan dan kepasifan 
penduduk kampung dalam menghadapi bencana. Bertentang- 
an dengan tiga buku tersebut Shahnon Ahmad dalam novel 
Terdedah, mendedahkan kekosongan lahir batin dan korupnya 
jiwa manusia kota di kalangan atasan, khususnya dalam politik. 
Demikianlah dari perbandingan karya-karya tersebut kita dapat 
melihat perbezaan penceritaan dan penilaian Shahnon ter- 
hadap rakyat jelata dalam kampung yang dengan jujur mem- 
perjuangkan hidupnya, walaupun terus-menerus ditimpa ben- 
cana, dan manusia kota dengan kekosongan jiwa dan keruntuh- 
an moralnya, walau bagaimanapun kaya dan mewah hidupnya. 

"Kepincangan yang berlaku dalam parti politik" merupa- 
kan tema pokok roman Alias Ali dalam Krisis (1966). Pengarang 
tahu apa yang diungkapkannya dalam novel ini, sebab dia sen- 
diri pernah berkempen dalam pemilihan di daerah perkampung- 
an. Yang dikemukakan bukanlah pertentangan ideologi politik, 
tetapi pertikaian dan permainan tokoh-tokoh politik setempat 
untuk merebut undian dalam lingkungan rakyat kecil yang 
masih samar-samar kefahamannya mengenai politik. Jadi per- 
watakan dan konflik dua jaguh politiklah yang menonjol dalam 
buku ini, bukan kehidupan orang kampung atau pertentangan 
nilai kampung dan kota, walaupun di sini terasa perbezaan sim- 
pati terhadap rakyat biasa yang sederhana dan jujur, kalau di- 
bandingkan dengan tokoh politik yang gila kuasa. 

Politik merupakan tema yang mempesona bagi penulis 
Melayu sebagai faktor perosak budi. S. Othman Kelantan, 
dalam novelnya yang berjudul Juara (1977) mengambil pokok 
yang sama: cerita perjuangan politik, di mana manusia, di- 
dorong oleh hasrat untuk berkuasa, memperjuangkan power 
and glory (Shahnon Ahmad, hlm. 275). Perjuangan ini diselari- 
kan dengan perjuangan laga lembu, tempat Mamat, tokoh yang 
kalah dalam kegiatan politiknya, melarikan diri. Menurut peng- 
analisa dalam novel ini lebih ditekankan aspek psikologi dari- 
pada gejala-gejala sosial dalam lingkungan tokoh utamanya; 
dengan ungkapan Shahnon Ahmad: "Juara sebenarnya se- 
buah novel on one character". 

Adibah Amin dalam novel Seroja Masih di Kolam (1968) 
juga menggambarkan golongan menengah dalam aspek hidup- 
nya yang "palsu, petty, korup, meterialistik, egoistik dan 
pseudo-Barat", (Baharuddin Zainal, hlm. 240). Khususnya tokoh 
ielaki utamanya Rusli, the happy bureaucrat, mewakili pemuda 
khas moden ini. Dia dipertentangkan dengan pemuda lain, 
Ridzwan, yang bersungguh-sungguh mencuba memperpadu- 
kan nilai-nilai mulia bangsanya sendiri dengan nilai dan perolehan 
yang baik dari kebudayaan Barat. Di antara dua lelaki muda ini 
tokoh wanita utama Diana tidak dapat memilih kerana keraguan 
dan pergolakan jiwanya. Bagi pengkritik Anwar Ridhwan, Diana 
"menggambarkan kemelut dasawarsa enam puluhan, di mana 
orang sedang mencari simpang dan fajar baru" (hlm. 247). Jadi 
sekali lagi krisis kelas menengab kota yang kehilangan akar 
tradisi Melayu dan belum menemukan pengangan baru, tanpa 
adanya pertentangan kampung - kota secara eksplisit. 

Novel Abdul Talib Mohd. Hassan yang berjudul Saga 
(1976) menonjolkan tiga tokoh muda yang secara menarik dan 
agak istimewa menyajikan tema kota - kampung. Dengan ring- 
kasan temanya menurut pengkritik Hashim Awang tiga tokoh 
tadi "manusia-manusia Melayu baru <...> yang telah dengan 
berani dan penuh tekad melarikan diri dari kehidupan mewah di 
kota kerana mahu meneroka hidup baru di desa pedalaman, 
yang mundur dan miskin. Di sinilah mereka menghadapi se- 
gala macam konflik dan pergolakan jiwa terbit sebagai akibat 
dari kontak mereka dengan manusia-manusia desa ini <... > 
yang sebahagian besarnya masih kuat kukuh dikuasai oleh ke- 
tradisionalan mereka dalam kepercayaan dan amalan hidup 

<... akibatnya> mereka menolak pembaharuan-pembaharuan 
yang cuba diperkenalkan", (hlm. 317). Dalam dua kupasan yang 
ditulis oleh Hashim Awang dan Othman Puteh, ditekankan lagi 
aspek psikologi watak-wataknya (khususnya pendekatan psi- 
koanalisa oleh Hashim Awang sangat mengesankan) dan oleh 
kerana novel itu sendiri belum sempat saya baca kerana tidak 
ada di Leiden, tidak diketahui apakah masalah kampung - kota 
digarap secara lebih spesifik dalam nove! ini. Jelaslah sekali lagi 
seorang novelis Melayu menekankan kekuatan tembok adat 
dan tradisi perkampungan Melayu, sehingga pemuda yang de- 
ngan cita-cita mulia ingin membantu orang kampung ke arah 
kemajuan dan pembangunan tidak berjaya dalam usaha 
mereka. 

Novel terakhir yang analisanya dimuatkan dalam Novel- 
Novel Malaysia dalam Kritikan, ialah novel yang judulnya sudah 
memperlihatkan tragiknya seniman tradisional dalam masya- 
rakat kampung Melayu: Hari-Hari Terakhir Seorang Seniman 
yang dikarang oleh Anwar Ridhwan (1979). Tokoh utama, Pak 
Hassan tukang cerita yang trampil dan senang bercerita, tidak 
mungkin survive dalam arus perubahan yang tidak dapat di- 
tentangnya tetapi yang tidak pula dapat diterimanya. Akhirnya 
dia "kehilangan segala yang dicintainya: sawah, adik lelaki, 
isteri, rebab tali tiga dan anak-anak" (Othman Puteh), dan akhir- 
nya dia sendiri mati-dan kematiannya bererti sekaligus hilang- 
nya dunia pengalipur lara dan tradisi budaya Melayu lama. 
Umar Junus dalam analisanya menekankan kesesuaian isi 
cerita ini dengan cara penyajiannya: bagi tukang cerita dunia 
ceritanya dan dunia nyata merupakan kesatuan yang demikian 
terpadu sehingga pembaca pun terpulang ke kecurigaan kerana 
terperangkap antara mitos atau khayalan dan realiti. 

Kesimpulannya hasil dari peninjauan empat belas novel 
tadi, timbullah kesan bahawa tema yang dominan, khususnya 
dalam novel-novel yang terbit sesudah Salina, adalah kerosakan 
moral, keruntuhan agama dan kekosongan jiwa orang atasan di 
kota; dari segi kebendaan kehidupannya mewah, tetapi hidup- 
nya dikuasai oleh hawa nafsu dan ambisi sedangkan nilai-nilai 
tinggi sama sekali hilang; yang menjadi sasaran ialah para 
"wakil rakyat" dengan istilah yang berbunyi ironik. Dominan- 
nya tema ini sangat menonjol kalau dibandingkan dengan karya 
rekaan ASAS 50, yang lebih banyak mengambil tema penderita- 

an rakyat dan penindasannya oleh yang berkuasa, baik penjajah 
asing maupun para penguasa setempat. Sukar dihindari anggap- 
an bahawa perqeseran fokus harus dikaitkan dengan perubah- 
an sosiopolitik dalam masyarakat Melayu sendiri, khususnya 
dalam kota di mana orang kaya seperti tokoh politik, birokrat 
dan pedagang besar mulai merupakan kelas sosial baru. Mungkin 
berkaitan pula dengan tempat para novelis sendiri dalam 
masyarakat yang juga bergeser; mereka tidak lagi merupakan 
kelas proletar; sebahagian besar mereka mendapat pendidikan 
yang agak maju, bahkan sampai ke universiti, dan mereka meng- 
ikuti kehidupan sosiopolitik daripada kaum atasan secara lebih 
dekat. Mungkin sebahagiannya mereka juga dalam kota mulai 
merasa terasing daripada kehidupan rakyat jelata yang bagi 
angkatan penulis sebelumnya masih begitu akrab, kerana 
mereka sendiri sebahagian besar timbul dari kelas itu. 

Dari bahan-bahan yang dibicarakan tadi jelaslaft citra 
orang kampung yang disajikan dalam sejumlah novel berten- 
tangan jelas dengan citra orang atasan di kota. Orang kampung 
masih hidup dalam keutuhan nilai tradisi Melayu dan ketegult- 
an imannya sebagai orang Muslim. Adakalanya kehidupan 
desa diidealisir secara mutlak, disajikan dengan simpati yang 
jelas, juga kelemahan dan masalah mereka tidak didiamkan. 
Shahnon Ahmad khususnya dalam novel Rentong dan Ranjau 
Sepanjang Jalan mengambil sikap ini; bahkan dalam 
Srengenge dieksplisitkan bahawa kekuatan tembok tradisi dan 
nilai Melayu tidak mungkin difiancurkan oleh usaha modenisasi 
mana pun juga kalau yang moden itu tidak disesuaikan dengan 
nilai-nilai tersebut. Demikian juga novel Saga menyarankan 
bahawa manusia moden dari kota dengan maksud dan niat baik 
ingin membawa kemajuan ke kampung akan gagal dalam usaha- 
nya kerana perlawanan rakyat yang tidak teralahkan, sehingga 
orang muda dari kota itu sendiri harus mengalaft dan mengakui 
kegagalannya. Adakalanya terdengar pula suara nostalgia, 
seperti dalam novel Anwar Ridhwan mengenai tukang cerita 
Melayu yang melihat dunianya hancur, dunia penglipur lara di 
mana dia berakar. 

Saya tidak berani mengatakan baftawa cenderung yang 
saya perfiatikan dalam empat belas novel tadi dapat digenerali- 
sasi; pasti dalam penelitian yang lebih luas ruang lingkupnya 
mengenai sastera Melayu moden dapat juga diperfiatikan 

gejala-gejala dan tema-tema yang lain. Namun begitu tema- 
tema dan motif-motif yang disoroti dalam kupasan para peng- 
kritik sastera yang menulis dalam buku Novel-novel Malaysia 
dalam Kritikan jauh lebih umum terdapat daripada hanya dalam 
empat belas novel ini. Kesan kuat, kalau tidak dominan, yang 
ditinggalkan oleh pembacaan sastera Melayu moden ialah citra 
kota sebagai kancah dosa, di mana orang atasan melampiaskan 
hawa nafsunya, baik di bidang seks, maupun dalam mencari 
kemewahan dan kekayaan, dengan mengorbankan sesama 
manusia; laki-laki yang menyeleweng, mengkhianati sahabat- 
nya atau isterinya, dan perempuan yang menjual badannya, 
sama ada terpaksa kerana gila kuasa, gila seks ataupun kerana 
kekosongan jiwa. Adakalanya kita temukan orang yang masih 
mencuba mempertahankan nilai-nilai agama dan susila 
(biasanya seniman!), tetapi umumnya orang semacam itu kalah 
atau gagal usahanya, terpaksa menerima apa saja atau dikorban- 
kan temannya secara ganas. Dalam banyak novel, masalah 
tanggungjawab manusia individual, konflik batin dan perjuang- 
an moral digarap secara cukup mendalam dan halus. Dalam se- 
jumlah kupasan yang saya baca analisa psikologi para tokoh 
diutamakan, sesuai dengan tekanan dalam novel itu sendiri. 

Sebaliknya desa atau kampung adalah tempat manusia 
yang sungguh-sungguh berjuang untuk nilai hidupyang hakiki. 
Adakalanya mereka diidealis, adakalanya perjuangannya disaji- 
kan secara lebih realistik, seperti dalam tulisan Shahnon, 
dengan segala kepahitan dan penderitaan, juga dengan ke- 
lemahan dan kekurangan manusia kampung itu. Tetapi bagai- 
mana juga, kampung adalah benteng pertahanan nilai-nilai 
Melayu yang sekaligus menjadi nilai-nilai agama; sebab sesuai 
dengan tradisi lama Islam dan Melayu adalah sinonim, kalau 
tidak identik. 

Sekarang kita mengalih pandangan kepada sastera Indo- 
nesia, khusus roman-roman. Harus dikatakan pula bahawa 
yang akan dikemukakan sukar dibuktikan secara objektif; kalau 
saya mencuba menarik beberapa garis untuk saya sedar bahawa 
dari titik tolak lain mungkin aspek-aspek lain harus atau dapat 
ditonjolkan. Ironisnya bertentangan dengan sastera Melayu di 
mana saya merasa kurang sanggup kerana bahan-bahan yang 
dapat digunakan sangat terbatas, malahan bersifat sembarang- 
an. Sedangkan dalam hal sastera Indonesia saya menghadapi 

kelebihan bahan, sehingga seleksi karya-karya mana yang pen- 
ting, karakteristik dan relevan menjadi sangat sukar. Ternyata- 
lah, bagi peneliti baik situasi kekurangan bahan dan penge- 
tahuan maupun situasi kelebihan bahan dan terlalu banyak in- 
formasi sama-sama membingungkan! 

Di awal perkembangan sastera Indonesia moden (kalau 
kita untuk sementara waktu meninggalkan karya-karya sebelum 
Balai Pustaka) tema kampung - kota dalam bentuk tertentu 
sangat dominan; khususnya roman dengan latar Minangkabau, 
yang merupakan majoriti produksi pada masa itu, sangat me- 
nonjolkan tema adat lawan kemajuan, lebih cenderung untuk 
memihak kepada orang muda yang memperjuangkan kemaju- 
an, khususnya hak atas pelajaran, emansipasi dan pilihan jodoh 
sendiri, walaupun ada pula peringatan tentang bahaya ke- 
majuan dalam masyarakat penjajahan kalau disamakan dengan 
sikap kebaratan (Salah Asuhan) atau pendekatan tentang nilai 
adat yang kurang negatif. Dari segi situasi Minangkabau perten- 
tangan umumnya bersifat daerah - pusat (ibu kota), bukan 
kampung - kota, walaupun dalam daerah itu ada pertentangan 
kampung lawan kota (dalam hal ini Padang dengan pertentang- 
an kaum tua kaum muda yang dominan dalam novel-novel 
Marah Rusli, dalam beberapa novel Nur St. Iskandar dan lain- 
lain). Kemudian latar bergeser ke kota, baik dalam karya penulis 
individual, dengan contoh yang paling jelas Nur St. Iskandar 
(Neraka Dunia) dan Takdir Alisjahbana (dari Tak Putus Di- 
rundung Malang dan Dian yang Tak Kunjung Padam ke Layar 
Terkembang), maupun secara umum. Masalahnya tetap tang- 
gungjawab individu, tetapi tidak lagi dalam pertentangan de- 
ngan adat dan tradisi. Manusia sebagai individu harus me- 
nempuh jalan sendiri dengan memperjuangkan nilai-nilai baik, 
untuk diri sendiri dan untuk sesama manusia, dengan meng- 
atasi hawa nafsu dan godaan. Latarnya tidak relevan lagi. Puncak 
sastera roman sebelum perang dari pelbagai segi adalah 
Belenggu, karangan Armijn Pane, yang tidak lagi menefcankan 
aspek moral yang konvensional dalam pilihan dan tanggung- 
jawab individu untuk melaksanakan kehidupan sendiri. 

Kemudian datanglah penjajahan Jepun dan revolusi ke- 
merdekaan. Kesan-kesan yang ditinggalkan oleh penjajahan 
Jepun dalam roman Indonesia tidak dominan, walaupun ada 
juga karya yang mengambil tema atau motif yang berkaitan 

dengan masa itu, misalnya Pramoedya dengan Perburuan. 
Sebaliknya revolusi sangat memberi kesan dalam karya roman 
Indonesia. Saya melihat terutama dua garis dalam sastera yang 
menyangkut revolusi, walaupun dua garis ini tidak berbeza 
mutlak, malahan bersinggungan atau bertepatan dalam ber- 
bagai-bagai karya. Garis pertama yang jelas kelihatan adalah 
lanjutan dari tema yang dominan dalam roman sebelum perang: 
individu yang harus melaksanakan tanggungjawab individual- 
nya, sama ada terhadap masyarakat secara umum, terhadap 
diri sendiri dan manusia di sekelilingnya. Sudah tentu konteks 
perjuangan individu berubah-ubah. Dalam Atheis, Achdiat K. 
Mihardja latar pergolakan jiwa Hassan yang terjepit antara 
tradisi Islam dan ajaran Marxis sebahagiannya bertepatan de- 
ngan pertentangan kampung - kota, yang secara khas ternyata 
dalam kunjungan Hassan kepada orang tuanya di desa, dan 
konflik yang sengit dengan ayahnya. Mochtar Lubis, khususnya 
dalam Jalan TakAda Ujung, menekankan tanggungjawab manu- 
sia individual dalam revolusi. 

Garis ini tetap dapat dilihat, juga dalam perkembangan 
selanjutnya. Nasjah Djamin dalam sejumlah buku mengambil 
tema ini, dalam berbagai-bagai konteks. Dalam Hilanglah Si 
Anak Hilang, individu masih harus membebaskan diri dari 
kongkongan tradisi, yang di sini terwujud dalam ikatan ke- 
keluargaan, jadi tidak jauh dari tema sebelum perang. Dalam 
Ghairah Untuk Hidup dan Untuk Mati dipertentangkan manusia 
Indonesia dan manusia Jepun dalam kebebasannya untuk me- 
milih jalan yang tepat. Tokoh lama seperti Takdir dan Mochtar 
juga meneruskan garis ini. Dalam dua karya agung, Grotta 
Azzurra dan Kalah dan Menang, Takdir masing-masing me- 
nempatkan manusia (juga manusia bukan Indonesia!) dengan 
tanggungjawabnya dalam konteks dunia antarabangsa dan 
dalam situasi penjajahan Jepun. 

Mochtar dalam Senja di Jakarta mempertentangkan manu- 
sia atasan dengan rakyat jelata, masing-masing dalam per- 
juangannya untuk survival; sudah tentu dengan lukisan 
korupsi dan struggle forpower dan lustforlife di kalangan atas- 
an. Dari segi ini korupsi kalangan atasan, khususnya tokoh 
politik, roman Mocbtar ini menunjukkan persamaan dengan 
banyak novel Malaysia moden. Korupsi dalam pelbagai bentuk 
dan dengan pelbagai latar belakang sudah tentu juga menjadi 

tema yang sering kita temukan dalam sastera moden di Indo- 
nesia. Saya teringat akan roman singkat Pramoedya Ananta 
Toer dengan judul Korupsi, roman tebal yang ditulis oleh 
Ramadhan K.H. dengan judul Royan Revolusi, dan diikuti 
dengan roman singkat Kemelut Hidup. Dalam Harimaul 
Harimau!, Mochtar mengambil latar orang kampung di Sumatera, 
tetapi dari segi tema tidak ada perbezaan essential ; manusia 
"primitif" menghadapi tanggungjawab dan pilihan moral yang 
tidak berbeza dengan manusia "moden" dalam kota. 

Tanggungjawab manusia individu untuk melaksanakan 
hidupnya mendapat sorotan khas dalam karya novelis wanita 
yang terpenting di Indonesia, iaitu Nh. Dini. Tokoh utama dalam 
novelnya biasanya wanita, dan perjuangan untuk melaksana- 
kan kebebasannya sebagai manusia mendapat aspek-aspek 
istimewa, tetapi dalam rangka makalah ini dia harus ditempat- 
kan dalam garis yang sama dengan yang dibicarakan tadi. Se- 
bagai roman terakhir yang penting dalam hubungan ini saya 
menyebut karya Mangunwijaya yang berjudul Burung-Burung 
Manyar, yang mungkin sekali tak kebetulan pula memiliki 
wanita sebagai tokoh penting; dialah yang secara meyakinkan 
menghuraikan tema utama roman ini mempertahankan diser- 
tasinya di depan Senat Universitas Gadjah Mada di Yogyakarta. 
Dalam diskusi dengan para guru besar tokoh utama, Si Atik 
menjelaskan ciri khas manusia dalam pertentangan dengan 
haiwan. Dalam keperibadiannya sebagai individu, dengan 
potensi kreativitinya, dengan kemerdekaan yang secara misteri 
mengatasi keharusan yang sering nampak dafam alam raya, dia 
dapat melaksanakan tanggungjawab peribadinya, dia dapat 
"aktif mengkreasi diri, sehingga demikian manusia semakin 
manusiawi." 

Sejajar dengan garis pertama yang jelas kelihatan sepan- 
jang perkembangan roman Indonesia moden ada garis lain, 
iaitu pendertiaan manusia khususnya manusia bawahan, rakyat 
jelata, yang menjadi korban keadaan dan bencana seftingga dia 
hanya tinggal menyerah, atau yang ditindas dan dikorbankan 
oleh sesama manusia, baik dalam revolusi dan perjuangan fizik 
demi kemerdekaan atau kerana ditindas oleh yang berkuasa. 
Manusia yang menjadi korban sudah tentu merupakan tema 
penting dalam banyak karya Pramoedya, walaupun sering ter- 
padu dengan tema lain. Dalam Cerita Dari Blora keadaan 

daerah Jawa sering lebih dominan daripada hanya sebagai 
latar saja. Dalam cerita yang mengharukan Dia Yang Menyerah 
tema penderitaan ditempatkan dalam konteks revolusi dan 
sekaligus dalam situasi yang khas Jawa. Kata "menyerah" 
sudah tentu mengingatkan kita pada Sri Sumarah. Penderitaan 
manusia korban sering muncul pula dalam karya Tris- 
noyuwono dan karya awal Ajip Rosidi. 

Garis ini amat ditekankan oleh penulis yang menganut 
gagasan LEKRA dengan karyanya yang membela rakyat jelata 
yang menderita, baik petani maupun buruh dan pelayan yang 
ditindas, dianiaya dan dihisap darabnya oleh tuan tanah, para 
penguasa, kaum ningrat dan orang kaya. Tetapi penulis lain 
yang tidak termasuk aliran LEKRA sering membela hak orang 
kecil dan mengungkapkan kebobrokan moral yang berkuasa. 
Jelaslah garis ini tidak berhenti dalam sastera Indonesia 
dengan berakhirnya LEKRA pada tahun 1966. 

Sekarang kita kembali ke masalah yang lebih sentral, dan 
yang pada masa awal dalam bentuk khas Minangkabau demi- 
kian dominan dalam sastera Indonesia moden, iaitu tema 
kampung - kota. Di zaman revolusi, tema ini kurang mendapat 
perhatian iaitu perjuangan untuk kemerdekaan, baik sebagai 
bangsa maupun secara individu sangat dominan pada masa 
itu. Tetapi kemudian muncul reaksi; reaksi itu terwujud paling 
jelas dalam proklamasi Angkatan Terbaru, oleh Ajip Rosidi 
pada tahun 1960. Menurut Ajip, generasi pengarang muda pada 
masa itu, yang menyusul Angkatan 45, sebenarnya angkatan 
pertama yang sungguh bersifat Indonesia, kerana mereka 
berakar dalam tradisi desa dan sekaligus mengusahakan pen- 
jelmaan cita-cita keindonesiaan dalam karya mereka. Saya tidak 
akan mendalami masal&n angkatan dan periodisasi, dengan se- 
gala selok-beloknya, tetapi tidak dapat disangkal bahawa 
masalab kampung - kota secara sangat dominan muncul dalam 
beberapa karya Ajip sendiri, baik puisinya (saya teringat pula 
akan prakata kumpulan puisi Cari Muatan ), maupun dalam 
karya prosa seperti Perjalanan Pengantin, yang melambangkan 
kesimpang-siuran orang muda yang harus memilih antara kota 
(Jakarta) dan kampung tumpah darahnya (Jatiwang). Dalam 
roman Toha Mohtar Pulang, yang mendekati sejumlah roman 
Melayu dalam pemuliaan kehidupan orang desa dengan nilai- 
nilai tradisi budaya Jawa, walaupun desa itu juga membangga- 

kan peranannya dalam perjuangan revolusi. Dua penulis yang 
kemudian lebih terkenal sebagai penyair, iaitu Rendra dan Su- 
bagio Sastrowardoyo juga menulis cerpen yang berlatar- 
belakangkan orang desa di Jawa. 

A.A. Navis dan Wildan Yatim, sebagai wakil tradisi sastera 
yang memunculkan manusia di daerah, walaupun fokus 
mereka cukup jauh berbeza dari tulisan Balai Pustaka sebelum 
perang, dan juga tidak secara khusus mempermasalahkan per- 
tentangan nilai tradisi di kampung dengan kehilangan n'lai itu 
dalam kebudayaan kota moden, seperti yang kita lihat dalam 
sastera Melayu tertentu. Tema pokok dalam tulisan Navis 
adalah kemanusiaan dan pemerkosaan atau pengkhianatan 
kemanusiaan yang terdapat baik di kampung maupun di kota, 
sebab manusia di mana-mana pada prinsipnya sama. Wildan 
terutama memunculkan manusia Minang dalam penderitaan- 
nya sebagai akibat pergolakan zaman: konflik agama, pem- 
berontakan PRRI, kemudian teror kaum komunis; yang menjadi 
korban selalunya rakyat jelata yang hanya ingin hidup ber- 
damai dalam suasana kampungnya. Tetapi di sini pun tidak ada 
pemuliaan nilai-nilai adat dan tradisi kampung secara khas. 

Sebuah buku yang lebih mempertentangkan nilai desa 
dengan nilai kota, tetapi masing-masing dengan konotasi kuno 
atau ketinggalan zaman dan moden atau maju ialah roman Hari 
jadi Hartowardojo berjudul Orang Buangan. Tema roman ini 
terjelma dalam suasana sebuah desa Jawa yang ditimpa ben- 
cana akibat wabak penyakit yang tidak diketahui, yang mengor- 
bankan banyak jiwa. Kemudian muncul konflik sengit antara 
kaum kuno, yang ingin berubat secara tradisional pada dukun 
dengan praktik ghaibnya, dengan orang yang mengharapkan 
pertolongan perubatan dari kota. Jelas roman ini memihak ke- 
pada kaum muda atau kaum maju. Secara implisit dihukumlah 
sikap kaum kuno yang mengorbankan sesamanya kerana 
penolakannya terhadap pertolongan dari kota itu. 

Kembali kepada persoalan apakah dan sejauh manakah 
sastera Indonesia bersifat etnis, yakni Jawa atau kejawaan? 
Harus diakui bahawa pada zaman kebelakangan ini dalam sas- 
tera Indonesia moden muncul karya-karya yang sifat kejawaan- 
nya sukar disangkal. 

Di bidang puisi saya sebut Darmanto; sajaknya yang sering 
nampak cukup ringan memanfaatkan, bahkan mempermain- 

kan berbagai-bagai bahasa, di antaranya secara dominan bahasa 
Jawa. Di bidang cerpen secara khusus harus disebut Danarto 
yang mistiknya sukar difahami bagi orang yang tidak tahu- 
menahu tentang sastera kebatinan Jawa, juga kalau tema dan 
motifnya nampaknya bukan Jawa. Linus dengan Pengakuan 
Pariyemnya pasti membosankan pembaca bukan Jawa yang 
dalam pembacaannya terpaksa terus membolak-balik untuk 
mencari makna ratusan kata Jawa yang hanya dapat difahami 
berkat daftar kata Jawa yang dimuatkan di belakang teks; tetapi 
pemahaman teks tidak hanya dipersukar oleh kosa katanya; 
seluruh buku ini padat dengan anasir dan asosiasi budaya 
Jawa. 

Mangunwijaya yang sudah disebut romannya Burung- 
burung Manyar (yang juga banyak mengandung kata dan sindir- 
an budaya Jawa) menerbitkan pula versi baru cerita Pranacitra 
dengan judul Roro Mendut sebagai novel sejarah. Walaupun 
harus diakui dia juga menerbitkan roman sejarah, berjudul Ikan 
Ikan Hui, Ido, Homa yang latarnya bukan Jawa tetapi daerah 
Maluku. Masih ada buku-buku lain yang jelas menunjukkan sifat 
keetnisan Jawa, di samping tulisan Umar Kayam Sri Sumarah 
dan Bawuk yang telah disebut tadi, misalnya roman kedua Hari 
jadi Hartowardojo Perjanjian dengan Maut dengan tokoh utama 
seorang pahlawan revolusi yang dibimbing terus oleh Nyai 
Lara Kidul, dewi nitologi dari Samudera selatan; roman Kun- 
towijoyo Khotbah di atas Bukit yang diresapi konsep-konsep 
Jawa, di samping unsur-unsur lain. Atau contoh dari dunia 
roman pop atau setengah pop: Ahmad Tohari dengan novelnya 
Ronggeng Dukuh Paruk yang menceritakan lahirnya seorang 
ronggeng dalam masyarakt desa, dengan segala keghaiban 
dan kengeriannya untuk masyarakat itu; dan Yudhistira Ardi 
Nugraha dengan novel Arjuna Mencari Cinta, yang secara 
parodi mempermainkan dunia pewayangan. Ketika buku ini 
hendak difilemkan bahkan pemakaian nama wayang dilarang 
kerana menurut pembesar masyarakat Jawa masih sedemikian 
kuat berpegang pada nilai-nilai wayang, sehingga mereka tidak 
boleh dibingungkan oleh pemutarbalikan sistem nilainya lewat 
parodi sindiran ini. 

Sudah tiba waktunya untuk menarik beberapa kesimpul- 
an, atau lebih tepat mengemukakan beberapa catatan banding- 
an yang mungkin dapat mengghairahkan diskusi dan pemikiran 

mengenai masalah persamaan dan perbezaan sastera Indo- 
nesia dan Malaysia. Tema yang paling dominan dalam sastera 
Indonesia moden saya cenderung mengatakan bahawa garis 
utama yang dapat diikuti sepanjang sastera itu ialah usaha 
manusia untuk memperjuangkan, melaksanakan dan meng- 
kreasi individualiti dan keperibadiannya. Garis ini mulai jelas 
kelihatan dalam Siti Nurbaya, kemudian tetap hadir dalam 
karya Nur Sutan Iskandar, dalam Layar Terkembang, dalam 
Belenggu, dalam Atheis, kemudian dalam karya Mocbtar Lubis, 
Nh. Dini, Nasjah Djamin sampai ke Mangunwijaya - dan sudah 
tentu sampai ke tetralogi Pramoedya yang mulai dengan Bumi 
Manusia, dan yang jilid ketiganya dengan judul Jejak Langkah, 
baru-baru ini terbit di Negeri Belanda: tokoh utamanya Minke 
dari awal mulanya harus berjuang untuk membebaskan diri 
dari dua kongkongan: kongkongan tradisi feudal Jawa dan 
kongkongan penjajahan imperialis. 

Permulaan bahagian ketiga ini sangattipikal: Minketiba di 
Betawi untuk memulai hidup baru - dan dia mengatakan ke- 
pada dirinya sendiri: "Memasuki alam Betawi (jadi lepas dari 
dunia tradisi Jawa dan masa lampau!) - memasuki abad dua 
puluh. Juga kau, sembilan belas! selamat tinggal!" Dan kemudi- 
an (ketika dia turun dari kapal): "Tak ada orang muncul untuk 
menjemput. Peduli apa? Orang bilang: hanya orang moden 
yang maju di zaman ini, pada tangannya nasib umat manusia 
tergantung. Tidak mahu jadi moden? Orang akan jadi taklukan 
semua kekuatan yang bekerja di luar dirinya di dunia ini. Aku 
manusia moden. Telah kubebaskan semua dekorasi dari tubuh, 
dari padangan" Konsepsi ini diulang misalnya pada halaman 
356: "Ciri moden adalah munculnya individu yang bertanggung- 
jawab dengan kesedaran sendiri, bukan kerana segan kepada 
atasan. Bahawa individu sudah berdiri sendiri sebagai otonom 
di dalam masyarakatnya". Tetapi kutipan dari halaman pertama 
tadi langsung disusul oleh munculnya kesedaran lain pada 
tokohnya: saya mengutip sekali lagi permenungan Minke: 
"Dan moden adalah juga kesunyian manusia yatim piatu, di- 
kutuk untuk membebaskan diri dari segala ikatan yang tidak 
diperlukan: adat, darah, bahkan juga bumi, kaiau perlu juga 
sesamanya". 

Sudah tentu perjuangan untuk melaksanakan keperibadi- 
annya sebagai individu dapat berlangsung dalam konteks 

sosial dan psikologi yang berbeza-beza: dari kampung Minang- 
kabau sampai kota Jakarta, dari tradisi communal di desa sampai 
ke ikatan perkahwinan yang kehilangan pamornya, dari kong- 
kongan belenggu feudal ke cengkeraman ideologi politik 
moden, dari emansipasi wanita sampai ke pembebasan dari 
kolonialis atau imperialis, dari godaan korupsi dan kebobrokan 
moral sampai ke usaha memanusiawikan eksistensi lewat pe- 
ngembangan potensi kreatif, dari penghayatan agama yang 
sungguh-sungguh sampai ke survival moral dalam keprimitifan 
hutan rimba. 

Perlu dicatat di sini bahawa dalam roman Indonesia 
mutakhir juga kelihatan perkembangan ke arah yang terbalik, 
yang di Eropah sudah agak lama diketahui manusia dalam 
keterasingan yang diakibatkan oleh kesunyiannya (kutipan 
Pramoedya tadi!) malahan kehilangan individualitinya, kehilang- 
an wajahnya dan namanya seperti tokoh dalam roman-roman 
Iwan Simatupang, yang biasanya disebut "tokoh kita" atau 
orang tua dalam Stasiun Putu Wijaya, yang sama sekali bingung 
tentang jati dirinya. Goldmann, sosiologi sastera, pemah mem- 
beri kupasan yang sangat meyakinkan mengenai roman moden 
tanpa pahlawan di Eropah, manusia yang kehilangan jati diri- 
nya, sebagai gejala yang dapat difahami berdasarkaņ perkem- 
bangan masyarakat kapitalis di Barat. Sekali lagi timbul per- 
tanyaan apakah gejala yang sama di Indonesia juga harus di- 
terangkan berdasarkan perkembangan masyarakat ke arah 
yang sama ataukah pertama-tama membayangkan pengambil- 
alihan motif atau tema sastera tanpa hubungan langsung de- 
ngan perkembangan kemasyarakatan di Indonesia. Saya juga 
tidak tahu apakah gejala roman tanpa pahlawan, atau dengan 
"antihero" dalam sastera Malaysia juga telah muncul. 

Dalam konteks ini tidak dapat dikatakan bahawa perten- 
tangan kota - kampung merupakan tema yang dominan dalam 
sastera Indonesia. Dan kalaupun pertentangan ini muncul se- 
bagai motif, maka umumnya tidak dibayangkan sebagai perten- 
tangan antara kofa sebagai kancah dosa dan panggung kebob- 
rokan moral dengan kehidupan aman damai dalam desa. Ke- 
rinduan penuh nostalgia ke desa sebagai pengongsian yang 
selamat jarang ada dalam roman Indonesia. Biasanya terdapat 
ambivalensi terhadap nilai-nilai tradisi yang masih hidup dalam 
suasana pedesaan. Manusia kampung jarang diidealis. Dalam 

roman Indonesia pelaksanaan keperibadian dan penciptaan 
kemanusiaan tidak terikat atau tergabung pada atau lebih 
mudah tercapai dalam suasana kampung; bahkan hampir di- 
katakan sebaliknya. 

Dari novel-novel Melayu yang saya baca atau teliti kupasan- 
nya saya mendapat kesan yang agak lain. Gejala modenisasi 
dan urbanisasi mendapat imej, citra yang umumnya negatif 
dalam erti bahawa manusia Melayu yang tertarik atau terpaksa 
untuk hidup di kota cenderung jatuh imannya, rosak moralnya, 
keftilangan nilai-nilai agama dan Melayunya yang tidak diganti- 
kan oleh moraliti atau semangat positif yang baru. Khususnya 
politik sering dipentaskan sebagai kegiatan yang sangat jelek 
dampaknya atau jiwa manusia, walau bagaimana maju eko- 
nomi dan kemewahan hidupnya. Tema ini menurut kesan saya 
cukup dominan, pengarang roman Melayu terpesona olehnya. 
Sudah tentu di sini pun penggarapan tema ini terwujud dalam 
berbagai-bagai bentuk dan dari berbagai-bagai segi. Adakala- 
nya aspek psikologi ditonjolkan dengan pergelutan batin tokoh- 
tokoh. Adakalanya aspek sosiologi mendapat sorotan khas, 
misalnya latar sosial para tokoh, pertentangan kelas dan lain- 
lain. 

Terdapat sejumlah roman yang mengambil fokus tokoh 
wanita yang jarang aktif sebagai tokoh politik, tetapi menjadi 
korban - atau justeru menggoda dan menjatuhkan laki-laki 
kerana gila kuasanya, gila kemewahannya ataupun gila seks- 
nya. Tolok ukur etika yang jelas menguasai kebanyakan roman 
semacam ini adalah etika Islam yang tradisional, di mana hawa 
nafsu harus dikekang dan ditundukkan demi keselamatan manu- 
sia di dunia dan di akhirat. Roman yang secara jelas memper- 
lihatkan akibat buruk bagi cendekiawan moden yang mencabar 
keutuhan Islam ialah Jalan Pulang, tulisan Anas K. Hadimaja 
yang tokoh utamanya mengingatkan kita akan Hassan dalam 
Atheis. 

Dalam konteks ini kampung, kawasan orang Melayu yang 
tradisional, sering disajikan sebagai tempat di mana jati diri 
Melayu tetap hidup, di mana nilai-nilai Islam dan adat, dalam 
keterpaduan yang sudah sejak ratusan tahun dihayati manusia 
masih kuat. Hal ini tidak bererti pemuliaan atau idealisasi kam- 
pung secara mutlak. Dalam novel-novel Shahnon, jelaslah 
orang kampung terlibat dalam pergelutan mati-matian demi 

survival. Pergelutan ini tidak hanya menyangkut eksistensi fizikal, 
melainkan ukuran moral. Dalam kampung pun ada manusia 
yang lemah, yang jahat, yang berambisi atau tergoda hawa 
nafsu. Namun kita mendapat kesan bahawa lingkungan dan 
pergelutan kampung adalah lingkungan yang wajar bagi orang 
Melayu. Kampunglah yang menyajikan satu-satunya rangka 
rujukan, frame of reference, yang sesuai untuk masa depan 
ideologi kemelayuan. Seakan-akan di kota pergelutan itu sudah 
berakhir dengan kekalahan mutlak. Jati diri Melayu sudah luntur 
ataupun hilang dalam kota. 

Imej kampung semacam ini jarang nampak dalam sastera 
moden Indonesia, walaupun sekali-sekala kita melihat idealisasi 
desa, misalnya dalam roman Pulang atau dalam drama Rendra 
yang berjudul Kisah Perjuangan Suku Naga, di mana 
masyarakat desa suku "terasing" yang hidup rukun dalam 
daerah pergunungan terancam oleh teknologi moden dengan 
segala implikasinya: kehilangan norma-norma moral dengan 
munculnya korupsi; kehilangan demokrasi desa yang kuat ber- 
akar dalam masyarakat tradisional. Tetapi, sekali lagi, imej 
semacam ini merupakan kekecualian dalam sastera Indonesia 
moden: justeru kehidupan kampung seringkali dipermasalah- 
kan, jelas ditolak atau dihukum. 

Dari segi ini keetnisan sastera Indonesia-Jawa menurut 
istilah Bakdi Sumanto amat berbeza dengan kemelayuan sas- 
tera Melayu. Yang menjadi pokok sejumlah karya Melayu ialah 
perjuangan untuk menyelamatkan nilai-nilai Melayu yang di- 
anggap hakiki, yang terancam ataupun sudah hilang dalam kota 
tetapi yang masih hidup dan dapat dan harus dipertahankan 
dalam kampung sebagai benteng nilai budaya dan agama. 
Menarik pula bahawa dalam roman-roman yang saya ambil 
sebagai bahan untuk makalah ini, masalah sosiai yang terbesar 
untuk masyarakat Melayu, yakni masalah pertentangan kaum, 
khususnya Cina, dengan Melayu tidak muncul secara eksplisit 
(walaupun dalam cerpen-cerpen dan novel yang agak lebih tua 
saya ingat sekaii-sekali menemukan tema ini, biasanya dalam 
bentuk masalah hidup bersama orang Melayu dan Cina dalam 
kampung, khususnya dengan motif perkahwinan campur). Dalam 
roman yang berlatar kehidupan orang atasan dalam kota 
umumnya orang Cina tidak memainkan peranan yang penting; 
hal yang agak menghairankan melihat kenyataan sosiopolitik 

ekonomi dan demografi Malaysia dan kota-kotanya. 

Apakah menonjolkan aspek kejawaan dalam sastera 
mutakhir Indonesia sebagaimana yang ditunjukkan di atas, 
bererti bahawa di Indonesia juga muncul kembali pertentangan 
kota - luar kota sebagai motif sastera? Saya kira situasinya jauh 
berbeza. Pertama kejawaan sama sekali tidak bertepatan de- 
ngan kampung. Suasana karya-karya yang dibicarakan di atas 
tidak semuanya berlatar pedesaan. Adakalanya, misalnya 
dalam Pengakuan Pariyam, malahan dalam latar Jawa pun ter- 
dapat pertentangan antara pusat Jawa, iaitu Yogyakarta, de- 
ngan desa; adakalanya latarnya khas bersifat kekotaan Jawa. 
Tetapi yang jauh lebih penting lagi: tidak terdapat penulisan 
kejawaan terhadap keindonesiaan kota (praktis = Jakarta). 
Yang dapat dilihat dalam karya tersebut, malahan usaha untuk 
memperpadukan unsur kejawaam ke dalam keindonesiaan, 
atau barangkali lebih tepat lagi untuk membayangkan nilai ke- 
jawaan sebagai anasir wajar dalam keseluruhan nilai-nilai 
Indonesia. Malahan mungkin lebih tepat lagi kalau dikatakan 
sebaliknya bahawa karya sastera tersebut menyarankan proses 
penjawaan kebudayaan Indonesia, seakan-akan kemodenan 
kebudayaan Indonesia makin diresapi oleh nilai-nilai Jawa. Pro- 
ses ini secara sangat jelas tercermin dalam perkembangan 
bahasa Indonesia, yang tidak hanya dalam karya-karya Linus 
dan Darmanto, tetapi secara umum makin kemasukan anasir- 
anasir Jawa, tidak hanya dalam kosa kata, tetapi pula dalam 
susunan kalimat dan morfologi. 

Bila kita meninjau hal ini dalam rangka sejarah yang lebih 
umum dan panjang, malahan mungkin dapat dikatakan bahawa 
proses sejarah berulang sekali lagi: sebab proses yang mulai 
sebagai Hinduisasi kebudayaan Jawa pada abad pertengahan 
berakhir sebagai proses Jawanisasi kebudayaan Hindu. Demi- 
kian pula Islamisasi Jawa, beransur-ansur menunjukkan sifat- 
sifat Jawanisasi agama Islam. 

Tetapi sekarang saya terlalu jauh membelok dari sastera 
moden dan dari sastera umumnya. Pada awalnya saya telah 
mengatakan bahawa kita selalu harus hati-hati dalam menarik 
kesimpulan sosial atau sejarah umum atas dasar pentafsiran 
karya sastera atau sejarah sastera. Seandainya ada sedikit ke- 
benaran terkandung dalam apa yang saya katakan mengenai 
ciri-ciri sastera Melayu dan Indonesia moden, seandainya ada 

pertentangan antara sifat kemelayuan sastera Melayu moden, 
dan menonjolnya aspek kejawaan dalam sastera Indonesia 
moden, belum tentulah gejaia-gejala itu langsung dapat di- 
terapkan atau dikaitkan dengan perkembangan sosiobudaya 
ataupun politik masing-masing di Indonesia dan di Maiaysia. 
Pertanyaan mendasaryang harus kita pecahkan ialah sampai di 
mana kita menghadapi tema-tema dan konvensi-konvensi sas- 
tera yang secara antarteks dilangsungkan, seperti tema detektif 
yang pintar dan polisi yang bodoh dalam roman detektif. Walau 
bagaimanapun, banyaknya novel Malaysia yang menyajikan 
kota sebagai kancah dosa dan tempat pelampiasan hawa nafsu, 
hal ini belum membuktikan banyak mengenai kenyataan sosial 
atau moral dari kehidupan manusia Melayu di Kuala Lumpur. 
Untuk penelitian tentang kesusilaan dan ketaatan beragama 
orang Melayu dan Indonesia, sastera bukanlah sumber informasi 
atau tolok ukur yang dapat dipercayai! 

DIANGDANGAN: PERANANNYA DALAM 
KESUSASTERAAN MELAYU BRUNEI 

Awang Ahmad 
(Brunei Darrussalam) 

DIANGDANGAN berasal daripada perkataan Melayu Brunei, 
yang tidak ada satu pengertian tertentu terkandung dalam per- 
kataan tersebut. Secara relatif diangdangan dapat diertikan 
sebagai suatu penceritaan yang dituturkan dalam bentuk ber- 
lagu berdasarkan hafalan dan ingatan dengan diiringi oleh se- 
jenis gendang yang dipanggil dombak. Sementara penuturnya 
pula disebut pendiangdangan. 

Biasanya diangdangan dikenali dalam puak Melayu Brunei 
sahaja sementara dalam puak Kedayan, iaitu salah satu puak 
yang tergolong dalam kelompok Melayu Brunei, ada terdapat 
juga ciri-ciri tradisi lisan sedemikian yang disebut 'belabai' yang 
hampir sama fungsi dan peranannya dengan diangdangan itu. 
Cuma perbezaannya pencerita atau penutur yang membawa- 
kan balabai tidak diiringi oleh sebarang alat muzik seperti yang 
berlaku dalam diangdangan. la hanya bercerita atau bertuturan 
dengan lancar dan teratur. 

Diangdangan dapat dikategorikan dalam bentuk sastera 
bahasa berirama. Kebanyakan cerita-cerita yang wujud dalam 
diangdangan itu adalah berkisar tentang hubungan manusia di 
dunia dengan makhluk dewa-dewa di kayangan; kesaktian raja- 
raja, kegagahan pahlawan-pahlawan, kecantikan puteri-puteri 
dan lain-lain. Faham keagamaan yang menonjol di dalamnya 
jelas menunjukkan percampuran di antara pengaruh agama 
Hindu dan Islam yang sering ditekankan, misalnya apabila se- 
suatu permohonan dipanjatkan bukan sahaja kepada Tuhan 

malah kepada dewata juga. Sebagai contoh dikutip rangkai kata 
yang terdapat dalam Diangdangan Bujang Sigandam: 

Menyeru Allah Bujang Sigandam: 

"Ya Allah llahi Tuhan 
Ya Allah llahi Rabbi." 

Meiang Bujang Sigandam: 

"langan aku sidewata, 
bukanku sipugut bandan silata 
asalku anak raja 
membalah bumi dari angkasa". 

Dari gambaran rangkai kata di atas, agak jelas kedudukan 
faham kedua agama itu telah meresapi jalan bahasa diangdang- 
an dan terpaksa diterima sebagai satu realiti sesuai dengan ciri- 
ciri kewujudan diangdangan itu sejak mula ia diwarisi dalam 
kesusasteraan Melayu Brunei. Biasanya jalur cerita diangdang- 
an bermula dari kedamaian, datang musuh menyerang atau 
merampas kemudian berperang dan akhirnya menang. Ke- 
banyakan cerita berakhir dengan kegembiraan. 

Suatu persoalan yang timbul, apakah sememangnya ada 
hubungan cerita-cerita kayangan seperti itu dengan manusia di 
bumi ini sehingga cerita-cerita sedemikian begitu dikenali dan 
menjadi salah satu warisan dalam kesusasteraan Melayu Brunei. 
Jika menoleh sejenak sejarah kewujudan diangdangan itu, 
sewajarnya dicari sandaran tempat bertumpu, dari mana punca 
asal; mengapa dan kenapa diangdangan itu menjadi warisan 
dalam kesusasteraan Melayu Brunei. Persoalan ini merupakan 
satu manifestasi yang unik dalam rasional timbang terima kita 
sama ada menerima dan menolak kewujudan diangdangan se- 
laras dengan hukum logika. 

Menurut Awang Kadir Kassim, salah seorang pendiang- 
dangan, asal diangdangan bukanlah milik manusia, tetapi milik 
dewa-dewa atau orang bunian atau orang kebenaran, yang di- 
ambil alih oleh generasi dahulu melalui satu cara 'pencurian' 
yang tidak ketara. Kisah bermula apabila seorang 'perawai' 1 
sedang dipukul ribut, dan mencari tempat berlindung di salah 
sebuah pulau bernama Pulau Sari. Dalam deru angin dan titis 
hujan yang lebat itu, Si Perawai sewaktu berteduh pada sebuah 


’A.B. Ahmad Diangdangan Sastera Orang Bunian Babana. Julai 81 . 

batu besar terdengar suara orang bercakap-cakap. Si Perawai 
mencari-cari arah suara itu dengan perasaan takut dan berani. 
Kemudian jelaslah yang suara orang bercakap-cakap itu datang- 
nya dari balik batu tempat ia berteduh. Suara seorang kanak- 
kanak yang meminta 'datuknya' berdiangdangan menceritakan 
tentang cerita dewa-dewa di kayangan. Pada mulanya 'si datuk' 
enggan bercerita, khuatir kalau-kalau diangdangan itu akan ter- 
dengar pada manusia, sudah tentu akan dicuri manusia dan 
mereka (orang bunian) akan kehilangan diangdangan itu. Oleh 
kerana 'si datuk' berkali-kali diminta oleh cucunya supaya ber- 
diangdangan dan 'si datuk' tidak sampai hati, maka akhirnya 
ia pun bersetuju. Si datuk pun menyuruh cucunya memanggil 
saudara-maranya (orang bunian) yang berada di pulau-pulau 
berdekatan seperti Pulau Burung, Pulau Inu, Pulau Kuraman, 
Pulau Dahat dan Pulau Papan supaya berkumpul ke Pulau Sari 
untuk mendengar diangdangan itu. Si Perawai di balik batu 
mendengar perbualan makhluk halus itu dengan penuh teliti. 

Setelah saudara-mara yang dijemput datang berkumpul, 
maka 'si datuk' pun berdiangdangan. Si Perawai mula leka dan 
asyik mendengar hingga tidak ingat akan pulang. Apabila men- 
jelang subuh, 'si datuk' pun berhenti berdiangdangan dan ber- 
janji akan menyambung pada malam esoknya. Begitulah ke- 
adaannya pada beberapa malam Si Perawai itu berulang-alik ke 
Pulau Sari untuk mendengar diangdangan itu hingga selesai. 
Apabila ia dapat mengingat dan menghafal keseluruhan diang- 
dangan itu, maka ia pun mencuba atau memperdengarkan 
sernuia diangdangan yang diperolebinya itu dalam kelompok 
keluarganya. Apabila terdengar sahaja diangdangan itu oleh 
'si datuk' di Pulau Sari, maka ia pun berkata pada cucunya, 
"Nah! Cu, sudahtah diangdangan katani 2 diambil manusia. 
Indatah 3 lagi katani terdapat diangdangan." 

Dari sejak itu diangdangan yang pada mulanya menjadi 
milik orang bunian itu telah bertukar tangan menjadi milik manu- 
sia, turun dari satu generasi ke satu generasi hingga sekarang. 

Jika diteliti bentuk dan jalan ceritanya sekali imbas, memang 
ada kecocokannya pertalian kewujudan diangdangan itu de- 
ngan dewa-dewa atau orang bunian, misalnya nama pelaku 

2 Kata ganti orang pertama yang bercakap. 

mdaklab. 

dan nama tempat atau nama negerinya agak luar biasa. Nama 
pelaku-pelaku seperti Sultan Songsi Alam, Sultan Sigantar 
Alam, Sultan Muda Pukul Gelombang, Sikanak Berjambul 
Merah, Puteri Sinaran Bulan, Puteri Rantai Amas, Tuan Pemagat, 
Awang Silinong dan lain-lain. Nama negeri-negerinya pula 
seperti Nilam Digubah, Kambang Kayapu, Bandar Tandun, 
Bandar Malatang dan lain-lain. 

Diangdangan hanya boleh dibawakan oleh pendiangdang- 
an yang ahli dan mahir. Biasanya seorang pendiangdangan 
mewarisi diangdangan secara turun-temurun dari nenek mereka. 4 
Kadang-kadang seorang pendiangdangan itu boleh menuturkan 
sebanyak sepuluh buah cerita, yang mana di antara satu cerita 
dengan cerita yang lain itu mempunyai pertalian. Biasanya kaum 
lelaki yang menguasai diangdangan ini dan amat berbeza dengan 
balabai, di mana lapangan ini kebanyakannya dimonopoli oleh 
kaum wanita dan tidak terdapat kaum lelaki. Di sinilah letaknya 
keunikan kedua-dua bahasa berirama yang wujud dalam ke- 
susasteraan Melayu Brunei itu. 

Diangdangan selalunya dipersembahkan pada hari-hari 
keramaian, malam berjaga-jaga sempena perkahwinan, ber- 
pindah ke rumah baru, menyampaikan hajat atau niat dan lain- 
lain majlis yang bersifat kekeluargaan. Diangdangan juga pernah 
dipersembahkan sempena Perkampungan Puisi yang dianjur- 
kan oleh ASTERAWANI di Pantai Muara, Brunei Darussalam 
pada 4 November 1979 dan Pertandingan Nyanyian Puisi yang 
dianjurkan oleh Dewan Bahasa dan Pustaka, pada 12 Disember 
1984 di Balai Pameran DBP, kedua-dua persembahan tersebut 
dibawakan oleh Awang Abd. Rahman Sudin dengan diangdang- 
annya yang berjudul 'Bujang Sigandam.' 

Dalam diangdangan terdapat banyak perbandingan, tamsil 
ibarat yang indah-indah yang menggambarkan tentang ke- 
gagahan seorang raja, kecantikan puteri-puterinya, kesaktian 
dan kehebatan pakaian serta alat senjata yang dipakai oleh raja. 
Semuanya digambarkan dalam jalinan bahasa yang indah dan 
menarik. 

Kebijaksanaan pendiangdangan menggunakan bunga- 
bunga babasa dalam penceritaannya dapat menggugah perasa- 


4 Pendiangdangan, Abd. Rahman Sudin belajar diangdangan dari nenek- 

nya. 

an pendengar. Kesannya menimbulkan satu ambisi yang tidak 
puas selagi cerita yang didengartidaktamat. Di sinilah letaknya 
keunikan diangdangan sehingga ia menempati jiwa audiens. 
Mutu yang baik dalam suatu persembahan diangdangan ada- 
lah kombinasi daripada tiga asas pokok: suara, pukulan gendang 
dan kelancaran bercerita. 6 

Dalam melukiskan kecantikan seorang puteri umpama- 
nya, pendiangdangan akan menggambarkan kecantikan puteri 
itu seperti berikut: 


elok bukan sedikit lagi 
gawai bukan sedikit lagi 
tubuh putih umbut disintak 
kirai lentik menungkat gading 
muka bujur meakur sirih 
rambut labat mengating batis. 

Perbandingan lain yang sama memuji kecantikan, pen- 
diangdangan akan mengatakan: 


tangannya luncit menyugin landak 
lehernya jinjang gading dilarik 

rambutnya ikal mengerbang mayang nibung patah mengunang, 
mengembang bakung di hujung rambutnya. 

Tempat berpesisir bercadang namal, 
berumbai-umbai macam intan dikarang. 

Dadanya bidang sampiran kain 
lengan lentik panah dibentur 
lamak batis menyahan padi 
tumitnya menelur parak. 

Kewibawaan seorang raja yang gagah dan bakadang 
dewa yang menakluk dari masyrik ke magrib dan dari mak sina 
ke pak sina, selalu dikaitkan kejadian asalnya dengan dewa- 
dewa di kayangan. Seorang raja yang perkasa dan gagah berani, 
biasanya mempunyai sifat-sifat yang luar biasa. 
adat orang gagah berani 
tidak bertolak lawan berpilih seteru, 
dan raja yang gagah 
memutar empat penjuru alam. 

Bertapa di hujung keris 


6 A.B. Ahmad, op. cit. 

bertapa di hujung pedang, 
makan besi; 
sepikul sambat 
sepikul malam hari . 6 

Selain gambaran keelokan paras rupa, tidak cukup rasanya 
gambaran itu kalau tidak menyentuh tentang sifat tubuh badan 
semula jadi seseorang itu. Pada masyarakat lama fungsi 'panau' 
dan 'gigi' merupakan dua benda yang menjadi kebanggaan 
atau kemegahan pada pemiliknya, terutama bila kedua-dua 
benda tersebut mempunyai keindahan luar biasa. Seseorang 
itu akan berbangga, jika badannya terdapat panau-panau yang 
melambangkan berbagai pengeritan: 

yang di dahi, panaunya bernama bintang terhambur, 

panau di dada panau bunga tiga puput, 

panau di lengan semut berjuntum, 

panau di batang leher mengelung takukur, 

panau di pinggang mengait rantai, 

panau lamak betis memucuk rebung . 7 


Mengenai kecantikan gigi pula, pendiangdangan akan 
mengatakan begini; 

Giginya putih membalas radin 
hambur di talam putih ranik membiji batat 
sudah dapat berpancar sidua bilah, 
panjut-memanjut rupa pancarnya sidua bilah 
sebagai salimarai berjalan di gandam kain. 

Awang Silinong takidum, 

kelihatan pancarnya sidua bilah 

seperti salimerai berjalan digandam kain . 8 


Sifat seorang raja, di samping mempunyai kekuatan dan 
kegagahan yang luar biasa, seorang raja itu juga ada mem- 
punyai pakaian kesaktian dan alat senjata peperangan yang 
mengandungi hikmat dan rahsia tersendiri. Kehebatan pakaian 
raja itu digambarkan oleh pendiangdangan seperti borikut: 


Tambat bakatitir bagadabang namat 


berumbai-rumbai bagai intan dikarang. 


6 Diangdangan Awang Silinong. 
’Diangdangan Awang Silinong. 
*lbid. 

Dipakainya lagi 
arat min natar 

panjang sembilan sebelas dengan rambunya 
panjang sepuluh sebelas dengan rambunya, 
di hujung rambu berbintaris 
berumbai bagai intan dikarang. 

Dipakainya lagi 
Baju Sampang Biludu 
Dicincang tiada luluh 
dibakar tiada hangus 
direndam tiada basah 
ditabak tiada bubus, 
dibuang tiada hanyut. 

Dipakainya lagi 
seluar Kudandang Acheh 
mengantam di lamak batis 
di hujung batis berumbai-rumbai 
macam intan cikarang . 9 

Demikian pula dengan alat senjata peperangannya: 

kerisnya elok sembilan, 
kerisnya bernama, 
masak berpinyik 
masak berurau 
masak bersapuh 
di tanjung ladan 
babalankan hari kuning, 
berpobonkan kalimah. 

Lantik melagai ayam 
damit mendaun padi, 
hijau menyepit kala 
tampan merajapahit 
turunan daripada Jibril. 

Dari beberapa contoh gambaran di atas ternyata kehalus- 
an dan keindaban pada melambangkan sesuatu itu adalah jauh 
menempati dan merangkumi keindahan bahasa yang terdapat 
dalam diangdangan itu. Kebijaksanaan dan keahlian pendiang- 
dangan menyampaikan cerita dengan lancar, ditingkah pula 
dengan pukul dombak yang rancak, di samping alun suara yang 
menarik, lebih jauh dapat meresapi dan memberi kepuasan 


Vbid. 

kepada audiens yang mengikuti diangdangan yang dipersem- 
bahkan. 

Biasanya sesebuah cerita yang dibawakan oleh pendiang- 
dangan, tidak akan selesai dalam satu malam, melainkan jalan 
cerita itu dipotong atau dipendekkan oleh pendiangdangan itu 
sendiri iaitu dilakukan dengan cara pendiangdangan meninggal- 
kan kata-kata yang tidak perlu atau yang disebut 'delakun'. 10 
Cara ini agak sukar sedikit kecuali pendiangdangan benar-benar 
ahli, sebab bila jalan cerita sesebuah diangdangan dipotong, 
maka ia kurang menyeronokkan bila didengar. Hal ini sama 
seperti babak-babak dalam sesebuah filem yang akibat pe- 
motongan atau guntingan menyebabkan jalan ceritanya rosak. 
Cara paling baik yang selalu dibuat oleh seorang pendiang- 
dangan ialah menceritakan satu persatu supaya dapat memberi 
kefahaman yang lebih jelas kepada audiens. 

Pendiangdangan 

Berbeza dengan Selampit di Kelantan atau Awang Batil di 
Perlis, biasanya sebelum memulakan satu upacara atau persem- 
bahan, Selampitterlebih daftulu memuja rebabnya. Begitu juga 
dengan Awang Batil di Perlis, sebelum memulakan persem- 
bahan, ia terlebih dahulu mengadakan upacara membubuh air 
ke dalam batil, menyapu kepala dan muka batil, menyuap 
pinang tiga piak, kemenyan diasap dan batil diriba lalu ber- 
mulalah persembafiannya. 11 Tetapi pendiangdangan tidak me- 
lakukan sebarang upacara mengasap dombak dengan ke- 
menyan sebagaimana yang dilakukan oleh Selampit atau 
Awang Batil. Pendiangdangan akan memulakan diangdangan 
setelah diminta oleh ketua keluarga atau orang ramai. Biasa- 
nya pendiangdangan akan memulakan diangdangannya se- 
lepas jam 9.00 malam, berterusan hingga ke subuh, jika cerita 
diangdangan itu belum habis, ia boleh disambung lagi kepada 
keesokan malamnya. 

Pendiangdangan lebih suka duduk di tempat gelap dan 
tidak suka memandang cahaya lampu ketika berdiangdangan, 
dengan berbuat demikian ia lebih berkonsentrasi dalam me- 


10 Bunga-bur>ga bahasa. 

"Rejab F.I., 12 Disember 1982. “Masyarakat Zaman Dahulu Mendapat 
Hiburan dari Cerita Lisan Rakyat," Nada Minggu. 

nuturkan cerita diangdangannya supaya lebih lancar dan ter- 
atur. Seorang pendiangdangan yang ahli boleh bercerita se- 
lama satu jam terus-menerus tanpa berhenti. Apabila berhenti 
rehat kira-kira sepuluh hingga lima belas minit, ia tidak akan 
memakan sebarang makanan, kecuali minum air sejuk sahaja 
bagi menjaga suaranya supaya tidak berubah sebagaimana di 
awal persembahan. Adalah menjadi tabu kepada pendiang- 
dangan semasa berbenti rehat, meminum atau memakan 
benda yang manis kerana benda sedemikian biasa mempenga- 
ruhi suara dan kelancarannya bercerita. 

Sebagaimana yang dinyatakan pada awal kertas kerja ini, 
°leh kerana diangdangan merupakan satu bidang yang unik 
dan hanya mampu dikuasai atau dimiliki oleh orang-orang ter- 
tentu atau lebih tepat dikatakan sebagai 'pakar', maka dari data- 
data penyelidikan yang dibuat setakat ini, hanya terdapat be- 
berapa orang sahaja lagi yang masih tinggal mewarisi tradisi 
sastera lisan itu, sedangkan yang aktifnya, cuma tinggal dua 
orang. Pendiangdangan yang masih aktif pada masa ini ialah 
Abd. Rahman Sudin dan Abd. Kadir Kassim. Kedua-dua pen- 
diangdangan itu mempunyai gaya dan cara tersendiri, baik dari 
segi persembahan, suara dan cara pukulan gendang. Mutu 
yang baik dalam suatu persembahan diangdangan adalah kom- 
binasi daripada tiga asas pokok: suara, pukul gendang dan ke- 
lancaran bercerita. 

Pendiangdangan Abd. Rahman Sudin 

Abd. Rahman Sudin berasal dari Kampung Setia Pahlawan 
Lama, Brunei Darussalam. Berusia lebih kurang 45 tahun, ber- 
tugas sebagai buruh di Jabatan Kerja Raja, Brunei Darussalam, 
Abd. Rahman Sudin mula dikenali dan menanjak namanya se- 
bagai pendiangdangan apabila ia berjaya memikat telinga pen- 
dengar dan menjayakan siri diangdangan yang berjudul Bujang 
Sigandam menerusi Radio Brunei pada tahun 1966 hingga 
tahun 1967. Oleh kerana pada masa itu diangdangan merupa- 
kan perkara baru dalam dunia hiburan di radio, maka perhatian 
penuh pendengar radio begitu ghairah mengikuti rancangan itu 
bila setiap kali ia ke udara. Diangdangan Bujang Sigandam 
diolah semula semacam drama purba dan dilakonkan oleh 
kakitangan bahagian Melayu Radio Brunei dan skripnya ditulis 
oleh Abd. Wahab Muhammad. Siri diangdangan Bujang Si- 

gandam di Radio Brunei itu berjalan lebih kurang satu tahun 
lamanya iaitu bermula daripada 13 Julai 1966 hingga 30 Ogos 
1967. 

Abd. Rahman Sudin boleh menuturkan sebanyak empat 
belas buah cerita diangdangan. Cerita-cerita itu adalah seperti 
berikut: 

a. Bujang Sigandam 

b. Sikandung Larai 

c. Siampar Larai 

d. Puteri Mengindera Sakti 

e. Sultan Muda 

f. Sultan Indera Sakti 

g. Sultan Muda Tajuddin 

h. Puteri Nilawati 

i. Sidagang Dewa 

j. Anum Parbujaya 

k. Si Bujang Kambang 

l. Si Bujang Patapaan 

Diangdangan Bujang Sigandam yang dibawakan oleh Abd. 
Rahman Sudin juga telah didokumentasikan oleh babagian 
penyelidikan DBP pada 6 Februari 1981. 

Pendiangdangan Abd. Kadir Kassim 

Abd. Kadir Kassim berasal dari Kampung Setia, Brunei 
Darussalam. Berusia lebih kurang 45 tahun dan bekerja sebagai 
buruh di Jabatan Bandaran, Bandar Seri Begawan, Abd. Kadir 
masih aktif dan sering membawakan diangdangannya, di majlis 
perkahwinan atau berpindah ke rumah baru dan lain-lain. Se- 
lain rakaman di Radio Brunei, beberapa buah diangdangan 
Abd. Kadir Kassim juga telah didokumentasikan oleh bahagian 
penyelidikan DBP. 

Di antara diangdangan yang dituturkan oleh Abd. Kadir 
Kassim ialah: 

a. Tuan Pemagat 

b. Sultan Muda Pukul Gelombang 

c. Sultan Muda Bunga Teluput 

d. Syeikh Abd. Rahman 

e. Simercu Gunung. 

Selain itu terdapat juga pendiangdangan yang bernama 
Metasan bin Jair dari Kampung Menengah, Bangar, Tem- 
burong. Diangdangan yang dituturkannya ialah: 

a. Si Bujang Maliwala 

b. Si Linung 

c. Si Ungis Bamban 

d. Wang Radin Jaya 

Balabai 

Awal kertas kerja ini telah disebut bahawa selain diang- 
dangan ada lagi satu corak sastera rakyat Brunei yang hampir 
sama fungsi dan peranannya dengan diangdangan, iaitu 
balabai atau labai, hanya terdapat dalam puak Kedayan. la di- 
tuturkan tanpa iringan sebarang alat muzik. 

Bilangan kaum wanita yang boleh membawakan balabai 
amat berkurangan dan hampir pupus. Sebelum ini cuma dua 
orang sahaja yang sempat ditemui dan dirakamkan balabai. 
Mereka ialah Jamilah bintiJYIusa dari Kampung Pancur Murai, 
Brunei Darussalam dan Mahal binti Kamis berasal dari Kampung 
Sungai Besar, Kuala Brunei. 

Bahagian penyelidikan DBP sempat merakam dan men- 
dokumentasikan balabai yang dituturkan o!eh Jamilah yang 
berjudul Kamaruddin 1 dan Kamaruddin II. Demikian juga de- 
ngan Mahal binti Kamis dengan balabainya, Berajung. Tiga 
buah lagi cerita Mahal binti Kamis tidak sempat didokumentasi- 
kan, iaitu Anak Temenggung, Dandang Si Malai Berajung dan 
Sultan Muda Betaman di Bukit Siguntang. Kedua-dua penutur 
balabai tersebut telah pun meninggal dunia. 

Pendokumentasian 

Sebagai khazanah sastera yang amat berharga, adalah 
menjadi satu kerugian yang besar andainya langkah segera 
tidak diambil untuk membendung kepupusan diangdangan itu. 
Sejajar dengan itu, bahagian penyelidikan DBP telah berusaha 

mengumpul sebanyak mungkin diangdangan dari pendiang- 
dangan di Brunei dalam usaha menyelamat kepupusan tradisi 
sastera lisan yang amat berharga itu dari hilang begitu sahaja. 

Menurut koleksi yang terdapat di bahagian penyelidikan 
DBP, bahagian tersebut telah sempat merakam dan men- 
dokumentasikan beberapa buah diangdangan dan balabai dari 
tiga orang pendiangdangan dan dua orang penutur balabai. 
Pendiangdangan itu ialah Abd. Rahman Sudin, Abd. Kadir Kassim 
dan Metasan bin Jair, sementara balabai pula dari Jamilah binti 
Musa dan Mahal binti Kamis. 

Di antara diangdangan dan balabai yang telah didokumen- 
tasikan itu adalah seperti berikut: 


Diangdangan 

a. Si Bujang Maliwala 
Pendiangdangan 
Tarikh dirakam 
Banyak pita 

b. Tuan Pemagat 
Pendiangdangan : 
Tarikh dirakam 
Banyak pita 

c. Bujang Sigandam 
Pendiangdagan 
Tarikh dirakam 
Banyak pita 

d. Sultan Muda Pukul 
Pendiangdangan : 
Tarikh dirakam 
Banyak pita 


Metasan bin Jair 
8 Januari 1969 
1 buah 

Abd. Kadir Kassim 
1 hingga 15 April 1978 
10 buah 

Abd. Rahman Sudin 
6 Februari 1981 
4buah 

Gelombang 

Abd. Kadir Kassim 
10-18 Februari 1983 
8 buah 

e. Sultan Muda Bunga Taluput 

Pendiangdangan : Abd. Kadir Kassim 

Tarikh dirakam 24 0ktober 1983 

Banyak pita 11 buah 

f. Syeikh Abd. Rahman 

Pendiangdangan : Abd. Kadir Kassim 

Tarikh dirakam 9 November 1983 

Banyak pita 6 buah 

Balabai 

a. 1 Kamaruddin 1 (Balabai) 

Penutur : Jamilah binti Musa 

Tarikh dirakam Tidakdicatat 

Banyak pita 1 buah 

b. 2 Kamaruddin 11 (Balabai) 

Penutur Jamilah binti Musa 

Tarikh dirakam : Tidakdicatat 

Banyak pita 1 buah 

c. 3 Berajung 

Penutur Mahal binti Kamis 

Tarikh dirakam 5 November 1979 

Banyak pita 1 buah 

Dengan adanya tindakan positif yang dilakasanakan oleh 
bahagian penyelidikan DBP itu, sekurang-kurangnya ia telah 
dapat menyelamatkan sesuatu yang berharga itu daripada sirna 
begitu sahaja apabila di kalangan mereka yang mewarisi sas- 
tera rakyat itu pupus dan hilang ditelan zaman. 


346 







Sinopsis Diangdangan Bujang Sigandam 

Sebermula diceritakan keadaan suasana aman damai di 
negeri Bandar Malatang yang diperintah oleh Buang Sigandam. 
Pada masa Bujang Sigandam sedang bermesyuarat dengan 
orang besar kerajaannya di balai penghadapan, datang Babu 
Jawatan Dalam orang suruh-suruhan isterinya; untuk menyam- 
paikan pesanan isterinya menyuruh ia pulang. Bujang Sigandam 
meminta diri lalu pulang ke mahligai. 

Puteri Rantai Amas memberitahu Bujang Sigandam bahawa 
ia sedang mengandung tiga bulan. la mengidam dan teringin 
hendak makan ikan belanak memangku anak, ikan udang be- 
kecibung, ikan duai bermata intan, dan asam kelumbi di dalam 
hutan; berkulitkan amas karjang batu sembilan, berbiji akan 
intan, bertangkai akan gading dilarik, berdaun akan suasa dan 
berduri akan emas suasa. Bujang Sigandam rasa serba salah 
dan keberatan hendak menunaikan permintaan isterinya yang 
agak luar biasa itu. Namun begitu, oleh kerana ia sudah ber- 
putus janji dengan isterinya akan sanggup mencarikannya, 
akhirnya Bujang Sigandam terpaksa pergi mencari ke dalam 
hutan. Sebelum pergi, Bujang Sigandam meminta isterinya 
membuatkan ia rokok segulung, ketupat tujuh setangkai, sirih 
sekapur tujuh setangkai. la juga minta rendamkan langir, pipis- 
kan bedak dan susut digunakan mandi bersiram. 

Setelah Bujang Sigandam mandi bersiram, ia pun me- 
makai pakaian kesaktiannya cukup lengkap dengan alat sen- 
jatanya. Kemudian ia berdiri dekat Tabuk Rancangan lalu 
dipujanya cincinnya yang bernama Ranta Biranta lantas men- 
jadi seekor kuda yang bernama Sibiring Kuning; lengkap de- 
ngan alat perhiasannya untuk menjadi kenaikannya. Sebelum 
berjalan Bujang Sigandam bergurau senda dahulu dengan 
isterinya, tiba-tiba datang ajung anak Raja Hitam ke negeri 
pandai menjaga diri selama peninggalannya. Pada saat dan 
ketika yang baik, Bujang Sigandam pun berangkat. 

Sepeninggalan Bujang Sigandam mencari barang idaman 
isterinya, tiba-tiba datang ajung anak Raja Hitam ke negeri 
Bandar Malatang. Raja Hitam bercadang hendak merampas 
Puteri Rantai Amas, isteri Bujang Sigandam tetapi dilarang oleh 
Juru Batu. Menurut Juru Batu, Bandar Malatang bukan sem- 
barangan negeri, cukup dengan kawalan dan jagaan, amat ber- 


347 





bahaya jika dimasuki. Tetapi Raja Hitam tetap berkeras hendak 
memasuki negeri tersebut. 

Bujang Sigandam yang sedang mencari barang idaman 
isterinya, di sepanjang perjalanannya yang meredah hutan, 
bukit dan gunung, lalu bertemu dengan sebuah padang yang 
amat luas. Dilihatnya di tengali padang itu ada seorang tua ber- 
jubah hijau. Orang tua berjubah hijau itu menceritakan pada 
Bujang Sigandam bahawa negeri Bandar Malatang (negeri 
Bujang Sigandam) sedang diserang oleh anak Raja Hitam de- 
ngan rakyatnya. Orang tua berjubah hijau itu sendiri tidak tahu 
orang yang diajaknya berbicara itu adalah Bujang Sigandam 
sendiri, raja negeri Bandar Malatang. Orang tua berjubah hijau 
meminta orang itu (Bujang Sigandam) supaya membantu 
Bujang Sigandam melawan anak Raja Hitam kerana ia berasa 
kasihan akan negeri Bandar Malatang yang diserang Raja Hitam 
itu, apatah lagi bila diketahuinya Bujang Sigandam tidak ada di 
dalam negeri tersebut. Apabila orang itu (Bujang Sigandam) 
bersejutu membantu, orang tua berjubah hijau pun memberi 
peruntungannya (maraubuntingnya) kepada orang itu (Bujang 
Sigandam). Setelah orang itu (Bujang Sigandam) menerima 
peruntungan dari orang tua berjubah hijau itu, ia pun meminta 
'orang tua berjubab hijau menghantarkannya ke tanjung Bandar 
Malatang. 

Setelah berada di tanjung Bandar Malatang, Bujang Si- 
gandam pun berjalan-jalan di hujung pasir sambil memerbati- 
kan ajung anak Raja Hitam yang sedang berlabuh di kuala 
Bandar Malatang. Apabila ia ternampak ajung anak Raja Hitam 
itu hendak bergerak masuk ke dalam negeri Bandar Malatang, 
ia pun memuja maraubunting pemberian orang tua berjubah 
hijau itu lantas keluarlah hamba rakyat dengan alat senjatanya 
dari Maraubunting itu. 

DIANGDANGAN BUJANG SIGANDAM 

Sidiang-diangdangan 

berapa dui akan lamanya 

telah sudah perkataan 

tersebut di negeri Bandar Malatang 

ramai-rimbun iski dan ria, 

segutika Bujang Sigandam 

memegang Bandar Malatang 

ramai bukan sedikit lagi, 

ria bukan sedikit lagi 

sebatah Bujang Sigandam 

memegang negeri Malatang, 

habis subur bunga-bungaan di kekembang, 

daun-daun betaruk muda, 

habis jihad kota paritnya, 

pagar simbuknya. 

Segutika Bujang Sigandam 
di Balai Penghadapan 

diadap Pangeran Temenggung, Pangeran Bendahara 

Pangeran Digabung; Wazir keempat 

di Balai Penghadapan 

telah sudah berunding berbicara 

di Balai Penghadapan 

merunding akan ufti membilang tahun 

ufti datang dari negeri Amas Kedewa. 

Ditinggal akan Bujang Sigandam 
tersebut di atas mahligai tinggi, 

Tuan Puteri Rantai Amas; 
elok bukan sedikit lagi; 
gawai bukan sedikit lagi; 
tubuh putih umbut disintak; 
kirai lentik menungkat gading; 
mua bujur meekur sirih; 
rambut labat mengating batis. 

Tiada ada bandingan 
di bawah awan yang putih. 

Telah tuan puteri 
mengandung keberatan, 
mengandung tiga bulan, 
di dalam mahligai tinggi. 

Berkata tuan puteri di atas Panggau Gading 
"Dui Babu Jawatan Dalam 
ke mari kita setagel 
ke mari kita sakajap" 

Telah sudah 

berjalan Jawatan Dalam 

berjalan behatur langkah, 

berbuang limbai 

duduk tertib silama behatur 

mengangkat tangan jari sepuluh. 

Berkata Jawatan Dalam: 

"Dui ampun beribu ampun 
apa dipanggil akan duli tuanku.," 

Tekidum santul dagang puteri tertawa. 

Berkata tuan puteri 

"Dui Babu Jawatan Dalam, 

dui babu tidak besar hajatku, 

jikalau tiada besar maksudku, 

tiadaku memanggil Babu Jawatan Dalam. 

Dui babu Jawatan Dalam, 

kita kupanggil, 

kan kusuruh memanggil, 

Simuda di Balai Penghadapan." 

Langsung berdiri Jawatan Dalam, 

turun dari mahligai tinggi, 

langsung turun berjalan dari Tangga Peranggi. 

berjalan dengan sigatnya, 

berjalan dengan pantasnya, 

berjalan behatur langkah, 

berbuang limbai Babu Jawatan Dalam. 

Limbai kanan sambangan lalu, 

limbai kiri alan menari, 

salah limbai diulangi, 

salah langkah diunduri, 

seraya datang ke tangga Balai Penghadapan, 

langsung naik Jawatan Dalam, 

ditegur oleh disambang oleh Pangeran Digadung: 

"Dui Babu Jawatan Dalam 

apa hajat apa maksud, 

Babu Jawatan Dalam ke Balai Pengharapan, 
apakah kehanuan 
di atas mahligai tinggi. 

Menyembah Jawatan Dalam: 

"Dui ampun beribu ampun, 
sembah patik harap diampun, 
sembah patik sembah celaka, 
sembah patik beduaraka, 
digantung patik tinggi; 
dibuang patik hanyut, 
dicincang patik mati. 

Mun tidak besar hajat duli tuan patik, 
tiada patik matang menghadap." 

Berkata Bujang Sigandam: 

"Dui Babu Jawatan Dalam, 

padahkan kediaku, 

apa sebab apa kerananya." 

Menyembah Jawatan Dalam: 

"Dui ampun beribu ampun, 
patik dititah akan 
oleh cermin mata, 
memanggil dulu tuanku." 

Langsung berdiri Bujang Sigandam 

menuju Pangeran Temenggung, Pangeran Bendahara: 

"Tinggaltah abiskita dahulu 

di Balai Penghadapan; 

kerana aku dipanggil oleh ramain mata, 

antah apa dipanggilkannya." 

Langsung turun dari Balai Penghadapan, 
berjalan dengan sigatnya, 
batis tidak lastak ke bumi, 
berjalan behatur langkah, 
berbuang limbai Bujang Sigandam. 

Limbai kanan sambangan lalu, 

limbai kiri alang menari, 

salah limbai diulangi, 

salah langkah diunduri, 

seraya datang di Tangga Peranggi, 

naik Bujang Sigandam. 

Segutika Tuan Puteri Rantai Amas 
di atas Panggau Gading, 
baulit dengan bantal ulitan. 

Langsung datang Bujang Sigandam, 

duduk di atas Panggau Gading, 

disiring Tuan Puteri Rantai Amas, 

membujuk, membelai menimang Bujang Sigandam. 

Berkata Bujang Sigandam: 

"Dayang malai buah hatiku, 

dayang sunting mutiaraku, 

amas marah arianingsun, 

bangun malai buah hatiku, 

bangun sunting utama jiwa, 

baibun bagalap dengan paduka kanda." 

Berkata tuan puteri: 

"Dui simuda orang muda, 
bukan kutidur, 

ku nganya membawai rasang rasaku." 
Tekidum Bujang Sigandam, 
bercium dipeluk di dalam ribaan. 

Telah sudah, 

berkata Bujang Sigandam: 

"Dayang malai buah hatiku, 
dayang sunting mutiaraku, 
apa dipanggil akan oleh caramin mata." 

Berkata tuan puteri: 

"Simuda orang muda, 

mun tidak besar hajatku, 

mun tidak besar maksudku, 

tiadaku memanggil simuda, 

kerana aku lain rasaku, 

lain juga dari sehari ke sehari, 

ku merasa taisanliur siorang muda." 

Berkata Bujang Sigandam: 

"Dayang malai buah hatiku, 
dayang sunting mutiaraku, 
amas merah arianingsun, 
apakah taisanliur caramin mata, 
padahkan kediaku, 
aku meunjar akan, 
barang di mana, 
buah hati caramin mata." 

Telah sudah, 
berkata tuan puteri: 

"Dui simuda orang mura 
telah simuda orang mura 
telah simuda sudah sanggup 
ketaisan liurku, 
kubapadah, 
kuminta unjarkan 
kuminta carikan, 
siorang muda. 

"Luan sangat rasa taisliurku, 
akan makan asam-asaman." 

Berkata Bujang Sigandam: 

"Dayang malai buah hatiku, 
jangan khuatir, 
jangan gampang, 
kupanggil Bujang Miasan, 
suruh mencari di dalam hutan." 

Silama kan lamanya, 
pantas menjawab tuan puteri: 

"Dui simuda orang muda, 
mun sekadar kelumbi hutan, 
haram mutalak balang tabilu, 
ku sangkal kelumbi hutan." 

Berkata Bujang Sigandam: 

"Dayang malai dayang bungaku, 

dayang sunting mutiaraku, 

kelumbi apakan dipaksa oleh caramin mata." 

Berkata tuan puteri: 

"Simuda orang muda, 

telah simuda sanggup permintaanku, 

empat perkara simuda orang." 

Berkata Bujang Sigandam: 

"Dayang malai buah hatiku, 
dayang sunting mutiaraku, 
laila caramin mata, 
pertama apa dipinta buah hatiku." 

Berkata ni tuan puteri: 

"Simuda orang muda, 

yang pertamaku pinta ke simuda, 

Belanak memangku anak; 

Ikan Udang bekecibung; 

Ikan Duai bermata intan; 
simuda orang. 

Yang keernpat, 

Asam kelumbi di dalam hutan; 

berkulit akan amas karjang batu sembilan; 

berbiji akan intan; 

berdaun akan suasa; 

berduri akan amas suasa." 

Tunduk diam tidak berbunyi Bujang Sigandam. 
Berkata tuan puteri: 

"Dui simuda orang muda, 

mengapa simuda pangsan tidak berbunyi." 

sekalinya melanggah: 

"Dayang malai buah hatiku, 

dayang sunting utama jiwa, 

sungguh permintaanku kepada dayangku; 

cuba golongkan sigup; 

segolong halus menyalingkawang, 

buatkan ketupat tujuh setangkai, 

pasang kapur tujuh setangkai, 

bungkus dengan sapu tangan Kasbiri Kuning. 

Rendamkan kulangir sedikit, 

tutuk akan kubadak susut sedikit, 

kutaisliurkan mandi babadak, 

mandi balangir, 

mandi basusut, 

laila caramin mata." 

Telah sudah perkataan, 

Tuan puteri pun sudah memanggil isi melagai, 
dayang-dayangnya; 

Dayang Sariwati, Puspawati, Panawati, 

Dang Ralam Besar, Dang Ralam Damit, 

Sinoralam, Siti Alam, Dang Serbanun Besar, 
disuruh menganyam ketupat 
silama tujuh setangkai. 

Disuruh merendam langir sedikit, 
menutuk badak sedikit 
memipis susut sedikit, 
hadir sedia dengan sekejap mata. 

Mun lagi Bujang Sigandam, 
hairan tercengang 

menentang perusahaan Tuan Puteri Rantai Amas, 
Sudah siap perusahaannya, 
permintaan Bujang Sigandam, 

Bujang Sigandam pun sudah, 
mengambil Umpuk Peramasan, 
mengambil basahannya, 
mandi babadak mandi balangir. 

Tuan puteri pun sudah membadaki, 
"Mudah-mudahan simuda beruntung, 

bertuah dengan diaku," 
langsung mandi Bujang Sigandam. 

Sudah kamas mandi babadak 
mandi balangir; 

dipakai seluar Kudandang Acheh, 
seluar bersulaman di ujung batis, 
seluar mengantam dilamak batis, 
bersama singgam rupa di punggung. 
Seluar bersulaman berpucuk rabung 
sembilan ringkat, 
berair mulih ulan di tanjung, 
berbuah butun tengah-tengahnya. 

Dipakai baju Sampang Biludu, 
baju alat peperangan; 
baju ditikam tiada masuk; 
baju ditunu tiada hangus; 
baju ditetak tiada luka; 
baju ditabak tiada bubus. 

Dililit Arat panjang tujuh. 
dua lapan dengan rambunya, 
bersila tengah-tengahnya, 
ayam bersabung jadi alatnya, 
alang bertenung bersapanggalan. 
Ditambat dastar Palang Paulangi, 
kamas pulang kumbali pulang. 

Disusup keris Kalam Sani, 

Beladau Tumbuk dari belakang 
anak panah dari kanan, 
bujak tujuh sekambaran dari kiri, 
Ditangkin pedang silandayan, 
padang bernama Si Tulus Jantung. 

Sudah kamas memakai-makai 
berias-rias, 

dilurut cincin dijari manis, 
cincin bernama Tanta Biranta; 
bermata Merak Maigal, 
dilurut di jari manis, 
dipuja cincin sebentuk, 
di Tabuk Rancangan: 

"Hei kau cincin sebentuk, 

di sini aku melihat kesaktianmu 
cincin sebentuk, 
semuga cincin sebentuk 
menjadikan kuda Sibiring Kuning. 
Cukup dengan kenaikannya, 
cukup dengan perhiasannya." 

Langsung ditalangkan cincin sebentuk, 

cincin menjadi kuda seekor, 

cukup dengan pelananya, 

cukup dengan kenaikannya, 

cukup dengan payung ubunuburnya, 

kuda bertambat; 

di tangga meligai tinggi. 

Berkata tuan puteri: 

"Simuda orang muda, 
bila simuda berangkat turun?" 

Berkata Bujang Sigandam: 

"Dayang malai buah hatiku, 
dayang sunting mutiaraku, 
bukan angkat serta-merta, 
ku menanti gutika baik, 
saat yang baik 

hati ringan diangkat akan oleh dewata." 

Telah sudah cukup saatkan berjalan, 
berkata Bujang Sigandam: 

"Dayang malai buah hatiku, 
dayang sunting mutiaraku, 
miani saja pesanku, 
ingat-ingat buah hatiku, 
jaga-jaga pandai-pandai, 
tau-tau menjaga di negeri, 
palilu banyak, 
pencuri banyak, 
periba banyak di dalam dunia. 

Jangan keluar buah hatiku, 
ku berjalan masuk ke dalam hutan." 

Berjalan Bujang Sigandam, 
dua langkah ketiga berbalik, 
berkata Bujang Sigandam: 

"Dayang malai dayang bungaku, 
dayang sunting mutiaraku. 

ada palah tinggal sedikit madah melayang, 
amas pakulun gambar wayang. 

Ada tinggal pantun sepatab, 
kepada caramin mata buah hati, 
dayang malai buah hatiku, 
dayang sunting mutiaraku. 

Ada konon madah melayang, 
berpantun berseloka: 

Rotan Galung tumbuh di bukit 
jadi bingkai jarayan 
cium gantung barang sedikit 
kan bata kakanda turun berjalan." 

Pantas menjawab tuan puteri: 

"Dui simuda orang muda, 
membuat bahaya kepunan simuda," 
berkata tuan puteri: 

"Bercium sekejap di atas Punggau Gading 
berpeluk sekejap di atas meligai tinggi." 
Berpantun tuan puteri: 

"Dui simuda orang muda, 
ada pantun seloka, 

Berjalan di tambing punang 
Belurih ketam tidak berjari 
Terlepas sudah bahaya kepunan 
Berkira-kira di hujung jari." 

Langsung turun Bujang Sigandam 
berjalan dari meligai tinggi. 

Turun Bujang Sigandam; 
selangkah dua !angkah ni ketiganya, 
seraya naik kekuda Sibiring Kuning, 
langsung dipecut kuda seekor. 

Telah berjalan kuda Sibiring Kuning, 

berjalan dengan sigatnya, 

masuk hutan keluar hutan, 

masuk rimba keluar rimba, 

naik bukit turun bukit, 

naik arung turun arung, 

naik gunung turun gunung kuda seekor. 

Ditinggal akan perkataan Bujang Sigandam. 

Tersebut pula anak Raja Hitam 

berlarai di tengah laut. 

Berkata Raja Hitam: 

"Dui hapa Juru Satu, 

dui mama Juru Mudi, 

di mana negeri bernama Bandar Malatang; 

ku kan menyukup ufetian diriku, 

empat pulub ku kan mengambil, 

puteri dagang Bandar Malatang." 

Silamakan lamanya, 
sileka akan lekanya. 

Berkata Juru Satu: 

"Dui ampun beribu ampun, 
mun tidak menjadi murka 
kepada duli tuanku, 
pulau menimpuk, 

nampak dari haluan dandang sebuah, 
ia tah negeri Bandar Malatang." 

Penutup 

Walaupun media radio dan televisyen telah banyak meng- 
ambil peranan dalam dunia hiburan hari ini, namun ciri-ciri 
tradisi lisan yang disebut "diangdangan" ini tetap diminati dan 
disukai oleh kalangan masyarakat Brunei, selagi pewaris atau 
pendiangdangannya masih ada. Peranan dan perkembangan- 
nya dalam kesusasteraan Melayu, Brunei amat penting sekali. 

GLOSARI 


gawai 

disintak 

kirai 

mua 

meekur 

labat 

megating 

batis 

luncit 

menyugin landak 
lamak batis 
menyahan padi 
parak 

bakadang dewa 

sambat 

berjuntun 

ranik 

batat 

pancar 

salimarai 

kandam kain 

takidum 

bubus 


- cantik 
ditarik 

- alis mata 

- muka 

- berbentuk rambut 
rambut panjang 

- sampai ketumit 

- kaki 

- tajam pada bahagian hujungnya 

- tajam seperti duri landak 

- buah kaki 

- bunting padi 
sejenis burung 

- sakti 
pagi 

- beriring 

- kecil-kecil 

- sejenis buah 
gigiemas 

- anaklipan 
tepi kain 

- tersenyum 

- bocor 

pinyik 

- 

dipicit dengan kuat memakai tangan 

iski 

- 

suku, gembira 

sebatah 

- 

selama 

betaruk 

- 

berputik 

panggau gading 

- 

sejenis katil raja-raja dahulu 

satagal 

- 

sebentar 

takidum santul 

- 

tersenyum manis 

sigat 

- 

segak 

sambang 

- 

sapa 

kehanuan 

- 

hajat, maksud 

padahkan 

- 

beritahukan 

kadiaku 

- 

saya 

caramin mata 

- 

nama timang-timangan 

abiskita 

- 

awak semua 

baibun 

- 

bergurau 

taisliur 


teringin hendak makan sesuatu, 
mengidam 

melanggah 

- 

bersuara 

perusahaan 

- 

pekerjaan 

talangkan 

- 

baling 

miani 

- 

begini 

palilu 

- 

penipu 

periba 

- 

penyamun 

bata 

- 

bekalan 

tambing 

- 

tebing 

berlurih 

- 

beroleh 

dandang 

- 

kapal, jung. 

MASYARAKAT PERIBUMI INDONESIA DARI 
KACA MATA PENULIS-PENULIS 
KETURUNAN CINA (1920-1941) 

Claudine Salmon 
(Indonesia) 

DATA-DATA yang ada pada kami menunjukkan bahawa cerita- 
cerita tertua yang dikarang oleh penulis keturunan Cina di 
Indonesia diterbitkan pada tahun 1903. Di antara karya-karya 
tersebut: Oey See dan Thio Tjien Boen (1885 hingga sekitar 
1960) yang terjadi dalam lingkungan Indonesia-Cina. Cerita ini 
berdasarkan kejadian sebenar dan menggambarkan kisah pe- 
tualangan seorang totok yang menjadi kaya. 1 Sementara itu Le 
Fen Koei oleh Gouw Peng Liang (1869 hingga 1928) mencerita- 
kan tentang kejahatan yang dilakukan seorang Pachter Opium, 
atau pemegang monopoli candu, yang menjadi tokoh cerita ter- 
sebut, dan sumbernya diambil dari berita dalam Bintang 
Betawi. 2 Nampaknya karya-karya pertama agak erat hubungan- 
nya dengan press. Kebanyakan temannya adalah diambil dari 
berita suratkhabar dan para penulis itu juga adalah dari kalang- 
an wartawan. 

Pada permulaan tahun 1920-an penulis-penulis peranakan 
telah menunjukkan minat yang besar terhadap masyarakat peri- 
bumi Indonesia dan menempatkan masyarakat tersebut dalam 
cerita-cerita mereka. Tentu sahaja sesudah tahun 1920, seperti 


’Lihat C. Salmon, 1980 Literature in Malay by the Chinese of Indonesia, a 
provisional annotated bibliography, Paris; Etudes lnsulindiennes-Archipel 3, 
Maison des Sciences de 1 Horme, hlm. 32 dan 337. 

2 lbid„ hlm. 32 dan 174. 

juga sebelumnya, terdapat novel-novel yang menggambarkan 
percintaan di antara orang Indonesia dan orang keturunan Cina 
dan masalah tekanan sosial telah dihadapi oleh kedua-dua 
pihak. Demikian pula tema Nyai masih bertahan. Sejajar 
dengan. ini persoalan perkahwinan antarabangsa masih ada, 
kadang-kadang dibahas dengan nada pesimis, sebagai sebuah 
kisah asmara, ataupun sebagai kemenangan melawan sikap 
dan pandangan masyarakat. 3 Novel-novel yang selurubnya, 
atau hampir seluruhnya, mengambil tempat di kalangan peri- 
bumi benar-benar merupakan sesuatu yang baru. 4 Lama-ke- 
lamaan cerita tentang kejahatan atau cerita yang berdasarkan 
peristiwa sebenar makin berkurangan. Para pengarang pula 
ingin membentangkan hal-hal yang beraneka ragam. Mereka 
telah menentang sikap masyarakat mereka sendiri yang di- 
gambarkan dengan ketampilan yang baik, ke dalam masya- 
rakat lain seperti Jawa, Sunda, Sumatera, Bali dan Irian Barat, 
atau masyarakat Cina sendiri. Satu hal yang mengagumkan 
ialah pengarang-pengarang yang sama kadang-kadang mem- 
bicarakan kesemua masyarakat tersebut. 

Antara tahun 1920 dan 1923 telah dikemukakan satu cerita 
yang mengambil latar masyarakat Sumatera dan empat yang 
lainnya mengisahkan cerita di dalam masyarakat bukan Cina di 
Jawa. Yang pertama, karangan Tjio Peng Hong masih cen- 
derung pada cerita kejahatan. Berdasarkan berita yang dimuat 
dalam Medan Ra'jat, cerita ini mengisahkan perbuatan buruk 
seorang penipu yang telah menggunakan kedudukannya se- 
bagai wakil Ketua Serikat Islam Cawangan Tanjung Karang 
untuk kepentingan diri sendiri. 5 Empat yang lain ditulis oleh 
seorang pengarang: Tan Kim Sen, alias Probitas dan Numa 

3/b/d., hlm. 53 di mana disebut judul-judul yang paling terkenal. 

4 Kelihatannya kesusasteraan yang mengambil tempat dalam masya- 
rakat Indonesia sudah dikemukakan sebelum perang dunia kedua: oleh T.K.G. 
dalam satu catatan pendek ("Bangsa Tionghoa dan Literatuur Melajoe", Sin Bo 
mingguan, 14 Sept. 1940, hlm. 21-22) dan sesudah perang oleh Nio Joe Lan. 
Dalam bukunya (Sastera lndonesia-Tionghoa, Djakarta: Gunung Agung, 1962 
hlm. 119-128, serta juga John B. Kwee, Chinese Malay Literature of the Peranakan 
Chinese in indonesia 1880-1942, Ph.D. University of Auckland, 1977. hlm. 186-191. 

sjjio Peng Hong, Pang.. Ping.. Poengl Rasia Limpoeng, Tandjongkarang, 
Lampongsche Snelpersdrukkerij, 1920. Cetakan pertama, 69 hlm. Dalam cerita 
ini semua nama orang, nama tempat dan lain-lain diubah sedikit; misalnya 
Lampung menjadi Limpoeng, Medan Raj'at menjadi Nadem Tajra dan Serikat 

(1895 hingga 1959). Tiga yang pertama merupakan sebuah tri- 
logi yang menggambarkan kehidupan Nyai Marsina yang pada 
mulanya dipelihara oleh seorang Arab. Semua cerita ini tidak 
akan dibahas di sini. 6 Yang terakhir, dinamakan Pertjintahan 
dalam Halimoen, dianggap sebagai novel pertama yang me- 
ngisahkan tentang kehidupan remaja di salah satu desa di 
daerah Sunda. Rasa ingin tahu terhadap masyarakat peribumi 
ini tidak mempunyai sebarang tujuan bila dibandingkan dengan 
mode yang berkembang sekitar tahun 1930 dan seterusnya. Di 
samping cerpen yang jumlahnya tidak dapat dihitung, kami 
telah meneliti kira-kira 37 judul novel yang diterbitkan antara di 
antara tahun 1923 dan pada tahun 1941 yang dihasilkan oleh 16 
pengarang. 7 

Kenapa pengarang peranakan telah menulis begitu 
banyak cerita yang mengambil tempat dalam masyarakat 
peribumi Indonesia? Sepintas lalu mungkin para pengarang 
ingin memenuhi permintaan para pembaca yang kebanyakan- 
nya mungkin orang peribumi: tetapi ternyata hipatesis ini 
hanya memberikan sebahagian penjelasan sahaja. Ada ke- 
mungkinan besar bahawa faktor-faktor yang menentukan harus 
dicari dalam ambivalensi masyarakat peranakan yang berbeza 
dan masyarakat peribumi. Hal ini mungkin benar bagi para 
pengarang yang memilih menulis dalam bahasa Melayu dari- 
pada bahasa para penjajah. 8 Walaupun tidak mudah menyelami 


Islam menjadi S (ikat) I (tam). Meskipun dalam kata pengantar si pengarang 
mengatakan: "Kaloe saja soedah bikin ini, ia melaenkan ada terkeloear dari 
perasaan jang sedang melajang-lajang dengan tida mempoenjai djoentroeng- 
an ke mana dijoega, atawa lebih betoel dibilang, apa jang tertoetoer dalam ini 
tjerita ia tjoema tinggal sadja djadi sesoeatoe lelakon atawa hasil dari pikiran 
jang sedang nganggoer", nampaknya cerita ini ditu'lis untuk mengkritik ke- 
lakuan si wakil ketua yang pada waktu itu juga jadi wartawan. Cara menegur 
orang ini sudah digunakan beberapa tahun sebelumnya oleh Oeij Kim Tjoan 
dalam karya: Impian dari Kota Nadem - menurut tjatetannja Tan Djit Seng 
(8atavia, 1913, 77 hlm.), terhadap kepala masyarakat Cina di Medan semasa 
Sulit untuk menilai cerita macam ini tanpa mengetahui latar belakang dengar 
ctikup. 

6 Untuk satu ringkasan, lihat Nio Joe Lan (1962), hlm. 120-121. 

7 Lihat daftar. 

Walaupun pada waktu itu orang-orang peranakan menulis dalam bahasa 
Belanda untuk suratkbabar, sepintas lalu mereka nampaknya lebih menyukai 
bahasa Melayu untuk karya-karya sastera. 

latar belakang dan pendidikan para pengarang tersebut, ter- 
utama yang menggunakan nama samaran seperti Anak Pone- 
rogo, N.N., Sonja dan Wiranta, hampir semuanya mempunyai 
pengetahuan tentang masyarakat Sunda dan Jawa yang di- 
ungkapkan dalam karya-karya mereka. Hal ini membuktikan 
bahawa mereka mengenal dan membuat hubungan tertentu 
dengan penduduk peribumi serta tertarik dengan budaya se- 
tempat. Antara para pengarang ini terdapat dua orang yang 
paling ekstrem, iaitu Njoo Cheong Seng (1902 hingga 1962) dan 
Liem Khing Hoo (1905 hingga 1945). Walaupun kedua-duanya 
dilahirkan di Jawa Timur, iaitu di Malang dan di Welingi, 
mereka mempunyai pandangan terhadap Indonesia yang agak 
berlainan. Njoo Cheong Seng yang mengadakan perjalanan 
dengan rombongan sandiwara ke seluruh Indonesia, dan juga 
keluar negeri, sempat menulis cerpen dan novel, tentang 
semua daerah-daerah yang telah dikunjunginya. Manakala 
lingkungan Liem Khing Hoo jauh lebih terbatas, beliau telah 
melancong ke Pulau Bali dan selalu menetap di Jawa Timur. 
Kerana menderita penyakit paru-paru dia terpaksa beristirahat 
di daerah pergunungan Tengger. Di situ dia berkesempatan 
mengenal masyarakat pedusunan yang terpencil dan mulai 
menaruh minat terhadap suku-suku terasing. 9 

Walaupun para pengarang terpaksa menulis karya-karya 
yang sesuai dengan kehendak badan penapis, pandangan 
mereka terhadap masyarakat peribumi Indonesia, meskipun 
terpengaruh tetapi masih cukup jelas. Dari pengamatan kami 
yang tidak dapat dikata tuntas, kelihatan adanya dua aliran. 
Yang pertama cenderung menggambarkan kontradiksi sosial 
dalam masyarakat jajahan dan masyarakat Jawa, yang kedua 
lebih tertarik pada masyarakat suku-suku terasing yang sempat 
mempertahankan cara hidup asli sampai masa kini. 

Para pengarang ini juga mengenal budaya Jawa dengan 
baik dan kadang-kadang menyadur cerita-cerita kuno ke bahasa 
Melayu, sehingga sukar bagi kami untuk membezakan di antara 
kedua-duanya. Liem Khing Hoo yang menguasai bahasa Jawa 


9 Untuk keterangan lebih lanjut tentang riwayat hidup mereka, lihat C. 
Salmon (1981). 

dengan baik itu babkan telah membaca naskhah aslinya. 10 
Mengenai pengarang-pengarang lain, seperti: Injo Bian Hien, 
Lie Tjoei Khia, Ong Ping Lok, Tan Boen Soan, Tan Hong Boen 
(alias Im Yang Tjoe), Tan Keng Sam dan Thio Eng Hoat yang 
menulis beberapa puluh novel sejarah, pengetahuan mereka 
dalam hal ini tidak kami ketahui dengan jelas. 

Masyarakat peribumi Indonesia boleh ditinjau dari be- 
berapa segi. Di sini perhatian ditumpukan kepada penulis ke- 
turunan Cina - (yang umumnya adalah penduduk kota) - yang 
melihat kehidupan di pedusunan sebagai kawasan yang tidak 
tertutup. Dunia priyayi juga sangat menarik perhatian penga- 
rang-pengarang peranakan, khususnya Liem Khing Hoo dan 
Njoo Cheong Seng. Golongan bangsawan, saudagar dan kaum 
buruh juga tidak dilupakan. Perlu diingat, bahawa sejak tahun 
1930-an kesulitan politik, krisis ekonomi pada tahun 1929 dan 
depresi sesudabnya, membawa pengarub yang cukup berat 
terhadap sebahagian penduduk Hindia-Belanda. Masalah pe- 
nganggur dan kemiskinan sering terlihat dalam cerita-cerita ini. 

Kehidupan Desa di Jawa 

Kami telah meneliti lima buah novel yang berlatarkan 
beberapa pedusunan di Pulau Jawa. Pertama. Pertjintahan 
dalam Halimoen (1923), dikarang oleh Numa. Novel ini ber- 
bekerja kantor Wedana Dago. Amoenah pandai berpantun 
antara Nji Amoenah yakni anak pungut tuan tanah yang ber- 
nama Pak Mardjo dan Kang Marta pula ialah anak piatu, yang 
berkeluarga dengan Regen di Banyumas. Mereka berdua 
sekampung dan bekas siswa sekolah Melayu. Kemudian Marta 
bekerja di kantor Wedana Dago. Amoenah pandai berpantun 
dalam bahasa Sunda dan setiap pagi waktu halimun masih 
meliputi pemandangan, dia akan mencuci pakaian di tepi su- 


,0 Keterangan ini disampaikan oleh Pouw Kioe An, dalam suatu karangan 
y8ng diterbitkan dalam jalah Bok Tok (no. 16, 10461, untuk memperingati Liem 
Khing Hoo yang jadi korban dari Kenpei Jepang. Di situ juga sebutkan tanggal 
lahir dan meninggalnya (1906-1946) yang rupanya lebih tepat dari yang di- 
ketemui dalam sumber lain dan yang juga dikemukakan dalam bibliografi kami 
pada tahun 1981. 

ngai sambil bernyanyi. 11 Di situ dia bertemu dengan Marta yang 
mencintainya. Tanpa mereka ketahui, ibu tiri Amoenah yang 
tidak menyukainya sudah menerima lamaran seorang peng- 
hulu tua yang jahat. Penghulu dengan pertolongan saudaranya, 
Wedana Dago bermuafakat menangkap Marta yang dituduh 
melakukan pencurian. Bagaimanapun Marta dapat melepaskan 
diri. Amoenah pula meninggalkan keluarganya dan mendapat- 
kan Marta yang telah bekerja sebagai jurutulis di suatu per- 
kebunan. Si penghu!u dan saudaranya telah menerima hukum- 
an yang setimpal dengan kesalahan yang dilakukan dan kedua- 
dua anak muda tersebut akhirnya hidup bahagia: "Dengan 
hartanya ia orang bisa hidoep sebagai orang mampoe, dan 
dengan pangkat Marta (dia telah menjadi Wedana), ia orang 
dapat perindahan boekan sadja dari pendoedoek kampoeng, 
tetapi dijoega dari pembesar-pembesar Boemipoetra dan 
Olanda". 

Cerita ini masih dibumbui dengan perempuan dan pem- 
bunuhan Pak Mardjo dan usaha melarikan Amoenah (satu kali 
oleh tetangganya, kedua kali oleh penghulu) masih menunjuk- 
kan kecenderungan pengarangnya kepada gaya cerita kejahat- 
an. Cerita ini juga bersifat realis. Pak Mardjo digambarkan 
sebagai tuan tanah yang pandai mengawasi kuli-kuli yang 
mengerjakan tanaman dan bocah-bocah angon yang disuruh 
"aken djangan brenti-brenti boebjiken kaleng boeat oasir 
datangnya boeroeng" di sawahnya "jang sekarang soeda tinggal 
toenggoe padinja mateng". Menariknya ialah pembaca diberi 
kesan bahawa Pak Mardjo yang "kepingin bisa dapet satoe 
mantoe yang ada poenja penghidoepan beres" juga sudi 
menerima jejaka yang dipilih oleh anaknya, kendatipun dia 
agak miskin. 

Dua cerita karangan Im Yang Tjoe @ Tan Hong Boen, yang 
meninggal dunia pada tahun 1982, ia mengisahkan tentang 
kehidupan di desa dengan nada yang agak pesimis. Sebabnya, 
biarpun bagaimana usaha mereka, orang muda itu tidak mampu 


”Dalam cerita ini pantun-pantun "disalin” ke dalam bahasa Melayu. 
Akibatnya tidak bisa diketahui apakah betul pengarang yang tinggal di Batavia, 
di mana ia mempunyai percetakan serta toko buku (Probitas), bisa mengerti 
bahasa Sunda. Yang jelas sahaja, ialah bahawa dia faham bahasa Inggeris, 
sebab dia telah menyalin beberapa cerita yang semua bersifat kejahatan; lihat 
C. Salmon, 1981. 

melawan kehendak masyarakatnya. Kisah pertama, Seepardi 
dan Soendari (1925), di Bandingan, satu desa sebelah barat kota 
Wonosobo (Jawa Tengah). Soepardi, anak seorang miskin yang 
"asing pergoelan", mencintai Soendari anak tunggal Brote 
Soemarto, seorang hartawan yang punya "beberapa poeloe 
bouw sawa dan beberapa poeloe rakit sampil", dan kerana 
kekayaannya "sangat dihormati dan ditakoeti oleh pendoedoek 
desa itoe". Soepardi insaf bahawa "dia poenya niat thoema- 
thoema ada sebagi mengharapnya emboen di waktoe tenga- 
hari". Waktu Soendari memberanikan diri untuk bicara dengan 
ayahnya, dia mendapat tahu bahawa orang tuanya sudah 
menerima lamaran orang lain. Sebab dia selalu menangis 
dikiranya dia "kesambet (ertinya kemasukan) di itoe soengi 
sebla kidoel di mana ia soeka sekali memaen". Selametan yang 
diaturkan sia-sia. Akhirnya Soendari memberitahu ibunya, 
bahawa dia tidak mahu kahwin dengan tunangnya. Waktu dia 
bertemu dengan Soepardi, dia menyatakan bahawa dia tidak 
mencintainya lagi. Soepardi menjadi gila dan menghilang diri. 
Soendari melarikan diri dari rumah dan pergi mencarinya hingga 
ke Wonosobo. Akhirnya mereka bertemu tetapi sebelum sempat 
kahwin mereka meninggal dunia waktu terjadi gempa bumi. 

Cerita kedua, Tetesan Aer Mata di Padang-Lalang (1930), 
menekankan nasib malang Soengkowo. Ibunya meninggal 
dunia sesudah dia dilahirkan dan ayahnya dituduh membunuh 
orang, dan oleh pengadilan "dipoetoesin hoekoeman boewang 
saoemoer hidoep". Ayah Soengkowo sempat melarikan diri 
dan kembali ke desa asalnya Karangkebolotan di Jawa Tengah. 
Hidup menyamar dan "tjoema terkenal sebagi Bapa Doerma"; 
anaknya, Soengkowo, memanggilnya Ua, bukan Bapak. Bagi 
biaya perkahwinan dengan buah hatinya Sediati, Soengkowo 
memutuskan pergi mengembara untuk mengumpulkan wang. 
Dengan susah payah dia bekerja sebagai buruh membuat jalan 
di Sukarejo (di sebelaft timur dari Semarang). Sesudah be- 
berapa bulan berhasil mengumpulkan wang, dia mahu pulang. 
Sementara itu nenek Sediati ingin "menjualnya" kepada se- 
orang priyayi yang datang dari Solo untuk memeriksa tanah. 
Sediati melarikan diri dan kerana dikejar oleh orang yang tidak 
dikenalnya dia membunuh diri. Dan Soengkewo pun menghela 
nafasnya yang terakhir di sebelah jenazah kekasihnya. 

Kalau mahu memperbandingkan tokoh lelaki kedua-dua 

cerita ini ternyata bahawa Soepardi diperlihatkan sebagai se- 
orang jejaka yang menggemari cerita dalam bahasa Jawa 
ringgit purwa "jang mencetoerkan perdjalanan satrio-satrio di 
dhaman poerbakala", tetapi dia sendiri tidak cukup kuat untuk 
mengatasi kesulitan hidup, sebaliknya Soengkowo yang lebih 
berani melawan kemiskinan seperti juga dua tokoh wanita yang 
cukup gigih untuk melarikan diri dari orang tuanya. Tetapi untuk 
Im Yang Tjoe, manusia tidak biasa melepaskan diri: "Orang 
hidoep selamanja telah ditakdirken; bila tida mengbadepi 
kesenangan, tentoe mendapat kesoesaan" (Seepardi dan Soen- 
dari, hlm. 7). 

Sejajar dengan kedua kisah Im Yang Tjoe, ialah cerita 
Djeritan di Ladang Soenji (1931), karangan Tan Sioe Tjhay. 
Karya ini menggambarkan cinta mustahil dari Soekardi, se- 
orang nelayan sederhana terhadap Marsiah, puteri lurah 
Sardjoeki di Cilunglung (daerah Sunda). Lurah ini dilukiskan 
sebagai orang yang "tjoema liat kekaja'an meloeloe". Kerana 
itu dia sedia untuk "menjual" anaknya kepada Mohamad lbrahim, 
anak haji yang hartawan. Isteri lurah berpendapat bahawa tidak 
patut memaksa puteri mereka menikab dengan jejaka itu kalau 
dia mencintai Soekardi. Tetapi suaminya tidak mahu merubah 
niatnya. Akibatnya perkahwinan itu diadakan dan Marsiah 
"tangisin nasibnya sampe dia dapat penjakit meremes dan ber- 
sama sang orok di kandoengnya jang baroe anem boelan 
lamanja ia telah meninggal doenia". Tidak berapa lama demi- 
kian, ibunya menyusul sang puteri ke alam baka. Soekardi yang 
tidak bisa menerima nasibnya juga membunuh diri. Tetapi 
yang baru dalam cerita ini ialah bahawa Mohamad lbrahim 
yang sebetulnya bukan orang yang jujur. Akhirnya dapat hukum- 
an dari masyarakat dan lurah Sardjoeki dilepaskan dari jabatan- 
nya oleh pemerintah kerana didapati menggelapkan wang 
pajak. 

Semua cerita yang dikupas di atas membahas kontradiksi 
antara rasa cinta yang tidak mengenal batas dan anggapan 
masyarakat terhadap fungsi sosial perkahwinan. Penderitaan- 
nya dirasakan sama oleh para jejaka dan para gadis. Seperti 
juga dalam masyarakat peranakan, kaum ibu cenderung untuk 
melawan fikiran "kolot" kaum lelaki. 

Cerita yang kelima Djeng Soepiah, karangan Sonja (1934), 
menekankan daya tarikan kota terhadap gadis desa dan akibat- 

nya. Di Karangmejo, satu kampung di Jawa Tengah, Soepiah 
hidup rukun dengan orang tuanya. Dia juga pacar Soepardjo 
dan perkahwinan mereka sudah direncanakan. Menurut aturan 
desa, kaum perempuan dan kaum lelaki mempunyai kewajipan 
bekerja di sawah. Soepiah yang bekerja di sawah ingin melihat 
keadaan kota, kraton dan istana. Kebetulan Mas Harsowirono 
yang selama sepuluh tahun menjabat kedudukan kamitua, akan 
dikurniakan payung sebagai tanda kehormatan. Ini dirayakan 
dengan kedatangan wedana. Pada waktu itu kamitua menyata- 
kan pendapat bahawa orang desa "jang tinggal djaoe dari kota 
sebetoelaja perloe mengenal adat istiadat terhadap orang 
bangsawan", supaya tidak dicela atau dihina apabila dipanggil 
menghadap. Beberapa orang gadis yang masih muda akan di- 
kirim ke kota untuk belajar peradatan kita. Jalan yang paling 
mudah ialah dengan mengirim anak perempuan supaya 
"berhamba" pada keluarga priyayi. Soepiah tentu mematuhi- 
nya. Tetapi sesudah enam bulan berada di rumah R. Ng. Poe- 
ropoerbojo, Soepiah mulai sedar dan "liattegas perbedahannja 
dan baroe sekarang ia mengerti apa artinja itoe ketjantikan jang 
di poenjakan oleh gadis-gadis melarat, jang pergi ke kota meng- 
hamba pada orang". Oleh kerana R. Soetianto, anak tuan 
rumah itu terlalu sukakannya dan bersikap buas, maka Soepiah 
terpaksa melarikan diri. Dia akhirnya luput dari kejaran R. 
Soetianto yang dengan malu-malu lenyap sebab dia kena pukul- 
an Soepardjo. Tetapi oleh kehilangan anak priyayi itu, 
Soepardjo didakwa membunuhnya dan dijatuhkan hukuman 
kerja paksa di Sawah luntuh selama 20 tahun. Dia meninggal 
dunia di sana dengan kekasihnya sebelum R. Soetianto pulang 
kembali. 

Jelasnya dalam cerita ini peranan buruk dari kamitua yang 
tidak memikirkan keadilan sosial melainkan keuntungan diri 
sendiri, dan juga pengaruh dunia priyayi sampai ke pedusunan. 
Patut dicatat juga ialah kebijaksanaan para hakim pemerintab 
Belanda tidak adil sama sekali. 

Dunia Priyayi 

Lebih rumit lagi masalah-masalah yang dihadapi oleh 
golongan priyayi dari pihak lelaki atau dari pihak wanita. Se- 
bagai golongan terpelajar dalam masyarakat Jawa, mereka 
mudah terpengaruh dengan budaya Barat. Pada waktu yang 

sama mereka menganggap diri mereka sebagai waris Kejawa- 
an dan juga sebagai penonton gerakan masyarakat, kadang- 
kadang sebagi anggota kelompok tertutup yang menganggap 
diri sebagai elit. Keanekaragaman itu diperlihatkan dalam se- 
kitar sepuluh novel yang dihasilkan oleh lima pengarang. 

Yang paling nyata dalam novel-novel ini ialah masalah 
pembaratan terhadap kaum muda, terutama kaum wanita. 
Antara 1920 dan 1938 terbit tiga karya yang membeberkan 
hasil jelek dari pendidikan Barat. Njoo Cheong Seng dalam 
Boeat Apa Ada Doenia? (1929) mengisabkan tentang R.A. 
Soenami, puterinya R.M. Ario Mangoenkoesoemo yang berasal 
dari "satu familife prieji jang terpandang tinggi". Ayahnya 
adalah seorang yang banyak mengetahui tentang masa lampau, 
dan tradisi Jawa, yang "bisa berasa peri dengan djalannja 
hikajat di mana bangsanja dapet perlakoean boekan samoes- 
tinja sebagi bangsa periboemi". R.A. Soenami pula berpen- 
dapat lain sehingga dia jatuh cinta kepada Frans de Lens, 
seorang guru Belanda dari sekolah H.I.S. tempat dia belajar. 
R.M. Ario Mangoenkoesomo sama sekali tidak mahu menerima 
lamaran Frans de Lens. Akibatnya, Soenami melarikan diri dan 
berkahwin dengan kekasihnya. Setelah beberapa tahun suami 
Soenami pulang ke negeri Belanda, dia diminta bercerai oleh 
orang tuanya dan Soenami, akhirnya telah membunuh diri. 

Pada tahun 1934, Njoo Cheong Seng menghasilkan lagi 
sebuah cerita dengan tema yang sama, dinamakan Raden Adjeng 
Moerbia, ditulis dengan nada yang jauh lebih nasionalis lagi. 
Pada permulaan cerita diselitkan sedikit ucapan seperti berikut 
"Boekoe ini diatoerkan dengan hormat kepada poetri-poetri 
Indonesia jang sedang sanget goembira, berkoetet dan ber- 
lombah-lombahan dalam geloembang ke-Modernenan, de- 
ngan pengharepan soepaja marika dapet berftasil maksoed 
ideaalnja jang tinggi, tapi djanganlah sampe melangkain wates 
ke-Tumoeran kita jang soetji". Supaya lebih jelas lagi maksud- 
nya dia menulis: 

"Biarpun kita berada dalam pergerakan kemajuan, 

Tak boleh kita melupakan agama dan kebangsaan". 

Dalam kedua-dua cerita itu gadis priyayi yang pada mula- 
nya dianggap sedarjat dengan pemuda Belanda, akhirnya 
tidak dipandang sebagai isteri yang sah, melainkan sebagai 

"nyai kebon". Pada waktu yang sama si wanita tadi ditolak 
oleh orang tuanya sendiri, kerana dianggap telah memalukan 
keluarganya. Apa yang ditekankan di sini ialah bagaimana Njoo 
Cheong Seng menyindir gaya hidup "isteri Barat borjuis" yang 
ditiru oleh wanita priyayi: 

"R.A. Moerhia itoe seaken-aken baboe, koki dan kawan- 
hidoep. Semoea ini ditjoekoepinja. Kepada djongos, ia koerang 
pertjaja, kepada koki, ia selaloe membantoe dan kepada baboe, 
ia banjak menjampoer kerdja". Di situ terlihat bahawa bukan 
kebiasaan orang Jawa membantu pelayan mereka bekerja. 

Dalam kisah ketiga: Gila Mentega, karangan Anak Pono- 
rogo (1938), diperlihatkan pengaruh jelek dari pendidikan Barat 
terhadap Handoko, seorang pemuda yang telah pergi ke negeri 
Belanda dengan tujuan meneruskan pelajarannya. R. Handoko 
adalah putera satu-satunya dari R.M. Sasteroamiprodjo, bekas 
Regent. Pada tahun 1920, dia telah lulus dari H.B.S. dan terus 
menikah dengan Harini, puteri R.M. Djojohadikoesomo bekas 
patih, yang juga telah mendapat pendidikan Barat, tetapi yang 
belum meninggalkan "adat lembaganja dari bangsa Timoer" 
R. Handoko yang selalu ingin belajar ilmu hukum telah mem- 
buat keputusan untuk pergi ke negeri Belanda, sebab pada 
waktu itu belum ada di Batavia Rechtshoogeschool atau 
Sekolah Hakim Tinggi. Di sana dia melupakan Harini dan 
menikah pula dengan Joeoba seorang wanita Belanda. Sesudah 
mendapat gelar Mr., dia pulang bersama isteri keduanya. Joeoba 
telah tidak dapat menyesuaikan dirinya ... di Jawa dan akhirnya 
bercerai. Handoko disindir oleh orang tuanya dengan mengata- 
kan bahawa hal tersebut terjadi adalah akibat dari pendidikan 
yang diterimanya di Eropah. Akhirnya R. Handoko berasa me- 
nyesal dan meminta maaf kepada isteri pertamanya yang tetap 
setia. Walaupun Harini mengatakan: "Tida perloe kaoe bertobat 
kaoe toch soedah leboer dirimoe mendjadi... seorang Europa", 
sungguhpun begitu akhirnya mereka berdamai semula. 

Dalam ketiga kisah ini, proses pembaratan nampaknya di- 
terima kerana dapat menambah pengetahuan. Akan tetapi 
la juga telah merugikan adat istiadat dan keperibadian bangsa 
Jawa. 

Ada kisah-kisah lain yang kurang memperhatikan perasa- 
an kebangsaan dan yang menitikberatkan kepentingan pen- 
didikan Barat untuk mendapat atau mempertahankan keduduk- 

an tinggi dalam masyarakat. Dalam Gelombang dari Laoetan 
Kidoel (1932), Liem Khing Hoo mengisahkan tentang Gita, 
putera Pak Krama bekas saudagar batik dari Wonogiri (Jawa 
Tengah) yang bankrap, dan pergi ke Yogya untuk mencari 
pekerjaan. Pada suatu hari dia bersama kawan-kawannya pergi 
ke Parangtritis, sebuah pantai yang indah. Sedang mereka 
makan anak Residen de Wilde telah tenygelam dibawa gelom- 
bang. Gita berhasil menolongnya dan langsung diterima se- 
bagai magang di kantor karesidenan. Selain itu kerana mulai 
belajar sendiri bahasa Belanda, dia diberi kesempatan menerus- 
kannya. Sesudah dua tahun, dia lulus ujian pegawai kecil, dan 
diterima bekerja di kawedanaan Magelang lalu naik pangkat 
lagi dan menjadi mantri polisi di Muntilan. Pak Krama sangat 
gembira melihat Gita "telah naek di tingkatan prijaji, djadi satoe 
orang terpeladjar dan mendapat pengharapan besar di kemoe- 
dian hari mendjadi boepatK'. 

Suma Tjoe Sing dalam Siti Kartini (1930) juga memper- 
lihatkan kepentingan pendidikan Barat untuk anak-anak priyayi. 
Dalam cerita ini yang terjadi di Surabaya, R. Madjono, putera R. 
Noto-Soejitno, bekas patih di Sidoarjo, mempunyai rencana 
meneruskan pelajaran di I.A.S (Nederiandsch-indische Artsen 
School). Oleh kerana sekolah itu sudah tidak menerima murid 
lagi tahun itu, dia ditolong oleh majikannya untuk melanjutkan 
pelajaran di Stovia (sebuah sekolah kedokteran di Batavia). Ini 
dianggap oleh ayabnya Mardjono sebagai suatu kesempatan 
yang luar biasa: "Kau bakal dapet peladjaran jang lebih sam- 
poerna poen pada nanti saloeloesnja dari sitoe kau boleh lantas 
bekerdja di Soerabaia". Pada akhir cerita ini Mardjono sesudah 
lulus dapat pekerjaan di C.B.Z. (rumah sakit umum di Surabaya) 
dan beberapa tahun kemudian mendapat cuti untuk menerus- 
kan pelajaran di negeri Belanda dan kembali dengan "gelaran 
Dr. dalem pengobatan". 

Walaupun budaya Barat mempunyai peranan utama 
dalam pendidikan rasmi, usaha untuk mempertahankan dan 
memperkembangkan kebudayaan Jawa tetap ada. Usaha ini 
diperlibatkan oleh Liem Khiang Hoo @ Romano dalam Kembang 
Widjajakoesoema (1930). Sebagai murid OSVIA (Opleidings- 
school voor lnlandsche Ambtenaren) di Blitar, pemuda Soejono 
mengetahui bahawa "bangsa Djawa baroes tida tinggalken ia 
orang poenja literatuur dan kunst Djawa kaloe marika tida ingin 

dikamoedian hari nanti dengan lambat-laoen djadi satoe bangsa 
boneka idoep - satoe bangsa jang idoep dengan zonder soekma 
dan soemanget kebangsa'an". Bersama seluruh murid OSVIA, 
dia mendirikan "Nirmala", satu perkumpulan berhaluan sistem 
pendidikan Ki Hajar Dewantara. Tujuan Nirmala ialah "boet 
jakinken soal kagopanan Djawa jang marika tida bisa dapetken di 
roemah sekolahnja, jalak seperti ilmoe sastera, tooneel, tarian dan 
njanjian Djawa dan sebaginja". Pertunjukan sandiwara diadakan 
di Blitar dan sekelilingnya sehingga dengan wang pendapatan 
mereka bisa mendirikan satu panti asuhan. Sesudah lulus 
Soejono ditugaskan di kawedanan Welingi dan dari jauh dia 
masih membantu anggota Nirmala. 

Di samping kegiatan budaya seperti yang dikemukakan di 
atas, Liem Khing Hoo dalam karya lainnya, Merah (1937), 
menggambarkan peranan yang agak istimewa dari seorang 
pemuda priyayi dalam gerakan sosial. Ialah Soebagio, murid 
OSVIA, yang pada tahun 1925, waktu libur, pulang ke Rembang 
di mana ayahnya, R. Darmadji, mendapat pangkat wedana. 
Dalam keretapi dia telah berbicara dengan Haji Mohamad Zainal 
serta puterinya, Siti Rochalijah. Ternyata bahawa Haji Mohamad 
Zainal adalah seorang hartawan dan penguasa pabrik rokok 
kretek cap "Koepoe Taroeng" di Kudus. Beliau kenal baik 
dengan ayah Soebagio yang dulunya telah jadi mantri polisi di 
kota tersebut. Soebagio tertarik sekali pada kecantikan Siti 
Rochalijah. Oleh kerana barang-barangnya terlalu banyak gadis 
itu telah tidak sempat turun sewaktu keretapi itu singgah se- 
kejap di Kudus. Dia kemudian dihantar pulang dari stesen oleh 
Soebagio yang kini sudah jatuh cinta padanya. Walaupun orang 
tua Soebagio tidak begitu setuju melihat puterinya menikah di 
luar golongan priyayi, tetapi akhirnya pertunangan dua orang 
muda ini diterima juga. 

Haji Mohamad Zainal berasa tidak berkeberatan tentang 
soal darjat tetapi sebab dia tidak mempunyai putera, dia minta 
agar Soebagio tinggal dengan calon mentuanya dan memeluk 
agama isterinya. Permintaan lainnya ialah -supaya nanti dia 
dapat meneruskan pengurusan pabrik rokok. Ketiga syarat itu 
telah diterima oleh Soebagio dan berpindah ke Kudus dan bekerja 
sebagai pembantu kepada Haji Zainal. Walaupun semua ini 
merupakan suatu cara penghidupan yang baru, dia telah ber- 
usaha untuk memenuhi syarat-syarat itu. 

Pertama, dia memperbaiki pemasaran rokok. Ketika dia 
mulai memeriksa peraturan kerja, dia mendapati bahawa buruh- 
buruh tidak akan masuk bekerja lagi sebelum wang mereka 
habis. Aturan baru telah dibuat untuk kebaikan para buruh 
supaya nantinya akan dapat faedah dari wang simpanan itu, dan 
juga supaya pekerjaan dalam perusahaan dapat berjalan terus. 
Kebetulannya pula kesabaran para buruh sudah habis lalu me- 
reka melancarkan aksi pemogokan umum dan sekitar 1,500 
orang buruh telah meninggalkan pekerjaan mereka. Akhirnya 
dengan perantara dinas pemeriksaan keadaan kerja, Haji Zainal 
disurub "membajar semoea gadjihan atawa wang simpenannja 
itoe sekalian koeli-koeli, atawa kaloe tida akan dihadepken 
depan pengadilan". 

Haji Zainal telah terpaksa tunduk pada keputusan pihak 
pemerintah. Dia bertindak memutuskan ikatan pertunangan 
anaknya sebab Soebagio dianggap sebagai penghasut atau 
dalang segala gerakan itu. Rochalijah yang tidak tahu banyak 
tentang dunia luar tidak berani menentang kemahuan ayahnya 
itu. 

Sesudah disingkirkan dari perusahaan rokok, Seobagio 
telah diminta oleh dua orang buruh, yang agak bersemangat 
dalam gerakan tadi, menjadi jurutulis bergaji dari Sarekat 
Boeroeh Rokok" yang telah didirikan untuk memperbaiki nasib 
kaum buruh yang sudah mempunyai 5,000 orang anggota. 
Seperti yang mereka katakan: "Toehan telah oendjoeken pada 
kita, bahoea kaoelah telah ditakdirkan boeat djadi pelindung 
dari kaoem boeroe jang tersengsara". 

Soebagio, sebagai anak priyayi yang masih ada harapan 
besar menjadi pegawai negeri menjadi sangsi, tetapi akhirnya 
dia menerima tawaran itu. Orang tuanya seperti juga bupati 
Kudus adalah kawan baik mereka dan menjadi betul-betul ter- 
kejut. Soebagio dipanggil di kabupaten dan diminta merubah 
haluan perjuangannya. Akan tetapi cita-citanya untuk melin- 
dungi kaum yang melarat tidak bisa diubah lagi. Soebagio 
kemudian ditangkap sesudah dikunjungi oleh seorang pelin- 
dung PKI (Parti Komunis Indonesia) yang mahu mengajaknya 
menjadi anggota, walaupun dia tidak berniat menyertai parti 
tersebut. Soebagio lalu dikirim ke Boven Digoel. Tirtaningsih, 
puteri bupati Kudus yang mencintai Soebagio mengikutnya 
dengan menyamar sebagai isterinya. Satu tahun kemudian 

pada waktu penolong residen di tempat pembuangan itu ber- 
cuti, penggantinya yang juga adalah sahabat baik ayah Tirta 
telah bertemu Tirta. Atas perantaraannya Tirta dan suaminya 
telah dibebaskan. 

Dalam cerita ini bukan sahaja Soebagio menunjukkan rasa 
ingin tahu terhadap dunia yang bukan lingkungan priyayi, tetapi 
Tirtaningsih pun turut digambarkan sebagai seorang wanita 
yang agak berani. Ketika Soebagio diawasi gerak-gerinya oleh 
pihak polis, Tirta telah mengikutnya untuk melihat dengan 
matanya sendiri pemondokan dari sebahagian buruh-buruh 
pabrik rokok yang digambarkan sebagai neraka dunia "tertjipta 
oleh systeem dari masjarakat kita". Waktu ayah Tirta menanya- 
kan: "Adakah itoe pantes satoe tjoetjoe regent dan poetra satoe 
wedana berlakoe sebagai ia (ertinya Soebagio)?" Tirta men- 
jawab: "Kaloe ditimbang dengan dasar perasaan keprijajian, 
memang ia poenja tindak itoe ada salah dan tersesat. Tapi kaloe 
kita maoe timbang setjara kemanoesia'an jang loemrah, ber- 
boeatan ia itoe boekan satoe kesesatan, haja satoe pengorban- 
an jang soetji ...." Apa yang jelas dalam cerita ini ialah kon- 
tradiksi, antara tugas-tugas tradisional seorang priyayi yang 
diwajibkan berusaba, sebagai pelaksanaan kebijaksanaan 
pemerintah, dan rasa tanggungjawab yang muncul dalam fikir- 
an seorang pemuda terpelajar, yang melihat kenyataan ke- 
miskinan rakyat dan ingin bergerak di luar golongannya. Pada 
akhir cerita ini Soebagio, sesudah dibebaskan, bersedia me- 
ngorbankan cita-cita menjadi seorang pekerja yang tidak akan 
melanggar sumpahnya. 

Batasan dunia priyayi begitu terasa oleh para pemudinya. 
Walaupun mereka diberikan pendidikan yang cukup baik, peranan 
mereka dalam masyarakat belum pernah berubah sebenarnya. 
Soal pekerjaan wanita belum dibicarakan kecuali kalau mereka 
menghadapi kesulitan dalam keluarga sendiri. Dalam cerita Siti 
Kartini, ayah Siti Kartini tidak bekerja, sebab dia telah diber- 
hentikan dari jabatan guru di sebuah sekolah pemerintah. Dia 
suka berjudi dan tidak ada niat untuk mencari pekerjaan lain. 
Oleh kerana itu Siti Kartini bersedia menerima tawaran yang 
diberikan oleh seorang wanita Belanda, pemilik toko kuih-kuih, 
yang sedang mencari pembantu yang faham bahasa Belanda. 
Begitu juga dengan Raden Adjeng Moerhia. Dia mulai mene- 
rima jahitan sesudah dia ditinggalkan oleh suaminya. Tetapi 

biasanya peranan utama wanita priyayi ialah dalam keluarga 
sendiri, sebagai ibu yang pandai mendidik anak-anak dan se- 
bagai isteri yang mampu melayani tamu-tamu agung. Namun 
dari situ juga muncul beberapa masalah. Dalam cerita Ge- 
lombang dari Laoetan Kidoel, Gati adalah seorang wanita desa 
yang sederhana dan tidak pernah mendapat pendidikan Barat. 
Sesudah suaminya memegang jawatan wedana, nampaknya 
dia tidak bisa menyesuaikan diri dengan kehidupannya yang 
baru itu. Disebabkan tidak mengerti bahasa Belanda, dia tidak 
bisa melayani isteri-isteri pembesar. Akhirnya suami Gita me- 
mutuskan bercerai, bagi mengahwini R.A. Soetari, puteri 
wedana Magelang, yang terpelajar dan pandai mengurus ke- 
giatan sosial. Begitu pun dalam cerita Kembang Widjaja Koe- 
soema, Soejono meninggalkan isteri pertama yang bekas tandak, 
untuk mengahwini lagi puteri seorang berpangkat. Nampaknya 
bahawa, seperti dalam masyarakat desa, terdapat kontradiksi 
antara rasa cinta dan fungsi sosial perkahwinan. Namun dalam 
kedua-dua cerita ini, kedua-dua pemuda itu mendapat seksaan 
yang berat. Gita ditinggalkan oleh R.A. Soetari sesudah dia 
mendengar bahawa sebenarnya suaminya telah pernah ber- 
keluarga, sedang R.A. Soejono mempunyai isteri R.A. Soentari 
yang terlalu menyerupai seorang Belanda. 

Orang yang Terlonta-lonta di Kota Besar 

Umumnya, pengarang-pengarang peranakan tidak meng- 
gambarkan dengan teliti kehidupan rakyat kota besar di Jawa. 
Namun kota Surabaya dilukiskan dalam dua buah cerita. Dalam 
cerita Siti Kartini (1930), Suma Soe Sing menerangkan 
keramaian kota tersebut, yang dianggap sebagai salah satu 
pusat hiburan yang terbesar di Jawa, dengan bioskop yang 
paling moden dan rumah makan paling masyhur. Dalam 
kisah Api yang Tiada Bisa Dibikin Padem (1939). Pouw Kiow An 
memperlihatkan Surabaya sebagai kota pelacuran dan kemiskin- 
an. Oesman, ialah seorang pemuda Sunda yang lulus dari 
sekolah teknik dan baru diberhentikan dari suatu pabrik dan ter- 
paksa menganggur. Untuk melupakan rasa laparnya, dia ber- 
jalan-jalan di sekitar Jambatan Bibis. Di sana dia telah bertemu 
dengan Partini yang sedang diganggu orang. Dia lantas 
menolong dan menghantarkannya pulang sehingga sampai ke 
rumahnya. Dia telah jatuh cinta padanya akan tetapi diberitahu 

bahawa Partini telah diperkosa oleh Noto yakni seorang pe- 
muda yang nakal dan kejam, yang dulu adalah teman sekolah- 
nya di Bandung. Partini mulanya bekerja setiap malam di Jam- 
batan Bibis iaitu daerah pelacuran untuk kaum miskin. Dan 
dengan perantaraan Noto dia dijadikan pelacur kelas satu dan 
dipindahl$an ke Tamarindelaan, di daerah mewah kota Sura- 
baya. Ketika menderita penyakit berat dan terpaksa berhenti 
kerja maka dia telah dibuang. Kemudian dia ditolong oleh Oes- 
man yang berniat menikahinya. Tetapi sebelum perkahwinan 
diadakan, dengan muslihat Noto, Partini lalu ditangkap oleh 
polisi kerana dikira Bok Saleh yakni seorang yang disangka 
komunis. Partini kemudian dikirim ke Bayon Digoel, di mana dia 
disusul oleh Oesman yang juga jadi korban akal busuk Noto. 12 

Perlu dicatatkan di sini bahawa sejak akhir tahun tiga puluh- 
an, masalah pelacuran mulai diperhatikan oleh pihak pemerintah. 
Demikian pula, pada tahun 1939, Tan Sien Giok menerbitkan 
cerita Macao yang membincangkan masalah pelacuran dalam 
masyarakat peranakan. 

Masyarakat Peribumi Sumatera 

Kami membaca hanya tiga dari lima cerita 13 yang ditempat- 
kan dalam masyarakat peribumi Sumatera. Buku pertama dan 
kedua ditulis oleh Njoo Cheong Seng sebagai kenang-kenangan 
kunjungannya ke Medan dan Acheh. Walaupun pengarang ini 
menggambarkan beberapa segi dari masyarakat bangsawan di 
pulau itu, nampaknya ia lebih merupakan pengetahuan tentang 
Pulau Jawa. Cerita ketiga ditulis oleh seorang pengarang yang 
menggunakan nama samaran N.N. dan ditempatkan dalam 
masyarakat Minangkabau. Walaupun ternyata N.N. adalah se- 


’ J Sebetulnya pengasingan orang Indonesia di Tanah Merah di Boven 
Digoel, adalah suatu tema yang juga diketemukan dalam beberapa novel lain: 
Darah dan Aer Mata di Boven Digoel dari Oen Bo Tik (1931), Antara Idoep dan 
Mati Atawa Boeron, dari Boven Digoel dari Wiranta (1931) dan Drama di Boven 
Digoel dari Kwee Tek Hoay (kisah ini dimuat sebagai feuilleton dalam majalah 
Panorama dari 1929 ke 1932, dan diterbitkan dalam bentuk buku antara 1938 
dan 1941). Cerita yang ketiga cukup panjang (4 jilid, 718 hlm.) dan akan me- 
merlukan suatu studi khusus. 

,3 Oua cerita yang lain ialah Sirada dari Telaga Toba oleh Njoo Cheong 
Seng (1932) dan Ratoe dari Sedoeng Ratoe oleh Gan San Hok (1935) yang di- 
tempatkan di daerah Lampung. 


377 













orang pengarang keturunan Cina, sebab dia juga menulis 
cerita-cerita yang mengambil tempat dalam masyarakat 
peranakan, 14 bentuk novel ini agak mirip dengan bentuk be- 
berapa karya pengarang Minangkabau seperti Marah Rusli, 
yang masih se ing menggunakan pantun-pantun untuk me- 
nyatakan rasa cinta. 15 

Karya Bertjerai-kasih (1931), melukiskan lbrahim dan 
Safi'ie, dua saudara sepupu laki-laki keturunan Sultan Serdang 
dengan Siti Hanafia, puteri Datoek Ali. Mereka belajar bersama 
di sebuah sekolah. Safi'ie yang paling pandai itu telah pergi ke 
Medan bagi meneruskan pengajiannya. Ibrahim dan Siti Hanafia 
pula saling cinta-mencintai. Sesudah lulus, lbrahim telah 
melamarnya. Malangnya Datoek Ali menolak dengan alasan 
bahawa lbrahim belum mempunyai pekerjaan. Oleh kerana 
agak sulit mencari nafkah di Sumatera, maka lbrahim me- 
mutuskan untuk pergi merantau ke negeri Perak untuk jangka 
waktu seiama lima tahun. Ketika berangkat, dia meminta 
supaya Safi'ie menemani kekasihnya selama dia berada di luar 
negeri. Satu tahun berselang kemudian tersiar berita bahawa 
lbrahim mati dalam suatu kecelakaan di lombong bijih timah. 
Sejak itu hubungan antara Safi'ie dan Hanafia makin lama 
makin erat sehingga saling jatuh cinta. Lima tahun kemudian, 
lbrahim yang hampir mereka lupakan, kembali sebagai seorang 
"selfmade man" dan melamar semula kekasihnya. Perkahwin- 
an diadakan tetapi Siti Hanafia masih mencintai Safi'ie. Pada 
suatu hari dia melarikan diri dan hidup bersembunyi di rumah 
Safi'ie. Ibrahim menutupi keonaran itu dengan menyatakan 
bahawa isterinya pergi beristirabat di Bukit Tinggi. Akhirnya, 
Siti Hanafia dengan penuh rasa penyesalan berbaik semula 
dengan suaminya dan mereka bersama pergi ke tempat yang 
jauh. 

Dalam cerita ini tekanan sosial tidak dinampakkan sama 
sekali. Tokoh-tokoh telah diberikan kebebasan untuk memutus- 
kan nasib mereka sendiri. Persoalannya apakah ini perlu di- 
anggap sebagai cita-cita pengarangnya atau sebagai kenyata- 
an. Yang jelas, pertanyaan ini belum dapat dijawab lagi. 


,4 Lihat C. Salmon, 1981. 

15 Lihat A. Teeuw, Modern Indonesian Literature, The Hague: Martinus 
Nijhoff, hlm. 57. 

Novel Balas-Membalas (1931) telah mengambil tempat di 

A?hm^H SVar< L k h Pada akh ' r 8bad yan9 !alu ’ Teukoe 

Acjimad, anak hulubalang Lhokseumawe bertindak mahu men- 

hlnn H- a n na tUn " a J nya ' T i° et Tar bi3h- dengan putera hulu- 
balang di Beureum. Ketika pertunangan dirayakan, diadakan 

tTlnmn l l ' Permainan Perang-perangan antara dua 
kelompok pemuda untuk menunjukkan kepandaian mereka 
menggunakan rencung. Tjoet Tarbiah yang jatuh cinta pada 

l fl m emen riT ya t6,ah melarikan diri dan me nikahinya. 
Tidak lama setelah melahirkan puteranya dia ditinggalkan 
suaminya dan kemudian meninggal dunia. Tokoel yang 9 telah 
menik ah lagi mendapat seorang anak laki-laki bernama 
Mocbtar. Anak d.t.t.pkan kepada Teukoe Idris, seorang Acheh 
yang bermurab hati. Empat belas tahun berselang Teukoe Umar 
mengadakan perlawanan terbadap pemerintah Belanda. Walau- 
pun Teijkoe Idris tidak pernah menyerahkan takluk di bawah 
bendera Belanda, dia berpendapat bahawa dalam keadaan itu 
pemberontekan tidak bisa berhasil, dan menolak mengikutinya 
Disebabkan keengganannya untuk turutterlibat rumahnya telah 
terbakar. Dia serta putennya, Tjoet Anasia telah mendapat per- 
kndungar dan Mochtar yang kini sudah menjadi seorang 
hulubalang. Akh.rnya, Mochtar yang meninggalkan pasukan 
Ti. Sementara ' sebab d!a menemui saudaranya di 
^ dUh m u enolon 9 Pemberontak-pemberontak dan 
M ,b ? t da H rumahnya d 'serang oleh tentera Belanda. Hanya 

keTu Pinif'T; Tj06t An8Sia Vang Sembat me,arikan «'■' 

ke . Pu,au . Pinan 9- Walau P°n perlawanan Teukoe Umar amat 
sedikit dibicarakan, nampaknya pengarangnya lebih tertarik 
kepada petualangan-petualangan kedua anak Tokoel serta per- 
cintaan mereka dengan Tjoet Anasia. 


Novel ketiga, Lambat-Laoen Tentoe Mendjadi (1935), ada- 
lah su a tu k| sah asmara yang sederhana. Di Bukit Tinggi pada 
suatu hari pemuda Samsoedin yang kelihatannya hidup mewah 
tertarik pada kecantikan Siti Aminah yang bersama saudaranya 
baru berpindah ke kota tersebut. Mereka telah menyewa se- 
buah rumah yang cukup selesa di depan kedai kawan dan 
penasihat kepada Samsoedin. Samsoedin yang belum lulus 
sudah memikirkan soal perkahwinan dan mulai menulis se- 
Pucuk surat pada gadis yang dicintainya. Akan tetapi pada hari 
yang sama Aminah dengan saudaranya itu telah bertemu di 

rumah Samsoedin. Lalu mereka saling surat-menyurat dalam 
bentuk pantun. Pada suatu hari Aminah memberitahu bahawa 
dia akan dikahwinkan dengan seo.ang pemuda dari Padang. 16 
Perkahwinan diadakan dan Aminah mengikuti suaminya sampai 
ke Padang. Di sana dia melakukan sendiri pekerjaan rumah- 
tangga sebab di kota itu agak sulit untuk mendapatkan pem- 
bantu. Tambahan pula gaji yang diminta agak terlalu mahal. 
Sementara itu, Samsoedin telah menyamar sebagai seorang 
anak miskin dari Sawahluntoh yang sedang mencari pekerjaan. 
Dia diterima sebagai pembantu dan tidak lama kemudian 
Aminah mengetahui rahsia sebenarnya. Pada esoknya, Aminah 
dan suaminya bersetuju untuk bercerai. Aminah dan Samsoedin 
pulang ke BukitTinggi dan akhirnya menikah dengan persetuju- 
an keluarga mereka. 

Oleh kerana cara penulisannya agak ringan, cerita ini agak 
mirip kepada satu kisah dongeng walaupun temanya ternyata 
realistik. Ternyata bahawa kesemua kesulitan yang dihadapi 
oleh kedua-dua tokohnya itu dapat diatasi dengan mudah. Ke- 
kuasaan masyarakat ataupun keluarga tidak diperlihatkan se- 
cara berlebih-lebihan. 

Kerukunan Masyarakat di Antara Suku-suku Terasing 

Rasa ingin tahu pengarang-pengarang peranakan terhadap 
suku-suku terasing ternyata muncul sekitar tahun 1929 dengan 
Liem Khing Hoo yang mulai memperhatikan adat istiadat 


'*Sebagai contoh diperturunkan surat terakhir S. Aminah kepada ke- 
kasihnya (hlm. 36-37). 

"Kalau maoe berpajoeng kaki, 

Boengah kenangan orang tjioeman, 

Kaloe maoe brani mati, 

Badan samoea orang kasikan. 

Wani-wani boekannja wadja, 

Wani hati bersifat tjinta, 

Kaloe brani boekan sabenernja. 

Kanda akan tra'dapetken saia. 

Dari mana hendak ke mana, 

Dari Djepoen ke bandar Tjina, 

Kaloe kanda sekarang bertanja, 

Saia soeda ada orang jang poenja. 

Salam adinda jang amat malang." 

masyarakat Jawa di daerah Tengger dan Banyuwangi. Dia sen- 
diri, seperti yang disebut di atas, mempunyai pengetahuan 
yang agak mendalam mengenai sejarah Jawa. Nampaknya dia 
juga banyak membaca tentang agama Hindu dan kerana itu dia 
tertarik oleh suku-suku terasing di Jawa yang masih mem- 
punyai ciri-ciri sosial, budaya dan kepercayaan yang diperlihat- 
kan dalam babak-babak kuno tersebut. 17 

Minat yang ditunjukkan oleh Soe Lie Piet dan Njoo Cheong 
Seng terhadap suku-suku terasing amat berkaitan dengan per- 
jalanan mereka. Pada pertengahan tahun tiga puluhan, pen- 
duduk kota di Jawa makin lama makin suka bertemasya. Tetapi 
banyak yang tidak mampu melakukannya, dan mereka ini dapat 
bertemasya melalui novel-novel bergaya baru. Di situ mereka 
"dibawak ngelamoen ke doenia geestelijk dari poelo Bali jang 
adjaib ... dan dibawak melajang ke poelo Papoea jang masih 
alas, liar atawa bagoes Di bawah ini kami cuba mengupas 
beberapa di antara karya "etnografis" itu dan berusaha me- 
nunjukkan ideologi yang dikandung. 

Kami belum sempat membaca "Aandjarsari" dan "Gan- 
droeng", dua cerita pendek yang dimuat dalam majalah Liberty 
pada tahun 1929 (bulan Oktober dan Disember) dan yang di- 
tempatkan masing-masing di daerah pergunungan Tengger (di 
tenggara kota Surabaya) yang masih mempertahankan sistem 
masyarakat kuno dan di Banyuwangi (di hujung Jawa Timur), di 
mana proses Islamisasi agak terlambat. Pada bulan Mei tahun 
1932, Ljem menerbitkan suatu cerpen lain, "Oedjoeng" yang 
juga mengambil tempat di daerah Tengger, dan yang memper- 
lihatkan suatu permainan kuno yang dinamakan ujung dan yang 
masih dipertunjukkan pada waktu-waktu tertentu, secara ber- 
gilir-gilir antara beberapa desa. Para pemudi berkumpul dan 
permainan diadakan antara pasangan yang saling memukul 
punggung dengan rotan yang panjangnya satu meter, dan para 
penontonlah yang memutuskan siapa yang menang. Permain- 


’ 7 Suatu tulisan yang diterbitkan dalam majalab Liberty ("Romano dalam 
libetannja halimoen", Dis. 1931, hlm. 65) waktu dia beristirahat di pergunungan 
Tengger, dia berkata: "Kaloe saia bertajampoeran sama pendoedoeknja itoe 
doesoen-doesoen Sedang, Wonokitri dan laennja, saia lantas merasa bahaoea 
saia seperti hidoep dalam penghidoepan dari djaman-djamanja Hindoe-Djawa" 
,8 Lihat Soe Lie Piet, Lejak (135), hlm. 103. 

an yang begitu keras itu menyebabkan pemainnya mengalami 
luka-luka. Ini dianggap oleh pengarangnya sebagai bekas upacara 
masa lampau yang diadakan oleh "kalangan ksatryan" dan 
bangsawan untuk mengalahkan lawan mereka. 19 

Pada bulan Julai tahun yang sama, terbit lagi dalam 
majalah Liberty suatu cerpen bernama "Dewa Poeti" yang 
ditempatkan di daerah Rangkasbitung (Jawa Barat) dalam 
masyarakat Badui pada tahun 1916. Di dalam masyarakat yang 
tertutup itu, hubungan dengan dunia luar konon diadakan me- 
lalui seorang utusan yang kadang-kadang pergi ke pejabat con- 
troleur. Liem Khing Hoo menceritakan tentang seorang pemuda 
bernama Soekoen, yang menjalankan tugas itu dan pernah se- 
kali sampai ke Betawi dan sangat terkesan oleh kemewaban 
kota besar itu. Soekoen berasa perlu mendapatkan wang dan 
mencuri keris milik kepala desa. Soekoen diusir dari kampung 
tetapi pacarnya, Gandjasari, ditinggalkan dan dia mencuba kem- 
bali lagi. Pada suatu malam dia masuk ke kampung dengan 
seorang controleur Belanda yang ingin tahu tentang rahsia 
orang Badui. Soekoen dianggap pencuri dan dibunuh oleh 
rakyat. Controleur selamat kerana disembunyikan oleh Gan- 
djasari. Mereka jatuh cinta dan bersama-sama melarikai'P'diri. 
Orang tua controleur tidak menyetujui perkahwinan itu dan 
Gandjasari yang tidak boleh kembali ke kampungnya terpaksa 
bekerja di perkebunan. Akhirnya dia bertemu lagi dengan "dewa- 
nya", sang controleur, yang dipecat kerana membela seorang 
tokoh politik Indonesia dan menjadi direktur dalam perkebunan 
itu. 

Pada tahun 1934, Liem Khing Hoo menulis sebuah novel 
lagi yang ditempatkan di Bali dan berjudul Brangti, nama tokoh 
utamanya. Permulaan cerita, dilukiskan sebuah upacara yang 
diadakan di salah satu pura di Gelgel (desa kecil dekat Klungkung). 
Di antara peserta upacara itu adalah Brangti, seorang gadis dari 


,9 Oedjoeng itoe ada tinggalan permaenan djaman koeno. Dalam 
hikayat djaman makmoernja karadja’an Mataram, seringkali ada diseboet Itoe 
matjem karameban jang diadakan oleh kraton dan jang melakoeken itoe adalah 
itoe orang-orang bangsawan dari kalangan ksatryan. Soerapati, itoe radja dari 
karadja’an Pasoeroean jang terkenal di djamann Oast lndische Compagnie, 
doelae di Soerakarta poen pernah masoek dalem kalangan itoe permaenan 
oedjoeng dan kahlaken semoea prins dan laen-laen ksatryan dari itoe 
karadja’an" (“Oedjoeng", hlm. 54). 

desa Tengganan. Dia bertemu dengan seorang pemuda, Goesti 
Ketoet Pidada, ketua rombongan penari dan suka mengaku 
hero dan bermain judi. Mereka bertemu lagi di Tengganan dan 
akhirnya Brangti dibawa lari oleh Pidada. Mereka kahwin tetapi 
Pidada terus bermain juga dan berhutang. Akhirnya dia me- 
ngirim isterinya ke Bangli untuk menari di depan seorang kaya, 
Anak Agung Pideksa. Parmana, calon menantu Pideksa, jatuh 
cinta kepada Brangti, tetapi sebagai brahmana tidak bisa me- 
nikah dengan orang rendah seperti Bali Aga. Pidada yang putus 
asa, membunuh diri dan Parmana yang sangat mencintai Brangti, 
menerimanya sebagai gundik. Ayah Parmana mendengar ten- 
tang kehidupan anaknya yang melanggar hukum kasta, me- 
maksanya minum racun. Dia mengawasi sendiri upacara ke- 
matian dan waktu peti mayat yang berbentuk sapi akan dibakar, 
datanglah Brangti yang melompat ke dalam api untuk menyusul 
sang suami ke alam baka. 

Pada tahun 1936, Liem Khing Hoo menulis sebuah novel 
etnografis lagi yang berjudul Gowok dan yang cukup meng- 
hebohkan. 20 Sebetulnya yang dinamakan gowok di beberapa 
daerah pulau Jawa terutama di daerah Banyumas, adalah se- 
orang perempuan yang dipanggil sebelum perkahwinan untuk 
menyampaikan kepada pengantin lelaki pengajaran seperlu- 
nya. Dia dapat tinggal dengan calon pengantin beberapa 
malam dan menerima hadiah untuk itu. Dalam novel Liem 
Khing Hoo, pemuda Soeganda yang baru lulussekolah Belanda 
dan berfikiran moden tidak mahu diuji oleh sang gowok dan 
menolak adat istiadat itu. Ayahnya tidak mahu kalah dan me- 
manggil gowok yang bersama Soembangsik. Gowok itu ter- 
nyata pintar sekali dan sesudah diskusi yang panjang. 
Soeganda patuh dan malah jatuh cinta pada Soembangsih. 
Pengantin perempuan marah dan peristiwa itulah jadi buah 


M Lihat resensi cerita Gowok dari T.K.G. (S/'ri Po mingguan, 13Sept. 1941) 
hlm. 5-9) seperti juga catatan kecil karangan A. Soejoedi, yang ditulis sebagai 
baiasan resensi tersebut (S/'n Po mingguan, 20 Sept. 1941, hlm. 22-23). A. 
Soejoedi, yang sebenarnya berasal dari Purwokerto (tidak jauh dari Banyumas) 
menyatakan bahawa Gowok sudah tidak ada lagi. Tetapi penerbit majalah Sirt 
Po itu menyebutkan suatu karangan lain dari B. Prawnto ( Tijdschrift voor Indis- 
che Taai; Land-3n Volkenkunde, 1931, Afl 1-2) yang memastikan bahawa adat 
istiadat itu masih dipertahankan dalam daerah Banjarnegara dan Bukateja yang 
dekat Banyumas. 

mulut di seluruh kampung. Akhirnya Soembangsih mengundur- 
kan diri dan perkahwinan bisa dilaksanakan seperti yang di- 
rencanakan. 

Pada tahun 1940 Liem Khing Hoe menulis sebuah novel 
lagi yang berjudul Tengger tetapi sampai sekarang belum 
ditemukan dan cuma dikenal dari beberapa iklan yang ber- 
bunyi: "Baroe terbit tjerita tentang keadaan alam, pendoedoek, 
hikajat, dongeng, oepatjara dan sebaginja dari pegoenoengan 
Tengger, di mana Tosari tempat tetirah jang terkenal, ada ter- 
masoek djoega". 

Seorang pengarang lain, Soe Lie Piet (lahirdi Jakarta pada 
tahun 1904), menerbitkan pada tahun 1935 sebuah novel yang 
ditempatkan juga di Bali pada masa lampau dengan judul Lejak. 
Soe Lie Fiet pernah tinggal selama satu tahun di Bali dan cukup 
tertarik dengan keperibadian orang Bali. Tokoh utama adalah 
seorang pemuda dari kasta Waisya, Geosti Ketoet Rai, yang 
menjadi kepala rombongan penari. Dia adalah seorang budi- 
man yang tidak pernah menghisap candu dan suka mengukir 
kayu. Waktu hendak menikah dia mesti memilih antara dua 
penari yang cantik. Akhirnya Retna Wangsi yang dipilih, tetapi 
Sriratna sangat iri hati dan mahu membalas dendam. Dia me- 
nikah dengan anak seorang dukun dan belajar ilmu sihir dari- 
pada mentuanya. Akhirnya dia tahu bagaimana menjelma jadi 
leyak untuk membinasakan percintaan antara Ketoet Rai dan 
bekas temannya Retna Wangsi. Retna Wangsi yang sedang 
mengandung, bermimpi buruk dan melahirkan anak kembar 
yang dianggap siai dan membahayakan seluruh desa. Retna 
terpaksa mengasingkan diri dan tinggal di tengah hutan. Dia 
selalu dikejar oleh leyak. Ketoet Rai yang putus asa pergi ke 
kelengteng Kuta untuk meminta pertolongan daripada seorang 
suhu Cina. Suhu yang sakti itu menyelamatkan Retna Wangsi 
pada waktu dukun Bali akan membunuhnya. Akhirnya Sriratna 
meninggal sesudah mengakui kejahatannya, dan Ketoet Rai 
dapat hidup bahagia dengan isterinya. 

Pada tahun yang sama, Monsieur d'Amour @ Njoo 
Cheong Seng menulis sebuah novel lagi yang berlatarbelakang- 
kan Irian Barat dengan judul: Tjinggalabi Aoah, Papoeasche 
Seden Romans, atau "Kembali Tjinggalabi, sebuah novel ten- 
tang adat istiadat Papua". Cerita ini berdasarkan sebuah lakon 
yang pernah dipentaskan oleh rombongan Dardanella dengan 


384 




judul Afred van Papoea atau "Berhala dari Papua". Tokoh 
utama adalah seorang pemuda Jawa yang dikirim ke Irian se- 
bagai doktor. Dia menemui banyak kesulitan tetapi dibantu oleh 
Tjinggalabi, putera seorang kepala suka. Akhirnya kedua-dua- 
nya meninggal. Nampaknya di sini Njoo Cheong Seng hanya 
mahu menciptakan semacam suasana yang exotic sebagai latar 
belakang tokoh-tokoh ceritanya. Demikian pula dengan novel 
Timoeriana (1941) yang ditempatkan di Timor-Deli. Tokoh 
utama ialah seorang pelaut dari Pulau Bintan. Pada suatu hari 
kapalnya terdampar di pantai Pulau Timor. Dia jatuh cinta pada 
Timoeriana, seorang gadis setempat yang sudah bertunang. 
Akibatnya muncul macam-macam pertentangan yang berakhir 
dengan meninggalnya kedua-dua orang kekasih. 

Ternyata bahawa ketiga-tiga pengarang novel "etnografis" 
itu mencerminkan dua aliran yakni 

a. Yang pertama dengan Lien Khing Hoo mendalami 
masyarakat suku-suku terasing sebagai bahan per- 
bandingan untuk memikirkan kembali tentang masya- 
rakatnya sendiri. 

b. Yang kedua, dengan Soe Lie Piet dan Njoo Cheong 
Seng, cuma ingin menciptakan alam yang cukup aneh 
untuk menghibur para pembacanya seperti yang di- 
lakukan oleh pengarang-pengarang Barat yang me- 
nulis cerita exotic. 

Suatu yang patut dicatat di sini ialah bahawa Liem Khing 
Hoo berasa tidak puas hati dengan keadaan di Indonesia pada 
tahun 1930-an. Berhubung dengan krisis ekonomi, penduduk 
kota dan terutamanya kaum saudagar peranakan sedang meng- 
alami suatu kesulitan yang tidak sanggup mereka atasi. Liem 
Khing Hoo pula meragukan kemurnian nilai-nilai Barat. 

Dalam satu artikel yang ditulisnya pada tahun 1931, waktu 
dia beristirahat di daerah Tengger, dia berkata: "Roesaknja peng- 
hidoepan sekarang adalah orang-orang telah djadi korbannya 
ini kesopanan modern. Orang-orang tjoema koetamakan 
kamenterengan hingga bikin lebih tinggi oekoeran (standard) 
penghidoepannja, dan boeahnja kasopanan mana adaiah 
"malaise" jang sekarang mengamoek heihat!" Demikian Liem 
Khing Hoo, menekankan bahawa kalau penduduk kota ditimpa 

krisis, penduduk desa dan terutama penduduk daerah terpencil 
sebaliknya, akan bebas dari kesuiitan. 

Dan tambahnya lagi: "Peperangan, pentjoerian, pem- 
boenoehan dan penipoean jang setiap saat kadengaran ke- 
djadian di banjak plosok dari ini doenia, itoelah ada boeahnja 
kasopanan sematjam sekarang. Saia belo pernah denger 
orang-orang pendoedoek pagoenoengan Tengger, teroetama 
jang koekoeh sama iaorang poenja kasopanan koeno soeka 
berklai, saling boenoeh, merampek atawa memaling, menipoe, 
saling boenoeh dan laen-laen kadjadian".2i 

Apa yang jelas ialah Liem Khing l-loo seperti sedang men- 
cari "zaman emas" dalam masyarakat suku-suku terasing. 
Dalam cerita "Dewa Poeti", dia menekankan bahawa orang 
Badui sanggup mempertahankan kerukunan masyarakat leluhur 
dan sedar akan pentingnya membatasi jumlah penduduk 
desa mereka. Malahan mereka masih mempertahankan ke- 
merdekaan sendiri. Sebagaimana katanya, "Orang-orang 
Badoej itoej itoe ada begitoe toeloes dan djoedjoer hingga 
pembesar negeri tida mendapat alasan boeat toeroet tjampoer 
memerentah dalam itoe doesoen-doesoen". 

Namun Liem Khing l-loo lebih kritik terhadap masyarakat 
Bali, terutama mengenai sistem kasta dan kedudukan wanita. 
Keputusan Brangti menyusul suaminya ke alam baka bisa di- 
ertikan sebagai suatu pelakuan yang sesuai dengan hukum 
masyarakat Bali. la bisa juga dianggap sebagai suatu sanggahan 
terhadap sikap masyarakat tersebut. 

Sebagai kesimpulan, saya ingin menyebutkan dua macam 
perbandingan yang bisa diadakan terhadap korpus sastera 
Melayu-Cina itu. Perbandingan pertama ialah dengan sastera 
yang ditulis dalam bahasa Melayu oleh pengarang peribumi 
pada waktu yang sama (sekitar 1920 sampai 1942). Yang kedua 
adalah perbandingan dengan sastera lndische Bellettrie yang 
ditulis oleh pengarang-pengarang Belanda dan Indo. 

Pengarang-pengarang bahasa Melayu yang paling me- 
nonjol pada waktu itu kebanyakannya berasal dari Pulau Suma- 
tera dan menulis novel berkisar tentang masyarakat mereka 
sendiri. Kita tentu saja sering mendengar nama-nama Marah 


*'Kwee Tek Hoay dalam cerita Drama dari Krakatau (1929) juga men- 
ceritakan tentang masyarakat Badui. 

Rusli, Abdul Muis dan Sutan Takdir Alisyabana dan judul-judul 
dari novel-novel termasyhur yang diterbitkan oleh Balai Pus- 
taka. Kalau dibandingkan dengan "kelompok Sumatera" itu 
yang banyak berpengaruh, ada kecenderungan untuk meng- 
anggap bahawa pengarang-pengarang yang sejajar dengan 
mereka di Jawa, justeru kelompok pengarang keturunan Cina 
itu. Sebetulnya hampir kesemua mereka itu dilahirkan di Pulau 
Jawa: Gan San Hok dan Kwee Tek Hoay di daerah Bogor, Im 
Yang Tjoe seperti juga Tan Sioe Tjhay dan Tan Sioe Tjhoan di 
Slawi, Liem Khing Hoo di Welingi, Njoo Cheong Lie Piet di 
Batavia. 

Tentu sahaja ada juga beberapa pengarang Jawa asli 
yang menulis dalam bahasa Melayu seperti Mas Marco Karto- 
dikromo, Semaun, Muhammad Dimyati dan Sutomo Jauhar 
Anfin sebagaimana yang disebut dalam buku Professor Teeuw, 
tetapi karangan mereka dalam bentuk buku rupanya tidak beaitu 
banyak. 

Seperti Matu Mona (Zaman Gemilang, 193?) atau Nur St 
Iskandar (Hulubalang Raja, 1934), mereka menggali masa lampau 
"Indonesta" untuk menemukan kembali zaman keemasan 
Nusantara. Di samping itu, seperti Marah Rusli (Siti Nurbaya, 
1922), dan Abdul Muis (Salah Asuhan, 1928), mereka sedar 
akan perubahan-perubahan yang disebabkan oleh modenisasi 
dan pengaruh Barat. Antara lainnya mereka tertarik juga untuk 
menyentuh tentang masalah pendidikan dan perkahwinan 
antarabangsa. Tetapi pada umumnya, pandangan mereka itu 
sedikit lebih luas dan tidak terbatas pada golongan atau daerah 
mereka sendin. Walaupun berasal dari kota, mereka tertarik 
pada masyarakat pedusunan; walaupun berasal dari Jawa, 
mereka tertarik pada pulau-pulau lain termasuk Sumatera, 
Sulawesi, Bali dan lain-lain. Contoh yang paling menonjol ialah 
Njoo Cheong Seng. 

Keistimewaan pengarang-pengarang itu mungkin sekali 
dapat dilihat dalam minat mereka terhadap suku-suku terasing 
yang bisa dikatakar. hampir tidak diperhatikan oleh pengarang- 
pengarang peribumi pada waktu itu. Sebetulnya agak sulit 
untuk menerangkan kenapa mereka begitu tertarik pada orang 
Badui, Tengger, Bali Aga, Papua dan lain-lain. Mungkin sekali 
kerana mereka terpengarub oleh falsafah 'zaman emas' dan 
keagungan orang "primitif" yang masih sempurna dan belum 

dirosakkan oleh kebudayaan moden. Mungkin juga suku-suku 
terasing yang belum memeluk agama Islam mahupun Kristian, 
dirasakan memiliki persamaan pada dasar-dasar alam jiwa 
mereka. 

Kalau orang-orang Jawa menulis dalam bahasa Melayu 
masih sedikit pada waktu itu, orang Belanda dan Indo yang 
menulis tentang Jawa, dalam bahasa Belanda, jauh lebih banyak. 
Cukup menarik, kiranya diadakan perbandingan antara novel- 
novel penulis keturunan Cina itu dengan novel-novel karangan 
Arthur van Schendel, Louis Couperus atau Marie Sloot. Walau- 
pun masyarakat yang dilukiskan sama, tidak menghairankan 
kalau penyajiannya banyak berbeza. Tetapi perbezaan yang 
paling menonjol adalah sifat nasionalis dari novel pengarang- 
pengarang peranakan Cina pada tahun tiga puluhan. Kami per- 
nah mencatat bahawa mereka sedar akan kepentingan tradisi 
dan, pada umumnya, menentang aspek dari proses pembarat- 
an. Ada di antara mereka yang cukup dekat dengan gerakan 
nasionalisme. Pengarang yang paling berani adalah Liem Khing 
Hoo yang dalam Berdjoeang (1934) menceritakan petualangan 
sekelompok peranakan yang meninggalkan Pulau Jawa untuk 
melarikan diri dari penjajahan dan mendirikan satu republik 
kecil tersendiri. 22 Im Yang Tjoe, yang kami sebutkan tadi, pernah 
menulis juga riwayat hidup Sukarno yang berjudul: Soekarno 
Sebagai Manoesia (1933). Pada halaman 47 dari biografi itu, Im 
Yang Tjoe menyatakan: 

"Kenapa boekoe ini ditoelis, boekan laen kerana penoelis- 
nja tetarik dengan kesatrya'an dan kemanoesian jang ada pada 
dirinja Ir. Soekarno itoe". 

Patut diingat juga bahawa tidak kurang dari lima buah 
buku karangan peranakan Cina mengambil tempat, seluruhnya 
atau sebahagian, di kem pengasingan Tanah Merah di Boven 
Digoel. Sejauh kami ketahui tidak banyak buku-buku bellettrie 
yang pada waktu itu berpibak pada kaum nasionalis. 23 


2J Lihat C. Salmon, 1972 "Societe peranakan et utopie: deux romanssino- 
malais (1934-1939)", Archipel 3, hlm. 169-195. 

23 Kepada Dr. Farida Soemargono yang membantu saya menghaluskan 
bahasa artikel ini, saya mengucapkan banyak terima kasih. 

SUMBANGAN KETURUNAN TIONGHOA 
TERHADAP BAHASA DAN SASTERA 
MELAYU 

Goh Hin San 
Yang Quee Yee 
(Singapura) 

ORANG TIONGHOA mulai merantau ke Tanah Melayu atau ke 
seluruh Asia Tenggara sejak beberapa abad yang lalu. Motif 
penghijrahan mereka itu ditimbulkan dari tiga unsur. Pertama, 
untuk mengelakkan tindasan kuasa feudal di China dan mencari 
nafkah hidup ke luar negeri. Kedua, mencari tempat perlindung- 
an kerana rusuhan perang sering berlaku di dalam negeri. 
Ketiga, secara terpaksa dijual sebagai abdi untuk dijadikan 
buruh di lombong-lombong dan ladang-ladang besar. 

Setelah menetap dan bergaul dengan penduduk-pen- 
duduk di rantau ini, secara sedar atau tidak mereka merasai 
bahawa pentingnya untuk menguasai bahasa Melayu yang 
memang sudah menjadi Lingua Franca di daerah ini. Mulanya 
bahasa ini digunakan secara lisan di peringkat yang rendah 
tetapi pada abad ke-19 setelah mengalami beberapa keturunan 
atau generasi, mutu pengetahuan bahasa Melayu telah diper- 
tinggikan. Di peringkat ini, mereka sudah boleh membaca dan 
menulis bahasa Melayu, walaupun bahasa yang digunakan itu 
disifatkan sebagai 'bahasa Melayu pasar'. 

Sebagai buktinya, pada akhir abad yang ke-19 seorang 
keturunan Tionghoa di Pulau Pinang, Chan Kim Boon telah 
menterjemahkan lebih daripada 18 buah buku sastera klasik 
China dengan menggunakan bahasa Melayu. Di antara buku- 

buku yang diusahakannya itu termasuklah satu cerita peperang- 
an Cina yang termasyhur dinamakan Sam Kok atau Tiga 
Negara Berperang. Buku ini diterbitkan berjilid dan dicetak di 
Singapura. Jilid pertama diterbitkan dalam tahun 1892 dan jilid 
yang terakhir diterbitkan pada tahun 1896. 

Buku-buku tulisannya yang iain ialah, Gnoh Bee Yean, Kim 
Ko Ki Kwan, Leow Chai, Pow Kong Ann, Si Kong Ann, Na Kong 
Ann, Song Kang, Lim Ai Chu, Chey Tian Noey Sioh, Wong Ju 
Yak, Keng Gno Cheng, Siau Chin Ek Su, Hoon Chong Lau, Chit 
Hiap, Cheng Tong, Cheng Sai, Ho Gnoh Tai, dan lain- lainnya. 
Kebanyakan buku ini juga diterbitkan berjilid. Ini ada!ah suatu 
sumbangan yang agung dan tidak harus diabaikan. 

Dalam prakata buku-buku ini, Chan Kim Boon telah mem- 
bentangkan maksud ini menterjemabkan buku-buku tersebut 
iaitu untuk meninggalkan nama baik di hari kemudian dan me- 
nambahkan bahan-bahan bacaan hiburan untuk masyarakat 
Tiongboa. Di sini tidak ada sangkut-paut dengan corak politik 
atau kesedaran faham nasionalisme. 

Tetapi usaha Chan Kim Boon ini tidak diteruskan dan tidak 
ada hasil yang lebih menonjol selepas dari itu. Ini adalah di- 
sebabkan oleh dasar politik kaum penjajah yang tidak suka 
melihat rakyat jajahannya mempelajari bahasa-bahasa mereka 
lebih mendalam. 

Walaupun hingga ke tahun 20-an abad yang kedua puluh, 
beberapa buah kamus Tionghoa-Melayu telah disusun, tetapi 
bahagian keterangan bahasa Melayu bukanlah dieja dengan 
tulisan Jawi atau Rumi, bahkan dieja dengan karakter Mandarin 
menurut bunyi dialek-dialek Tionghoa. Sedangkan buku-buku 
tulisan Chan Kim Boon dicetak dengan ejaan Rumi. 

Dari perbandingan tersebut kita dapat membuat kesimpul- 
an bahawa di bawah tekanan kuasa penjajah, pengetahuan 
bahasa Melayu orang-orang Tionghoa bukan mencapai ke- 
majua'nnya, tetapi mengalami kemunduran. Dan keadaan ke- 
munduran itu dilanjutkan hingga ke tahun 50-an, iaitu zaman 
selepas Perang Dunia Kedua. 

Titik Perubahan Sikap Keturunan Tionghoa terhadap Bahasa 
dan Sastera Melayu 

Selepas Perang Dunia Kedua telah dikemukakan siogan 
untuk menjadikan bahasa Melayu sebagai babasa Kebangsaan. 

Dalam perkembangan ini, keturunan Tionghoa teiah mencebur- 
kan drn sebaga. warganegara dalam berbagai-bagai lapangan 
untuk bersama-sama mengambil peranan dalam pembanaun- 
an negara. Apalagi masalah pendirian bahasa Kebangsaan itu 
merupakan salah satu tugas yang penting dalam lingkungan 
pembangunannya. a 


Jika usaha Chan Kim Boon pada zaman dahulu itu se- 
mata-mata hanya untuk memaparkan kegemaran perseorang- 
an dan sedik.t sebanyak ada yang berhubung dengan masya- 
rakat T.onghoa, maka sikap keturunan Tionghoa telah jauh ber- 
beza di sekitar suasana perubahan politik negara pada tahun 
50-an. Untuk mensejajarkan dengan perkembangan politik, 
keturunan Tionghoa telah menunjukkan sikap aktifnya dalam 
kegiatan-kegiatan perkembangan bahasa Melayu. Umpamanya 
dalam Kongres Bahasa dan Persuratan Melayu III yang diada- 
kan pada tahun 1956, mahasiswa-mahasiswa keturunan Tiong- 
hoa dari Umversiti Nanyang dan Universiti Singapura telah 
menyertai kongres tersebut. Sebagai usaha lanjutan, Singapura 
telah menjad' pusat kegiatan bahasa Melayu keturunan Tiong- 
hoa. Adalah jelas peranan mahasiswa Universiti Nanyang telah 
menunjukkan keunggulan mereka di bidang ini. Selain daripada 
mempelajar. bahasa Melayu, keturunan Tionghoa juga ber- 
usaha menerbitkan majalah-majalah dalam bahasa Melayu dan 
buku-buku terjemahan sastera Melayu. Usaha ini merupakan 
suatu titik perubahan sikap keturunan Tionghoa terbadap per- 
kembangan bahasa dan sastera Melayu. 

Jika usaha Chan Kim Boon hanya terbatas pada terjemah- 
an dari hasil sastera Cina ke alam bahasa Melayu maka 
lingkungan usaha keturunan Tionghoa di zaman ini pula telah 
diperluaskan lagi. Malah mereka bukan saja berusaha menter- 
jemahkan sastera Melayu ke dalam bahasa Tionghoa, bahkan 
beberapa buah majalah bahasa Melayu juga telah berjaya di- 
®^ an ’ Dl antaran ya Mimbar \Jniversiti (1958) dan Budaya 
(1959), merupakan dua buah majalah bahasa Melayu yang 
julung-julung kal. diusahakan oleh keturunan Tionghoa, dipimpin 
oleh mahasiswa Nanyang. Hasilnya berbagai-bagai makalah, 
cerita, cerpen, novel, syair, pantun dan sebagainya dalam bahasa 
Melayu telah diterjemahkan ke dalam bahasa Tionghoa serta 
disiarkan dalam majalah-majalah dan akhbar-akhbar Tionghua 
tempatan. Suasana yang rancak ini tidak pernah berlaku pada 

zaman sebelumnya. Semenjak itu, berbagai-bagai ciptaan dan 
hasil pengajian telah disiarkan atau diperkenalkan dalam akhbar- 
akhbar dan diterbitkan dalam bentuk buku. Hasil yang dicapai 
oleh mereka itu sungguh mengembirakan. Selepas tahun 70- 
an, kegiatan bahasa dan sastera keturunan Tionghoa telah 
beralih ke Malaysia iaitu Kuala Lumpur sebagai pusatnya. 

Hasil Usaha yang Tercapai 

(a) Bidang Akhbar 

Dalam usaha memperkembangkan bahasa Kebangsaan, 
dua buah akhbar Tionghoa yang terbesar telah terbit dalam 
tahun 60-an iaitu Nanyang Siang Pao dan Sin Chew Jit Po di 
Malaysia dan Singapura. Dalam akhbar tersebut telah menyedia- 
kan ruangan khas untuk menylarkan tulisan-tulisan berbahasa 
Melayu. Ruangan "Belajar Bahasa Kebangsaan" yang disedia- 
kan oleh Nanyang Siang Pao telah dimulakan pada bulan Feb- 
ruari 1960, manakala ruang "Mingguan Bahasa Kebangsaan" 
yang disediakan oleh Sin Chew Jit Po pula telah dimulakan 
pada bulan April 1960. Hingga kini kedua-dua ruangan itu 
masih dilanjutkan. 

Kemudian Cina Press di Kuala Lumpur dan Kong Hwa 
Press di Pulau Pinang juga menyediakan ruangan sedemikian. 
Walaupun mutu tulisan dalam ruangan-ruangan itu tidak begitu 
tinggi, tetapi semangat dan sikap yang dipertunjukkan itu harus 
diberi penghargaan. 

(b) Bidang Majalah 

Selain daripada majalah Mimbar Universiti dan Budaya, 
dua buah lagi majalah bulanan yang didukung oleh penerbit- 
penerbit Tionghoa telah muncul dalam tahun 60-an. Majalah 
tersebut ialah Bulanan Bahasa Kebangsaan yang telah diterbit- 
kan oleh The World Book Co. Jilid pertama dikeluarkan pada 
Januari 1960,tetapi berhenti pada bulan April 1970 dengan jum- 
lah terbitannya sebanyak 110 nombor dalam 11 jilid. Majalah 
kedua ialah Bulanan Bahasa Melayu yang diterbitkan o1eh 
Shanghai Book Co. Majalah ini mula diterbitkan pada bulan 
September 1961 dan berhenti pada Ogos 1964. 

Perbezaan di antara keempat-empat majalah itu ialah 
Mimbar Universiti dan Budaya menggunakan ekabahasa, mana- 



kala Bulanan Bahasa Kebangsaan dan Bulanan Babasa Melayu 
menggunakan dwibahasa. Setelah tamat penerbitan keempat- 
empat majalah seperti yang tersebut di atas, tidak ada lagi terbit- 
an-terbitan baru yang didukung oleh keturunan Tionghoa. 

(c) Bidang Penulisan Sastera Moden 

Di samping mempelajari bahasa Melayu, keturunan Tiong- 
hoa juga telah mempertinggikan lagi pengetahuan dan ke- 
sanggupannya berbahasa Melayu. Dan kemajuannya sangatlah 
memuaskan. Sejak tahun 50-an, mereka telah menulis pelbagai 
genre seperti cerpen, syair, pantun dan sebagainya dengan 
menggunakan bahasa Melayu. Dalam perkembangan berikut- 
nya terdapat karya-karya keturunan Tionghoa yang bermutu 
dan sering disiarkan dalam akhbar-akhbar dan majalah-majalah 
Melayu tempatan seperti Dewan Babasa, Dewan Masyarakat, 
Dewan Sastera, Mastika, Berita Harian, Utusan Melayu dan lain- 
lain. 

Di bidang novel dan antologi cerpen, hasil yang dicapai 
oleh keturunan Tionghoa masih kurang. Setakat ini hanya ter- 
dapat sebuah novel yang berjudul Hidup Antara Duri yang 
dikarang oleh Chong Chee Seong dan diterbitkan pada tahun 
1970. Sebuah antologi cerpen bertajuk Cerpen-cerpen Pilihan 
Akbar Goh yang dikarang oleh Akbar Goh telah diterbitkan 
dalam tahun 1965. 

Goh Then Chye juga tidak ketinggalan daripada penulis- 
penulis seperti di atas. Beliau telah menggubah dua rangkap 
pantun Melayu yang berjudul "Pantun Melayu" (1961) dan 
"Pantun Peribahasa Melayu" (1968) dengan nama samarannya 
Loo Mun. Hingga tahun 1981, beliau berhasil menerbitkan se- 
buah antologi puisinya yang berjudul Imbauan Subuh . Selain 
daripada itu, beliau juga telah berusaha menterjemahkan ber- 
bagai-bagai jenis buku. 

(d) Bidang Buku-buku llmiah 

Liaw Yock Fang dan Li Chuan Siu ialah dua orang intelek- 
tual yang terkenal sama ada di kalangan orang-orang Tionghoa 
ataupun dalam masyarakat Melayu. Hasil sumbangan mereka 
yang ilmiah memang telah diketahui oleh kaum intelektual dan 
peminat-peminat bahasa dan sastera Melayu. Sejarah Ke- 
susasteraan Melayu Klasik yang ditulis oleh Liaw Yock Fang itu 

telah luas dipergunakan sebagai buku teks atau rujukan dalam 
bidang pengajaran. Bukunya yang lain, lkhtisar Kritik Sastera 
hasil kerjasamanya dengan H.B. Jassin mendapat kedudukan 
yang tertentu di bidang buku-buku ilmiah bahasa Melayu. 

Li Chuan Siu yang berasal dari Indonesia juga pernah 
menulis dua buah buku ilmiah yang diberi judul, lkhtisar 
Sejarah Kesusasteraan Melayu, 1930-1945 dan lkhtisar Sejarab 
Pergerakan dan Kesusasteraan Melayu Moden, 1945-1965. 
Kedua-dua buah buku ini memperolehi nilai yang tinggi dalam 
dunia akademik. 

(e) Bidang Terjemahan 

Usaha terjemahan sastera moden yang dibuat oleh ke- 
turunan Tionghoa boleh ditinjau dari dua penjuru, yang per- 
tama berbentuk Melayu-Tionghua, dan yang lain Tionghua- 
Melayu. 

Jumlah hasil kesusasteraan Melayu moden yang diter- 
jemahkan ke dalam bahasa Tionghoa agak sukar hendak di- 
perhitungkan dengan tepat, kerana terlalu bariyak. Secara kasar 
boleh dikatakan bahawa kebanyakan cerpen-cerpen Melayu 
yang ditulis dalam tahun 50-an hingga 60-an telah banyak diter- 
jemah ke dalam bahasa Tionghoa dan disiarkan dalam akhbar- 
akhbar dan majalah-majalah Tionghoa. 

Di samping cerpen dan novel, tulisan-tulisan lain juga 
banyak telah diterjemahkan. Umpamanya buku-buku seperti 
Hikayat Abdullah, Kisah Pelayaran Abdullah, Kabus Pagi (Ahmad 
Boestaman), Banyak Udang Banyak Garam (Abdul Rahim Kajai), 
MekarDan Segar dan karya-karya Usman Awang semuanya telah 
pun dit<»rjemahkan. 

Manakala di bidang bentuk terjemahan Tionghoa-Melayu 
pula, Li Chuan Siu telah berhasil menterjemahkan sebuah buku 
sastera Cina berjudul Hidup Bagaikan Mimpi dan diterbitkan 
pada tahun 1961. Dalam tahun 1984, beliau berhasil lagi men- 
terjemahkan sebuah kumpulan cerpen-cerpen sasterawan 
besar Cina Lu'Hsun dan diberi judul Lampu yang Tak Kunjung 
Padam. 

Selain daripada itu Goh Then Chye adalah seorang lagi 
intelektual yang terkenal dan telah menceburkan diri dalam 
usaha-usaha perkembangan bahasa dan sastera Melayu se- 
lama berpuluh-puluh tahun. Goh adalah seorang penterjemah 

yang rajin dan produktif. Sejak beliau masih menjadi maha- 
siswa, beliau telah berusaha menggubah atau menterjemahkan 
pantun-pantun Melayu, sebingga beliau berjawatan sebagai 
Prof. Madya, beliau masih tekun berusaha menterjemahkan 
puisi-puisi Mahua dan Tiongkok moden ataupun puisi dan lirik 
Tiongkok Klasik. Hasil-hasil terjemahannya itu ialah Bintang 
Mengerdip Tersenyum (1972), Puisi Mahua Moden, jilid I (1975), 
Puisi Baru Tiongkok (1975), Oh Sungai Perak, Sungai Ibu - Tai 
Ching Siew (1980), Puisi dan Lirik Tiongkok Klasik (1981), Pem- 
beritahuan Subuh - Ai Qing (1981), Ibuku Sang Bumi - Guo 
Moruo (1981) dan lain-lainnya. 

Tiga orang angkatan muda yang bernama C.Y. Sin, Yassin 
Tani dan Moo Kiow Chai telah berhasil menterjemahkan 
sejarah kesusasteraan Mahua, puisi-puisi Mahua dan cerpen- 
cerpen Mahua yang masing-masing diberi judul: Evolusi Aliran 
Pemikiran Kesusasteraan Mahua- Fang Xiu, dan diterjemahkan 
oleh C.Y. Sin pada tahun 1979, Antologi Puisi Mahua Moden 
1965-1975 - Yassin Tani (1978), dan Cerpen-cerpen Pilihan 
Mahua - Moo Kiow Chai (1982). 

(f) Bidang Tatababasa 

Dalam pasaran tidak terdapat banyak buku tatabahasa 
yang ditulis oleh keturunan Tionghoa. Buku Tatabahasa Melayu 
yang disusun oleh Li Chuan Siu pada tahun 1960 dalam dwi- 
bahasa itu tidak ada edisi pembaruannya hingga kini. Nahu 
Melayu Moden yang baru dihasilkan oleh Liaw Yock Fang 
ditulis dalam ekabahasa. Selain daripada itu, masih ada tiga 
buah buku tatabahasa Melayu pernah disusun dan diterbitkan, 
tetapi isi dan mutunya kurang memuaskan. 

(g) Bidang Umum 

Dua buah buku yang dapat dianggap sebagai umum telah 
disusun oleh Lee Ban Chen pada tahun 1975. Buku ini dapat 
dianggap sebagai sebuah buku falsafab moden yang diberi 
judul Introduksi Kepada llmu Falsafah. Dan pada tahun berikut- 
nya, Yassin Tani juga telah menterjemabkan Riwayat Hidup 
Seorang Doktor terjemahan buku Tiongkok. 

IDENTITIBRUNEIDALAM SASTERA MELAYU 

Haji Hashim B. Haji Abd. Hamid 
(Ketua I Asterawani 
Brunei Darussalam) 

UNTUK memperkatakan identiti Brunei dalam sastera Melayu 
di Brunei adalah memerlukan satu penelitian dan penyelidikan 
yang lama. Ini kerana hanya baru beberapa tahun kebelakangan 
ini orang memperkatakan apa itu identiti Brunei sebenarnya. 
Dalam pertemuan saya dengan Yang Dimuliakan Pehin Orang 
Kaya Amar Diraja Dato Sri Utama (Dr) Awang Haji Mohd. Jamil 
al-Sufri, beliau telah menerangkan tentang identiti orang Brunei 
seperti: 

1. Beraja 

2. Islam 

3. Adat istiadat (termasuk kebudayaan Melayu Brunei) 

4. Bahasa Melayu 

Dalam Majalab Beriga bil: 2, terbitan Dewan Bahasa dan 
Pustaka, Brunei 1985, saya telah menulis mengenai identiti 
orang Brunei bertajuk "Tinjauan Singkat Mengenai Dengan 
Identiti Orang Brunei". Terdapat tiga unsur yang perlu dilihat 
mengenai identiti orang Brunei itu: 

1. Berbahasa Melayu Brunei 

2. Berkebudayaan Melayu Brunei 

3. Beragama Islam 


Pehin Orang Kaya Ratna Diraja Dato Seri Utama Awang Haji 
Mohd. Zain bin Haji Seruddin menekankan bahawa identiti 
orang Brunei ialah: 

1. Kesultanan 

2. Keagamaan 

3. Kesatuan Bahasa 

4. Kebudayaan 

Dalam pemasyhuran kemerdekaan pada 1 Januari 1984, 
ditegaskan bahawa Negara Brunei ini adalah sebuah Negara 
Melayu Islam Beraja. Sehubungan dengan ini, maka awal tahun 
1985, Kementerian Pelajaran dan Kesihatan, Negara Brunei 
Darussalam mengambil konsep Negara Islam Beraja sebagai 
salah satu dasar pendidikan negara. Dalam dasar ini, unsur- 
unsur identiti yang telah dinyatakan tadi telah diambil kira iaitu: 

1. Melayu 

2. Islam 

3. Beraja 

Jelaslah kepada kita bahawa identiti orang Burnei itu di- 
dasarkan kepada M.I.B. dalam skopnya yang luas dan menye- 
luruh. Justeru itu, kita perlulah melihat konsep M.I.B. dalam 
perkembangan sastera di Brunei. 

Ada tiga peringkat masa dalam melihat perkembangan 
sastera Melayu di Brunei: 

1. Sastera Tradisional Brunei 

2. Sastera Moden hingga 1984 (tarikh kemerdekaan 
Brunei Darussalam) 

3. Sastera Melayu sesudah merdeka 


Seperti halnya dengan daerah-daerah lain sastera Tradi- 
sional Brunei juga mempunyai sastera rakyat yang hampir 
sama, sama ada cerita asal usul, mitos ( myth ), legenda, cerita 
pari-pari, penglipur lara, cerita jenaka atau lucu dan cerita-cerita 

rakyat lain yang berbentuk prosa. Dalam bentuk puisi pula 
cuma beberapa bentuk sahaja yang popular seperti pantun, 
syair, bahasa berirama dan mantera. Pantun asli Brunei biasa- 
nya mengandungi unsur-unsur sejarah tempatan dan kisah 
teruna dara. Hal ini jelas apabila kita melihat sejarah agung 
Brunei "Empayer Bolkiah" yang dikisahkan belayar dan men- 
dapat isteri (Puteri Laila Menchanai). Kisah-kisah ini diciptakan 
pantun yang mengasyikkan: 

Pulau Bedukang daratan bini 
Tempat pangeran membongkar sauh 
Dipermudahkan mencari bini 
Dipeiayari negeri yang jauh. 

Keingaran mula ditabas 
Tempat pangeran memburis ajung 
Main lama sajakan lepas 
Main baharu pula ditanggung. 

Pulau Bedukang nampak muktabar 
Dipandang jauh arap gegati 
Empat tukang memeta gambar 
Siap gambar tukang pun mati. 

Pulau cermin meruku-ruku 
Tempat bermain anak kudanya 
Tangkai cermin lekat di kuku 
Kami bermain sama mudanya. 

Pasang air Tanjung Masta 
Pasang tidak bertenang lagi 
Selama tuan tidak di mata 
Makan tidak berkenyang lagi 

Pulau Ambok kotanya roboh 
Ambur selasih tengah halaman 
Berbunyi bedok hampirkan subuh 
Bercerai kasih se kemalaman 

Sebagai sebuah negara tua yang menitikberatkan "adat 
istiadat", tidak hairanlah unsur-unsur sastera digunakan dalam 

majlis adat istiadat teutamanya dalam "adat menganugerahkan 
gelaran". Dalam majlis ini sejenis mantera telah dibacakan di 
dalam doa, ketika orang yang hendak digelar itu menerima 
gelarannya (pembacaan CHIRI ini mustahak sebagai pengesahan 
gelaran seseorang). 

Ahuta Sar Mata Seri Buhana 

Si Cakap Perkasa 

Pera Sang Si Jaya Perbuhana 

Au Bajana Madanandika Bacubala 

Pera Kerma Seri Buhana 

Kerta Maskalang 

Ku Permala Malai 

Warna Utika/Ratna Mahkota Auta Singgahsana 
Di Dewa-dewa Perbu. 

Pehin Orang Kaya Amar Diraja Dato Seri Utama (Dr) Haji 
Mohd. Jamil telah menyusun CHIRI ini ke dalam bahasa Melayu, 
dengan kerjasama kurator Muzium Decca, Pakistan Timur dan 
Awang M.U. Patel berbunyi: 

Dengan nama Tuhan 
Yang Maha Melihat 
Yang Maha Menerangi Alam 
Yang Maha Cekap Perkasa 
Yang Berjaya Menguasai Alam 
0h Tuhan Yang Maha Kaya 
Engkau Yang Mempunyai Kekuasaan 
Yang Melakukan Sesuatu Kehendak 
Kepada Seluruh Alam 
Jadikanlah (Orang Digelar) 

Kalung Bunga Kesayangan 

Sebagai Kasturi Yang Harum Semerbak 

Menjadi Senjata Yang Diperbuat 
Dari Permata Yang Berwarna Warni 
Untuk Raja Yang Memerintah 

Mengenai syair pula syair Awang Semaun merupakan 
syair yang popular, sebagai syair asal usul negeri Brunei yang 
memperlihatkan kegagahan pahlawan-pahlawan Brunei. Di 
dalam syair ini diceritakan asal usul sesuatu tempat, begitu juga 
unsur-unsur mitos tetapi sayangnya kita tidak mengetahui siapa 

penulisnya dan tahun dihasilkan. Dari kebanyakan syair-syair 
yang ditulis di Brunei, "Syair Rajang" merupakan syair cinta 
teruna dan dara. Syair ini menggunakan bilangan bulan dan 
kebanyakannya nama bintang sebagai pembuka cerita. Syair ini 
berbunyi: 

Sehari bulan rajangnya kuda, 

Kuda kuning pelana kain, 

Selama bertaulan dengan adinda, 

Kakanda tiada mencari lain. 

Dua hari bulan rajangnya kijang, 

Kijang disalak anjung Belanda, 

Berapa hari tiada kupandang, 

Cinta berahi di dalam dada. 

Tiga hari bulan rajangnya harimau, 

Harimau tidur di rimba jati, 

Pada yang lain abang tak igau, 

Adinda juga di mata di hati. 

Empat hari bulan rajangnya kucing, 

Kucing duduk di dalam tirai, 

Sekian hari bertambah runcing, 

Selama kakanda pergi belayar. 

Lima hari bulan rajangnya sampai, 

Sampai di atas kayuan tinggi, 

Mudah-mudahan hajatku sampai, 

Diselamatkan Allah pergi dan mari. 

Enam hari bulan rajangnya kerbau, 

Kerbau di padang Indagiri, 

Kepada yang lain abang tak gagau, 

Mengarung dendam dengan birahi. 

Tujuh hari bulan rajangnya tikus, 

Tikus jantan masuk penjara, 

Kalau terkenang sifat yang bagus, 

Hilanglah akal langap biasa. 

Lapan hari bulan rajangnya lembu, 

Lembu makan rumput yang muda, 

Besarlah niat di dalam kalbu, 

Mengenang budi tuan adinda. 

Sembilan hari bulan rajangnya anjing, 
Anjing perburuan Ratu Gagelang, 

Rindu dendam tiada berbanding, 
Terkenangkan tuan paras gemilang. 

Sepuluh hari bulan rajangnya naga, 
Naga membalik di Gunung Barma, 
Sungguh tidur serupa jaga, 

Adakah pekulun dengan bersama. 

Sebelas hari bulan rajangnya kambing, 
Kambing dibawa di negeri Jeddah, 
Adinda seorang tiada berbanding, 
Berapa negeri dimasuki sudah. 

Dua belas hari bulan rajangnya mayang, 
Mayang di taman Penglipur Lara, 

Adinda seorang kakanda sayang, 
Menjadi lampu di dalam negara. 

Tiga belas rajangnya gajah, 

Gajah tunggal kenaikan ratu, 
Berbayang-bayang rupanya wajah, 
Laksana emas sepuluh mutu. 

Empat belas rajangnya singa, 

Singa di Gunung Bilanta Indera, 

Harum terlebih daripada bunga, 

Seluruh badan rasa mesra. 

Lima belas rajangnya ikan, 

Ikan bermain di tepi Sukara, 

Adinda seorang kakanda gilakan, 

Kepada yang lain tiada dikira. 

Enam belas rajangnya babi, 

Babi tunggal di Padang Raya, 

Rasakan putus tangkainya kalbi, 

Bercerai dengan wajah yang mulia. 

Tujuh belas rajangnya helang, 

Helang bersarang di kayu tinggi, 

Di mata kakanda tiada kan hilang, 

Merasa terpandang petang dan pagi. 

Lapan belas rajangnya lipan, 

Lipan tidur di bawah pati. 

Adinda laksana sarung dan kapan, 
Sehari tiada hilang di hati. 

Sembilan belas rajangnya benang, 
Benang dibawa ke Singapura, 

Rasa putus hati mengenang, 
Selama bercerai kasih yang mesra. 

Dua puluh hari rajangnya hantu, 
Hantu digungung alangkepuri, 
Jikalau kakanda menjadi ratu, 
Adinda menjadi si permaisuri. 

Dua pu!uh satu rajangnya arang, 
Arang dibawa dari negeri China, 
Laksana burung tiada bersarang, 
Turun hujan terbang ke mana. 

Dua likur rajangnya orang, 

Orang jajahan Ratu Gagelang, 
Dendam berahi sudah berkurung, 
Kalau burung terbang kupulang. 

Tiga likur rajangnya bayan, 

Bayan permainan sangat jinak, 
Terlalu lama sudah pencarian, 
Putuslah cinta hendak mengadap. 

Empat likur rajangnya pari, 

Pari di laut Bahar Silan, 

Terkenang adinda muda bestari, 
Barang dimakan tiada tertelan. 

Lima likur rajangnya pasak, 

Pasak berasal di negeri Anggun, 
Dendam berahi penuh dan sesak, 
Di dalam tidur terkejut bangun. 

Enam likur rajangnya marak, 

Marak terbang terlayang-layang, 
Kasih yang menjadi karak, 

Lekat di mata berbayang-bayang. 

Tujuh iikur rajangnya kala, 

Kala tidur di bawah dulang, 

Doakan jauh daripada bala, 

Supaya selamat kakanda pulang. 

Lapan likur rajangnya punai, 

Punai bersarang di kayu jaka, 

Dosa banyak tiada ternilai, 

Jangan saja adinda murka. 

Sembilan likur rajangnya nuri, 

Nuri terbang terlalu tinggi, 

Adinda di sana kakanda di sini, 

Lakat di mana tiadakan ali. 

Tiga puluh rajangnya buraq, 

Buraq kenderaan pada junjungan, 

Tangkai hati bagaikan lasak, 

Selama abang tiada dipandang. 

Antara syair-syair Brunei yang diketahui ialah "Syair 
Rakis" (SR) karya Pangeran Syahbandar Muhammad Salleh 
Ibnu Pangeran Syamaryuda, yang ditulis lebih kurang 1840 M. 
Syair ini dapat dianggap sebagai catatan sejarah Brunei yang 
penting. "Syair Rakis" melukiskan suatu gambaran masa lam- 
pau yang menjadi titik tolak dalam peraturan sosial negeri ini 
dalam hubungannya dengan kuasa Inggeris hingga hari ini. 
Syair Rakis juga memperlihatkan suatu sifat terbuka dalam me- 
nilai kemasyarakatan zamannya dengan gagasan-gagasan 
yang praktis untuk memajukan bangsanya.... Penulis Syair 
Rakis bukan sahaja mempunyai pengalaman yang cukup ter- 
hadap sosiopolitik negeri pada zamannya, tapi beliau juga 
merupakan anak watan yang berpandangan jauh dan mem- 
punyai sifat-sifat intelek. 

Beliau adalah anak Brunei yang terpelajar. James Brooke 
yang menjadi musuh ketatnya tidak mengetepikan kemampuan 
beliau dan menganggap beliau sebagai seorang yang mahir 
membaca dan menulis dalam bahasa ibundanya, arif tentang 
pemerintahan, undang-undang dan adat resam di Pulau Borneo. 
James Brooke menganggap beliau seorang yang bijak dan suka 
berterus-terang dengan berani: 

His education has been more attended to than others ofhis own 
rank. He both reads the writes his own language and is well 
acquainted with the government, laws and customs of Borneo. 
He was young better iooking and livelier intelligent and apparently 
frank. 

Syair Rakis bukan saja sebagai testament politik, malab 
merupakan "al-Kitab" dari suara rakyat Brunei dalam mem- 
bangunkan negaranya ketika itu. Walaupun ia merupakan karya 
sastera lama, namun kesan dan hubung kait dengan keadaan 
dahulu dan sekarang masih ampuh untuk dijadikan sandaran. 
Umpamanya: 

Mesyuarat dengan Ceteria Menteri, 

Serta Iman Khatib dan Haji, 

Merunding rakyat menguasai negeri. 

Supaya masyuhur khabar zaman. 

Inilah rundingan tiada salah, 

Empat perkara di dalam jumlab, 

Boleh dibuat di dalam seboleb, 

Soal dan jawab tiadalah alah. 

Pertama kepala yang bangsawan, 

Kedua mulut yang dermawan, 

Ketiga keduduk yang hartawan, 

Keempat hati yang setiawan. 

Dengarkan ibarat dagang yang bodoh, 

Harapkan ampun bersungguh-sungguh, 

Empat perkara jalannya teguh, 

Boleh menjadi pekerjaan kukuh. 

Pertama kadi yang bijaksana, 

Kedua doktor yang arif sana, 

Ketiga lasykar piliban sempurna, 

Keempat saudagar arif teruna. 


Syair Rakis kaya dengan bahasa-bahasa kiasan yang tajam 
dan mempunyai nilai-nilai yang tersembunyi. Contohnya: 

Hairan ku handai melihat tukang, 

Unggas nuri menjadi kukang, 

Gunung berkisar-kisar padang berlinggang, 

Pipit pun sudah menjadi enggang. 

Hairan ku sangat berbalik-balik, 

Negeri yang besar seperti bilik, 

Undang galah jadi cenhudik, 

Harimau yang garang dapat dimilik. 

Sudah kehendak Tuhan yang kaya, 

Gunung yang tinggi menjadi paya, 

Pari menjadi si kura-kura, 

Bingkarung sudah jadi buaya. 

Hairanlah dagang ajaib pula, 

Kehendak Tuhan Azzawajalla, 

Seekor naga tujuhnya cula, 

Sekarang menjadi ikan ternyata. 

AstaghfiruHah hairan ku sangat, 

Air di laut tiada bangat, 

Seluang di hulu pandai menyangat, 

Sumbiling di laut terlompat-lompat. 

Inilah kebendak Tuhan yang ma'abud, 

Besi melaila menjadi umbut, 

Unggas di hutan menjadi bubut, 

Tiadalah boleh mengatakan maksud. 

Ajaib sekali aku memandang, 

Nujum yang sakit tiada terbilang, 

Burung nuri jadi belalang, 

Nyamuk yang kecil menjadi helang. 

100 tahun sesudah kelahiran Syair Rakis, barulah lahir 
puisi baru di Brunei. Walau bagaimanapun dalam jangka masa 
itu beberapa buah syair yang khusus ditulis oleh Sultan Omar 
Ali Saifuddin (Sultan Brunei yang ke-28) telah diterbitkan. 
Antaranya: 

1. Syair Asli Rajang Hari 

2. Rampaian Laila Syair 

3. Syair Perlembagaan 1959 


Selain daripada itu "Syair yang Dipertua", karangan Pehin Diraja 
Khatib Abd. Razak bin Hassandin. 

Rampaian Laila Syair dan Syair Asli Rajang Hari menge- 
mukakan kata-kata nasihat untuk anakanda baginda demi pem- 
bangunan negara. 

Walaupun syair-syair baginda merupakan kata-kata 
nasihat, tapi syair-syair ini sedikit sebanyak dapat memenuhi 
aspirasi Negara Brunei Oarussalam sebagai sebuah negara 
Melayu Islam Beraja. Syair-syair baginda bersama dengan 
Syair Rakis dapat memenuhi cita-cita M.I.B. itu. Di dalam syair- 
syair ini diketengahkan sikap orang-orang Brunei yang taat 
beragama, setia kepada raja dan mengingini kemajuan dan 
kedaulatan sebagai sebuah negara. Sebagai contoh diperturun- 
kan contoh-contoh syair tersebut: 

Negara Brunei Darussalam, 

Negara yang aman laila tersulam, 

Laila pepatah bidulan kalam, 

Laila tenteram isinya di dalam. 

(Syair Asli Rajang Hari) 

Kaya berfikir dan kaya budi, 

Bukan hanya untuk diri sendiri, 

Sebenarnya untuk kakak da adi, 
ltulah sifat gelaran manteri. 

(Syair Perlembagaan Negara Brunei) 

Menduga ketaatan bukannya mudah, 

Jangan percaya kata dan mudah, 

Adakan dugaan bermacam helah, 

Menjalankan pendugaan biarlah batah. 

(Syair Perlembagaan Negara Brunei) 

Petabu disangka si buah rengas, 

Limau kapas limau kasturi, 

Duduk bersenja kerja tak kemas, 

Kalau mengutamakan faedah diri. 

(Syair Asli Rajang Hari) 

Mengutamakan kasih kepada diri 
Duduk, berdiri, jalan, berlari, 

Ketiadaan ikhlas di sanubari, 

Di situlah cedera nama yang bahari. 

(Syair Asli Rajang Hari) 

Pada menjalankan tugas pentadbir, 

Hendaknya banyak menggunakan fikir, 

Membuat kiraan dan juga sifir, 

Daripada mula sebingga akhir. 

(Rampaian Laila Syair 

Syair Laila Hasrat) 

Pada melaksanakan tugas pentadbiran, 

Gunakan akal laila fikiran, 

Pada menghadapkan peta sipiran, 

Berterus terang laila ukiran. 

(Rampaian Laila Syair 

Syair Laila Jenaka) 

Tatkala meneliti satu-satu perkara, 

Hendaklah diamati serta dikira, 

Sebelum memberi keputusan ditara, 

Mendahulukan pasti siasat cara. 

(Syair Asli Rajang Hari) 

Hendaklah diturut peraturan negara, 

Hendaklah dipatuhi undang-undang tertara, 

Untuk kebajikan susunan cara, 

Seluruh rakyat dipelihara. 

(Syair Asli Rajang Hari) 

Wahai anakanda laila bisai, 

Mana yang kusut naik diusai, 

Laila rancangan biar selesai, 

Apa yang dikata itulah perisai. 

(Rampaian Laila Syair 

Syair Laila Hasrat) 

Jangan takut kerana digertak, 

Jangan lembut kerana dipujuk, 

Pegangan adil lain laila bijak, 

Tiada masuk ditikam rusul. 

(Syair Asli Rajang Hari) 

Bulat air kerana pembentung, 

Bulat manusia kerana muafakat, 

Hasil kebahagiaan laila beruntung. 

Hasil kebaikan laila sepakat, 
lndah fikir dengan muafakat, 
lndah jujur kerana sepakat, 
lndah kebaikan disimpul diikat, 

Muafakat itu adalah berkat. 

(Rampaian Laila Syair 

Syair Laila Hasrat) 

Walau berlainan bahasa dan cara, 

Tiada berasingan pendapat dan kira, 

Ke arah kebajikan jujur dan mesra, 

Sangat berguna kepada negara, 

Membuat kebajikan berbimbing tangan, 

Ke arah kebaikan tiada halangan, 

Mengeluarkan pendapat tiada bimbangan, 

Aman dan bahagia dalam genggaman. 


(Syair Asli Rajang Hari) 

Sebagai katak dalam tempurung, 

Kerana tak suka bercampur berurung, 

Segan melawat ke sana sini, 

Harus tak bertambah akal yang murni. 


(Rampaian Laila Syair 

Syair Laila Hasrat) 


llmu itu pelita hati, 

Dapat mengira untung dan rugi, 
Senang menduga saudara sebati, 
Panduan memilih elok dan keji. 


(Syair Perlembagaan Negara Brunei) 

Tuntutlah ilmu yang kebajikan, 

Carilah pelajaran yang berkebajikan, 

Mempelajari ilmu untuk keelokan, 

Mencari pelajaran untuk kebaikan. 

(Rampaian Laila Syair 

Syair Laila Cinta) 


Tuntutlah ilmu jauh dan dekat, 
llmu kebajikan laila diikat, 

Ke dalam dada biar dilekat, 

Supaya pendapat tiada singkat. 

(Syair Asli Rajang Hari) 

Pelajaran berkonomi hendaklah dicari, 

Seberapa boleh dipelajari, 

Bentuk rancangan peta terdiri, 

Semestilah kekal laila johari. 

Berkonomi cadangan peta, 

Sesuaikan dengan laila kata, 

Bukan hanya semata di segi harta, 

Hubungan berkejujuran hasrat dipinta. 

(Syair Asli Rajang Hari) 

Nusa dan bangsa rakan sejawat, 

Tulen dan sahabt hendaklah dirawat, 

Jangan dipilih bangsa dan darjat, 

Sekalian itu buatkan sahabat. 

(Syair Perlembagaan Negara Brunei) 
Elok dieja sebelum membaca, 

Elok berfikir sebelum memuja, 

Elok dikaji sebelum bersima, 

Tunduki kali sebelum berlangkah. 

(Rampaian Laila Syair 

Syair Laila Cinta) 

Menerangkan mata pandang-pandangkan, 

Menerangkan telinga dengar-dengarkan, 

Pembersih mulut kata kebajikan, 

Menerangkan cita-cita hati betulkan. 

(Rampaian Laila Syair 

Syair Laila Jenaka) 

Jangan diputus asanya orang, 

Dari dahulu hingga sekarang, 

Buat kebajikan di tengah terang, 

Seberapa lama jangan berkurang. 

(Rampaian Laila Syair 

Syair Laila Cinta) 

Wahai anakanda juita ayah, 

Membuat kejahatan bukannya payah, 

Senang menerbitkan berjenis dakyah, 

Tetapi jaga badan nin wayah, 

Sesiapa melakukan perbuatan jahat. 

Dan bersubahat kepada yang jahat, 

Walau bersembunyi apalagi terlibat, 

Allah mengetahui dan juga melihat. 

(Syair Asli Rajang Hari) 

Apabila era sastera moden di Brunei wujud pada tahun 
1932 maka lahirlah puisi baru dan cerpen yang kebanyakannya 
ditulis oleh guru-guru lepasan MPSI/SITC. Antara penulis sajak 
yang menonjol ialah Yura Halim (Bekas Menteri Besar Brunei 
II). Kumpulan sajak beliau Sekayu Tiga Bangsa membayangkan 
nasib Negara Brunei ketika itu yang dinaungi oleh British. 

Dalam bidang cerpen pula H.M. Salleh adalah penulis 
awal, yang dapat kita catatkan di samping Yura Halim. Penulis- 
an novel cuma lahir dalam tahun 1957 di mana 2 buah novel 
telah diterbitkan, iaitu Mahkota Yang Berdarah karya Yura 
Halim dan Tunangan Pimpinan Bangsa karya H.M. Salleh. 
Novel Tunangan Pimpinan Bangsa telah diharamkan oleh 
British dengan alasan, bahawa novel tersebut adalah sebuah 
novel sensitif kepada British ketika itu. Penulisnya pula adalah 
pemimpin barisan pemuda Brunei yang berbau anti-British. * 
Tahun-tahun 60-an dan 70-an, perkembangan novel 
begitu tandus. Cuma dua orang penulis Brunei yang dapat kita 
catatkan sebagai penulis yang berminat, iaitu Mohd. Salleh 
Abdul Latif dan Muslim Burmat. Novel Gegaran Semusim oleh 
Mohd. Salleh Abdul Latif, merakamkan catatan-catatan peris- 
tiwa zaman darurat Brunei (tetapi tidak terlalu realistik). Walau 
bagaimanapun rakaman tersebut sedikit sebanyak mengembali- 
kan ingatan orang Brunei kepada detik "Penderhaka 1962". 

Muslim Burmat dapatlah kita ketengahkan sebagai novelis 
yang belum mempunyai tandingan di Brunei. Dua buah novel 
beliau Lari Bersama Musim dan Hadiah Sebuah Impian, boleh 
dianggap baik. Lari Bersama Musim, membawa tema besar - 
perjuangan survival sebuah keluarga miskin yang bertembung 
dengan alam - betapa pedihnya kehidupan sebuah keluarga 
dari kampung air yang telah berpindah ke darat. Novel ini 
menolak tanggapan setengah orang yang mengatakan Brunei 
Negara Kaya-raya. Hadiah Sebuah Impian merupakan novel 
dakwah yang berjaya dipersembahkan dalam suasana Brunei 
berkeinginan menerapkan Islam sebagai cara hidup masya- 
rakatnya. 

Dalam peringkat awal perkembangan drama di Brunei ia 
dapat dikatakan sebagai perkembangan yang sentiasa "diintip" 
oleh orang-orang tertentu. Setiap drama yang ditulis dan dilakon- 
kan perlu ada pengesahan daripada pihak berwajib. Kalau tidak 
penulisnya/pengarah akan disoal siasat, sebab itulah cuma 
drama cinta dan sejarah yang tidak melanggar hukum dan sindir- 
an yang memungkinkan ada golongan-golongan tertentu 
"marah-marah" sahaja yang boleh ditonton. 

Dari semua genre sastera moden di Brunei, penulisan 
sajak amat diminati. Sajak-sajak bertemakan cinta mengambil 
tempat di akhbar-akhbar tempatan dan majalah sekolah. 
Sementara sajak-sajak anti-British yang mengkritik penyimpang- 
an masyarakat, dianggap sajak yang tidak boleh wujud, dan 
kalaupun wujud penulisnya dianggap seorang yang berani. 
Justeru itulah penulis-penulis patriotik menggunakan nama 
samaran dengan tujuan supaya sukar dikesan oleh C.I.D. Cuma 
beberapa penulis sahaja yang berani menyuarakan isi hati 
nasib bangsa, seperti penyair Yura Halim dalam sajak beliau 
"Tangisan Terjajah" (terbit dalam tahun 1945). Semangat ke- 
merdekaan beliau dan cinta terhadap bangsa dan negara jelas 
dalam sajak ini: 

Tersedar beta dari ingatan, 

Teringat beta nasib tanggungan, 

Miskin tertiina rendah penglihatan, 

Jauh terombak rasa kesenangan. 

Beta mengeluh ingatkan untung, 

Nasib bangsa untung negara, 

Hidup diperas azab ditanggung, 

Oh sakitnya wahai... sengsara. 

Nyaring merdu Hidup Melayu, 

Sumbang suara hidup merdeka, 

Mengingat beta di abad lalu, 

Zaman keesaan negara pusaka. 

Kini beta mengerang di sengsara, 

Getir hidup miskin terduga, 

Diselimuti kehidupan rugai dikira, 

Menahan haus di tepi telaga. 

Lelah jemu rasa jiwa, 

Telah penah rasanya hidup. 

Menitis air di tasik mata, 

Memerah keringat rendang hidup. 

Beta teringat, 

Hidup ertinya perjuangan, 

Kepada itu pun jiwa melarut, 

Mesti percaya akan kemenangan. 

Beta merasa, 

Darat beta darah hidup mengalir, 

Biarpun kini diperkosa, 

Masanya akan tiba bergilir-gilir. 

Beta terbayang, 

Wajah keindahan alam pusaka, 

Biarpun jiwa melayang, 

Asalkan bangsa, negara merdeka. 

Selain daripada masalah sosial, masalah pelajaran juga 
tidak langsai diperkatakan, dikemukakan dan diterokai oleh 
penulis tanabair. Gegaran dari untaian kata dan rangkap puisi 
yang menyuarakan masalah ini menunjukkan kesannya kepada 
masyarakat dan negara. Penulis-penulis lama dan baru begitu 
berminat daiam masalah ini. Walau bagaimanapun yang amat 
ketara ialah sajak Yahya M.S. bertajuk "Sepanjang Jalan ke 
Sekolah Melayu": 

(i) 

Di sepanjang jalan, 

Debu-debu sama menyaksikan, 

Seorang anak nelayan, 

Bermata hitam berkesan laut, 

Dan seorang anak tani, 

Berkaki kelabu berkesan tanah, 

Bidara dalam alpa, 

Tentang buku yang baru dibaca, 

Tentang kalimat yang baru diaksarakan, 
ltulah mungkin sejemput makrifat, 

Yang dikunyah dan didapat, 

Di bawah atap sekolah, 

Dalam kolong langit yang serta terdedah. 

Dalam ukuran usia di hijau pohonkan, 

Tiada terbayang nasibnya esok, 

Yang bakal ditempuhi, 

Bagai menyambung hayat turunan-turunan, 
Dalam sawang dunia yang biru, 

Antara lepas dan kandas, 

Di tepi jalan, 

Alangkah indah dewan parlimen, 

Lambang umat sedang berdiri, 

Di liku jalan, 

Alangkah indah puncak menara, 

Memanggil manusia ke riba Tuhan, 

Tapi, 

Adakah jalan lapang terbentang, 

Berumbaikan rawai-rawai permata, 

Dari pintu sekolah? 

Alangkah mimpinya anak nelayan, 

Besarlah lamunannya si anak tani, 

Tiada kata dalam terluah. 

Di luar rumah, 

Orang lain sudah tiada lagi bersenda, 

Atau duduk bertupang dagu, 

Kalau di desa halaulah kerbau, 

Hari sudah tinggi anak, 

Membajaklab tanah yang kuning, 

Bakal menanam padi segantang dua, 

Jika di laut labuhkan pukat, 

Memikat ikan-ikan yang sedang lali, 

Bakal pembeli kain sehelai dua. 

Tapi, 

Jika di kota dan anak kota, 

Dinding-dinding rumah telah berbaris, 

Lambang umat sedang membangun, 

Gambar bulan telah disukar, 

Gambar laut telah di peta, 

Bukanlah lagi kata-kata di panggung bangsawan, 
lnilah anak, 

Tamadun abad 20, 

Yang masih jauh di atas ubunmu. 

Maka, 

Duduklah termanggu si anak nelayan, 

Dan murunglah hati si anak tani, 

Sudah larut tiga turunan, 

Sepanjang-panjang titian sejarah. 

Tahulah banyak tentang hidup, 

Ariflah banyak tentang derita, 

Di bawah bayangan payung Eropah, 

Tiada cukup nafas bebas bergerak, 

Tiada cukup gerak memberi nafas, 

Bagi menegakkan harga dan nama, 

Sebagai bangsa di bawah langit. 

(ii) 

Pada suatu pagi yang putih, 

Berkata anak nelayan, 

Dan si anak tani, 

Dengan hati yang tabah dan gagah. 

Bapa sekarang sudah dewasalah kami, 

Demi mengbirup suasana ini, 

Dari tanah sawah yang lumpur, 

Dari air laut yang ganas, 

Kami tiada bernyanyi. 

Kerana itu, 

Kami langsungkan sidang ini, 

Biarpun nanti kami berkata atas duri, 

Kami enggan membelah cermin, 

Di depan buaian anak cucu, 

Yang nanti besar menyambung sedu. 

Puisi-puisi yang diperturunkan di bawah ini sebahagian 
besarnya mewakili citarasa manusia Brunei, dan sedikit se- 
banyak memperlihatkan "Keidentitian Orang Brunei". Walau- 
pun di dalam puisi ini ada suara-suara songsang tetapi ia 
merupakan ingatan bahawasanya orang Brunei bukanlah 
songsang. 

"Sebuah Lukisan dan Sepasang Kaki Berlumpur" 

M.l. Mas 

Sepasang kaki kurus berlumpur, 

Memanjat tangga dewan pameran, 

Dan ia tenggelam, 

Dalam arus manusia. 


Kaki kurus berlumpur, 
la miiik lelaki tua, 
Seorang petani desa, 

Ghairah, 

Menatap sebuah figura, 

Di dewan pameran. 

Kaki kurus berlumpur, 

Hilang di balik bingkai-bingkai lukisan, 
la terpukau, 

Di depan sebuah calitan. 

Pemilik kaki kurus berlumpur, 

Berdialog sesama sendiri, 

Sebuah lukisan tiga ribu ringgit, 

Sawahku di mana, 

Sulapku di mana, 

Anak cucuku di mana, 

Anak cucuku di mana, 

Nafasku di mana, 

Kaki kurus berlumpur, 

Menuruni tangga dewan pameran, 

Bicaranya masih bersambung, 

Seni miiik orang berada. 

"Suatu Hari Yang Bernama Merdeka'' 

A. Hashim Hamid 

Suatu hari yang bernama merdeka, 

Meskikah bibir-bibir basah dengan senyum, 

Di depan rumah jambangan bunga mekar dedaun hijau, 
Petang-petang anak-anak bermain sambil berpegang tangan, 
Anak-anak sekolah dihantar pakai RR, 

Rumah berpagar dan ada polis guard, 

Di ruang depan ada bar samar-samar. 

Makan minum ikut jadual, 

Ada tv telefon tiap bilik hawa dingin, 

Perabot antik-antik datang dari tanah seberang, 

Anehnya tak tahu arah kiblat untuk sembahyang. 

Atau bagaimana atas nama merdeka, 

Tidak apa kalau ada beranak-pinak tanpa sijil nikah, 

Tidak apa kalau ada yang berpondok di sepanjang hutan Jabang, 
Tidak apa kalau Bukit Sawat selalu banjir, 

Tidak apa kalau Melilas dan Belabau tanpa elektrik, 

Tidak apa kalau setiap hotel ada, 

Penari bogel dan perempuan sundal. 

Dan tidak apa kalau mungkin setiap tender bukan lagi milik 
orang Melayu. 

"Menyahut Rancangan Kemajuan" 

Adi Marhaen 

Tuhan tidak pernah mungkir janji, 

Bahawa dari apa yang tersurat, 

Bahawa dari siapa yang berdoa, 

Pasti menjelang tiba, 

Tandanya beriman dan kudus, 

Suatu suara berbisik, 

Hidup ini apa ertinya? 

Hidup ini bila sudahnya? 

Kerana kita membuat bakti, 

Sebelum terlambat, 

Belum terlambat. 

Diburu langit di hujau rumput, 

Di tanah kering dan tandus, 

Dan di gedung ilmu, 

Adalah arena luas tempat bergelut, 

Pasti dituntut. 

Kita tidak mahu lagi, 

Mendengar lagu-lagu merdu sayu, 

Kita mahu jadi pemain muzik yang baik, 

Membawa pukat, cangkul, membawa lipan, 

Jadi buruh-buruh dan tuan-tuan, 

Meneroka universiti serta perpustakaan, 

Di zaman menghadapi RKN ini. 

Tuhan tidak pernah mungkir janji, 

Kerana mahu berbakti, 

Dalam iman yang kudus, 

Untuk mewujudkan, 

Masyarakat adil, kukuh dan bersama padu, 

Nah generasi muda, 

Mari kita harungi segala seksa derita, 

Demi kesejahteraan nusa dan bangsa. 

"Sebuah Buku Kosong" 

A. Hashim Hamid 
Sebuah buku kosong, 

Untuk hari jadi anakku, 

Matanya putih, 

Hatinya sangsi, 

Anak, 

Esok bicaralah, 

Tentang sawah, 

Tentang ombak, 

Tentang kota dan puncak parlimen, 

Yang kononnya jadi miliknya. 

Semalam, 

Kaudengar lidah mantik dari bukit, 

Yang bersangkarkan dengan besi-besi Eropah, 
Matanya rasuah, 

Hatinya perempuan, 

Pun perutnya dari najis babi, 

Sekarang, 

Kelilingmu, 

Orang sudah bicara tentang PLB, 

Pilihanraya, kemiskinan dan masa depan, 

Sebuah buku kosong, 

Untuk hari jadi anakku, 

tulis dan tulislah kisah-kisah lucu ini, 

Rasuah, 

Perempuan, 

Babi dan anjing, 

Pun tentang hati bapakmu yang hitam. 

"Laut China Selatan" 

Noorilham 

(I) 

Laut Cina Selatan, 

Dibelai musim tengkujuh, 

Dibelai musim tengkujuh, 

Dicumbu arus dan ombak berbunga, 

Dalam rentak elang laut, 

Dari mulut, 

Dari bibir, 

Dan senyumnya yang berkata, 

Telah bercerita, 

Lewat pengalaman gerhana. 

(II) 


Satu senja merah yang parah, 

Bersaksikan mega berdarah, 

Sebuah kolek terhempas pecah, 

Dipulas monsun ganas, 

Dalam lingkaran arus deras, 

Dalam tarian ombak buas, 

Dan manusianya tumpas, 

Dengan tangisan iba. 

(III) 

Laut China Selatan, 

Dari anak matamu, 

Yang biru pekat, 

Tersimpan berbagai misteri, 

Yang tersendiri. 

Laut China Selatan, 

Melalui tari siangmu, 

Dalam rentak elang laut, 

Bergugus fikir berlari, 

Berajuk misteri, 
lnikah suatu penghentian, 

Nelayan iba, 

Nelayan sengsara, 

Nelayan deria, 

Yang diulit hujan panas, 

Yang dipeluk embun pagi, 

Tika sebuah dunia, 

Masih minta bakti. 

"Dari Simpang-simpang Jalan yang Berliku" 
Jawawi Haji Ahmad 

Dari simpang-simpang jalan yang berliku, 

Berbisik seketul hati yang berdarah, 

Tentang nasib guru-guru tua usia, 

Yang berjalan dengan langkah perlahan, 

Sedang murid-muridnya berlari begitu cepat. 

Dari simpang-simpang jalan yang dilalui, 

Mana bisa otak-otak keras dipaksa bekerja, 
Sedang buku-buku mau minta dibaca, 

Anak-anak menangis minta duit untuk belanja, 
Anak-anak kencing di seluar minta diganti. 

Pun jua ada ongkos pembayar ujian, 

Sekadar mencuba nasib dalam SRPB, 

Si isteri bersungut kopi, beras, gula habis. 

Dari simpang-simpang jalan yang lalui, 

Tabung simpanan perlu jua diisi, 

Walau cuma seringgit dua sepurnama 
Bakal membeli sebidang tanah tapak rumah, 

Sedang harganya tingkat-bertingkat, 

Tambah-bertambah, 

Mana bisa anak isteri kita hidup merempat, 

Di tanahair pusaka moyang turun-menurun. 

Dari simpang-simpang jalan berdada becak, 

Duduk seorang anak menghafaz buku, 

Sedang di belakangnya kayu pembaris rotan berduri, 

Namun jiwanya tetap terbang dibawa merpati putih. 

Dari simpang-simpang jalan berdada aspal, 

Duduk seorang anak mendengar lagu, 

Sedang di belakangnya terhampar permaidani indah, 

Namun jiwanya tetap terbang dibawa merpati putih. 

Dari simpang-simpang jalan yang berliku, 

Mana bisa gagak tua merindui bulan, 

Sedang pungguk masih jaga dari lenanya, 

Pun jua tidak mau dicuri cintanya. 

Dari simpang-simpang jalan yang dilalui, 

Dari simpang-simpang jalan yang berdada becak, 

Dari simpang-simpang jalan berdada aspal, 

Dari simpang-simpang jalan yang berliku, 

Seorang gadis termenung memikirkan nasibnya, 

Ketika rambutnya diusap dibelai manja, 

Ketika pipinya bersentuhan dalam satu tujuan 
Sedang buku-buku di hadapan minta dibaca, 

Pensel menghentak-hentak minta dituliskan 
Tapi apa hanya dapat dibuatnya? 

Sebuah surat cinta mengenai dirinya. 

Setelah perjanjian untuk mencapai kemerdekaan (1979) 
ditandatangani, hampir semua penulis sama ada yang berpenga- 
laman atau penulis baru telah menulis mengenai kemerdekaan 
yang akan dicapai akhir tahun 1983. Sajak-sajak mereka mem- 
perlihatkan peri mustahaknya kemerdekaan, sumbangan rakyat 
kepada kemerdekaan, sikap, tanggungjawab dan usaha untuk 

mengisi kemerdekaan. Seolah-olah kemerdekaan itu satu 
rahmat bagi manusia Brunei (walaupun Brunei tidak pernah 
dijajah). Antara penulis-penulis yang menyuarakan masalah 
kemerdekaan itu seperti: 

Adi Rumi - "Mahkota yang Dicari", 

"Manusia Merdeka", 

"Merdeka". 

Noorilham - "1983" 

Adi Wahab- "Kemerdekaan" 

K. Manis - "Gores Garis 7.1.1979" 

Latif Chuchu - "Kemerdekaan 1983" 

M.l. Mas- "1983" 

Adi Marhaen - "Mengisi Ruang Menanti Hari Kemerde- 
kaan" 

Norsiab M.S. - "Sedetik Waktu Sesingkat Harapan Meng- 
gunung" 

Hampir semua sajak yang bertemakan kemerdekaan me- 
nyuarakan harapan yang amat tinggi, harapan untuk menjadi 
bangsa yang bermaruah, beridentiti di kalangan masyarakat 
antarabangsa. Kesan kepada pemerintah mulai ternampak, 
walaupun bukan kerana gegaran puisi kemerdekaan ini seratus 
peratus, sedikit sebanyak suara penyair itu mempunyai erti 
kepada jentera pemerintah. Mulai sekarang pemerintah meng- 
atur jentera kerajaannya dengan lebih licin, waktu bekerja diper- 
ketatkan, peluang-peluang tender kepada bangsa Melayu diper- 
luaskan, undang-undang rasuah diadakan, undang-undang 
tanah diubahsuai untuk kepentingan Brunei jati, ketua-ketua 
pejabat diorientasikan kepada bangsa sendiri daripada orang 
lain. 

Sementara itu dialog-dialog semasa dan lawatan-lawatan 
para pembesar negara ke kampung-kampung diadakan, Se- 
terusnya mengambil langkah berkesan tentang masalah- 
masalah rakyat di kampung dan tidak kurang pula mencanaikan 
projek kerajaan supaya rakyat terlibat dengan pembangunan 
negara. Hasil dari lawatan dan dialog ini telah menyedarkan 
pihak kerajaan dan swasta. Yang amat ketara ialah peluang- 
peluang pekerjaan telah terbuka kepada bangsa Melayu di 
kalangan pihak swasta. Sebelum ini pihak swasta tidak meng- 

ambil berat terhadap rakyat Brunei (kerana secara kebetulan) 
kebanyakan golongan swasta di Brunei terdiri daripada kaum 
kapitalis asing yang motifnya untuk mencari keuntungan tanpa 
memikirkan penglibatan mereka terhadap kesejahteraan rakyat). 
rakyat). 

Sajak yang berunsur Islam berkembang lebih awal di 
Brunei, oleh penulis-penulis lepasan sekolah agama. Dapat 
dikatakan sajak-sajak Islam mempunyai ruang untuk diterbitkan 
di media massa kerajaan, sama ada Dewan Bahasa dan Pus- 
taka, Burnei dan Jabatan Agama. Antara penulis sajak-sajak 
agama seperti Yahya M.S., Adi Rumi, Badaruddin H.O., Zairis 
M.S., Salmi Mesra, Sukri Zain, Jali Latif, Adi Kelana dan lain- 
lain. 

Walaupun cerpen merupakan bidang kedua yang digemari 
oleh penulis Brunei, tetapi hanya beberapa orang sahaja yang 
boleh diketengahkan. Antaranya Muslim Burmat, A. Leman 
Ahmad (Adi Marhaen), dan Mohd. Salleh Abdul Latif. Secara 
umum dapat digariskan 3 persoalan yang dikemukakan oleh 
penulis-penulis cerpen di Brunei: konflik nilai, masalah sosial 
dan kemanusiaan. 

Masalah sosial yang sering dipersoalkan ialah masalah 
tanah dan persoalan kemanusiaan, terutama mengenai musim 
darurat di Brunei. Penulis-penulis cerpen Brunei dapat 
dibahagikan kepada dua golongan, iaitu penulis lepasan luar 
negeri dan penulis lepasan dalam negeri. Dua golongan ini 
masing-masing membawa stail, gaya dan tema yang berlainan. 
Selalunya penulis lepasan luar negeri (aliran Inggeris) menon- 
jolkan suasana luar, sementara penulis di dalam menonjolkan 
persoalan-persoalan di dalam negeri seperti masalah perkem- 
bangan kebudayaan, perjuangan bangsa dan masalafi sosial 
yang wujud melalui pengalaman. 

Hal ini bukanlah bermakna bahawa penulis lepasan 
Inggeris tidak menyuarakan rasa hati bangsanya, tetapi per- 
soalan yang dikemukakan tidak berlatarbelakangkan suasana 
tempatan. Adi Kelana dan Muslim Burmat umpamanya, banyak 
menulis cerpen berdasarkan pengalaman di luar negeri 
sehingga watak-watak, tema dan lain-lain yang tidak didasarkan 
kepada identiti kebruneian (maksud saya suara identiti itu tidak 
dapat diluahkan melalui karya-karya begini), cuma dalam 
jangka enam dan tujuh tahun kebelakangan ini, Muslim Burmat 

menghasilkan cerpen-cerpen yang berwajahkan Brunei. Beliau 
merupakan satu-satunya cerpenis selain daripada Adi Marhaen 
yang boleh diketengahkan. 

Penulis lepasan tempatan seperti Adi Marhaen, lbrahim, 
Haji Samat Haji Jemahat merupakan tokoh-tokoh yang diharap- 
kan (selain Muslim Burmat) untuk mencanangkan identiti 
Brunei melalui karya mereka. Sesuatu yang aneh dalam penulis- 
an cerpen ini ialah kekeringan persoalan dakwah lslamiah 
dipaparkan, sedangkan Islam dianggap sebagai cara hidup 
orang Brunei. 

Cerpen-cerpen Islam hanya lahir apabila Jabatan Hal- 
ehwal Agama menganjurkan peraduan menulis cerpen berun- 
sur Islam. Kalau adapun cerpen berbau Islam cuba disentuh 
masalah-masalah hukum Naqal semata-mata, sementara 
masalab lain seperti politik dalam Islam, ekonomi dalam Islam, 
tidak disentuh secara mendalam. Hal ini berlaku hampir kepada 
semua penulis cerpen di Brunei. Ini kerana mereka bukan 
datang dari lepasan-lepasan sekolah agama tinggi yang dapat 
membahaskan masalah-masalah tersebut. 

Menurut Yahya M.S., semua cerpen yang tersiar di radio 
dan beliau sendiri yang menyeluknya (cerpen berunsur agama 
dan kerohanian) yang didapati, "persoalan-persoalan keaga- 
maan dan konsep penulisan beragama itu sangat di luar dari 
memuaskan hati serta kurang meyakinkan". Dari 10 cerpen 
yang berunsur agama dan kerohanian yang pernah diulas oleh 
beliau jelas menunjukkan bahawa: 

1. Penulisan watak dengan pemikiran lslamiah agama itu 
tidak seriring malahan bertentangan. 

2. Konsep penulisan untuk menegakkan kebaikan ke- 
rohanian beragama itu tidak sampai kepada yang 
sebenarnya. 

3. Cara penyelesaian masalah dalam konflik para watak 
itu tidak mengikut latar hidup dan pengaruh sekeliling 
yang boleh merubah sikap watak kembali kepada 
agama. 

Selama lebih 50 tahun perkembangan sastera Melayu 
baru di Brunei, namun identiti Brunei yang dimuatkan dalam 
karya-karya tersebut masih berkurangan. Hal ini berlaku kerana 

penulis kurang faham akan identiti Brunei sama ada mengenai 
tema, pemilihan watak, dialog, lokasi dan lain-lain. Persoalan 
Islam pula didedahkan begitu rupa kerana mahu menjadikan 
Islam sebagai ideologi negara atau mungkin kerana keampuh- 
an peranan Jabatan Agama di Brunei menyebarluaskan agama 
Islam melalui sastera. Identiti Brunei dalam sastera terlihat 
dalam karya-karya lama (puisi lama) terutama syair-syair yang 
ditulis oleh golongan-golongan bangsawan Brunei. Walaupun 
secara zahir identiti itu tidak jelas, tetapi terasa yang tersiratnya 
telah wujud dan menonjol. Penulis-penulis ini mengetengahkan 
tentang orang Melayu yang kaya dengan kebudayaannya sen- 
diri, sikap orang Brunei terhadap pegangan agama Islam dan 
yang penting ialah sikap orang Brunei mentaati raja sebagai 
turus tunggak negara. 

MASYARAKAT CINA DAN PERANANNYA 
Dl NUSANTARA 

Haji Wan Saleh Tamin 


Pendafiuluan 

ORANG-ORANG Cina telah mula datang ke Nusantara kira-kira 
1 000 tahun yang silam. Umumnya mereka itu terdiri daripada 
para pelaut dan pedagang yang belum menetap. Daerah-daerah 
yang mereka kunjungi ialah di bahagian pantai Samudera dan 
Semenanjung Tanah Melayu, terutama negeri Melaka sebagai 
permulaan. Mereka berdagang dan bermukim antara tahun 
1644 M tetapi pada tahun 1894 M mereka telah dilarang oleh 
Dinasti Ching dari berbuat demikian. Walau bagaimanapun, 
larangan tersebut tidak diendahkan kerana mereka merasakan 
mereka boleh beroleh keuntungan yang lumayan hasil dari per- 
dagangan seperti itu. 

Setelah tambang timah di Pulau Bangka dan Malaysia 
dibuka, para imigran Cina ini semakin ramai yang datang. 
Sehingga sekarang pun, orang-orang Cina Bangka itu bertutur 
dalam bahasa Melayu bercampur dengan bahasa Cina. 

Pada mulanya para imigran Cina ini tinggal secara ber- 
kelompok-kelompok dan membentuk masyarakat tersendiri, 
seperti yang terdapat pada beberapa daerah, antara lain di 
Singkawang (Kalimantan Barat), Bagansiapi-api (Riau), Pulau 
Bangka dan lain-lain. Demikian pula halnya beberapa negeri di 
Semenanjung Tanah Melayu, seperti Melaka iaitu negeri yang 
pertama ramai didatangi imigran Cina ini, dan sebahagian tem- 
pat ini dinamai 'Kampung Cina'. Baik di indonesia mahupun di 
Malaysia, sehingga sekarang pun nama Kampung Cina ter- 

sebut masih lagi wujud, walaupun penduduk-penduduknya 
sudah bercampur dengan orang-orang dari suku lain. 

Orang-orang Cina yang datang ke Nusantara ini terdiri 
daripada macam-macam suku ( shee) dengan bahasa mereka 
masing-masing; antaranya ialah bahasa Hokkian, Hakka, Can- 
ton dan lain-lain. Mereka menggunakan bahasa mereka sendiri 
ketika berhubung bahkan kadang-kadang mereka terpaksa 
menggunakan bahasa Melayu sebagai bahasa perantara atau 
bahasa penghubung. Sedangkan bahasa Mandarin ( kuo-yu) 
yang menjadi bahasa nasional, tidak ramai yang mengerti. 

Orang-orang Cina totok kebanyakannya tidak begitu fasih 
berbahasa Melayu kerana mereka masih berpegang kuat pada 
adat istiadat dan kebudayaan nenek moyang mereka. Dalam 
masyarakat yang menggunakan bahasa Cina di Sumatera 
Timur, Riau, Bangka, Belitung dan Kalimantan Barat, kadar 
orang-orang Cina lebih besar jumlahnya daripada di tempat 
lain kerana di sana mereka yang bermukim ramai terdiri dari- 
pada orang-orang Cina terutama di daerah-daerah pedalaman. 
Dengan menempati daerah yang berbentuk busur yang padat 
di sekitar Singapura dan Malaysia, maka daerah-daerah ini 
telah berkembang sebagai pusat perdagangan yang dikuasai 
oleh orang-orang Cina. 

Para imigran Cina yang tinggal di daerah pesisir dan ke- 
pulauan seperti Bagansiapi-api, Kepulauan Riau dan pesisir 
Kalimantan Barat agak sukar untuk menyesuaikan diri mereka 
dengan masyarakat peribumi. Hubungan mereka hanya ter- 
batas pada masalah yang ada kaitannya dengan jual beli dan 
perdagangan sahaja. Sedangkan dalam hal-hal lain, mereka 
masih mengasingkan diri mereka. Akan tetapi, masyarakat Cina 
yang tinggal di daerah yang jumlahnya relatif lebih kecil diban- 
dingkan dengan yang tinggal di pesisir, penyesuaian ini ber- 
jalan lancar, bahkan di antara mereka sudah menggunakan 
bahasa daerah setempat. Walau bagaimanapun, ada satu ciri 
khusus pada orang-orang Cina ini iaitu apabila mereka berbual- 
bual sesama mereka, mereka menggunakan bahasa nenek 
moyang mereka, walaupun pada masa tersebut ada orang 
peribumi yang tidak mengerti apa yang mereka bicarakan. 

Selain daripada itu, satu hal yang harus diakui ialah ten- 
tang kerajinan orang-orang Cina ini bekerja dan sifat hemat 
mereka. Mereka pandai sekali menyeimbangkan di antara pen- 

dapatan dengan perbelanjaan hidup sehari-hari. Anak-anak 
mereka dilatih sejak kecil untuk bekerja secara profesional 
menurut apa yang dibuat oleh orang tuanya. Umpamanya kalau 
orang tuanya seorang pedagang, anak-anaknya pun biasanya 
akan menjadi pedagang juga, dan kalau orang tuanya seorang 
tukang kayu, dapatlah dipastikan bahawa anak-anaknya akan 
menjadi tukang kayu yang melebihi kemampuan orang tuanya. 
Hal ini menyebabkan apa sahaja usaha orang tuanya haruslah 
diteruskan oleh anak-anak mereka. Justeru itulah, lapangan 
kerja bagi orang-orang Cina ini tidak begitu sulit diperolehi. 
Bagi mereka yang tinggal di pedalaman, pendidikan anak-anak 
mereka cukup sekadar pandai menulis dan membaca sahaja, 
iaitu sebagai syarat meneruskan usaha orang tuanya. 

Memelihara sumber hidup bagi golongan imigran Cina ini 
lebih penting daripada menciptakan sumber hidup yang baru. 
Oleh kerana itu, mereka tidak begitu memerlukan tempat tinggal 
yang mewah. Di mana mereka berusaha di situlah mereka akan 
tinggal sekeluarga, hingga menyebabkan di antara usaha 
dengan hidup kekeluargaan masih merupakan homogen yang 
sukar dipisahkan. 

Masyarakat Imigran pada Zaman Penjajahan di Nusantara 

Di Indonesia pada tahun 1930, imigran Cina sudah men- 
capai 1V4 juta orang. Ini terjadi kerana dua sebab besar. Per- 
tama, kerana mengalirnya buruh-buruh Cina ke daerah-daerah 
perkebunan di Sumatera Utara dan di kepulauan-kepulauan 
penghasilan timah sejak tahun 1860 sehingga tahun 1890. 
Kedua, terjadi setelah pemerintah Belanda melonggarkan sekatan 
terhadap kemasukan dan menetapnya orang-orang Cina di 
daerah koloni selepas tahun 1900. Maka dengan itu terdapat 
pelbagai suku orang Cina yang bertaburan di seluruh Kepulau- 
an Melayu. 

Kedatangan imigran Cina ini sampai ke puncaknya dalam 
tahun 1920-an, apabila jumlah mereka mencapai sebanyak 
40 000 orang daiam waktu beberapa tahun sahaja. Mereka 
bekerja sebagai pengumpul pajak, mengusahakan penggadai- 
an, memonopoli perusahaan garam dan perdagangan candu 
atas nama pemerintah Belanda. Mereka kemudian telah mem- 
perluaskan perdagangan mereka ke arah peminjaman wang 
dan pembelian secara besar-besaran ke atas bahan-bahan 

pokok untuk pemasaran eksport. Walau bagaimanapun, 
mereka kurang berjaya untuk mendapat jalan ke arah sektor- 
sektor kehidupan ekonomi yang dikuasai oleh orang-orang 
Belanda; umpamanya perkebunan, import-eksport, perusahaan 
bank dan perdagangan-perdagangan lain secara besar-besar- 
an. Hal ini berterusan sehinggatamatnya penjajahan Belanda di 
Indonesia. 

Dalam tahun 1870, pemerintah Belanda telah mengeluar- 
kan Undang-undang Agraria; yang membatasi pemilikan tanah 
di luar kota iaitu hanya kepada orang-orang peribumi sahaja. 
Meskipun di beberapa tempat, orang-orang Cina telah mem- 
punyai tanah, namun hal tersebut terpaksa dibiarkan. 

Walaupun pelbagai undang-undang dan peraturan yang 
ketat telah dikeluarkan sekitar tahun 1860-1890, namun peme- 
rintah Belanda tetap berasa sulit menghadapi imigran ini, lalu 
mereka diberi kesempatan bekerja di perkebunan-perkebunan 
dan tambang-tambang timah, yang pada umumnya orang- 
orang Cina ini tidak memiliki tenaga skill. 

Begitu juga di daerah-daerah yang kaya seperti Bagan- 
siapi-api pada tahun 1872 yang terkenal dengan penghasilan 
ikannya. Pemerintah Belanda telah memberikan kesempatan 
kepada orang-orang Cina ini untuk menangkap ikan secara 
besar-besaran, sehingga menyebabkan penduduk peribumi 
yang melakukan penangkapan ikan secara sederhana (rhe- 
makai alat-alat tradisional) semakin terdesak. Sebahagian 
daripada mereka menjadi nelayan dan sebahagian lagi sebagai 
pedagang. Pada tahun 1932, Bagansiapi-api terkenal sebagai 
penghasil ikan nombor dua di dunia, dan pelabuhan perikanan 
yang terbesar di dunia. Dalam tahun 1900, para imigran yang 
terdiri daripada wanita pula mengalir memasuki daerah Bagan- 
siapi-api. Kebanyakan wanita Cina ini adalah untuk pertimbang- 
an laki-laki yang terlalu banyak di daerah tersebut. Untuk me- 
nguruskan hal kepentingan masyarakat Cina, mereka melantik 
seorang kapitan Cina yang diambil dari golongan shee yang ter- 
besar dan terkemuka. 

Kebijaksanaan pemerintah kolonial Belanda ini terhadap 
orang-orang Cina di tengah-tengah masyarakat Indonesia 
yang menduduki suatu posisi perantara, telah mendorong Bung 
Karno, Presiden Republik Lndonesia pertama menamai 'struktur 
kasta penjajahan' yang didasarkan atas sistem lapisan ras dari 

jumlah terbesar rakyat Indonesia dan minoriti orang-orang 
Eropah yang menduduki posisi tinggi. 

Masalah undang-undang mengenai status sivil orang 
orang Cina di Indonesia merupakan satu warisan yang sangat 
rumit sejak zaman penjajah. Perundangan pemerintah kolonial 
Belanda pada tahun 1854 menggolongkan orang-orang Cina 
sama dengan orang-orang peribumi yang leblh rendah dari- 
pada orang-orang Eropah dalam hal hukum dan administrasi di 
daerah koloni, walaupun semua orang yang lahir di Nederland 
atau negeri-negeri jajahannya dianggap hamba kepada negara 
Belanda termasuk orang-orang dari keturunan Cina. Akan tetapi, 
orang-orang Cina di Hindia Belanda yang menjadi orang asing 
dan kemudian dikategorikan untuk tujuan statistik dan adminis- 
trasi, telah digolongkan sebagai orang Timur asing. Mereka 
yang dibezakan daripada kedua golongan ini ialah orang-orang 
Eropah dan bumiputera. 

Penggolongan ini telah melukai perasaan orang-orang 
Cina yang telah tumbuh rasa nasionalisme di jiwa mereka, ter- 
utama menjelang abad ke-20. Perasaan nasionalisme telah 
meresap di kalangan orang Cina, baik mereka yang tinggal di 
negeri nenek moyang mereka, mahupun mereka yang tinggal 
di Laut Cina Selatan. Mereka menuntut supaya penggolongan 
tersebut dihapuskan. Dan pada waktu yang sama, pemerintah 
Manchu mula menekan pemerintah Belanda untuk menempat- 
kan konsul-konsulnya di negeri jajahan serta menuntut dihapus- 
kan semua bentuk diskriminasi undang-undang yang dikenakan 
terhadap orang-orang Cina yang berada di Hindia Belanda. 

Pada tahun 1909, pemerintah Cina mengumumkan undang- 
undang kewarganegaraan yang menjadi pokok masalah dwi- 
kewarganegaraan bagi orang-orang Cina seberang laut, kerana 
menganut asas jus sanguriamis, iaitu setiap anak dari seorang 
ayah atau ibu Cina, tanpa memandang kelahirannya, adalah 
warganegara China. Dan pada tahun 1910 pemerintah Belanda 
pula membalas dengan undang-undang hambanegaraan 
Belanda yang menganut asas jus soli, iaitu tempat kelahiran 
adalah sebagai kunci pertimbangan yang membezakan antara 
warganegara Belanda dan hamba negara Belanda. Pembatasan 
yang disebut terakhir ini ialah bagi semua orang yang lahir di 
negeri jajahan (orang tua yang berdomisili di sana). Tindakan 
pemerintah Belanda terhadap orang-orang Cina ini tetap belum 

membawa hasil yang memuaskan, terutama terhadap imigran 
yang lahir di negara asal mereka yang menguasai ekonomi dan 
perdagangan. 

Setelah Indonesia mengisytiharkan kemerdekaan pada 
tanggal 17 Ogos 1945, kesulitan yang dialami sejakzaman pen- 
jajahan tidak juga reda. Hal ini disebabkan imaginasi dari orang- 
orang Cina asli (Cina totok) yang berasa posisi mereka lebih 
baik dan kuat daripada orang-orang peribumi dalam pelbagai 
hal. Perasaan ini menyebabkan mereka enggan berintegrasi 
dan berasimilasi dengan orang-orang peribumi. 

Masyarakat Cina Sesudah Indonesia Merdeka 

Pada waktu revolusi fizik (physical revolution), sewaktu 
bangsa Indonesia melawan pencerobohan tentera Belanda 
(tahun 1945-1949), amat kurang sekali orang-orang Cina yang 
bergabung membantu perjuangan kemerdekaan Indonesia. 
Namun begitu, antara mereka yang menjadi tentera Indonesia 
telah membuktikan kesetiaan mereka sehingga berakhirnya 
revolusi tersebut. Mereka yang tidak mengikut dalam perjuangan 
kemerdekaan ini adalah terdiri daripada golongan kaya yang 
hanya berusaha untuk menyelamatkan harta kekayaan mereka 
sahaja. Mereka beranggapan zaman merdeka atau zaman ter- 
jajah adalah sama sahaja, bahkan di kalangan mereka ada yang 
berpendapat bahawa jika Indonesia merdeka, kedudukan mereka 
sebagai golongan perantara akan hilang oleh kekuatan peri- 
bumi yang memegang peranan penting dalam bidang politik. 
Ada juga golongan yang tidak mahu dibebani oleh kesulitan 
dan risiko (tanggungjawab). 

Orang-orang Cina yang ekstrim inilah yang telah diper- 
alatkan oleh Belanda dalam usaha mereka untuk menjajah kem- 
bali Indonesia dengan politik adu-dombanya yang terkenal iaitu 
devide et empira (politik pemecah belah). Kerana dengan ter- 
jadinya konfrontasi itu, Belanda akan dapat mengambil ke- 
untungan dari penghasutan Belanda ini, menyebabkan terjadi- 
nya peristiwa berdarah di Bagansiapi-api pada tahun 1948 
(Bagansiapi-api affairs). Dalam peristiwa ini orang-orang Cina 
yang merupakan penduduk majoriti telah menyerang tentera 
Republik Indonesia dengan senjata-senjata automatiknya. Akibat- 
nya terjadilah pertumpahan darah di antara kedua-dua belah 
pihak (penulis sendiri sebagai seorang perajurit pada waktu itu 

ikut bertempur melawan pemberontakan Cina tersebut). 

Untuk menamatkan pertumpahan darah itu, pemerintah 
tentera Indonesia terpaksa memberikan amaran terakhir, iaitu 
sekiranya pihak Cina Bagansiapi-api tidak menyerah diri, maka 
orang-orang Cina yang berada di tempat-tempat lain (di sekitar 
daerah Bagansiapi-api) akan dihancurkan. Tentera Indonesia 
juga mula menutup rapat jalan-jalan strategik bagi orang-orang 
Cina. 

Dengan terjadinya Bagansiapi-api affairs ini, jelaslah me- 
nunjukkan bahawa penjajah Belanda telah menggunakan situasi 
dan kondisi mereka supaya orang-orang Cina yang besar bilang- 
annya itu tidak membantu perjuangan untuk kemerdekaan 
Indonesia. 

Tindakan-tindakan ke Arah Asimilasi 

Berdasarkan pengalaman sejarah, baik pada masa pen- 
jajahan mahupun setelah perang kemerdekaan Indonesia, 
maka pemerintah Indonesia telah mengambil langkah-langkah 
baru untuk memulai proses integrasi dan asimilasi terhadap 
keturunan Cina ini iaitu dengan dua cara: 

1. Menyeru orang-orang Cina supaya dapat bersama- 
sama dengan rakyat peribumi untuk membangunkan 
Indonesia sebagai tanahair milik bersama. 

2. Mempersempitkan ruang gerak orang-orang Cina 
dengan peraturan pemerintah dan undang-undang 
lainnya agar mereka menjadi warganegara Indonesia 
(WNI). 

Setelah menjadi warganegara, di samping mempunyai hak 
seperti warganegara lainnya, mereka juga mempunyai kewajip- 
an untuk menjaga keselamatan negara. 

Langkah pertama yang dijalankan oleh pemerintah Indo- 
nesia ialah mengeluarkan peraturan pemerintah (PP) No. 10/ 
1960, iaitu melarang orang-orang Cina yang bukan warga- 
negara Indonesia (WNI) dari tinggal di daerah pedalaman; 
mereka hanya boleh tinggal di ibu kota, kabupaten atau pro- 
vinsi. Dan sewaktu PP No. 10/1960 digalakkan perlaksanaannya, 
timbul pula gerakan anti-Cina dari orang-orang peribumi. Hal 
ini antara lain disebabkan sulitnya mengatur di antara orang 

Cina yang berwarganegara Indonesia dengan yang bukan warga- 
negara Indonesia. 

Orang-orang Cina kelahiran tempatan (Indonesia) ter- 
utama angkatan muda mereka, menyedari betapa pentingnya 
kewarganegaraan ini, sedangkan orang-orang Cina kelahiran 
China atau apa yang dinamakan Cina totok atau Cina singkeh, 
tetapi bertahan dengan warganegara China RRC atau Taiwan. 
Hal ini dapat dilihat di sekitar tahun 1960-an di mana dalam 
sebuah rumah, terdiri daripada bermacam-macam wargane- 
gara. Orang tua mereka tetap bertahan atas warganegara Cina 
sedangkan anak-anak mereka berwarganegara Indonesia. 

Meskipun orang-orang Cina yang bertahan atas kewarga- 
negaraan Cina, namun mereka telah memberikan kebebasan 
kepada anak-anak mereka untuk menjadi warganegara Indo- 
nesia (WNI). Mungkin bagi mereka, ini adalah salah satu pilihan 
yang baik untuk mewarisi usaha-usaha mereka di Indonesia. 

Dengan adanya PP No. 10/1960 itu, orang-orang Cina yang 
tidak bersedia untuk menjadi warganegara Indonesia (WNI), 
sebahagiannya telah kembali ke negara asal mereka, dan se- 
bahagian lagi tetap tertahan hidup di Indonesia, yang akhirnya 
telah menjadi warganegara Indonesia juga terutama mereka 
yang tinggal di Jawa. 

Pemerintaban sistem baru di bawah pimpinan Presiden 
Soeharto telah mengeluarkan pula keputusan ketua kabinet No. 
127/U/Kep/12/1966, tentang penggantian nama warganegara 
Indonesia keturunan Cina dengan nama Indonesia. Sesudah itu 
berturut-turut dikeluarkan keputusan pemerintah yang me- 
larang tulisan-tulisan Cina pada trademark toko-toko, pejabat- 
pejabat perusahaan dan sekolah-sekolah milik warganegara 
asing Cina haruslah dinasionalisasikan. Demikian pula sekolah- 
sekolah asing lainnya telah tidak dibenarkan diwujudkan di 
Indonesia. 

Sebelum peraturan ini, telah dikeluarkan undang-undang 
kewarganegaraan Republik Indonesia No. 62/1958 tentang 
naturalisasi yang berusaha ke arah integrasi dan asimilasi 
(pembauran) orang-orang Cina dengan penduduk tempatan 
(peribumi). 

Semenjak pemerintahan sistem baru di Indonesia ini, 
kesulitan tidak lagi dialami dalam usaha melaksanakan asimi- 
lasi ini. Apatah lagi bagi Cina-Cina totok yang selama ini ber- 

tahan dengan kewarganegaraan nenek moyang mereka, baik 
Cina RRC mahupun Cina Taiwan di mana mereka telah dihadap- 
kan kepada beberapa kenyataan iaitu: 

a. Nasionalisasi terhadap lembaga-lembaga pendidikan 
kepunyaan Cina yang bukan warganegara Indonesia. 

b. Larangan terhadap pemakaian bahasa dan tulisan 
Cina di toko-toko dan pejabat-pejabat perusahaan ter- 
masuklah lembaga keagamaan. 

c. Keadaan dari orang-orang Cina angkatan muda yang 
dilabirkan di Indonesia dan Cina peranakan (golongan 
baba) tentang pentingnya menjadi warganegara Indo- 
nesia ini. 

Proses Asimilasi di Negeri-negeri Kawasan Nusantara 

Di Malaysia, 35 peratus daripada jumlah penduduknya 
adalah terdiri daripada orang-orang Cina. Di Indonesia pula, 
orang-orang Cina baik yang warganegara asing mahupun warga- 
negara Indonesia, berjumlah juta orang (daripada jumlah 
penduduk seramai 162 juta). Sebaliknya di Singapura 75 peratus 
daripada penduduknya adalah daripada orang-orang Cina. 
Ketiga buah negara ini jelas menunjukkan perbezaan dalam 
struktur demografinya. 

Di antara Malaysia dan Indonesia, ada hubungan yang 
erat terutama mengenai etnik Melayu dan agama yang sama 
iaitu Islam. Sedangkan dengan Singapura terdapat perbezaan, 
tidak hanya mengenai struktur sosiobudaya dan demografi- 
nya, tetapi juga masalah politik dalam negeri. Walaupun ketiga 
buah negara ini menjadi anggota ASEAN, namun masalah- 
masalah dalam negeri Singapura jauh berbeza dengan Indo- 
nesia dan Malaysia. 

Menurut pengamatan Ch. A. Coppel dalam "The Chinese 
in Indonesia and Malaysia", sikap politik di kalangan orang Cina 
Malaysia bersamaan dengan orang Cina Indonesia walaupun 
dalam periode sejarah yang berlainan. Banyakyang menyebab- 
kan adanya persamaan ini, antaranya ialah agama dan bahasa 
yang sangat berperanan di dalam menyelesaikan beberapa 
masalah. Sedangkan di antara Singapura dan Malaysia persa- 
maan mungkin hanya terdapat sewaktu penjajahan Inggeris 
dahulu (persamaan sewaktu tahun 1926), di mana pemerintah 

Cina pernab mengucapkan kata-kata bahawa Malaya dan Singa- 
pura adalah daerah yang kesembilan belas bagi negara China. 

Perbezaan antara Cina di Singapura dengan Cina di 
Malaysia, menurut pengamatan penulis, terletak pada aspek 
demografi dan faktor-faktor politik yang mempengaruhinya. Di 
Singapura, usaha asimilasi belum begitu jelas, apakah masa 
depan Singapura mengarah kepada Cinanisasi atau Melayu- 
nisasi, ataukah pembaratan. Sedangkan Cina di Malaysia, walau- 
pun mereka dalam bilangan yang lebih besar dibandingkan 
dengan Cina di Indonesia, namun masalah asimilasi antara 
Malaysia dengan Sumatera, terdapat persamaan polanya, 
kerana pada umumnya orang-orang Cina yang berada di pe- 
sisir timur pantai Sumatera dan Kepulauan Riau, orientasinya 
sebahagian besar adalah di Malaysia. Hal ini dapat dilihat dari 
aspek historisnya di mana orang-orang Cina yang datang ke 
Malaysia melalui Melaka, sama dengan mereka yang ke 
Kepulauan Riau dan pesisir pantai timur Sumatera. Pada zaman 
penjajahan dahulu, hubungan dagang adalah didasarkan oleh 
hubungan keluarga dan ini menyebabkan sistem komunikasi- 
nya lebih mudah. Ini kemudian ditambah pula dengan peng- 
awasan antara penjajah Belanda dan Inggeris yang tidak terlalu 
ketat terutama dalam hal perdagangan dan hubungan keluarga. 
Apalagi mata wang ringgit dengan wang rupiah Belanda tidak 
banyak perbezaan dari segi nilainya, sehingga ringgit Inggeris 
laku sebagai alat pembayaran di samping wang rupiah ( gulden ) 
Belanda. Sedangkan orang-orang Cina Singapura baik sesudah 
Perang Dunia Kedua atau sete!ah Indonesia merdeka atau 
setelah kerajaan Malaysia melepaskan Singapura, hubungan 
mereka lebih banyak ke Jawa. Akan tetapi, pada umumnya 
antara Cina Indonesia dan Cina Malaysia sekarang, sama-sama 
mengarahkan perbatiannya pada bidang ekonomi dan per- 
dagangan sahaja, sedikit sekali perhatian pada bidang politik. 

Di Tengah-tengah Pengaruh Kebudayaan Melayu 

Di beberapa daerah, orang-orang Cina baik peranakan 
mahupun yang totok, seperti yang terdapat di Padang, Jakarta, 
Banda Acheh dan sebagainya, mereka menggunakan bahasa 
Melayu sesamanya, sekalipun bahasa yang mereka ucapkan itu 
bercampur aduk dengan bahasa Cina. Contohnya di Jakarta 

sendiri, mereka menyebut 'engkau' dengan kata 'lu', dan 'aku' 
dengan kata 'gua'. Manakala di Padang, bahasa yang mereka 
gunakan adalah bahasa Minang sesamanya, mahupun dengan 
orang-orang Minang sendiri. Begitu juga di daerah Tapanuli, 
mereka pandai berbahasa Batak. Nampaknya orang-orang Cina 
di Tapanuli Utara, asimilasinya lebih cenderung menurut alamiah 
setempat. Ini kerana di situ penduduknya beragama Nasrani 
dan cara hidup mereka juga hampir sama dengan orang-orang 
Cina seperti meminum tuak, memakan daging babi dan lain- 
lain. Di beberapa daerah, nyonya-nyonya Cina suka meniru 
tabiat perempuan Melayu seperti makan sirih, bersentil tem- 
bakau Jawa, berpakaian kain batik sarung, dan berbaju kebaya 
pendek cara orang Bandung. Di bahagian pesisir timur Riau 
pula, orang Cina suka berjoget ala-Melayu di pesta-pesta per- 
kahwinan dan keramaian-keramaian lain yang selalu diadakan 
pada beberapa tempat seperti di perkebunan, di tambang- 
tambang timah dan boxit di Kepulauan Riau. Lain pula halnya 
dengan laki-laki Cina, sekalipun mereka telah bercampur de- 
ngan penduduk asli, namun mereka masih enggan memakai 
kopiah hitam atau berbaju gunting Melayu. Mereka beranggap- 
an memakai cara Melayu, seolah-olah mereka telah masuk 
Melayu, dan apabila mereka telah masuk Melayu, bererti 
mereka juga masuk Islam. Di dalam hubungan keluarga, mereka 
menggunakan bahasa Cina, kecuali mereka yang benar-benar 
bercampur dengan penduduk asli, mereka memakai bahasa 
Indonesia/Melayu. 

Mengenai sumbangan masyarakat Cina dalam bidang 
kesusasteraan Melayu, baik di Indonesia mahupun di Malaysia 
dan Singapura, nampaknya masih belum begitu menonjol, 
kerana bagi orang-orang Cina sama ada kaya, miskin atau ber- 
kedudukan tinggi, apa yang penting ialah berusaha keras untuk 
mencapai ekonomi yang tinggi. Pepatah orang Cina iaitu, "Ada 
beras, semua keras, ada padi semua jadi, dan ada wang semua 
sayang", menunjukkan betapa pentingnya ekonomi yang stabil 
dan bagaimana mencapainya, mulai dari menjadi kuli sehingga 
menjadi tauke besar. Oleh kerana itulah mereka kurang mem- 
berikan perhatian kepada bidang kesusasteraan Melayu. "Itu 
biarlah dilaksanakan oleh orang Melayu saja, kita akan mem- 
berikan sumbangan jika diminta," kata seorang sahabat penulis, 
bernama Lie Cin San, di Pekanbaru. 

Kesimpulan 

Dari huraian mengenai orang-orang Cina di Nusantara 
seperti di atas, dapatlah dibuat suatu kesimpulan berikut: 

a. Masalah asimilasi kewarganegaraan di kalangan 
orang Cina di Nusantara ini telah menunjukkan tanda- 
tanda kemajuan. 

b. Peranan orang-orang Cina sendiri untuk mempercepat- 
kan proses integrasi dan asimilasi sudah berada pada 
Cina kelahiran tempatan, sehingga orang-orang Cina 
yang berorientasikan kepada tanah nenek moyang 
mereka semakin sempit ruang geraknya. 

c. Sebilangan besar orang Cina yang berada di kawasan 
Nusantara ini lebih mengutamakan kesempatan 
bekerja daripada kegiatan-kegiatan dalam bidang 
politik. 

d. Perbezaan sosiobudaya di antara orang-orang Cina 
dengan penduduk asli (peribumi) tidak lagi ditonjolkan 
sebagai suatu balangan dalam usaha integrasi dan 
asimilasi. 

e. Diakui halangan-halangan yang belum dapat di- 
selesaikan, adalah peranan orang-orang Cina dalam 
bidang ekonomi dan perdagangan. Hal ini memerlu- 
kan perhatian di mana kemungkinan terjadinya per- 
tentangan di antara orang-orang Cina dengan pen- 
duduk peribumi. Jurang pemisah ini dapat diatasi de- 
ngan memberikan keutamaan dan kemudahan ke- 
pada golongan peribumi bagi meningkatkan taraf 
hidup mereka, sesuai dengan situasi dan kondisi serta 
kemampuan profesional mereka. 

CATATAN RINGKAS MENGENAI TULISAN 
AHLI TASAWUF ACHEH PADA ABAD KE-XIX 

lbrahim Alfian 

PADA sekitar perter>gahan abad ke-xix terdapat sejumlah tokoh 
sufi di Acheh, dan salah seorang yang dapat kita kenali menerusi 
hasil tulisannya ialah Tengku di Mulik Sayyid Abdullah ibn 
Ahmad ibn Ali al-Jamalullail Ba Alwi al-Hussaini. Di Padang 
Pariaman ia dikenal dengan nama Tuanku Muhammad al- 
Jamalullail ibn Sayyid al-Habib Tengku di Ahmad al- Jamalul- 
lail. Para sufi lain yang semuanya adalah pengikut ahli Sunnah 
wal Jamaah itu adalah seperti berikut: 

1. Sayyid Abu Bakar al-ldrus almulaqqab Tengku di 
Bukit. 

2. Qadhi Mu'azzim al-Mufti Syaikhul Islam Syeikh 
Muhammad Marhaban Taballah Lambhuek. 

3. Wazirul'azim Panglima Polis Raja Muhammad Arifin 
Seri Muda Perkasa Syah. 

4. Sultan [sicj Rahmat lbrahim Syah. 

5. Syeikh Muhammad Amir Turki Kurdia. 

6. Sayyid Ahmad Mahbub Marghani. 

7. Sayyid Ahmad al-Habsyi. 

8. Sayyid Umar al-Muhdhari. 

9. Syeikh Abbas ibn Muhammad Kutakarang. 

10. Syeikh Abdul Wahhab. 

11. Sayyid Muhammad Mahdillail. 

12 Syeikh Abdussalam Lampaya. 

13. Sayyid Abu Bakar al-Attas. 

14. Sayyid Ali Sik [ ? ]. 

15. Syeikh lbrahim ibn Hussin Buengcala. 

16. Syeikh Abdurrahim. 

17. Syeikh Ismail. 

18. Fakih Abdulfattah Panah. 

Dari 19 orang tokoh sufi itu, hanya Syeikh Abbas ibn 
Mubammad Kutakarang sahaja yang kitab-kitabnya sampai ke 
tangan kita, iaitu Maw'idhat al-lkhwan (1886) dan Tadhkirat al- 
Rakidin (1890). Para sufi yang lain biasanya meminta kepada 
Tengku di Mulik Sayyid Abdullah al-Jamalullail supaya me- 
nuliskan pesanan-pesanan atau amanah mereka. Oleh itu jadi- 
lah Tengku di Mulik seorang penulis yang amat produktif, di 
samping menulis pesanan-pesanan peribadinya sendiri se- 
bagai ahli sufi. Beliau juga ada menulis pesanan guru-gurunya 
di atas berhelai-helai kertas, yang kesemuanya ditahkikkan 
dengan cap ahli waris kerajaan Acheh iaitu Yang Dipertuan Besar 
Wazirul Dakhaliyyah (Menteri Dalam Negeri) Seri Paduka 
Bangta Kecik Tuanku Mahmud ibn Tuanku Kadir Syah. 

Antara para sufi tersebut adalah guru-guru Tengku di Mulik 
sendiri, dan ia menyebut guru-gurunya iaitu sebagai "alim, lagi 
salih, lagi warak, lagi kasyaf, sedangkan ia menyebut dirinya 
sebagai "hamba yang daif, lagi yang amat hina, lagi miskin, lagi 
fakir, lagi gharib". 

Dalam tulisan-tulisan ahli sufi itu antaranya terdapat 
beberapa kasyaf. Dalam The Encyclopaedia oflslam (1960:696), 
disebutkan bahawa kasyaf itu bererti "Tindakan menyingkap 
dan merenggut cadar [yang ada di antara manusia dan dunia 
bukan kasatmata (extra phenomenal)]". Selanjutnya diterang- 
kan bahawa al-Durdjani menyatakan dalam Takrifat bahawa 
menurut kosakata bahasa Arab, kasyaf bererti "menyingkap 
cadar', tetapi sebagai istilah (teknik) ia bererti "memunculkan 
dalam wujud yang lengkap dan nyata makna-makna rahsia dan 
kenyataan (realiti) di balik cadar". 

Di dalam munjid (1977:687), diterangkan bahawa kasyaf 
itu bererti tersingkapnya kebenaran-kebenaran llahiah setelah 
menempuh jalan-jalan yang khusus untuk mencapainya. Mereka 

yang ahli kasyaf adalah mereka yang telah sampai pada 
maqam (tempat) tertentu dalam kesufian serta musyahadah 
(menyaksikan) akan kebenaran alam rohani tanpa mengguna- 
kan penglihatan aqliah (akal), tetapi dengan nur yang dipancar- 
kan oleh Allah ke dalam hati mereka. 

Hamka (1984:146) menerangkan bahawa kasyaf (ter- 
singkap tirai) tercapai dengan mujahadah, iaitu perjuangan si 
murid atau si thalib di dalam alam zauq dan mawajid (perasaan), 
yang menghitung-hitungkan diri supaya tercapai maqam (tem- 
pat) yang tinggi daripada kedudukannya semula. Hamka se- 
terusnya menulis sebagai berikut: 

Apabila diri yang sebenarnya itu telah terlepas dari ikatan 
syahwat, tegasnya telah dibendung dan dimatikan, maka ter- 
singkaplah tirai itu. Sebab selubung yang menghambat kita 
akan mencapainya, ialah hawa nafsu dan syahwat itu. Apa- 
bila indera lahir telah tertutup, maka dengan sendirinya kian 
terbukalah perjalanan indera batin. Perjalanan itulah yang 
bernama suluk. Yang menempuhnya bernama salik. Apabila 
kasyaf itu telah tercapai, maka dapatlah si salik mengenali 
alam yang ghaib-ghaib. Sejak dari sifat Rabbaniyab, arasy 
dan kursi, malaikat dan rahsia wahyu, rahsia nubuat dan roh, 
dan hakikat tiap-tiap yang maujud, baik yang ghaib atau 
yang syahid (nyata). Pendeknya mendapatlah dia kurnia 
keutamaan Tuhan ( al-mawahib al-Rabbaniyah) dan ilmu 
yang meliputi ( al-Ulum ul-Laduniyah). 


Imam Ghazali dalam Pembebas dari Kesesatan (terjemah- 
an Abdullah Nuh, 1984) menyatakan bahawa selama ia ber- 
khalwat, terbukalah baginya rahsia yang tidakterhitung jumlah- 
nya, yang tidak mungkin dibahas sejauh-jauhnya dan sedalam- 
dalamnya. Imam Ghazali amat yakin bahawa kaum Sufiyah 
itulah yang betul-betul telah menempuh jalan yang dikehendaki 
oleh Allah Taala, paling utama cara-cara hidupnya, paling tepat 
tindak lakunya dan paling tinggi budi pekertinya. Kata Imam 
Ghazali seterusnya, andai kata semua akal para 'uqala (orang 
yang berakal), kebijaksanaan para hukama (orang yang bijak- 
sana) dan ilmu para ulama yang tahu rahsia syarak itu dihimpun- 
kan untuk menciptakan cara yang lebih utama daripada cara 
Sufiyah itu, tiadalah akan memberi hasil, sebab segala gerak- 
geri kaum Sufiyah, baik lahir mahupun batin, diterangi sinar 
dari cahaya kenabian, dan di dunia ini tidak ada cahaya yang 

Iebih terang daripadanya. Kata Imam Ghazali lagi, kunci pem- 
buka pintu untuk membersihkan hati dan mengosongkannya 
akhirnya sama sekali fana (hilang, lenyap) pada Allah Taala, 
ialah istighraq (sangat mendalam, seakan-akan tenggelam, 
dalam samudera maknawi) hati dengan zikir kepada Allah, dan 
akhirnya sama sekali fana (hilang, lenyap) pada Allah Taala, 
Imam Ghazali meneruskan kata-katanya sebagai berikut: 

Keadaan fana ini merupakan permulaan tarekat sedang 
yang sebelumnya itu hanyalah merupakan dihliz (jalan kecil) 
menuju kepadanya. Dari awal tarekat ini mulailah peristiwa- 
peristiwa mukasyafah [terbuka rahsia ghaib) dan 
musyahadah [menyaksikan alam ghaib), hingga dalam ke- 
adaan jaga mereka dapat melihat malaikat dan arwah para 
nabi, mendengar suara mereka dan mendapat pelajaran 
daripada mereka. Dari tingkat ini ia naik pula ke beberapa 
tingkatan yang meninggi jauh di atas ukuran kata-kata. 

Tiap usaha untuk melukiskannya dengan kata-kata tentulah 
akan sia-sia, sebab setiap kata yang dipakai pastilah me- 
ngandungi salah faham yang tidak mungkin menghindar- 
kannya. 

Sayyid Abu Bakar al-ldrus almulaqqab Tengku di Bukit, 
juga seorang tokoh sufi abad ke-xix mengemukakan tentang 
kasyaf ini, sebagaimana yang dituliskan oleh Tengku di Mulik 
pada hari Abad bersamaan 1 Muharam 1290H (1 Mac 1873M), 
sebagai berikut: 

Bismillahirrahmanirrahim. Alhamdulillahi wahdah was- 
salatu wassalamu wa man walah. Ketahui olehmu wahai 
ikhwan al-Muslimin bahawa aku beritahukan kepada tiap- 
tiap yang baca surat menyatakan kasyaf-kasyaf mul&i pada 
zaman dahulu hingga masa ini tahun 1290H hingga akan 
datang iaitu siapa-siapa yang diberi kurnia A!lah Taala 
kepada hamba yang Mukmin dengan rahmat petunjuk 
taufik hidayah Allah Taala kepada siapa-siapa yang ikhlas 
beribadat dengan memakan makanan yang halal dan 
meminum yang halal dengan bersih zahir batin mengerja- 
kan perintah Allah dan Rasul berserta ibadat siang malam 
dan berzikir memuji Allah dengan murakabah dan 
musyahadah mengikut syariat Nabi Muhammad s.a.w. 
atas mazhab ahli Sunnah wal Jamaah radhiallahu 'anhum 
ajmain. Maka barang siapa yang percaya pada ilmu nazar 

sir mukasyafah yakni kasyaf maka percayalah maka yang 
tidak percaya kasyaf tidaklah sebab kasyaf itu muhaddath 
yang dijadikan Allah Taala dapat berubah-ubah. Tetapi 
yang qadim itu tetap kekal selama-lamanya tidak berubah. 

Maka ketahui olehmu hai thalib, bahawa kasyaf dengan 
ramalan ilmu nujum dan hisab mengira huruf abjad itu tidak 
sama. Ingat-ingat, jaga-jaga supaya jangan terlanjur lidah 
ingat faham bahawa ilmu nazar sir mukasyafah yakni 
kasyaf itu pemberian Allah Taala kepada orang yang aulia 
Allah yang berbuat amal salih dan ia tidak asi derhaka pada 
Allah Taala pada tiap-tiap turun naik nafas. Dan ramalan 
ilmu nujum dan hisab itu pada orang yang asi derbaka dan 
sihir. Maka ingatlah, fahamlah supaya berbeza supaya 
jangan sesat salah iktikad. 

Dalam sebuah tulisan lain, Tengku di Mulik Sayyid Abdul- 
lah al-Jamalullail mengatakan bahawa yang ditilik oleh para 
ahli sufi melalui ilmu nazar sir mukasyafah akan dapat terjadi 
sebagaimana yang mereka kasyat kan, tetapi waktunya 
bergeser dari waktu yang telah mereka tilik. Dan boleh juga 
tidak terjadi sama sekali untuk membezakan di antara kehendak 
Khalik dengan apa yang harus diterima oleh makhluk. 

Tulisan-tulisan Tengku di Mulik yang lain yang berupa 
pesanan-pesanan para ahli sufi telah menarik perhatian; bukan 
sahaja kerana isinya berkaitan dengan kesufian mereka, tetapi 
juga kerana ia mengandungi nasihat-nasihat dan harapan-harap- 
an kepada anak cucu mereka, kaum Muslimin dan juga kepada 
seluruh rakyat di Nusantara ini. 

Cuba kita teliti wasiat amanat yang ditulis oleh Tengku di 
Mulik bertanggal 27 Ramadan 1289 H (28 November 1872 M) di 
bawah ini. Tengku di Mulik telah menulis wasiat gurunya iaitu 
Sultan Rahmat lbrahim Syah seperti berikut: 

"Wahai anakku cucu penghuluku Tengku di Mulik Sayyid 
Abdullaft al-Jamalullail. Bahawasanya hamba akan pulang 
ke rahmatullah pada tahun 1298 H, pada malam 27 Rejab 
lebih dahulu daripada anakku. Maka tanamlafi hamba di 
belakang kubur-Tengku di Ahmad al-Jamalullail, iaitu bapa 
kandung anakku. Maka izinlah olehmu wahai anakku." Maka 
hamba jawab: "lnsya-Allah Taala wahai ayahanda. Maka 
sahih kasyafr tya. Benar telah wafat guru hamba yang alim 
lagi salih lagi warak di Lam Pisang pada malam Selasa 27 
Rejab pada tahun 1298 H dan hamba makamkan di Garut di 

belakang kubur ayahanda hamba dengan wasiat, dan hamba 
Abdulmasakin al-Fakirul Gharib Tengku di Mulik Sayyid 
Abdullah al-Jamalullail tidur di belakang Sultan Rahmat 
lbrahim Syah, 1299 H, 17 Ramadan malam Jumaat. 

Apakah benar Tengku di Mulik wafat pada tanggal yang 
disebutkannya, wallahu alam bissawab, kerana sumber yang 
empirik tidak kita perolehi. 

Dalam sebuah tulisan Tengku di Mulik pada 1288 H (1871 M) 
tanpa hari bulan, antara lain disebutkan apa yang dikatakan 
oleh Syeikh lbrahim ibn Hussin Buengcala bahawa: ... "negeri 
bawah angin istimewanya akan lepas daripada tangan Holanda, 
sesudah Cina bangsa lukid [mata sepet] masuk. Maka insya- 
Allah Taala pada tahun Hijrah 1365 lahir satu kerajaan yang adil 
bijaksana dinamakan kerajaan al-Jumhuriah al-lndonesia yang 
sah ...." Memang sahih kasyaf Syeikh lbrahim Buengcala itu, 
Republik Indonesia telah lahir kepada tahun 1945. 

Seterusnya di bawah ini diberikan satu lagi contoh amanat 
dari empat tokoh sufi abad ke-xix di Aceh yang mengandungi 
nasihat; mudah-mudahan ada gunanya bagi rakyat Indonesia 
dan bermanfaat kepada kaum Muslimin di rantau Asia Tenggara 
ini. Surat wasiat amanat yang dianggap sangat tinggi nilainya 
dan penting ertinya ini telah ditulis pada 122tahun (Hijrah) atau 
119 tahun Masihi yang lampau, dalam bulan Rabiulawal atau 
bulan Maulud; pada saat kita di seluruh rantau ini sedang me- 
rayakan hari kelahiran Junjungan kita, Nabi Muhammad s.a.w. 
(pada 12 Rabiulawal 1283 H bersamaan 14 Julai 1866 M). 

Adapun keempat-empat ahli tasawuf yang dimaksudkan itu 
adalah Al-arif Billah Sayyid Abu Bakar al-ldrus almulaqqab 
Tengku di Bukit, Syeikh Abbas ibn Muhammad Kutakarang, 
Qadhi Mu'azzam al-Mufti Syaikhul Islam Syeikh Muhammad 
Marhaban Taballah Lambhuek dan Syeikh Muhammad Amir 
Turki Kurdiq. Isi amanah mereka adalah seperti berikut: 

Bahawa dalam alam dunia ini mulai pada masa zaman 
dahulu dan pada masa zaman sekarang hingga pada masa 
zaman akan datang turun-temurun yang sangat dihajat 
dan diharap oleh sekalian umat manusia iaitu pertama- 
tama adil hukum dan kedua aman negeri dan ketiga senang 
rakyat dan keempat makmur dan kelima perjanjian dan 
pelajaran nasihat yang benar lagi teguh. Maka yang sangat 

dibenci dan amarah sakit hati sekalian umat manusia, iaitu 
pertama, zalim dan kedua tidak ada keadilan dan ketiga 
memberi susah atas rakyat dan keempat tidak memper- 
buat makmur dalam negeri dan kelima mengubah janji 
dengan rakyat dan pelajaran nasihat yang tidak baik dan 
teguh setia. Maka dengan sebab lima perkara yang ter- 
sebut ini maka jadilah huru-hara dalam alam dunia ini 
timur barat tunong [utara] baruh [selatanj, iaitu keluar 
sekalian perbuatan yang mungkar, dengki dan khianat dan 
tamak dan hasutan fitnah. Maka Allah Taala Tuhan Rabbil 
Alamin menurunkan bala yang bermacam-macam, tetapi 
manusia pada masa itu tidak memikir dengan seluas-luas 
dan dengan faham yang mendalam. Pegang olehmu 
agama Islam yang suci lagi benar, selamat dunia akhirat, 
dan taat setialah kepada kanun syarak [undang-un'dang 
dasarj kerajaan al-Jumhuriah al-lndonesia dan jangan se- 
kali-kali bughat yakni derhaka melawan kerajaan al- 
Jumhuriah al-lndonesia yang sah dan jangan sekali-kali 
dalam kerajaan mendirikan lagi kerajaan dan dalam negeri 
mendirikan negeri. Maka ingat jangan membikin pecah 
belah umat manusia dalam satu-satu kerajaan yang sah 
dengan keputusan ijmak muafakat alim ulama yang ahli Sun- 
nah wal Jamaah dan sekalian orang yang besar-besar yang 
cerdik ahli akal bijaksana, fahaman luas; dan fikiran yang 
tajam dan mendalam dan jernih hati dan sihat otak dengan 
dingin berserta rakyat yang terbanyak. Maka inilah yang 
muktamad sahih sah benar. Maka yang di luar yang seperti 
tersebut ini maka itulah bughat maka tiap-tiap bughat berhak 
mesti kerajaan al-Jamhuriah al-lndonesia menghancurkan 
dan menghilangkan dan melenyapkan tiap-tiap bughat 
walau siapa-siapa sekalipun. Jangan diam. Wassalam. 

MINANGKABAU DALAM SASTERA 
MELAYU INDONESIA 

Mursal Estea 
(Indonesia) 

SASTERA Melayu Indonesia, atau disebut sastera (moden) 
Indonesia, merupakan suatu bentuk sastera baru. la mula hidup 
dan berkembang bersama dengan labirnya kesedaran kebangsa- 
an dan menggunakan bahasa Melayu (yang kemudian dijunjung 
tinggi sebagai bahasa persatuan) di dalam pergaulan dan ke- 
hidupan masyarakat bangsa. Ke"baru"an bentuk sastera 
Melayu Indonesia ini bukan saja kerana ia menggunakan bahasa 
Melayu (oleh kebanyakan etnik di Indonesia merupakan bahasa 
yang asing), serta konvensi-konvensi sastera yang baru, tetapi 
juga kerana permasalahan yang diungkapkan di dalamnya. 

Masalah-masalah itu muncul akibat daripada perubahan 
dan perkembangan masyarakat. Terjadi pertemuan, diaiog, dan 
bahkan konflik nilai budaya, baik antara nilai budaya etnik mahu- 
pun antara nilai budaya etnik dengan budaya Barat ataupun 
nilai budaya agama. Pertemuan, dialog dan konflik antara nilai 
budaya itu kemudian melahirkan nilai budaya baru daripada 
suatu masyarakat yang baru pula, iaitu masyarakat Indonesia. 
Makanya, masyarakat Indonesia itu bukan hanya hasil jumlah- 
an dari suku-suku bangsa (etnik) yang ada di Indonesia, tetapi 
merupakan suatu masyarakat baru dengan suatu kualiti. 

Adalah cukup menarik untuk mengamati percaturan yang 
terjadi di dalam proses pembentukan masyarakat yang baru itu 
di dalam kehidupan sastera Indonesia, meskipun saya beranggap- 
an bahawa apa yang terungkap di dalam sastera Indonesia 
yang dikenal sekarang baru merupakan satu jalur daripada pro- 

ses perkembangan itu. Saya menamakannya jalur pertama, 
satu jalur yang lebih banyak mengungkapkan proses pertemu- 
an antara nilai budaya Barat dengan nilai budaya etnik. Jalur 
yang lain, jalur yang mengungkapkan pertemuan, dialog, dan 
mungkin juga konflik antara nilai budaya etnik tidak begitu ter- 
lihat di daiam sastera Indonesia (seperti yang dikenal sekarang). 
Mungkin pengkritik sastera boleh menemukan bentuk-bentuk 
sastera yang demikian. Atau mungkin juga proses yang dikate- 
gorikan sebagai jalur kedua ini bisa terlihat di dalam cerita- 
cerita rakyat yang ada pada berbagai-bagai etnik, seperti yang 
pernah diungkapkan oleh Umar Junus di dalam penelitiannya 
(yang belum diterbitkan). 

Dalam perkembangan sastera Melayu Indonesia (yang 
berada pada jalur pertama itu), posisi Minangkabau cukup pen- 
ting, bahkan untuk satu period tertentu terasa dominan. Per- 
masalahan-permasalahan yang diungkapkan di dalamnya 
terasa sebagai permasalahan-permasalahan Minangkabau 
bagaimana nilai-nilai budaya tradisional Minangkabau ber- 
hadapan dengan nilai-nilai budaya baru dan bagaimana nilai- 
nilai budaya Minangkabau ditempatkan di atas altar budaya 
baru yang lebih luas dan perspektif. 

Makalah ini cuba mengamati perkembangan tersebut. 
Sejumlah novel dan sebuah cerpen telah dipilih bagi memper- 
timbangkan nilai sasteranya dan zaman penciptaannya. Dari- 
pada dua kriteria itu didapatkan enam buah novel dan sebuah 
cerpen. Masing-masing adalah Siti Nurbaya (Marah Roesli), 
Salah Asuhan (Abdoel Moeis), Tenggelamnya Kapal van der 
Wijck (Hamka) - ketiga-tiganya adalah novel penting sebelum 
perang -, Kemarau (A. A. Navis), Warisan (Chairul Harun) dan 
Bako (Darman Moenir) serta Jodoh cerpen karya A. A. Navis 
Keenam-enam novel dan cerpen tersebut penting, bukan saja 
kerana permasalahan Minangkabau yang ada di dalamnya, tetapi 
juga sebagai karya sastera Melayu Indonesia yang penting dan 
representatif. 

Beberapa Permasa!ahan Minangkabau 

Meskipun di dalam melihat suatu permasalahan agak 
susah membezakan apakah masalah itu masalah manusia atau 
masyarakat tertentu, ataukah masalah manusia dan masya- 
rakat umumnya, namun di dalam makalah ini akan dicuba meng- 

identifikasi beberapa permasalahan dan menganalisisnya 
sebagai suatu permasalahan khas Minangkabau. Yang agak 
membantu dalam proses ini adalah predikat Minangkabau itu 
sendiri. la merupakan suatu masyarakat yang telah memiliki 
identiti tersendiri, baik dalam sistem sosialnya mahupun pan- 
dangan-pandangan kemasyarakatannya. Beberapa permasalahan 
yang khas itu antara lain menyangkut: 

1. Masalah Perkahwinan 

2. Masalah Harta Pusaka 

3. Masalah Kedudukan dan Fungsi Keluarga Ibu (dalam 
hal ini Kedudukan dan fungsi Mamak) 

Peristiwa perkahwinan dalam adat Minangkabau adalah 
suatu peristiwa yang penting. Dalam peristiwa itu yang paling 
memegang peranan adalah mamak (saudara iaki-laki daripada 
pihak ibu) daripada kedua-dua pengantin. Meskipun kedua-dua 
pengantin sudah bersetuju, akan tetapi jika masih ada per- 
soalan di antara mamak-mamak kedua-dua belah pihak maka 
perkahwinan boleh gagal. 

Dalam pemiliban jodoh, maka calon yang disukai adalah 
yang jelas asal usulnya iaitu siapa mamaknya dan siapa orang 
tuanya. Lebih disenangi jika calon itu Minangkabau juga dan 
berketurunan, biar pun yang bersangkutan itu kurang ber- 
wibawa namun dia berasal daripada keluarga yang terpandang. 
Sesudah seorang laki-laki kahwin maka kedudukannya di mata 
keluarga pihak isteri lebih dilihat sebagai urang sumando, 
dalam erti dia lebih mempunyai kaitan dengan keluarga (laki- 
laki) pihak isteri, bukan sebagai menantu, yang hanya punya 
kaitan dengan mentua. Kerana itu hanya urang sumando yang 
diklasifikasi di dalam adat Minangkabau, seperti adanya: urang 
sumando kacang miang, urang sumando langau hijau, dan 
urang sumando ninik-mamak. Masing-masing menunjukkan 
kualiti urang sumando itu. 

Dalam hubungan harta pusaka, dikenal pusaka tinggi dan 
pusaka rendah (sebelum kedatangan Islam yang dikenal agak- 
nya hanya pusaka saja, dalam erti semuanya pusaka tinggi). 
Pusaka tinggi itu adalah harta kekayaan yang sudah ada se- 
belumnya, jadi bukan hasil pencarian ayah. Harta yang demi- 
kian (pusaka tinggi) jatuh (diwariskan) kepada kemenakan. 

Hanya pusaka rendah yang boleh dibahagi kepada anak-anak. 
Di dalam masyarakat Minangkabau sering terjadi bentrok antara 
kemenakan dengan mamaknya oleh masalah harta pusaka ini. 
Mungkin sang mamak menghabiskan harta pusaka itu hanya 
untuk dirinya dan anak-anaknya saja. Dan itu salah di dalam 
adat Minangkabau. 

Di dalam masyarakat yang menjalani sistem matrilinial, 
seperti masyarakat Minangkabau, mamak (keluarga pihak ibu) 
lah yang memegang peranan penting. Mamak merupakan lem- 
baga pengambil keputusan di dalam keluarga. Pepatah Minang- 
kabau mengatakan: Kemenakan beraja kepada mamak, mamak 
beraja ke penghulu, pengbulu beraja ke muafakat,.... 

Apa yang disebutkan di atas, merupakan hal-hal yang 
praktik di dalam masyarakat Minangkabau sebagai perwujudan 
daripada prinsip-prinsip adat dan sistem masyarakatnya. Be- 
berapa praktik dan perwujudan lainnya juga akan terlihat di 
dalam aspek-aspek kemasyarakatan, misalnya dalam peng- 
gambaran jenis-jenis watak, rasa malu, kedudukan laki-laki dan 
perempuan, perhubungan kekeluargaan dan lain-lain. 

Yang jadi masalah sekarang ialah sejauh mana prinsip- 
prinsip dan sistem itu boleh bertahan secara murni. Di tengah- 
tengah kemajuan teknologi komunikasi massa dan tingkat 
mobiliti masyarakat yang kian berkembang, jelas bahawa prinsip- 
prinsip dan sistem tersebut juga berkembang dan berubah. 
Apalagi perubahan dan perkembangan itu juga merupakan 
prinsip di dalam falsafah Minangkabau, seperti dikatakan 
pepatah: Sekali air besar, sekali tapian berubah, atau seperti 
dikatakan pepatah lain: Baju (kain) dipakai usang, adat dipakai 
baru. 

Sejarah perjuangan bangsa Indonesia dengan gamblang 
menunjukkan bahawa pembaharu berasal daripada masyarakat 
Minangkabau. Mereka bergerak di bidang pendidikan, politik, 
agama, dan sektor-sektor kebudayaan yang lain. Adalah juga 
menarik untuk dicatat bahawa bentuk-bentuk sastera baru, 
yakni sastera moden Indonesia, diawali oleh karya-karya penga- 
rang dari Minangkabau seperti M. Yamin, Roestam Effendi, 
Marah Roesli, Abdoel Moeis, Hamka dan lain-lain. 

Masalah Minangkabau adalah masalah bagaimana dialog 
nilai budaya berlangsung, bagaimana sikap dan alternatif yang 
ditawarkan. Ini jadi menarik kerana masyarakat Minangkabau 

juga percaya bahawa adatnya tak lekang dek panas dan tak 
lapuk dek hujan. 

Minangkabau di dalam Novel-novel Melayu Indonesia 

Melihat Minangkabau di dalam novel-novel Melayu Indo- 
nesia, bukan sahaja melihat Minangkabau sebagai latar, 
melihat tokoh-tokohnya sebagai orang Minangkabau, memper- 
soalkan apakah pengarangnya orang Minangkabau atau bukan, 
tetapi yang pentingnya melihat bagaimana permasalahan 
Minangkabau diungkapkan di dalam novel-novel berkenaan. 

Semua novel dan sebuah cerpen yang dipilih untuk 
dibicarakan itu, memilih Minangkabau sebagai latar utama. Siti 
Nurbaya mengambil latar kota Padang awal tahun 20-an, di 
tengah-tengah masyarakat kelas menengah pedagang. Salah 
Asuhan dengan masyarakat Solok (sebuah kota kecil) agak 
maju (baik mamak, ibu dan Hanafi sendiri). Tenggelamnya 
Kapal van der Wijck dengan latar masyarakat pedesaan Batipuh. 
Kemarau memilih latar sebuah desa di pinggir danau (Mininjau), 
Warisan dengan latar desa di Pariaman, Bako menampilkan 
sebuah desa (tidak disebutkan namanya dengan jelas), sedang 
"Jodoh" memilih latar kota (Padang) sekarang. 

Tokoh-tokoh protagonis daripada novel-novel (dan cerpen) 
itu adalah mereka yang telah bersentuhan dengan nilai-nilai ke- 
budayaan baru. Pada umumnya mereka pernah berada di kota, 
malah menetap di sana. Demikian halnya dengan Syamsulbahri 
atau Siti Nurbaya, Hanafi, Zainuddin, Sutan Duano, Rafilus, Aku, 
dan Badri. Syamsulbabri dan Siti Nurbaya adalah dua orang ter- 
pelajar (bersekolah cara Barat), Hanafi memang produks sekolah 
Barat, bahkan berusaha pula mendapatkan status sama dengan 
orang Barat, Zainuddin seorang yang berpendidikan (agama), 
Rafilus seorang sarjana dan tinggal di Jakarta, Sutan Duano pada 
masa remaja dan dewasanya tinggal di kota, tokoh Aku sempat 
mendapat sarjana muda, sedang Badri adalah pegawai negeri. 

Di dalam novel-novel dan cerpen itu, ada kecenderungan 
untuk menghadapkan tokoh-tokoh tersebut dengan orang-orang 
atau masyarakat yang masih kuat berpegang kepada nilai-niiai 
tradisi. Di dalam Siti Nurbaya dengan masyarakat kelas 
menengah pedagang, di dalam Salah Asuhan dengan keluarga- 
nya yang masih "kolot" tapi cukup berpendidikan, malah berse- 
dia menjual harta untuk menyekolahkan (Hanafi). Di dalam 

Tenggelamnya Kapal van der Wijck dengan masyarakat kam- 
pung yang fanatik. Sementara di dalam Bako dan "Jodoh", 
tokoh-tokoh protagonis itu tidak dihadapkan kepada orang atau 
kelompoknya, akan tetapi kepada anggapan umum. 

Pemilihan siapa tokohr protagonis itu dan siapa yang akan 
dihadapinya tentulah dengan mempertimbangkan amanat atau 
pesan apa yang akan disampaikan terhadap pemecahan per- 
masalahan. Perbezaan amanat antara Salah Asuhan dengan 
Tenggelamnya Kapal van der Wijck, ternyata bermiila daripada 
perbezaan latar masyarakat yang dihadapi oleh kedua-dua 
tokoh protagonis. Tokoh-tokoh "kolot" di dalam Salah Asuhan 
sebetulnya adalah orang-orang yang cukup berfikiran maju. 
Mamaknya itu adalah seorang yang berpendidikan dan ibunya 
senang kerana Hanafi telah bersekolah. Dalam Salah Asuhan, 
konflik-konflik utama justeru terjadi di sebuah kota kecil (Solok), 
bukan di desa Koto Anau, tempat asal mereka. 

Berbeza dengan Tenggelamnya Kapal van der Wijck, iaitu 
keluarga Hayati betul-betul orang kampung. Konflik-konflik 
utama terjadi di kampung (Batipuh), bukan di kota kecil Padang 
panjang. Di dalam Salah Asuhan, Abdoel Moeis membenarkan 
sikap mamak dan ibu Hanafi seraya menyalahkan sikap Hanafi. 
Di dalam Tenggelamnya Kapal van der Wijck sebaliknya, dia 
membenarkan Zainuddin dan menyalahkan sikap ninik-mamak 
dan keluarga Hayati. 

Di dalam Siti Nurbaya, masalah utama yang ingin di- 
ungkapkan adalah kecenderungan atau kebanggaan untuk ber- 
poligami. Sutan Mahmud (ayah Syamsulbahri) yang berketurun- 
an bangsawan Padang, dianggap aneh bahkan aib kerana 
hanya beristeri satu. Dia dianggap telah diberi ubat guna-guna 
(diberi pengasih) oleh isterinya, sehingga tidak mahu menam- 
bah isterinya. Berbagai-bagai usaha dilakukan oleh pihak 
keluarga Sutan Mahmud, sehingga akhirnya dia membenci 
isterinya itu. 

Demikianlah dunia pedagang, suatu bentuk kelas menengah 
yang ada di Padang waktu itu. Seorang laki-laki dari kelas ini 
akan semakin terpandang bila dia memiliki beberapa orang 
isteri. Datuk Meringgih adalah salah seorang daripada mereka 
dan Siti Nurbaya menjadi korbannya. Untuk mengbadapinya 
dimunculkan watak Syamsulbahri, putera Sutan Mahmud yang 
tadinya telah dianggap sebagai tokoh yang memberi malu 

keluarga kerana hanya mahu beristeri satu. 

Dalam novel-novel sebelum Perang ini, tokoh-tokoh pro- 
tagonis tersebut telah berjuang menghadapi tentangan tradisi 
seperti yang telah dikemukakan, namun mereka semuanya me- 
nemukan nasib yang pahit. Syamsulbahri masuk tentera Kolo- 
nial untuk dapat membunuh Datuk Meringgih, Hanafi meninggal 
secara tragis kerana meminum sublimat (racun), dan Zainuddin 
akhirnya meninggal pula oleh rasa sesal (kerana tidak mahu 
menerima Hayati sebagai isteri setelah ditinggal mati oleh Aziz, 
suaminya). Ternyata pada zaman ini pembaharuanlah merupa- 
kan cita-cita dan para pembaharu adalah Don Kisotnya. 

Si tua Sutan Duano dalam novel Kemarau, setelah gagal 
dalam kebidupan rumahtangganya akhirnya memilih tinggal di 
sebuah surau. Dia memang merupakan laki-laki tipikal Minang- 
kabau. Tidak ada rumah buat laki-laki seperti dia di Minang- 
kabau. Namun Navis memberi peranan terhadap laki-laki 
gagal itu. Dia bertaubat. Di tengah-tengah musim kemarau 
yang panjang dan sawahnya telah menjadi kering kontang, dia 
sendirian mengangkut air dari danau. Dia membuka pengajian 
di suraunya, tidak hanya mengenai akhirat, tetapi juga tentang 
masalah-masalah duniawi. Lelaki ini memberi pinjaman dan 
memberi teladan. Dia berbeza sekali dengan tokoh Garin di 
dalam "Robohnya Surau Kami", (karya Navis juga). Tokoh 
Sutan Duano ini akhirnya tidak hanya dapat mengatasi musim 
kemarau yang mengancam sawah, tetapi juga boleh mengatasi 
hati yang kering di dalam jiwanya dan jiwa orang lain. 

Di dalam Warisan yang dipermasalahkan adalah soal 
harta pusaka. Sejumlah anak-kemenakan dengan pelbagai 
tingkah-polahnya ketika menunggu wasiat daripada mamaknya 
yang sedang sakit tenat. Dengan bijak sekali, Chairul Harun 
menampilkan tokoh Rafilus, yang datang dari Jakarta. Dia 
bukan kemenakan Bagindo Tahar yang sedang sakit, tetapi ada- 
lah anaknya. Dia mendapat mandat daripada ayahnya untuk 
membuka surat wasiat. Ternyata semua harta telah tergadai. 
Penebusnya akan jauh lebih besar daripada harga harta itu sen- 
diri. Warisan itu tidak lain adalah hutang. 

Akan halnya Bako, masalah yang diungkapkan di dalam- 
nya adalah bagaimana si aku dibesarkan di dalam lingkungan 
keluarga ayah, sesuatu yang tidak lazim di dalam masyarakat 
Minangkabau. Semestinya si aku ini diasuh dan menunaikan 

tanggungjawab keluarga ibu (mamak-mamaknya). Tetapi ter- 
nyata tidak! Dia diasuh dengan penuh kasih sayang oleh keluarga 
ayahnya. Bahkan perlakuan yang demikian juga diterima oleh 
ibunya (yang sarafnya terganggu). Satu-satunya yang meng- 
ganggu terhadap keadaan yang demikian adalah anggapan 
umum, tetapi semuanya dapat diatasi. 

Di dalam "Jodoh" diper!ihatkan bagaimana proses per- 
jodohan sekarang. Tadinya, masalah tersebut teqtulah akan 
rumit sekali. Akan ada sidang keluarga dan para ninik-mamak. 
Apalagi sang tokoh, Badri, berdarah campuran pula. Berbagai- 
bagai fikiran bergalau di kepalanya. Apakah dia akan dapat meng- 
hidupi keluarganya dengan gajinya yang kecil? Tapi semuanya 
ternyata mudah sekali. Jodohnya diperolehi melalui kontak 
jodoh, di dalam sebuah ruangan di suratkhabar. Tentang asal 
usulnya tidak dipersoalkan (sebagaimana yang dialami Zainud- 
din dalam Tenggelamnya Kapal van der Wijck). Dia tinggal di 
rumah mentua dengan tenang tanpa persoalan (padahal itu 
tidak lazim dalam tradisi masyarakat Minangkabau). 

Demikianlah beberapa persoalan telah diungkapkan 
dalam karya-karya sastera itu. Persoalan-persoalan itu bisa 
dilihat sebagai masalah Minangkabau, iaitu masalah Minang- 
kabau yang ada hubungannya dengan masalah-masalah lain 
dan dilihat dengan sikap dan pandangan yang lebih kritis dan 
terbuka. Kenyataan yang sekarang ada di dalam karya-karya 
sastera itu merupakan satu alternatif daripada sikap dan pan- 
dangan pengarang dalam berhadapan dengan permasalahan 
tersebut. 

Menarik pula untuk dicatat tentang domisili para penga- 
rangnya sewaktu mereka menulis karya-karya sasteranya. 
Novel-novel Siti Nurbaya, Salah Asuhan, dan Tenggelamnya 
Kapal van der Wijck ditulis sewaktu pengarangnya telah tidak 
berada lagi di Minangkabau. Sebaliknya, Kemarau, Warisan 
Bako, dan "Jodoh", ditulis oleh pengarang-pengarang yang 
tetap berdomisili di Minangkabau. Ada kesan dalam melihat 
permasalahan ini iaitu pengarang-pengarang yang sudah me- 
ninggalkan Minangkabau lebih emosional kalau dibandingkan 
dengan pengarang-pengarang yang masih tetap tinggal di 
Minangkabau. Hal itu akan terlihat daripada bagaimana mereka 
membicarakan persoalan-persoalan dan bagaimana mereka ber- 
sikap terhadap persoalan-persoalan tersebut. 

Dari pengamatan terbadap tujuh karya di atas, ada beberapa 
catatan yang boleh dikemukakan: 

1. Permasalahan-permasalahan Minangkabau yang telah 
diungkapkan di dalam karya-karya sastera Melayu Indo- 
nesia itu kelihatannya mahu diangkat menjadi per- 
masalahan-permasalahan Indonesia sebagai suatu 
masyarakat baru yang sedang tumbuh dan berkem- 
bang. 

2. Ajang atau wadah bagi fikiran dan pandangan yang 
melihat dengan kritis dan terbuka, tradisi yang berlaku 
untuk menemukan suatu tradisi baru bagi suatu masya- 
rakat yang baru, oleh para pengarang yang memilih 
jenis sastera Melayu Indonesia, suatu bentuk sastera 
yang baru dengan menggunakan babasa Melayu (Indo- 
nesia), yang juga relatif baru penggunaannya (untuk 
sebahagian besar etnik di Indonesia). 

3. Sastera Melayu Indonesia atau sastera (moden) Indo- 
nesia merupakan suatu bentuk sastera yang di dalam- 
nya terungkap proses pertemuan, dialog, dan konflik 
antara nilai budaya satu etnik tertentu dengan nilai 
budaya baru (terutama nilai budaya Barat). Per- 
temuan, dialog, dan konflik antara nilai budaya etnik 
mungkin bisa ditemukan di dalam bentuk sastera 
yang lain. 

4. Dalam melihat permasalahan Minangkabau, khusus- 
nya tradisi yang berlaku terlihat sikap kritis yang ber- 
lebiban, sehingga terasa gambarannya terlalu dilebih- 
lebihkan. 

5. Terlihat perbezaan aksentuasi, bahkan pengutaraan 
sikap terhadap masalah-masalah Minangkabau yang 
diungkapkan oleh pengarang-pengarang sebelum 
perang, dengan pengarang-pengarang yang lebih 
baru (sesudah perang). Meskipun pengarang-penga- 
rang sebelum perang menetap di luar Minangkabau, 
tetapi mereka kelihatannya lebih emosional dibanding- 
kan dengan pengarang sesudah perang yang me- 
netap di Minangkabau. 

Demikianlah pengamatan dan beberapa catatan dalam 
melihat permasalahan Minangkabau di dalam sastera Melayu 
Indonesia. Seperti telah dikemukakan pada awal tulisan ini, 
adalah rumit untuk melihat suatu permasalahan sebagai hanya 
permasalahan Minangkabau. Masyarakat Minangkabau adalah 
suatu masyarakat yang sampai sekarang sedang berubah dan 
berkembang. la bergerak menuju kepada suatu masyarakat 
yang baru. Masyarakat yang baru itu ialah masyarakat Indonesia. 
Sastera Melayu Indonesia atau sastera (moden) Indonesia, 
nampaknya menumpang dan berperanan di dalam proses itu. 
Pada gilirannya sastera Melayu juga akan dapat berperanan 
membentuk dan mengembangkan perpaduan yang lebih luas, 
suatu masyarakat serantau iaitu masyarakat Asean. 

WARNA DAERAH DALAM NOVEL 
INDONESIA MODEN 

Nafron Hasjim 
(Indonesia) 

MASALAH warna daerah di dalam sastera Indonesia moden 
pernah dibicarakan oleh beberapa orang penulis. Lukan Ali 
(1963), di dalam tesis sarjananya telah membicarakan masalah 
adat Minangkabau di dalam novel-novel Indonesia. Ali menjadi- 
kan empat belas buah novel dari Angkatan Balai Pustaka dan 
Pujangga Baru sebagai contoh Yakob Sumardjo (1981) mem- 
bicarakan warna daerah dalam tiga buah novel tahun tujuh 
puluhan. Menurut Sumardjo, dalam dasawarsa 70-an, hanya 
ada tiga buah novel yang memperlihatkan warna daerah, iaitu 
Pulau (Aspar), Upacara (Korrie) dan Pembayaran (Sinansari) 
Ecip). Mursal Esten (1984) dalam makalahnya "Pengarub 
Budaya Daerah di dalam Sastera Indonesia", mengatakan 
bahawa sejak tahun 70-an nilai budaya daerah (tradisional) 
tidak ditemukan sebagai sisa di dalam karya-karya sastera yang 
dicipta, tetapi dapat dilihat sebagai warna yang tidak hanya 
pada kulit, tetapi juga pada hal-hal esensi. Lebih lanjut Esten 
menyatakan bahawa perdebatan ahli-ahli sastera yang me- 
nempatkan nilai budaya daerah (tradisional) sebagai subjek 
utama akan berlangsung di daerah-daerah, kerana para penulis 
lebih banyak mengetahui dan menghayati budaya di daerah- 
nya. 

Warna daerah di dalam sebuah novel muncul dari unsur 
latar (seting) cerita. Yang dimaksudkan latar bukan hanya unsur 
lokasi peristiwa, melainkan unsur cerita yang dapat membangun 
watak-watak, menentukan tema, serta membangun suasana 

tertentu. Novel yang berlatarkan masyarakat, tempat dan waktu 
tertentu, tidak hanya mampu memberikan pengetahuan ten- 
tang masyarakat itu sahaja, tetapi lengkap dengan berbagai 
masalah watak, sikap hidup dan cita-citanya. Semua itu terjalin 
erat dengan unsur-unsur lain dalam sebuah novel sehingga 
membentuk kesatuan yang mendalam sebagai sebuah karya 
sastera. Kita harus mempunyai alasan, mengapa tema itu harus 
berlatarkan masyarakat tertentu dan bukan masyarakatdi tempat 
lain (Sumardjo, 1981). Bertolak dari rumusan inilah, Yakob 
Sumardjo menarik kesimpulan bahawa dalam tahun 70-an, 
hanya ada tiga buah novel yang memperlihatkan warna daerah. 
Dua di antara tiga novel yang dibicarakan Sumardjo akan di- 
ulas pula di dalam kertas kerja ini yang memperlihatkan warna 
daerah itu secara lebih jelas. Dua buah novel yang dimaksud- 
kan, ialah Pulau (Aspar) dan Upacara (Korrie Layun Rampan). 

Novel Bako, Karya Darman Moenir 

Novel ini adalah pemenang utama sayembara penulisan 
roman yang diselenggarakan oleh Dewan Kesenian Jakarta 
pada tahun 1980. Menurut penerbitnya (Balai Pustaka) di dalam 
Kata Pengantar, novel ini berisi masalah pemberontakan ter- 
hadap adat. Kali pertama novel ini terbit pada tahun 1983. 

Novel ini sudah dibicarakan oleh beberapa orang penulis, 
termasuk Mursal Esten dan Edwar Djamaris. Esten (1984) mem- 
bicarakan tema, amanat, penokohan, alur, pusat pengisahan 
dan latar. Djamaris (Suara Karya, 16 Jun 1984) menyatakan 
bahawa novel Bako berisi masalah yang justeru mengukuhkan 
adat Minangkabau, bukan pemberontakan terhadap adat itu. 
Selain itu, Djamaris (Berita Buana, 18 September 1984) mem- 
perlihatkan nilai-nilai yang terkandung di dalam novel Bako itu. 

Novel Bako berlatarkan daerah Sumatra Barat (masya- 
rakat Minangkabau) walaupun nama-nama tempat dinyatakan 
hanya dengan huruf-huruf sahaja. Mengenai hal ini Esten (1984: 
35) mempersoalkan "Mengapa harus M, G, PP, R dan lain-lain 
nama tempat jika nama-nama tersebut memang ada di dalam 
peta?" 

Masalah pokok yang dikemukakan di dalam novel ini ada- 
lah suasana dan kehidupan "Aku" yang dibesarkan di lingkung- 
an keluarga bako, sesuatu yang sebetulnya tidak biasa terjadi di 
alam Minangkabau. Seorang anak dalam masyarakat Minang 

pada umumnya diasuh di lingkungan keluarga ibu. Di samping 
dibesarkan oleh ibu dan ayahnya, anak itu juga dibimbing oleh 
mamak-mamaknya. Hal ini sesuai dengan pepatah Minang- 
kabau "Anak dipangku, kemenakan dibimbing". (Lihat Esten, 
1984: 27). 

Berdasarkan masalah pokok (tema) itu, maka tidak dapat 
disangkal bahawa novel ini memperlihatkan warna khas, warna 
masyarakat Minangkabau. Bako yang dijadikan judul novel itu- 
pun sudah memperlihatkan keistimewaan Minangkabau: bako 
'sekalian keluarga dari pihak bapa' (Poerwadarminta, 1982: 78). 

Tema atau masalah pokok itu didukung oleh berbagai 
unsur cerita. Hal itu terlibat dalam pernyataan-pernyataan di 
dalam novel itu. Pernyataan-pernyataan itu, antara lain me- 
nyebutkan: 

"Kemudian dari nenek aku mengetahui, perempuan yang dicintai 
dan kemudian disuntingnya, bukan seorang gadis. Dan ini ia 
lakukan setelah menghadang dan menembus keketatan adat 
yang tidak mengenal maaf di kawasan M. 

Tidak beristeri dengan perempuan sekampung jelas merupakan 
cacat-cela yang digunjingkan berpanjangan oleh orang kampung. 
Tidak dapat tidakl Dan ia berani menanggung risiko ini. 

Dan seperti kakekku, ia pun menikah dengan perempuan yang 
bukan orang kampungnya. Dan anak-anaknya, seperti juga anak- 
anak kakekku, tidak diterima kehadiran mereka sebagai yang asli 
di kampung itu. Begitulah asas dalam keluarga yang menjalan- 
kan sistem matrilineal ". (Halaman 14). 

Beberapa ciri khas daerah Minangkabau yang dapat di- 
angkat dari kutipan di atas adalah bahawa seseorang telah me- 
lakukan perbuatan yang melanggar adat yang ketat di daerah 
M(inang), iaitu beristerikan perempuan yang tidak sekampung 
serta janda. Sebagai akibatnya, kehadiran anak-anaknya tidak 
diterima di tengah-tengah keluarga besar. Hal ini merupakan 
asas keluarga yang menganut sistem matrilineal. 

Perhatikan pula kutipan berikut ini: 

"Aku tak sempat menghabiskan masa kanak-kanakku dengan 
kakakku lebih banyak apalagi setiap hari. la hidup dan dibesarkan 
oleh orang lain di tempat lain. Orang lain itu adalah pamanku, 
kakak ibuku, yang sepanjang hayatku baru sekali kutatap. 

Sementara aku dibawa ke rumah bako (keluarga sepertalian 
darah dengan ayah(". (Halaman 16). 

"Dan bagaimanapun indahnya masa kecil yang kuraih di sana, 
tetapi tidak pula bisa ditampik bahawa ada beberapa getir yang 
harus dan sudah kulalui. Misalnya, bagaimana beberapa orang 
nenek tak rela menerima kebadiranku sebagai juga putera 
kampung mereka sendiri. 

"Hai, tumbuang! Waang anak urang manumpang, pandai-pandai 
pulo mampagarahkan anak urang lain". (Halaman 28.) 

Kutipan di atas menjelaskan bahawa seorang anak yang 
dibesarkan di lingkungan keluarga ayah akan dianggap se- 
bagai "orang asing", dan urang manumpang (orang menum- 
pang) oleh pihak ayahnya. Hal ini hanya terjadi di dalam 
masyarakat matrilineal. Dalam konteks ini jelas terlihat latar 
Minangkabaunya berdasarkan bahasa daerah yang digunakan 
di dalam teks itu. 

Pernyataan-pernyataan di bawah ini akan memberikan 
informasi yang lain lagi kepada kita. 

"Adalah amat langka, bahkan tidak ada, seorang suami mem- 
bawa isteri ke rumah orang tuanya. Apalagi kalau sang isteri 
bukan perempuan yang berasal dari kampung itu sendiri." 

"Di kampung, seseorang yang akan beristeri haruslah laki-laki 
yang sudah mempunyai pekerjaan tetap. Bertani, mengalas atau 
bekerja pada pemerintah, misalnya. Harus jelas. Kalau anak 
bujang sahaja, yang belum mempunyai penghadapan yang 
jelas, lantas berani-berani beristeri, ini dianggap sebagai me- 
lakukan kesia-siaan. Dan akan digunjingkan dengan cara yang 
amat menyakitkan. Tetapi ayahku lebih banyaktidak menghirau- 
kan dan membawa isteri juga ke rumah orang tuanya. la adalah 
seorang yang berani mengambil risiko." (Halaman 17). 

"Kufikir, adalah wajar sekali jikalau ibuku mengalami tekanan 
batin atau gangguan jiwa jikalau ketika baru sahaja bersuami 
dan dalam saat beranak kecil pula, lantas ditinggalkan suami. 
Betapa lagi jika ia tidak pula berada di kampungnya sendiri, 
melainkan hidup menumpang di rumah mentuanya. 

Hidup menumpang di rumah mentua memang merupakan 
masalah yang tidak sederhana, betapa lagi di lingkungan yang 
demikian kritis jika tidak ingin disebut sinis". (Halaman 21). 

Kutipan di atas memberikan petunjuk kepada kita bahawa 
di lingkungan masyarakat Minangkabau merupakan hal yang 
terlarang jika seorang isteri tunggal di rumah mentua (orang 
tua suami). Seorang anak muda yang berniat berumahtangga 
mutlak harus mempunyai pekerjaan tetap. Jika tidak, ia akan 
diperolok-olokkan orang. Pelanggaran terhadap hal-hal itu akan 
menimbulkan akibat yang sangat buruk bagi seorang isteri. 

Di dalam masyarakat Minangkabau, keaslian dan keorang- 
datangan seseorang mempengaruhi status hidupnya di tengah 
masyarakat. Perhatikanlah kutipan berikut: 

“Cerita umi lagi, gaek itu mempunyai hati mulia. la tahu diri, 
bukan rendab diri. la amat mengetahui dirinya sebagai orang 
datang. Namun, ia tidak harus menjadi seorang yang bersifat 
rendah diri sebagai akibat keorangdatangannya. 

"... Bukankah aku juga adalah pendatang di kampung ini? 
Kebadiranku, bagaimanapun juga, cumalab sebagai orang 
datang. Tidak lebih! Aku tidak mempunyai harta pusaka, tidak 
mempunyai mamak dan 'ranji' yang jelas. Aku mungkin sahaja 
bisa diperhitungkan sebagai yang tidak mempunyai adat. Adat 
dalam pengertian adat-istiadat, bukan adat yang teradat atau 
diadatkan atau adatyang dicari-cari. Kalaupun aku dibawa duduk 
sama rendah, dan tegak sama tinggi, maka ini tak lain adalah 
sebagai keramahtamahan belaka". (Halaman 97). 

Seseorang yang garis keturunannya tidak jelas akan tidak 
mempunyai erti banyak bagi masyarakat, bahkan dapat di- 
anggap sebagai orang yang tidak beradat. Hal ini akan ber- 
pengaruh pula terhadap seorang laki-laki yang akan beristeri 
atau perempuan yang akan bersuami. Pada saat seperti ini, 
peranan 'ranji' atau silsilah keturunan atau asal usul seseorang 
sangat penting. Perhatikanlah kutipan di bawah ini: 

"Dan yang lebih jelas lagi, setiap pasang muda-mudi akan di- 
jodohkan, mengawali pertemuan mereka dengan mengkaji asal 
usul. Memang tidak mereks yang langsung melakukan peng- 
usutan. Tapi ini tampaknya tidak bisa tidak. Dan kalau terdapat 
keganjilan atau kelainan di salah satu pihak, bisa-bisa sahaja 
rencana perkahwinan itu dibatalkan. Betapa pentingnya asal 
usul itu?" (Halaman 98-99). 

Garis keturunan dalam masyarakat akan punah jika se- 
orang perempuan tidak mempunyai anak. Hal itu terlihat di 
dalam kutipan berikut ini: 

"Dengan ayahku, urri bukan bersaudara seibu seayah. Hanya 
ibu merekalah yang beradik berkakak. Begitu pula dengan bak 
tuo. Tetapi hubungan mereka terjalin, seperti lebih daripada 
hubungan orang yang bersaudara kandung. 

Dan dalam suatu keturunan matrilineal, mereka merupakan ke- 
turunan terakhir. Dan setelah itu keturunan mereka akan punah. 
Jikalau umiku mempunyai anak nescaya keturunan mereka 
masih akan berkesinambungan. Tetapi tidak." 

(Halaman 58). 

Demikianlah beberapa informasi mengenai masyarakat 
Minangkabau yang terdapat di dalam novel Bako. Informasi itu 
akan menambah pengetahuan pembaca, terutama bagi pem- 
baca yang tidak berasal dari daerah Minangkabau. Jika diper- 
hatikan lebih lanjut, latar Minangkabau telah dimanfaatkan 
sedemikian rupa oleh penulis novel ini dalam membangun 
tokoh, alur dan suasana, bahkan dalam menyebarkan tema. 
Cerita seperti ini hanya dapat terjadi di daerah Minangkabau 
sehingga latar cerita tidak mungkin dipindahkan ke daerah lain. 
Darman Moenir berhasil menggambarkan warna daerah 
Minangkabau di dalam novelnya itu. 

Novel Pulau, Karya Aspar 

Tidak banyak tulisan yang membahas novel ini yang 
berhasil dikumpulkan. Akan tetapi, ulasan Yakob Sumardjo 
(1981) mengenai novel ini patut dijadikan dasar pembicaraan. 
Novel ini diterbitkan pertama kali pada tahun 1976 oleh Bhakti 
Baru, Ujung Pandang, Sulawesi Selatan. 

Terhadap novel Pulau ini, Sumardjo berpendapat sebagai 
berikut: 

"Novel ini memaparkan lebih jauh kebiasaan-kebiasaan 
masyarakat Tanjung Bira yang masih kuat dipengaruhi oleh 
kehidupan keras pelayaran. Bagaimana penyambutan dan pe- 
lepasan kaum lelaki yang baru pulang atau mahu berangkat ber- 
layar. Bagaimana adat orang daiam pelayaran. Bagaimana 
keramaian sebuah pesta adat masih ada kebiasaan melontarkan 
pantun antara muda-mudi. Masyarakat ini masih akrab dengan 
jimat-jimat, ubat dari daun-daunan, korban binatang meskipun 
mempunyai dasar kepercayaan agama Islam yang mengakar." 

Tanjung Bira adalah nama salah satu tempat yang ter- 
masuk dalam lingkungan Sulawesi Selatan. Masyarakatnya 
mempunyai kebiasaan berlayar. Mereka tidak hanya berani 
mengharungi laut di perairan Indonesia, tetapi mereka juga 
menjelajab perairan asing, seperti Singapura, Hongkong dan 
Filipina Selatan. Perahu layar yang mereka pergunakan adalah 
perahu buatan mereka sendiri, disebut 'pinisi'. 

"...Berlayar dengan perahu-perahu 'pinisi’ yang mereka bikin 
sendiri yang tidak sahaja mengharungi laut Sulawesi, tetapi juga 
pesisir Sumatra, Jawa, Kalimantan, Sumbawa, Maluku, bahkan 
ada yang sampai ke Singapura, Hongkong dan Filipina Selatan. 
Berbulan-bulan atau bertahun-tahun mereka berlayar meng- 
angkut beras, kopra, jeruk manis, hasil hutan dan lain-lain." 
(Halaman 11). 

Pada waktu tertentu Tanjung Bira itu hampir-hampir tidak 
dihuni oleh lelaki. Para isteri dan perempuan yang ditinggal 
suami itu melakukan pekerjaan yang bermanfaat, misalnya 
bertenun, berdagang dan bertani. Lebih dari itu, mereka juga 
melakukan pekerjaan yang biasanya dilakukan oleh laki-laki, 
misalnya menggali sumur. Perhatikanlah kutipan berikut ini: 

"Dan bila orang ke Tanjung Bira pada pertengahan tahun maka 
akan dijumpainya tinggal kaum perempuan, lelaki tua dan mereka 
yang sakit. 

Sejak dahulu mereka menjalani hidup seperti itu. Isteri yang di- 
tinggalkan tahu apa yang harus mereka kerjakan. Mereka menenun 
sarung. Membuat tali dari sabut kelapa. Dengan dokar atau 
dengan berjalan kaki puluhan kilo mereka membawa bakar de- 
ngan menempuh tanah berbukit, menebang dan membelah 
kayu. Di atas tanah keras mereka menanam jagung dalam kebun 
yang dilingkari dengan pagar yang tersusun dari batu-batu karang. 
Dan di atas tanah berbatu itu, perempuan di kampung itu meng- 
gali sumur dan kuburan. Sumur mereka itu antara delapan sampai 
dua belas depa dalamnya. Itulah kebiasaan mereka turun-temurun 
untuk tidak berpangku tangan terhadap alamnya." 

(Halaman 12). 

Kutipan berikut ini memberikan informasi mengenai upacara 
yang biasa dilakukan masyarakat Tanjung Bira. 

"Upacara pelepasan itu selalu disertai oleh seluruh isi kampung 
dengan doa dan harapan agar selamat ke tujuan dan kembali ke 

Tanjung Bira yang indah itu dengan pantainya yang berpasir 
putih dan halus, bukit-bukit dan deretan pohon kelapanya. 

Melepas perahu baru dan tiap mahu bertolak, sentiasa diiringi 
dengan pukulan gong dan gendang, seekor dua kambing ber- 
bulu hitam disembelib dan dinikmati bersama di atas perahu. 
Pelaut-pelaut, sawi perahu itu bagaikan raja-raja kecil dihantar 
oleh keluarganya turun ke perahu. Tak sebuah pun benda yang 
memberatkan tangan mereka. Pergi atau kembali ke Tanjung 
Bira, tangan para sawi itu harus melenggang bebas:" 

(Halaman 13) 

Kutipan di atas menggambarkan situasi dan suasana keberang- 
katan para pelaut itu. Jika mereka itu kembali ke Tanjung Bira, 
tergambar pula suasana tersendiri. Kutipan berikut ini men- 
jelaskan hal itu: 

"Apabila perahu melewati sisi pulau Lihukang yang terletak 
paling dekat di depan Tanjung Bira itu, maka wajah riang se- 
rentak bermekaran dari semua sawi perahu Batara. Mereka lepas 
dari ketegangan beberapa saat yang lalu. Mereka selamat me- 
lalui palimbangan-penyeberangan yang berbahaya itu. 

...kalau kurang waspada dan tidak tepat tergulung kala-kala - 
pertemuan pasang surutnya air yang menimbulkan putaran 
gelombang yang dahsyat." (Halaman 27). 

"Seperti baru pertama kali, selalu mereka layangkan pandangan 
ke bukit-bukit, bayangan rumah-rumah panggung lewat celah 
pepohon kelapa." (Halaman 28). 

"Para isteri telah menyiapkan kuih uhu-uhu yang terbuat dari 
tepung, bentuknya seperti martabak yang disapu gula merah. 
Kuih itu teranyam dari tepung yang melingkar sehalus rambut 
atau uhu." (Halaman 29). 

Oleh kerana mereka belayar selalu dalam waktu yang 
lama, kaum laki-laki tidak pernah menyambut kelahiran anak- 
nya. Terkesan seolah-olah ada "musim beranak" bagi isteri 
para pelaut itu. Ikutilah isi kutipan berikut ini: 

"...Pelaut-pelaut itu tidak pernah menyaksikan isteri-isteri mereka 
melahirkan anak. Hamil waktu ditinggalkan, maka anak sudah 
berumur satu dua bulan ketika kembali ke kampung halaman. 
Musim beranak di kalangan isteri pelaut itu merupakan musim 
tersendiri." (Halaman 33). 

Anak yang lahir itu mereka beri nama. Pemberian nama 
anak itu memperlihatkan kebiasaan tersendiri pula di dalam 
masyarakat Tanjung Bira. "...kebiasaan penduduk di Tanjung 
Bira itu memberikan nama yang sama dengan hari kelabiran 
atau burung, di samping nama dari bahasa Arab." (Halaman31). 

Oleh kerana itu, di dalam novel ini terdapat nama-nama 
seperti Sanneng 'Senin', Rabo 'Rabu' dan Sattu 'Sabtu'. 

Dalam kehidupan muda-mudi terlihat juga ciri khas daerah 
ini. Mereka masih mempunyai kebiasaan menggunakan untai- 
an pantun yang disebut batti-batti dalam melakukan komuni- 
kasi keremajaannya. Dengan ber-batti-batti ini, orang-orang tua 
dapat membaca isi hati anak remajanya. Kutipan berikut ini 
memberikan penjelasan tentang hal itu. 

"... Ketika Aminah mengucapkan batti-batti pantun percintaan 
yang penuh kiasan - hanya satu yang melayaninya. Seorang 
gadis yang menguasai batti-batti yang diucapkan dengan cepat 
dan diciptakan saat itu juga, biasanya melayani tujuh sampai 
delapan orang lelaki muda yang akan mundur satu demi satu 
lantaran kehabisan kata ungkapan." 

"Orang-orang tua yang arif dalam batti-batti serupa itu juga 
menangkap adanya sesuatu yang timbul dalam diri kedua orang 
muda itu.... Tetapi hal ini harus tetap dibiarkan dalam suatu 
suasana yang berahsia. 

...Kelak kalau memang tercapai segala maksud, maka itu adalah 
bahagian orang tua untuk mengatur segala sesuatu. Mereka 
junjung tinggi dan hormat pada adat yang turun-temurun me- 
reka pegang. Adalah sesuatu aib bila ada yang melanggar." 
(Halaman 46). 

Masyarakat Tanjung Bira masih mempunyai kepercayaan 
terhadap benda-benda ghaib dan sakti; misalnya keris yang 
sakti, sejenis kayu yang dapat menyelamatkan pemegangnya, 
dan gunung yang dapat mengabulkan permintaan orang yang 
menziarahinya. Kutipan-kutipan yang berikut memperlihatkan 
hal itu: 

"Keris itu bertuah, keris dedde pallopi - keris yang ditempa di 
atas perahu dan diurut dengan busa-busa ombak..." (Halaman 
17). 

"Inilah kayu Sawerigading. ...Itulah kayu yang diimpi-impikan 
oleh tiap pelaut yang memaklumi kegunaannya. Kayu itu tak ter- 
nilai harganya. 

Konon menurut cerita, pemilik kayu itu akan terapung di laut. 
Hidup atau mati. Kayu itu sendiri, konon tenggelam di air tawar 
tetapi terapung di air laut." (Halaman 22). 

"Mestinya kau ke puncak 'Pua Janggo' itu, Sattu, menyampaikan 
niatmu. Supaya pernikahanmu cepat berlangsung," kata Rabo... 

"Betul atau tidak, orang-orang yang datang menyampaikan 
nazarnya ke puncak itu banyakterkabul," sela Rabo... "Puncak itu 
memang bertuah. Orang-orang tua kita banyak yang percaya 
betul. Sebab mereka yakin tempat itu suci." (Halaman 77). 

"Isteri Rabo itu menyuruh Aminah mengambil segenggam 
tanah. Segenggam kecil dari tanah di mana kau berdua dilabir- 
kan. ...Seorang orang tua pernah berpesan kepadaku untuk 
melakukannya setiap kita akan meninggalkan kampung kelahir- 
an. Mungkin mengandung maksud agar kita tidak melupakan- 
nya." (Halaman 113- 114). 

Hidup keras merupakan salah satu ciri masyarakat Tanjung 
Bira. Pertumpahan darah kerana masalah yang kecil bukanlah 
sesuatu yang aneh bagi mereka. 

"... terbiasa mereka menyaksikan pertumpahan darah yang 
kadang-kadang hanya bersumber dari sial yang sepele. Apalagi 
bila hal semacam ini. Sedangkan soal sebenggol yang menyangkut 
harga diri seseorang bisa menimbulkan bunuh-membunuh di 
antara mereka." (Halaman 60). 

"Belurri selesai ucapannya itu, Docang telah melayangkan tam- 
paran, tak terduga. Dia sempat mengelak. Tetapi hujung dari 
Docang menggeser songkok di kepalanya. Bererti antara dia dan 
Docang itu tiba di puncak pertentangan.... tamparan yang meng- 
geser songkoknya menyebabkan da, ao tal ada; ago. Ini pantang- 
an... Lelaki-lelaki itu menganggap penghinaan paling tinggi bila 
ditampar oleh seseorang." (Halaman 17). 

Uraian dan kutipan-kutipan di atas memperlihatkan ke- 
pada kita bahawa di dalam novel Pulau itu terdapat informasi 
mengenai masyarakat Tanjung Bira. Sumardjo (1981: 64) 
menilai, walaupun novel ini hanya berisi tragedi cinta antara 
Sattu dan Aminah sebagai akibat dari kongkongan harga diri 

orang tua mereka, di dalam novel ini muncul suatu budaya pe- 
desaan yang relatif lengkap, baik jasmaniah mahupun 
rohaniah. Bukan hanya adat kebiasaan sahaja, melainkan watak 
mereka juga. Yang lebih penting lagi ialah dalam novel itu ter- 
sirat keterangan yang logiktentang mengapa kelompok masya- 
rakat itu bersikap demikian. Alur cerita menjadi integral dengan 
latarnya sehingga kisah itu tidak dapat dipindahkan ke tempat 
lain kerana masalah itu berakar di tempat itu. Lebih lanjut 
Sumardjo menyatakan bahawa alur cerita ini terlalu pendek, 
sehingga penggalian budaya daerah kurang luas dan kurang 
mendalam. Walaupun demikian, terlepas dari kekurangannya, 
Aspar telah berhasil mengangkat budaya masyarakat sebuah 
daerah yang banyak diketahuinya ke dalam novel sehingga 
warna daerah di dalam novel itu tergambar secara jelas. 

Novel Upacara, Karya Korrie Layun Rampan 

Cetakan pertama novel ini diterbitkan pada tahun 1978 
oleh Pustaka jaya. Novei ini bercerita tentang suku Benuaq di 
pedalaman Kalimantan. Isi novel ini padat dengan informasi 
tentang suku Benuaq sehingga "...buku ini boleh dipelajari 
sebagai bahan informasi etnologi". (Sumardjo, 1981: 66). Budi 
Darma (1984: 85) mengatakan bahawa novel ini berisi informasi 
yang nyata autentik. "...andaikata Korrie Layun Rampan tidak 
menginginkan novel Upacsra autentik, tidak mungkin dia mem- 
beritahu pembaca dengan sekian macam pertanggungjawaban 
mengenai upacara Dayak lengkap dengan kegunaan, makna 
dan segala selok-beloknya." 

Dari segi sastera, Sumardjo menilai bahawa novel ini 
tanpa alur, esei yang panjang, bukan karya fiksyen, tanpa 
konflik, tak ada kejadian, tak ada perkembangan suatu kejadian 
(1981: 65). Sehubungan dengan alur cerita, mungkin lebih bijak- 
sana jika dikatakan bahawa novel ini bukanlah cerita dengan 
alur yang jelas, seperti dinyatakan oleh Dodong Djiwapradja 
dalam 'pengantar'nya. Ini bererti alur tetap ada, bukan sama 
sekali tidak ada. Sebagai alat pengikat alur adalah tokoh Aku 
yang selalu tampil dalam rangkaian upacara yang beruntun itu. 

Novel ini menempatkan upacara sebagai pusat. Tetapi ter- 
dapat juga informasi tentang hal-hal lain, misalnya masalah 
kehadiran orang asing yang dianggap sebagai sumber mala- 
petaka. Orang-orang asing itu mengahwini gadis-gadis Dayak, 

kemudian meninggalkannya begitu sahaja dalam keadaan hamil 
atau mempunyai bayi. Sekurang-kurangnya dijelaskan empat 
jenis upacara besar, iaitu balian, kewangkey, nalin taun, dan 
pelulung. Balian adalah dukun dan upacara yang dilakukan oleh 
dukun itu dalam hubungannya dengan nasuq juus (mencari 
jiwa yang hilang). Kewangkey merupakan upacara penguburan 
tulang-tulang manusia. Nalin taun pula adalah pesta tahunan 
(upacara persembahan kepada alam dan para dewa) untuk 
menghindarkan kampung dari malapetaka. Pelulung merupa- 
kan upacara perkabwinan. 

Upacara-upacara ini adalah sebahagian dari kehidupan 
masyarakat suku Benuaq, malah juga merupakan kehidupan itu 
sendiri. Ini kerana upacara adalah bentuk nyata dari kebaktian 
yang tidak dapat dihindarkan dari kehidupan. 

"Rasanya hidup ini hanyalah siklus kebaktian. Upacara yang 
terus-menerus, menyeret-nyeret lewat upacara demi upacara. 
Perjalanan hidup kebersamaan dalam putaran yang jauh dan 
panjang, yang tak dapat aku hindari kerana keberadaanku me- 
minta dan menuntut pemenuhan." 

(Halaman 44). 

Berdasarkan pandangan hidup yang demikian, 
masyarakat suku Banuaq selalu melakukan upacara. Untuk 
menyelamatkan jiwa seorang anggota masyarakat dari serangan 
penyakit, mereka melaksanakan upacara balian. 

"Telah diputuskan bersama melaiui permesyuaratan tetua lamin 
untuk melaksanakan balian demi keselamatan jiwaku. Aku sen- 
diri tak bisa berbuat apa-apa walau secara keyakinan aku 
sebenarnya lebih banyak ingkar. Biarpun kenyataan berkata sen- 
diri, aku beransur-ansur membaik dari sakit yang sangat parah 
sekali, yang hampir sahaja mengakhiri hidupku yang muda dan 
pandak." (Halaman 44). 

Balian adalah dukun yang memiliki kemampuan untuk mencari 
roh si sakit. Jiwa si sakit sangat bergantung pada berjaya atau 
tidaknya balian merebut kunci kopor tembaga. 

"Paman Tunding dengan gemilang telah selamat merebut kunci 
kopor tembaga dan membawa roh di pasien pulang. Setiap pe- 
ngunjung menarik nafas lega, kerana jiwa si sakit yang dibaliani 
dapat terselamat." 

(Halaman 77). 

Setelah balian dilaksanakan dan si pasien sudah dinyatakan 
sembuh, maka diberitahulah pantangan barangnya. Orang 
yang melanggar pantangan itu akan dituntut berdasarkan adat. 
"Pagi-pagi sekali acara balian selesai. Dipasang tanda-tanda pe- 
mantangan bertandang di sekitar lamin, pemberitahuan orang 
luar agar menghormati masa-masa pantang. Orang-orang yang 
tak berkunjung selama hari-hari balian tak diperkenankan naik ke 
lamin. Para pelanggar akan dikenakan tuntutan berat, apalagi 
kalau si pasien yang dibaliani kambuh atau mati. Menurut adat, 
seluruh biaya harus ditanggung oleh si pelanggar." (Halaman 72). 

Bila panen memuaskan, masyarakat akan merasa senang dan 
bergembira. Namun di sebalik kegembiraan itu mereka sebenar- 
nya mempunyai beban yang cukup berat (melakukan kewangkey, 
upacara penguburan tulang-tulang). Pelaksanaan upacara ini 
mengacu arah ganda: si mati dan ahli waris yang mempunyai 
kewajipan melaksanakan upacara itu. Jika dilaksanakan secara 
sederhana, manfaatnya bagi si mati akan kurang nilainya dan di 
pihak lain, harga diri ahli warisnya akan jatuh di mata masya- 
rakat. Oleh kerana itu maka upacara ini lazimnya dilaksanakan 
jika hasil panen memuaskan. 

"Di daerah ini kematian merupakan beban bagi manusia. Marta- 
bat dan keselamatan di Lumut akan diperoleh si mati apabila 
syarat-syarat upacara kematian itu te!ah dapat dipenuhi. Makin 
besar dan mahal upacara yang dilaksanakan oleh ah!i warisnya 
maka kemaslahatannya di Lumutsemakintinggi. ...Arwah-arwah 
yang belum diupacara kewangkey akan melata sengsara di luar 
tembok Lumut. ... dan dalam masa penantian ini mereka sering 
mengganggu keluarga yang ditinggalkan kerana arwah-arwah 
itu masih bebas berkeliaran di muka bumi." 

Upacara kewangkey dilaksanakan bertahap-tahap selama 
tiga minggu. Minggu pertama, arwah-arwah dipanggil, diberi 
sesaji. Minggu kedua, orang-orang boleh bersuka ria, menya- 
bung ayam dan berbagai permainan lain. Minggu ketiga, tamu- 
tamu berdatangan sehingga halaman penuh sesak. Semua ke- 
perluan arwah dilayani sebaik-baiknya kerana saat ini merupa- 
kan akhir derita duniawi bagi para arwah. Setelah kewangkey 
dilaksanakan, semua orang lamin harus dimandikan dengan air 
bunga, agar terhindar dari segala kejahatan dan malatpetaka. 
Jika masyarakat sering ditimpa musibah, kemarau pan- 

jang yang merosakkan pertanian dan berbagai penderitaan 
ditanggung masyarakat, maka ketua dusun memerintahkan 
supaya dilaksanakan nalin taun, pesta tahunan yang diisi de- 
ngan upacara persembahan kepada para dewa. 

"Nalin taun ini harus!" kudengar ayah yang memutuskan kata 
itu. "Banyak kejadian yang menimpa desa kita, tapi kita berdiam 
diri sahaja. Bukankah semua itu harus dibersihkan agar desa kita 
bersih. Termasuk diri kita." 

"Termasuk orang asing itu," Paman Lengur menyambung. "Kita 
berdosa pada dewata kerana terlalu banyak memberi hati." 

"Mereka harus ikut bertanggungjawab!" Kojoq yang buka kata. 
(Halaman 94). 

"Upacara ini terbagi dalam tiga bahagian. Di dalam lamin, di 
serapo, dan di tepian. Di tiap-tiap bagian itu harus disembelih 
beberapa ekor babi, beberapa ekor ayam dan dibuat tinting 
dalam jumlah hitungan yang genap." 

(Halaman 106). 

Dalam pelaksanaan pelulung, upacara perkahwinan, ter- 
dapat pertanyaan-pertanyaan, khutbah-khutbah, dan nasihat- 
nasihat yang disampaikan kepada kedua mempelai. 

"Upacara itu agak lama dan bertqle-tele. Ada pertanyaan-per- 
tanyaan, khutbah-khutbah, pemberkatan dan nasihat-nasihat. 
Aku merasa capai dan mengantuk. 

Setelah upacara berakhir, lamin gempita oleh sorak-sorai. Ucapan 
selamat bertubi-tubi. Tangan kami terasa kelu oleh jabatan 
tangan yang banyak dan lama." (Halaman 121). 

Selain upacara-upacara besar itu, di dalam novel ini ter- 
dapat juga informasi mengenai upacara-upacara kecil; upacara 
ompong, upacara yang berpangkal pada adat dan gengsi; 
upacara sentean, upacara mencari sebab penyakit; upacara 
ngejakat, upacara yang dilaksanakan ketika bayi lahir; dan 
upacara tempong pusong, upacara yang dilaksanakan ketika 
pusar bayi tanggal. 

Demikianlah Korrie Layun Rampan telah berhasil meman- 
faatkan pengetahuannya tentang kehidupan suku Banuaq di 
pedalaman Kalimantan itu. Ternyata novel itu dinilai baik oleh 
Dewan Kesenian Jakarta sehingga Korrie Layun Rampan diberi- 


469 




kan hadiah ketiga apabila novelnya diikutsertakan dalam sayem- 
bara penulisan roman pada tahun 1976. 

Meletakkan hasil sastera di kawasan Nusantara pada tempat 
yang layak di arena sastera dunia, merupakan cita-cita kita 
semua. Dengan dasar itu pulalah, barangkali, tema pertemuan 
ini ditetapkan: Sastera Melayu & Tradisi Kosmopolitan. Oleh 
kerana itu, usaha menggali budaya daerah dan mengangkatnya 
ke dalam karya sastera merupakan kegiatan yang harus digalak- 
kan. 

Kenakalan remaja, kejatuhan moral dan kecenderungan 
manusia moden mencari kebebasan yang hampir tak terbatas 
merupakan masalah yang terjadi di mana-mana. Penulis yang 
menggarap masalah-masalah seperti ini di dalam karyanya 
hampir-hampir tidak memberikan sesuatu yang baru kepada 
pembaca. Warna-warna daerah yang khas, yang kita miliki 
belum banyak diketahui orang, termasuk oleh masyarakat kita 
sendiri. Jika warna-warna daerah yang masih benyak tersem- 
bunyi, dapat diangkat ke permukaan melalui karya sastera tentu- 
lah akan memberikan manfaat yang sunggub bererti bagi 
masyarakat dunia. Di satu pihak, hal tersebut dapat memberi- 
kan warna baru dalam dunia sastera kita - mungkin juga bagi 
sastera dunia. Di pihak lain pula ia akan memperkaya wawasan 
kita dan orang asing tentang kita. 

Tiga orang novelis Indonesia yang karyanya diulas dalam 
makalah ini telah melakukan hal yang disebut di atas dan ter- 
nyata mereka berhasil. Kekurangan-kekurangan yang terdapat 
di dalam novel itu merupakan hal yang wajar. Tetapi yang lebih 
penting dan diberi penilaian adalah mereka yang telah berbuat 
dan melahirkan sesuatu. Masih terlalu banyak "tambang 
budaya" yang perlu digarap. 

SASTERA MELAYU SINGAPURA MUTAKHIR 
DALAM DUA JALUR KRITIK SOSIAL 

Suratman Markasan 
(Singapura) 

TAHUN 1950-an adalah era munculnya semangat membesar- 
kan bangsa dan negara dari penjajahan Inggeris. Ini bukan 
sahaja diperjuangkan oleh parti-parti politik malah masyarakat 
juga mempunyai sikap dan pemikiran ke arah itu. Ketika itu 
hasil kesusasteraan cerpen dan sajak merupakan dua media 
yang banyak mengisi fikiran dan pendapat yang sentiasa mem- 
bakar semangat rakyat yang sedang menanti-nanti untuk ber- 
juang. Dalam sajaknya "Kami Anak Zaman Ini", Masuri S.N. 
menyatakan: 

Kami anak zaman ini 

Tidak mau mengemis sesuap nasi, 

Kerana bumi kami telah memahat janji, 

Kami punya hak untuk hidup berdaulat tinggi. 1 

Usman Awang yang menggunakan objek petani, nelayan 
dan kaum buruh menyatakan dalam sajaknya, "Tanah Melayu": 

Ketika penekanan jauh sampai ke tulang, 

Dengarlah jeritan keras tani di ladang, 

Dengarlah teriakan gemuruh buruh di kelang, 

Sama bersatu sederap barisan bangun berjuang. 2 


’Masuri S.N., 1962. Warna Suasana, Kuala Lumpur: OUP, hlm. 52. 
2 Usman Awang, 1961. Gelombang, Kuala Lumpur: OUP, hlm. 21. 

Keris Mas, dalam cerpennya "Pemimpin Kecil Dari Kuala 
Semantan", menulis: 

"... Lama sesudah itu baharu jelas maksud kata Pak Long itu. Dan 
waktu aku meninggalkan Kuala Semantan, Hasan sedang ber- 
tambah giat melanjutkan perjuangan. Kadang-kadang isterinya 
yang berbadan dua itu ikut berperahu mengunjungi kampung di 
sebelah hilir atau Kuala Semantan bila-bila masa Hasan pergi men- 
jalankan tugasnya ke tengah-tengah rakyat 3 ". 

Dalam hal ini sesuai dengan moto perjuangan Angkatan 
Sasterawan 50 yang menjadi pendorong kuat kepada penulis- 
penulis dalam dan luar Angkatan Sasterawan 50, yang antara lain 
menyebut: 

"... Perjuangan angkatan Sasterawan 50 ialah perjuangan peminat- 
peminat bahasa dan kesusasteraan Melayu yang dilancarkan de- 
ngan kesedaran politik dan sosial, kesedaran bahawa perpaduan 
kebangsaan adalab perlu untuk mencapai kemerdekaan. Kemer- 
dekaan adalah jambatan ke arah keadilan masyarakat, kemakmur- 
an rakyat, keamanan dan perdamaian hidup manusia". 4 

Dari petikan-petikan tersebut, jelaslah bahawa keadaan 
masyarakat ketika itu dijadikan bahan sebagai tema, persoalan 
dan sebagai kritik sosial. 

Bagaimana pula dengan keadaan masyarakat, khususnya 
masyarakat Melayu Singapura? Mereka tidak menuntut kemer- 
dekaan, sebaliknya sekarang bangsa Singapura sudah hidup ber- 
daulat sebagaimana rakyat di negara-negara tetangganya. 

Satu antara ciri kehidupan masyarakat Singapura sekarang 
mengungsi dari rumah-rumah atap, ke rumah-rumah pangsa. 
Dalam rumah tersebut akan dilengkapi dengan pelbagai ke- 
mudahan seperti dapur, peti sejuk, perabot dan sebagainya. 
Untuk melengkapkannya mereka memerlukan belanja tidak 
kurang daripada $30,000. Untuk membayarnya, mereka biasa 
membayar secara beransur atau memohon pinjaman daripada 
syarikat-syarikat kerjasama. 

Keadaan demikian sebenarnya belum lengkap. Hal itu 
harus ditambah dengan hari-hari selepas pengungsian di 


3 Keris Mas, 1969. Patah Tumbuh, Kuala Lumpur: OUP. 

■'"Memoranda Angkatan Sasterawan 50", 1962. Kuala Lumpur: OUP, 
hlm. 1. 

rumah-rumah baru itu. Untuk menambah pendapatankeluarga, 
ibu-ibu bekerja di kilang-kilang. Dalam hal ini ramai juga anak- 
anak yang tercicir dalam pelajaran mereka kerana ibu bapa sen- 
tiasa tidak ada di rumah. Ibu bapa tidak ada waktu untuk meng- 
ambil tahu pelajaran anak-anak mereka. Mereka tidak menge- 
tahui apa yang dilakukan oleh anak-anak mereka selepas pulang 
sekolah. Di rumah, mereka diganggu dengan pelbagai alat-alat 
biburan seperti tv dan video. Mereka yang keciciran dari segi 
pelajaran, boleh terjebak dengan bermacam-macam kegiatan 
seperti penghiduan gam, penagihan dadah dan lain-iain yang 
melanggar peraturan negara juga hukum-hukum Islam. 

Di samping itu, di setiap masjid akan penuh sesak apabila 
hari Jumaat dan pelbagai aktiviti diadakan seperti kelas-kelas 
agama dan syaraban. Dalam kehidupan hari-hari, walau di 
mana sahaja telah kelihatan anak-anak gadis dan ibu-ibu ber- 
pakaian menutup aurat seperti yang dikehendaki dalam Islam. 
Dalam hal menunaikan fardu haji, bukan sahaja orang-orang 
tua malah orang-orang muda juga turut sama-sama menunai- 
kan rukun Islam yang kelima itu. 

Seiain daripada itu, kesedaran ibu bapa dan anak-anak 
terhadap nilai pelajaran kian meningkat, terutama apabila MEN- 
DAKI (Majlis Pendidikan Anak-Anak Melayu Islam) ditubuhkan. 
Penyertaan anak-anak dan para mahasiswa terhadap pelajaran 
ini amat menggalakkan. Bantuan pelajaran yang dikeluarkan 
oleh MUIS, LBKM dan MENDAKI walaupun kecil akan tetapi 
terus tidak dapat melayan kehendak-kehendak masyarakat 
yang setiap tahun bertambah. 

Dari jungkir balik masyarakat Melayu Singapura hari ini 
banyak menjadi bahan renungan para penulis sebagai kritik 
sosial. Terdapat banyak tulisan-tulisan kreatif berbentuk cerpen, 
drama, sajak dan novel yang menggambarkan keadaan masya- 
rakat Melayu dewasa ini. 

Iswardy atau Ismail bin Wardi, penulis muda yang galak 
menghasiikan cerpen, dan sering tersiar di dalam Berita 
Minggu Singapura (BMS), dalam sebuah cerpennya; Mak 
Patung (13 Mei 1984), mengemukakan masalah gangguan yang 
dilakukan oleh seorang ibu tua yang sudah menjadi janda, de- 
ngan segala macam kerenahnya. Seorang penulis wanita, Zaiton 
Omar dalam cerpennya "Firdaus" cuba mengemukakan tema 
masalah sosial di kalangan penghuni-penghuni terutama anak- 

anak yang tinggal di rumah pangsa. Begitu juga dengan karya- 
karya lain kebanyakannya menggambarkan keadaan masya- 
rakat Melayu ketika itu. 


I 

Dalam hasil tulisan kreatif cerpen dan sajak Melayu Singa- 
pura hari ini, jelas kelihatan bahawa penulis dan penyair masih 
kuat ikatannya dengan keadaan jungkir balik masyarakatnya. 
Mereka mengkritik masyarakat dan kritik sosial yang dilontar- 
kan melalui tulisan kreatif mereka itu, dapat dipisahkan kepada 
dua jalur kritik sosial. 

Jalur pertama, merupakan tulisan-tulisan kritik sosial yang 
hanya menyentuh soal-soal kecil atau soal-soal luaran saja. 
Umpamanya banyak penulis mengambil tema masalah peng- 
huni-penghuni di rumah pangsa untuk dijadikan sebagai bahan 
kritik sosial mereka. Akan tetapi permasalahan yang dikemuka- 
kan hanya luaran sahaja tidak ke dalam permasalahan yang 
dihadapi oleh masyarakatnya. Dalam cerpen "Firdaus", (Berita 
Minggu Singapura, 5 Jun 1983), yang berlatarbelakangkan 
rumah pangsa telah meggambarkan kegemaran anak-anak ber- 
main atau menunggang basikal setiap waktu. Keadaan ini akan 
menyebabkan anak-anak itu kehilangan masa untuk belajar dan 
akan menimbulkan masalah keciciran di dalam pelajaran me- 
reka. Akibat dari keciciran akan menimbulkan masalab moral 
anak-anak itu pula. Ini adalah satu masalah yang rantai-berantai. 
Dalam hal ini Zaiton Omar, hanya melihat setakat kesedihan 
keluarga Firdaus kerana kematian Firdaus dilanggar kereta. 

Demikian pula dengan cerpen Ahmad Awang, "Gelang 
Kaki", (12 Jun 1983). Cerpen ini menggambarkan dua teman 
akrab dari sebuah kampung yang terpaksa mengungsi ke tem- 
pat tinggal yang berlainan, kerana piliban keluarga masing- 
masing. Penulis hanya mengambil dari sudut pandangan tentang 
keakraban antara Mak Kiah dengan Mak Noriah. Sejak pindah 
ke rumah pangsa mereka jarang berjumpa. Hanya diketahui 
selepas Mak Noriah meninggal. Maka Kiah terlalu sedih atas 
kematian teman akrabnya itu. Ketika itulah Mak Kiah teringat 
akan kisah-kisah mereka semasa muda dan teringat juga gelang 
kaki pemberian daripada Mak Noriah. 

Kritik sosial yang ditimbulkan dalam cerpen ini, hanya 

menggambarkan betapa sedihnya kehidupan dua orang teman 
akrab yang terpaksa berpisah akibat dari pembangunan dan 
mengungsi ke rumah pangsa pilihan keluarga masing-masing. 

Jalur kedua, merupakan tulisan-tulisan sosial yang serius 
hingga ke dalam persoalan jungkir balik masyarakat Melayu 
Singapura. Persoalan itu akan meninggalkan kesan-kesan yang 
terbuka untuk dipecahkan oleh pembaca sendiri. Dalam cerpen 
Ahmad Awang, "Belaian" (7 Ogos 1983) mengemukakan per- 
soalan masalah ibu bapa yang tinggal berdua di rumah pangsa 
telah menjadi rebutan kepada anak-anak mereka untuk men- 
jaga cucu-cucunya. Ada dua pilihan yang dikemukakan oleh 
Ahmad Awang dalam cerpennya ini. Pertama, ibu bapa jual 
rumah mereka dan tinggal bersama anak-anak mereka secara 
bergilir-gilir sambil menunggu cucu-cucu atau tetap tinggal di 
rumah mereka dan cucu-cucunya dikumpulkan di rumah itu. 

Masalah orang tua dan masalah mencari pembantu rumah 
di Singapura ini walaupun belum serius, tetapi menjadi per- 
soalan yang perlu difikirkan untuk mencari jalan keluar. Biar 
bagaimanapun cerpen Ahmad Awang "Belaian" menebarkan 
begitu sahaja dan melontarkan di tengah-tengah masyarakat 
untuk mencari jalan keluarnya. 


Kritik masyarakat atau kritik sosial jalur pertama yang 
hanya mengambil soal-soal kecil sahaja dari jungkir balik masya- 
rakat, tidak sahaja melihat tentang akibat pengungsian sahaja, 
bahkan dapat diambil dari hal-hal lain. Berdasarkan tulisan 
kreatif cerpen yang tersiar dalam BMS, sepanjang tahun 1981 
hingga tahun 1984, tidak termasuk penulis luar, terdapat 
sebanyak 197 cerpen. Dari jumlah tersebut, sebanyak 20 kumpul- 
an tema yang menjadi pilihan penulis-penulis Melayu Singapura. 

Dari daftar tersebut dapat dilihat bahawa tema yang 
paling digemari oleh penulis ialah agama, diikuti dengan 
masalah hubungan antara suami dan isteri, hubungan anak 
dengan ibu bapa, keadilan sosial, pekerjaan dan masalahnya, 
hubungan kekeluargaan dan pengungsian ke rumah pangsa 
dan masalahnya. Kebanyakan kritik sosial yang dikemukakan 
oleh penulis-penulis dalam tema keagamaan masuk ke jalur 

Di bawah ini disenaraikan daftar lengkap tema pilihan 
penulis. 


No. 

Tema 

1981 

1982 1983 1984 Jum. 

1. 

Agama 

11 

8 

9 

12 

40 

2. 

Hubungan anak-ibu bapa 

5 

7 

3 

4 

19 

3. 

Hubungan kekeluargaan 

4 

1 

3 

4 

12 

4. 

Keadilan 

4 

5 

7 

3 

19 

5. 

Kehidupan dengan sains 

- 

1 

2 

- 

3 

6. 

Kepura-puraan 

4 

2 

1 

- 

7 

7. 

Manusia dan binatang 

- 

1 

2 

- 

3 

8. 

Masalah dadah dan penagib 

- 

1 

2 

- 

3 

9. 

Masalah suami isteri 

1 

6 

7 

10 

24 

10. 

Moral yang rosak 

2 

2 

- 

3 

7 

11. 

Orang cacat 

5 

- 

1 

2 

8 

12. 

Orang kaya 

2 

1 

- 

1 

4 

13. 

Pelacur 

2 

- 

- 

- 

2 

14. 

Pelajaran 

2 

- 

1 

- 

3 

15. 

Pekerjaan dan masalahnya 

2 

2 

4 

3 

11 

16. 

Pengungsian ke rumah pangsa 
dan masalah-masalahnya 

_ 

2 

5 

2 

9 

17. 

Percintaan 

1 

4 

- 

2 

7 

18. 

Perjuangan menentang kezaliman 

1 

- 

2 

3 

6 

19. 

Perniagaan 

1 

1 

_ 

1 

3 

20. 

Persahabatan 

3 

1 

2 

1 

7 

__ 1 

50 

45 

51 

51 

197 


pertama. Kritik-kritik yang dilontarkan, masih pada hal-hal 
luaran sahaja, tidak dikupas dengan jelas. 

Dalam cerpen "Husain Bey" oleh Noor Hidayat (31 Julai 
1983) penulis mengemukakan persoalan keruntuhan umat Islam 

di seluruh dunia, sejak zaman kemangkatan Nabi Muhammad 
s.a.w., hingga ke hari ini. Umat Islam sentiasa berebut-rebut 
Kuasa, sehingga mereka mudah dialahkan oleh pihak musuh. 
Penulis menggambarkan Husain Bey, pergi ke Gua Hira' untuk 
menurut jejak langkah nabi, berdoa, sembahyang hajat, tafakur 
bermohon kepada Tuhan supaya umat Islam kembali berjaya 
dan dibormati seluruh bangsa di dunia ini. Akan tetapi kerana 
cerpen ini, lebih merupakan harapan-harapan Husain Bey 
sahaja, maka ia tidak merupakan satu kritik sosial yang berjaya. 

Begitu juga dengan cerpen "Sesat" ( BMS , 6 Februari 1983) 
oleh Ahmad Awang, cerpen "Di Hujung Rambut" (BMS, 3 April 
1983) oleh Noor Hidayat dan cerpen "Langkah Di Hujung Jalan" 

( BMS , 3 Jun 1984) oleh Basiran H. Hamzah menggunakan tema 
yang seakan-akan sama antara satu dengan yang lain. 

Ketiga-tiga cerpen tersebut walaupun menggambarkan 
keluaran Islam tetapi mereka tidak mengerjakan ajaran-ajaran 
Islam seperti sembahyang dan puasa malah melanggar larang- 
an-larangan agama seperti minum minuman keras, berpakaian 
kurang sopan, pergaulan yang bebas dan lain-lain lagi. Akan 
tetapi akhirnya, ketiga-tiga kepala keluarga tersebut sedar 
kan kelemahari mereka sebagai pemimpin keluarga yang 
tidak menunjukkan contoh yang betul kepada keluarga mereka. 
Mereka bertaubat, lalu kembali ke pangkal jalan. Dalam "Sesat", 
Osman yang setiap hujung tahun sibuk dengan parti berdansa, 
akhimya taat kepada agama dan menjauhkan semua yang di- 
larang agama. Demikian pula dalam "Di Hujung Rambut”, 
"Dia selaku kepala keluarga, selepas mempunyai tujuh orang 
anak tiba-tiba menjadi insaf setelah mendengar ceramah 
agama dari radio di keretanya dalam perjalanan pulang lalu 
meminta keluarganya kembali kepada Islam yang benar. Begitu 
pula dengan cerpen "Langkah Di Hujung Jalan", Aslam yang 
dinasihati oleh temannya Kamal menjadi sedar akan kesesatan- 
nya, lalu mengerjakan rukun-rukun Islam semula. 

Mesej yang dikemukakan adalah jelas dan persoalannya 
merupakan masalah harian iaitu lupa akan tanggungjawabnya 
kepada Tuhan, tetapi akhirnya mereka kembali sedar. 

Persoalan lain yang juga merupakan kritik sosial ialah 
masalah hubungan suami isteri. Umpamanya suami atau isteri 
bermain kayu tiga. Ini terdapat dalam cerpen "Secebis Kisah" 
oleh Dehliez, (BMS, 17 April 1983) juga dalam cerpen Anuar 

Othman, "Penyanyi Piring Hitam" ( BMS , 13 November 1983) 
dan cerpen Iswardy, "Jamu", (25 Mac 1984) juga cerpen "Kan 
Kukikis Rinduku", oleh Azizah yatim, (1 April 1984). 

Persoalan ini sudah menjadi persoalan yang klise dan per- 
soalan sedemikian ini termasuk dalam kritik sosial jalur per- 
tama. Persoalannya tidak mengungkapkan satu persoalan yang 
baru atau yang benar. 

Untuk membicarakan tulisan puisi Melayu Singapura 
mutakhir, dengan tanda dua jalur kritik sosial, terpaksa digubah 
dengan tanda yang diberikan kepada tulisan kreatif cerpen, iaitu 
dasarkan kepada puisi-puisi yang disiarkan di ruang "Suara 
Penyair" Berita Minggu Singapura, jika jalur pertama dalam 
tulisan cerpen merupakan kritik sosial yang hanya mengusik 
soal-soal kecil atau soal-soal luaran saja dalam tulisan puisi 
pula lebih merupakan kritik sosial yang peribadi sifatnya. Dan 
tulisan-tulisan puisi begini cukup banyak sekali, terutama yang 
ditulis oleh penulis-penulis muda. Sedang jalur kedua, sama 
dengan tanpa yang diberikan kepada tulisan kreatif cerpen, iaitu 
kritik sosial yang serius yang menganggapi persoalan jungkir 
balik masyarakat Melayu Singapura hari ini. 

Sekadar contoh, diturunkan beberapa buah sajak yang ter- 
golong dalam jalur pertama. Penulis-penulis muda mengambil 
persoalan keliling masyarakatnya dengan melihat dirinya. 
M. Elias dalam sajaknya "Menangis" antara lain berkata: 

aku merasa 
titis air mata 

mengguris rindu dendam 
sekian lama menanti 
kepastian 5 

Atau perhatikan sajak "Pertemuan" tulisan Hamidah Hatip: 

pertemuan yang secara kebetulan 
takkan kubiarkan berlalu menyepi 
atas nama sebuah kejujuran 
akan kubenamkan 
pengakuanku ke dadamu 


*Berita Minggu Singapura, 26 Februari 1984. 

dada kurangkum segala kekinian 
dalam menyambut keramahanmu 
bersama maluku yang berpanjangan 6 

Dalam dua contoh ini, kadang-kadang tidak menampak- 
kan sebagai kritik sosial lagi, bahkan menjadi pengalaman peri- 
badi yang dicurahkan dalam bentuk puisi. 

Sajak-sajak penulis lebih dewasa ada juga yang termasuk 
dalam jalur pertama tetapi ia lebih terbuka dari pandangan 
penulis-penuiis muda. Selain daripada itu sajak-sajak itu juga 
mempunyai penghayatan yang agak mendalam. Umpamanya 
sajak Rasiah Halil ini: 


Harapan 

Turunlah selebat mungkin, wahai hujan 

di daerah kami yang kian kontang 

terlalu lama kau membiarkan awan-awananmu 

berbondong ke tanah seberang, 

singgahlah di sini dan konsikan dengan kami, 

segala yang kaukumpulkan dari laut, tasik dan sungai 

kerana tumbuh-tumbuhan yang lama layu, 

perlu menjadi pohon-pohon segar. 7 

Demikian pula dengan sajak Nor Azuan berjudul "Siapa": 

Ke mana lagi pandang 

saat kuleburkan duka 

di situkah muktamad kata-kata? 

kau mengangguk 

kerana hujan telah reda 

tapi siapa kuyup di sana? 8 

Perhatikan pula sajak Abdul Ghani Hamid berjudul "Sebuah 
Lukisan": 


Garis-garis kasar 
calitan warna merata 
jadikan hatinya bangga 
dan kepuasan. 


“Namidab Hatip, Berita Minggu Singapura, 8 April 1984. 
7 Rasiah Halil, Berita Minggu Singapura, 29 Julai 1984. 
8 Nor Azuan, Berita Minggu Singapura, 2 September 1984. 

Anak kecil 

menjunjung lukisannya, 

dipuji ayahnya 

semata-mata menyayanginya 9 . 

III 

Tulisan kreatif cerpen yang masuk dalam kritik sosial jalur 
kedua, mengambil masalah atau persoalan yang sama juga 
seperti yang diambil oleh penulis-penulis yang cerpennya 
masuk ke dalam kritik sosial jalur pertama. 

Dari persoalan agama, seperti dalam cerpen-cerpen Noor 
Hidayat, "Dalam Perjalanan" (BMS, 25 Mei 1980), dan "Sehelai 
Rambut Dibelah Tujuh" ( BMS , 2 Mac 1980), adalah merupakan 
gambaran-gambaran kritik sosial yang kuat dilontarkan oleh 
penulisnya kepada orang-orang Islam yang alim dan menyangka 
dirinya dusah cukup besih daripada segala dosa, sehingga 
kadang-kadang terselit rasa angkuh. 

Dalam cerpennya "Hanya Kenangan" ( BMS , 25 Sep- 
tember 1983), Noor Hidayat mengkritik bakal-bakal haji yang 
mencuba mendapat kekayaan ketika menunaikan fardu haji. 
Gambaran yang buruk ini digambarkan oleh penulis Noor 
Hidayat dengan menampilkan mesej yang kuat dan jelas sekali. 

Persoalan lain yang dikemukakan ialah persoalan hubung- 
an antara anak dengan ibu bapa mereka. Dalam hal ini kritik 
sosial yang dikemukakannya seperti penderhakaan anak ter- 
hadap kedua-dua ibu bapa mereka yang telah pun menjadi per- 
soalan yang klise. Dalam cerpen "Putuslah Sudah'\ A. Wahab 
Hamzah juga menggambarkan permasalahan anak derhaka, 
tetapi ia lebih menekankan kepada persoalan anak lelaki yang 
tidak menyiasat lebih jauh lagi tentang mengapa ibunya berada 
di hotel bersama seorang lelaki. Walaupun telah dinyatakan 
beberapa kali oleh ibu bapanya, akan tetapi tidak juga diterima 
oleh anaknya. Di sinilah penulis, mengkritik masyarakat yang 
tidak menggunakan fikiran yang waras mengambil keputusan 
dengan sewenang-wenangnya. Bagaimanapun penulis dapat 
dikatakan berjaya melontarkan kritik sosialnya. Permasalahan 
orang cacat, seperti pondan atau banci, telah pun digambarkan 


9 Abd. Ghani Hamid, Berita Minggu Singapura, 30 September 1984. 

dalam cerpen "Mary Anne, Aku Sayang Padamu" (BMS, 17 
Ogos 1975) yang ditulis oleh Md. Fuad Salim. Cerpen tersebut 
memenangi Hadiah Sastera bagi tahun 1975/1976. Dalam cerpen 
ini kritik sosial yang dikemukakan oleh Md. Fuad Salim sungguh 
memberi kesan yang mendalam. Penulis bertanya, siapakah 
yang harus disalahkan mengenai kaum banci ini? Apakah diri 
mereka, ibu bapa atau masyarakat? 

Cerpen-cerpen Mohammad Latiff Mohammed juga dapat 
digolongkan dalam kritiksosial jalur kedua. Umpamanya dalam 
cerpen "Mondok" yang tersiar di dalam BMS, 6 Mac 1977 dan 
kemudian termuat di dalam kumpulan bersama berjudul 
Kehilangan.'° 

Dalam cerpen "Mondok", Mobammad Latiff melontarkan 
kritikan yang sinis terhadap keadilan sosial, yang digambarkan 
secara simbolis. Dan dalam cerpen "Bangkai" yang termuat di 
dalam kumpulan cerpen Keimanan , n Mohammad Latiff me- 
lemparkan kritikannya terhadap keadilan sosial juga mengenai 
nasib orang-orang miskin dan nasib mereka yang tidak ber- 
pelajaran. 

Sepanjang tahun 1984, puisi yang tersiar terutama di ruang- 
an "Suara Penyair" BMS, terdapat beberapa contoh puisi yang 
tergolong ke dalam kumpulan kritik sosial jalur kedua. Umpama- 
nya penyair Masuri S.N., dengan sajak berjudul, "Sekitar 
Kabut" menyatakan antara lain: 

Mereka berkabut 
Panjang jalannya dan 
terlalu peribadi 
membongkar diri 
di park-park sepi 
menelanjangi budi 
tanpa ketahuan 
orang tua sendiri 

Ke mana kemungkinan 

meminta jawapan, 

orang muda masih tidak berkawan 


'°1985. Kehilangan (Kumpulan cerpen dari 5 orang penulis) Singapura: 
Badan Kesenian Melayu. 

”Mohammad Latiff Mohammed, 1982. Keimanan, Eastern Universities 

Press. 

kehilangan cahaya dalam bayang-bayang 
sore yang lembut 

melindungi kehidupan yang luput 12 

Dalam sajak tersebut, Masuri mengkritik keruntuhan moral 
belia hari ini. 

Dalam sajaknya "Renungan Rasa", Masuri mengkritik per- 
soalan sikap manusia yang beraneka ragam. Perhatikan antara 
lain Masuri S.N., berkata: 

apalah suaramu 
satu 

membongkar kemelaratan 
penindasan 
yang berumahkan 
insan 

yang masih menjanjikan 
kebahagiaan 
di bawah langit 
yang terus terbentang. 13 

Kemudian perhatikan bagaimana Asmin, mengemukakan 
gambaran masyarakat sebelum pilihan umum yang baru lalu, 
dengan sajaknya "Mengundi Adalah Wajib". Dalam sajakyang 
agak panjang itu, Asmin menasihatkan pengundi supaya 
memilih calon yang baik menu'ruttanggapannya sendiri. Antara 
lain dia berkata: 

mengundi adalah wajib 
di kartu undi tercatur nasib 
selagi ruang kebebasan masih terbuka 
selagi pintu keadilan masih sudi menyambut 
kehadiran kita. 

fillerton square tiba waktunya sesak 
rapat di mana-mana berhimpun rakyat 
mendengar lelucon calon pelawak 
mendengar janji-janji penuh semangat 


' 2 Berita Minggu Singapura. 16 September 1984. 

13 Masuri S.N., "Renungan Rasa", Berita Minggu Singapura, 22 Julai 1984. 

daripada para tokoh dan pendabik juara 
setiap kepada tersangat penting 
setiap coretan amat genting 14 


Dari sajak-sajak Mohammad Latiff Mohammed, yang cukup 
kuat kritik sosialnya, teiah mengkategorikan sajak-sajaknya ke 
dalam golongan kritik sosial jalur kedua. Dari kumpulan sajak- 
nya Pralina terdapat beberapa buah sajaknya yang begitu kuat 
sekali melemparkan kritikan terhadap sesuatu keadaan, misal- 
nya sajak "Melayuku, Melayumu" antara lain Mohammad Latiff 
berkata: 


melayuku bagai serigala sengsara 
sakit dan terseksa 
di perut gua 
gelap bagai jelaga, 16 


Kemudian Mohammad Latiff Mohammed menggambar- 
kan nostalgia tentang kampung kelahirannya, Geylang Serai. Di 
sini penyair menggambarkan suasana sedih kerana kampung 
mereka terpaksa dibongkar. Perhatikan petikannya: 


Kini kau banya remang kenangan 
tercabut dari lubuk impian 
pada potret kemiskinan 
pada senandung kasih sayang 
pada pemburu makna yang hilang 
kini lenyaplah atap kerinduan 
semasa gerimis tersangkut 16 


Dalam sajak "Surat Untuk Seorang Pemimpin", Suraidi 
Sipan mengkritik sikap seorang pemimpin yang tidak menyenang- 
kan dirinya, antara lain Suraidi menyebut: 


Tuan, 

mengapa kini merelakan kami 
disiat-siat segala hati 
dibakar hangus segala janji 
rasanya bagaikan tidak pernah dinyatakan 
yang dulunya kita bergandingan. 


14 Asmin, "Mengundi Adalah Wajib", Berita Minggu Singapura, 9 Sep- 
tember 1984. 


16 Mohammad Latiff Mohammed ( 1983. Pralina, Indonesia: ICSDA. 

16 _, 1983. "Geylang Serai" dalam Pralina, Indonesia: ICSDA. 

Kesimpulan 

Dari jumlah cerpen sepanjang tahun 1981 hingga 1984, 
hampir 80% tergolong dalam kritik sosial jalur pertama. Dan 
lebih kurang 90% pula cerpen-cerpen yang masuk ke dalam 
golongan ini, ditulis oleh penulis-penulis muda. Demikian pula 
halnya dengan penulisan kreatif puisi, berdasarkan sajak-sajak 
yang tersiar dalam Berita Minggu Singapura sepanjang tahun 
1984, kira-kira 90% tergolong dalam kritik sosial jalur pertama 
juga. Dan lebih kurang 90% daripada sajak-sajak yang masuk 
dalam golongan kritik sosial jalur pertama ini, ditulis juga oleh 
penulis-penulis muda. 

Bagaimanapun, trend penulisan kreatif cerpen dan sajak 
khususnya, dalam sastera Melayu mutakfiir, bergerak menuju 
kepada dua jalur kritik sosial. Jika di dalam bidang penuiisan 
cerpen, karya-karya tersebut tergolong dalam salah satu dari- 
pada dua jalur kritik sosial, akan tetapi dalam tulisan kreatif 
puisi, terutama yang ditulis oleh penulis-penulis muda, hasil- 
hasil tulisan mereka kebanyakannya lebih bersifat pengalaman 
peribadi, sehingga sajak-sajak mereka sukar untuk dimasukkan 
ke dalam mana-mana jalur kritik sosial. 

Satu hal yang perlu dinyatakan di sini, iaitu mengenai 
penulisan novel dan drama. Penulisan novel masih terlalu 
sedikit, sehingga agak sulit untuk membuat sesuatu kesimpulan. 
Dalam bidang penulisan drama pula, oleh kerana terlalu banyak 
drama yang tersiar di tv dan radio serta yang dipentaskan, akan 
tetapi sulit pula untuk mendapatkan bahannya, maka dengan 
itu sulit dan sukar untuk dikaji. Bagaimanapun, secara umum, 
dapat dikatakan bahawa tulisan drama juga termasuk dalam 
salah satu jalur kritik sosial yang telah diberikan. 

HUBUNGAN (PENGARUH) TIMBAL BALIK 
ANTARA SASTERA JAWA DAN SASTERA 
INDONESIA (MELAYU) 

Suripan Sadi Hutomo 

PADA tahun 1979 terbitlah sebuah buku berjudul Javanese 
Literature Since independence Karya J.J. Ras. Antologi ini 
memuat karya sastera Jawa bertulis dan lisan yang hidup dan 
berkembang sesudah kemerdekaan. Terdapat cerita pendek, 
puisi, fragmen novel dan lain-lain yang ditulis oleh beberapa 
orang pengarang Jawa dan berbahasa Jawa. Karya sastera 
Jawa itu pada umumnya pernah dimuat oleh berbagai-bagai 
majalah dan akhbar bahasa Jawa yang sampai sekarang ini 
wujud. Terbitan itu ialah Jaya Baya (Surabaya), Penyebar 
Semangat (Surabaya), Mekar Sari (Yogyakarta), Jaka Lodang 
(Yogyakarta) dan lain-lain. 

Yang menarik perhatian kita, terutamanya dalam hubungan 
dengan sasfera Indonesia, ialah beberapa nama pengarang 
Jawa yang karangannya termuat dalam buku J.J. Ras itu. 
Mereka antara lain adalah: Suparta Brata, Jaka Lelana, Sl. Soe- 
prijanto, Th. Sri Rahayu Prihatmi, Ardian Syamsudin, Topti- 
lawati dan Arswenda Atmowiloto. Mereka ini juga mengarang 
dalam bahasa Indonesia, atau dikenal juga sebagai pengarang 
sastera Indonesia. Dengan demikian hubungan antara sastera 
Jawa dan Indonesia sangat erat sekali. Hubungan itu bertambah 
erat lagi manakala beberapa karya sastera yang ditulis dalam 
bahasa Jawa diterjemahkan begitu sahaja ke dalam bahasa 
Indonesia atau sebaliknya. Hal ini tampak dalam beberapa 
cerita pendek dan novel Toptilawati yang diterbitkan oleh Pus- 

taka Jaya. Misalnya cerita pendek yang berjudul Jakarta J Cerita 
pendek ini dimuat dalam buku J.J. Ras ini dan juga dalam buku 
Laut Biru Langit Biru karya Ajip Rosidi. 

Masalah pengarang Indonesia keturunan Jawa yang me- 
ngarang dalam dua babasa, (bahasa Jawa dan Indonesia) 
bukanlah baru terjadi pada tahun tujuh puluhan, malahan ber- 
laku sejak zaman sebelum kemerdekaan. Misalnya pengarang 
Ajirabas atau W.J.S. Purwadarminta, telah mengarang cerita, 
puisi, drama dan lain-iain dalam bahasa Jawa dan Indonesia. 
Salah satu novelnya dalam bahasa Jawa berjudul Pacoban 
(1933). Pengarang lain ialah pengarang Jawa kelahiran Tulung- 
agung, iaitu Intojo, yang telah mengarang sejak dalam majalah 
Pujangga Baru dan Kejawen. 

Sastera Jawa diperkayakan oleh unsur-unsur sastera 
Indonesia, dan sebaliknya sastera Indonesia diperkayakan oleh 
unsur-unsur sastera Jawa. Dengan perkataan lain, ada hubung- 
an timbalbalik antara sastera Jawa dan Indonesia. Pengaruh 
timbalbalik itu diperkayakan lagi oleh beberapa pengarang asal 
Jawa yang mencuba menggali unsur-unsur sastera Jawa 
dalam usaha memberi darah sastera Indonesia, walaupun 
mereka tidak pernah mengarang dalam bahasa Jawa. 

Hubungan timbalbalik antara sastera Jawa dan Indonesia 
itu sebenarnya telah lama, iaitu terjadi ketika bahasa Indonesia 
belum labir. Hal ini tampal^ adanya unsur-unsur Cerita Panji 
dalam sastera Melayu klasik, sebagaimana yang dihuraikan 
oleh Liaw Yock Fang dalam bukunya Sejarab Kesusasteraan 
Melayu Klasik', atau adanya unsur-unsur Cerita Panji dalam per- 
tunjukan wayang di Malaysia, sebagaimana dihuraikan oleh 
Amin Sweeney dalam Three Hours From Three Minutes Oral 
Composition In The Malay Shadow-Play. Dan adanya pengaruh 
sastera Melayu pada sastera Jawa, jelas dalam puisi singir 
dalam sastera pesantren Jawa. Bentuk puisi ini sama dengan 
syair Melayu. Dan kini unsur-unsur syair ini tampak dalam lagu- 
lagu keroncong Jawa, dan pada Serat Menak. Menurut P.S. Van 
Ronkel karya sastera ini berasal dari sastera Melayu. 


1 Judul cerita pendek ini kemudian dijadikan judul antologi cerita pendek 
yang disusun oleh Satyagraha Hoerip. Antologi ini diterbitkan oleh Dewan Bahasa 
dan Pustaka, Kuala Lumpur, 1982. 

Pengaruh Sastera Indonesia pada Sastera Jawa 

Sastera Jawa moden adalah sastera majalah atau sastera 
koran (akhbar). Ertinya sastera ini hanya hidup dan berkem- 
bang dalam majalah dan akhbar. Ada juga beberapa buah 
novel dan kumpulan cerita pendek yang diterbitkan oleh Balai 
Pustaka, akan tetapi ianya tidak banyak. Begitu juga beberapa 
buah buku yang diterbitkan oleh penerbit partikuler. 

Apa yang dinamakan sastera Jawa moden itu sebenarnya 
adalah sastera Indonesia dalam bahasa Jawa. Yang paling 
utama di sini adalah semangatnya, iaitu keindonesiaan. Jadi 
tidak benar apabila dikatakan bahawa sastera Jawa itu meng- 
obarkan semangat kedaerahan atau kesukuan. Pengarang Jawa 
adalah pengarang Indonesia juga. Dan kita pun sebenarnya 
harus berterima kasih kepada mereka (juga pengarang daerah 
Sunda, Bali dan Madura), sebab mereka banyak mengungkap- 
kan peri kehidupan desa, dan masalah ini pada umumnya tidak 
diperhatikan oleh pengarang Indonesia yang tinggal di kota, 
terutamanya di kota besar. Dalam hubungan ini dapat dikatakan 
bahawa sastera Jawa termasuk salah satu pelengkap sastera 
Indonesia. 

Bilakah masa bermulanya sastera Jawa moden? Dari 
beberapa pendapat yang dapat diterima adalah: kelahiran sas- 
tera Jawa moden itu bermula pada tahun 1920, iaitu pada saat 
terbitnya buku karangan R.M. Sulardi yang berjudul Serat 
Riyanto. Judul buku ini, yang memakai perkataan 'serat' meng- 
ingatkan kita kepada karya sastera Jawa sebelumnya, seperti 
Serat Pranacitra, Serat Menak, Serat Rama, dan lain-lain. Akan 
tetapi kalau kita tinjau isinya, maka akan nyata bahawa isi buku 
dan teknik penyampaiannya merupakan hal baru dalam sastera 
Jawa. Anehnya, pengarangnya tidak tahu bahawa dia telah 
mengarang sebuah roman (novel), ia baru mengerti setelah 
diberitahu oleh sahabatnya, iaitu Wongsonegoro SH. 

Kelahiran novel Serat Riyanto ini kemudian disusul oleh 
beberapa novel lagi karya pengarang lain yang diterbitkan oleh 
Balai Pustaka, mahupun dimuat secara bersambung dalam 
majalah atau akhbar. Misalnya, Tumusing Lelampahan Tiyang 
Sepuh (1927) karangan Danuja; Ngulandara (1936) karangan 
Mt. Supardi; Sri Kuning (1952) karangan Harjawiroga; Kem- 





bang Kanthil (1957) karangan Senggono dan lain-lain lagi. Se- 
cara khusus telah saya bicarakan hal ini dalam buku saya, 
Telaah Kesusasteraan Jawa Moden, yang diterbitkan oleh Pusat 
Pembinaan dan Pengembangan Bahasa Department Pendidik- 
an dan Kebudayaan. 

Kalau kita melihat novel-novel Jawa moden yang diterbit- 
kan oleh Balai Pustaka, kita akan mendapati bahawa novel- 
novel tersebut sangat dipengaruhi oleh gaya novel-novel Ang- 
katan Balai Pustaka. Hal ini juga tampak pada novel Jawa 
moden yang terbitkan oleh Balai Pustaka yang mutakbir seperti 
Anteping Tekad (1975) karangan S. Suharti. Novel-novel yang 
terbit di luar Balai Pustaka inilah yang terbanyak, serta me- 
nampakkan adanya pengaruh dari sastera Indonesia. la tidak 
sahaja dari Angkatan Balai Pustaka, tetapi juga dari angkatan- 
angkatan lainnya. Hal ini dapat dilihat dalam novel-novel karang- 
an Tamsir As, Esmiet, Any Asmara, Widi Widayat, S. Kadaryono, 
Harjana HP, Purwandhie Atmodiharjo, Dyah Kushar, Suparto 
Brata dan lain-lain. Dan apa yang dinamakan 'roman penglipur 
wuyung', 'cerita silat sastera Jawa' serta 'cerita detektif' dan 
'cerita silat sastera Indonesia' tidak disebut sebagai karya sas- 
tera, adanya dalam sastera Jawa juga pengaruh dari roman- 
roman picisan, cerita silat dan cerita detektif bahasa Indonesia. 

Dalam hubungan cerita pendek, hal yang demikian juga 
tampak, khususnya dalam sastera Jawa yang terbit sebuah 
majalah sastera bernama Cerita Cekak (terbit pada bulan Ogos 
1955, di Surabaya). Majalah ini memuat cerita pendek, sorotan 
cerita pendek, puisi, kritik dan esei. Majalah ini hampir sama 
dengan majalah Kisah dalam sastera Indonesia. Dan memang 
ilham pendirian majalah tersebut memang terpengaruh oleh 
majalah Kisah, yang terbit pada pertengahan tahun 1953. 

Apa yang dinamakan cerita pendek, yang munculnya 
sesudah novel, juga merupakan hal baru dalam sastera Jawa. 
Dalam majalah Penyebar Semangat (terbit pertama kali tanggal 
2 September 1933) cerita pendek ini diberi tempat oleh redaksi- 
nya, iaitu Iman Supardi (pengarang novel Kintamani dalam 
bahasa Indonesia) dengan nama 'lelakon'. Istilab 'cerita cekak' 
(cerita pendek) baru dipergunakan pada tahun 1935, ketika 
menyiarkan sebuah cerita pendek berjudul Netepi Kwajiban 
(Memenuhi Kewajiban). Tepatnya dalam majalah Penyebar 

Semangat Nomor 45 Th. III, 9 November 1935. 2 Cerita pendek 
ini kemudiannya dipopularkan oleh majalah Jayabaya (pertama 
kali terbit di Kediri, tahun 1945). Beberapa cerita pendek Jawa 
moden lain terutama karangan St. lesmaniasita telah diterbit- 
kan oleh Balai Pustaka. 

Novel dan cerita pendek telah mendapat tempat dalam 
masyarakat sastera Jawa. Kedua-dua jenis sastera ini mem- 
punyai peminat yang cukup ramai. Hal ini berbeza dengan jenis 
sastera Jawa moden yang bernama puisi, kerana di dalam sas- 
tera Jawa disebut dengan istilah guritan atau geguritan, boleh 
dikatakan tidak mempunyai peminat. Peminatnya hanya ter- 
batas dalam lingkungan para penyairnya sendiri. Hal ini di- 
sebabkan masyarakat Jawa masih nyandu pada puisi tradi- 
sional, iaitu tembang Macapat. Puisi Jawa moden boieh dikata- 
kan masih asing bagi masyarakat Jawa, lebih-lebih lagi mereka 
yang tinggal di desa. 

Apa yang dinamakan puisi Jawa moden sebenarnya 
memang merupakan hal yang 'benar-benar' baru dalam sastera 
Jawa, walaupun sastera Jawa sendiri telah mempunyai puisi 
yang bentuknya bebas, iaitu pada bentuk guritan lama, tembang 
atau lagu dolanan anak-anak dan puisi rakyat. Puisi Jawa moden 
bukanlah penerusan tradisi yang ada, akan tetapi merupakan 
pengembangan lebih lanjut dari puisi Indonesia moden yang 
dipelopori oleh Angkatan Pujangga Baru. Pada peringkat awal 
pertumbuhan dan pengembangan puisi Jawa moden sangat 
dipengaruhi oleh puisi angkatan Pujangga Baru, dan hal ini 
masih bertahan sampai sekarang. 

Adapun pengaruh puisi pujangga Baru itu tampak men- 
jolok sekali dalam sajak-sajak karangan Intojo, dalam sastera 
Indonesia pengarang ini terkenal juga sebagai kelompok Ang- 
katan Pujangga Baru, sebagaimana disebut S. Takdir Alisyah- 
bana dalam bukunya Puisi Baru, banyak menulis sajak ber- 
bentuk soneta dalam bahasa Jawa. Sajak yang berbentuk 
soneta itu banyak dimuat dalam majalah Kejawen. 

Berikut adalah salah satu contoh soneta karangan Intojo 
yang pernah dimuat dalam majalah Kejawen (Nomor 77, 26 
September 1941): 

2 Menurut tiasil penelitian mutakhir, istilah cerita pendek digunakan oleh 
majalah Penyebar Semangat pada terbitannya tanggal 20 Januari 1934 (Pra- 
dopo, 1985: 10). 

KEINDAHAN 


Pijer kekejer sandhing pepadhang 
Ketarik dayaning cahya sumunar 
Urubing geni wani rinangsang 
Katemahan sida mati kobar. 

Warna endah kang rinengga ing sandhang 
Mawa sesotnya kang edi gumebyar 
Asring agawa ati kegiwang 
Nalar kesasar ketiwar-tiwar. 

Pancen kena ingaran kalumrah 

Yen samubarang kang inganggep endah 

Sok gawe ketriweng kang ngarah. 

Jer mung ati kang sanyata tentrem 
Kang tawar marang sarupaning endem 
Ening eling sajrone kasengsem . 3 

Intojo adalah orang pertama yang memperkenalkan 
soneta dalam sastera Jawa moden. Itulah sebabnya penyair ini 
disebut sebagai 'bapak soneta' sastera Jawa moden. Apa yang 
dikerjakan oleh Intojo ini kemudiannya ditiru oleh penyair- 
penyair lainnya. Salah seorang penyair angkatan Intojo yang 
paling menonjol adalah Subagijo llham Notodijoyo. Penyair ini 
banyak menulis di majalah Kejawen dan Penyebar Semangat. 
Dan dalam tangan subagijo ilham Notodijoyo Sonata Intojo itu 
mempunyai variasi lain. Hal itu tampak dalam sajak yang ber- 
judul Gelenging Tekad karangan Subagijo llham Notodijoyo 
yang pernah dimuat dalam majalah Penyebar Semangat (No. 
20, Th. IX, Julai 1949) di bawah ini: 

GELENGING TEKAD 

Pedhut anggameng aneng pucuking arga 
Nutup soroting Surya ing wanci enjang 

3 Dalam bahasa indonesia maknanya kurang lebih sebagai berikut: KE- 
INDAHAN// Laron terbang di dekat lampu/ sebab tertarik pada cahaya bersinar/ 
dan nyala api dengan berani diterjangnya/ sehingga ia mati terbakar// keindah- 
an yang dibungkus oleh pakaian/ dengan mutiara yang gemerlapan/ sering 
menjadikan hati lupa/ sehingga membawa fikiran tidak tentu arah// Memang hal 
itu merupakan hal yang biasa/ sesuatu yang dianggap indah/ sering membawa 
nasib sial bagi yang ingin memilikinya// Hanyalah hati yang sabar/ yang tidak 
tergoda oleh segala godaan/ sehingga tetap waspada dan sedar walaupun hati 
ingin memilikinya. 

mBudidaya kanthi sakehning tenaga 
Sang Bagaskara jwa nganti aweh pso-dhang 

Ning Sang Hyang weruh marang kuwajiban 
Sigra nempuh barisaning pedhut gunung 
Pepalanging laku ginempur lawaran 
Matemah embun mandel tapis tinundung 

Tan prabeda lawan tekading bangsaku 
Kang ngugemi marang kamardikan 
Tan mraduli cacah pepalanging laku 
Kabeh dinuwa kanthi kawicaksanaan 

Golonging tekad gineleng dadi sawiji 
mBangun negara kang mandireng pribadi . 4 

Surabaya, 16-6-1949 

Selain soneta pengarub Angkatan Pujangga Baru, pada 
puisi Jawa moden awal pertumbuhannya adalah cara peng- 
aturan pembaitan dan persajakan akhir. Pada umumnya para 
penyair membabagi dalam bait yang masing-masingnya terdiri 
dari empat baris dan persajakannya menyerap persajakan pantun 
dan syair Melayu. 

Pengaruh Angkatan 45, terutama penyair Chairil Anwar, 
tampak pada penyair Jawa moden sesudah angkatan penyair 
Intojo. Para penyair itu berusaha melepaskan diri dari tradisi 
puisi tradisional, baik dari tradisi puisi Jawa sendiri mahupun 
tradisi baru yang dibawa oleh pengarang Jawa moden yang 
terpengaruh oleh angkatan Balai Pustaka mahupun Angkatan 
Pujangga Baru. Salah seorang tokohnya, penyair wanita yang 
bernama lesmaniasita. Dalam salah satu bait sajaknya yang 
berjudul Kowe wis lega ? (Sudah puaskah kau?) mengatakan: 
/"0 Sumitra/ apa sliramu wis lega/ seindhenan lagu waris 
an?" (0, kawan/ sudah puaskah kau/ menyanyikan lagu waris- 
an?) Dan dalam salah satu cerita pendeknya yang berjudul 


“Dalam bahasa Indonesia maknanya kurang lebih sebagai berikut: KE- 
BULATAN TEKAD/ Kabut tebal di puncak gunung tinggi/ menutupi sinar mata- 
hari di pagi hari/ ia berusaha dengan sekuat tenaga/ agar matahari jangan mem- 
berikan cahaya// Matahari selalu tahu akan kewajiban/ ia segera menerobos 
kabut gunung/ rintangan jalan segera ia sisihkan/ akhirnya kabut tebal terusir 
hilang// Tak berbeza dengan tekad bangsaku/ yang menginginkan kemerdeka- 
an/ tak mempedulikan rintangan jalan/ semua diterobos dengan kebijaksanaan/ 
Kebulatan tekad dijadikan satu/ sehingga dapat membangun negara merdeka. 

Tiyupan Pedhut Anjasmara (Hembusan Kabut Gunung Anjas- 
mara) ia mengatakan: 

"Embuh wis ping pira panjenenganne ngendika bab apiking 
buku-buku yasan Yasadipuran. Layang Wicara Keras. Darmasu- 
nya. Lan isih akeh liyane maneh. Kala semana dak caosi pirsa 
yen aku satemene wegah basane. Aku didukani. Turune wong 
Jawa kok megahi basane embah buyute dhewe. Kuwi rak jeneng 
mbuwang asal usule. Banjur pengandikane buku-buku mau kudu 
dak wasa marga isi pitutur lan tetuladan sing apik. Dan inggihi 
bae senajan krungu tembung pitutur mau saya mapras pepingin- 
an babas pisan ." 6 

Konsekwensi ucapan lesmaniasita yang demikian itu 
membuat dia begitu banyak beiajar daripada sastera Indonesia. 
Dan akibatnya ialah dia tidak banyak menggunakan kata-kata 
bahasa kawi atau sama sekali membuang kata-kata bahasa 
kawi dalam karangan-karangannya. Dan akibat yang lain adalah 
bahasa Jawa lesmaniasita sangat terpengaruh oleh bahasa 
Indonesia, iaitu bahasa Jawa yang berstruktur bahasa Indo- 
nesia. Hal ini dapat dilihat dalam kumpulan cerita pendeknya 
Kidung Wengi Ing Gunung Gamping (Nyanyian Malam di Per- 
gunungan Gamping) yang diterbitkan oleh Balai Pustaka pada 
tahun 1958. 

Memang Angkatan lesmaniasita adalah Angkatan yang 
cuba melepaskan dirinya dari belenggu tradisi sehinggakan 
banyak di antara karya-karya mereka, terutama puisi, tidak di- 
mengerti oleh masyarakat sastera Jawa. Bahkan ada yang 
memarahinya dan mengatakan: 

"Wong Jawa kang ora negerti Jawane'' (orang Jawa yang 
tidak mengerti asal-usulnya sebagai orang Jawa, atau orang 
Jawa yang telah meremehkan kebudayaan Jawa). 

Hal inilah yang kemudian menimbulkan semacam kecam- 
an daripada golongan kasepuhan (golongan tua) yang mengata- 

5 Dalam bahasa Indonesia maknanya kurang lebih sebagai berikut: 
"Entah sudah berapa kali kakek berbicara soal keindahannya buku-buku karang- 
an Yasadipura. Buku Wicara Keras. Daimasunya. daDan masih banyak lagi. 
Pada waktu itu saya mengatakan bahawa saya tak tertarik lagi akan bahasanya, 
saya dimarahinya. Katanya, aku anak keturunan orang Jawa tidak menyukai 
lagi bahawa nenek moyangnya, hal ini bererti tidak mahu lagi mengakui asal- 
usul-nya. Katanya, buku-buku tersebut harus saya baca, sebab buku-buku ter- 
sebut penuh dengan nasihat dan penuh dengan contoh-contoh perbuatan baik. 
Semua kata kakek iatu saya 'iakan' saja, walaupun dalam hati saya tidak me- 
nyetujuinya." 

kan bahawa bahasa Jawa telah rosak. Kerosakan itu adalah di- 
sebabkan banyak kemasukan kata-kata bahasa indonesia. Dan 
memang begitulah kenyataannya bahawa bahasa Jawa Angkat- 
an lesmaniasita, dan lebih-lebih sekarang ini, telah banyak 
berbeza dengan bahasa Jawa angkatan Intojo. Itulah sebabnya 
dan tidak pula menghairankan kita hingga timbul kecaman 
pedas dari Subagijo llham Notodijoyo terhadap buku bacaan 
bahasa Jawa Burat Sati susunan S. Prawirodihardjo (Jaya 
Baya, No. 5 Th. XXXV, 5 Oktober 1980). Subagijo llham Noto- 
dijoyo antara lain mengatakan bahawa dia begitu berkeberat- 
an pada bahan-bahan yang berupa guritan (puisi) yang dikutip 
oleh S. Prawiradihardjo kerana puisi tersebut suiit sekali untuk 
dimengertikan. 

Memang perkembangan lebih lanjut tentang sastera 
Jawa sesudah Angkatan lesmaniasita adalah sangat banyak 
corak dan isinya. Beberapa pengarang dan penyair Indonesia 
yang terkemuka pada umumnya adalah berpengaruh terhadap 
angkatan ini. Misalnya sajak-sajak ballada Rendra, sonet-sonet 
Sapardi Djoko Damono, lirik-lirik Goenawan Mohammad, 
sajak-sajak mantra Sutarji Calzoum Bachri, serta sajak-sajak 
'pandangan mata' dari beberapa penyair yang muncul di 
majalah Horizon. Hal yang terakhir ini tampak dalam - sajak 
Potret karang Efix Mulyati dalam Taman Sari (kumpulan cerita 
pendek dan puisi, 1957) yang wujudnya sebagai berikut: 
POTRET 
potret 
kwaci 
rokok 

A na po tret 

(potretmu njeron ndedet 
potretku njeron anget 

mbang ketebang 
potretmu nyisil kwaci potretku 
ngrokok peluke 

akkkkkkkkeeeeeeeeekkkkkkk banget) 6 

Sala, 1975. 


e Dalam bahasa Indonesia maknanya kurang lebih sebagai berikut: 
POTRET// potret/ kwaci/ rokok// Ana potret/ (potretmu, gelap di dalamnya/ potretku, 
hangat di dalamnya/ dan (ia) datang/ potretmu memakan kwaci milik potretku/ 
dan merokok asapnya/ banyak sekali). 

Selain itu muncul juga apa yang dinamakan 'sastera 
eksperimen'. Sastera ini umumnya lahir pada waktu ada per- 
tandingan mengarang. Misalnya salah satu sajakyang berjudul 
Nora Jodo (Jaya Baya, No. 20, Th. XXVIII, Januari 1974) karangan 
Js. yang pernah berjaya dalam sayembara mengarang guritan 
yang diselenggarakan oleh DKS pada tahun 1974. Begitu wujud 
sajaknya: 

NOROJODHO 

Wa Ra Ha Ga Da 
Ja Ka Ha Ma Ra 
Wa Ra Na La 
—Se Je— 

Ja Ka Ra Ga 
Sa Da Ya Ma Da 
Ha Da Ya Ma La 7 

Perkara seterusnya yang hendak diperkatakan ialah ten- 
tang kritik sastera. Kritik sastera yang ada adalah kritik karya 
yang sering menimbulkan kehebohan. Kehebohan itu umum- 
nya bukan datang dari pihak pengarangnya akan tetapi dari 
kalangan pembaca. Ramai pembaca sastera Jawa yang tidak 
setuju adanya kritik. Kritik itu dipandang sebagai suatu per- 
buatan yang kurang sopan. Hal ini dapat dilihat dalam ruangan 
surat pembaca yang disediakan oleh majalah berkenaan. Itulah 
sebabnya mengapa kegiatan kritik sastera Jawa tidak meng- 
gembirakan. Dan boleh dikatakan pertumbuhan dan perkem- 
bangan sastera Jawa adalah tanpa kritik. Kalaupun ada kritik 
muncul, diharapkan kritik tersebut hanya seperti kritik Puna- 
kawan (kritik dalang dalam dunia pewayangan, iaitu melalui 
tokoh: Semar, Gareng, Petruk dan Bagong). Dalam kritik ter- 
sebut, yang kena kritik tidak pula marah, malah ikut ketawa. 
Itulah kritik modal tradisi kebudayaan Jawa. Bila perlu kritik itu 
dinyanyikan seperti kindungan sandiwara ludruk. 

Demikianlab beberapa pengaruh sastera Indonesia pada 
sastera Jawa. Pengarub itu terkadang-kadang menambah ke- 


7 Dalam bahasa Indonesia maknanya kurang lebih sebagai berikut: BELUM 
BERJUMPA JODOHNYAV Ada seorang gadis datang membawa senjata gada, 
dan ada seorang jejaka mendatanginya// Seorang gadis dan hatinya/ -lain- / 
dengan seorang jejaka dengan jasmaninya// Lidi dicelanya, hada (ada), dan hal 
itu menimbulkan dosa. 

baikan tetapi juga terkadang-kadang menimbulkan kegoncang- 
an dalam masyarakat sastera Jawa khususnya dan masyarakat 
Jawa umumnya. 

Pengaruh Sastera Jawa terhadap Sastera Indonesia 

Di awal pembicaraan telah disinggung perihal adanya 
pengarang asal Jawa yang mengarang dalam dua bahasa, iaitu 
bahasa Jawa dan bahasa Indonesia. Dalam diri pengarang 
yang demikian itu tentulah jelas adanya pengaruh sastera Jawa 
terhadap sastera Indonesia. Pengaruh itu mula-mula tampak 
pada pemakaian kata-kata dan cara menyusun kalimat. Dalam 
hubungan ini mereka banyak memasukkan kata-kata daripada 
bahasa Jawa dan pola kalimat mereka banyak yang menganut 
pola kalimat bahasa Jawa. Hal ini tampak jelas dan novel 
Suparta Brata yang berjudul Jaring Kalamangga. Novel ini 
ditulis semula dalam bahasa Jawa dan kemudian pula diter- 
jemahkan begitu sahaja ke dalam bahasa Inggeris. Kalimat- 
kalimat novel ini banyak yang berpola (berstruktur) bahasa 
Jawa. Selain itu banyak juga kata-kata bahasa Jawa yang diper- 
gunakannya. 

Selain pemakaian kata-kata dan penyusunan kalimat, ter- 
lihat juga masalah pengambilan bahan karangan dan penyerap- 
an fikiran dan khazanah sastera Jawa. Hal ini tampak juga pada 
pengarang asal Jawa yang tidak mengarang dalam dua bahasa, 
iaitu mereka yang langsung mengarang dalam bahasa 
Indonesia. Kelompok pengarang ini cukup ramai jumlahnya. 
Dan dalam karangan mereka tampak sekali, sedikit atau banyak, 
pengaruh sastera Jawa. 

Pada tahun 1961 majalah Basis memuat dua buah sajak 
yang berjudul Pangkur (terdiri daripada tiga bait) dan Sinom 
(terdiri daripada empat bait). Kedua-dua sajak itu karangan F.M. 
Santapratiknya. Berikut adalah sajak yang berjudul Pangkur: 

Indonesia kaya raya, 

tak melulu berupa hasil bumi, 

samodra tembang yang cukup, 

sebagai penghidupan, 

juga kaya budaya yang serba bagus 

hasil dari suku bangsa, 

macam warna meliputi. 


Maka penulis mencoba, 

tembang Jawa untuk dapat terjalin, 

basa Indonesia baku, 

bingga dapat senyawa, 

lebih tepat dibaca menurut lagu, 

namun dibaca biasa, 

isi cukup dimengerti. 

Kiranya terang dan jelas, 
dengan ini uiasan beranikan diri, 
juga sebagai penutup, 
lagu asing sedia, 
melayani basa Jawa dan Melayu 
sebaliknya lagu Jawa, 
mampu muat basa lain. 

Dalam sastera Jawa, Pangkur adalah salah satu tembang 
macapat Jawa yang mempunyai peraturan: 

1. Terdiri atas tujuh baris, dan masing-masing baris jum- 

lah suku kata serta sajak akhir sebagai berikut: 

1 . 8 a 

2 . 11 i 

3 . 8 u 

4 . 7 a 

5 . 12 u 


7. 8 i 

2. Watak dan penggunaannya: perasaan hati memuncak, 
tepat untuk melukiskan cerita yang mengandung mak- 
sud yang sungguh-sungguh, dan jika berupa nasihat, 
nasihat yang sungguh-sungguh, dan jika asmara: 
mabuk asmara sampai puncaknya. 

Kalau kita perhatikan dengan saksama sajak karangan 
F.W. Santapraktiknya itu masing-masing baitnya mengikut pola 
Pangkur Sastera Jawa yang ditulis dalam bahasa Indonesia 
Dengan demikian kehadiran sajak Pangkurdi atas dapatlah kita 
pandang sebagai hasil pengaruh sastera Jawa pada sastera 
Indonesia. Tapi sayang sajak yang dibuat oleh F.W. Santapraktik- 

nya itu tidak mendapat sambutan dari penyair-penyair lain, 
walaupun Redaksi majalah Basis mengatakan: 


"Tembang Jawa dalam bahasa Indonesia seperti tertera di 
bawah ini tentu merupakan suatu langkah budaya yang progresif, 
yang mungkin sekali akan menimbulkan 'perang pena' di kalangan 
para budayawan pada umumnya dan sasterawan pada khusus- 
nya. Demi kebudayaan Indonesia tanggapan mereka itu akan 
bermanfaat sekali" (Basis No. 7, Th. X. April 1961 ). 8 


8 Menurut penelitian selanjutnya, penulis menemukan bahawa penulisan 
tambang macapat dengan bahasa Indonesia itu telah dimulai oleh majalah ber- 
bahasa Jawa Thenderawasih, No. 2, Th. II, 30 April 1958. Pengarang tembang 
macapat berbabasa Indonesia itu bernama Soehardjendro. Lebih tua lagi, 
dalam salah satu manuskrip tulisan tangan berhuruf Arab pegon (tulisan Jawi) 
yang penulis temukan di Dolopo, Kabupaten Ponorogo, Jawa Timur, hal demi- 
kian juga sudah dilakukan orang. Manuskrip tersebut berisi cerita Mintaraga 
atau Arjuna Wiwaha. Pembukaan cerita ini diawali oleh metrum tembang 
Asmaradana berbahasa Melayu. Bunyinya sebagai berikut: 

Berbukanya yang minulis, 

Abdullah bernamanya, 
orang jahat atibika, 
orang dari Madium negara, 
desterik Muteran tanahnya, 

Punjul namanya kampung, 
mashur tanah Dalapa. 

Lamanya sata mengaji, 
ada di Madiun negara, 
kuta kecil lebih bahik, 
ing Muteran deseteriknya, 
tanah lebar gunung banyak, 
ing Punjul namanya kampung, 
tempat orang baderi banyak 

Pemantahnya yang menulis, 
minta berkasihan Allah, 
cari untung amal sholeh, 
karya sastera lebih tuan, 
rahman dan rokhim bersama, 
minta ampun yang bersunggub, 
kasira Allah kabirabmat 

Dari data di atas tahulah kita bahawa Abdullah adalah penulis (penurun) nas- 
khah cerita Mintaraga. Dengan begitu dari kalangan sasterawan Jawa lama ter- 
nyata ada juga pengarang yang berfikiran maju. Hal ini pada zamannya tentu 
banyak mendapat tentangan, hanya saja bahasa Melayu yang digunakannya 
bukan bahasa Melayu yang bagus. 




Dalam hubungan puisi tembang ini, Goenawan Mohamad, 
salah seorang penyair yang berasal dari Jawa pernah mengata- 
kan: 

"Meskipun beberapa tembang itu disukainya, ia tak pernah 
menganggapnya sebagai suatu khazanah yang harus di- 
lanjutkan". (Iihat Potret Seorang Penyair Muda Sebagai Si 
Malin Kundang, 1972, 12). Tetapi walaupun begitu dia 
menulis sajak sebagai berikut: 

ASMARADANA 

la dengar kepak sayap kelelawar dan guyur sisa hujan dari daun, 
kerana angin pada kemuning. la dengar resah kuda serta langkah 
pedati ketika langit bersih kembali menampakkan bimasakti, 
yang jauh. Tapi di antara mereka berdua, tidak ada yang berkata- 
kata. 

Lalu ia ucapkan perpisahan itu, kematian itu. la melihat peta, 
nasib, perjalanan dan sebuah peperangan yang tak semuanya 
disebutkan. 

Lalu ia tahu perempuan itu tak akan menangis. Sebab bila esok 
pagi pada rumput halaman ada tapak yang menjauh ke utara, ia 
tak akan mencatat yang telah lewat dan yang akan tiba, kerana ia 
tak berani lagi. 

Anjasmara, adikku, tinggallah, seperti dulu, 

Bulan pun lamban dalam angin, abai dalam waktu. 

Lewat remang dan kunang-kunang, kau lupakan wajahku, 
kulupakan wajahmu 

1971 


(dari: Parikesit, balaman 20) 

Seperti halnya Pangkur, Asmaradana adalah salah satu 
jenis tembang macapat Jawa yang mempunyai peraturan ter- 
tentu. Peraturannya sebagai berikut: 

1. Terdiri atas tujuh baris, dan masing-masing baris jumlah 
suku kata serta sajak akhirnya sebagai berikut: 


1 .8 i 

2 .8 a 

3 .8 s atau o 

499 







5 .7 a 

6 .8 u 

7 .8 a 


2. Watak dan penggunaannya: berwatak memikat hati 
dan sedih (kesedihan kerana asmara); oleh kerana itu 
biasanya dipergunakan untuk mengisahkan cerita 
asmara. 

Pola struktur sajak Goenawan Mohamad tidak mengikuti 
pola struktur puisi tembang Asmaradana sastera Jawa. Yang 
menarik dari sajak Goenawan Mohamad itu adalah judul dan isi 
sajak. Judul dan isi sajak tersebut mengingatkan kita pada puisi 
tembang Asmaradana. Hal yang demikian itu, saya rasa adalah 
juga merupakan pengaruh sastera Jawa. 

Apa yang dikerjakan oleh penyair Goenawan Mohamad 
itu ternyata banyak yang menirunya. Hal ini tampak dalam 
beberapa judul sajak sebagai berikut: 

1. Asmaradana, karangan Subagio Sastrowardojo, 

dimuat dalam Keroncong Motinggo (1975); 

2. Tembang Pangkur, karangan Subagio Sastrowardojo, 

dimuat dalam Buku Harian (1979); 

3. Gambuh: Lagu istirahat dalam perpisaban, karangan 

Atas Danusubrata, dalam majalah Pusara (No. 4, 

Th. 43, April 1974); 

4. Kinanti: Nyanyian ketika mulai sebuah persekutuan, 

karangan Atas Danusubrata dalam majalah Pusara 

No. 4, Th. 43, April 1974); 

5. Asmaradana: Lagu dari sebuah perjalanan, karangan 

Atas Danusubrata dalam majalah Pusara (No. 4, 

Th. 43, April 1974); 

6. Megatruh, karangan Saiff Bakham, dalam majalah 

Basis (No. 8, Th. XXIX, Mei 1980); 

7. Kinanti Anggraini, karangan Saiff Bakham, dalam 
majalah Basis, (No. 8, Th. XXIX, Mei 1980).9 

Hal yang sama tampak juga dalam bidang prosa. Hal ini 
terlihat dalam salah satu cerita pendek Danarto yang berjudul 
Asmaradana (diterbitkan oleh Nusa lndah, 1977). Pelaku utama 
cerita pendek ini bernama Salome. 

Dalam sastera Jawa lisan ada jenis sastera yang dinama- 
kan 'tembang dolanan anak-anak' atau 'lagu dolanan anak- 
anak'. Sebahagian dari jenis sastera ini sudah dituliskan (de- 
ngan perbaikan seperlunya) diterbitkan oleh Djawa Gunsei- 
kanbu, Jakarta, dengan judul Tembang Jawa. Bentuk puisi tem- 
bang dolanan anak-anak ini beraneka warna dan biasanya di- 
lagukan dalam permainan. Kalimat-kalimatnya sederhana dan 
isinya bersifat menghibur, berolok-olok, dan terkadang-kadang 
mengandung kritik. Selain itu, terkadang-kadang banyak kata- 
katanya yang hanya tiruan bunyi belaka, tanpa makna tapi perlu 
dihayati dan dirasakan. Misalnya sebagai berikut: 

Mengko sore' nggonku ku 
arep ana wayang 
Mengko sore' aku ku 
ndelok sanding dhalang 
£ng6k engo - ek gung 
l-lngek engo - ek gong 

£ng6k engo - ek gung 
£ng6k engo - ek gong’ 0 

Dalam sastera Indonesia ada beberapa penyair yang di- 
hubung-hubungkan dengan tembang dolanan anak-anak. Di 
antara mereka itu adalah Rendra dan Darmanto Jt. Sebenarnya 
tidak banyak sajak-sajak Rendra yang dipengaruhi oleh tem- 
bang dolanan anak-anak. Sepanjang pengetahuan saya hanya 
sebuah sajaknya yang berjudul 'Tangis' yang dimuat dalam 
Ballada Orang-orang Tercinta. Sajak ini menyebut-nyebut tokoh 
Paman Doblang, seorang tokoh cerita rakyat yang amat ter- 


9 Sajak-sajaknya lihat Lampiran. 

’°Dalam bahasa Indonesia maknanya kurang lebih sebagai berikut: Nanti 
sore saya akan menonton pertunjukan wayang dan aku akan duduk di dekat 
dalang' engek engo ek gung (menirukan bunyi instrumen muzik atau gamelan 
yang digunakan untuk mengiringi pertunjukan wayang). 

kenal di Jawa, yang juga disebut-sebut oleh Ranggawarsita 
dalam Kalatidanya (bait ke delapan). Lain halnya dengan Dar- 
manto Jt. Penyair ini banyak memasukkan unsur-unsur tembang 
dolanan anak-anak dalam sajak-sajaknya. Misalnya dalam salah 
satu bait sajaknya yang berjudul Interferensi Lonceng-lonceng 
Mekanik (Horison, No. 3, Th. III, Maret 1968). Bait itu berbunyi 
sebagai berikut: 

Wahai. Daging darah penebusan 
Ting Teng Ting Teng 

Wahai. Roti anggur kehidupan 
Ting Teng Ting Teng 

Wahai. Ting Teng Ting Teng 
Ting Teng Ting Teng. 

Pemakaian baris yang berbunyi: Ting Teng Ting Teng 
mengingatkan kita pada pemakaian bunyi-bunyi pada tembang 
dolanan anak-anak. Hal yang demikian banyak kelihatan dalam 
dua kumpulan sajaknya, iaitu Bangsat dan Sang Darmanta. 
Misalnya dalam salah satu bait sajaknya yang berjudul Me- 
mandang padang alang-alang pada suatu malam. Bait tersebut 
berbunyi sebagai berikut: 

Namun dari pada kita diam 

Ayo kita nyanyikan bukan dusta dari nenek moyang kita: 

Sir sir pong dele gosong 
Sir sir pong dele gosong 
Sir sir 

Baris yang berbunyi 'Sir sir pong dele gosong' adalah berasal 
dari tembang dolanan anak-anak. Dalam sajak-sajak yang lain 
kita temukan juga baris-baris yang berbunyi sebagai berikut: 
"awo awi awo awi / awo awi awo jenggleng", "Plak ketibang, 
plak ketibang", dan lain-lain. 

Parikan, yang dalam sastera Melayu dinamakan pantun, 
juga terlihat pengaruhnya dalam sastera Indonesia. Para pe- 
nyair dari Jawa Timur banyak yang terpengaruh parikan sastera 
Ludrung. Misalnya dalam salah satu sajak Krisna Mustadjab 
yang berjudul Sajak-sajak Hitam dan Sajak Kelabu (termuat 

dalam naskhah: Festival Puisi Surabaya V) terdapat bait-bait 
sajak yang berbunyi sebagai berikut: 

Ada Katak bermain bendi 
ikan sepat naik sepedah 
kalau tuan mabuk korupsi 
mimpi rakyat mengancam resah 

Ikan sepat naik sepedah 
anak badak bibirnya tebal 
agar mimpi tak jadi resab 
serahkan cepat hasil tak halal 

Burung gelatik kelabu bulunya 
bulu gagak hitam semua 
pabrik plastik subur di kota 
beribu pengrajin sekarat di deda 

Unsur-unsur: parikan sastera Jawa terasa juga denyutnya 
pada salah sebuah sajak Rendra. Misalnya dalam sajaknya yang 
berjudul Ada Tilgram Tiba Senja. Dalam sajak ini ada beberapa 
baitnya yang bernafaskan irama parikan. Misalnya bait yang 
berbunyi demikian: 

Ketapang, ketapang yang kembang 
berumpun di dekat perigi tua 
anakku datang, anakku pulang 
kembali kucium kembali kuriba. 

Dalam sastera Jawa ada istilah 'Sastera wayang', iaitu 
hasil sastera yang bersangkut paut dengan wayang, baik secara 
lisan mahupun tulisan. Dalam sastera ini selain ada 'cerita' juga 
ada apa yang dinamakan 'dalang', iaitu orang yang bertugas 
melakonkan cerita wayang untuk dinakmati oleh publik. Cerita- 
nya umumnya berasal dari cerita Mahabarata dan Ramayana 
dan cerita-cerita carangan (buatan sendiri berdasarkan kedua- 
dua sumber tersebut). 

Apa yang dinamakan 'sastera wayang' ini ternyata banyak 
juga mempengaruhi sastera Indonesia, setidak-tidaknya se- 
bagai bahan karangan yang diberi interpretasi baru atau diolah 
secara baru. Hal ini tampak pada sajak-sajak yang berjudul 
Kayon, Wayang, Pagelaran, Saudara Kembar, Bima, Matinya 
Pandawa yang Saleh, KayalArjuna dan Dalang karangan Subagio 
Sastrowardojo ( Budaya Jaya, No. 654, Th. VI, Oktober 1973). 

Dalam bidang cerita pendek hal yang demikian itu tampak pada 
cerita pendek Danarto yang berjudul Nostalgia (Horison, Nc. 12, 
Th. IV, Disember 1969) dan cerita pendek Jasso Winarto yang 
berjudul Peperangan (Horison , No. 3, Th. VIII, Mhe 1973). Cerita 
Danarto menyangkut tokoh pewayangan yang bernama Abi- 
manyu, sedangkan cerita Jasso Winarto menyangkut tokoh 
pewayangan yang bernama Kumbakarno. 

Pada tahun 1963 penyair Sapardi Djoko Damono pernah 
membuat balada berjudul Ballada Matinya Seorang Pemberontak 
(Basis, No. 10, Th. XII, Julai 1963). Balada yang memenangkan 
sayembara Majalah Basis, iaitu menjalin cerita rakyat dalam 
bentuk balada. Balada yang terdiri atas empat puluh delapan 
bait itu berisi kisah tentang peperangan antara Damarwulan 
dan Menakjingga. 

Sapardi Djoko Mamono sebagai penulis balada ternyata 
mempunyai gaya tersendiri. Dalam berkisah dia terpengaruh 
oleh gaya dalang wayang bercerita, iaitu dalam bahagian suluk 
dalang. Yang dinamakan suluk dalam pertunjukan wayang 
adalah nyanyian yang diucapkan dalam untuk memberi warna 
suasana dalam suatu adegan dalam pertunjukan itu. Suasana 
itu bermacam-macam. Misalnya suasana adegan kraton (keraja- 
an), sedih, tenang, gembira, damai, amarah dan sebagainya. 
Suasana dan teknik penyampaiannya bersifat klise, turun- 
temurun. Berikut tiga bait sajak dari Balada karangan Sapardi 
Djoko Damono: 

(1) Siapakah dia yang bermuka buruk dan terbata-bata 
suranya 

bertolak pinggang dengan gada wesikuning di tangan- 
nya 

siapakah dia yang memuntahkan dendam dan benci 
dengan nafsu dan semangat yang menjelma api 

(2) Menankjingga 

telah dinyalakannya langit dengan kilat selaksa 

saling berbenturan halilintar di seluruh angkasa 

telah dipilibnya angin 

dan menjelma taufan serta prahara 

pengeran yang menyimpan asmara busuk tersia 

adipati yang mengibarkan maksud-maksud dena 

Manakjingga! 

(3) Bersitegak ia dan mengaduh kesetimbangan negara 
menawarkan perang saudara dan mengancam 
mahkota 

bersikeras ia, dan menolak setiap ulur tangan dari 
para merpati dan lain pangeran 
Sang Adipati Blambangan! 
negara dalam negara 

atas nama jantan yang dahaga dan digdaya. 

Hal di atas dapat kita bandingkan dengan bahagian suiuk 
dalang yang berbunyi sebagai berikut: 

"Sinten ta jejuluke Sri Narendra ing Ngastina, wenang dan 
ucapna, ajejuluk Maha Prabu Duryudsna, Kurupati, Jakapitana 
iya Prabu Anggendriputra. Mila jejuluk Prabu Duryudana ateges 
Narendra kang abot sangganing aprang ..."” 

"Sinten ingkang lenggah jajar kalayan Sang Nata, pumka Pandita 
Sokalima apeparap Begawan Druna inggih Resi Kumbayana ..," 12 

Keloropok kata yang berbunyi 'sinten ta jejuluke' dan 'sin- 
ten ingkang' berserta penjelasannya adalah sejajar dengan 
kelompok kata 'siapakab dia' berserta penjelasannya dalam bait 
sajak Sapardi Djoko Damono. Memang penyair Sapardi Djoko 
Damono pada waktu berkisah tentang peperangan antara 
Damarwulan melawan Menakjingga dia telah bertindaksebagai 
dalang. Hal yang demikian juga tampak dalam drama Jakatarub 
karya Akhudiat. 

Selain suluk dalam dunia pewayangan dalam sastera 
Jawa ada juga, suluk yang lain, iaitu suluk dalam lapangan fil- 
safat. Suluk ini merupakan suatu ajaran yang pada dasarnya 
mencari persatuan dan perhubungan antara manusia dan 
Tuhan. Dengan demikian Suluk (di sini saya tulis dengan*S 
besar) adalah karya sastera Jawa yang pada umumnya berasal 
dari zaman Islam yang isinya membentangkan soal-soal tasawuf 


"Dalam bahasa Indonesia maknanya kurang lebih sebagai berikut: 
"Adapun nama Sri Baginda negara Ngstina adalah Maha Prabu Durudana, 
Kurupati, Jakapitana dan Prabu Anggendariputra. Prabu Duryudana bererti raja 
yang sulit ditandingi dalam peperangan..." 

12 Dalam bahasa Indonesia maknany8 kurang lebih sebagai berikut: 
"Adapun yang duduk di samping sang baginda adalah Pandita Sokalima yang 
bersebutan Begawan Druna atau Resi Kumbayana... ' 

dan bersifat pantheistis (manusia bersatu dengan Tuhan). 
Karya sastera Jawa ini secara luas telah dibahas oleh P.J. Zoet- 
mulder dalam bukunya Pantheisme en Monisme in De Javaan- 
sehe Soeloek-Litteratuur (1935). 

Karya sastera Suluk ini pada umumnya ditulis dalam ben- 
tuk tembang macapat. Cara penyajiannya, ada seorang (pe- 
ngembara) atau pencari ilmu ketuhanan bertemu seorang guru, 
lalu sang guru tersebut memberi 'wejangan' atau ajaran ilmu 
ketuhanan kepada si pengembara. Atau, penggubah Suluk 
langsung menasihati pembaca atau pendengarnya. 

Teknik lain, berdiskusi. Hal ini tampak dalam Suluk Gatho- 
loco. Berikut adalah salah satu contoh baik sajak dari karya 
Suluk: 

Kawruhana ing pati sadat sejati, 
tan beda ngagesang, 
pan tan ana polahneki, 
poldh saking karsa ning Hyang, 

Kawruhana kang nukat ing prenahneki, 
tan aneng antara 
sapteng bumi sapta langit 
ing aras kursi tan ana. 13 

Dua bait contoh di atas ditulis dalam puisi tembang masku- 
mambang. Dan kata 'kawruhana' (ketahuilah) merupakan 
penanda karya Suluk yang boleh dikatakan dominan sekali, 
dengan berbagai-bagai variasinya. 

Apa yang dinamakan suluk ini ternyata berpengarub juga 
pada sastera Indonesia. Misalnya pada sajak Gatoloco karang- 
an Goenawan Mohamad yang dimuat dalam Interlude (1973), 
walaupun dilahirkan dengan cara baru. Yang lebih terus terang 
adalah karya Kuntawijaya yang berjudul Suluk Awang-Uwung 
(Budaya Jaya, 1975). Dalam Suluk Awang-Uwung (awang- 
uwung bererti: kekosongan) kita dapati pengaruh Suluk sangat 
jelas sekali. Tidak sahaja mengenai isinya akan tetapi juga teknik 


,3 Dalam bahasa Indonesia maknanya kurang lebih sebagai berikut: 
Ketahuilah, dalam kematian bahawa sahadat yang sejati itu/ tidak ada bezanya 
dengan kehidupan/ tidak ada polah tingkahnya/ kalaupun ada semuanya kerana 
kehendak Allah" Ketahuilah tempat itu/ tidak ada di antara/ bumi berlapis tujuh 
dan langit berlapis tujuh/ dan di aras kursi juga tak ada. 

penyampaiannya. Berikut adalah beberapa baris dari kumpulan 
sajak Kuntawijaya: 

- Ketahuilah: Kau rindukan kekosongan 

- Tatap ragamu ketika ia larut di air kolam waktu engkau me- 
ngaca. 

- Sebenarnya: Inti matahari tak jauh dari rohmu 
lngatlah: dari yang hampa engkau lahir dan tUmbuh 
Yang dekat ialah yang jauh ialah yang dekat ialah yang jauh 

- Yang tertutup ialah yang terbuka ialah yang tertutup ialah 
yang terbuka 

- Yang dabsyat ialah yang tenang ialah yang dahsyat ialah 
yang tenang 

- Saat yang rendah menjamah yang tinggi/menjamah yang 
rendah menjamab yang tinggi 

- Yang tak nampak ialah yang menghibur ialah yang tak 
nampak ialah yang menghibur. 

Pengaruh Suluk pada sastera Indonesia adakalanya ber- 
kembang menjadi sajak-sajak 'kebatinan'. Hal ini tampak jelas 
pada kumpulan sajak Sides Sudyarto Ds yang berjudul Kebatinan 
(1975). Sajak-sajaknya yang berjudul Syech Sitti Jenar Abad XX, 
Sabda Palon Naya Genggong, Ranggowarsita, Mac Karebet, 
Semar, Samar-samar, Asta Brata dan Dewa Ruci mengingatkan 
kita pada apa yang dinamakan 'kebatinan' Jawa. Dan lebih jauh 
Sides Sudyarso Ds pun menggali matra jawa, misalnya dalam 
sajak berikut: 

Girisa 

Ya maraja jaramaya 
Ya marani niramaya 
Ya silapa palasiya 
Ya mirodo rodomiya 
Ya midosa sadomiya 
Ya dayuda dayudaya 
Ya siyaca cayasiva 
Ya sihama mahasisya 14 


,4 Mentera ini sulit diterjemahkan. Pembicaraan lebih lanjut dapat dilihat 
kpada 'Mantera Jawa dalam Puisi Indonesia Moden' (Suara Karya, 13 Mei 1983) 
karya penulis. 

Model sajak di atas banyakterdapat dalam mantera Jawa. 
Kata-katanya terdiri atas kata-kata bahasa Sanskerta yang 
sudah rosak dan kadang-kadang campur dengan kata-kata baha- 
sa Arab yang sulit dimengerti ertinya. Anehnya kata-kata ter- 
sebut dianggap mempunyai tenaga ghaib oleh orang-orang 
desa. 

Demikianlah beberapa pengaruh sastera Jawa pada sas- 
tera Indonesia. Masing-masing pengaruh itu dapat ditelusuri 
lebih dalam dan dikaji. Demikian juga beberapa pengaruh lain 
yang belum diungkapkan di sini. 

Penutup 

Begitulah sedikit huraian mengenai hubungan atau pe- 
ngaruh antara sastera Jawa dan sastera Indonesia (Melayu). 
Dan adanya saling pengaruh itu, sebagaimana telah dijelaskan 
dalam awal huraian ini, sastera Jawa diperkaya oleh unsur- 
unsur sastera Indonesia dan sebaliknya sastera Indonesia diper- 
kaya oleh unsur-unsur sastera Jawa. 

Dan daripada huraian di atas dapat dilihat pula bahawa 
adanya unsur-unsur sastera Indonesia yang mempengaruhi 
sastera Jawa berasal daripada sastera Indonesia moden dan itu 
pun banyak dipengaruhi oleh sastera asing. 

Berbicara masa!ah pengaruh tentulah tidak terlepas dari 
masalah keaslian. Masalab ini tentulah pulang maklum pada 
pengarang yang bersangkutan. Mampukab mereka mencerna- 
kan segala pengaruh yang datang padanya sehingga 'kemandiri- 
an'nya sebagai pengarang tampak dalam karyanya. 

Dilihat daripada kod bahasa, kod sastera dan kod ke- 
budayaan dari masing-masing sastera yang bersangkutan, 
memang ada karya sastera yang bersifat tiruan belaka atau peng- 
olahannya kurang sempurna. 

Dan bahkan ada yang hanya merupakan terjemahan 
belaka daripada karya sastera yang sudah ada. Karya sastera 
yang demikian itu tentulah belum dapat dikategorikan sebagai 
karya sastera yang bermutu. 

Akhirnya, sastera Jawa dan sastera Indonesia (Melayu) 
adalah dua jenis sastera yang saling isi mengisi. Kedua-duanya 
berjalan beriringan dan mengembang tugas yang sama, iaitu 
demi keadilan dan kemanusiaan, serta demi kebangunan sas- 
tera Nusantara. 

LAMPIRAN 

KINANTI ANGGRAINI 

cintaku hanya setitik embun 
tak ada yang menyulam 
adakah batinmu rumput 
yang mudah dikeringkan 
- harjuna - 

apakah sukmamu rumput 
telanjang bagai sebingkis angin? 

rinduku tegang laksana pohon ranggas, 
tak semi kembali 
adakah hatimu hanya jamur 
yang mudah ditumbuhkan 
0 harjuna 

adak$h tubuhmu hanya jamur 
kelabu, dan main retak? 

Cilacap, 1972, 

Atas Danusubrata 

(. Basis , No. 4 Th. XXIII, Januari 1974) 

ASMARADANA 

kepadamu kuselipkan bunga di telinga 
kepadamu kubisikkan syair-syair sukma 

Wajah diterpa angin semusim 
Bunga mekar seharum dupa 
Ada kasih sayang 
Ada derita dan harapan. 

1980 

MEGATRUH 

Memandang wajahmu 
kutemukan rasa sepi dan duka. 

Sepi itu awal untuk saling percaya 
dan duka itu untuk saling mengerti. 

Tapi, aku lebih suka memandang 
air mata yang jatuh 

tinimbang menyentuh gincu di bibirmu. 

Maafkan aku. 

1980 

Saiff Bakham 

( Basis , No. 8, Th. XXIX, Mei 1980) 

ASMARADANA: LAGU DARI SEBUAH PERJALANAN 

Pada akhirnya gerimis takkan menimbulkan persoalan- persoalan 
walaupun waktu selaiu bersiap, bahkan selalu bergerak 
tetapi jangan terima nasib sambil memuntahkan gelak 
atau perlu juga dengan menangis sepuas hati 
sebab kita adalah manusia pertama yang menuturkan kata-kata 
bual 

Kalau toh kau akan memalingkan muka, saat mana perumpama- 
an ini berhenti 

ltulah sebabnya dengan mendadak kita turun di sini, ya kekasih- 
ku buat membicarakan dunia yang mungkin sudah tak dikenal. 

Surabaya, 1973 
Atas Danusubrata 
(Pusara, No. 4 Th. 43, April 1974) 

KINANTI: NYANYIAN KETIKA MULAI SEBUAH PERSEKUTUAN 

Rasa-rasanya kemerdekaan sudah berada dalam tangan kita 
biar waktu dan angin mempermainkan siang 
biar angin dan musim bergumul di akar-akar bakau 
biar di sana semula kau katakan 

adalah kemerdekaan dari seluruh warna kerana biru itu 
perjanjian dalam istirabat. 

Dan di sana pula kau pernah menyanyikan: 

adalah sebuah perjalanan yang bukan mudah tapi tak suiit 
Ketika di sana pula matabari tak punya kesempatan untuk menjenguk 
tetapi kita masih bisa berkata: 

“selamat sore" 

apabila suasana semakin lerai, seperti nyanyian angin di daun pisang. 

Surabaya, 1973 

Atas Danusubrata 

(. Pusara , No. 4 Th. 43, April 1974) 

TEMBANG PANGKUR 

Ketika didendangkannya lagu yang dipelajarinya 
dari orang tua 

bidadari pada mendengar dari balik dinding 
dan nenek moyang yang pernah tinggal di bumi 
diam terpekur 

sudah lama dia tidak menyanyi tembang pangkur 
laut lalu berhenti di titik nadir 

dan kijang berdebar mulai minum dari pangkal telaga 
angin kembali ke hutan purba 

kota terbakar sudah hilang asapnya 
mengapa harus terus mendendam 

di teras alam merelung kedamaian. 

Subagio Sastrowardojo 

(dari: Buku Harian, Budaya Jaya, 1979) 

ASMARADANA 

Sita di tengah nyala api 
tidak menyangkal 
betapa indah cinta berahi. 

Raksasa yang melarikannya ke hutan 
begitu lebat bulu jantunnya 
dan Sita menyerahkan diri 

Dewa tak melindunginya dari neraka 
tapi Sita tak merasa berlaku dosa 
sekedar menurutkan naluri 

Rada geliat sekarat terlompat do'a 
jangan juga hangus dalam api 
sisa mimpi dari sanggama. 

Subagio Sastrowardojo 

(dari: Keroncong Motinggo, Pustaka Jaya, 1975) 

ASMARADANA 


la dengar kepak sayap kelelawar dan guyur sisa hujan 
dari daun, karena angin pada kemuning. la dengar 
resah kuda serta langkah pedati ketika iangit bersih 
kembali menampakkan bimasakti, yang jauh. Tapi di 
antara mereka berdua, tidak ada yang berkata-kata. 

Lalu ia ucapkan perpisahan itu, kematian itu. 

ia melihat peta, nasib perjalanan dan sebuah peperangan 

yang tak semuanya disebutkan. 

Lalu ia tahu perempuan itu tak akan menangis. 

Sebab bila esok pagi pada rumput halaman ada tapak 
yang menjauh ke utara, ia tak akan mencatat yang 
telah lewat dan yang akan tiba, kerana ia tak 
berani iagi. 

Anjasmara, adikku, tinggallah, seperti dulu. 

Bulanpun lamban dalam angin, abai dalam waktu. 

Lewat remang dan kunang-kunang, kaulupakan wajahku, 
kulupakan wajahmu. 

1971 

Goenawan Mohamad 
(dari: Pariksit, Penerbit 

Litera, Jakarta, 1971) 

GAMBUH: LAGU ISTIRAHAT DALAM PERPISAHAN 

Sambil istirabat boleh saja kau menjenguk sisa cahaya matahari 
dekat pematang atau sungai-sungai kecil yang jernih airnya 
atau di beranda rumah yang :ndah karena tersusun dari daun 
bambu 

Di sini akan terasa, alangkah lama pembicaraan kita mengenai 
akar-akar berbisa 

Seperti dalam sajian yang tanpa kinang, sirih dan tembakau 
Seperti perasaan kita yang hampa penuh rindu tapi tak berani 
bicara dengan kata. 

Surabaya, 1973 

Atas Danusubrata 

(Pusara, No. 4 Th. 43, April 1974) 

SASTERA DAN FALSAFAH DIALEKTIK 
DALAM PERANANNYA TERHADAP 
PERKEMBANGAN BAHASA MELAYU 

Tabrani Rab 


Tradisi Sastera 

SASTERA dalam dunia Melayu akarnya jauh terhunjam ke 
dalam bumi dunia Melayu. Sementara rumpunnya merendang 
memayungi Nusantara. Sastera berakar rendang, tunjang dan 
abadi dari waktu ke waktu. Sastera adalah tiang kepada dunia 
Melayu. Belasan ribu manuskrip Melayu tersebar luas di 28 
buah negara, menunjukkan betapa kukuhnya tonggak sastera 
yang menopang dunia Melayu. Kewujudan budaya Melayu tidak 
dapat disangsikan pada masa lalu, walaupun sekaligus merupa- 
kan tentangan bagi dunia Melayu pada masa depan. 

Manusia Melayu dan alam Melayu adalah kesatuan dalam 
sastera. Alam Melayu adalah sumber inspirasi kepada sastera- 
wan. Manusia Melayu dibatasi oleh adat istiadat dan agama 
yang kedua-duanya mewujudkan etika. Kehalusan budi bahasa 
ketika bertutur dengan adab sopan-santun, menyebabkan kata- 
kata dirangkai dengan segala kehalusan. Inilah warisan puisi- 
puisi alamiah di dunia Melayu. Ungkapan-ungkapan ekspresif 
dalam pantun yang diwarnai oleh adat dan agama, adalah 
bahasa manusia Melayu untuk memberikan warna estetika. 
Oleh kerana itu, manusia Melayu haruslah benar-benar me- 
nguasai bahasanya sebelum ia mempermainkan not-not bahasa 
yang penuh keindahan itu. Nyanyian sastera direntangkan dari 
dongeng-dongeng, hikayat, epik sehinggalah kepada syair- 
syair. 


* 

Untaian benang-benang bahasa Melayu telah direntang- 
kan dari Sriwijaya ke Pasai dan disebarluas serta diberi warna 
mitos oleh Melaka. Selanjutnya ia diwarnai oleh agama dan di- 
sentuh oleh nilai-nilai estekika Islam dalam era Lingga. Jadilah 
ia suatu supremasi bahasa Nusantara. Dalam bahasa Melayu, 
rakaman-rakaman agama, seni dan sastera bertaut menjadi 
satu. Bahasa ini adalah bahasa 'humaniora'. 

Namun nilai-nilai dunia pada masa ini telah bergeser ke 
arah ilmu pengetahuan dan teknologi. Oleh itu, adakah bahasa 
Melayu akan berhenti setelah ia memenangkan supremasi, 
kemudian mengalami kebekuan dalam menghalang dan men- 
jawab tentangan teknologi ini? Teknologi masa kini merupakan 
jalan pintas dalam meninggikan stratifikasi bangsa. Di lapang- 
an inilah bahasa Melayu yang mewakili dunia Melayu bergelut 
dengan ilmu pengetahuan. Jadi, apakah ia mampu mengangkat 
dunia Melayu sebagaimana Jepun diangkat oleh bahasanya. 
Atau apakah ia akan tertinggal sebagaimana bahasa Latin yang 
akhirnya menjadi puing klise setelah ditinggalkan oleh para 
intelektual, atau sebagai bahasa kuno iaitu bahasa-bahasa yang 
telah punah dari dunia. 

Simposium Dunia Melayu di Colombo memberikan peng- 
ajaran yang mengerikan terhadap perkembangan bahasa 
Melayu yang telah lepas konotasinya. Bahasa Melayu di sini 
sebagai bahasa 'rudimenter'.OIeh kerana itulah perkembangan 
bahasa Melayu pada masa hadapan bergantung kepada tiga 
hal iaitu: 


1. Kepada ahli bahasa untuk merancang perkembangan 
bahasa ini dalam sebuah wadah yang mampu diguna- 
kan sebagai bahasa teknologi. 

2. Kepada para intelektual untuk menggunakan bafiasa 
ini sebagai bahasa sains dan teknologi. 

3. Kesedaran pemerintah (political will) terhadap dilema 
yang dihadapi oleh bahasa ini. 

Suatu kenyataan yang harusdihadapi oleh bahasa Melayu 
pada masa kini adalah penggunaan bahasa Melayu yang luas di 
kalangan para sasterawan. Ini kerana bahasa Melayu memang 
tumbuh dari tradisi sastera dunia. Kenyataan ini seolah-olah 
ditarik secara umum untuk menyatakan kesempurnaan bahasa 

ini. Pandangan ini adalah keliru. Perkembangan bahasa Melayu 
di Nusantara haruslah tidak berhenti pada titik supremasinya di 
antara etnik Melayu. Tentangan yang dibadapi oleh bahasa ini 
adalah lebih berat iaitu pergelutannya dengan dunia teknoiogi. 
Adalah amanat bagi menusia Melayu untuk memenangkannya. 
Perjuangan bahasa Melayu untuk menjadi bahasa dunia tidak 
mempunyai erti apa-apa sebaliknya hanya sekadar legitimasi 
sahaja. Bahasa ini haruslah diakui menjadi warga bahasa dunia 
oleh kerana kemampuan berdialog dalam ilmu pengetahuan 
yang dibuktikan oleh intelektualnya. 

Di suatu pihak, keleluasaan bahasa ini seolah-olah tidak 
terbatas untuk bergerak di bidang 'humaniora'. Di pihak yang 
lain pula, beban bahasa ini terlalu berat untuk memikul perkem- 
bangan teknologi. Adaiah kenyataan dalam derap teknologi 
negara maju bahawa humaniora terdesak ke suatu sudut. 
Walau bagaimanapun, bahasa teknologi adalah bahasa dunia 
dewasa ini dan kerana inilah ia harus kita rebut. 

Dalam kertas kerja ini saya akan menghuraikan mengenai 
adakah sastera berperanan dalam menghantarkan bahasa dan 
dunia Melayu ke bahasa dan dunia teknologi. Sekiranya jawapan- 
nya "ya",.bukankah ia hierarki terhadap humaniora itu sendiri. 
Walau dari dimensi mana pun kita memandangnya, maka 
amanat yang dipikul oleh manusia Melayu adalah menye- 
lamatkan dunia Melayu dari kemusnahan. 

Manusia Melayu 

Banyak pandangan negatif yang dilontarkan mengenai 
manusia Melayu. Manusia Melayu dianggap tidak terikat ke- 
pada waktu, tidak mempunyai ambisi, sangat sederhana dan 
terbatas dalam tindakan dan keinginan. Manusia Melayu hanya 
memandang kepada masa silam dan hampir-hampirtidak pernah 
untuk memandang masa depan. Manusia Melayu beranggapan 
bahawa dunia hanya tempat sementara dan tempat untuk ber- 
buat baik. Kehidupan abadi hanya di alam barzakh. Manusia 
Melayu menganggap dirinya hanya sebagai 'viator mundi' di 
mana dunia harus dioiah. Rezekj adalah diturunkan oleh Tuhan; 
ada anak adalah rezeki. Mereka pun tidak mempunyai usaha 
untuk memperbaiki kehidupan. Menganggap dirinya sebagai 
sebahagian daripada alam. Manusia Melayu yang kadang- 
kadang memuja kebesaran alam sebagai perlanjutan tradisi 

animisme. Ketenteraman dan kebahagiaan hidup sentiasa men- 
jadi tujuan utama mereka. Menjaga silaturrahim dalam masya- 
rakat dan bukan hidup bertanding. Walaupun di pihakyang lain, 
harus pula diakui bahawa rasa iri hati adalah juga merupakan 
sifat manusia Melayu. 

Orang Melayu lebih mementingkan tetamu daripada diri- 
nya sendiri, lebih-lebih lagi terhadap orang asing. Mereka 
memanggil "tuan" pada orang kulit putih dan sekaligus meng- 
gambarkan perasaan rendah diri manusia Melayu. Kecenderung- 
an untuk menghindari konflik merupakan ciri khasnya pula, 
apalagi untuk berdebat secara berhadap-hadapan. Mereka lebih 
cenderung meninggalkan tempat daripada menentang oleh 
kerana ini dapat menimbulkan tekanan batin. Orang Melayu 
selalu cenderung untuk menjaga persahabatan. Yang paling 
ditakuti oleh orang Melayu adalah terasing dalam masyarakat. 
Mereka sangat berat untuk menyatakan tidak. Suatu penolakan 
secara terus terang biasanya ia diganti dengan alasan-alasan. 
Dari aspek-aspek di atas, dapatlah disimpulkan bahawa manu- 
sia Melayu memang sangat perasa. 

Kecenderungan untuk menghindari konflik menyebabkan 
manusia Melayu sering lari ke dalam dirinya sendiri yang biasa 
disebut sebagai 'merajuk'. Sambil merajuk ia mencari kese- 
imbangan-keseimbangan emosi dengan membuat imaginasi- 
imaginasi kompensasi. Apabila perasaan marah telah sampai 
ke titik puncaknya, maka ini menyebabkan adat istiadat, agama 
dan faktor lingkungan akan hilang sehingga mereka kehilangan 
kemanusiaannya. Hanya terdapat satu tujuan haiwani iaitu 
membinasakan lawan. la tidak lagi memperhitungkan akibat 
dan tidak dapat mengawal dirinya sendiri sehingga terjadilah 
apa yang dikatakan sebagai 'amuk'. Di dalam amuk ini hilanglah 
perhitungan-perhitungan terhadap masa depannya. 

Dalam kehidupan sehari-hari emosi manusia Melayu 
adalah emosi yang low profile. Mereka menghindari cara-cara 
yang kasar dan menyatakan sesuatu secara simbolik bahkan 
nampak kaku ketika mereka berkomunikasi. Sesudah bersaiam 
kedua-dua mereka dibawa ke dada. Hal ini samalah dengan 
menerima hikmah persahabatan secara terbuka. 

IMilai Sastera Melayu 

Setelah melihat kehidupan orang Melayu yang sedemi- 

kian, maka dari kehidupan manakah estetika sebagai warisan 
sastera itu dapat dihasilkan? Melihat latar balakang kehidupan 
orang Melayu, maka unsuryang menentukan kehidupan orang 
Melayu adalah adat istiadat dan agama yang membentuk etika. 
Kedua-dua unsur ini membawa kehalusan budi Melayu untuk 
menggambarkan fikirannya, sehingga mereka mengekspresi- 
kan bahasa dalam simbol-simbol. Mereka berkomunikasi 
dalam bahasa ekspresif. Untuk menyampaikan maksud, 
mereka menggunakan bahasa ekspresif dalam kiasan-kiasan 
yang halus dan pantun-pantun. 

Bahasa sebagai media komunikatif sekaligus sebagai 
bahasa ekspresif. Bahasa komunikatif dan ekspresif dalam 
dunia Melayu berbaur dalam hikayat-hikayat, syair-syair, pantun- 
pantun dan eufisme. 'Makan' sama dengan 'bersantap’, 'tidur' 
sama dengan 'beradu' dan 'mandi' sama dengan 'bersiram . 
Untuk perpisahan mereka menyatakan dengan pantun: 

Kalau ada sumur di ladang, 

Boleh kita menumpang mandi, 

Kalau ada umur panjang, 

Boleh kita berjumpa lagi. 

Bahasa-bahasa yang demikian bukan puisi yang monolog, 
tetapi adalah bahasa dialog. Dari bahasa ekspresif inilah ia 
diangkat menjadi bahasa komunikatif. Di negara-negara maju, 
bahasa komunikatif bergerak ke arah perbincangan, maka 
dalam bahasa Melayu bahasa komunikatifnya mempunyai 
corak ekspresif. 

Fase Sastera Dunia Melayu 

Adakah tradisi sastera ini merupakan tradisi kognitif atau 
oleh kerana interaksi manusia Melayu dengan alamnya. Hal ini 
memang sulit untuk dijawab. Akan tetapi, setiap fase transisi 
sosial ada menghasilkan karya-karya sastera yang tinggi. Karya- 
karya sastera yang besar dihasilkan dari pembaharuan untuk 
mempertahankan nilai-nilai yang lama dalam kebiasaan yang 
baru. 

Hikayat Hang Tuah merupakan simbol manusia Melayu 
sebagai hasil ciptaan dalam mempertahankan nilai-nilai mitos 
pada masa pra-Hindu, ketika tauhid masuk sebagai pembaharu. 
Ketegangan untuk mempertahankan nilai yang lama, sementara 

nilai-nilai baru tumbuh dalam masyarakat adalah inspirasi dan 
motivasi sasterawan Melayu. 

Demikian pula dalam karya-karya besarera Lingga, sistem 
sekularisme Barat yang menyusup ke dalam pemerintahan 
kerajaan Lingga sebagai pembaharu, sedangkan Islam menjadi 
benteng, lalu dihasilkannya karya-karya besar yang bernafas- 
kan Islam. Transisi teologi dan sekularisme adalah sebagai 
sumber inspirasi, sekaligus sebagai motivasi karya-karya era 
Lingga yang bernafaskan Islam. Akan tetapi ketika rasionalisasi 
sendiri menyentub dunia Melayu, maka kotivasi karya-karya 
besartelah menjadi pudar oleh kerana tradisi-tradisi Islam yang 
tertancap, dan mitos yang muncul dalam adat istiadat meng- 
genggam nilai-nilai sastera dan tidak berdaya mengambil nilai- 
nilai Barat yang menolak nilai-nilai agama sebagai inti dari 
gerakan humanisme. 

Mengambil pandangan A. Teeuw, karya-karya besar 
membentangkan ketegangan antara tradisi dan pembaharuan, 
antara pembaharuan dan kebiasaan. Demikianlab cara meng- 
hasilkan karya-karya klasik dan karya-karya yang bernafaskan 
Islam. 

Apabila kita melihat episod-episod yang diajukan oleh 
Comte dan mengenai kenyataan perkembangan di Barat, 
animisme, politeisme, monoteisme, ateisme dan falsafah Barat 
bergerak ke kanan secara berturutan dalam garis Comte ini, 
sementara sastera Melayu terhenti dalam monoteisme dari 
warna politeisme yang memberikan corak sinkretisme. Sejarah 
Melayu susah dipisahkan antara nilai sejarah dengan mitos, 
dan Hikayat Hang Tuah pula merupakan roman yang susah 
untuk dipisahkan antara mitos dengan realiti. 

Dalam masa transisi antara mitologi dan agama, sastera 
muncul dalam bentuk hikayat. Akan tetapi setelah Islam datang, 
ia berubah dalam bentuk syair. Perubahan dari dongeng rakyat 
kepada syair pada hakikatnya telah merubah kekuasaan mutlak 
raja kepada nilai-nilai tauhid. Mitos dalam dongeng bertujuan 
untuk memperkuatkan kekuasaan raja dengan nilai-nilai sacred. 
Pada hikayat, mitos ini diangkat dalam karya-karya tulisan, akan 
tetapi ia tetap ditujukan untuk pengukuhan raja. Sedangkan 
dalam syair, terjadi pemindahan kekuasaan raja kepada nilai 
tauhid dan bermulalah era demokrasi dalam dunia Melayu. 

Dari pembicaraan di atas, jelaslah menunjukkan bahawa 

tradisi Melayu adalah tradisi sastera. Sastera adalah hasil kris- 
talisasi yang berakar pada manusis Melayu dan tumbuh se- 
bagai pohon rendang yang memayungi dunia Melayu. Sastera 
dan manusia Melayu adalah berhubung rapat dan nilai-nilai 
Islam memberikan kreativiti pada sastera Melayu dan ia bukan 
suatu karya yang dogmatis. Mungkin kita dapat menggolong- 
kan manusia Melayu ke dalam manusia yang introvert, yang 
menyelesaikan masalah dengan pengalaman batin. Mereka 
menghayati dan memberikan nilai pada adat istiadat dan 
agama dalam kehidupan sehari-hari. Sebagai hasil dari kese- 
luruhannya, manusia Melayu mengekspresifkan buah fikiran 
dengan mempertimbangkan tradisi agar tidak berlaku konflik. 
Bahasa yang diutarakan bukan bahasa yang bersifat perbahas- 
an tetapi adalah bahasa ekspresif yang menggunakan simbol- 
simbol dan kiasan-kiasan. 

Orang Melayu !ebih mempertimbangkan perasaan dari- 
pada isi perbicaraan itu sendiri, sehingga terjadilah dominasi 
estetika di atas logika. Dari sudut peristilahan kata, ia dikatakan 
bersifat konotatif yang disampaikan secara metafora. Bahasa- 
bahasa metafora khas digunakan sebagai kiasan dalam masya- 
rakat organik. Dalam dunia inilah bahasa Melayu tumbuh dan 
berkembang. 

Sastera Melayu dan Sastera Universal 

Sastera Melayu 

Apabila melihat kembali mengenai sejarah kebangkitan 
Eropah, maka dapat dilihat dua pola pemikiran yang melingkupi 
dunia Melayu pada ketika ini: 

1. Pola pemikiran transendental: 

Pola pemikiran agama yang telah lama ditinggalkan 
oleh Eropah yang kemudian mengambil falsafah se- 
bagai induk ilmu pengetahuan. 

2. Pola tradisi: 

Pola ini tumbuh dari bawah dan berperanan sebagai 
identiti yang bukan sebagai jalan untuk mendorong ke 
arah suatu pemodenan. 

Bagaimanapun, pemodenan ditempuh melalui rasiona- 
lisasi. Rasionaiisasi mempunyai jalan sejarah yang panjang, 
dimulai dari zaman Rumawi dan Yunani kemudian dipindahkan 
ke dalam karya-karya Islam. Selanjutnya ia direbut kembali oleh 
Eropah dalam gerakan yang disebut 'bellenisme' sebagai lanjut- 
an dari Renaissance. Media yang ditempuh pada permulaan 
gerakan he!!enisme ini adalah humaniora. 

Apabila kita melibat rangkaian-rangkaian perkembangan 
faisafah Barat, falsafah zaman kuno adalah bersifat kosmosen- 
tris yang menggunakan alam semesta sebagai pusat pemikiran 
falsafah. Pada abad pencengahan, mereka menggunakan teosen- 
tris iaitu ketunanan sebagai sumber inspirasi. Akhirnya dalam 
faisafah abad moden, mereka menggunakan antroposentris 
iaitu manusia rnerupakan tema yang terpenting dalam abad ini. 
Perkembarigan falsafan ini terus maju kepada bahasa sebagai 
subjek yarig disebut sebagai falsafah logosentris, bahasa, kata, 
teks dan isi pembicaraan sebagai pusat. Ciri khas aari falsafah 
abad ke-20 adalah menggunakan bahasa sebagai tema. 

Daiam dunia Melayu, karya-karya falsafah seolah-olah 
terhenti dalam metafizik dan teologi. Karya-karya sastera mem- 
punyai latar belakang metafizik dan teologi. Shafei Abu Bakar 
meninjau perkembangan bahasa dan sastera Melayu, di mana 
latar belakang falsafah pemikiran Melayu seolah-olah terhenti 
pada kosmosentris (metafizik) dan teoiogi dan bukan tumbuh 
dari benih falsafah moden Barat. la menekankan tulisannya: 
"kita tidak mahu sifat tidak keruan, melanggar batas lojik dan 
norma menjadi racun kerasionalan pemikiran generasi sebagai- 
mana kita tidak mahu sifat kedongengan dan penjelmaan yang 
pernah meracuni masyrakat kita sebelumnya." 

Oleh kerana itu, baik falsafah mahupun bahasa telah meng- 
alami perkembangan seperti berikut: 

1. Mitos - ekspresif - komunikatif dan tidak berlanjutan 
kepada verbal lojik. Bahasa seolah-olah berhenti 
dalam komunikatif ekspresif. 

2. Perkembangan faisafah dan metafizik - teosentris - 
antraposentris - logosentris - perkembangan falsafah 
dunia Melayu terhenti metafizik dan teosentris. 

Walaupgn bahasa Indonesia dan bahasa Maiaysia sama- 
sama berhenti pada perkembangan bahasa komunikatif, namun 

corak perkembangannya adalah berbeza. Perkembangan bahasa 
di Malaysia bersifat literel sentris, sehingga bahasa ini ter- 
perangkap pada komunikasi ekspresif. Sementara budaya 
paternalistik dan budaya demokrasi mencari pembaharuan dan 
kebiasaan politik di Indonesia, sehingga media bahasa Indo- 
nesia memperkaya perkembangan komunikatif politik. Tetapi 
kedua-duanya jelas tidak akan bergeser ke arah verbal lojik. 

Di Malaysia, yang menjadi persoalan bagi kita dewasa ini 
ialah dapatkah sastera itu berperanan dalam mendorong per- 
kembangan bahasa kepada verbal lojik mahupun perkembangan 
falsafah dari tradisi Melayu yang kental metafizik dan teologi- 
nya. 

Apabila kita meninjau lebih lanjut mengenai peranan sas- 
tera dalam mendewasakan bahasa, maka pada hakikatnya sas- 
tera mempunyai peranan dalam berfikir secara alternatif dan 
dialektik. Peranan ini seolah-olah tidak menggunakan media 
bahasa, akan tetapi menggunakan generalisasi iaitu plot-plot 
cerita yang dapat membawa alternatif atau suatu dialektik dari 
pengertian verbal yang dibawakan oleh misi sastera. Sebagai- 
mana bahasa ini sebagai pembanding dan pembeza dengan 
makna perkataan, demikian juga kelainan kesimpulan-kesimpul- 
an verbal dari misi-misi yang disampaikan oleh sastera, sebagai 
pembanding dan pembeza di antara misi yang dibawakan oleh 
sastera dengan nilai yang dikenal sebelumnya. Karya-karya 
sastera pada umumnya dapat dibahagikan kepada beberapa 
perkara: 

(a) Karya sastera yang menitikberatkan kepada nilai 
estetika dan menomborduakan misi yang disampai- 
kan, misalnya dalam karya puisi. 

(b) Karya sastera yang bertitik tolak pada misi yang ingin 
dicapai dan bukan pada estetika. Karya sastera jenis 
ini lebih banyak berlatarbelakangkan falsafah, misal- 
nya karya absurd yang membawakan misi eksisten- 
sialisme dan misi propaganda. 

(c) Karya sastera yang mengandungi nilai-nilai agama 
sebagai penguat kekuasaan raja sekaligus menjunjung 
nilai-nilai estetika. Karya sastera sedemikian lebih 
banyak merupakan karya sastera klasik. 

Pada karya sastera kategori (a), sulit untuk menyatakan hubung- 
an di antara nilai estetika dan logika. Bahkan dapat dikatakan 
bahawa bahasa adalah suatu sistem perlambangan, sedangkan 
karya estetika mempergunakan sistem perlambangan, lalu 
dengan sendirinya karya-karya ini adalah perlambangan dari 
sistem perlambangan. 

Pada kategori (b), misi nilai estetika adaiah kering, akan 
tetapi misinya secara verbal telah membezakan anlara misi 
sastera dengan nilai-nilai yang hidup di tengah masyarakat, 
misalnya dalam karya absurd oleh Camus. Bagaimana seorang 
rohaniwan mengabdikan dirinya kepada manusia sedangkan ia 
sendiri menolak kehadiran Tuhan. Atau bukan sahaja memberi- 
kan alternatif baru, tetapi menyatakan tesis yang baru sebagai 
antitesis dalam karya eksistensialisme. Terasa kekosongan 
estetika dalam karya misi falsafah, tetapi berat dalam isi yang 
disampaikan. 

Kembali kepada Soussure, bahasa adalah pembanding 
dan pembeza di antara makna perkataan-perkataan, dengan itu 
misi sastera yang ditarik dari karya-karya sastera falsafah 
adalah alternatif, baik pada tingkat diferensiasi mahupun 
dialektif. Pada kategori yang kedua inilah karya-karya sastera 
dapat mendewasakan corak-corak alternatif berfikir daripada 
orang ramai. 

Contoh bagi pendekatan sastera yang berteorikan ilmu 
pengetahuan ialah karya George Orwell (1984) jika dibanding- 
kan dengan Kongres Bahasa Indonesia III pada tahun 1978 
mengenai akronim. Dalam psikologi, suatu akronim memerlu- 
kan dua asosiasi untuk sampai kepada tahap pengertian mate- 
rial lalu berhenti pada asosiasi pertama. 

- Asosiasi akronim kepada erti sesungguhnya. 

- Erti yang sesungguhnya kepada aspek material: 
tidak mendalam. 

Dalam Kongres Bahasa Indonesia III, Nugroho Noto 
Susanto melaporkan bahawa 20% daripada 11 562 kosa kata 
akronim adalah berasal dari ABRI. Nugroho menitikberatkan 
keuntungan dari akronim yang mempunyai dua manfaat, iaitu 
untuk penghematan dan ketelitian. Nugroho mengambil ke- 
simpulan bahawa akronim dalam bahasa lisan menghematkan 

waktu, manakala dalam bahasa tulisan menghematkan tempat, 
tanpa menyinggung asosiasi makna. 

Apabila kita membandingkan dengan karya Orwell, ke- 
kuatan romannya bukan terletak pada jalan ceritanya mahupun 
keindahan bahasanya. Akan tetapi kekuatan untuk memprojeksi- 
kan keadaan kepada hampir setelah abad ke depan. Orwell 
menyatakan bahawa setompok kaum politik sebaiknya di- 
masukkan ke dalam kategori B. Setompok akronim konkeb, 
kemperda dan kemcin yang tergolong ke dalam kata sifat oleh 
kerana rasa canggung untuk menyatakan kebenaran penuh, 
maka ia diganti dengan kemkebenaran penuh, kemperdamaian 
penuh untuk mengganti perdamaian penuh, dan kemcinta 
penuh untuk mengganti cinta penuh. Canggung bukan kerana 
sulit untuk mengucapkan, akan tetapi memang dengan tujuan 
untuk menghilangkaan erti kata pada kenyataan, sehingga 
orang tidak lagi berfikir pada erti, tapi pada kesulitannya untuk 
keluar dari pengertian kata (Tabrani Rab, Merdeka, 24 Januari 
1984). 

Dari buraian di atas, jelaslah menunjukkan banawa karya 
sastera adalah pemberontakan, walaupun tidak tahu berapa 
jauhkah karya ini dapat dimengerti oleh masyarakat. Sastera 
dapat menjulang ke atas di dalam dunia ketiga hanya oleh 
kerana satu definisi, iaitu "Intelektual tanpa kekuasaan dan 
kekuasaan tanpa intelektual". 

Karya-karya klasik yang menyampaikan misinya dengan 
estetika, pada umumnya dipisahkan dengan realiti masa kini 
oleh tembok 'hermaneutik'. Karya-karya sedemikian hanya 
mempunyai erti dalam menaewasakan bahasa, sekiranya kita 
dapat menciptakan neo klasik yang lebih sesuai dengan realiti 
bahasa pada masa kini, maka kita pun dapat mengangkat etos 
kebesaran pada masa laiu. 

Sastera tradisional Melayu adaiah sastera yang berlatar- 
belakangkan metafizik dan teologi. Walaupun kedua-dua unsur 
ini bersamaan, tetapi yang satu menitikberatkan mitos dan 
politeisme, sedangkan yang lagi satu lebih menitikberatkan 
kepada tauhid (monoteisme). Sifat asosiatif dunia Melayu tidak 
membawa unsur ke dalam dialektik, tetapi kepada kekaburan 
dan menciptakan suatu sinkretisme. Penggunaan ayat-ayat al- 
Quran sebagai azimat, perlindungan dari keramat-keramat, atau 
meminta sembuh daripada syaitan laut atau darat, ini mencer- 

minkan betapa kuatnya pengaruh pra-lslam terhadap manusia 
Melayu. Untuk menyesuaikan sinkretisme dengan dunia Melayu, 
dinyatakan dengan "Adat bersendi syarak, syarak bersendi 
kitabullah". Adat dan syarak bukan saja berbeza, tetapi bersifat 
dialektik. 

Ketika pola sistem sosial Barat masuk ke dunia Islam 
dalam bentuk sekularisme, maka dunia Melayu menerima sistem 
birokrasi Barat ini, dengan menyesuaikan ilmu-ilmu yang 
datang dari Barat ini ke dalam dua hal: 

1. Menyamakan ilmu Barat dengan orang Barat, dan 
orang Barat dengan agama Kristian. Padahal, semua 
ilmu Barat berkembang sesudah bermulanya sekular- 
isme di Barat. 

2. Sistem politik dan birokrasi Barat dilaksanakan di 
dalam dunia Melayu, walau bagaimanapun sekularisme 
dianggap sebagai formaliti. 

Keseluruhan hal ini menggambarkan bahawa dunia 
Meiayu adaiah asosiatif, akulturatif dan meninggalkan asas 
alternatif, diferensiatif dan dialektik. Sinkretisme dan sekular- 
isme adalah latar belakang roman dalam dunia Melayu. Mitos 
sebagai latar belakang karya klasik. Nafas Islam sebagai latar 
belakang karya Lingga mahupun Pujangga Baru (Amir Hamzah). 
Penolakan terhadap adat istiadat oleh angkatan Balai Pustaka 
dan kebebasan Angkatan 45, menggambarkan bahawa sastera 
Nusantara mulai mengambil nilai-nilai Barat. 

Apabila kita melihat alam dari tradisi sastera Melayu, 
tradisi Melayu merupakan pembauran di antara tradisi Islam 
yang diberi corak oleh Persia dan Arab dengan tradisi Tiongkok. 
Tradisi dasar sedemikian berbaur dalam dunia Melayu. 

Sastera Universal 

Kembali kita kepada perkembangan sastera universal di 
Barat yang dimulai dengan aliran klasik, di mana inti dari aliran 
ini adalah penggalian kembali karya Yunan dan Rumawi kuno. 
Aliran yang menggali kembali kebudayaan Yunani dan Rumawi 
kuno ini disebut dengan 'helienisme'. Dasar dari hellenisme 
adalah humanisme yang menolak pengaturan dunia oleh 
agama. 

Budaya Yunani mahupun Ramawi, kepada dasarnya ada- 
lah pertemuan antara budaya Timur, sama ada budaya 
Tiongkok, India mahupun Persia yang berbaur menjadi satu 
dengan budaya Yunani dan Rumawi. Asas falsafah ini diletak- 
kan oleh Socrates (469-395 S.M.), Plato (427-347 S.M.) yang 
merupakan sumber dari kebudayaan ini. Sedangkan sim- 
posium, politik, sophist dan etika adalah inti dari ajaran ini. Dia 
dihantarkan oleh kebudayaan Islam, sementara Eropah dalam 
keadaan kegelapan. Al-Kindi, Al-Farabi, Ibnu Sina dan Ibnu 
Rusy mengbubungkan falsafah ini ke Eropah. Walau bagai- 
manapun, jika diteliti kembali dasar hellenisme ini, maka nampak- 
lah dua corak yang berbeza, iaitu aliran Yunani yang lebih 
menitikberatkan estetika dan etika, dan aliran Rumawi dengan 
'seneca'nya yang lebih menitikberatkan logika. Penerusan dari 
kedua-dua pola falsafah ini pada masa kini mengftasilkan pola 
yang berparadoks iaitu pola 'teknologi' yang menitikberatkan 
logika dan 'humaniora' yang menitikberatkan etika dan estetika. 

Karya klasik menitikberatkan estetika dengan misinya 
yang mengingatkan kembali kepada kejayaan masa lalu. Aliran 
romantik menjadikan alam semesta sebagai sumber inspirasi. 
Aliran realistik menunjukkan manusia menjadi pusat persoalan. 
Sedangkan pada aliran-aliran yang dinamakan surealisme, 
absurd, dadais, tidak lagi bergerak daiam kenyataan-kenyataan 
sosial, sebaliknya mengekspresifkap di bawah sedar penulis- 
nya. 

Aliran Klasik 

Aliran ini bermula dari humanisme dan menolak peranan 
agama (transendental) terhadap manusia sendiri. Oleh itu, 
manusia bukan lagi menjadi objek tetapi sebagai subjek. Aliran 
ini mengambil idea Yunani dan Rumawi, bahkan menolak ke- 
nyataan-kenyataan akolastik yang bersumber dari transendental. 
Dalam tulisan Rene Descarters (1596- 1650 S.M.) yang terkenal 
dengan dalilnya Cogiti F.rgo Sum (Aku berfikir kerana itu aku 
ada), maka muncullah karya dalam berbagai-bagai aliran klasik 
di Perancis. 

Don Ouisot dikatakan pengkritik Roman yang paling sem- 
purna pada zaman klasik. Tetapi penggalian dari kebudayaan- 
kebudayaan ini mengalami kejenuhan sehingga manusia yang 

terlepas dari nilai transendental ini pun melihat ke alam se- 
kelilingnya sebagai sumber inspirasi. 

Aliran Romantik 

Pada mulanya aliran romantik ini meletakkan alam se- 
bagai asal dan sekaligus melihat kehidupan akhir sebagai se- 
gala sumber sentuhan estetika yang diberikan kepada alam. 
Oleh kerana itu alam mempunyai nilai keindahan yang tidak ter- 
batas dan dapat mewarnai corak kehidupan manusia. Alam kini 
menjadi kaedah romantik. "Kembalilah ke tengah alam" adalah 
tema dari aliran ini. Aliran ini bermula dari Rousseau, yang 
meletakkan keindahan alam sebagai sumber inspirasi. Alam 
memberikan hal yang sama terhadap semua manusia. Kerana 
itu lahirlah pendapat manusia terhadap alam yang didengung- 
kan atas asas liberty, egalite dan fraternite. Keindahan-keindah- 
an alam dan kesamaan manusia diangkat ke dalam aliran 
romantik. Goethe mengikuti aliran Rousseau dengantulisannya 
"The Faust", kemudian Wordworth, Walter Scoth, lvan Turgene 
dan Kenil Worth. 

Sebagaimana perkembangan dalam alam falsafah dari 
kosmosentris kepada antroposentris, maka sasterawan kini 
mengalihkan pandangan dari alam semesta kepada kehidupan 
manusia. 

Aliran Realistik 

Sampai kepada tingkat di mana alam tidak lagi memberi- 
kan sumber inspirasi, maka jadilah manusia sebagai objek se- 
kaligus sebagai subjek dalam aliran-aliran realistik. Selanjutnya, 
terjadilah kelompok-kelompok yang tersendiri, bahkan terjadi 
subspesialisasi, yang seolah-olah orang menolak ilmu penge- 
tahuan secara umum. Demikian pula di dalam dunia seni oleh 
Theophilic Gotrie yang melaungkan "Seni untuk Seni", ini 
hanya untuk kepuasan seniman. Kebebasan pengarang mulai 
terasa tanpa batas. 

Dalam aliran realistik, unsur-unsur realiti dalam masya- 
rakat terdedah sebagai sumber inspirasi, namun ini bukan men- 
jadi keharusan. Apabila kita melihat dari kaca mata psikologi, 
tidak ada keterikatan-keterikatan ego untuk menekan bio- 
tenaga, eros mahupun tanatos. Tatakrama merupakan suatu 

suprasistem yang membosankan. Maka timbullah aliran-aliran 
yang tidak berdasarkan realiti, yang menampilkan mimpi- 
mimpi atau apa sahaja yang terasa ayunan bergerak kepada 
ekspresi penulis dan bukan kepada misi yang disampaikan. 
Sehingga lahirlah karya-karya kontemporari, absurd, surealisme 
dan dadais. Yang penting bagi seniman, dia dapat mengekspresi- 
kan perasaan dan bukannya isi. Sampai ketingkat perkembang- 
an aiiran realistik ini, nafas-nafas falsafah masih dapat kita ikuti 
dalam karya sastera. Nafas klasik dalam penolakan teosentris, 
nafas romantik pada pemikiran-pemikiran kosmosentris, dan 
metafizik serta antroposentris dalam karya-karya realiti. 

Kajian sastera melalui falsafah tidak menunjukkan korelasi. 
Sebagaimana falsafah analisis meninjau pemikiran abstraksi 
dalam falsafah tidak bermakna, maka karya sastera lari dari 
makna dan menarik ayunan sastera, baik pada subjek penga- 
rang itu sendiri. Sebagaimana falsafah kehilangan konotasi, 
maka sastera juga kehilangan nilai komunikatifnya. 

Mengambil kata-kata Harry Hamersma bahawa "Manusia 
tidak lagi dilihat sebagai subjek, dalam subjek fikiran, subjek tin- 
dakan dan pusat sejarah. Katanya manusia tidak berbicara sen- 
diri, ia lebih dibicarakan, iaitu oleh struktur-struktur bahasa, 
ekonomi, politik dan seterusnya. Filsuf-filsuf yang mengemuka- 
kan kematian manusia sebagai subjek, mengatakan bahawa 
proses desentralisasi dapat dilihat pula dalam kesusasteraan 
dan seni zaman kita. Katanya setelah beberapa ratus tahun 
dikuasai oleh humanisme, kita sekarang menyaksikan muncul- 
nya anti humanisme." 

Apabila kita membandingkan latar belakang falsafah dan 
aliran sastera dunia Melayu, maka terafiksasinya dunia Melayu 
kepada kosmosentris dan teosentris. Sementara dalam falsafah 
Barat bergerak antroposentris dan logosentris. 

Inti dari perkembangan sastera di Barat adalah hellenisme, 
yang menolak pengaruh transendental pada karya manusia. 
Manusia adalah pusat dari kajian manusia sendiri. Pola dasar 
yang lebih menitikberatkan pemikiran manusia yang bebas dari 
pengarub metafizik dan teologi dalam menghasilkan karya- 
karya lepas, dan paduan antara hasii fikiran dengan kekuatan 
fikiran manusia sendiri sehingga timbul dalam bentuk alternatif 
diferensiasi dan dialektik. Hellenisme adalah 'poroe' dari ke- 
kuatan akal manusia sendiri selama beribu tahun dan berkem- 

bang, kepada pola rasionalisasi yang terus dikembangkan 
dalam perbezaan dan pertentangan. Apabila pemikiran ini 
dihadapkan pada tradisi Melayu, maka kita akan dihadapkan 
kepada beberapa kemungkinan: 

1. Penolakan mutlak pada tradisi Barat sebagaimana 
dinyatakan oleh Shafei Abu Bakar oleh kerana tradisi 
Melayu, adat istiadat dan agama adalab mengental 
dalam dunia Melayu. 

2. Menurut penerimaan mutlak, tradisi Barat cepat atau 
lambat masuk ke dalam karya Melayu sebagaimana 
kecenderungan corak antroposentris yang meng- 
angkat realiti sosial telah masuk ke dunia Melayu 
sebagaimana karya-karya sastera Melayu moden. 

3. Menerimanya secara de-facto sinkretisme dan se- 
kularisme, tetapi menerimanya secara de yure. 

Apa yang menjadi persoalan pada kita ialah, "adakah 
suatu perkembangan klasik, romantik dan realistik mahupun alir- 
an sastera moden dapat kita bawa dalam kehidupan dunia 
Melayu?" Inti dari gerakan universal adalah humanisme yang 
berlawanan dengan tradisi metafizik dan teologi. Namun dari 
empirisme yang dialami oleh dunia Melayu, ada dua hal yang 
menarik; iaitu masuknya pengaruh Islam ke dalam budaya 
Melayu yang mewujudkan sinkretisme, dan masuknya sistem 
sekularisme Barat dalam kehidupan agama dunia Melayu. Dari 
kedua-dua hal ini, jika dihubungkan dengan manusia Melayu itu 
sendiri yang mencari asosiasi dan menolak konflik, maka pola 
asosiatif ini menyebabkan kekaburan konsep dalam dunia 
Melayu. 

Apabila kita meninjau struktursalisme, maka Soussure 
berpendapat dalam Course In General Linguistic bahawa: 
"Makna dari suatu bahasa terletak pada membanding dan 
membezakan makna-makna dari perkataan-perkataan dari 
suatu bahasa". Apabila kita menarik pendapat ini kepada peng- 
ertian sosial, maka kemampuan menilai dari masyarakat ter- 
letak pada pembezaan (diferensiasi), pertentangan (dialektik) 
dan bukan pada asosiatif dan akulturatif yang dapat meng- 
hilangkan makna. 

Kembali kepada permasalahan pokok, peranan sastera 

dalam mendewasakan bahasa suatu bangsa - bagaimana ke- 
tajaman dan kemampuan untuk membezakan objek dan sekali- 
gus menaikkan dialektik dalam roman. Sebuah karya sastera 
bukanlah merupakan mata rantai dari karya-karya masa lalu. 
Sebagaimana ilmu pengetahuan bukanlah suatu rantai, akan 
tetapi suatu rentetan dengan nilai-nilai yang baru, iaitu nilai- 
niiai dialektik. 

Teori-teori Einstein adalah non Newton, demikian pula 
non Euklide sebagai antitesis dari Euklide. Demikian pula dalam 
bidang biologi, kemampuan mikroskop terletak pada daya 
ketajaman pembezanya ( differential). 

Dalam sastera Melayu, sifat asosiatif ini terlebih dahuiu 
dipindahkan kepada sifat diferensiasi, dialektif dan alternatif, 
bukan dalam erti kata praktif, tetapi dalam erti kata perbincang-an. 
Jelasnya, dalam dua permasaiahan ini "dapatkah sastera men- 
jadi misi falsafah dialaktif yang berpijak dalam alam Melayu." 
Sebelumnya, menurut Raja Ali Haji, sastera dalam dunia 
Melayu hanya mempunyai empat dimensi, iaitu Allah, manusia, 
dunia dan akhirat. Karya sastera Melayu yang mendorong 
logika secara verbal hanyalah karya sastera Melayu yang mem- 
bawa misi falsafah, yang akan berhadapan dengan sastera- 
sastera estetika dan perlambangan. 

Menciptakan suatu karya yang berpijak di bumi Melayu, 
sementara unsur-unsur diferensiasi, dialektif dan alternatif 
melaiui misi sastera inilah yang menjadi pokok utama. Dunia 
Melayu harus menubuhkan benteng-benteng isolasi. Kita harus 
bergerak dari budaya dan sastera sinkretisme ke arah budaya 
dan bahasa sekularisme. 


530 





















4}^ *Qf9 









Sastera Melayu dan Tradisi Kosmopolitan 

Mengandungi 81 buah kertas kerja yang telah dibentang 
oleh para cendekiawan dari dalam dan luar negeri. Kertas- 
kertas kerja ini mendedahkan perkembangan sastera yang 
menyelurub baik dari segi perkembangan sejarali mahu- 
pun penglibatan kawasan politik. Enam belas buah kertas 
kerja dari Malaysia merangkumi hal-hal persuratan Melayu 
kosmopolitan; sistem sosio-budaya; pertembungan tradisi 
Timur dan Barat, keragaman kesatuan bahasa Melayu; 
orang-orang Tionghua, India dan kaum-kaum di Sarawak 
dalam perkembangan sastera Melayu; Pengaruh bahasa 
Jawa dan Perancis dalam sastera Melayu dan rancangan- 
rancangan terjemahan. 

Kertas-kertas kerja dari Indonesia, Brunei, Sri Lanka, 
Singapura dan Pattani, Thailand turut membicarakan hal- 
hal kebudayaan, sastera rakyat, sastera moden dan 
hubungan sastera antara kaum. 








